
Cuvint înainte 


La sfîrşitul secolului al XIII-lea, din punct de vedere teri- 
torial, Europa apare, în esenţă, constituită. Secolele marilor 
migrații, care au dus la stabilirea popoarelor pe continent, au 
luat sfîrşit. De aici înainte, fixarea populațiilor este deja in- 
făptuită şi nu se va mai modifica defel. La marginile continen- 
tului continuă totuși o înfruntare care face să fie încă instabile 
frontierele orientale ale popoarelor de aici. Între germanism şi 
lumea slavă continuă lupta pentru dominarea Europei orientale. 
În sud-estul Europei ultima „mare invazie“, aceea a turcilor, 
este, la începutul secolului al XIV-lea, în plină expansiune. 

Această Europă, ale cărei trăsături sînt deja conturate, a 
început, sub influența marilor civilizaţii mediteraneene, să ca- 
pete o identitate proprie, cu contribuţia populațiilor celor mai 
evoluate. Născută în Grecia oraşelor cetăți, dar răspîndită de 
cucerirea romană pe teritoriile pe care le-a anexat Imperiul, 
civilizaţia greco-romană constituie fondul comun pe care Eu- 
ropa şi-a construit destinul. Ea îşi regăseşte în această civilizaţie 
originea concepţiilor sale politice, bazele unei tehnici încă rudi- 
mentare, canoanele estetice, o gîndire filosofică şi, fără îndo- 
ială, prima tentativă de a realiza un imperiu universal avînd 
tendinţa să se întindă pînă la capătul lumii cunoscute. Dar ade- 
vărata bază a acestei identități europene se regăseşte fără îndo- 
ială mai putin în această civilizaţie greco-romană, care nu s-a 
răspîndit pe întreg continentul, şi mai mult în creştinism, veri- 
tabil principiu unificator după prăbuşirea entității politice 

romane. Principiu unificator relativ totuşi, dacă ţinem cont că 
această credință comună provine din două izvoare diferite. 

Europa occidentală şi Scandinavia aparţin credinţei ro- 
mane, care a pătruns, vehiculată de germanism, și în Ungaria şi 
Polonia. Din contră, Europa orientală şi lumea slavă din Bal- 
cani şi-a luat religia şi civilizaţia din Bizant!. În felul acesta au 
luat naştere două „Europe“, ale căror destine vor fi permanent 
diferite. 

Dar aceasta nu are importanţă. Dincolo de numeroasele 
diferenţe, principiul unităţii sălăşluieşte în spiritul europenilor. 
Născută din exemplul roman, ideea de Imperiu este prezentă în 
farimitarea medievală. Întărită de conștiința forţei unificatoare 
a credinței creştine, aceasta dă naştere unor tentative în care 
intenţia a biruit realitățile. Imperiul lui Carol cel Mare sau 
Sfintul-Imperiu de naționalitate germanică, vestigiu al uni- 
tatii pierdute, dăinuie si inspiră politica statelor. In seco- 
lul al XVI-lea, Carol de Habsburg — Carol Quintul, — tutelar al 
demnităţii imperiale, va împinge visul nebunesc al unităţii Eu- 
ropei creştine pînă la epuizarea forțelor propriului imperiu, 
într-o întreprindere utopică! Succesorii-săi, de la Madrid şi de 
la Viena, vor încerca, în termeni mai noi, să-i reia proiectele. 

Fără ca visul pierdut al unităţii să dispară cu totul, o altă 
realitate tinde să se impună începînd cu secolului al XIV-lea, 
cea a entităților nationale. Farimitarea în mici unități fizice face 
să se impună treptat statul-natiune? ca o realitate trăită înainte 
de a fi gîndită. Acesta este format sau dominat de un popor 
avînd conştiinţa, prin limba sa, identificarea cu un suveran, prin 
obiceiuri sau tradiţii, că aparține unei comunităţi specifice, 
diferită de comunităţile vecine. Rezolvînd problema păcii inter- 
ne pe care Imperiul roman, la apogeul său, a ştiut să o menţină, 
lupta pentru hegemonie a devenit legea raporturilor între na- 
tiunile vecine, cele mai puternice încercînd să-şi întindă do- 
minatia asupra întregului continent. 

Se poate spune că, de acum înainte, a început să dăinu- 
iascã principiul unităţii continentului din punct de vedere po- 

litic. Filip al II-lea sau Napoleon nu-și vor concepe politica pe 
baza unei unități pierdute, ci în termenii supunerii naţiunilor 
Spaniei sau Franţei. În schimb, la nivelul culturilor”, înţelese în 
sensul antropologic al termenului, se regăseşte principiul uni- 
tatii, care nu tine cont de frontiere, pentru a nu reţine decît 
trăsăturile unei civilizații comune. Europa umaniştilor, Europa 
negustorilor, Europa artiştilor, Europa filosofilor, Europa sa- 
vantilor, o întreagă unitate transnationala se construieşte în 
linişte, cu paşi mărunți, invizibili, ai generaţiilor şi secole- 
lor, punind bazele unei identități pe care o ascund cavalcade- 
le cuceritorilor sau zgomotul bătăliilor. Dar, în zorii secolu- 
lui al XIX-lea, tocmai această Europa îşi afirmă existenţa şi 
deschide căile spre viitor. 


Partea I 


Secolele XIV-XV 
Criza Europei 


Capitolul 1 


CALAMITATILE DE LA SFÎRȘITUL 
EVULUI MEDIU 


In secolele XIV şi XV, Europa cunoaşte un şir de calamitati: 
foametea şi ciuma neagră? ucid între o treime şi un sfert din 
populaţia sa, în timp ce războaiele nesfirsite şi jafurile soldaţilor 
fac să domnească o nesiguranță profundă. 

Această situaţie duce la o abandonare a satelor în care sistemul 
seniorial rural cunoaşte o criză serioasă. Înrăutăţirea situaţiei 
țăranilor provoacă o serie de revolte care sînt înăbuşite în sînge, 
ca acelea din Anglia, cînd bandele de țărani conduse de Wat Tyler 
năvălesc în Londra, sau în Franța, Jacqueria> din regiunea 
Beauvaisis. 


Mai bine protejate cu ziduri de apărare, oraşele tsi vad popu- 
lafia inmultindu-se datorită exodului țăranilor, dar trec şi ele 
printr-o serie de crize datorate creşterii foarte mari a impozitelor, 
mai ales din cauza necesităților de apărare. În plus, tensiuni 
sociale duc la conflicte între meşteri şi muncitori, sau între cor- 
poratiile cele mai bogate (,,mestesugurile majore“) şi corporatiile 
mai puţin puternice („„meşteşugurile minore“), ceea ce face mai 
dificilă guvernarea cetăților. Şi aici, tulburările şi revoltele sînt 
permanente. 


E Cu toate acestea, lumea urbană reuşeşte să se adapteze mai 
bine decît cea din sate noilor condiţii economice. Deplasarea 
marilor itinerare comerciale şi a zonelor active din punct de vede- 
re economic favorizează oraşele din valea Rhinului, a Rhonului şi 

pe cele din Germania de sud. Veneţia şi Genova pe malul Medi- 


teranei, oraşele Hansei germanice pe malul mării Nordului şi 
mării Baltice şi mai ales Bruges, răscruce a schimburilor comer- 
ciale între popoarele din Nord şi cele de pe malurile Mediteranei, 
mențin o activitate care le asigură prosperitatea. În toate aceste 
oraşe, soluția crizei constă în perfecționarea tehnicilor financiare 
moderne şi a noilor procedee de producţie care anunţă o nouă 
epocă. 


Începutul secolului al XIV-lea constituie pentru Europa 
debutul unei epoci de calamitãti pe care le rezumă celebra rugă- 
ciune adresată lui Dumnezeu de umanitatea în suferință: „Apă- 
ră-ne, Doamne, de foamete, de ciumă şi de razboi!“. Dincolo de 
suferințele oamenilor, însăşi structura Europei medievale pare 
să se prăbușească - sistemul seniorial, Biserica, marile edificii 
politice — Sfîntul Imperiu şi Bizanțul — moştenite din trecutul 
roman, în timp ce conflicte insolvabile şi inepuizabile pun faţă 
în fata, în atacuri furioase, statele formate pe ruinele visului de 
unitate pe care în van Evul Mediu încearcă să-l realizeze. 


Ciuma şi foametea 


Ciuma şi foametea sînt două flagele strîns legate între ele. 
Subalimentatia constituie un teren favorabil pentru epidemie, 
căreia îi stimulează propagarea; oamenii atinşi de ciumă pără- 
sesc muncile cîmpului, producînd astfel o reducere a recoltelor, 
iar acest lucru compromite subzistenta populaţiei. Cronologic 
vorbind, foametea se manifestă prima, poate din cauza modifi- 
cărilor de climă şi a unei umiditati excesive, care duce în ţările 
de la mizzinoapte la o reducere a suprafeţelor cultivate cu ce- 
reale. La începutul secolului al XIV-lea, foametea se manifestă 
în Germania şi cuprinde progresiv restul Europei. 

Ea îşi face apariția mai întîi în Europa de nord (1315), 
unde face ravagii înainte de a atinge apogeul (1330) în zona 
occidentală a Mediteranei. Griul ajunge la preţuri aşa de mari 
încît cei mai săraci, neputînd să şi-l procure, devin primele 

victime ale crizei alimentare; 10 % din populaţia din regiunea 
Ypres a fost răpusă în primele şase luni ale anului 1316. Zonele 
portuare unde ajunge grîul din regiunile neafectate sau care deja 
s-au redresat, regiunile traversate de fluviile pe care circulă 
mărfurile, sînt mai puţin afectate de flagel decît zonele închise. 

„Ciuma neagră“, care se abate asupra Europei începînd din 
1347, face ravagii. Vasele genoveze ancorînd în Sicilia, venind 
din Marea Neagra®, aduc cu ele îngrozitoarea boală. Aceasta se 
răspîndeşte în lunile următoare. Italia, apoi regiunea Provence 
sînt afectate. În 1348, boala ajunge la Paris, în regiunea Minecii 
si în Ţările de Jos. În 1349 aceasta se abate asupra Germaniei, 
Austriei, Marii Britanii, ţărilor scandinave, tarmurilor Atlan- 
ticului şi Spaniei. Noi accese se produc începînd din 1360. 
După scurte perioade de dispariție, ciuma revine complicîn- 
du-se cu epidemii de gripă, de tifos sau de tuse convulsivă. Pînă 
la mijlocul secolului al XV-lea, Europa trăieşte într-o amenin- 
tare permanentă. 

Răspîndirea bolii se explică si prin lipsa de igienă (lo- 
cuinte neaerisite, oraşe in care gunoaiele se adună pe străzi, 
atrăgînd şobolanii, agenţi de propagare a epidemiei), ca şi prin 
subalimentarea unei însemnate părți a populaţiei. Medicina 
epocii este luată pe nepregătite; inhalatiile sau operaţiile chirur- 
gicale superficiale sînt neputincioase în faţa bolii. În lipsa reme- 
diilor sînt făcuţi responsabili tapii ispăşitori - mai ales evreii? — 
care ar infesta aerul. La Paris sînt condamnaţi la moarte mă- 
celarii, consideraţi răspunzători de murdăria de pe străzi, în care 
se descoperă una din cauzele epidemiei. 

În lipsa unei evaluări precise, este greu să se avanseze o 
cifră exactă a pierderilor datorate foametei şi epidemiilor. Se 
ştie totuşi că aceste pierderi sînt considerabile: Europa pierde, 
în decursul unei secol, între o treime şi un sfert din populaţia sa, 
cu diferenţe destul de clare de la o regiune la alta. Fără îndoială, 
Franţa şi Anglia au plătit tributul cel mai greu, în timp ce Spania, 
unde epidemia a izbucnit mai tîrziu şi a dispărut către 1390, 
pare oarecum crutata. Timp de aproape un secol, cu scurte perioa- 

de de linişte, Europa a fost devastată! Părăsind orașele şi satele 
atinse de ciumă, locuitorii acestora răspîndesc epidemia. Casele 
se ruinează nemaifiind întreținute, cîmpurile sînt lăsate în para- 
gină din lipsa braţelor de muncă care să le cultive. Adăugîndu-se 
ravagiilor provocate de foamete şi ciumă, războiul umple noi 
cimitire. 


Războiul 


Secolele XIV si XV rămîn în memoria europenilor drept 
perioada războiului de „o sută de ani“ Această expresie figu- 
rativă şi sugestivă ascunde o lungă serie de lupte confuze și 
intermitente. Fără îndoială, războiul nu este o noutate în Evul 
Mediu european. Dar conflictele frecvente între seniorii vecini 
rămîn limitate în timp, ca şi prin efectivele angajate. În schimb, 
începînd cu secolul al XIV-lea, conflictele pun fata în faţă state 
organizate, dispunînd de mijloace incomparabil mai importante. 
Chiar dacă operaţiunile militare nu sînt decît lovituri date în- 
tr-un singur punct, chiar dacă marile bătălii sînt rare, chiar dacă 
nu există nimic care să semene cu un front permanent, europea- 
nul din secolul XIV sau XV, în satul sau în orașul lui (în care 
este mai bine protejat, la adăpostul zidurilor), trăieşte în nesi- 
guranta. El cercetează îngrijorat cîmpia înconjurătoare de unde 
poate apărea brusc trupa de oameni înarmaţi care va goli casele, 
va jefui rezervele, va incendia recoltele sau finul, va ataca 
locuitorii care nu au putut să se pună la adăpost. 

Războiul de „o sută de ani“ dintre Franţa şi Anglia este cel 
mai celebru dintre marile conflicte care au făcut să se înfrunte 
suverani mîndri de noua lor putere. Acesta nu este totuşi singura 
manifestare a acestui flagel permanent de la sfîrşitul Evului 
Mediu. Germania, unde se prăbuşeşte puterea imperială, cade 
pradă ambițiilor prinților care se luptă între ei pentru a pune 
mina pe rămăşiţele puterii regale. Italia este devastată de răz- 
boaiele municipale care pun faţă in față oraşele şi pe seniorii 
acestora. Certuri dinastice sfişie Scandinavia şi peninsula ibe- 

rică. La est, cavalerii teutoni” se bat cu slavii, în nord-est en- 
glezii luptă contra scotienilor; în sud, Castilia luptă cu maurii 
instalați în Spania; în sfîrşit, în sud-est ungurii încearcă să 
oprească pătrunderea turcilor în regiunile dunărene. 

Războiul nu se mai practică în cadrul acelui „service d’ 
ost“ (serviciu militar pe care vasalii îl datorau în Evul Mediu 
suzeranului lor): contingentele pe care aceştia le furnizau au 
devenit insuficiente. Prin înfiinţarea unei fiscalitäti regulate şi 
prin dări excepţionale, regii pot de acum să întreţină trupe care 
devin permanente: nobili săraci, bastarzi ai marilor familii şi 
aventurieri de tot felul, recrutează contingente de nenorociti şi 
se fac mercenari în slujba suveranilor. Acești soldaţi de meserie 
dispun de un armament mai eficace decît cel din trecut. Primele 
piese de artilerie, care fac mai mult zgomot decît daune, apar pe 
cîmpurile de bătălie începînd din secolul al XIV-lea. Mult mai 
periculoase sînt arme ca arcul galez — de trei ori mai rapid decît 
arcul genovez , sulița sau „coutille“. Folosind aceste arme, 
căpitanii englezi sau italieni reintroduc manevra care, în bătălii, 
înlocuieşte confuza luptă corp la corp de tip feudal. 

Dar aceste armate numeroase, bine echipate, alcătuite din 
profesionişti, trăiesc pe spinarea statului, jefuiesc teritoriul 
inamic nu numai pentru a lua prada care va mări profitul de pe 
urma războiului ci şi, în mod deliberat, pentru a slăbi adversa- 
rul: turme, recolte, sate sînt astfel victimele acestei noi forme 
de război în care nimic nu este cruţat.!0 Cu toate acestea, duș- 
manul nu este singura ţintă a războinicilor. Între perioadele de 
luptă, care le aduc partea de profit, suveranul încetează adesea 
să-şi retribuie mercenarii. Aceştia caută atunci compensații je- 
fuind ţara suveranului pentru care sînt angajaţi să lupte. Din sol- 
dati se transformă în hoţi de drumul mare, constituind aşa zise- 
le „Mari companii“, devenind o ceată de soldaţi!! care jefuiesc 
regiunile Île-de-France sau Lombardia, Alsacia sau Provence. În 
1362, aproape de Avignon, bunurile papei sînt jefuite de aceste 
bande, ale căror hoţii nu-i impresionează defel pe suveranii care 
le folosesc. Unii din aceşti bandiți sînt pedepsiţi pentru crimele 

lor: Aimerigot Marchés este decapitat; Bertrand du Guesclin 
devine conetabil al Frantei iar Francesco Sforza, care foloseste 
mica sa armată în interese personale, duce de Milano. 

Cum să se înlăture urmările acestor jafuri care se adaugă 
celor din timpul războaielor? Efortul ţăranilor de a se înarma și 
a opune rezistență pare zadarnic $1, pentru ei, singura şansă de 
salvare este fuga. Cînd sînt preocupaţi să restabilească o aşa 
zisă ordine în statele lor, suveranii nu găsesc altă soluţie decît 
să dirijeze. jafurile şi hoţiile către ţările vecine. În 1366, du 
Guesclin este însărcinat de Carol al V-lea să-i trimită în Spania 
pe soldaţii prădători care devastau regatul. 

Războiul contribuie deci la agravarea crizei din Europa 
secolelor XIV şi XV. Aceasta mărește încă mai mult mortalita- 
tea exagerată care lipseşte Europa de mînă de lucru, perturbă 
viata economică gi distruge structurile sociale. 


Lumea satelor zdruncinată 


Mai afectate de foamete şi epidemii decît oraşele, supuse, 
fără o reală posibilitate de apărare, jafurilor mercenarilor, co- 
munitatile rurale au fost nevoite să fugă către locuri mai pro- 
pice. Mărturiile timpului şi cercetările arheologice sînt de acord 
asupra importanţei părăsirii pămînturilor şi abandonării aseza- 
rilor. La începutul secolului XIV, acele Jost villages din Anglia 
reprezintă o cincime din aglomerările rurale, iar aşa numitele 
Wustungen (, päminturi pustii“) reprezintă 30 % din pămînturile 
Germaniei orientale şi meridionale. Suprafeţele pustiite sau în 
ruine din regiunea Bordelais vor fi disputate cu indirjire de 
francezi şi de englezi în timpul războiului de o sută de ani. Cînd 
pacea revine, condiţiile economice rămîn prea dificile pentru a-i 
determina pe ţărani să se întoarcă: mîna de lucru este insufi- 
cientă, vitele lipsesc şi uneltele agricole au fost distruse. Astfel, 
exodul continuă spre oraşe sau spre satele mari, care oferă mai 
multă siguranță și mai multe activităţi. 

Această abandonare a satelor duce la micşorarea supra- 
fetelor cultivate, a căror cifră este greu de stabilit cu precizie, 

dar este fără îndoială destul de mare. Scăderea recoltelor va 
atinge aproximativ 35 % in Île-de-France, 50 % în Normandia, 
pînă la 70 % în Anglia şi în unele regiuni din Germania de nord. 
Dacă preţul boabelor cunoaşte creşteri bruste în timpul marilor 
perioade de foamete, în timpul războaielor sau asediilor, ten- 
dinta generală a preţului cerealelor pe termen lung (între 1350 
şi 1450) este totuşi în scădere. Această tendinţă se explică mai 
întîi prin politica de importare la preţuri scăzute a boabelor din 
Europa orientală, politică practicată de puterile din Occident. 
Apoi prin scăderea cererii, fără îndoială ca rezultat al pierderilor 
demografice şi în mai mică măsură prin schimbarea obiceiurilor 
alimentare care duc la scăderea cantității de pîine. 

Acest tablou sumbru al crizei din Europa la sfîrşitul Evului 
Mediu trebuie totuşi să fie nuantat. Dacă epidemiile, războiul şi 
foametea fac ravagii îngrozitoare, acestea contribuie la sta- 
bilirea noilor structuri care modifică înfăţişarea continentului. 
Este adevărat că ţăranii părăsesc satele amenințate, dar vin să 
îngroaşe numărul populaţiei oraşelor, a marilor tîrguri şi a sa- 
telor din luminişuri (pădurea constituind un refugiu mai sigur 
decît văile) care cunosc o dezvoltare remarcabilă datorită unei 
mai mari securitati $1 dinamismului lor economic. Paminturile 
abandonate sînt adesea acelea care au fost defrişate datorită 
presiunii demografice -anterioare şi care nu sînt nici cele mai 
productive, nici cele mai bine aşezate. 

Concentrarea ocupatiilor pe pămînturile cele mai bogate, 
utilizarea încă intensă a plugului şi generalizarea creşterii vi- 
telor, sursă de ingrasdmint, au ameliorat, de altfel, randamentul. 
Scăderea cererii şi tendinţa de scădere a cursurilor monetare 
determină pe ţărani să folosească o parte a päminturilor eli- 
berate pentru culturi de rentabilitate mai mare. Culturi de arbori 
fructiferi şi de zarzavaturi încep să apară la marginea marilor 
oraşe, viile din Bourgogne, Saintonge si Bordelais, distruse de 
război, sînt refăcute şi viţa de vie cîştigă iarăşi teren în valea 
Rhinului şi a Elbei. În sfîrşit, creşterea animalelor este stimulată 
de transformarea în păşuni a cîmpurilor părăsite şi de creşterea 

consumului de carne în orașe (măcelarii formează aici una din 
cele mai importante corporaţii). 

Aceste schimbări economice de mare amploare se reper- 
cutează asupra structurii sociale a satelor, bazată încă de la 
sfîrşitul imperiului roman pe feudalitatea rurală. Proprietar al 
unui domeniu, seniorul păstra pentru sine pămînturile de rezer- 
vă (pe care ţăranii le lucrau pentru el) şi acordă fiecărui ţăran o 
bucată de pămînt numită tenure!2 (al cărei stăpîn exceptional 
raminea). Or, numeroase castele feudale au fost devastate, tara- 
nii au fugit, iar pămînturile au căzut în paragină. După vijelie 
trebuie începută refacerea domeniului, înainte ca o nouă trage- 
die să nu pună piedici efortului de reconstrucţie şi să amenințe 
supraviețuirea ansamblului. Dar această reconstituire a dome- 
niului are loc în împrejurări nefavorabile pentru seniori. Lipsa 
mîinii de lucru determină pe proprietari să accepte condiţii 
deosebit de avantajoase pentru a-i atrage şi a-i reţine pe ţărani; 
şerbii se pot elibera sau obţin o reducere a obligaţiilor lor, micii 
arendași îşi văd arenzile reduse, salariile încep să crească. Chel- 
tuielile seniorilor cresc chiar în momentul cînd scăderea pre- 
tului cerealelor le ameninţă veniturile. 

Micii fermieri, țărani proprietari ai pămîntului lor, care nu 
au drept tel decît propria lor supravieţuire şi nu au de plătit 
salarii, sînt mai puţin afectaţi. Marii proprietari au şi mai puţin 
de suferit: posesori ai unor vaste domenii, Granzii de Spania, 
Junkerii din Germania orientală, marii seniori englezi sau or- 
dinele militare (cavalerii teutoni, de exemplu), obţin surplusuri 
enorme de recoltă, a căror comercializare aduce beneficii consi- 
derabile, mai ales în timpul anilor de foamete. Dar numărul 
mare de mici nobili de tara din Franţa, acei „yeomen“ englezi, 
„hidalgos“ spanioli, ale căror domenii nu cuprind decît cîteva 
hectare, a fost lovit din plin. Majoritatea trebuie să renunte la 
profitul direct şi să-şi închirieze pămînturile, fie în sistem de 
arendă, fie în sistem de arendă în parte. În acest caz, seniorul 
încetează să mai fie cel ce exploatează pămîntul pentru a deveni 
un „rentier“ al acestuia. Dar renta, şi asa mediocră, este dimi- 

nuată încă de devalorizările monetare succesive. În schimb, din 
rîndul fermierilor se ridică o clasă de burghezi rurali, care, 
profitînd de scăderea arenzilor şi folosindu-se de ţăranii cei mai 
săraci, realizează exploatări de teren rentabile. 


Revoltele ţărăneşti 


Dacă criza secolelor XIV şi XV duce la o anumită diferen- 
tiere socială, ea provoacă mai ales o agravare a sorții ansamblu- 
lui lumii rurale şi, plecînd de aici, suscită apariţia revoltelor 
ţărăneşti. 

Eforturile seniorilor, adesea sprijiniți de monarhie, de a 
reduce creşterea salariilor, dorinţa proprietarilor de a lega tara- 
nii de glie sau neputinta celor mai săraci de a lua în arendă o 
bucată de pămînt, duc la existenţa unor zone de sărăcie conside- 
rabile. Recurgerea la cămătari este adesea singurul mod de 
supravieţuire a celor nevoiaşi. Pentru aceşti oameni deosebit 
de săraci, soluţia este trecerea în rîndul marginalizatilor: unii 
devin tîlhari de drumul mare, formează bande (sărăntocii din 
Bourgogne, caimanii din Île-de-France etc.) şi răspîndesc te- 
roarea prin satele pe care le storc de bani şi le jefuiesc. Alţii, 
aparent se resemnează pînă cînd exploatarea la care sînt supuşi 
îi împinge la revoltă. Mijloc de a scăpa de exploatare, strigăt al 
mizeriei sociale, aceste vîlvătăi de violență fără un program 
precis sînt sortite eşecului. 

Situaţia este cu totul alta pentru clasa mijlocie din mediul 
rural, care a reuşit să ia în arendă pămînt şi a obținut de la senior 
o reducere a arendei şi a obligaţiilor. Foarte legată de drepturile 
obținute, ea intenţionează să le apere contra modificărilor al 
căror obiect acestea îl constituie: noi taxe, rechizitionari şi mai 
ales încercarea oraşelor, a puterii regale, chiar a nobilimii serios 
discreditate, de a stabili un control asupra acestei clase. Tocmai 
această clasă mijlocie formează trupele marilor revolte tara- 
nesti din secolele XIV şi XV. Într-adevăr, revoltele izbucnesc 
în toată Europa: în Flandra în 1323-1328, în ţările scandinave 

sau in regatul Aragonului in cursul primei jumătăţi a secolu- 
lui al XV-lea. Dar cele mai cunoscute sint Jacqueria din regiu- 
nea Beauvaisis şi revolta ţăranilor englezi din 138113. 

Aceasta din urmă isi are originea în ordonanța dată de 
regele Eduard al III-lea al Angliei, în 1351, prin care se doreşte 
să se interzică sau să se limiteze creşterea foarte mare a salarii- 
lor, consecință indirectă a primei epidemii de ciumă neagră. 
Această măsură, care lipseşte de mînă de lucru mediile ex- 
ploatatorilor, este cu atît mai puţin respectată cu cît aceştia au 
mijloacele necesare pentru a suporta creşterea salariior. Astfel 
se produc dezordini în timp ce regele încearcă să impună res- 
pectarea ordonanţei prin intervenţia reprezentanților săi. Aceste 
revolte durează mai multi ani si intretin o agitaţie intensă în 
unele regiuni ale Angliei. Situaţia se agravează în regiunile cele 
mai populate, ca centrul şi estul bazinului londonez, din cauza 
fiscalităţii care, sub formă de impozit personal, produce o scur- 
gere a veniturilor. Hotărîrea luată de rege in 1380 de a percepe 
o poll tax, impozit de un şiling pe cap de om, toarnă gaz peste 
foc. În mai, regiunea Essex se răscoală. În iunie, sub conduce- 
rea lui Wat Tyler, bande de ţărani, constituiți într-o armată 
improvizată, intră în Londra, ajung pînă la tînărul rege 
Richard al II-lea, îi trag de bărbi pe consilierii regali şi o insultă 
pe regină. Regele este obligat să cedeze. El aboleşte iobăgia şi 
transformă pe toţi exploatatorii de pămînturi în fermieri liberi. 
Între timp, revolta se întinde în Surrey, Midlands şi Suffolk, 
unde un predicator rătăcitor, John Ball, predică o reformă agrară 
şi egalitatea socială între mojici şi gentilomi. Dar mişcarea, 
reprimată cu severitate — Tyler este ucis după ce l-a spînzurat 
pe arhiepiscopul de Canterbury şi pe trezorierul Angliei, în timp 
ce John Ball este arestat si executat — şi, lipsită de sprijinul 
satelor şi al celorlalte clase sociale, se stinge repede. 

„Jacqueria“ din Beauvaisis are aceeaşi cauză şi acelaşi 
sfirsit. Fiscalitatea joacă şi aici un rol esenţial: regele Ioan cel 
Bun cere plătirea impozitului pe sare, fumăritul, şi ia de la supu- 
şii săi cele trei milioane de ecu necesari pentru plata răscum- 

părării care trebuie să-l scape din captivitate dupa infringerea 
sa de la Poitiers (1336). Numeroase comunităţi săteşti care s-au 
înarmat pentru a lupta contra mercenarilor si tilharilor se ridică, 
în mai 1358, împotriva nobililor si puterii regale. Revolta iz- 
bucneste în Beauvaisis, Valois şi Amiénois si se întinde pînă în 
Berry şi în Bourgogne. Conduse de Guillaume Charle, un fost 
soldat, bandele de ţărani jefuiesc şi incendiază castelele. Miş- 
carea durează aproximativ cincisprezece zile, dar ţăranii rămîn 
izolaţi iar oraşele îşi închid porţile. Carol cel Rău, regele 
Navarrei, care are paminturi în Normandia, organizează o 
armată şi-i face bucăți pe răsculați: cei care nu sînt executați pe 
loc sau spinzurati in ciorchini de copacii din jur, sînt amendaţi. 
Se fac totuşi şi unele concesii ţăranilor: confirmarea cutumelor 
şi garantarea menţinerii avantajelor recent obţinute, pe care 
monarhia şi nobilimea încercau să le reducă. 


Oraşul în criză 


E incontestabil că populaţia oraşelor creşte în cursul seco- 
lelor XIV şi XV. Zidurile de întărire care le protejează de tul- 
burările din sate şi activitatea economică ce contrastează cu 
domeniul feudal devastat şi cîmpurile părăsite, atrag populaţiile 
rurale. Oraşul este lovit totuşi de calamitätile timpului. 

Zidurile de întărire nu constituie întotdeauna mijlocul ide- 
al de protecţie. Mai multe oraşe (Fecamp în 1410, Caen în 
1417) sînt jefuite şi locuitorii lor masacrați. De frica soldaţilor 
mercenari şi a tîlharilor, negustorii părăsesc itinerariile cele 
mai periculoase, producînd ruinarea unui mare număr de 
centre comerciale. Glorie a comerțului medieval, tirgurile din 
Champagne decad, părăsite de negustori. Atacurile piraţilor 
perturbează în acelaşi mod transportul mărfurilor pe mare 
şi stingheresc economia oraşelor portuare. În sfîrşit, statele 
puternice nu ezită să folosească arma economică în răz- 
boaiele lor nemiloase. Pentru a-i obliga pe flamanzi să treacă 
în tabăra engleză la începutul războiului: de o sută de ani, 

Eduard al III-lea, regele Angliei, opreşte exportul de lina en- 
gleză pentru oraşele din Flandra, care produceau postav. În 
felul acesta, el provoacă revolta oraşelor, condusă de Jacques 
van Artevelde, împotriva contelui de. Flandra şi reuşeşte să 
plaseze regiunea sub stindardul regilor Angliei. 

Centru de reşedinţă al negustorilor, bancherilor si cor- 
poratiilor de meşteşugari, orașul finanţează războaiele prin taxe 
de toate felurile, percepute de suverani. Prinții cer frecvent 
împrumuturi pe care rareori sînt în stare să le returneze, sau iau 
de la locuitori „împrumuturi“ plasate în rente viagere. În sfîrşit, 
nesiguranța generală cere ca zidurile de întărire să fie între- 
ținute, să fie reconstruite în caz de distrugere, să se dea bani 
cetelor de soldați prădători (,,routiers“) pentru ca aceştia să 
crute cetatea şi să părăsească împrejurimile, luînd cu ei pe alte 
meleaguri „teroarea și jalea“ Din toate acestea rezultă o inda- 
torare serioasă a orașelor și o fragilitate financiară care se mani- 
festă prin cîteva falimente spectaculoasc. Cele ale Bardilor şi 
ale Peruzzilor (1345) sînt provocate de împrumuturile pe care 
cele două companii italiene au trebuit să le acorde regelui An- 
gliei. Falimentul se răsfrînge asupra întregii Florente. Aceste 
dificultăţi provoacă și intretin gravele tulburări sociale pe care 
le trăiesc oraşele. 

Începută în secolul al XIII-lea în Italia, mişcarea de extindere 
a guvernării orașelor este accelerată de criză. Aceasta accen- 
tuează conflictele de interese şi pune în evidenţă diferenţele 
sociale în interiorul cetăților. Meseriile (numite „arte“ !“), ale 
căror interese sînt legate de cadrul restrins al cetăţii, caută să-şi 
menţină dominaţia asupra mediului servitorilor şi ucenicilor şi 
se opun patriciatului urban. Acesta din urmă, format din marii 
negustori, comercianţi care se ocupă cu trocul şi bancheri, des- 
chis spre un orizont international şi legat de prinți, este intr-ade- 
văr stăpînul guvernării oraşelor. Sub influența acestor lupte, 
guvernarea cetăţii este încet-încet deschisă meseriasilor, de la 
cei mai nobili (postăvarii) pînă la meseriile considerate infe- 
rioare prin natura producţiei lor sau prin rangul social al clien- 

telei (meseriile alimentare, metalurgice etc.). Această restructu- 
rare a conducerii orașelor se manifestă adesea $1 prin adoptarea 
unor regulamente care stabilesc într-un mod mai precis decit în 
trecut condiţiile de intrare în meserie, de promovare, procedeele 
de fabricaţie sau procesul de vînzare al mărfurilor. Ponderea 
crescîndă a meseriașilor şi cîrmuirea oraşelor duce de asemenea 
la interzicerea oricărei concurente exterioare oraşului, ba chiar 
la interzicerea oricărei activităţi artizanale în vecinătatea aces- 
tuia: la Gand si la Ypres, burghezii nu stau pe gînduri si, in 
1314, pun mîna pe arme pentru a distruge meseriile concurente 
din satele învecinate. 

O altă luptă începe, chiar în interiorul corporațiilor, între 
meşteri și muncitori. Meşterii încearcă într-adevăr să-i facă pe 
servitori să depindă total de ei, să le interzică orice promovare 
şi să-i constrîngă să accepte condiţiile de lucru pe care ei sînt 
dispuşi să le ofere. Astfel, regulamentele meseriilor oferă din 
plin accesul la calitatea de meşter: aceasta nu se obţine decît 
prin realizarea unei capodopere dificile şi costisitoare, pe care 
fiii mesterilor sînt acceptaţi preferential să o prezinte. După 
epidemiile de ciumă, cînd dispariția unui mare număr de mun- 
citori tinde să scumpească mîna de lucru, meşterii se înţeleg 
între ei să fixeze un „nivel maxim“ pentru a evita creșterea 
salariilor. În sfîrşit, ei fac față lipsei de meseriaşi fixînd prin 
ordonanţe durata zilei de lucru de la răsăritul soarelui pînă la 
apusul acestuia. Pentru a rezista la înrăutățirea situaţiei lor, 
servitorii încearcă să se organizeze în ,,confreerii“!> (în prin- 
cipiu închinate unui sfînt) sau în societăţi de ajutor reciproc. Ei 
organizează greve şi uneori chiar revolte împotriva exploatării 
patronale. 

Astfel, oraşele de la sfîrşitul secolului al XIV-lea sînt zgu- 
duite de revolte. Acestea pun cîteodată alături, în lupta împo- 
triva reprezentanţilor meseriilor superioare, ai puterii feudale şi 
al puterii regale, pe muncitorii necalificaţi şi pe reprezentanţii 
meseriilor inferioare, care doresc să ajungă la cîrmuirea cetăţii. 
Întreaga Europă occidentală este afectată de aceste conflicte 

sociale, care opune popolo minuto (oameni mărunți) la popolo 
grosso (celor „mari“, ,,burghezilor‘). În 1378, la Florenţa, re- 
volta ciompilor, muncitori care prelucrau lîna, se termină cu 
ocuparea palatului seniorial şi formarea, împreună cu meseriile 
inferioare (măcelari, cizmari, fierari, zidari, dulgheri), a unui 
guvern democratic. Acesta nu durează decît cîteva săptămîni, 
căci este alungat de forțele meseriilor superioare, care reiau 
puterea. La Gand, în anul următor, revolta luntrasilor şi te- 
sătorilor împotriva contelui de Flandra, aşa numiții „maillotins“ 
(răsculații se înarmaseră cu ciocanele din lemn plumbuite, 
„maillets“, antrepozitate în noul Châtelet) se ridică împotriva 
exagerarilor fiscale regale, înainte de a fi reprimate într-un mod 
feroce. 

Dacă criza este tot atît de gravă în oraşe ca si în sate, 
oraşele se adaptează totuşi mai rapid condiţiilor nou create de 
calamitäti şi făcînd faţă acestora dau dovadă de un dinamism 
remarcabil. 


Adaptarea oraşelor la criză 


Criza de la sfîrşitul Evului Mediu zdruncină geografia 
comercială a Europei şi pregăteşte dezvoltarea economică a 
noilor regiuni. În acelaşi timp, tehnica se adaptează la noile 
condiţii de schimb. Itinerariile comerciale evoluează odată cu 
părăsirea acelora care nu mai prezentau siguranță. Astfel, ru- 
inarea tîrgurilor din Champagne deplasează spre est marile 
drumuri comerciale continentale şi dezvoltă activitatea din va- 
lea Rhinului si a Rhonului, îmbogăţind tîrgurile din Lyon şi 
Geneva, spre care aleargă de acum înainte negustorii italieni. 
La acest sfîrşit de Ev Mediu, Germania de sud, în contact cu 
regiunile cele mai active ale Europei occidentale şi în relaţia 
cu ţările de la Marea Nordului şi cu Lombardia, devine punctul 
cheie al relaţiilor comerciale continentale. Niiremberg, care 
domină schimbul de metale și de. produse metalurgice, 
Ravensburg, centrul cel mai important al ţesăturilor, Augsburg, 

Frankfurt şi Leipzig sînt oraşele care au profitat din plin de 
nașterea noilor drumuri comerciale. 

În ciuda pirateriei, rutele maritime sînt mai puţin afectate 
de tulburările timpului: Mediterana şi Marea Nordului rămîn 
principalele căi de schimb. În Mediterana, cele două mari cetăţi 
comerciale ale Italiei, Genova şi Venetia, domină comerțul şi 
realizează profituri serioase, aducind în Occident griul din 
Ucraina, blănurile şi lemnul din Rusia, sarea şi peştele sărat din 
Marea Neagră!S şi mirodeniile din Extremul Orient. 

Pînă la sfîrşitul secolului al XIV-lea, principalul lor punct 
de legătură este Marea Neagră. Dar, prăbușirea Imperiului mon- 
gol îi determină pe italieni să-şi îndrepte atenția către musul- 
mani, intermediari fireşti între Extremul Orient i Occident. De 
acum înainte, venețienii se aprovizionează de la Beirut sau 
Alexandria, în timp ce genovezii se bazează pe turcii din Asia 
Mijlocie, care le asigură aprovizionarea cu mărfuri. 

În nord, ruta Balticii şi a Mării Nordului este controlată, în 
secolul al XIV-lea, de Hansa germanică. Asociaţie a celor mai 
bogaţi negustori din oraşele Germaniei de nord şi ale Rhenaniei, 
aceasta cuprinde burghezia din 70 de oraşe din jurul Libeckului 
şi Hamburgului. Puterea acestor oraşe îi asigură un adevărat 
monopol asupra comerţului între est, furnizor de produse brute 
(fier, mătase, peşte, blănuri, cereale, lemn, gudron, chihlimbar) 
şi vest, furnizor de produse prelucrate şi antrepozit de produse 
rare (lina, postav, mirodenii). După ce şi-a eliminat concurenţii 
danezi din strimtorile care leagă Baltica de Marea Nordului, 
hanseaticii deschid agenţii comerciale de la Novgorod în Rusia 
pînă la Londra şi Bruges. Dar, în secolul al XV-lea, dominaţia 
lor se prabuseste: ei se lovesc mai întîi, pe piața engleză, de 
concurenţa negustorilor locali, care s-au organizat într-o com- 
panie, Merchant Adventurers, apoi de olandezi, care încep cu- 
rînd să-şi manifeste ambițiile. 

Pînă la mijlocul secolului al XV-lea, în ciuda îngrămă- 
dirii de nisip din estuarul Zwynn, portul Bruges este cel 
ce adăposteşte schimburile de produse provenite din traficul 

mediteranean contra celor din Europa de nord. Bruges profită în 
acelaşi timp de avintul traficului atlantic, de decăderea tirgurilor 
din Champagne şi de schimbarea specificului traficului între 
zona Mediteranei şi Europa de nord. Apariţia produselor grele, 
ca piatra acră, face indispensabilă calea maritimă şi favorizează 
porturile în detrimentul căilor terestre. Dezvoltarea comerțului 
atlantic favorizează şi alte porturi, care în curînd vor concura cu 
portul Bruges. Porturile franceze de pe coasta Atlanticului, care 
se mulțumesc cu un trafic de coastă, încep să joace, în 
secolul al XV-lea, un rol central în schimburile dintre nord 
şi sud. 

Prioritatea căilor maritime explică apariţia vaselor de ca- 
pacitate mare, ca de exemplu, caraca genoveză sau hulea din 
Marea Nordului. Costul de fabricaţie al acestor giganţi ai mă- 
rilor medievale, riscul naufragiilor sau pirateriei favorizează 
crearea unor adevărate societăți capitaliste care îşi împart na- 
vele în cote-parti pentru a le construi şi a le inarma, în timp ce 
se perfectioneazã tehnica de asigurare maritimă. Costul este 
ridicat dar merită riscul avînd în vedere profiturile scontate: 
între La Rochelle şi Bruges, preţul transportului nu reprezintă 
decît 10 % din preţul vinului, faţă de 40-60 % pe căile terestre. 
Tehnicile financiare, apărute în secolul al XIII-lea, continuă să 
evolueze, stimulate de aceste condiţii noi. Manualele, școlile de 
contabilitate şi de administraţie se înmulţesc. Contabilitatea în 
partidă dublă se impune în toată Italia secolului al XV-lea. Pen- 
tru a remedia lipsa de numerar şi în aceste timpuri tulburi, 
riscurile transportului banilor, băncile dezvoltă practica vira- 
mentului de la cont la cont şi pe cea a scrisorii de schimb. Ordin 
de plată, însoțit de o operaţiune de convertire între monezi, 
aceasta din urmă permite obţinerea unui credit pe o piaţă stra- 
ină. Şi în această situaţie Italia dă exemplul. Aici se dezvoltă 
primele bănci, după modelul aşa numitei Casa di San Giorgio, 
creată la Geneva în secolul al XIV-lea. Acestea primesc depo- 
zite, stabilesc preţuri şi înlesnesc tranzacţii financiare la mare 
distanță. La Genova, la Veneţia şi mai ales la Florenţa iau 

naştere, în felul acesta, primele companii comerciale a că- 
ror activitate este dublată de operaţiuni bancare. În seco- 
lul al XIV-lea, la Florenţa, Bardi $1 Peruzzi lasă locul compa- 
niilor Medici si Strozzi. 

Condiţiile de producţie se adaptează şi ele. Tulburările 
politice, modificarea itinerariilor comerciale, dar şi scăderea 
veniturilor provoacă o criză în industria textilă. Pînă atunci 
postavurile se fabricau în primul rînd în Flandra, cu lînă adusă 
din Anglia si erau vindute în tîrgurile din Champagne. Pentru a 
face faţă noilor condiţii, fabricile de stofe uşoare, mai ieftine şi 
mai potrivite cu moda hainelor ajustate pe corp care încep să se 
poarte, se dezvoltă în Flandra dar şi în regiunea Hainaut, în 
Brabant sau în Olanda. Anglia, Imperiul, Franţa şi Spania își 
fac, la rîndul lor, propria lor industrie de lînă. In acelaşi timp, 
ţesături uşoare de bumbac, de in sau de cînepă, ca şi stofele de 
mătase îşi fac apariţia. 

Pentru toate aceste producţii, care înlocuiesc monopolul 
postavurilor flamande, concurenţa devine regula care impune 
căutarea progresului tehnic. Pentru tesere, de exemplu, folosirea 
depănătorii, apărută la sfîrșitul secolului al XIII-lea, se genera- 
lizeaza şi se perfectioneaza. Pentru prelucrarea mătăsii, începe 
să se folosească războaiele mecanice. Progresele tehnice ase- 
mănătoare apar în prelucrarea sticlei şi în metalurgie, unde 
apare furnalul. 

După prăbușirea vechilor structuri medievale, în seco- 
lele XIV şi XV, sfîrşitul secolului al XV-lea anunţă naşterea 
unor timpuri noi, chiar dacă trăsăturile acestora nu se pot încă 
discerne. 


Capitolul 2 


CRIZA SPIRITUALĂ 
SI INTELECTUALĂ 
DE LA SFÎRŞITUL EVULUI MEDIU 


E În acest sfîrşit de Ev Mediu, frica de moarte este de omnipre- 
zentă, obsedind spiritele, dominind arta, literatura, predicile şi 
modelind comportamentele, încep înd cu dorinţa de a trăi şi pînă 
la obsesia mintuirii care explică evoluția superstifiilor, a vrăjito- 
riei şi spaima colectivă. Or, în general, Biserica este incapabilă să 
răspundă acestor aspirații spirituale. Numai ordinele cerşetorilor 
îşi exercită în oraşe activitatea lor pastorală. 


E Încă de la începutul secolului XIV, papalitatea, victorioasă 
totuşi în confruntarea ei seculară cu Imperiul, este în plină criză. 
Pentru a se debarasa de facțiunile rivale, care îşi dispută puterea 
la Roma şi sub presiunile suveranilor germanici, papalitatea se 
instalează la Avignon pentru cîteva decenii. Ea se transformă aici 
într-o monarhie administrativă şi centralizată, după modelul sta- 
telor din Europa occidentală. În plus, la sfîrşitul secolu- 
lui al XIV-lea şi începutul secolului al XV-lea este sfişiată de ma- 
rea schismă, care vede infruntindu-se papi şi contra-papi, în timp 
ce încep să apară Biserici naţionale care vor să fie autonome 
(Biserica galicană în Franța) şi care dau naştere la erezii în 
Anglia şi în Boemia. 


E Gindirea şi arta cunosc în această perioadă o sclerozare pro- 
fundă. Inaccesibile săracilor, universitățile se rezumă la studierea 
unei logici pur formale, în timp ce tomismul este repus în discuţie 

de curente care neagă orice legătură între credinţă şi rațiune. 
Literatura şi arta îşi pierd spiritul inventiv şi sfirşesc prin a repeta 
rețete formale, dintre care goticul „flamboiant“ nu constituie 
decît un exemplu. Cu toate acestea, în timpul acestei crize, care 
exprimă epuizarea resurselor civilizaţiei medievale, încep să se 
facă simţite căutări care reprezintă mărturia deschiderii spre noi 
căi: căutarea unei credințe mai personale, naşterea unei noi for- 
me de artă, mai ales în Italia (Şi în special la Florenţa), dar şi în 
Franța şi în Burgundia, crearea unei noi scări de valori care 
plasează omul în centrul universului. 


Dacă războiul, foametea şi ciuma, sumbră trilogie a cărei 
umbră apasă asupra Europei la sfîrşitul Evului Mediu grăbeşte 
mutatia structurilor economice şi sociale, rolul acestora este, 
fără îndoială, şi mai evident în domeniul spiritualității şi al 
gîndirii. 

Valorile Europei creștine de la sfîrşitul Evului Mediu sint 
legate de mesajul evanghelic. Societatea se organizează în jurul 
rolului fundamental al Bisericii şi problema de a şti cine deține 
supremaţia asupra creştinătăţii — papa sau suveranii - nu este 
rezolvată definitiv. Criza zdruncină formele de credinţă reli- 
pioasă şi sistemele de gîndire, care exprimă reflectarea univer- 
sului şi a organizării sale. 


Moartea omniprezentă 


Prezenţa morții îmbracă forma unei adevărate obsesii. Pro- 
vocată de numeroasele victime ale calamitatilor din acele tim- 
puri, ea este prezentă peste tot în literatură, în artă, în predici. 
Cultura pune accent pe aspectele corporale ale descompunerii, 
scotind în evidenţă amănuntele capabile să trezească oroarea şi 
spaima, determinîndu-l pe credincios să se gîndească la mîn- 
tuirea eternă. 

Astfel, în biserici, gisantii de pe morminte nu mai sînt 
reprezentările idealizate a ceea ce a fost cel mort în timpul 
vieţii, ci nişte cadavre, uneori roase de viermi sau mîncate de 


ISTORIA EUROPEI 31 


broaste rîioase. Dacă tema Judecăţii de Apoi!” nu dispare din 
sculpturile religioase, cea a Dansului macabru începe să tri- 
umfe: acesta duce cu el, conduşi de schelete, către o misterioasă 
lume de dincolo, unde va avea loc Judecata de Apoi, săraci şi 
bogați, regi şi episcopi, înalte doamne şi oameni din popor. 

Mintuirea, purificarea presupun si ele trecerea prin moarte 
si descompunerea corpului. Imaginea lui Hristos din secole- 
le al XIV-lea şi al XV-lea, care trebuie să mîntuiască omenirea 
suferindă, este imaginea unui om care a îndurat suferinţele şi 
moartea. Dacă se reprezintă destul de des imaginea copilului 
plăpînd din Staul, Calvarul sau Coborirea în Mormint domină 
producţiile artistice. Împietrit în severitatea sa cadaverică, cu 
faţa crispată de durere, palid, Hristos reprezintă imaginea sute- 
lor de mii de victime. Confruntat cu un sfîrşit a cărui apropiere 
i se reamintește permanent, credinciosul din secolul XIV in- 
cearcă să-şi asigure mintuirea trecînd prin toate etapele pati- 
milor lui Hristos pe lungul Drum al Crucii, prezent de acum 
înainte în fiecare biserică. 

În acest context de spaimă profundă este de înţeles dez- 
voltarea cultului Fecioarei, Mamă milostivă, stăruind pe lîngă 
Fiul său pentru mintuirea sufletelor păcătoase. Dar imaginea 
care acum o reprezintă cel mai frecvent este cea a Pietăţii, a 
mamei îndurerate, aplecată peste cadavrul intepenit al Fiului ei. 
Cultul sfinților devine şi el un cult al mediatorilor, a căror 
bunăvoință trebuie stimulată prin daruri sau printr-o cucernicie 
deosebită. 

Arta și literatura sînt reprezentative pentru acest cult.al 
spaimei care ia naștere în aceste timpuri grele. O adevărată artă 
de a face statui, realistă, individualizată, folosind expresii pa- 
tetice, invadează catedralele, în timp ce în piaţa din faţa aces- 
tora sau în cimitire drama liturgică evocă „Misterul Patimilor“, 
supremă consolare, pentru că repetă la nesfirsit că Fiul Dom- 
nului, după ce a trecut prin greaua încercare a morţii, proprie 
condiţiei umane, a cunoscut strălucirea Învierii, promisiune de 
mîntuire eternă pentru toată lumea. Petrarca, martor al 

frămîntărilor timpului şi zguduit de marea epidemie de ciumă 
de la Florenţa, îşi găseşte consolarea în studierea autorilor an- 
tici, Cicero sau Seneca, pasiune pe care o împărtăşeşte priete- 
nului său Boccacio, deschizînd în felul acesta Europei calea 
spre Renaștere. 

Petrarca sau Boccacio, intelectuali apartinind unui grup 
minoritar, nu sînt totuşi reprezentativi pentru europenii secolu- 
lui al XIV-lea. Adesea, oamenii încearcă să-şi alunge spaima de 
sfîrşitul apropiat într-un mod cu totul diferit. Respingerea realu- 
lui însoţeşte calamitatile din secolele XIV şi XV. Exemplul 
regelui Carol al VI-lea nu este deloc un caz izolat, în cursul 
acestor ani de spaimă nebunia fiind o boală răspîndită. 

În ceea ce-i priveşte pe cei puternici sau bogaţi, baluri, 
serbări, vînători se dezlantuie în luxul cel mai tipator posibil, ca 
pentru a sfida moartea. Cei care frecventează petrecerile de la 
curțile regale şi princiare încearcă să-şi mute gîndurile şi să uite 
moartea care bîntuie, îmbrăcînd haine extravagante, în culori 
țipătoare, cu garnituri de blană, cu coafuri exagerat de înalte şi 
pantofi ascuţiţi. Este moda deghizărilor pentru balurile mascate, 
ca acel al „Înfocaţilor“ care, în 1393, adună în jurul unui print, 
curteni deghizați în sălbatici şi se termină cu moartea mai mul- 
tor participanţi, ale căror costume din cilti şi pene au luat foc. 
În sfîrşit, în aceste timpuri de foamete, cei bogaţi se lasă cu- 
prinşi fără reţinere de plăcerile culinare. Abundenta şi varie- 
tatea mîncărurilor liniştesc pe participanţi confirmindu-le apar- 
tenenta la o minoritate privilegiată, care nu ar putea avea soarta 
celor mulți. 

Cei săraci nu se bucură de aceste derivative. Nimic nu-i 
poate scăpa de frica de moarte şi de Judecata de Apoi. În faţa 
spaimei îngrozitoare de moartea care urmează să vină, nece- 
sitatea Mîntuirii li se impune cu graba disperării. Cum să îndu- 
pleci un Dumnezeu răzbunător? Cum să procedezi pentru a-ţi fi 
iertată o viata plină de păcate? Unii preferă să se pedepsească 
singuri, ca acele secte ale ,,Flagelatorilor“!8, care merg din sat 
în sat lovindu-se unul pe altul cu bice cu tinte, cîntînd melodii 

stridente care îi stimulează. Alţii se bazează pe superstitii care 
conferă un caracter magic ritualurilor, sau se ocupă cu vînă- 
toarea de relicve, considerate amulete capabile să-i protejeze pe 
cei care le deţin. În sfîrşit, vrăjitoria se răspîndeşte în toate 
mediile. Fondată pe credinţa în puterea demonilor, aceasta face 
progrese în secolul al XIV-lea în ciuda luptei îndîrjite pe care: 
Biserica o duce împotriva ei. Inchizitorii urmăresc zadarnic pe 
vrăjitorii adevăraţi sau falşi, îi torturează pentru a le smulge 
mărturisiri şi îi condamnă la arderea purificatoare.” Această 
boală, întreţinută de spaima oamenilor, pare imposibil de con- 
trolat. Ea nu se opreşte la ţăranii analfabeți şi prost instruiți de 
o Biserică în criză: în 1440, Gilles de Rais, mareșal al Franţei şi 
fost tovarăş de luptă al Ioanei d'Arc, este executat sub acuzaţia 
că a recurs la practici vrajitoresti în cursul cărora ar fi sacrificat 
mai mult de o sută de copii. E adevărat că dezechilibrele epocii 
alimentează frica şi imaginaţia, care se traduc frecvent prin acea 
„vînătoare de vrăjitoare“. Evreii, acuzaţi de toate relele şi mai 
ales de răspîndirea ciumei, devin tapii ispăşitori şi suportă efec- 
tele acestei psihoze colective. 


Criza Bisericii 


Dacă spaima de moarte provoacă în Europa secolelor XIV 
şi XV astfel de tulburări de comportament, Biserica, bază a 
societăţii feudale, cunoaşte şi ea o criză profundă, atît la nivelul 
realitatilor locale, cit şi la nivelurile cele mai înalte. 

Profund implicată în societatea timpului, Biserica nu poate 
evita tulburările provocate de războaie şi de epidemii. Sate 
abandonate de credincioși, preoţi morţi, biserici distruse, epis- 
copi puși în imposibilitatea de a-și vizita diocezele, foarte multe 
cauze explică această criză a Bisericii în momentul în care 
nenorocirile epocii fac să se nască în sufletul credincioşilor o 
imperioasă nevoie de un cadru spiritual şi de consolare. 

Fără îndoială, războiul joacă un rol destul de mare în 
această degradare a cadrului ecleziastic. Dar acesta nu face 

adesea decît să scoată în evidenţă nenorociri anterioare crizei 
din secolele XIV şi XV. Sositi din rîndurile nobilimii, episcopii 
sînt deosebit de preocupaţi să-şi completeze veniturile scăzute 
ale diocezelor afectate de epidemii şi de jafuri, prin cumulul de 
beneficii ecleziastice. Cum se poate imagina administrarea mai 
multor dioceze? Pe deasupra, în această epocă a dezvoltării 
statelor nationale, numeroşi prelați dețin la curte, pe lingă su- 
verani, funcţii diplomatice sau administrative, datorită formaţiei 
lor intelectuale. Trăind la Curte, ei îşi părăsesc orașele de reşe- 
dinţă şi se mulţumesc să-şi încaseze veniturile percepute prin 
intermediul clienţilor sau rudelor lor. În afara cîtorva excepții, 
destul de rare, prelatii cultivați, preocupaţi de buna administrare 
a diocezei lor, delegă un înlocuitor care preia prin sistemul de 
comandă sarcinile lor episcopale. Toţi, chiar administratorii 
buni, îşi părăsesc obligaţiile pastorale, fie că e vorba de predică, 
de confirmarea copiilor, de vizitarea parohiilor sau de instruirea 
clerului. 

Lăsat de capul lui, clerul parohial nu este deloc capabil să 
atragă populaţia, mai ales cea de la ţară. Aici criza este resimțită 
cel mai tare. Trei calificative revin constant în tabloul situației 
clerului rural: absenteism (parohia este condusă atunci de un 
vicar), ignoranță mai mult sau mai putin mare (multi preoți abia 
ştiu să citească) şi moravuri condamnabile (se denunță mai ales 
concubinajul). Această situaţie, datorată însăşi structurii Bise- 
ricii, nu este, fără îndoială, nouă, dar este incontestabil agravată 
de criză. 

În oraşe, mai bine protejate, criza este, desigur, mai puţin 
gravă. Cei mai cultivați membri ai clerului isi exercită aici 
funcţiile. Grija de a forma credincioşi prin predici se intensifică 
tot mai mult. În secolul al XIII-lea, în oraşe se instalează ordi- 
nele călugărilor cerşetori, care încearcă să răspundă pe măsura 
posibilităţilor lor, aspirațiilor spirituale ale oamenilor din acea 
epoca a calamitatilor. Fondate pentru a servi drept model cres- 
tinätätii prin modul lor de a trăi bazat pe sărăcia voluntară, 
chemate să predice şi să spovedească ca urmare a solidei lor 


ISTORIA EUROPEI 35 


instructii intelectuale şi teologice, acestea constituie in seco- 
lul al XIV-lea şi al XV-lea gruparea pe lîngă care cei care caută 
un răspuns la frămîntările lor pot găsi ospitalitate şi înţelegere. 
În ciuda duşmăniei declarate a clerului secular, a dezbinărilor 
care îi slăbesc şi denaturării regulilor străvechi, Franciscanii20 
şi Dominicanii?!, consideraţi mai buni cunoscători ai căilor spre 
mintuire, atrag credincioșii, care părăsesc parohiile. Sint foarte 
numeroşi acei care, la apropierea morţii, vin să caute adăpost în 
mănăstirile lor, în aşteptarea temutei treceri. Mulțimea se înghe- 
suie la marile predici publice ale Dominicanilor şi Francisca- 
nilor, care ştiu să găsească cuvinte simple ce pot impresiona un 
auditoriu popular. De altfel, unii nu ezită, pentru a-şi impre- 
siona mai profund auditoriul, să recurgă la înscenări specta- 
culoase. Alţii, mai demagogi, ridică pe credincioşi împotriva 
clerului parohial cu care intră într-un război deschis. 

Unii ajung la o adevărată celebritate, ducînd cu ei mase 
imense de oameni, atrase de elocinta lor sau de reputaţia de 
sfinţi. Asa s-a întîmplat cu Vincent Ferrier care străbate Spania, 
Elveţia, Italia de nord şi Franţa, stîrnind entuziasmul credin- 
cioşilor şi impingindu-i pe calea cãintei şi a convertirii. Odată 
cu aceste ordine apare o nouă formă de cucernicie, mai puţin 
bazată pe ritualuri, mai interiorizată şi mai exigentă, care face 
din mintuire o problemă personală. Acest succes al Ordinelor 
de călugări cerşetori dovedeşte neputinta Bisericii instituționale 
de a-i integra spiritual pe credincioşi, lipsurile clerului si tulbu- 
rările ce afectează papalitatea şi readuce în discuţie echilibrul la 
care ajunsese creștinătatea în secolul al XIII-lea. 


Papalitatea de la Avignon 


Încă de la începutul secolului al XIV-lea începe o criză a 
papalității, care readuce în discuţie edificiul teocratic al secole- 
lor XII şi XIII. Ieşită victorioasă din lungul conflict cu puterea 
imperială, papalitatea putea să pretindă dreptul de a aduna lu- 
mea creştină în jurul autorității sale şi să-i transmită suflul 

reformator capabil să unească Occidentul în jurul valorilor mo- 
rale şi politice ale Bisericii. Lupta împotriva ereziei dusă de 
Inchizitie, succesul Ordinelor de călugări cerşetori care depind 
direct de papă şi fondarea universităţilor care, sub controlul 
dogmei, fac să triumfe ştiinţa, sînt tot atîtea dovezi ale auto- 
rităţii exercitate de Biserică. 

Cu toate acestea, totul este readus în discuţie odată cu 
pontificatul lui Bonifaciu al VIII-lea (1294-1303). Revendicînd, 
ca şi predecesorii săi, supremaţia absolută a papalității asupra 
statelor si indivizilor, acesta se loveşte de noul guvernământ al 
regelui Franţei, Filip cel Frumos. Conflictul început se încheie 
cu o înfrîngere clară a papalității. Nu numai că papa trebuie să 
accepte ca regele Franţei să perceapă un impozit de la cler şi să 
numească episcopii, dar excomunicarea pe care o pronunţă 
împotriva lui Filip cel Frumos rămîne fără efect. Mai mult încă, 
regele Franţei invocă contra suveranului pontif autoritatea unui 
Sinod general a cărui convocare a fost hotarita de o adunare a 
autorităţilor — ecleziastice şi laice — ale regatului. Trimisi la 
Roma de către rege, Guillaume de Nogaret şi Sciarra Colonna 
nu ezită să-l maltrateze pe papă; acesta este „atentatul de la 
Anagni“22 (1303). Moartea papei, o lună mai tirziu,. marchea- 
ză eşecul pretentiei papilor la supremaţia asupra Occidentului 
creștin. 

În acest context de şubrezire are loc în mod întîmplă- 
tor instalarea papalității la Avignon. Succesorii lui Bonifa- 
ciu al III-lea, Clemet al V-lea şi Ioan al XXII-lea, sînt preocupaţi 
mai ales să-i împace pe regii Franţei şi ai Angliei. Ei fug din 
Roma unde se sfişie între ele partidele rivale ale familiilor 
Gaetani şi Colonna şi, temîndu-se de pretenţiile suveranilor 
germani, care se sprijină pe familia Gibelini din nordul Italiei, 
hotărăsc să se instaleze provizoriu în palatul episcopal din 
Avignon. Acest provizorat devine definitiv cînd, în 1330, 
loan al XXII-lea, care vrea să se întoarcă la Roma, este împie- 
dicat de trupele regelui Germaniei, Ludovic de Bavaria. Poziţia 
Avignonului, în centrul Occidentului medieval, îi pare lui 

Benedict al XII-lea avantajoasă pentru papalitate, deci hotărăşte 
să se fixeze aici definitiv şi să construiască un palat demn să-l 
adăpostească pe papă şi Curia (administraţia pontificală). Pînă 
în 1377 (cu o scurtă întrerupere între 1367-1370), Avignon ră- 
mine capitala creştinătăţii. Papii de origine franceză, ca şi majo- 
ritatea cardinalilor şi a personalului administrativ, se succed 
aici. Fără să fie simple creații ale suveranilor francezi, aşa cum 
o afirmă de exemplu regii Angliei, papii de la Avignon intretin 
fără îndoială o strînsă legătură cu acești suverani. 

Constrînsă să cadă la învoială cu suveranii statelor euro- 
pene, papalitatea de la Avignon a trebuit să renunţe la orice 
pretenţie teocratică. Nemaifiind în măsură să dicteze în Europa, 
aceasta se strecoară în noua structură a statelor care se dezvoltă 
de acum înainte pe ruinele edificiilor imperiale: papalitatea 
devine o monarhie administrativă şi centralizatoare care isi 
exercită autoritatea asupra bisericilor locale rămase pînă atunci 
aproape în întregime autonome. Acest lucru este posibil în 
condiţiile stabile de la Avignon, datorită unei administrații 
asemănătoare celei a unui stat modern: o cameră apostolică 
(care se ocupă de finanţe), o cancelarie şi tribunale. Papalitatea 
îşi rezervă un număr considerabil de beneficii și de impozite 
ecleziastice. Aceasta reuşeşte să domine clerul care aşteaptă de 
la ea funcţii mai profitabile şi beneficii mai mari. În schimbul 
numirilor, papii cer plătirea unor dări de la care beneficiarii nu 
se pot sustrage decît cu riscul de a renunţa la avantaje viitoare. 
Dezvoltarea acestei fiscalitati imbogateste considerabil finan- 
tele pontificale şi oferă papei mijloace destul de importante 
pentru a plăti expediţii militare, pentru a face construcţii la 
Avignon şi Roma, sau pentru a desfăşura acţiuni caritabile. 

În sfîrşit, datorită acțiunilor de apel şi a cazurilor rezerva- 
te, papalitatea este solicitată să judece prin tribunalele pontifi- 
cale un mare număr de cauze. Papa devine astfel un monarh 
absolut, dotat cu mijloace financiare deosebite si exercitindu-si 
autoritatea prin intermediul unei administrații care atrage oa- 
meni $i bogății şi in care artele şi viata spirituală sînt înfloritoare. 

Aceşti papi, monarhi absoluti, domnesc fără piedici sau 
contrapondere. Începînd din 1310 ei nu mai binevoiesc nici să 
convoace sinodul. Eforturile Sfîntului Colegiu de a spori rolul 
cardinalilor sînt zadarnice. Inocenţiu al VI-lea (1352-1362), 
după alegerea sa, anulează angajamentul pe care îl luase îm- 
preună cu toţi cardinalii de a convoca Sfintul Colegiu în cazul 
unor hotărîri importante. O astfel de evoluție provoacă cu atît 
mai multe critici, cu cît creșterea puterii monarhice și admi- 
nistrative a papalității coincide cu o scădere a influenţei sale 
spirituale şi a activităţii pastorale. În această perioadă de cala- 
mitãti, cînd nevoile spirituale împing oamenii către forme mis- 
tice de practică religioasă, papalitatea este condusă de monarhi 
administratori $1 constructori, care se comportă mai mult ca 
niște șefi de stat decît ca niște păstori de suflete. 

Ca urmare, îşi fac apariţia atitudini de opoziţie care nu 
afectează decît medii limitate, chiar marginale: franciscanii 
„spirituali“, rupti de ordin, care spun că papa este Anticristul, 
intelectuali care afirmă întîietatea poporului creştin faţă de pa- 
pă, teoreticieni ca Marsilio de Padova sau William de Ockham, 
care preconizează o biserică pur spirituală în care autoritatea 
s-ar reduce doar la aspectul pastoral, cu excepția oricărei auto- 
ritäti temporale, rezervată prinților. Petrarca stigmatizează cu 
violenţă Curtea de la Avignon, „cloacă unde vin să se adune 
toate gunoaiele universului. Aici Dumnezeu este disprețuit, 
banul este adorat, se calcă în picioare legile sfinte și omenești“ 
Această discreditare spirituală a papalității se agravează $1 mai 
mult odată cu schisma care o sfisie, în ajunul întoarcerii sale la 
Roma. 


Marea schismă 


Grigore al XI-lea cedează la solicitările italienilor și în 
1377 hotărăşte să mute la Roma toate serviciile Curiei2>, consi- 
derînd, ca și numeroși creștini, că cel mai bun mod de a pune 
capăt tulburărilor ce zguduiau lumea creştină este de a readuce 

papalitatea la locul său de origine. Departe de a rezolva pro- 
blema, această hotărîre o agravează și mai mult. Cînd acesta 
moare (1378), poporul roman, care se teme de alegerea unui 
nou papă străin (din 16 prelați, 11 sînt francezi), face presiuni 
asupra Conclavului24, care se resemnează să aleagă un papă 
italian: arhiepiscopul de Bari, Bartolomeo Prignano, care îşi ia 
numele de Urban al VI-lea. Acesta este imediat recunoscut de 
către printi, inclusiv de regele Franţei, Carol al V-lea. Dar ga- 
fele sale şi caracterul despotic vor permite adversarilor săi să 
pună în discuţie o alegere obținută sub ameninţarea gloatei. În 
septembrie 1378, refugiaţi la Fondi, pe teritoriu napolitan, car- 
dinalii reuniți în Sfintul Colegiu, hotărăsc să anuleze alegerea 
lui Urban al VI-lea şi să îl desemneze drept înlocuitor pe 
francezul Robert de Geneve, care, luindu-si numele de 
Clement al VII-lea si neputind să se instaleze pe scaunul roman 
al puterii pontificale, se îndreaptă spre Avignon. În felul acesta, 
creştinătatea occidentală se află între doi suverani şi două ca- 
pitale: aceasta constituie începutul „marii schisme“. 

Împărţirea este cu atît mai gravă cu cit rivalitatilor per- 
sonale şi altor lupte pentru influenţă în sînul Bisericii se ada- 
ugă interese politice, care sînt cu adevărat hotäritoare. 
Carol al V-lea a luat imediat partea lui Clement al VII-lea, aliat 
al casei regale franceze și a dat ordin ca alesul de la Fondi să fie 
recunoscut de o adunare de consilieri, teologi şi prelați. Ceilalţi 
suverani trec de partea unuia sau altuia dintre papi, în funcţie de 
situația de aliaţi sau adversari ai regelui Franţei în conflictul 
dintre acesta si rivalul său englez. Castilia, Navarra, Aragone, 
Portugalia, Scoția, Neapole, comitatul de Savoia, regatul Cipru- 
lui se pronunță în favoarea papei de la Avignon. Milanul, Flo- 
renta, Polonia, Ungaria, Flandra, Sfîntul Imperiu aleg împreună 
cu Anglia partidul pontifului roman. 

Conflictul avea să dureze mai mult de patruzeci de ani. 
Pentru a-l înfrînge pe cel pe care îl consideră un uzurpator, 
fiecare dintre cele două tabere încearcă mai întîi metoda 
forței. Ludovic de Anjou, fratele regelui Franţei, si fiul său, 

Ludovic al III-lea, intervin in Italia în favoarea lui Cle- 
ment al VII-lea. În sprijinul lui Urban al VI-lea se pregăteşte o 
expediţie împotriva regiunii Provence care nu va mai avea loc, 
în timp ce ducele de Lancaster intervine în Castilia, în 1386, cu 
dublul scop de a-şi cere drepturile de moştenitor dar şi pentru 
a-l susține pe pontiful roman. Pentru că nici una din aceste 
acţiuni nu a reuşit, se recurge, tot fără succes, la proceduri de 
împăcare. O soluţie ar fi fost să nu se desemneze un succe- 
sor aceluia dintre papi care ar fi decedat primul. Dar, cînd 
Urban al VI-lea moare (1389), cardinalii italieni îi numesc un 
succesor, pe Bonifaciu al IX-lea, iar colegii lor din Avignon fac 
acelaşi lucru la moartea lui Clement al VII-lea, desemnîndu-l 
pe Benedict al XIII-lea. Acesta din urmă promisese să abdice 
de îndată ce acest lucru s-ar impune, dar, odată încoronat cu 
tiara pontificală, se abtine să o mai facă. În ciuda presiunilor 
guvernului regal al cardinalilor francezi şi Universităţii din 
Paris, el refuză chiar să negocieze cu Bonifaciu al IX-lea şi cu 
succesorii acestuia, Inocențiu al VII-lea si Grigore al XII-lea. 

Schisma tulbură profund viata religioasă si toată creştină- 
tatea din Occident. Ordinele religioase fiind şi ele împărţite, 
beneficiile au doi destinatari şi fiecare demnitar se teme, bine- 
înțeles, de victoria taberei adverse. Şi de o parte şi de alta se 
înmulţesc sentintele de excomunicare și de interdicţie. În Fran- 
ta, chiar în interiorul Universităţii din Paris, nu există o unani- 
mitate în privinţa legitimitãtii unuia sau altuia dintre papi. Doar 
Universitatea din Toulouse şi din Orleans, ca si unele provincii 
ca Normandia şi Provence sînt în întregime de partea ponti fului 
roman. Îngrijorat de această situaţie, guvernul regal proclamă, 
prin ordonanța din 1398, că Biserica franceză nu recunoaşte 
decît autoritatea spirituală a lui Benedict al XIII-lea; aceasta 
înseamnă „sustragerea de la supunere“, care permite regelui să 
dispună de beneficiile şi taxele ecleziastice. Nici această ordo- 
nanta, nici revolta populaţiei locale, nici atacul contra palatului 
papal pus la cale de un şef de bandă plătit de regele Franţei, nu 
îl fac pe pontiful de la Avignon să cedeze. 

Începutul unei rezolvări a situaţiei va veni de la Univer- 
sitatea din Paris. Începînd din 1394, aceasta sugerează să se re- 
cunoască un sinod care, dacă nu ar ajunge la o înţelegere, ar 
rezolva problema recurgînd la o ultimă soluție. Această idee 
cîștigă încet-încet teren şi un sinod ecumenic se întrunește la 
Pisa în 1409. Acesta hotărăşte să-i destituie pe cei doi papi şi să 
numească un al treilea: arhiepiscopul de Milano, care-și ia 
numele de Alexandru al V-lea, căruia îi urmează la puţin timp 
Ioan al XXIII-lea. Dar Benedict al XIII-lea și Grigore al XII-lea 
refuză să se supună, deci acum sînt trei papi în loc de doi, 
fiecare cu partizanii lui. Pentru a ieşi din această încurcătură 
sinucigaşă pentru creștinătate, Ioan al XXIII-lea solicită 
sprijinul regelui romanilor, Sigismund de Luxemburg, candidat 
la coroana Sfîntului Imperiu. Pentru că dorește să-i aducă aces- 
teia ceva prestigiu, Sigismund acceptă cu condiţia ca papa să 
convoace un nou sinod. Acesta îşi deschide şedinţa la Constanz, 
în 1414, şi durează aproape patru ani. Sinodul reușește, nu fără 
opoziţie, să-i destituie pe cei trei pontifi si să-l aleagă în locul 
lor pe Odon Colonna, care se va numi Martin al V-lea. Criza 
pare rezolvată şi se întărește poziţia celor care plasează sinodul 
deasupra papei. Înainte de a-l alege pe Martin al V-lea, părinţii 
sinodali au adoptat o serie de decrete reformatoare, dintre care 
cel al frecvenței, care fixează periodicitatea sinodului. Cu toate 
acestea, noul papă şi mai ales succesorul său, Eugeniu al IV-lea, 
se grăbesc să revină asupra acestor hotărîri și contestă această 
tutelă impusă Sfîntului Scaun. Sinodul de la Bâle reacționează 
destituindu-l pe Eugeniu al IV-lea şi înlocuindu-l cu un con- 
tra-papă: contele de Savoia (Nicolae al V-lea). Această nouă 
schismă sfirseste cu victoria papalității şi eșecul tentativei de 
democraţie sinodală în sînul Bisericii. Repus în toate drepturile, 
pontiful roman Eugeniu al V-lea folosește o parte importantă 
din resursele Bisericii pentru reconstrucţia Statului pontifical $1 
pentru înfrumusețarea Romei. Pînă la sfîrşitul Evului Mediu nu 
se va mai pune problema convocării vreunui sinod general. Pa- 
palitatea, care apare tot mai mult ca o simplă putere politică, 

cade in nepotism si desfriu, odată cu Inocenţiu al VII-lea şi 
Alexandru al VI-lea Borgia. Peste această Biserică în plină des- 
trămare se va năpusti vijelia Reformei. 


Bisericile naţionale şi ereziile 


Lunga criză care zguduie papalitatea nu rămîne fără con- 
secinte în organizarea și funcționarea Bisericii. Cu atît mai mult 
cu cît naşterea statelor naţionale în Europa de vest și aspiraţiile 
naţionale în Europa centrală se repercutează asupra vieţii reli- 
gioase. Astfel, influenţa francezilor asupra Bisericii în perioada 
papalității de la Avignon provoacă opoziţia clerului din cele- 
lalte tari din Europa, ca Germania sau Anglia. De asemenea, 
schisma este provocată în mare parte de înfruntarea cardinalilor 
francezi cu cei italieni. Autoritatea romană este discreditată 
pentru că ani de-a rîndul, în sînul Bisericii nu mai există o 
autoritate centrală, ci două sau trei autorităţi rivale, care vor 
toate să profite de alegerea divină si de puterea suverană de 
reprezentantă a lui Dumnezeu pe pămînt. Fiecare Biserică în- 
cearcă atunci să-şi rezolve problemele fără să recurgă la o admi- 
nistratie romană, şovăielnică și lipsită de acum înainte de auto- 
ritate morală. 

Această aspirație a Bisericilor se alătură celei a suveranilor 
europeni, dornici, după exemplul lui Filip cel Frumos în Franţa, 
să fie „stăpîni în regatul lor“. Slăbirea legăturilor cu Roma 
încurajează monarhiile naţionale să preia controlul asupra cle- 
rului pentru a-şi spori autoritatea, influenţa şi puterea finan- 
ciara, dispunind de numirea funcțiilor ecleziastice $1 percepind 
impozite de la cler. Astfel ia naștere în Franţa teoria drepturilor 
Bisericii franceze, galicanismul?5, care se va răspîndi în toată 
Europa. Aceasta este sprijinită de juristii laici şi de universitari. 
Primii sînt dornici să-şi extindă atribuţiile judiciare asupra cau- 
zelor ecleziastice, in timp ce ceilalți sînt pătrunşi de criticile 
intelectualilor împotriva decăderii monarhice și administrative 
a Sfîntului Scaun. În Franţa, „Visul din livadă“ scris în 1377 de 

un consilier al lui Carol al V-lea susţine că regele „este vicarul 
temporar al lui Dumnezeu“, adică reprezentantul său pentru 
toate problemele care nu tin de domeniul spiritual. Cît despre 
Universitatea din Paris, aceasta preconizează „sustragerea de la 
ascultare“ faţă de Roma şi cere transformarea Bisericii din 
Franţa în biserică națională, supusă autorităţii regelui. Aceste 
tendinţe galicane vor susține, cum e și firesc, preponderența 
sinodurilor. La Constanz, Părinţii sinodali, organizaţi pe „na- 
țiuni“, consideră că, într-adevăr, viata Bisericii în fiecare tara 
se bazează pe datini, obiceiuri şi tradiţii care trebuie să consti- 
tuie obiectul unui acord, a unui concordat între papalitate şi 
guvernul statului respectiv. Astfel de tratate sînt încheiate cu 
Franța, Anglia, Spania si Imperiu, tratate care fixează drepturile 
papalității şi ale Statului în administraţia şi viata cotidiană a 
Bisericilor naţionale. Acestea reprezintă recunoașterea juridică 
a noii suveranitati a statelor şi marchează renunțarea papalității 
la pretenţia de a-şi juca rolul de unificator al creştinătăţii, dat 
fiind că papa nu mai este considerat un suveran obişnuit. Prac- 
ticarea concordatelor provoacă un lung conflict între papă şi 
regele Franţei. Semnat într-un moment de subrezire a puterii 
regale, concordatul din 1418 este repus în discuţie de regele 
Carol al VII-lea, după ce acesta şi-a restabilit autoritatea. O 
adunare de clerici, convocată la Bourges în 1438, dă un an- 
samblu de decrete, cunoscut sub numele de „Ordonanţa de la 
Bourges“ (,,Pragmatique Sanction de Bourges“)*®. Aceste de- 
crete îi iau papei dreptul de a răspunde de funcţiile ecleziastice, 
de a consfinti pe cel ales, de a percepe anumite impozite şi 
pînă în 1472. 

Regresul autorității pamintesti a Sfîntului Scaun în fata 
puterii crescînde a statelor este dublat de repunerea în discuţie a 
autorităţii sale spirituale. Ereziile, fondate pe criticarea compor- 
tării pontifilor, tind spre constituirea unor veritabile Biserici 
independente. 

Cea mai gravă dintre aceste erezii apare in Anglia, în jurul 
unui universitar de la Oxford, John Wyclif, care, în cursul 

diferitelor negocieri financiare dintre regele Angliei si Sfintul 
Scaun, a susținut drepturile regelui. Preconizînd o Biserică fără 
papă, guvernată de un stat, din 1378 şi pînă la moartea sa, John 
Wyclif exprimă idei pe care Reforma?’ le va valorifica în seco- 
lul al XV-lea: omul nu trebuie să se prevaleze de nici un merit, 
de nici un drept în fata măreției absolute a lui Dumnezeu, numai 
el poate salva sau distruge oamenii, iar intervenţia Bisericii nu 
este de nici un ajutor; Scrierile sfinte sînt singura sursă de 
credință şi fiecare om poate să le înțeleagă prin propria sa 
gîndire; cultul Sfintei Fecioare, a sfinţilor, pelerinajele sînt 
forme de pietate inutile şi condamnabile. La început, protejat 
de justiţia ecleziastică prin bunăvoința regală, Wyclif pierde 
acest sprijin cînd, în 1381, el susţine revolta ţăranilor condu- 
să de Wat Tyler. Ideile sale, condamnate de un sinod englez 
(1382) pătrund in constiintele oamenilor. Acestea sînt răspîn- 
dite de absolvenţii de la Oxford şi stimulează o mişcare a tara- 
nilor şi meseriașilor, numiţi Lol/ards2®, care aspiră la o viaţă în 
sărăcie, se sprijină pe mesajul evanghelic, critică cu violenţă 
Biserica, mesa, sfintele taine $1 propăvăduiesc o Biserică natio- 
nală, independentă faţă de Roma. Principalii şefi ai acestei 
mișcări eretice, urmăriți fără milă de episcopi şi de rege, sînt 
arşi de vii în 1427. În ciuda acestei reprimări şi a condamnării 
ideilor lui Wyclif, aspiraţia către o biserică naţională, desprinsă 
de Roma şi fondată numai pe mesajul evanghelic rămîne pro- 
fund prezentă în Anglia. Ideile lui Wyclif cunosc o mare au- 
diență în Boemia. Acolo, pe lîngă Universitatea din Praga, exis- 
tă un curent evanghelic şi de reformare a Bisericii. Jan Hus, 
universitar în acest oraş, tine predici pentru o reformă a Bise- 
ricii şi pentru o întoarcere la mesajul strict al Evangheliei. 
Biblia trebuie tradusă în cehă. El preconizează comuniunea cu 
pîine şi vin, aşa numita comuniune sub ambele specii. Condam- 
nat de papa Ioan al XXIII-lea, Jan Hus acceptă să fie supus 
judecății sinodului de la Constanz. În ciuda permisului de liberă 
trecere care i-a fost acordat de împăratul Sigismund, el este 
condamnat şi ars de viu în iulie 1415. Acesta este semnalul unei 

puternice revolte nationale a poporului ceh împotriva Romei, 
dar şi împotriva nemților care au pus mîna pe o parte a terito- 
riului ceh şi a comerţului şi care sînt alungaţi din Universitatea 
din Praga! Pînă la urmă infrinti de cruciadele germane, husitii 
obțin totuși in 1436, de la sinodul din Bâle, recunoașterea co- 
muniunii sub ambele specii. 

La mijlocul secolului al X V-lea, ereziile par învinse şi 
unitatea Bisericii pare restabilită în jurul Romei. Cu toate aces- 
tea, în timpul crizei, papalitatea a trebuit să renunțe la intenţia 
de a reuni sub autoritatea sa întreaga lume creștină, să recu- 
noască existenţa statelor şi să cadă la învoială cu noua guver- 
nare a acestora. Modelîndu-se după noua formă a statelor mo- 
narhice centralizate, ea nu a ştiut totuși să înfăptuiască reforma 
spirituală pe care cerințele epocii o făceau necesară şi care se 
va realiza pe alte căi. 

Secole de criză profundă a Bisericii si a valorilor spiri- 
tuale, secolele XIV şi XV sînt totodată şi cadrul unei grave crize 
a gîndirii $1 sensibilităţii. 


Criza gîndirii şi artei 


Instituţia universităţii cunoaște în aparenţă una din perioa- 
dele sale cele mai înfloritoare. Cu toate acestea, universităţile 
resimt din plin şocul crizei valorilor din secolele XIV și XV, în 
cursul căreia se prabuseste concepţia medievală despre lume. 
Marile universități din Paris, Bolognia sau Oxford îşi păstrează 
fără îndoială întregul prestigiu, atrag numeroşi studenţi și sînt 
privite cu respect. Guvernele şi societatea le recunosc o oare- 
care autoritate asupra credinţei religioase şi asupra ştiinţei. Dar 
ele sînt amenințate de apariţia noilor universități. Sub efectul 
dezbinărilor provocate de Marea schismă, a dorinţei fiecărui 
print de a avea propria sa universitate și a refuzului noilor state 
naționale de a-şi lăsa clericii să meargă să studieze în străină- 
tate, în Europa sînt create aproximativ patruzeci de universităţi. 
Recucerirea şi consolidarea regatelor iberice dă naștere univer- 

sitatilor din Lisabona, Perpignan, Barcelona si Saragossa. În 
Europa centrală, universităţile din Praga, Cracovia şi Viena sînt 
mărturie a rivalităţii dintre cehi, polonezi şi nemţii austrieci. 
Cele din Pisa şi Florenţa atestă puterea guvernării municipale în 
Italia, iar cele din Poitiers şi Bordeaux rivalitatea franco-en- 
gleza. 

Această proliferare nu este totuşi sinonimă nici cu stra- 
lucirea, nici cu vitalitatea. Contactele între profesorii diferitelor 
națiuni se răresc. Universitarii cad sub influenţa puterii politice 
şi rolul lor constă din ce în ce mai mult în furnizarea argu- 
mentelor teoretice destinate să justifice pretențiile sau politica 
acesteia. 

În plus, universităţile sînt lovite de criza economică. Func- 
tiile ecleziastice care le procură universitarilor veniturile fiind 
insuficiente tinind cont de creșterea preţurilor, se instituie prac- 
tica de a cere studenţilor bani, in special celor de la drept si 
teologie. Studenţii săraci dispar din universitate şi pentru că 
membrii familiei de doctori sînt scutiţi de aceste taxe, ereditatea 
devine modalitatea cea mai răspîndită de a putea frecventa 
cursurile universitare: lumea universitară se transformă într-o 
castă închisă. Universitarii, deveniți „cavaleri ai legilor“ duc o 
viaţă nobilă şi domnesc în universităţile sclerozate în care tri- 
umfã scolastica si unde profesori şi studenţi se închistează in 
clasificări $1 definiţii aparitinind unei logici pur formale. 

Gindirea însăși trece printr-o criză profundă odată cu pu- 
nerea în discuţie a tomismului, această îmbinare de credință şi 
de rațiune, fondată pe autoritatea filosofică a lui Aristotel. Lo- 
viturile cele mai dure le primeşte la începutul secolului al XIV-lea 
prin Duns Scott şi Guillaume de Ockham, doi teologi care 
resping ideea că lumea materială poate fi o emanatie a lui 
Dumnezeu potrivit regulilor cauzalitätii aristotelice. Si unul şi 
celălalt ajung la concluzia că Dumnezeu, fiind total indepen- 
dent, este zadarnică dorinţa de a ajunge la el prin raţiunea lumii 
materiale. Din această repunere în discuţie a autorităţii filo- 
sofice a lui Aristotel şi din filosofia tomistă rezultă două con- 

secinte: un oarecare anti-intelectualism care înţelege să atribuie 
credinței numai o natură mistică, morală sau pastorală, fără 
intervenția raţiunii şi pe de altă parte o tentativă de a scoate 
ştiinţa de sub autoritatea religiei, propunind raţiunea ca unica 
posibilitate de abordare a acesteia. O tentativă fără sorți de 
izbîndă din cauza lipsei tehnicii ştiinţifice şi a instrumentelor 
matematice adecvate, precum şi din cauza influenţei conside- 
rabile a scolasticii. 

Această sclerozare a gîndirii se răsfrînge, în cea mai mare 
parte a lumii creştine, şi asupra literaturii şi artei. Repetarea 
continuă a unor formule deja folosite învinge izbucnirile crea- 
toare şi originalitatea. Repetarea unor succese literare ca „Ro- 
manul trandafirului“2?, jocuri de cuvinte formaliste, lipsite de o 
inspirație novatoare, prezente în poezie, îndrăzneli şi jonglerii 
tehnice în muzică, iată ce caracterizează cel mai adesea arta 
secolelor XIV şi XV. În arhitectură, tehnica stilului gotic, bine 
stăpînită de acum înainte, devine, odată cu goticul flamboiant, 
obiectul unui număr infinit de variaţii care transformă inspirația 
de odinioară într-un fel de joc formal în care naosurile cate- 
dralelor sînt din ce în ce mai înalte, deschizăturile în zid din ce 
în ce mai mari, coloanele din ce în ce mai firave şi danteläria de 
piatră din ce în ce mai străvezie, ca pînza de păianjen. 


Deschiderea de noi drumuri 


Profitînd de criza care cuprinde Europa secolelor XIV şi 
XV, acum iau naştere forme noi de expresie care se vor dez- 
volta la sfîrşitul secolului al XV-lea si în secolul al XVI-lea. 

În domeniul religios, spaima de moarte si preocuparea 
pentru mîntuire favorizează apariția unei credințe mai putin 
formaliste, mai afective, mai sentimentale. În timp ce practi- 
carea credinței medievale avea un caracter colectiv, cerințele 
mântuirii individuale predomină de acum înainte, transformind 
credinţa într-o chestiune între Dumnezeu $1 om, în care imixtiu- 
nea instituţiei ecleziastice este din ce în ce mai redusă. În plus, 

tomismul care integra religia Evului Mediu facind-o rationala, 
intră în criză. Această largă repunere în discuţie lasă cîmp liber 
noilor forme de devoțiune cărora ereziile, ca cea a lui Wyclif şi 
a lui Jan Hus, încearcă să le ofere un cadru teologic. 

Dacă Europa de nord cedează frumuseţilor formale ale 
goticului flamboiant, o nouă gramatică a artelor se elaborează 
în Italia şi în special la Florenţa. Pentru a reda noile valori 
religioase, caracterul mistic al raportului cu Dumnezeu, cre- 
dinta bazată pe sentiment, Giotto pictează frescele de pe tavanul 
Bisericii din Assisi sau capela familiei Bardi la Santa Croce din 
Florenţa. Pentru a exprima dragostea franciscană pentru oameni 
şi pentru natură, el creează o artă organizată monumental, nu 
după regulile perspectivei, ci în funcţie de punerea în scenă 
religioasă pe care o reprezintă. Tot la Florenţa, unde artiştii 
profită în acelaşi timp de prosperitatea oraşului, de genero- 
zitatea familiei de Medicis şi de noua consideraţie de care se 
bucură profesiunea lor, Fra Angelico exprimă o mistică senină 
într-o tehnică încă gotică, în timp ce Masaccio, din contra, 
inaugurează în frescele din capela Brancacci o artă care, prin 
simţul reliefului şi al expresiei anunţa arta Renașterii, ca și cea a 
toscanilor Botticelli, Gozzoli, Paolo Uccello, Pierro della Fran- 
cesca, a sienezului Simone Martini, a mantuanului Mantegna 
şi a venetianului Giovanni Bellini. Alte regiuni ale Europei, 
şi ele stimulate de abundența averilor şi de mecenatul prin- 
tilor, cunosc o reînnoire a artelor plastice: la curtea Franţei, 
Jean Fouquet execută portretul Agnései Sorel, favorita lui 
Carol al VII-lea, în timp ce în Burgundia lucrează mari pictori 
flamanzi, ca Van Eyck si Roger van der Weyden. 

Arhitectura cunoaşte o evoluţie asemănătoare. În seco- 
lul al XIV-lea, goticul triumfă încă în Domul din Milano, dar la 
Florenţa, Brunelleschi se inspiră din bazilicile şi decorul epocii 
romane pentru a construi Santa Maria delle Fiori, deschizînd 
astfel o nouă cale care va conduce, prin respingerea Evului 
Mediu considerat barbar, la o întoarcere la antichitate, din care 
va apărea Renaşterea50. 

Dacă este exagerat să se califice astfel ceea ce nu este încă 
decît dorinţa de noutate, este putin îndoielnic faptul că criza din 
Occident provoacă o revizuire a ierarhiei valorilor: Ea tinde să 
facă din om centrul unui nou univers, un om a cărui concepţie 
despre lume este diferită de cea a epocii medievale. Însuşi 
decorul devine o dovadă, prin individualizarea statuilor, aşa 
cum face Clauss Sluter la curtea din Burgundia, care îi reprezin- 
tă pe duci şi pe profeti ca pe nişte indivizi ce nu pot fi înlocuiţi 
unii cu alții, reprezentînd simboluri vii ale puterii umane sau 
divine, sau ca Donatello sau Ghiberti la Florenţa, care extrag 
din piatră fiinţe vii, gata să se amestece in viata de zi cu zi. 
Această reinstalare a omului în centrul universului duce la cău- 
tarea unui nou sistem de valori care să poată înlocui greoaia 
scolastică medievală. Intelectualii se îndreaptă, cum e și firesc, 
spre textele anticilor, pe care încearcă să le elibereze de vulgata 
oferită de Evul Mediu. Aceste cercetări, care demonstrează 
precizia limbajului anticilor, au drept efect mai ales încurajarea 
scriitorilor de a o aplica limbilor populare. Oarecum blocate 
pînă atunci de dominaţia limbii latine, acestea vor cunoaşte 
curînd o dezvoltare rapidă. O limbă specific italiană se născu- 
se deja cu florentinul Dante (1265-1321), autorul Divinei co- 
medii, epopee a Occidentului creştin. De asemenea, cronicarii 
Froissart şi Jean le Bel în Franţa, sau povestitorul Chaucer în 
Anglia, apar ca rezultate „naţionale“ ale acestui prim umanism. 
Astfel, pe ruinele unei lumi medievale pe cale de descompu- 
nere, Europa secolelor XIV și XV pune bazele unui nou univers. 

Criza materială şi spirituală care lovește Europa de la sfir- 
şitul Evului Mediu este însoţită de o criză politică al cărui prin- 
cipal rezultat este prăbuşirea definitivă a marilor construcții cu 
vocaţie unificatoare. Acestea se străduiseră, în ciuda riscurilor 
şi tulburărilor prin care au trecut timp de o mie de ani, să con- 
tinuie utopia, imposibil de realizat, dar continuu prezentă, de a 
reface unitatea romană. Acolo, pe ruinele adunate unele peste 
altele, apare structura nouă a statelor, a căror înfruntare înlo- 
cuieste lupta pentru unitate cu lupta pentru hegemonie. 


Capitolul 3 


CONVULSII POLITICE ȘI 
NAȘTEREA STATULUI NAȚIONAL 


Din punct de vedere politic, Europa de la sfirşitul Evului Mediu 
capătă caracteristici noi, marcate de dispariţia marilor construcții 
statale cu năzuință universală. Urmaş îndepărtat al Imperiului 
roman, Imperiul grec bizantin se prăbuşeşte după o lungă agonie, 
în timp ce turcii otomani cuceresc Constantinopolul în 1453. Cit 
despre Sfintul Imperiu roman de origine germanică, pradă anar- 
hiei şi frăm întării, nu mai este decît „carcasa“ care face derizoriu 
titlul electiv de împărat, pe care şi-o dispută familiile de Luxem- 
burg şi de Habsburg. Ca o consecinţă a acestei crize, germanismul 
este peste tot în regres. În Europa centrală şi orientală, acesta 
trebuie să cedeze în fafa aspirațiilor nationale ce iau naştere în 
Boemia, Ungaria şi Polonia. În Europa de nord, statele scan- 
dinave, chiar dacă nu reuşesc să se unească, îşi afirmă identitatea. 
În sfîrşit, suveranii germani nu mai sint de acum înainte capabili 
să-şi impună autoritatea în Italia, care cade în anarhie şi în 
fărîmițare politică. 


E Contrastind cu această prăbuşire a marilor edificii imperiale, 
Europa occidentală vede triumfind statul national? , prevăzut cu 
instituții stabile şi eficace, care asigură autoritatea suveranului. 
Spania, care termină recucerirea peninsulei distrug înd în 1492 
ultimul stat musulman, emiratul Granadei, devine, sub „Regii 
catolici“ Ferdinand de Aragon şi Isabella de Castilia, un regat 
puternic, bine organizat, în care legea monarhică acționează asu- 
pra tuturor. Încă de la începutul secolului al XIV-lea, ca urmare 

a acțiunii oamenilor legii cu care se înconjoară Filip cel Frumos, 
Franţa a devenit un stat centralizat, în care noţiunea de stat, 
scoasă din dreptul roman, determină organizarea instituţiilor. În 
sfîrşit, Anglia lui Eduard I a cunoscut aceeaşi evoluţie. Dar 
Franţa şi Anglia se înfruntă între 1337-1453 în „războiul de o 
sută de ani“, lung şir de conflicte cu numeroase reluări, care 
epuizează cele două ţări şi le zdruncină serios stabilitatea. Este de 
reținut faptul că la sfîrşitul Evului Mediu, noua concepţie despre 
Statul naţional începe să-şi facă încet apariția din structurile 
feudale, prezente încă din plin în fapte, în spirite şi în instituții. 


După dispariţia Imperiului roman occidental, împărații 
bizantini și germani au încercat să unifice Europa în jurul no- 
tiunii de „creştinătate““32. Or, această noţiune tinde să dispară 
odată cu concepţiile politice care caracterizează lumea medie- 
vală. Însuşi cuvîntul — Christianitas — folosit pînă în seco- 
lul al XIV-lea împreună cu termenii „Occident“ si „latinitate“ 
încep să se rărească în disertatia savantă. Clerici si umaniști 
preferă vocabula „Europa“ care, aproape absentă din opera lui 
Dante, este, dimpotrivă, omniprezentă la Petrarca (1304-1374). 
Se începe deci să se vorbească despre Europa în momentul 
în care perspectiva unei reveniri la unitatea romană se 
îndepărtează. 

Nu este vorba despre Europa geografilor, a căror literați 
ştiu că se întinde cel puţin pînă la Don, ci numai de teritoriile în 
care a triumfat limba latină si religia romană. Orientul grec, de 
altfel pe cale de a fi cucerit de turci, nu face parte din Europa. 
Pentru papa Pius al II-lea lucrurile sînt clare: Europa coincide 
cu „poporul creştin“ care înglobează în întregime Franţa, Italia, 
Spania, Germania, Polonia şi Ungaria. 

S-a văzut cum criza Bisericii i-a obligat pe papi să renunţe 
la pretenţia de universalitate şi să se modeleze după tipicul cu 
totul nou al statelor naționale. Cu diferențe în timp, Imperiul 
bizantin si Sfintul Imperiu roman de neam. germanic cunosc la 
rîndul lor o decădere care le face incapabile să revendice acel 
imperium} al lumii creştine. 

Această dispariţie a visului de unitate are consecinţe di- 
verse în Europa secolelor XIV şi XV. În estul şi sudul conti- 
nentului, puterile locale, apărute în epoca feudală, rămîn fără 
arbitraj. Ele intră în conflict unele cu altele, transformind istoria 
Evului Mediu inferior într-o juxtapunere de încăierări violente 
şi confuze: lupte interne între principatele germane si italiene, 
certuri între cetăţi, războaie civile interminabile etc. Europa oc- 
cidentală vede luînd naştere pe ruinele. concepţiilor medievale 
moştenite de la romanitate, primele state naţionale (Spania, 
Franţa, Anglia) delimitate geografic de frontiere. Constituite în 
jurul instituţiilor statale consolidate, ele oferă suveranilor lor 
pînă atunci. Datorită impozitelor şi împrumuturilor forţate per- 
cepute de la supusii săi, regele poate de acum înainte să-şi 
plătească soldaţii și să dispună de armate puternice formate din 
profesioniști ai războiului. 

Paralel, conştientizarea coeziunii datorate unei limbi co- 
mune, unor interese economice opuse intereselor altor popoare 
sau apariţiei unei Biserici proprii, determină naşterea, în rîndul 
populaţiei, a unui sentiment de apartenenţă la o comunitate anu- 
me, prima formă a sentimentului național. 

Afirmarea statului-natiune se loveşte de menţinerea indir- 
jită a concepţiilor politice medievale. Opoziția faţă de schimba- 
re, mai ales în Franţa și în Anglia, tari în care statul national a 
luat forma cea mai avansată, se manifestă prin nenumărate şi 
interminabile războaie civile. 

Criza din secolele XIV şi XV înseamnă deci, în domeniul 
politic, ca şi în domeniul economic, social, cultural şi religios, 
prăbușirea vechilor concepţii dar totodată și o renaştere. 


La est: dispariţia Imperiului bizantin 


De mai multe secole, Imperiul grecesc de la Constanti- 
nopol constituia un zid de apărare împotriva presiunii turcilor. 
In 1204, zdruncinat de jefuirea Constantinopolului de către 

cruciați, acest zid continuă să slăbească în urma färimitärii 
Imperiului în principate autonome. 

Dacă sub domnia lui Mihail al VIII-lea Paleologul, Impe- 
riul bizantin oferă toate aparențele unui stat în plină renaştere, 
în realitate el intră într-o epocă de decădere. Este adevărat că 
Mihail al VIII-lea recucereşte Constantinopolul si îl alungă pe 
împăratul latin instalat de cruciați, dar o coaliţie se formează 
rapid împotriva lui. Aceasta reuneşte în jurul suveranului celor 
Două-Sicilii — prinţul francez Carol de Anjou, căruia împăratul 
latin îi cedează drepturile asupra Imperiului bizantin — papa- 
litatea, Venetia, statele slave din Balcani şi majoritatea prin- 
cipatelor greceşti şi latine din Orient. Insurecția Vecerniilor 
Siciliene (1282), care izbucneşte la Palermo împotriva domi- 
natiei franceze, îndepărtează pericolul, obligîndu-l pe Carol de 
Anjou să renunţe la planurile sale. Dar acest episod glorios este 
ultimul din istoria bizantină. Manevrele diplomatice abile ale 
lui Mihail al VIII-lea nu au făcut decît să întreţină iluzia unui 
Imperiu de Răsărit, arbitru şi model pentru Europa. Eforturile 
sale de a-i reda Bizanțului demnitatea de mare putere sfirsesc în 
realitate prin a secătui Imperiul. 

Teritoriul său; considerabil micşorat, se limitează la pro- 
vinciile din Asia, din vecinătatea Mării Marmara, la Constan- 
tinopol, o parte a Traciei, sudul Macedoniei şi o parte a Greciei. 
Si în interiorul acestor frontiere puterea bizantină nu mai este 
decît umbra celei ce a fost în secolele trecute. Aristocratia, pe 
care bazileii ştiuseră să o țină in friu pînă la începutul seco- 
lului al XIII-lea, este acum atotputernică şi feudalitatea dom- 
neşte în Bizanţ la fel ca în Occident. Împăratul, cu autoritatea 
slăbită, face o figură jalnică alături de foarte popularul patriarh 
al Constantinopolelui, şef suprem al Bisericii ortodoxe, care se 
întinde dincolo de frontierele bizantine, în rîndul tuturor po- 
poarelor slave. 

Dificultatilor politice şi sociale li se adaugă ruinarea eco- 
nomică. Pierzîndu-şi cele mai bogate provincii din Europa şi 
Asia, pămînturile marilor proprietari fiind prost exploatate, în 

Imperiu începe să se pună problema alimentelor. Încasările 
statului sînt din acelaşi motiv total insuficiente: în 1423, cri- 
za financiară obligă Bizanțul să vîndă venețienilor oraşul 
Thessalonic. 

În sfîrşit, armata nu mai este formată decît din mercenari, 
de altfel în număr insuficient, care însă constituie mai mult o 
amenințare decît un mijloc de protecţie, cu atît mai mult cu cît 
guvernul se află în imposibilitate să-i plătească. Incapabil să-şi 
asigure apărarea, Imperiul devine o pradă pentru puternicii săi 
vecini. Dublul pericol care îl amenință în mod obişnuit se trans- 
formă într-un pericol mortal. La vest, Bizanțul trebuie să in- 
frunte dorinţa de expansiune a statelor slave din Balcani (Serbia 
si Bulgaria), iar la est ameninţarea turcilor Selgiucizi>+. Atita 
timp cît Imperiul grecesc a rămas instalat la Niceea, el a putut 
să-şi concentreze fără dificultate forţele pentru a opri năvălirea 
turcească. Dar revenirea la Constantinopol dirijează către apus 
o importantă parte a forţelor bizantine şi ruinează sistemul de 
apărare pe care Bizanțul îl folosea la răsărit. Încă de la începutul 
secolului al XV-lea, turcii cuceresc aproape în totalitate Asia 
Mică şi ameninţă Constantinopolul. Incapabil să reziste în faţa 
amenințării numai cu forţele proprii, împăratul Andronic al 
II-lea trebuie să se folosească de mercenarii catalani comandati 
de Roger de Flore, care, după ce i-a răpus pe turci, se grăbesc să 
jefuiască Asia Mică. 

Zilele orgoliosului Bizanţ sînt de acum numărate, singu- 
ra întrebare fiind în mîinile cărui adversar va sfirsi. Seco- 
lul al XIV-lea şi începutul secolului al X V-lea sînt teatrul unei 
lungi agonii. Imperiul cade pradă neiertătoarelor războaie civi- 
le. Diferitii pretendenți la tronul imperial nu ezită să ceară 
ajutor străinilor (sîrbi, bulgari sau păgîni) pentru a le susține 
pretenţiile. În felul acesta, la mijlocul secolului al XIV-lea, 
prințul sîrb Ştefan Duşan cucereşte Balcanii. El formează un 
imperiu care se întinde de la Dunăre pina la golful Corint şi de 
la Adriatica la Marea Egee şi se proclamă „Împărat al sirbilor si 
al grecilor“ Cînd, în 1352, aventura sa ia sfîrşit, în fata 


56 SERGE BERSTEIN, PIERRE MILZA 


Constantinopolului nu mai există nici un obstacol pentru a opri 
înaintarea turcilor otomani spre Occidentul creştin. Le trebuie 
totuși un secol acestor noi veniţi pentru a mătura definitiv ulti- 
mele vestigii ale Imperiului de Răsărit. 

Veniti din Asia centrală, turcii otomani se instalează în 
Asia Mică ca vasali ai Selgiucizilor şi sînt convertiți la isla- 
mism la sfîrşitul secolului al XIII-lea, ceea ce le asigură uni- 
tatea. Destrămarea Imperiului Selgiucid le permite să-şi cîştige 
independenţa şi să-şi extindă influenţa asupra Asiei Mici. Che- 
mati de facțiunile rivale să intervină în Imperiul bizantin, ei 
profită de aceasta pentru a pune mîna pe Strîmtori, pe Tracia şi 
pe Adrianopole. E: sosesc curînd la porţile Constantinopolului. 
Bazileul străbate Occidentul promitind unirea Bisericilor, dar 
nu reuşeşte să provoace o cruciadă în stare să-i respingă pe 
otomani. Expediţiile organizate succesiv - cele ale sirbilor 
şi bosniacilor (1389), cea a împăratului Sigismund în fruntea 
cavalerilor occidentali (1396) sau cea a regelui Ungariei, 
Ladislau al II-lea Jagello (1443) — pentru a zdrobi încercuirea 
Constantinopolului sînt toate înfrînte. Bizantinii nu se pot hotari 
să ceară ajutor Occidentului latin: „Mai degrabă preferăm să 
vedem turbanul turcesc in mijlocul capitalei decît mitra lati- 
nă!“ striga un înalt funcționar imperial. Aceasta se va întîmpla 
într-adevăr la 29 mai 1453. Imperiul bizantin a supravieţuit, dar 
Constantinopolul, bastion creştin opus islamismului timp de 
opt secole, este cucerit de sultanul Mahomed al II-lea. 

Dispariţia acestui ultim vestigiu al Imperiul roman de Ră- 

sărit marchează sfîrşitul unui Ev Mediu dominat de amintirea 
măreției romane. 
„a treia Romă“ este gata să se nască. Politica de unificare a 
teritoriului rus, apartinind marilor prinți de la Moscova, va 
transforma Moscova în noul centru de atracţie al ţărilor slave 
din Europa orientală. 

În centrul Europei: dispariţia Sfîntului 
Imperiu şi regresul germanismului 


Sfîntul Imperiu roman de neam germanic a fost conceput 
ca o tentativă de dominare universală a lumii creştine. Moartea 
lui Frederic al II-lea Hohenstaufen, în 1250, îi dă o lovitură de 
pe urma căreia nu-şi mai poate reveni. Din 1250 pînă în 1273 
nici o autoritate politică nu reuşeşte să ascundă profunda des- 
compunere a unui imperiu care se repliază totuşi asupra lui 
însuşi. Regatul Arles-ului şi al Italiei scapă unul după altul de 
sub autoritatea Imperiului. Diferite cantoane elveţiene formează 
în secolul al XIV-lea o confederație care îşi va obţine inde- 
pendenta in 1389. Sfîntul Imperiu se reduce în curînd la regatul 
Germaniei şi la cel al Boemiei în care se înfruntă populația cehă 
cu cea germanică. 

Chiar în interiorul acestui teritoriu limitat, anarhia şi fă- 
rimitarea devin regulă. O serie întreagă de dinastii princiare 
(Habsburg în Alsacia și Elveţia, Witelsbach în Palatinat, vechea 
dinastie în Brandenburg, fără a omite Ordinul Teutonic în Pru- 
sia) domnesc ca stăpîni absoluti pe teritoriile ce le aparţin. In 
timp ce oraşele libere (Ratisbonne, Strasbourg, Mainz, Köln) 
sau imperiale (Frankfurt, Nüremberg, Aix-la-Chapelle, Ulm) se 
bucură de o independenţă de fapt, oraşele comerciale din Nord 
se organizează într-o „Hansä teutonică“ pentru a-şi apăra inte- 
resele comerciale. 

În aceste condiţii, titlul imperial îşi pierde importanţa. Ca- 
racterul universal care îi dădea dreptul la încoronarea romană 
este curînd abandonat $1 încoronarea imperială nu mai are loc la 
Roma, ci la Aix-la-Chapelle. Se stabileşte uzanta ca șapte Mari 
Electori (arhiepiscopii de Mainz, Köln, Trier, contele Palatin, 
ducele de Saxa, margraful de Brandenburg şi regele Boemiei) 
să-l desemneze pe împărat. Această practică este legiferată de 
impăratul Carol al IV-lea în 1356. 

În 1273, odată cu alegerea lui Rudolf de Habsburg, două 
ſamilii, cea de Habsburg şi cea de Luxemburg au căutat, pentru 

propriul lor profit, să dea titlului imperial un caracter ereditar $1 
să-şi consolideze puterea mărindu-şi baza teritorială. Această 
politică este inaugurată chiar de Rudolf însuşi, care, în 1278, 
îl înfrînge pe cel mai puternic dintre prinții Imperiului, 
Ottokar al II-lea de Boemia, şi anexează teritoriului său Alsa- 
cia, Styria şi Carniola. 

După moartea sa, împărații nu mai sînt aleşi decît in func- 
tie de slăbiciunea lor, de către electori grijulii de a nu-şi oferi 
un stăpîn prea puternic. Atunci începe să domnească războiul 
civil şi anarhia. In 1437, cehii profită de situaţie pentru a obţine 
de la împăratul Sigismund libertatea religioasă. Urmaşul aces- 
tuia, Albert al II-lea de Habsburg obţine zadarnic coroanele 
Boemiei şi Ungariei, căci nu poate împiedica o destrămare a 
puterii imperiale cu atît mai periculoasă cu cît turcii continuă să 
înainteze. Sosirea lor în cîmpia Dunării, în vecinătatea statelor 
ereditare ale Habsburgilor, provoacă panică. Slăbiciunea lui 
Frederic al III-lea, care era în imposibilitatea de a găsi o soluție, 
îi determină pe Electorii germani să aleagă drept „rege al ro- 
manilor“ pe fiul său, Maximilian de Austria (1486). Acesta din 
urmă a devenit, datorită căsătoriei cu fiica lui Carol Temerarul, 
moștenitorul „marelui Duce al Occidentului“ (Franche-Comté, 
Brabant, Luxemburg și Olanda). Datorită Casei de Habsburg, 
mari perspective se deschid astfel pentru Imperiu. Dar bilanţul 
celor două secole şi jumătate de decadenta este greu de suportat 
pentru germanism. 

Decăderea Imperiului bizantin a dus la dispariția din Euro- 
pa a contraponderii pe care o reprezenta Bizanțul fata de marile 
state occidentale. Angajat în lupta disperată împotriva turcilor, 
în secolele XIV şi XV, acesta nu mai joacă decît un rol secundar 
în Europa orientală. Principatele ruseşti devin şi ele neputin- 
cioase din cauza fărîmiţării şi îşi pierd pina şi independența î în 
urma invaziei mongole din secolul XIII. În absenţa vreunui stat 
important în est, noile monarhii din Europa orientală nu mai sînt 
confruntate decît cu problema germanică. Boemia, Ungaria, 
apoi Polonia, profită de slăbiciunea împăraților germani pentru 
a ieşi de sub tutela acestora. 

Astfel, Venceslas al II-lea, fiul lui Ottokar al II-lea şi rege 
al Boemiei, a reușit către 1300 să fie încoronat rege al Poloniei, 
apoi, în virtutea drepturilor fiului său mai mic, rege al Ungariei. 
Acest imperiu a avut o viaţă scurtă şi Boemia ajunge din nou, 
cu Carol al IV-lea de Luxemburg, sub dominaţia unei dinastii 
germane. Succesorii lui Carol al IV-lea de Luxemburg sînt to- 
tuşi incapabili să-i continuie opera. Sub domnia fiului său Ven- 
ceslav, reformatorul Jan Hus îmbină strîns disputa religioasă cu 
patriotismul boem. Criza husită capătă repede o manta anti- 
germanică şi se afirmă ca o mişcare naţională îndreptată clar 
împotriva dinastiei domnitoare. Lucrurile capătă un caracter 
dramatic prin condamnarea şi supliciul lui Jan Hus la sinodul 
de la Constanza (1415). Cehii fac din acesta un martir şi îi acu- 
ză pe suveranii germani că nu au făcut nimic pentru a-l salva de la 
moartea pe rug. Succesorul lui Venceslav, Sigismund, trebuie 
să aştepte anul 1436 şi un compromis semnat de papalitate 
(aceasta aprobă cehilor uzanta comuniunii sub ambele specii) 
pentru a fi recunoscut ca rege al Boemiei. Dar autoritatea regală 
a fost serios slăbită de criză, iar sentimentul naţional ceh consti- 
tuie de acum încolo un obstacol puternic in fata expansiunii 
germanismului. In 1458, nu un membru al Casei de Habsburg, 
ci un ceh, George de Podtebrady, devine rege al Boemiei. 

În Ungaria, germanismul cunoaşte aceeaşi dorință de 
expansiune dar şi aceleaşi dificultăți. La mijlocul secolu— 
lui al XIV-lea, Ungaria este guvernată de Ludovic de Aragon 
(1370-1386). Maria, fiica sa mai mare, se căsătoreşte cu Sigismund 
de Luxemburg, care îşi asigură în felul acesta coroana Ungariei 
înainte de a obţine, s-a văzut în ce condiţii, pe cea a Boemiei şi 
titlul imperial. Dar nobilimea maghiară se opune cu indirjire 
autorităţii suveranilor germani, a căror putere nu este mai solidă 
în Ungaria decît în Boemia. De la înfrîngerea de la Nicopole 
(1396), Ungaria este confruntată totuşi, în primul rînd cu ame- 
nintarea unei invazii otomane. Sub conducerea lui Ioan Hunyades5, 
nobilimea ungară pune mîna pe arme pentru a încerca să se 
opună presiunii turceşti pe care Habsburgii sînt incapabili s-o 

împiedice. Din acest motiv, nobilimea ungară hotărăşte în 1458 
să-şi aleagă propriul rege, Matei Corvin, fiul lui loan Hunyade. 

În sfîrşit, Polonia cunoaşte si ea o puternică reacţie anti- 
germanică. Cucerită de Cavalerii Teutoni în secolul al XIII-lea, 
ea este slăbită de certurile dintre nobili, pe care dinastia Piast 
este incapabilă să le pună capăt şi pare expusă poftelor suve- 
ranilor germani. La mijlocul secolului al XIV-lea, declinul său 
este stopat un timp de Cazimir cel Mare, -care, între 1333 şi 
1370, măreşte teritoriul si readuce nobilimea la ascultare. Dar, 
în 1370, nobilii polonezi îi dau drept succesor pe Ludovic de 
Anjou, deja rege al Ungariei. Pentru că prin căsătoria Mariei, 
fiica sa mai mare, cu Sigismund de Luxembourg riscau să pro- 
voace trecerea ţării sub autoritatea unui print german, nobilii 
polonezi preferă să o aleagă suverană pe sora ei, Hedviga 
de Lituania Jagello. În fruntea unui stat puternic, incluzînd 
Lituania şi Polonia, Jagello începe o luptă fără milă împo- 
triva expansiunii germanice. După victoria hotaritoare de la 
Tannenberg (sau Griinewald), în 1410, asupra Cavalerilor Teu- 
toni, timp de o jumătate de secol el se străduieşte să-i împingă 
pe germani spre vest, luptînd în acelaşi timp cu curaj împotriva 
expansionismului turcesc. Noua dinastie poloneză atinge acum 
apogeul, intervine ca arbitru în întreaga Europă şi dă un rege 
ungurilor şi apoi cehilor. La sfîrşitul secolului XV, Jagellonii 
din Polonia apar în ochii lumii germane drept garanţia inde- 
pendentei nationale a statelor slave şi a celui ungar. 

Presiunea germanică nu este oprită totuşi decît temporar, 
căci Habsburgii o reiau victorioşi. Dar, în cursul luptelor pe 
care le-au dat, statele slave şi-au făurit un sentiment naţional pe 
care secolele de supunere fata de împărații germani nu vor mai 
reuși să-l şteargă. 

In nord: uniunea scandinava fata in fata 
cu Hansa 


Pina in secolul al XIV-lea, tarile scandinave au un rol mai 
putin important în istoria Europei. Resursele puţine şi populaţia 
scăzută explică această poziţie modestă. Întreaga istorie a celor 
trei regate se reduce la lupta dusă de monarhie împotriva atitu- 
dinii recalcitrante a nobilimii şi a clerului. Dar, începînd din 
secolul al XV-lea, se petrece un fapt important: pătrunderea pe 
domeniul scandinav al Mării Baltice a oraşelor germanice din 
Hansa teutonică. | 

Colonizat în partea de sud de către germani, regatul Dane- 
marcei se vede printre altele înlăturat din Marea Baltică de 
întreprinderile apartinind Hansei. Regele Waldemar al IV-lea 
încearcă să reacționeze printr-un război, dar hanseatii blochează 
Copenhaga şi regele trebuie să recunoască protectoratul aces- 
tora asupra regatului său. Curînd, dominaţia hanseatică se în- 
tinde pînă în Suedia şi, în 1363, acesteia i se impune un rege: 
Albert de Mecklembourg. Către sfîrşitul secolului al XIV-lea, 
întreaga lume scandinavă intră sub protectoratul germanic. Cele 
trei regate vor reacţiona, realizînd în ultimii ani ai secolului o 
uniune care, punînd capăt dezbinărilor, va constitui un obstacol 
în faţa expansiunii germanice. 

Din 1375 pînă în 1389, în urma unor moşteniri şi războaie, 
fica lui Waldemar al IV-lea, Margareta, reuşeşte să reunească 
pe fruntea sa cele trei coroane ale Danemarcei, Norvegiei şi 
Suediei. În 1397, ea prezidează tripla încoronare a nepotului şi 
moștenitorului său, Eric de Pomerania. Uniunea de la Kalmar, 
realizată de dietele celor trei regate, stabilește statutul Scan- 
dinaviei. Păstrîndu-şi fiecare instituţiile proprii, Suedia, Nor- 
vegia şi Danemarca hotărăsc să rămînă unite pentru totdeauna 
sub autoritatea aceluiaşi suveran. Departe de a realiza unirea 
regatelor într-un singur stat, acest act consfinteste în fond he- 
gemonia celui mai puternic şi mai populat. Danemarca, sub 
domniile Margaretei şi a lui Eric, folosește în avantajul său 
ſortele celor trei state ale Uniunii. 

Uniunea nu supraviețuiește mult timp după dispariţia ini- 
tiatoarei sale, care moare de ciumă în 1412. Dominația daneză 
este suportată din ce în ce mai greu de nobilimea celorlalte două 
regate. Acest sentiment este agravat de faptul că, odată cu ve- 
nirea la putere a suveranilor germani, Eric de Pomerania şi 
succesorii lui, Christophe de Bavaria $i Christian de Oldenburg, 
toate funcţiile importante sînt în mîinile germanilor. De acum, 
revoltele se înmulţesc. Este adevărat că suveranul Christian de 
Oldenburg reuşeşte, la mijlocul secolului al XV-lea, să anexeze 
Danemarcei provinciile germanice Schlesvig şi Holstein şi să 
refacă în interesul său Uniunea de la Kalmar, dar forte centri- 
fuge o distrug în ultimii ani ai secolului al XV-lea. 

Bilanţul acestei încercări de unire a regatelor scandinave 
nu este totuşi negativ. Solidaritatea popoarelor scandinave a 
permis, prin stoparea expansiunii germanice, să-şi apere origi- 
nalitatea. Mai ales, puterea maritimă scandinavă a stînjenit 
desfășurarea activităților Hansei în Marea Baltică. 


La sud: anarhia politică italiană şi 
afirmarea spaniolă 


Italia, care a fost principala miză în lupta dintre Pontificat 
şi Imperiu după dispariţia lui Frederic al II-lea Hohenstaufen 
(1250), este practic eliberată de sub dominaţia împăraţilor ger- 
mani. Dar, supunerii faţă de împărați îi urmează, timp de şase 
secole, farimitarea politică. Luptele dintre Pontificat şi Imperiu 
se prelungesc din această cauză în mod anacronic, prin expedi- 
tiile în Italia ale împăraţilor Henric al VII-lea (1312) şi Ludovic 
de Bavaria (1328-1329), sau prin luptele ce au loc în interiorul 
peninsulei, între Guelfi, partizani ai papei sau ai casei de Anjou, 
şi Ghibelini36, partizanii italieni ai împăratului. Dar, diferitele 
partide luptă mai ales pentru realizarea ambițiilor teritoriale ale 
prinților sau ale oraşelor care năzuiesc să-şi extindă autoritatea 
asupra principatelor vecine. Comandanții militari, condottieri, 
își pun trupele lor de mercenari în serviciul unora sau altora. Ei 


ISTORIA EUROPEI 63 


cîştigă serios din aceste lupte şi uneori hotărăsc să-şi constituie 
propriul lor principat. 

Din cauza războaielor şi luptelor civile, centrul vital al 
Italiei are tendinţa să se deplaseze din marile regate din sud 
către principatele Italiei de nord. În sudul şi în centrul pe- 
ninsulei se menţin două state bine organizate: statele pontificale 
şi regatul Neapolelui. 

Statul pontifical a fost zdruncinat de lunga şedere a papilor 
la Avignon. Dispariţia în fapt a autorităţii pontificale, pe care 
cea a retorilor incapabili şi corupți nu reuşeşte să o înlocuiască, 
a dat mînă liberă ambițiilor familiilor feudale Orsini, Colonna 
sau Gaetani, care îşi dispută puterea. Profitînd de absenţa papei, 
principalele oraşe ale statului pontifical, Spolete, Bologna, 
Orvieto sau Viterbe îşi organizează o veritabilă autonomie co- 
munală. În 1347, chiar la Roma izbucneşte o revoltă populară şi 
oraşul se declară practic independent sub conducerea dicta- 
torului Cola di Rienzo. Excomunicat de Clement al II-lea, aces- 
ta este alungat în anul următor din Roma de către baroni. În 
provinciile Ancona şi Romagna, seniorii au format adevărate 
principate, seniorii de Montefeltre la Urbino, Malatesta la Rimi- 
ni sau Este la Ferrara şi Modena. Anarhia este aşa de mare încît 
zădărniceşte tentativa lui Urban al V-lea de a reinstala papa- 
litatea la Roma (1367): după cîteva luni este nevoit să fugă din 
fata supusilor săi răsculați şi să se întoarcă la Avignon. Cu mare 
preutate, Grigore al XI-lea reuşeşte să readucă papalitatea în 
Italia, in 1377. Marea schismă a Bisericii care urmează pre- 
lungeste anarhia. Aceasta dă puterilor străine, prinților şi ora- 
selor italiene, ocazia de a interveni în favoarea unuia sau altuia 
dintre pontifi, în schimbul unei protectii nu mai putin peri- 
culoase pentru papalitate. Dacă la sfîrşitul secolului al XV-lea 
aceasta reuşeşte să capete forma unei monarhii centralizate, 
autoritatea asupra propriilor state rămîne nesigură. Decăderea 
statului pontifical este evidentă. 

Chiar dacă este mai puţin afectat, regatul Neapolelui de- 
vine o pradă pe care şi-o dispută puterile străine. În timp ce 

aragonezii s-au instalat în Sicilia încă din anul 1282, dinastia 
angevină reuşeşte să reziste în peninsulă cu regele Robert şi 
nepoata lui, Ioana, care capătă porecla de „regina indecenta“ 
datorită celor patru căsătorii şi numeroşilor amanți. După moar- 
tea sa, istoria regatului se reduce la o competiţie între dinastiile 
rivale: ducii de Anjou, apartinind casei de Valois, care se pot 
baza pe ajutorul Franţei, se înfruntă cu prinții de Duras şi cu 
dinastia siciliană de Aragon. În 1442, Alphonse de Aragon, 
adoptat de Ioana a II-a de Duras, restabileşte în propriul interes 
unitatea regatului celor Două Sicilii, pe care îl lasă moşte- 
nire, împreună cu regatul Neapolelui, fiului său, Ferrant I 
(1458-1494). 

În nordul peninsulei, spre deosebire de restul Italiei, statele 
mici, oraşele libere sau principatele sînt cele care stăpînesc. 
Încă de la începutul secolului al XII-lea, împărații au trebuit să 
înfrunte mişcarea comunală. Au rămas mai ales în memorie 
peripetiile luptei lor împotriva Ligii oraşelor lombarde. Pînă la 
începutul secolului al XIV-lea, istoria Italiei de nord se con- 
fundă cu cea a raporturilor dintre cler şi Imperiu, peninsula 
constituind miza teritorială a conflictului dintre cele două pu- 
teri. În acelaşi timp, în cadrul fiecărui oraş, o luptă permanentă 
se duce între nobilimea care, la începutul secolului al XIV-lea, 
deţine încă puterea şi burghezia care, îmbogăţită în urma unei 
intense activităţi economice în cadrul corporațiilor, încearcă să 
pună mina pe aceasta. Oraşul Milano cunoaşte astfel dictatura 
familiei Visconti. Aceștia guvernează prin teroare şi creează un 
stat în Italia de nord. Chiar dacă o revoluţie o alungă la mijlocul 
secolului al XV-lea, oraşul Milano cade în curînd din nou în 
mîinile unei noi dinastii, înfiinţată de comandantul armatei, 
Francisc Sforza. 

La Florenţa, luptele între facțiuni sînt deosebit de dure. 
Guelfii se opun Ghibelinilor, iar Albii (partid guelf radical) 
Negrilor (mai moderați şi banuiti de simpatii ghibeline), fiecare 
familie aristocratică trecînd de partea uneia sau alteia dintre 
facţiuni. O anarhie interioară care nu împiedică oraşul să-și 

extindă puţin cîte puţin autoritatea în regiunea Toscanei, în 
detrimentul cetăților vecine. Curînd, problemele politice sînt 
dublate de probleme economice şi sociale. Cei săraci, meseriaşi 
sau salariaţi apartinind „meseriilor minore“ se opun celor bo- 
gati, marii negustori sau proprietari apartinind „meseriilor ma- 
jore“. În fruntea fiecăreia dintre aceste grupări se află familii 
puternice: Albizzi, apărători ai celor bogaţi şi Medici, şefi ai 
partidului democratic. În cursul secolului al XV-lea, Cosimo de 
Medici, sprijinit de cei săraci, plasează oraşul sub dominaţia 
familiei sale. 

Geneva şi Veneţia, unde s-au instaurat regimuri aristo- 
cratice, cunosc o istorie în care predomină în esență problemele 
economice. Geneva, care obţine controlul asupra Corsicei şi ale 
cărei interese comerciale se îndreaptă spre Mediterana occi- 
dentală, trece prin încercări atît de dificile încît îşi pierde in- 
dependenţa şi cade sub dominație franceză la sfîrşitul se- 
colului al XIV-lea. Venetia formează în Istria, Dalmatia și 
nord-estul Italiei un stat „cu un teritoriu solid“ care o face să 
intre în conflict cu vecinii. Nici acest conflict, nici protestele 
pontificale nu ştirbesc o prosperitate comercială bazată pe rela- 
tiile sale cu Orientul şi cu päginii. 

În timp ce în Europa centrală Sfintul Imperiu cedează 
treptat locul formațiunilor naţionale, iar în Italia acesta este 
înfrînt de farimitarea politică şi teritorială, Europa occiden- 
tală scade, constituindu-se statele naţionale care, împreună, fac 
eforturi să sf arme vechile structuri medievale pentru a le înlocui 
cu instituţii capabile să le asigure stabilitatea şi eficacitatea. La 
sud, peninsula iberică oferă un exemplu impresionant al acestei 
evoluții. Pînă în secolul al XIII-lea, istoria peninsulei iberice 
este dominată de „Reconquista“. Extremitate greu încercată a 
Occidentului, Spania este o altă ţintă a cruciadelor. După vic- 
toria de la Las Navas de Tolosa (1212), Spania este recucerită 
încetul cu încetul. Granada rămîne ultimul regat musulman al 
peninsulei, pînă la sfîrşitul secolului al XV-lea. Această ami- 

nare se datorează încetării acțiunilor de cucerire. Problemele 
interne trec înaintea luptei împotriva musulmanilor. 

La începutul secolului al XIV-lea, peninsula nu mai este 
împărţită decît în patru regate: regatul Castiliei, format de 
Alfonso al X-lea cel Intelept prin unirea regatelor Castilia si 
Leon; regatul Aragonului, care cuprinde Catalania şi care se 
extinde prin cuceririle succesive ale lui Jaime I, Pedro al III-lea 
şi Jaime al II-lea asupra insulelor Baleare, a regatului Valenciei 
şi al Siciliei asupra Sardiniei şi Corsicii; regatul Portugaliei, 
care s-a constituit definitiv sub domnia lui Alfonso al III-lea 
prin cucerirea regiunii Algarve; în sfîrşit, regatul Navarrei, care 
se afla situat între state mai puternice decît el, izolat de Medi- 
terana şi sortit unei existente cu atît mai mediocre cu cît legile 
succesorale permit fiicelor să moștenească regatul, ceea ce duce 
la permanente schimbări ale dinastiilor. 

Din secolul al XIII-lea în secolul al XV-lea, Castilia cu- 
noaşte o lungă perioadă de anarhie: urmaşii suveranilor se în- 
fruntă cu marile familii feudale. Străinătatea intervine în aceste 
conflicte iar curînd monarhia castiliană devine o simplă jucărie 
minuita de nobilime. Astfel, regele Henric al IV-lea se vede 
nevoit să o dezmoştenească pe fiica sa, Ioana — căreia i se 
atribuie o naştere nelegitimă — în favoarea surorii sale, Isabella 
(1474). 

Cînd, în 1410, se stinge dinastia de Aragon se apelează 
la un Infante de Castilia, Ferdinand. Căsătoria Isabellei cu 
Ferdinand (1469), deci legătura dintre noua dinastie aragonezã 
şi familia regală de Castilia, va da naştere Spaniei. Sub domnia 
Isabellei şi a lui Ferdinand, supranumiti „Regii catolici“ datorită 
credinţei lor intransigente, Aragonul şi Castilia au guverne 
separate, dar unificarea lor se pregăteşte. Aceasta se realizează 
în folosul fiicei lor, Ioana cea Nebună, apoi a nepotului lor, 
viitorul împărat Carol-Quintul. 

Mai întîi, Spania isi stabileşte frontierele. După ce a cu- 
cerit partea de sud a Navarrei, Ferdinand de Aragon pune mîna 
pe Granada în 1492, după un război de mai mult de zece ani, în 

cursul căruia trădările şi luptele s-au succedat şi care s-a ter- 
minat cu un lung asediu. „Reconquista“ spaniolă ia sfîrşit odată 
cu dispariţia ultimului stat musulman din peninsula iberică. 
Convinşi că o coexistenta a unor religii diferite în sînul acelu- 
iaşi stat nu poate decît să dăuneze acestuia, regii catolici în- 
cearcă apoi să asimileze populaţiile eterodoxe. Dacă musul- 
manii sînt primele victime ale unei politici care nu oferă decît 
două alternative, convertirea sau expulzarea, evreii sînt supuşi 
și ei strictei intolerante religioase. Începînd din 1480, suveranii 
fac din Inchizitie instrumentul politicii lor religioase. Spania 
timpurilor moderne se constituie în mijlocul flăcărilor, a rugu- 
rilor şi a sentintelor de intemnitare. 

Devenind supraveghetori fanatici ai respectării stricte a 
religiei, cei doi suverani se preocupă să asigure urmașilor lor 
puterea absolută. Asprimea nemiloasă a Isabellei, care deci- 
mează nobilimea castiliană, rade de pe faţa pămîntului fortă- 
reţele, suprimă pensiile şi pune la punct turbulenta nobilime din 
regatul său. În Aragon, Ferdinand reuşeşte să dezbine adunările 
orăşeneşti şi să elimine partidul democrat, sprijinindu-se pe cei 
bogaţi. În grabă, juriştii organizează reformele administrative 
pe care monarhia franceză le realizase în timpul lui Filip cel 
Frumos. 

La sfîrşitul Evului Mediu, Spania este un stat modern, dez- 
voltat din punct de vedere economic şi de multă vreme îmbo- 
gatit de pe urma aurului adus prin Maghreb de caravanele venite 
din Sudan. Sub domnia Isabellei, insulele Canare devin insule 
castiliene iar Columb descoperă în 1492 Lumea Nouă. Căsă- 
toria fiicei Regilor catolici, moştenitoare a două regate şi a 
drepturilor Spaniei asupra Americii, cu Filip cel Frumos, fiul 
Mariei de Burgundia, moștenitoare a lui Carol Temerarul și a 
lui Maximilian de Strasbourg, va face din dinastia spaniolă cea 
mai puternică Casă regală din Europa și din noul „regat al 
Spaniei“, statul cel mai important de pe continent. 

La vest: Franţa şi Anglia în războiul de 
o sută de ani 


La sfîrşitul secolului al XIII-lea, în Franţa şi Anglia se 
instituie două puteri monarhice naţionale în care, alături de 
practicile feudale, începe să se impună revendicarea drepturilor 
regelui. Cu toate acestea, triumful statului naţional în Europa 
occidentală nu permite asigurarea stabilităţii pe continent. 

În Franţa, monarhia feudală, fondată sub Filip August şi 
Ludovic al IX-lea, a evoluat către centralizare sub influenţa 
hotărîtoare a juristilor. În timpul lui Filip cel Frumos, aceştia au 
afirmat supremaţia regală şi au reușit să-i supună pe marii va- 
sali. În Anglia, după marile crize din secolul al XIII-lea, între 
Eduard I şi Parlamentul care reprezintă clasele dominante ale 
societăţii, se stabilește o relaţie nouă care, departe de a micşora 
puterea regală, tinde să o întărească. 

Dar aceste două state, cele mai puternice din Europa de 
la începutul secolului al XV-lea, au interese opuse. Franţa şi 
Anglia nu vor cunoaște liniştea înainte de secolul al XV-lea: 
rivalitatea lor, provocată de concepţiile feudale ale regilor Fran- 
tei, degenerează într-o serie de conflicte armate. Acestea du- 
rează mai mult de un secol, şi în zorii timpurilor moderne lasă 
cele două monarhii slăbite si epuizate. 

„Războiul de o sută de ani“ este o înşiruire dezlînată de 
lupte, întrerupte de perioade de linişte şi de tratate de pace. 
Dacă operaţiunile militare nu sînt permanente, atmosfera de 
război domină mai mult de un secol viaţa internă a celor două 
state şi relaţiile dintre acestea. Acest lung conflict pune alături 
concepţiile feudale în care îşi au originea şi mijloacele celor 
două state, cele mai moderne din Europa. 

În Franţa, domnia activă a lui Filip al IV-lea cel Frumos 
(1285-1314) nu este marcată numai de constituirea unui stat 
centralizat sau de lupta victorioasă contra papei, ci şi de tra- 
ditionala politică de ostilitate față de regii Angliei. O ostilitate 
care se cristalizează în problema regiunii Guyenne şi a Flandrei. 

Ducatul de Guyenne şi teritoriile sale anexe, Saintonge, 
Périgord, Quercy şi Limousin (întregul sud-vestul actual al 
Franţei), fuseseră recunoscute drept posesiuni ale regelui An- 
gliei (tratatul de la Paris semnat de Ludovic al IX-lea în 1259) 
în schimbul omagiului feudal prezentat regelui Franţei. Acesta 
din urmă continuă să intervină adesea pe acest teritoriu pe care 
englezii aplică legea. Această situaţie este deosebit de propice 
inmultiri conflictelor. Începînd cu 1293, Eduard I, chemat să 
apară în faţa Parlamentului din Paris, refuză să facă acest lucru 
şi îşi vede feudele confiscate. Războiul care începe atunci du- 
rează zece ani. Armistițiul este de scurtă durată: noul rege 
Eduard al II-lea întîrzie să-şi prezinte omagiul şi ostilitățile 
reîncep în 1316. 

În Flandra, situația este destul de diferită, chiar dacă, ca 
şi în Guyenne, scopul politicii franceze este să anexeze re- 
gatului un teritoriu ce fusese cedat contelui de Flandra, Guy 
de Dampierre. Pentru a reuşi, regii Franţei se sprijină ca de 
obicei pe nobili şi pe clerul superior, care consideră avantajos 
să devină vasalii lor. Dar, în Flandra problema politică este 
dublată de cea economică. Centru al unei înfloritoare industrii 
producătoare de postav, Flandra primeşte din Anglia materia 
primă necesară, lîna. Anexarea Flandrei de către Franţa, într-o 
continuă luptă cu Anglia, ar însemna distrugerea unei industrii 
lipsită de materia primă. De aceea, cînd confiscă comitatul (în 
1301), Filip cel Frumos se izbeste de ostilitatea fățişă a mese- 
riaşilor şi negustorilor care îl susțin pe contele de Dampierre, 
garantul autonomiei flamande şi fidel alianţei cu englezii. La 
Bruges, o răscoală - ,,Matines Brugeoises“*, versiune flamandă 
a „verceniilor siciliene“?’ — condusă de meseriaşul Pierre de 
Coninck, se termină la 17 mai 1302 prin masacrul garnizoa- 
nei franceze. În acelaşi an, o expediţie organizată de Filip cel 
Frumos, formată din floarea cavaleriei franceze strinsã în jurul 


*„Matines Brugeoises“ — „Utreniile din Bruges“, denumire dată 
răscoalei (n. trad.). 

lui Robert de Artois, suferă o înfrîngere dezastruoasă in fata 
infanteristilor comunelor flamande. Filip cel Frumos trebuie să 
aștepte anul 1305 şi pacea de la Athis-sur-Orge pentru a putea 
anexa întreaga Flandră valonă. 

După moartea lui Filip cel Frumos, feudalii încep să ri- 
dice capul. Cei trei fii ai săi, Ludovic al X-lea cel Certäret 
(1314-1316), Filip al V-lea cel Lung (1316-1322) şi Carol al IV-lea 
cel Frumos (1322-1328), care se urcă pe rînd pe tronul Franţei, 
nu au nici curajul nici autoritatea tatălui lor. Sub Ludovic al X-lea, 
juriştii care au constituit o autoritate în regat sînt urmăriţi, 
torturați, executaţi. In plus, pentru prima oară în istoria Capetie- 
nilor se pune problema succesiunii la tron. La moartea sa, 
Ludovic al X-lea cel Certaret lasă în urmă o fată, Ioana. Soţia 
lui naşte un băiat, dar Ioan I moare la cinci zile după naştere. 
Ioana este înlăturată de la moștenire în virtutea „legii salice“ 
(excluderea femeilor de la dreptul de a urca pe tron) inventată 
cu această ocazie de jurişti. Filip al V-lea, care la rîndul său nu 
are decît fete, este moştenit fără dificultate de fratele său Carol, 
dar situația se agravează în 1328 cînd acesta moare la rîndul 
său. Doi candidați își dispută tronul: Filip de Valois, nepotul lui 
Filip al III-lea cel Îndrăzneţ si Eduard al III al Angliei, nepot de 
fiică a lui Filip cel Frumos (mama sa, Isabelle, fiica lui 
Filip al IV-lea se căsătorise cu Eduard al II-lea al Angliei). Ba- 
ronii francezi preferă să-l aleagă drept suveran pe candidatul 
„născut în regat“ decît pe nepotul lui Filip cel Frumos. 

Pentru moment monarhia engleză nu reacţionează. Trebuie 
să spunem că, pe lîngă Franţa, Anglia, care se limitează la 
partea meridională a insulei, este mult mai puţin importantă: 
Irlanda a devenit practic independentă, iar Țara Galilor, încre- 
dintaté ca apanaj fiului mai mare al regelui se bucură de o 
autonomie foarte mare. Cit despre Scotia, aceasta a scăpat de 
sub autoritatea engleză şi şi-a ales drept rege pe Robert Bruce 
(1306). Domnind peste un regat cu trei milioane de locuitori (de 
patru ori mai puţini decît în Franţa), care se ocupă numai cu 

agricultura, regele Angliei este incapabil să înfrunte puternica 
şi bogata Frantã a lui Filip al III-lea de Valois. Pe de altă parte, 
Anglia cunoaşte, sub domnia lui Eduard al II-lea (1307-1327) o 
lungă perioadă de anarhie marcată de dominaţia favoritilor 
regali şi de revoltele propriei sale familii. Ajutată de amantul 
ei, însăşi soţia lui Eduard al II-lea îl destituie pe acesta şi apoi îl 
asasinează. 

Rege la 15 ani, Eduard al III-lea este împins să declanşeze 
războiul contra lui Filip al VI-lea de Valois. Acesta începe în 
1337, în momentul în care Franţa şi Anglia se înfruntă în Flan- 
dra şi în care Filip al VI-lea pune mîna pe ducatul de Guyenne. 
Pentru a obţine o rezolvare avantajoasă a acestei probleme 
supărătoare, Eduard al III-lea se hotărăşte să conteste alegerea 
baronilor francezi făcută în favoarea lui Filip de Valois după 
moartea lui Carol al IV-lea. Invocînd lipsa de regularitate a 
„legii salice“, care a fost folosită pentru a-l da de-o parte, acesta 
se proclamă rege al Franţei. Această proclamare, făcută la mo- 
mentul potrivit, va constitui în secolul al XV-lea baza politicii 
britanice. Între timp începe un interminabil conflict, suită de 
cavalcade intermitente, de bătălii între cavaleri şi de asedii de 
oraşe si fortărețe. Scopul nu este atît cucerirea de teritorii, cit 
înfrîngerea adversarului. 

Războiul de o sută de ani cunoaşte trei etape succesive. 
Prima este marcată de o serie de înfrîngeri dezastruoase 
ale francezilor. Sustinuti de arcaşi excelenți, căpitanii lui 
Eduardal III-lea duc un război realist față de o cavalerie fran- 
ceză dornică mai ales de fapte răsunătoare. Zdrobită la Crecy în 
1336 armata lui Filip al III-lea pierde în anul următor portul 
Calais. Fiul său, loan cel Bun, este înfrînt şi luat prizonier la 
Poitiers în 1356. Aceste înfrîngeri provoacă tulburări în întreaga 
Frantä şi mai ales la Paris, unde, din cauza războiului şi a unei 
epidemii de ciumă bubonică, domneşte o mizerie îngrozitoare: 
parizienii se ridică împotriva guvernului condus de delfin (prin- 
tul moştenitor, viitorul Carol al V-lea), un print plăpînd, de 
18 ani, a cărui sarcină devine şi mai grea din cauza intrigilor 

marilor feudali. Profitind de aceste tulburări, magistratul 
negustorilor din Paris, Etienne Marcel, încearcă să impună 
controlul burgheziei asupra regelui. Urmează un adevărat război 
civil. Etienne Marcel se aliază împotriva delfinului cu ţăranii 
revoltați, cu comunele flamande şi cu regele Navarrei, Carol cel 
Rău, aliat al englezilor. Asasinarea lui Etienne Marcel (1358) 
permite delfinului să preia friiele puterii şi să restabilească 
liniştea. Dar trebuie să negocieze cu englezii o pace 
costisitoare: la Brétigny (1360) el consimte să plătească o răs- 
cumpărare de trei milioane de ecu pentru eliberarea lui loan cel 
Bun şi îi recunoaşte lui Eduard al III-lea, în schimbul renunţării 
sale la tronul Franţei, dreptul de a stăpîni fără să-şi prezinte 
omagiul feudal, regiunile Guyenne, Poitou, Saintonge, 
Limousin şi Périgord. 

Dacă regele Carol al V-lea reia din 1368 războiul împotri- 
va Angliei, el nu reuşeşte totuşi să oprească definitiv decăderea 
regatului. Cînd Carol al VI-lea îi urmează la tron (1380), la 
virsta de 12 ani, Franţa este pe cale de a atinge fundul prä- 
pastiei. Pînă la majorat guvernarea este încredințată unchilor 
săi, ducii de Anjou, de Berry, de Bourbon şi mai ales lui Filip 
cel Indraznet, duce de Bourgogne. Devenit major, regele este 
apucat de o criză de nebunie (1392), care va lăsa regatul la che- 
remul ambițiilor familiei regale. Lupta indirjita dintre fraţii 
regelui, Ludovic de Orleans şi vărul său, ducele de Burgundia, 
Ioan fără Frică (fiul lui Filip cel Îndrăzneţ), dintre care ultimii 
doi vor fi asasinați, provoacă un război civil. Membrii partidei 
„Armagnac“ (partizani ai lui Ludovic de Orleans) şi cei ai par- 
tidei „Burgunzilor“ (ai cărei şefi succesivi sînt ducii de Bur- 
gundia, loan fără Frică şi fiul acestuia, Filip cel Bun) se sfisie 
între ei trecînd regatul prin foc şi sabie. 

A doua etapă începe în 1415. În ultimii ani de domnie a lui 
Eduard al III-lea, paralizată de dificultăţile interne, Anglia sfir- 
seste şi ea în anarhie: abia încoronat, Richard al II-lea a fost 
înlăturat de Henric de Lancaster. Ajuns rege al Angliei (1413) 
fiul acestuia, Henric al V-lea, profită de tulburările din Franţa 

pentru a debarca în Normandia (1415). Intenţia sa este de a 
restabili ordinea într-un regat corupt, în care gloata dictează 
prinților ce au de făcut, în care regii asupresc clerul si în care, 
alături de regina Isabela de Bavaria, domneşte desfriul. In- 
vingător al cavalerilor francezi la Azincourt si Artois (1415), 
Henric al V-lea adoptă o nouă formulă de război: ocuparea 
permanentă a regiunilor cucerite. Datorită abilității sale po- 
litice el obţine prin tratatul de la Troyes (1420) ca regele 
Carol al VI-lea să-şi renege şi să-şi dezmoştenească fiul — pe 
care Isabela de Bavaria îl consideră bastard — şi i-o dă de soţie 
pe fiica sa, Caterina de Franţa. Această căsătorie îi deschide 
succesiunea la tronul Franței: pretenţiile regilor englezi la acest 
tron se bazează de acum pe un tratat. 

Numai membrii clanului Armagnac continuă o luptă fă- 
ră speranţă în sudul regatului, în jurul delfinului Carol. La 
31 august 1422, moartea lui Henric al V-lea, apoi cea a lui 
Carol al VI-lea, schimbă situaţia: în timp ce Henric al VI-lea al 
Angliei, un copil de zece luni, este proclamat rege al Franţei şi 
al Angliei, delfinul Carol îşi ia numele de Carol al VII-lea. 
Curînd regatul este împărțit în trei. Guvernarea engleză, exer- 
citată în numele lui Henric al VI-lea de către regentul Bedford, 
este recunoscută în partea de nord şi sud-vest a Franţei. 
Carol al VII-lea, la rindul său, poate conta pe fidelitatea pro- 
vinciilor din centrul şi sudul regiunii Languedoc, dar teritoriul 
pe care îl stäpineste este atît de restrîns încît adversarii săi îl 
numesc în bătaie de joc „regele din Bourges“. În sfîrşit, Filip 
cel Bun, duce de Bourgogne şi stăpîn al Flandrei, pune bazele 
unui stat cuprins între Marea Nordului şi Franche-Comte. 

Amenintata să devină engleză, Franţa este salvată de inter- 
ventia Ioanei d'Arc, care aduce războiul de o sută de ani în a 
treia etapă. Obligîndu-i pe englezi să ridice asediul oraşului 
Orléans (1429), „fecioara“ salvează regiunea Berry, centrul re- 
gatului „regelui din Bourges“ și îl convinge pe Carol al VII-lea 
că ajutorul divin va asigura triumful armatelor franceze. Im- 
punînd apoi plecarea la Reims, unde Carol al VII-lea este uns la 

naționale, căci îi oferă un martir. Întărit în felul acesta, senti- 
mentul naţional permite unui rege fricos să termine victorios 
războiul de o sută de ani. 

Reconcilierea dintre francezi şi burgunzi constituie prima 
etapă a redresării. De frică să nu susțină costul victoriei engleze 
sau franceze, ducele de Burgundia, Filip cel Bun, acceptă să se 
retragă din conflict. În schimb, Carol al VII-lea îşi întăreşte 
cuceririle, confirmă scutirea de omagii şi îşi recunoaşte partea 
sa de vină în crima de la Montereau (în care loan fără Frică a 
fost asasinat). Umilitor şi costisitor pentru regat, tratatul de la 
Arras (1435) permite totuşi lui Carol al VII-lea să reorganizeze 
Franţa și să dea englezilor lovituri hotărîtoare. Începînd cu 
recucerirea Parisului (1436) şi pînă la cea a provinciei Guyenne 
(1453), regele recucereste un regat, reia în mîinile sale admi- 
nistratia, reorganizează finanţările şi creează o armată perma- 
nentă. 

Războiul de o sută de ani se termină fără ca unul din be- 
ligeranti să-şi poată impune hegemonia asupra celuilalt. În mod 
sigur, acesta inlesneste consolidarea monarhiei franceze, funda- 
mentarea statului naţional, dar toate acestea cu preţul secătuirii, 
căci urmările războiului condamnă Franţa şi Anglia la o jumă- 
tate de secol de slăbiciune. Absorbite de lupte interne, ele ce- 
dează locul tinerei puteri spaniole, care devine în zorii timpu- 
rilor moderne, cea care domină Occidentul. 

Secolul de război prin care a trecut Franţa i-a încurajat pe 
marii feudali să-şi continuie tendinţa lor spre independenţă. 
Existenţa a doi regi între care era posibil să alegi, avantajele pe 
care şi unul şi celălalt trebuiau să le ofere pentru ca numărul 
supusilor lor să crească, slăbiciunea deosebită a puterii centrale, 
au făcut din fiecare dintre apanaje un mic stat independent. 
Dacă independența Burgundiei a fost recunoscută prin tratatul 
de la Arras, si alte teritorii — cel al ducelui de Bretagne, al 
lui René de Anjou, al lui Carol d’Orléans, al lui Ioan al II-lea 
d’Allencgon sau al lui Carol de Bourbon - se bucură de aceeaşi 
autonomie: toți marii feudali cer să-şi obţină independenţa. 

Carol al VII-lea ia împotriva acestor pretenţii măsuri cen- 
tralizatoare care vor servi drept model pentru crearea statelor 
nationale din Europa. Astfel, în Franţa .sfirşitului de secol XV, 
două concepţii despre stat se opun: cea a statului roman, gu- 
vernat de o lege unică, al cărei garant este suveranul, şi cea a 
statului feudal, susținută de marea nobilime care, în 1437, 1440 
sau 1442, cînd războiul nu se sfirsise încă, organizează răscoale 
împotriva puterii regale. 

Dacă în timpul vieţii tatălui său Carol al VII-lea, Ludo- 
vic al XI-lea a sprijinit pretenţiile feudale, din momentul urcării 
pe tron el se arată hotărît să facă pe reprezentanţii marii nobi- 
limi să simtă greutatea autorităţii sale. Dar manevrele sale, 
adesea îhtortocheate, care constau în a-i asmuti pe unii impo- 
triva altora sau în a relua pe ascuns ceea ce oferise în mod 
public, măresc nemulţumirile. În 1467, „Liga Binelui Public‘38 
adună în jurul principalului său adversar, Carol Temerarul, duce 
de Burgundia, majoritatea marilor feudali ai regatului. Din 1468 
pînă în 1477 lupta intermitentă a lui Ludovic al XI-lea împo- 
triva pretențiilor burgundului domină istoria Occidentului. In- 
treaga politică a lui Carol Temerarul constă în crearea, între 
Franţa şi Sfîntul Imperiul, a unui stat independent care, adău- 
gind teritoriile Flandrei şi ale Ţărilor de Jos ducatului Burgun- 
diei, aminteşte Lotharingia din epoca carolingiană. Nu fără 
dificultate, Ludovic al XI-lea reuşeşte să-i adune pe toţi cei care 
prejudiciază autoritatea lui Carol Temerarul (oraşele de pe Rhin, 
cantoanele elveţiene, ducele de Lorrena). Începînd din 1475, 
ducele de Burgundia suferă înfrîngere după înfrîngere: infrint 
de elveţieni, apoi de ducele de Lorrena, moare în fata oraşului 
Nancy, în 1477. Cu toate acestea, Ludovic al XI-lea nu reuşeşte 
să pună mina pe teritoriile burgunde. Maria, moştenitoarea 
Temerarului, prin căsătoria cu Maximilian de Habsburg, fiul 
împăratului german, obţine un tratat de împărțire (1482), care 
lasă fiului lor, Filip cel Frumos, Flandra, Brabantul, Olanda, 
Hainaut şi Luxemburgul. Dar pericolul creării în Burgundia a 
unui „mare ducat de Occident“ şi cel al implantării în regat a 

unor principate feudale independente, este înlăturat. Franţa şi-a 
restabilit frontierele, autoritatea regală este refăcută, iar războ- 
iul de o sută de ani s-a terminat. 

Anglia, al cărei teritoriu a fost totuşi apărat, nu iese mai 
putin slăbită din războiul de o sută de ani. Doar la sfîrşitul 
„războiului celor două roze“ statul naţional modern se înte- 
meiază definitiv. 

În momentul victoriilor decisive ale francezilor, Anglia 
intră într-o perioadă de dificultăți. Regele Henric al VI-lea, un 
tînăr încîntător care vrea să placă tuturor, este incapabil să 
conducă regatul. Soţia sa, Margareta de Anjou, capătă asupra 
lui o influenţă foarte mare şi îl împinge să ducă cu Franţa o 
politică de pace, fără îndoială inteleapta, dar nepopulară in 
Anglia. Revoltele se înmulţesc — un aventurier, John Amende-All 
— „reparatorul nedreptätilor“, vine să jefuiască Londra în frun- 
tea unei trupe de nemulțumiți — în timp ce pretendentii la tron 
tes intrigi. Unul dintre aceștia, Richard, duce de York, profită 
de infringerea definitivă a Angliei în războiul de o sută de ani 
(1453) şi de criza de nebunie pe care o face Eduard, prinţ de 
Galles şi moştenitor al lui Henric al VI-lea, pentru a se pro- 
clama „protector şi apărător al regatului“. Venindu-si în fire, 
Henric al VII-lea îşi îndepărtează rivalul. Dar Richard pune 
mina pe arme şi îl ia prizonier. 

Astfel începe „Războiul celor Două Roze“ între membrii 
familiei Lancaster, a căror emblemă are un trandafir roşu, şi 
membrii familiei York, care adoptă drept emblemă un tran- 
dafir alb. 

Peripetiile luptei sînt nenumărate, iar răsturnările de si- 
tuatie tot atît de numeroase pe cît de imprevizibile. Richard de 
York moare într-o luptă în 1460, dar fiul său, Eduard al IV-lea 
reuşeşte să devină rege. Cît despre Henric al VI-lea, acesta este 
asasinat în închisoare, ca şi fiul său. Totuşi, victoria familiei 
York nu pune capăt conflictului. Eduard al IV-lea reinstaurează 
autoritatea regală, însă nu fără brutalitate. El moare lăsînd doi 
moștenitori. Dar regele Eduard al V-lea si fratele său, Richard, 

sint foarte tineri. Unchiul lor, Richard de York, reuseste sa fie 
numit „Protector al regatului“ şi îi închide pe amindoi în Turnul 
Londrei. El isi ia atunci titlul de rege si, cu sînge rece, îi con- 
damnă pe cei doi nepoți la moarte (1483). Brutalitatea meto- 
delor lui Richard al III-lea nu intirzie să declanşeze din nou 
lupta. Un complot îl aduce din Bretania pe Henric Tudor, conte 
de Richmond, descendent din partea mamei al familiei Lan- 
caster. Richard al III-lea porneşte împotriva acestuia, dar trădat 
de unul dintre locotenentii săi, este infrint şi ucis în bătălia din 
22 august 1485. Învingător, Henric Tudor devine rege sub nu- 
mele de Henric al VII-lea. Pentru a împăca cele „Două roze“, el 
se căsătoreşte cu fiica lui Eduard al IV-lea şi guvernează cu 
înțelepciune. 

Monarhia engleză de la sfîrşitul Evului Mediu este deci tot 
atît de slăbită ca şi monarhia franceză. Noua dinastie a Tudo- 
rilor trebuie să reconstruiască regatul, să instituie o putere sta- 
bilă şi să pună capăt anarhiei feudale. Ca şi în Franţa, Războiul 
de o sută de ani se încheie printr-o slăbire a ţării, fără nici un 
cîştig. Cu toate acestea, şi aici, conflictul a consolidat senti- 
mentul de apartenenţă la o comunitate, al cărei garant este 
regele. În acest fel sînt puse bazele edificării statului naţional. 


Dificila geneză a statului naţional 


În acest sfîrşit de Ev Mediu, cînd se prăbuşesc principiile 
unităţii creştine, noua concepţie a statului. național începe să-şi 
facă apariția din structurile feudale încă prezente în fapte şi 
spirite. Dacă, concepția imperială este încă prezentă în rîndul 
clerului, în Italia şi în Germania, împăratul şi-a pierdut toată 
puterea în favoarea prinților şi a oraşelor, spre profitul celor 
350 de principate care îşi împart teritoriul Sfîntului Imperiu. 

Autoritatea supremă în lumea creștină este transmisă rege- 
lui, care de acum înainte, după expresia juriştilor francezi din 
secolul al XIII-lea, este „împărat în regatul său“. Această reve- 
nire la dreptul roman face din suveran însăşi încarnarea Statului 

şi a afacerilor publice. Dar această concepţie nouă, care stă la 
baza puterii regale pînă în secolul al XIX-lea, se impune cu greu 
în fata concepțiilor medievale. Acestea din urmă, încă 
persistente, nu văd în Coroană decît o proprietate a regelui şi a 
membrilor familiei sale, transmisă prin căsătorie sau moştenire. 
Potrivit acestora, punctele de sprijin ale suveranului se limi- 
tează la supuşii săi din aristocrația feudală şi la consilierii săi 
fideli pe care îi recompensează cu suprafeţe de teren sau cu 
decoraţii. În sfîrşit, în virtutea acestora, supremaţia regală asu- 
pra poporului se reduce la dimensiunea religioasă pe care o 
capătă prin ungere, care face din suverani sau din împărați 
personaje ce poartă aureole de sfinți. 

Această ambianţă a concepţiilor despre puterea regală în 
Europa de la sfîrşitul secolului al XV-lea nu oferă regilor, pen- 
tru exercitarea atribuţiilor lor, decît mijloace nesigure. Astfel se 
întîmplă cu una din primele şi cele mai importante atribuţii 
pentru supuşi: aceea de a împărți dreptatea. Fie că este făcută 
direct de suveran, de reprezentanţii acestuia sau de Parlament, 
el este acela care, teoretic, răspunde de acest domeniu. Or, 
tulburările din secolele XIV şi XV au înmulțit jurisdictiile pa- 
ralele: prinți rivali, mari vasali şi alte forte de fapt îşi creează 
propriile lor organisme de justiţie. 

Situaţia este şi mai confuză în domeniul fiscal. Pînă în 
secolul al XIV-lea regele trăiește din veniturile domeniului pro- 
priu. Începînd din secolul al XIV-lea, monarhiile care se do- 
tează cu o administraţie şi o armată sînt obligate să ceară supu- 
şilor o contribuţie. Nobilii achitîndu-se de serviciul militar, 
acestea fac apel la Biserică, la burghezii din oraşe şi la ţărani. 
La origine, aceste impozite nu sînt concepute decît ca o con- 
tributie excepţională, destinată să ajute monarhia să depăşească 
o perioadă dificilă dar trecătoare. Ideea legată de concepţia 
propriu-zisă despre stat, despre o participare a locuitorilor la 
administrarea sau la apărarea acestuia nu se maturizase încă. Cu 
toate acestea, practic, pînă la urmă la acest lucru se ajunge, căci 
impozitele devin repede permanente: de exemplu, impozitul 

perceput în 1360 pentru a plăti răscumpărarea lui loan cel Bun 
continuă să fie plătit timp de patruzeci de ani. 

Nevoia de a apela la contribuţia supuşilor nu rămîne fără 
urmări. Curînd, contribuabilii cei mai importanţi cer să fie 
consultaţi asupra mărimii şi folosirii impozitului, deci suveranii 
trebuie să-i convoace pe reprezentanţii acestora. Astfel, Parla- 
mentul din Anglia ia naştere în secolul al XIII-lea din dorința 
baronilor, a prelatilor şi a oraşelor de a controla finanțele regale. 
„Stările generale“ în Franţa sau Cortes-urile din Spania au ace- 
casi origine. Adesea, aceste adunări nu sint de acord cu per- 
ceperea unor noi impozite decît în anumite condiţii, acordîn- 
du-si astfel dreptul de a supraveghea şi politica. 

Principatele care se formează în urma dificultăţilor şi răz- 
boaielor se înzestrează în acelaşi mod cu organisme de guver- 
nare (Camera de conturi, Parlament, Cancelarie, Monedă). În 
felul acesta, pe concepția feudală a principatelor teritoriale se 
grefează noţiunea nouă de stat administrat. Aşa se întîmplă în 
Bretagnia, Guyenne, Burgundia, în ducatul de Milano, Bran- 
denburg sau Languedoc. 

Concepţia despre statul modern, guvernat de un monarh 
care să-şi impună legea proprie tuturor supuşilor este deci încă 
departe de a fi triumfat definitiv la sfîrşitul Evului Mediu. Ea se 
desprinde foarte încet dintr-un sistem de concepţii medievale 
care au fost impuse timp de un mileniu. Statul naţional bene- 
ficiază totuşi de un atu considerabil: naşterea sentimentului 
national, făurit în timpurile grele prin care Europa tocmai tre- 
cuse. Manifestîndu-se prin aspiraţia de a se desprinde de influ- 
enta străină — fie că este vorba de Ioana d'Arc în Franţa sau de 
dorinţa ţărilor din Europa de răsărit de a-şi crea dinastii natio- 
nale pentru a putea rezista expansiunii germanice - acesta tinde 
să se centralizeze în persoana suveranului în care se concen- 
trează conştiinţa de a aparţine unei anume comunități. Astfel, 
credința față de dinastie apare la acest sfîrşit de Ev Mediu ca 
principalul germene al statului național. Mai mult încă, se poate 
considera, aşa cum o face R. Fossier, că partizanii rezultați din 

luptele urbane sau regionale (Guelfii şi Ghibelinii în Italia, 
reprezentanţii clanului Armagnac şi burgunzii în Franţa) con- 
stituie embrionii primelor „partide politice“ moderne. 

După frămîntările din secolele XIV şi XV, drept conse- 
cinta, Europa nu mai este concepută ca o creştinătate, ci ca o 
juxtapunere de entităţi naţionale care luptă pentru hegemonie. 


Capitolul 4 


O COTITURĂ FUNDAMENTALĂ: 
MARILE DESCOPERIRI 


La sfîrşitul secolului al XV-lea, Europa cunoaşte o redresare 
bazată, în vestul continentului, pe restabilirea ordinii monarhice 
pe principii moderne şi pe regresul bolilor endemice şi a perioa- 
delor de foamete. Se constată o creştere demografică şi o reluare 
a producției agricole, industriale şi a-comertului. În acest context 
de dezvoltare şi datorită utilizării mijloacelor tehnice, navigatorii 
europeni se lansează în descoperirea marilor rute oceanice, explo- 
rînd coastele Africii, descoperind continentul american şi rea- 
lizînd primul înconjur al lumii. 


@ Descoperirilor le urmează sechestrul economic pus de ţările 
descoperitoare asupra bogățiilor de pe noile teritorii, apoi intrarea 
în posesie a acestora din punct de vedere politic, ceea ce duce la 
constituirea imperiilor coloniale. În urma acestui proces, Portu- 
galia şi Spania sînt marile beneficiare, care dirijează spre portu- 
rile lor produse exotice şi metale preţioase şi realizează primele 
mari imperii coloniale în Indii şi în Brazilia pentru portughezi, în 
America pentru spanioli. Aceştia din urmă îşi exercită suvera- 
nitatea în centrul şi în sudul continentului şi construiesc un im- 
periu fabulos, a cărui bogăție le va permite să finanţeze încer- 
carea de a impune autoritatea suveranilor lor asupra Europei. 


€E Consecințele intelectuale ale Marilor Descoperiri nu sînt mai 
putin importante. Europenii descoperă o lume foarte diferită de 
cea pe care şi-au reprezentat-o pînă atunci, iau cunoştinţă de 

existenţa altor civilizaţii care nu merită întotdeauna disprețul pe 
care cuceritorii îl afişează, şi îşi dau seama că există şi alte cre- 
dine şi alte sisteme de valori decît ale lor. Rezultă de aici o pro- 
fundă zdruncinare a concepțiilor lor despre lume şi despre valorile 
lăsate moştenire de Evul Mediu şi începutul unei mişcări de re- 
punere în discuţie ale cărei efecte se vor prelungi de-a lungul mai 
multor secole. 


Dacă dărîmarea structurilor lumii medievale începe în cur- 
sul crizei din secolele XIV şi XV, este dificil de găsit o dată 
reprezentativă pentru sfîrşitul Evului Mediu. Ar trebui să se 
ia în considerare cucerirea Constantinopolului de către turci 
(1453) sau sosirea lui Columb în insulele pe care le credea 
vecine cu India (1492)? 

Se pare că adevărata cotitură, imposibil de datat cu pre- 
cizie, dar care se situează între mijlocul secolului al XV-lea şi 
primii ani ai secolului al XVI-lea, constă în deschiderea euro- 
penilor către lume. Această deschidere modifică situaţia econo- 
mică, schimbă centrul de gravitație al continentului, răstoarnă 
ierarhia puterilor politice şi dă o lovitură mortală viziunii despre 
lume a europenilor, dezvăluindu-le existenţa altor oameni şi a 
altor forme de civilizaţie. 

„Fiice“ ale redresării europene din a doua jumătate a seco- 
lului al XV-lea, Marile Descoperiri vor tulbura profund o Euro- 
pă deja zdruncinată de „inventarea“ protestantismului, ascen- 
siunea lui Carol Quintul şi înaintarea otomanilor în sud-estul 
continentului. 


Redresarea europeană de la sfîrşitul 
secolului al X V-lea 


După un secol şi jumătate de tulburări de tot felul, a doua 
jumătate a secolului al XV-lea reprezintă pentru Europa epoca 
redresării şi a instaurării unei ordini pe baze noi. Sfirsitul răz- 
boiului de o sută de ani, restabilirea ordinii monarhice mai întîi 

în Franţa şi ceva mai tîrziu în Anglia, reunificarea monarhiei 
spaniole, acel „modus vivendi“ stabilit în Italia şi în Sfîntul 
Imperiu — la sfîrşitul unei lungi perioade de lupte municipale in 
primul caz şi dinastice in cel de-al doilea — se produc pe o 
relativă stabilitate politică. Dacă războaiele nu au dispărut — 
mai este mult pînă atunci — caracterul anarhic pe care îl aveau a 
dispărut încetul cu încetul şi odată cu acesta nesiguranța pe care 
o aduceau cu ele. 

Regresul bolilor endemice şi rărirea perioadelor de foa- 
mete permit în acelaşi timp refacerea populaţiei. După 1450 se 
constată repopularea unui mare număr de sate părăsite. Dacă 
unele, abandonate din cauza calităţii mediocre a solului sau a 
caracterului nesănătos al mediului, par a fi condamnate la o 
dispariție definitivă, alte sate noi îşi fac apariția. 

Creşterea demografică pe care o cunoaşte seco- 
lul al XVI-lea are consecinţe hotărîtoare asupra destinului Eu- 
ropei. Odată cu repopularea oraşelor şi satelor, economia, care 
a cunoscut un regres in epoca calamitatilor, îşi regăseşte dina- 
mismul. Defrişări, recultivarea terenurilor abandonate sau dez- 
voltarea creşterii animalelor dovedesc această schimbare. Cît 
despre oraşe, acestea continuă, la sfîrşitul secolului al XV-lea, 
dezvoltarea începută în secolul al XIV-lea. Datorită cererii lor 
foarte mari de produse consumabile, ele modifică cu indemi- 
nare producţiile din vecinătatea lor: dezvoltarea viilor, culti- 
varea plantelor industriale şi tinctoriale*. Cu această ocazie, 
senioria, celula tradițională a producţiei agricole se reconstituie. 
În întreaga Europă suprafaţa rezervei senioriale, administrată 
direct de proprietar, tinde să se extindă în detrimentul supra- 
(ctelor de teren arendate ţăranilor. In Anglia, unde începe actiu- 
nea de „îngrădire“ (împrejmuire de pămînturi în vederea consti- 
luirii marilor domenii pentru creşterea animalelor) şi în Spania, 
unde se dezvoltă creşterea oilor, acest fenomen se manifestă în 


* Plante tinctoriale — plante din care se extrag vopselele natu- 
ile. (n. trad.) 

mod evident. În Europa centrală şi orientală, marile domenii 
reprezintă o regulă, iar ţăranii au un statut care îi apropie de 
iobăgie3?. 

Fabricarea artizanală îşi regăsește şi ea dinamismul din 
secolul al XIII-lea. Dacă postăvăria flamandă se întoarce la 
strălucirea de altă dată, noile centre din Anglia, din Languedoc 
şi din Spania, apărute în timpul crizei, îşi continuă dezvoltarea. 
Acelaşi lucru se întîmplă cu fabricile de ţesături mai uşoare, de 
bună calitate şi cu preţuri mai mici, care au ilustrat adaptarea la 
criză a industriei textile: lina de calitatea a doua, cînepa sau 
barchetul continuă să alimenteze piaţa celor mai săraci. 

Dar marele progres de la sfîrşitul secolului al XV-lea este 
cel al metalurgiei. Stimulată de războaiele din secolele XIV şi 
XV, aceasta cunoaşte o primă epocă de aur care va înflori în 
secolul al XVI-lea datorită tehnicilor de extracţie a minereurilor 
şi a tratării acestora în furnale. 

Dezvoltarea producției, creşterea demografică şi pacea 
recîştigată partial, permit o reluare intensă a schimburilor de 
mărfuri. Unele itinerarii abandonate sînt folosite din nou. Dar 
la sfîrşitul secolului al XV-lea şi în perioada următoare se dez- 
volta noile rute comerciale care au permis adaptarea comerțului 
la criză. Mediterana si Marea Baltică rămîn centre active, desi 
cel mai dinamic de acum înainte este cel de pe coasta atlantică, 
care privilegiază activitatea ţărilor cu deschidere spre ocean 
Spania, Anglia şi oraşele Hansei. De asemenea, căile terestre 
care leagă ţările de la Marea Nordului cu cele mediteraneene, 
via Germania, îşi păstrează şi îşi măresc avantajele obţinute în 
timpul crizei. Este firesc ca alături de firmele genoveze şi flo- 
rentine care domină Europa prin activităţile lor financiare, să 
apară firma Fugger din Augsburg. Aceasta reprezintă noua pu- 
tere economică a plăcii tumante care este Germania de sud. 

În acest context, monarhiile europene, puternice prin suve- 
ranitatea pe care au cucerit-o, profitînd de criză şi de prăbuşirea 
mitului imperial şi a teocratiei, îşi consolidează poziția şi isi 
înmulțesc mijloacele de acţiune. Monarhii ereditari din Anglia, 

din Aragon, din Castilia sau din Franţa, suveranii electivi din 
Germania şi din Polonia, prinții italieni, toţi au acelaşi tel: 
înlăturarea tuturor obstacolelor din calea autorităţii lor şi reali- 
zarea mijloacelor de a şi-o exercita întru totul. Astfel, în toate 
statele începe o luptă împotriva marilor familii. Pretutindeni 
suveranii fac totul pentru a le supune şi a le transforma dome- 
niile şi apanajele în componente ale teritoriului naţional. De 
asemenea, ei limitează rolul organismelor reprezentative (Parla- 
ment, Cortes-uri, Stări Generale) ale căror adunări se răresc așa 
de mult încît par mai degrabă adunări excepţionale decît ele- 
mente permanente ale guvernării statelor. În sfîrşit, libertatea 
acordată Bisericii, oraşelor şi altor instituţii este pe cît posibil 
micşorată şi limitată. 

Statele îşi creează mijloace de guvernare dînd un caracter 
permanent inovatiilor apărute în timpul crizei din secolele XIV 
si XV şi perfectionind instituţiile statale. În monarhiile occiden- 
tale, consiliul de coroană (regal), desemnat direct de suveran, 
devine un adevărat guvern. Secţiuni specializate se desprind din 
acesta pentru a îndeplini funcţii depinzînd de suveran. Astfel, 
dreptatea este împărţită în numele regelui de către „Audienţe“ 
în Castilia, de Camera Lorzilor în Anglia sau în Franţa de Mare- 
le Consiliu. Autoritatea regelui este întărită prin înmulțirea 
agenţilor care îl reprezintă în provincii: judecători regali, ofiţeri 
sau reprezentanţi locali ai Coroanei aleși, ca de exemplu în 
Anglia, din rîndurile nobilimii provinciale. 

Produsele care provin de pe domeniul regal şi preroga- 
tivele regale fiind insuficiente, aceste monarhii consolidate îşi 
atribuie resurse permanente. La început „extraordinare“, impo- 
zitarea persoanelor sau a bunurilor şi taxele pe schimburile de 
mărfuri devin permanente. Acestea permit regelui să-şi finan- 
teze administraţia şi mai ales să-şi recruteze o armată perma- 
nentă care, formată din adevăraţi profesionişti ai războiului, 
inlocuieşte oastea feudală. 

În această edificare a unui stat modern, organizat şi efi- 
cace, Europa occidentală se află într-un stadiu foarte avansat. 

Franţa şi Castilia sînt exemple de state naționale moderne, 
urmate de Aragon, Anglia sau statele burgunde ale lui Filip I 
cel Frumos. În schimb, Europa centrală şi orientală nu cunoaşte 
acest tip de evoluţie. Aici, monarhiile sînt marcate de arhaism. 
Limitate de puterea marilor familii şi de puterile locale, acestea 
nu dispun de nici un organism administrativ şi militar care 
constituie forța statelor occidentale. 

La sfîrşitul secolului al X V-lea, arătînd deja care este calea 
redresării, monarhiile+0 Europei occidentale vor permite o lăr- 
gire spectaculoasă a orizontului geografic al europenilor, lan- 
sîndu-se în cucerirea lumii. 


Europa se deschide către lume 


La începutul secolului al X V-lea, Europa se crede centrul 
lumii. Dincolo de frontierele sale se întinde o lume puţin cunos- 
cută şi misterioasă. Lumea islamică, singurul vecin adevărat la 
est şi la sud, apare ca un ecran ce separă Europa de restul lumii. 
Dacă musulmanii au fost eliminaţi din Europa occidentală, cu 
excepția regatului Granadei, care rezistă pînă la sfîrşitul seco- 
lului, ei înaintează totuşi în sud-est. După ce au luat sub control 
coastele meridionale şi orientale ale Mediteranei, dominînd 
Africa de nord, Egiptul, Siria şi Asia Mică, ei cuceresc penin- 
sula balcanică şi pătrund în regiunea Dunării. Deşi adversar, 
lumea islamică este un vecin cunoscut bine, cu care se face co- 
mert, unde se duc călătorii $1 se trimit ambasadori. Dincolo de 
lumea musulmană se întinde un spaţiu misterios, a cărui des- 
criere se bazează mai mult pe imaginaţie decît pe cunoaşte- 
re: Africa neagră sau regatele asiatice sînt cunoscute mai ales 
din povestirile uimitoare ale lui Marco Polo sau ale lui Jean 
de Mandeville. Europenii capătă de aici impresia unor ţinuturi 
de basm în care abundă aurul sau bogăţiile de toate felurile. Cît 
despre vest, care nu este cunoscut din cauza caracterului rudi- 
mentar al condițiilor de navigaţie, aici sînt plasate insule fan- 
tastice; locuri de şedere extraordinare, sau ţinuturi minunate 
pline de bogății. 

Dacă criza din secolele XIV şi XV a frînat expedițiile şi a 
încetinit ritmul descoperirilor, din contra, începînd din a doua 
jumătate a secolului al XV-lea, redresarea europeană şi conso- 
lidarea statelor din Europa occidentală le vor stimula. Citiva 
prinți şi armatori din regiunile active ale Italiei sau din penin- 
sula iberică în plină dezvoltare vor impulsiona aceste activități. 
Navigatori şi aventurieri se avîntă atunci în descoperirea spa- 
țiilor necunoscute. Motivele pentru care o fac sint multiple. 
Poveştile despre ţinuturi pline de aur şi de produse rare (miro- 
denii, parfumuri, zahăr şi ţesături prețioase) au trezit gustul 
pentru profit şi interesul comercial. Ambitia statelor noi — mai 
ales cele ale peninsulei iberice, care tocmai şi-au încheiat 
„Reconquista“ — le determină să-şi extindă autoritatea asupra 
unor noi teritorii şi să găsească eventuali aliați pentru a lupta 
împotriva lumii musulmane. Fără să mai punem la socoteală 
faptul că, pentru micii nobili scăpătaţi de la marginile penin- 
sulei expedițiile constituie un mijloc de a scăpa de sărăcie 
(Estramadura, Andaluzia). Prozelitismul religios al Bisericii 
face să se spere într-o convertire a popoarelor Africii şi Asiei. 
În sfîrşit, înmulţirea expedițiilor îşi are originea şi în dorinţa de 
cunoaştere şi de a verifica adevărul speculațiilor ştiinţifice sau 
al poveştilor legendare. Voința cîtorva oameni este hotărîtoare. 
Astfel, printre portughezi, Henric Navigatorul, în jurul căruia 
se adună savanţi, astronomi şi navigatori, reuşeşte să-şi con- 
vingă suveranul de importanţa pentru tînărul stat a acestor expe- 
ditii dincolo de mări. 

Un anumit număr de mijloace tehnice permite europenilor 
occidentali să se avinte, la sfîrşitul secolului al XV-lea, în des- 
coperirea lumii noi: caravela, care apare către 1440, cu prova sa 
subţire şi cu velatura care îi permite să atingă viteze consi- 
derabile, este vasul Marilor Descoperiri; busola, cunoscută, ce 
e drept, din secolul al XIII-lea, este perfecționată în seco- 
lul al X V-lea prin precizarea indicatiilor sale cu ajutorul table- 
lor de declinatie; hărţile relativ precise, pe măsura explorărilor, 
nu încetează să cistige în exactitate; în sfirşit, astrolabul dă 

indicaţii valoroase pentru determinarea latitudinii şi stabilirea 
poziţiei. 

În acest mod, europenii de la sfîrşitul secolului al XV-lea 
descoperă marile rute oceanice. Încă de la începutul secolu- 
lui al XIV-lea, genovezii si catalanii au trecut de coloanele lui 
Hercule (strîmtoarea Gibraltar), au ajuns în Oceanul Atlantic şi 
au descoperit insulele Canare, Azore şi insula Madera. După 
cucerirea Ceutei în 1415, stimulati de Henric Navigatorul, por- 
tughezii explorează coastele africane. Înconjură mai întîi Maro- 
cul musulman şi caută aliați împotriva lui. Acest scop este 
repede înlocuit de căutarea aurului, a fildeşului şi a mirode- 
niilor, apoi de speranţa de a descoperi o cale maritimă care să 
ducă în Indii fără să treacă prin zona musulmană. Astfel, sînt 
descoperite unele după altele, Rio de Oro, insulele Capului 
Verde, Sierra Leone, apoi coastele golfului din Guineea, 
Coasta de Aur, delta Nigerului şi, dincolo de Ecuator, după 
1480, Gabonul şi Angola. În sfîrşit, între 1487-1488, expediţia 
lui Bartolomeo Diaz se îndepărtează mult de coastele Guineii, 
trece de Capul Bunei Speranţe şi atinge țărmurile Natalului pe 
coasta de est a Africii. Nu mai rămîne decît să se ajungă în 
India. Ceea ce va realiza, plecînd de la Lisabona, Vasco da 
Gama, în 1497-1498. 

Dar marea descoperire, cea ale cărei consecinţe vor zdrun- 
cina pentru mult timp bătrîna Europă medievală, este desco- 
perirea continentului american de către genovezul Cristophor 
Columb, aflat în serviciul reginei Isabella de Castilia. Aceasta 
nu împiedică însă ca la sfîrşitul Evului Mediu Europa sa uite de 
existenţa lui. Înşelîndu-se asupra dimensiunilor Pămîntului, Co- 
lumb crede că navigînd mereu spre vest se poate ajunge, pe un 
drum mai scurt, pe continentul asiatic şi la nemaipomenitele lui 
bogății. El caută deci să ajungă în Japonia (Cipangu) prin Ocea- 
nul Atlantic. Expus regelui Portugaliei, proiectul său este primit 
cu scepticism. În schimb, Isabella de Castilia se lasă convinsă. 
După şase ani de negocieri, aceasta îi dă lui Columb, în aprilie 
1492, aprobarea să-şi organizeze expediţia, îi oferă titlurile de 

amiral şi de vice-rege al teritoriilor ce le va descoperi şi o 
optime din profiturile ulterioare ale expediției. Plecat din Palos 
la 3 august 1492, Columb, care credea că va acosta în Asia la 
jumătatea lui septembrie, nu ajunge decît pe 12 octombrie în 
San Salvador. Convins că a ajuns pe continentul asiatic, expe- 
ditia parcurge Antilele Mici, San Domingo şi Cuba. În februarie 
1493, acesta se îndreaptă din nou spre Lisabona, deceptionat că 
nu a găsit nici aurul, nici mirodeniile pe care spera să le aducă. 
În anii următori, Columb mai face trei călătorii, termină explo- 
rarea Antilelor, atinge coastele Venezuelei şi merge de-a lungul 
istmului Americii Centrale. Căzut în dizgrație, el îşi petrece 
ultimele zile ale vieții luptind cu indirjire pentru ca drepturile 
sale să fie recunoscute de Coroana spaniolă. Cînd moare, în 
1506, este convins că a descoperit calea occidentală spre Asia, 
căci teritoriile pe care le-a adus Coroanei corespund descrierilor 
făcute odinioară de Marco Polo. Plecati pe urmele sale, alti 
navigatori se îndoiesc totuși de concluziile lui. Ideea că este 
vorba despre o lume nouă se răspîndeşte şi este apărată mai ales 
de navigatorul florentin Amerigo Vespucci care a condus, în 
1500, o expediţie de explorare a Venezuelei. În 1507, tipograful 
german Waldseemuller, aducînd un omagiu lui Vespucci, bo- 
tează noul continent „America“. Citiva ani mai tîrziu (1513), 
spaniolul Balboa îşi dă seama că America Centrală este un istm, 
dincolo de care se întinde un alt ocean. 

Exploatînd această descoperire, portughezul Magellan ca- 
ută o trecere între Oceanul Atlantic şi acest nou ocean. Desco- 
perind în 1519 strîmtoarea care de atunci îi poartă numele, el 
ajunge în oceanul pe care îl botează Pacific. După patru luni de 
traversare dificilă ajunge în insulele Marianne unde îşi găseşte 
moartea în cursul luptelor dintre şefii locali. Expediția continuă 
pînă în insulele Moluce, unde descoperă în sfîrşit mirodeniile 
rivnite. Sub conducerea lui Sebastian del Cano, o parte a flotei 
lui Magellan continuă să navigheze spre vest şi ajunge în Euro- 
pa în 1522. Pentru prima dată oamenii au făcut înconjurul pă- 
mîntului, aducînd astfel dovada indiscutabilă a rotunjimii sale. 

Aceste descoperiri de la începutul secolului al XVI-lea 
constituie o adevărată revoluţie. În cîteva decenii, europenii 
occidentali au răsturnat planeta, au descoperit un nou continent, 
au explorat căi necunoscute şi au intrat în contact cu regiuni a 
căror climă, floră şi faună erau foarte diferite de cele ale Euro- 
pei. Ei au întîlnit mai ales civilizaţii necunoscute pe care, din- 
colo de povestirile legendare, au putut să le studieze din punct 
de vedere al moravurilor, comportamentului, credințelor şi va- 
lorilor. Avînd faţă de acestea avantajul unei tehnici si a unei 
ştiinţe avansate, ei le vor supune dominaţiei lor. Timp de mai 
multe secole Europa, şi în special Europa de vest, îşi asigură 
supremaţia in lume. Consecințele deschiderii Europei spre lume 
se vor face simţite şi în economia, societatea şi cultura ,,batri- 
nului continent“. 


Europa domină lumea: naşterea imperiilor 


Pe urmele lui Vasco da Gama, portughezii exploatează ruta 
maritimă a Indiilor. Preocuparea lor de predilecție este comerțul 
şi în special descoperirea mirodeniilor: piper, scorţişoară, cui- 
şoare, ghimber. Folosindu-se de cunoştinţele căpătate de la 
arabi şi de la malaiezieni, aceştia explorează foarte repede toate 
căile şi resursele, înțeleg fenomenul musonilor şi învață să 
construiască nave adaptate la navigația în Oceanul Indian. Pen- 
tru a înlătura concurenţa negustorilor arabi sau rezistenţa suve- 
ranilor locali susținuți de venețieni, ei nu ezită să recurgă la 
forță. Dar ei sînt mai putin preocupaţi de dominaţia terito- 
rială decît de dominaţia comercială a Indiilor. Primul vice-rege, 
Francisco de Almeida nu urmăreşte altceva decît stăpînirea 
mărilor. Succesorul său, Albuquerque, dimpotrivă, inițiază o 
politică a punctelor de sprijin. El construiește fortărețe şi insta- 
leazã gamizoane la Ormuz, Goa, Diu, Calicut, Malacca, Amboine 
si Timor. Astfel, Imperiul portughez este format dintr-un an- 
samblu discontinuu de stabilimente de comerţ care constituie tot 
atîtea etape pe ruta comercială a Indiilor. La porțile Extremului 

Orient, portughezii intră în contact cu China. Aceasta refuză 
să-i primească pe aceşti barbari şi nu le permite să se instaleze 
decît în insula Macao, faţă în faţă cu Cantonul (1557). În 1542, 
în Japonia, sînt relativ bine primiţi de un popor ambivalent faţă 
de lumea exterioară, dar cu care comerțul este posibil. În jurul 
insulei Goa, devenită capitala imperiului portughez, se ţese deci 
o reţea de căi comerciale în toate direcţiile, datorită stăpînirii 
escalelor africane pe drumul din Europa spre Indii, a insulelor 
Moluce şi a insulelor cu mirodenii ale Extremului Orient şi 
curînd a căilor spre Pacific, în care portughezii şi spaniolii îşi 
dispută controlul asupra Filipinelor. 

În fiecare an, primăvara, o flotă de patru sau cinci carace 
masive părăseşte Lisabona şi se îndreaptă spre Indii. Călătoria 
presupune o escală în Mozambic, unde rămîne peste iamă 
pentru a-şi relua călătoria către Goa unde ajunge după treispre- 
zece luni. Navele se întorc încărcate cu mirodenii, pietre pre- 
tioase, mătăsuri, parfumuri, porțelan. Dacă riscurile de a pierde 
încărcătura din cauza naufragiilor sau jafurilor sînt conside- 
rabile, comercializarea mărfurilor ajunse la destinaţie aduce 
profituri imense. 

Instalarea portughezilor în India este urmată de un efort 
considerabil privind evanghelizarea. În 1542, iezuitul Francois 
Xavier merge în acest sens în India, apoi în Japonia. Aici sînt 
construite biserici şi indigenii sînt convertiți prin forţă. 

Instalarea imperiului portughez în Indii nu trebuie să ne 
facă să uităm că posesiunile Portugaliei se întind şi în vest. 
Tratatul de la Tordesillas (1494), încheiat între regii catolici si 
loan al II-lea al Portugaliei pentru evitarea conflictelor, a deli- 
mitat suprafeţele imperiilor coloniale ale celor două ţări: se 
[ixează linia de demarcaţie între acestea la 370 de leghe la vest 
de linia dintre Azore şi Capul Verde. Teritoriile aflate la vest de 
această linie sînt rezervate Spaniei, în timp ce cele situate la est 
aparțin Portugaliei. Această împărțire a lumii între cele două 
puteri iberice este confirmată în 1506 de Papa Iuliu al II-lea. 
l:xplorînd zona rezervată Portugaliei prin tratat, portughezul 

Alvarez Cabral descoperă în 1500, Brazilia. Acest teritoriu este 
totuşi neglijat timp de mai multi ani pentru că Portugalia este 
preocupată de constituirea imperiului său din Indii. Abia din 
1550 începe exploatarea economică a Braziliei, exploatare ba- 
zată pe plantație, sistem importat din insulele Atlanticului. Pen- 
tru a procura mîna de lucru necesară valorificării acestui te- 
ritoriu începe exploatarea sclavilor negri capturați pe coasta 
africană. Dacă interesul Portugaliei pentru Brazilia creşte odată 
cu greutățile pe care le cunoaşte imperiul din Indii la mijlocul 
secolului al XVI-lea, această ţară rămîne un teritoriu izolat în 
mijlocul unei Americi spaniole. 

Într-adevăr, Spania este marea beneficiară a descoperirii 
continentului american. Stat tînăr, abia constituit, Spania devine 
o foarte mare putere care domină Europa secolului al XVI-lea 
datorită bogățiilor procurate prin exploatarea şi cucerirea Lumii 
Noi, descoperită întîmplător de Columb. Spre deosebire de 
portughezi, care se mulţumesc cu stabilimente maritime de co- 
mert şi cu puncte militare de sprijin de-a lungul drumului spre 
Indii, spaniolii pun mîna pe teritoriile cucerite şi pe bogăţiile 
acestora. La începutul secolului al XVI-lea ei înfiinţează „in- 
strumentul“ de exploatare economică a coloniilor din America: 
instalată la Sevilla, Casa di la Contratacion! organizează co- 
mertul cu America. 

Instalarea dominatiei spaniole incepe in perioada dintre 
1492 şi 1520, prin cucerirea Antilelor, în jurul insulei San Do- 
mingo, centrul primului imperiu spaniol, unde se numeşte un 
guvernator şi un căpitan general. Spania aduce de aici aur și 
perle şi obligă pe indieni la muncă forţată prin sistemul de 
organizare numit Encomienda‘2. Victime ale persecuțiilor, ale 
masacrelor cu care se încheie răscoalele sau ale microbilor 
aduşi din Europa, indigenii din Antile sînt în curînd ameninţaţi 
cu dispariţia aproape totală. Începînd din 1501, scăderea bruscă 
a populaţiei determină introducerea în Antile a sclavilor negri 
aduşi din Africa. 

Mexicul constituie, între anii 1519 şi 1521, a doua etapă a 
cuceririi spaniole. Hernan Cortes este însărcinat să aducă de aici 

aurul şi argintul pe care îl va descoperi. Împreună cu 400 de 
oameni, 16 cai şi 10 tunuri, el distruge imperiul aztec şi pune 
mina pe această tara. Numit Guvernator şi Căpitan general al 
Noii Spanii, el se instalează în Mexico şi pînă la rechemarea sa, 
în 1523, îşi extinde cucerirea prin raiduri militare — urmaşii săi 
vor termina cucerirea Guatemalei şi a Yucatanului —, cons- 
truieşte biserici şi instalează misiuni. 

O a treia etapă are loc între 1531 şi 1534. Un mic nobil, 
Francisco Pizzaro, a participat la mai multe expediţii în Peru şi 
s-a întors uluit de bogăţia imperiului incaş. Ademenit de carac- 
terul paşnic al locuitorilor săi, el obţine de la împărat titlul de 
vice-rege pentru teritoriile pe care le va cuceri în această re- 
giune. În 1531, el pleacă din Panama împreună cu 180 de oa- 
meni şi 37 de cai. In trei ani, profitînd de un război civil pro- 
vocat de moştenitorii lui Inca, el cucerește ţara, intră în Cuzco 
(1533) şi bune bazele oraşului Lima (1535), înainte de a cădea 
victima (1541) geloziilor provocate în rîndul oamenilor săi de 
împărţirea bogățiilor descoperite. 

Alţi conquistadores s-au pornit în expediţii de descoperire 
şi de cucerire. Parcurgînd în toate direcţiile noul continent, ei 
întemeiază oraşe sau instalează misiuni. Rapiditatea cuceririi se 
explică prin superioritatea tehnicii de care dispun spaniolii. 
Numai prezenţa tunurilor şi a puştilor este suficientă pentru a 
înspăimînta şi descuraja pe indigeni. Pe deasupra, numeroşi 
conchistadori sînt militari de profesie, obişnuiţi cu cimpurile de 
luptă din Europa. Energia supraomenească pe care aceşti eu- 
ropeni o desfăşoară pentru a învinge distanţele, pentru a tre- 
ce Anzii şi pentru a lupta la altitudini, unde viaţa este grea, 
îşi găseşte izvorul în aviditatea lor de a descoperi miticul 
El Dorado (regatul aurului). 

Toate aceste cuceriri dau Castiliei, principalul inițiator al 
expedițiilor, un imperiu fabulos. Un Consiliu al Indiilor, infiin- 
lat în 1524 şi reorganizat în 1534 îşi are locul alături de rege. 
Acesta trebuie să administreze imperiul american, să redacteze 
„legea Indiilor“ (ansamblu legislativ care se aplică coloniilor), 

să numească şi să supravegheze pe funcţionarii însărcinaţi cu 
administrarea cuceririlor. În cursul secolului al XVI-lea, Indiile 
de Castilia sînt împărţite în două vice-regate: Noua Spanie şi 
Peru. Prima, care are drept capitală Mexico, cuprinde patru 
„Audieri“: San Domingo (Antile), Mexico, Noua Galitie (nor- 
dul Mexicului) şi Guatemala (care se întinde în toată America 
Centrală). Instalat la Lima, vice-regatul din Peru numără cinci 
„Audieri“: Panama (sudul Americii Centrale şi Columbia), 
Noua Granada (o parte a Columbiei şi a Venezuelei), Quito 
(Ecuadorul), Lima (Peru şi Chile) şi Caracas (Bolivia şi regiu- 
nea rîului La Plata). La nivel local, municipalitatile, cabildos, 
sînt în exclusivitate administrate de spanioli. 

Instituţia acelor encomiendas — seniorii care conferă stă- 
pînilor spanioli o autoritate deplină asupra populațiilor indiene 
pe care în principiu ei sînt însărcinaţi să le evanghelizeze — se 
extinde pe întreg teritoriul imperiului american. Aceasta are 
acelaşi efect pe continent ca si în Antile. În ciuda campaniilor 
organizate de călugări pentru o comportare mai omenească 
faţă de indieni (mai ales cele ale dominicanului Bartolomeo de 
Las Casas), munca forţată (deosebit de grea în minele de argint) 
şi bolile microbiene decimează populația indiană. Din acest 
moment, spaniolii recurg la sclavii negri din cadrul comerţului 
triunghiular (Europa, Africa, Americi). 

Dar pentru Spania esentialul constă în bogăţiile pe care i le 
poate aduce imperiul său american şi, înainte de toate, metalele 
preţioase. Acestea provin în primul rînd din jefuirea bogățiilor, 
imperiilor distruse, din răscumpărările cerute de învingători şi 
din tributurile mari percepute de la popoarele supuse. Apoi, 
începe exploatarea permanentă a minelor: minele de aur din: 
Buritica din actuala Columbie şi minele de argint din Potosi, în 
Peru şi din Zacatecas, în nordul Mexicului. După descoperirea 
amalgamului, introdus in America în 1556, producţia creşte 
considerabil și argintul constituie de acum înainte aproape în- 
treaga cantitate de metale prețioase furnizate de Lumea Nouă. 
Extrase de către antreprenori particulari, acestea sînt topite în 

lingouri şi marcate în atelierele regale. Lingourile sînt trimise 
către Sevilla, sub o pază deosebită, din porturile Veracruz, 
Carthagena şi Nombre del Dios. 

Începînd din secolul al XVI-lea, aceste metale preţioase 
care irigă comerțul european şi constituie pentru un timp pute- 
rea Spaniei, stau la baza dezvoltării economice a continentului. 
Spania, puţin preocupată de propria dezvoltare, caută mai ales 
să utilizeze bogățiile americane pentru a-şi impune autoritatea 
în Europa, mai întîi în folosul împăratului Carol Quintul, apoi 
în avantajul regelui Filip al II-lea. În schimb, economiile țărilor 
din Europa de nord-vest profită de aurul şi de argintul care trece 
din Lumea Nouă pe bătrînul continent. 

Puterea politică şi dezvoltarea economică apar în felul 
acesta ca nişte consecinţe imediate ale Marilor Descoperiri. Cu 
toate acestea, nu s-ar putea face un bilanț complet fără să se tina 
seama de şocul pe care ele îl provoacă asupra sistemului de 
valori, a credințelor şi normelor Europei medievale, deja zdrun- 
cinată de criza din secolele XIV şi XV. 


Șocul deschiderii spre lume 


În timpul cîtorva decenii, întregul univers al europenilor, 
sprijinit pe mai multe secole de tradiţii, se clatină. 

Primul şoc este al descoperirii unei lumi foarte diferite 
prin dimesiunile sale de tot ce-şi închipuiau oamenii de la înce- 
putul secolului al XV-lea. Descoperirile succesive ale explora- 
torilor şi aventurierilor, perfecţionarea hărților care devin din 
ce în ce mai precise, experimentarea noilor itinerarii bazate pe 
verificarea formei rotunde a Pămîntului, provoacă totodată o 
extraordinară poftă de a face noi descoperiri şi ideea că totul 
este posibil şi că nici un învățămînt dogmatic nu poate conţine 
adevărul în comparaţie cu complexitatea situaţiilor concrete. În 
spatele acestor constatări se proliferează noile tendinţe care 
incepuseră deja să apară încă din secolul al XIV-lea şi al 
XV-lea: dorinţa de a separa ştiinţa de credinţă şi a o atribui doar 

domeniului raţiunii, naşterea spiritului critic, neîncrederea față 
de afirmaţiile de autoritate. Apare acum o mişcare care la 
început se va manifesta pe ascuns în gîndire, apoi din ce în ce 
mai deschis, pînă la deplina ei înflorire, în secolul al XVIII-lea, 
sub forma unei critici radicale a tot ceea ce nu confirmă raţiunea. 

Corolar al celui dintîi, al doilea şoc este cel al descoperirii 
unor alte civilizații. Cea a Europei medievale a fost mult timp 
considerată ca fiind singura din lume, o civilizație bazată pe 
norme perfecte, deoarece era fondată pe adevărata religie. Fără 
îndoială, Europa era de mult timp în legătură cu Islamul, căruia 
îi cunoaşte religia şi civilizaţia, pe care le consideră o formă de 
barbarie. Dar iată că, în cîteva decenii, ideea unei creştinătăţi, 
centru al lumii şi învecinată cu o lume islamică nu prea civi- 
lizată, este înlocuită cu cunoaşterea reală a altor civilizaţii, a 
căror existență abia era bănuită: regatele africane situate în 
sudul Saharei, bogata civilizaţie a regatelor indiene, uimitoarea 
Chină a dinastiei Ming — în care mai exista o epocă de aura 
cărei forță creatoare este în declin, dar ale cărei ultime scli- 
piri dau impresia unui stat înfloritor — şi Japonia şogunului 
Ashikaga — în plină anarhie politică, dar unde se dezvoltă o 
strălucitoare şcoală de pictură. Dacă europenii constată slăbi- 
ciunea politică a acestor state, incapabile să le opună rezistenţă, 
cum să nu fie impresionați de strălucirea artelor şi culturii care 
nu au ce invidia în arta şi cultura Occidentului? 

Intrînd mai întîi în contact cu populaţiile primitive din 
Caraibe, Columb şi succesorii lui spanioli sînt satisfacuti de 
ideea inferioritatii oamenilor care nu au avut marele privilegiu 
de a se naşte in Europa creştină. Ei nu sînt defel mai impresio- 
nati de populaţiile de maiaşi, care trăiau încă în epoca pietrei 
şlefuite, chiar dacă imperiul lor în plină decădere oferă spre 
admiraţie resturile unor construcţii extraordinare (temple-obser- 
vatoare, piramide şi palate) realizate în perioada sa de glorie, 
alături de remarcabile cunoștințe ştiinţifice, matematice, astro- 
nomice, apartinind clasei sacerdotale. Mai ales imperiul aztec 
din Mexic şi incaş din Peru dezmint ideea de civilizaţii infe- 

rioare. Stăpîni ai Mexicului din secolul al XIV-lea, după ce au 
cucerit popoarele din zonă, aztecii au îmbogăţit civilizaţia tol- 
tecă şi cea a maiasilor. Ei dezvoltă o agricultură remarcabilă 
bazată pe culturile de porumb şi de manioc, îşi organizează 
comunitățile pe principiul semi-colectiv (cu repartizarea perio- 
dică a paminturilor fiecărei familii) şi îşi ierarhizează societatea 
care este dominată de preoţi şi războinici. În sfîrşit, practică o 
religie politeistă dominată de Huitzilopochtli, zeul soarelui şi al 
războiului şi Quetzalcoatl, zeul aerului şi al vieţii, cărora trebuie 
să li se ofere prin sacrificii umane energia care le este necesară 
pentru a asigura ordinea în lume. Cît despre imperiul incaş, care 
se întinde din Peru pînă în Ecuador şi Bolivia, acesta apare ca o 
organizare deosebit de evoluată, functionind în avantajul castei 
sacerdotale a incasilor, cărora le sînt destinate două treimi din 
terenuri. Statul reglementează cu grijă viaţa tuturor locuitorilor 
imperiului, fie că este vorba de muncă, de distribuirea alimen- 
telor organizată prin magazinele de stat, sau de impozitele pe 
recolte. Numeroşi funcţionari veghează asupra echilibrului sis- 
temului şi asupra întreţinerii reţelei de drumuri destinate pie- 
tonilor, căci incaşii nu cunosc folosirea roții. În sfîrşit, oraşele, 
în special Cuzco, sînt dovada unei arhitecturi remarcabile ŞI 
cunosc tehnicile prelucrării fierului, a metalelor neferoase, teh- 
nica țesutului şi a olăritului. 

Fără îndoială, cuceritorii privesc cu dispreţ aceste civi- 
lizatii primitive, din care nu discern decît aspectele arhaice. 
Este normal ca în momentul în care europenii occidentali cu- 
nosc civilizaţii atît de profund diferite de a lor, clericii şi inte- 
lectualii să trăiască sentimentul cu totul. nou al relativităţii valo- 
rilor. Această cunoaştere are efecte cu atît mai mari cu cit 
sistemul de valori al Europei medievale se află în plină criză. 

Începînd cu această experienţă-şoc a marilor descoperiri şi 
in momentul în care Europa cunoaşte — ca o prelungire firească 
a acestui „imperialism“ embrionar — o remarcabilă dezvoltare 
economică, încep să-şi anunţe apariția simptomele unei civili- 
zații europene a timpurilor noi, gata să înlocuiască o concepţie 
medievală despre lume, aflată în plină destrămare. 


Capitolul 5 


AVÎNTUL ECONOMIC AL EUROPEI 
ŞI NAŞTEREA CAPITALISMULUI 
(1492-1560) 


@ Sfirsitul secolului al XV-lea şi primele decenii ale secolu- 
lui al XVI-lea constituie o perioadă de prosperitate. Aceasta nu se 
datorează unei transformări a structurilor economice care rămîn 
tradiționale, bazate pe un caracter restr îns geografic şi nici arha- 
ismului instrumentelor şi practicilor agricole. Se constată totuşi 
o creştere a prețurilor, o dezvoltare a producţiei, o creştere de- 
mografică şi o schimbare a gusturilor şi a comportamentului 
societăţii. 


@ Explicaţia acestei modificări de conjunctură s-ar putea găsi în 
afluenfa în Europa a metalelor prețioase sosite din Lumea Nouă, 
care procură Statelor noi surse de plată. Influentata de aceste 
condiţii favorabile, agricultura se dezvoltă din punct de vedere 
cantitativ, artizanatul din oraşe înfloreşte, progresează mai ales 
producţia de textile, industriile extractive şi metalurgice. 


De aici rezultă o structurare a spațiului economic european în 
jurul marilor căi comerciale fluviale şi maritime. Se pot astfel 
distinge patru zone: lumea mediteraneană, în care băncile şi 
industria se dezvoltă de pe urma activităților comerciale; zona 
continentală delimitată de oraşul Lyon şi oraşele Bavariei, placă 
turnanta între Mediterana şi Europa de nord şi centru al in- 
dustriei metalurgice; Baltica, unde declinul Hansei se accelerează 
i unde creşte influenţa olandezilor şi a statelor riverane, Suedia 

şi regiunea Moscovei; în sfîrşit, mai ales coasta atlantică, care 
profită de comerțul cu Lumea Nouă, ceea ce îmbogăţeşte oraşul 
Anvers, capitala europeană a negustorilor. 


E Secolul al XVI-lea asistă la naşterea unui nou tip social, cel al 
omului de afaceri, negustor şi minuitor de bani, care foloseşte 
instrumentele financiare moştenite din Evul Mediu pentru a-şi 
crea cu ajutorul lor metode de a obţine credit. Aceştia devin ban- 
cherii prinților, primind în schimb monopolul minelor sau diverse 
sume de bani. Bancherii florentini sînt înlocuiți în seco- 
lul al XVI-lea cu cei din Germania de sud, dintre care membrii 
familiei Fugger din Augsburg, bancherii Habsburgilor devin pro- 
totipul acestei categorii sociale. În felul acesta ia naştere în Euro- 
pa capitalismul. 


Dacă secolele XIV şi XV au reprezentat o perioadă de 
criză şi dificultăţi, sfîrşitul secolului al XV-lea şi primele şase 
decenii ale secolului al XVI-lea apar, dimpotrivă ca epocă de 
prosperitate. Încă profund tradiţională şi determinată de impe- 
rative identice celor din secolele trecute, economia cunoaşte un 
adevărat avînt datorită unei conjuncturi deosebit de favorabile. 
Se fac acum un oarecare număr de inovaţii care vor duce la 
succese viitoare. 


Structurile economice rămîn tradiționale 


Pentru scurt timp, marile descoperiri nu au provocat vreun: 
impact asupra structurilor economice europene bazate pe com- 
partimentare. Transporturile rămîn una din marile slăbiciuni ale 
economiei secolului al XVI-lea, iar deplasarea mărfurilor pe 
distanţe mari rămîne o problemă de nerezolvat. Totuşi, navi- 
gatia a făcut progrese. Mai ‘putin costisitoare şi mai practică, 
mai ales pentru produsele grele, aceasta este principalul mijloc 
de transport pentru cereale, sare, piatră acră, lemn, piei, lînă sau 
vinuri. Marile porturi deschise comerțului sînt, în consecinţă, 
zonele economice cele mai active din Europa și în jurul lor se 
concentrează populaţia şi energia. Cu toate acestea, transportul 

maritim nu este scutit de dificultăţi: durata traversării este mare, 
iar întîrzierile sînt imprevizibile din cauza riscurilor foarte mari 
la care sînt expuse încărcăturile (furtuni, naufragii sau pirați). 

În afara ţărilor apropiate de marile porturi, regula de bază 
rămîne izolarea şi compartimentarea. Drumurile nu sînt pavate 
si întreținute decît în imediata vecinătate a marilor oraşe. În 
rest, peste tot nu se văd decît drumuri desfundate, poduri rare, 
adesea dărîmate, construite peste rîuri care sift traversate ade- 
sea prin vad sau pe bacuri. Oraşele legate prin rîuri navigabile 
sînt cele mai favorizate de soartă: mărfurile se transportă mult 
mai comod decît pe drumurile terestre. Parisul, datorită reţelei 
formate de Sena şi afluenții săi, Roma datorită Tibrului, Lyon, 
la confluenţa dintre fluviul Saône şi Rhon şi cîteva oraşe renane 
cu deschidere la marea Nordului se bucură de astfel de poziţii 
privilegiate. 

Din cauza compartimentării, celula economică a Europei 
secolului al XVI-lea nu este reprezentată nici la nivelul conti- 
nentului, nici la cel al unei ţări sau al unei regiuni. Aceasta se 
limitează cel mai adesea la un oraş cu satele din împrejurimi. 
Oraşul, în care locuiesc proprietarii pămînturilor, seniorii, co- 
munităţile religioase, burghezi şi mestesugari, joacă un rol diri- 
guitor. Satele îi fumizează oamenii care îl populează şi provi- 
ziile care îi permit să supraviețuiască. Cerealele sau vinurile 
ridicate ca drepturi senioriale se acumulează în hambarele pro- 
prietarilor, asigurîndu-le existenţa în perioadele cu probleme 
alimentare şi procurîndu-le profituri considerabile în perioadele 
de lipsuri foarte mari. 

Căci Europa secolului al XVI-lea rămîne ameninţată de 
problema supraviețuirii. Producţia de cereale rămîne în con- 
unuare baza alimentaţiei: griul este folosit pentru pîinea albă a 
celor mai bogaţi, ovăzul, secara, orzul pentru pîinea neagră a 
celor săraci. Lipsa de stabilitate a recoltelor condiționează su- 
pravietuirea celor săraci şi veniturile celor bogaţi, care supra- 
veghează preţurile. Perioadele de foamete, chiar dacă sînt mai rare, 
nu au dispărut cu totul. Ele apar la zece sau la cincisprezece ani, 

în 1521-1522, în 1531-1532, în 1545-1546 şi în 1556-1557. 
Între timp, foarte frecvent apar perioade de lipsuri sau de cres- 
tere a prețurilor. Această nesiguranță se explică prin caracterul 
arhaic al uneltelor şi practicilor agricole: în timpuri normale, 
randamentele scăzute acoperă exact nevoile populaţiei. Recolte- 
le slabe sînt cu atît mai catastrofale cu cît nu există nici un 
produs care să înlocuiască cerealele, iar dificultățile transportu- 
lui fac ca orice import să fie nesigur. 

Condiţiile generale ale economiei europene rămîn deci, în 
secolul al XVI-lea, aproape la fel cu cele dinainte: producti- 
vitate scăzută, economie de supraviețuire într-un cadru geo- 
grafic restrins şi caracterul marginal al comerţului. Structurile 
din secolul al XVI-lea seamănă mult cu cele din secolul al XIII-lea. 
Totuşi, economia cunoaşte, după criza din secolul XIV şi XV, o 
perioadă de mare dezvoltare, care va acţiona ca o pirghie asupra 
evoluţiei structurilor. 


Factorii dezvoltării 


În comparaţie cu epoca calamităţilor, sfîrşitul secole- 
lor al XV-lea şi al XVI-lea apare pentru Europa ca o perioadă 
de mare prosperitate. Aceasta este pusă în evidență mai ales de 
fenomenul creşterii preţurilor. În cursul secolului al XVI-lea, în 
special preţul cerealelor creşte de patru sau de cinci ori. Afec- 
tată de această inflaţie, populația se nelinişteşte iar guvernele 
care se tem de tulburări ale maselor în oraşe şi de răscoale la 
sate, caută zadarnic să le ţină în frîu cu ajutorul taxelor. Stu- 
dierea celorlalte elemente ale conjuncturii economice este mai 
dificilă, dar se pot totuşi observa tendinţele mai importante: 
producţia a cunoscut o creştere spectaculoasă în cursul primilor 
ani ai secolului al XVI-lea pentru ca mai tîrziu să scadă; veni- 
turile provenite din producţia agricolă (renta funciară) se men- 
tin la valoarea lor reală, căci o mare parte a impozitelor sînt 
plătite în natură; puterea de cumpărare a salariilor stagnează 
pînă către 1560, înainte de a cunoaşte o uşoară ameliorare, în 
ciuda crizei care începe. 

Ansamblul acestor elemente duce la concluzia că, după 
dificultăţile din secolele al XIV-lea şi al XV-lea, Europa intră 
într-o foarte frumoasă epocă de creştere economică. Conti- 
nentul cunoaşte, între 1490 şi 1530, o dezvoltare clară a pro- 
ductiei, provizii în cantităţi suficiente, o relansare a schim- 
burilor comerciale şi o creştere a preţurilor datorată în primul 
rind creşterii cererii. Dacă aceste tendinţe continuă pînă către 
1560-1570, ele nu pot împiedica reaparitia crizei cerealiere 
cauzate de creşterea demografică foarte mare. Situaţia se înră- 
utateste după 1560-1570. Producția agricolă scade, iar prețurile 
produselor alimentare cresc foarte mult. Se profilează o nouă 
perioadă de criză. Totuşi, pînă în 1560, secolul XVI rămîne 
„minunatul secol al XVI-lea“. 

În ciuda lipsei de precizie a statisticilor disponibile, totul 
arată că Europa cunoaşte pînă în 1560-1570 o relansare demo- 
grafică importantă: sate repopulate, a căror populaţie creşte 
foarte mult, defrişarea pădurilor şi a landelor, ameliorări şi 
secări de terenuri în zona mediteraneană şi creşterea deosebită 
a populaţiei din oraşe. Această creştere se explică mai degrabă 
prin reducerea foametei şi rărirea epidemiei decît printr-o modi- 
ficare a structurilor demografice. În secolul al XVI-lea, oamenii 
se căsătoresc de tineri, iar celibatarii sînt rari. Natalitatea este 
foarte crescută, cam între 40 şi 50 %, un sfert din nou născuți 
mor înainte de a împlini un an, iar jumătate din tineri nu ajung 
la vîrsta căsătoriei. În sfîrşit, speranța de viaţă nu depăşeşte în 
medie vîrsta de 30 de ani. Mai ales foametea şi epidemiile pot 
decima pînă la 10 % din populația unui sat sau a unui cartier, 
provocînd o scădere bruscă a procreerilor. 

La mijlocul secolului al XVI-lea, Europa cunoaşte apogeul 
demografic, care nu se va mai înregistra decît peste 200 de ani. 
Creşterea populaţiei este deosebit de mare în partea occidentală 
a continentului (Flandra, Brabant, bazinul parizian, Italia de 
nord şi centrală), chiar dacă Europa de nord (Anglia are mai 
putin de patru milioane de locuitori) şi statele Europei medi- 
(craneene au încă populaţii destul de scăzute. 

Marea majoritate a populaţiei trăieşte la sate, exceptînd 
Flandra, Brabantul şi Italia de nord şi centrală. Dar seco- 
lul al XVI-lea cunoaşte mai ales o creştere foarte mare a popu- 
latiei urbane. Aceasta se concentrează în porturi, insufletita de 
începuturile unei importante activităţi comerciale, ca în Anvers, 
Sevilla sau Londra şi în oraşele mari dar rare (Paris şi Neapole 
depăşesc un milion de locuitori, Veneţia şi Milano se apropie 
şi ele de această cifră). Marile concentrări urbane se găsesc 
în Italia (Florenţa, Roma, Palermo, Genova şi Bologna) şi în 
Ţările de Jos (Anvers, Gand, Bruges, Bruxelles). 

Creşterea demografică a Europei explică în parte expan- 
siunea spre teritorii îndepărtate. Ea indreptateste mai ales avin- 
tul economic al continentului prin schimbarea cererii: un număr 
tot mai mare de oameni cer o cantitate mai mare de alimente. 
Defrişările, extinderea terenurilor insämintate, dinamismul co- 
mertului cu grîu, dovedesc legătura între creşterea populaţiei şi 
dezvoltarea producţiei. Mai mult decît atît, ansamblul produ- 
selor alimentare, ca şi textilele şi producţia meşteşugărească se 
dezvoltă în funcţie de noile cerinţe. Dezvoltarea producţiei este 
totuşi limitată. de slabele progrese tehnice. 

Dincolo de noile cerinţe, economia este stimulată de o 
schimbare a gusturilor şi comportamentelor care se manifestă 
in toate clasele societăţii. Astfel, consumul vinului se gene- 
ralizează şi duce la extinderea viilor, în timp ce folosirea tot mai 
frecventă a lenjeriei de corp, chiar şi de către oamenii cei mai 
modeşti, favorizează producția de ţesături uşoare sau de pînză 
de in şi de cînepă. Cît despre păturile sociale mai înstărite, 
gusturile rafinate şi „luxul“ criticat sever de moralisti isi fac 
apariţia: utilizarea mirodeniilor sau a zahărului, consumul de 
rachiu şi de tutun. Cei bogaţi îşi înmulţesc cheltuielile pentru 
obiecte de lux: bijuterii, haine somptuoase, mobilă de preţ sau 
veselă de argint. Orașele se umplu de construcţii care sînt o 
dovadă a dorinţei de a face paradă de succesele lor, de a se 
bucura de viaţă. Curțile princiare şi marile monarhii europene 
servesc de model şi impuls acestor noi trebuinte în care luxul 

are un rol esenţial. Prinții văd în etalarea bogățiilor lor un mij- 
loc de guvernare, un factor destinat să impresioneze celelalte 
state. Construcţii, serbări şi cheltuieli enorme intră astfel în 
datoria statelor în plină. ascensiune. François I etalează un lux 
nemaiintilnit pentru a construi „Camp du drap d'or“ în care îl 
primeşte pe suveranul englez Henric al VIII-lea şi foloseşte 
sume imense pentru construirea castelelor de la Fontainebleau 
şi de la Chambord. Marile lucrări princiare urmăresc în aceeaşi 
măsură să stimuleze economiile statelor cît şi promovarea unei 
anume „imagini“ a europenilor în exterior. Acestea prefigu- 
rează rolul pe care îl vor avea marile expoziţii din secolul al 
XIX-lea şi de la începutul secolului XX, şi mai tîrziu, marile 
renovări urbanistice din Europa celei de a doua jumătăţi a seco- 
lului al XX-lea. Mai concret, crearea armatelor permanente şi 
războaiele neîntrerupte dintre statele europene stimulează pro- 
ductia de armament, de muniții, de nave sau dezvoltarea cres- 
cătoriilor de cai. În sfîrşit, economia este stimulată de noile 
pieţe. Astfel, deschiderea Rusiei spre modul de viaţă şi obi- 
ceiurile celorlalte ţări europene şi mai ales colonizarea Lumii 
Noi, creează cereri noi în domeniul produselor alimentare, textile 
și metalurgice. 

Tinind cont de posibilitatea sa scăzută, Europa nu ar fi 
putut răspunde la această cerere dacă nu ar fi dispus de resurse 
noi. Prima şi fără îndoială cea mai importantă este abundența 
monetară, consecinţă a aducerii în Europa a metalelor preţioase 
din America. 


Spre o economie monetară de stat 


Majoritatea factorilor evocati pentru a explica dezvoltarea 
din secolul al XVI-lea se pot deja observa la sfîrşitul seco- 
lului al XV-lea, dar avîntul economiei europene este frinat in 
acel moment de lipsa de numerar. Aceasta explică în parte 
expedițiile de explorare şi eforturile portughezilor de a-i ocoli 
pe musulmani în drumul lor către aurul din Sudan. Descoperirea 

metalelor preţioase americane modifică perspectivele în mod 
considerabil. Incă de la începutul secolului al XVI-lea, aurului 
adus din Guineea de portughezi i se adaugă aurul din Antile, pe 
care spaniolii îl obţin prin troc şi exploatare minieră. În urma 
jafurilor, Cortes şi Pizzaro aruncă pe piață cantități enorme de 
aur. Dar fluxul bogat şi regulat de metale preţioase se revarsă 
asupra Europei mai ales prin exploatarea minelor de aur din 
Buritica, a minelor de argint din Potosi şi din Mexic. Registrele 
din „Casa de la Contratacion“ permit urmărirea ritmului de 
intrare a metalelor preţioase în Sevilla, în cursul secolului al 
XVI-lea. 


Aur 


(în tone) 


Argint 


(în tone) 


1503-1510 
1511-1520 
1521-1530 
1531-1540 
1541-1550 
1551-1560 
1561-1570 
1571-1580 
1581-1590 
1591-1600 
1601-1610 


(după E.J. Hamilton, American treasure and the 
price revolution in Spain, 1510-1650, New York, 
Otagon Books, 1970) 

Dacă intrările de aur scad începînd din 1560, argintul îl 
înlocuiește şi se revarsă în Europa în cantități masive. Prima 
care profită este Spania. Dar schimburile comerciale şi cheltu- 
ielile enorme ale lui Carol Quintul, care doreşte să domine 
Europa, răspîndesc metalele preţioase pe tot continentul: în 
Germania şi în Italia, împăratul trebuie să plătească armatele 
care luptă pentru el. La Anvers, el cumpără produse industriale 
şi achită bancherilor sumele avansate Coroanei; în sfîrşit, din 
Franţa, el îşi procură grîu şi ţesături. Toate ţările care au relaţii 
comerciale directe cu Spania şi statele Europei occidentale 
profită mai mult sau mai puţin direct de bogăţiile acesteia. Dacă 
această abundență monetară explică în parte creşterea pretu- 
rilor, care începe către 1520, puţini sînt cei care înţeleg conse- 
cintele sosirii masive a metalelor preţioase din America, aşa 
cum o face magistratul angevin Jean Bodin în celebrul său 
Răspuns la paradoxul Dl. de Malestroit cu privire la îmbo- 
gafirea tuturor. 

În sfîrşit, nu trebuie minimalizati, printre factorii dez- 
voltării, rolul nou pe care îl are statul în domeniul economic. 
Bineînţeles, nu este încă vorba de o politică totdeauna continuă 
şi coerentă, cunoştinţele în materie fiind încă prea rudimentare. 
Totuşi, politica statului, pusă în practică de ofiţerii regali, este 
inspirată de cîteva idei elementare formulate de teoreticianul 
doctrinei mercantiliste. Bogăția şi puterea statului nu pot fi 
consolidate decît dacă se păstrează metalele prețioase în tara. 
Trebuie deci să fie controlate toate ieşirile de bani în numerar, 
valoarea monezii de schimb şi să se lupte împotriva intrării în 
regat a monedelor cu valoare mică. În strînsă legătură cu aceste 
măsuri, aparatul vamal trebuie să descurajeze importurile, ceea 
ce are ca efect creşterea producţiei interne. În acest scop, statul 
concesionează monopoluri de fabricaţie şi încurajează crearea 
unor ramuri economice noi, mai ales prin protecţia vamală, care 
le apără de concurenţa străină. 

Aplicarea acestor principii contribuie la marea dezvoltare 
din secolul al XVI-lea. O dezvoltare în primul rînd cantitativă, 

însoțită doar marginal de transformarea tehnicilor şi structuri- 
lor. 


Creşterea producţiei 


Economia europeană din secolul al XVI-lea este fondată 
înainte de toate pe agricultură. Ea furnizează aproape întregul 
venit al statelor şi ocupă adesea mai mult de trei sferturi din 
populaţie. Exploatarea agricolă cunoaşte statute diferite: țăranii 
liberi din ţinuturile mediteraneene, micii arendaşi permanenți ai 
seniorilor din Europa occidentală, micii arendaşi provizorii din 
Anglia, şerbii de corvoadă+ de pe marile domenii ale nobililor 
din Europa de est, chiriaşi ai pămînturilor prin arendare sau prin 
arenda în parte etc. Dar condiţiile de viaţă ale celui ce lucrează 
pămîntul depind mai puţin de statutul său juridic decît de mări- 
mea terenului exploatat. De aceasta depinde posibilitatea de a 
avea sau nu un atelaj, un plug sau vite. Oricare: ar fi situația, 
lucrarea pămîntului are drept scop principal asigurarea mijloa- 
celor de supravieţuire. Astfel, cerealele, baza alimentaţiei popu- 
latiei, predomină în defavoarea altor culturi agricole. Pentru a 
evita epuizarea solului, ţăranii au aplicat sistemul rotației cultu- 
rilor. Anumite parcele sînt lăsate în pîrloagă pentru a se reface: 
cerealele se cultivă la doi ani în sud şi la trei ani în Europa de 
nord-vest. Productivitatea este, în consecință, foarte scăzută. 
Dacă cele mai bune randamente din marile bazine sedimentare 
din Europa de nord-vest ating de 7 sau 8 ori cantitatea semă- 
nată (aproximativ 20 chintale/hectar), media nu depăşeşte 3 
sau 4 la 1. | 

Printre celelalte culturi, vita de vie deţine un loc important 
şi se dezvoltă în funcţie de noile obiceiuri alimentare. Materia 
primă a industriei textile (mătase, in şi cînepă), furnizată mai 
ales de regiunile umede ale Europei de nord, ca şi plantele 
tinctoriale, ca drobusorul, vinetelele şi albăstrelele, cunosc o 
mare dezvoltare. În schimb, creşterea animalelor este rămasă în 


urmă. Din lipsă de spaţiu pentru terenurile fertile, această ocu- 

patie se dezvoltă pe terenurile umede de pe coastele atlantice 
ale Franţei sau Ţărilor de Jos, pe pămînturile necultivate sau 
sărace în vegetaţie din Germania de nord, Bretania sau Tara 
Galilor, sau pe pămînturile aride din ţinuturile mediteraneene, 
În rest, peste tot predomină oile, care se mulțumesc cu hrană 
puţină. Acesta este şi cazul Castiliei, unde o organizaţie a ma- 
rilor proprietari se ocupă de transhumanta turmelor, provocînd 
numeroase conflicte între crescători şi agricultori. 

Progresele calitative sînt deci rare în domeniul agriculturii. 
Cu toate acestea, se pot observa cîteva ameliorări: Ţările de Jos 
folosesc îngrăşămintele şi organizează un sistem complex de 
rotație a culturilor, care ţine cont şi de creşterea vitelor, cîteva 
plante noi, aduse din America încep să fie cultivate, mai ales 
porumbul, care este introdus în peninsula iberică. În sfîrşit, 
Anglia practică sistemul terenurilor împrejmuite şi se specia- 
lizează în creșterea oilor pentru lîna care alimentează industriile 
textile din ţară. Dar pe primul loc rămîne producţia de cereale 
într-un cadru tradițional. De altfel, aceasta cunoaşte pînă apro- 
ximativ în 1560 o creştere incontestabilă datorată fără îndoială 
creşterii demografice, care stimulează defrișările si cultivarea 
unor noi terenuri în condiţii climaterice favorabile: sfîrşitul 
secolului al XV-lea şi primele şase decenii ale secolului al 
XVI-lea trec printr-o perioadă „caldă“. În schimb, după 1560, 
condiţiile climaterice, epuizarea solurilor şi stagnarea tehnicii 
sînt cauzele care fac ca această perioadă favorabilă să ia sfîrşit. 

În comparaţie cu producţia agricolă, artizanatul rămîne o 
activitatea secundară din punct de vedere al veniturilor sau al 
procentajului populaţiei care îl practică. Cum în Evul Mediu 
statutul artizanilor din oraşe este fixat de regulamentele bres- 
lelor, întocmite de autoritățile cetăţii, în afara oraşului exer- 
citarea unei meserii este în principiu absolut liberă. Totuşi, în 
cadrul politicii lor mercantiliste, statele fac eforturi să regle- 
menteze organizarea meseriilor pe întreg teritoriul național: în 
Castillia, un edict din 1511 stabilește condiţiile de fabricare a 

produselor textile, în timp ce Anglia realizează un statul al me- 
seriaşilor (1563). 

Întreprinderile meşteşugăreşti sînt in general de mici di- 
mensiuni: cîteva calfe şi ucenici adunaţi în jurul unui meșter. 
Marile întreprinderi nu se găsesc decît în domeniul construc- 
tiilor navale, a mineritului sau a tipografiilor. Cu toate acestea, 
un fenomen modern de concentrare începe să se contureze odată 
cu apariția negustorului-fabricant, şi aceasta mai ales în indus- 
tria textilă. Acesta cumpără materia primă, o distribuie în mici 
ateliere sau unor artizani ce lucrează la domiciliu, apoi comer- 
cializează produsele fabricate. Această organizare, care îi per- 
mite să-şi impună propriile-i tarife pe produse, duce la dezvol- 
tarea industriei rurale şi furnizează o completare binevenită a 
veniturilor ţăranilor. 

Activitatea fundamentală în domeniul meseriilor este bine- 
înțeles producția textilă, industrie de consum prin excelenţă şi 
absolut esenţială pentru populaţie. De la începutul secolului 
al XV-lea, producţia de stofe uşoare cunoaşte o dezvoltare 
spectaculoasă. Piaţa de desfacere se extinde la noile categorii 
sociale fără însă să eclipseze „marea tradiție a postavului“. 
Rezervat unei clientele bogate, aceasta rămîne apanajul Angliei, 
a Flandrei sau Florenței, în timp ce ţesăturile mai uşoare vin din 
Flandra (Hondschoote), din Germania de sud sau din Franţa. Cît 
despre in sau cînepă, folosite tot mai mult, acestea sînt prelu- 
crate în ţările din Europa de nord-vest. În sfîrşit, cvasi-mono- 
polul Italiei asupra mătăsii începe să fie contestat de Spania şi 
de Lyon. În cursul anilor 1500-1560, ansamblul acestor indus- 
trii textile cunoaşte o puternică expansiune. Apoi începe stag- 
narea şi chiar regresul. 

Industria extractivă se caracterizează şi ea printr-o mare 
dezvoltare. În secolul al XVI-lea, ea are drept scop să furnizeze 
metale preţioase, sursa numerarului de care Europa are atîta 
nevoie. Exploatării minelor de argint din Tyrol, Carinthia sau 
din Silezia de nord îi urmează curînd cea a minelor din Ame- 
rica. În afară de metale preţioase, se extrage fier (Franţa, 

Anglia, Suedia), cupru (Europa centrală), plumb şi cositor 
(Carnouaille), zinc si mercur (Spania) si piatră acră (Statele 
pontificale). Tehnicile de extracţie s-au modernizat într-o oare- 
care măsură: metodele de ventilaţie, de ridicare şi de pompare 
permit exploatarea unui număr tot mai mare de mine, din ce în 
ce mai adînci. Cerînd capitaluri foarte mari, ele impun crearea 
de societăţi care grupează industriaşi şi negustori. Fiecare aduce 
o parte din capital şi primeşte o parte din beneficii. 

Industria metalurgică este mult mai putin modernă. Este 
adevărat că furnalul şi-a făcut apariția în secolul al XV-lea, dar 
metalul este prelucrat în continuare în micile ateliere. Dacă 
statele au creat mari întreprinderi, acestea nu sînt destinate decît 
fabricării tunurilor şi armelor. 

Celelalte industrii, cu excepţia celei a hirtiei, joacă un rol 
secundar. Stimulată de dezvoltarea tipografiei, industria hirtiei 
reprezintă, împreună cu rafinăriile (de sare şi zahăr) şi braseri- 
ile, una din activitățile cele mai dinamice din secolul al XVI-lea. 

În mare, pentru producţia meşteşugărească ca şi pentru 
producția agricolă, se poate face aceeaşi constatare: creşterea 
din secolul al XVI-lea nu-şi are originea nici în progresele teh- 
nicii, nici în transformarea structurilor. În schimb, se observă că 
noile condiţii ale schimburilor comerciale şi extinderea pieţei de 
desfacere conferă negustorilor, care deţin capitalurile necesare 
cumpărării materiilor prime şi stăpînesc căile comerciale, un rol 
din ce în ce mai important. 


Prima structurare a unui spaţiu economic 
european 


Economia europeană a secolului al XVI-lea rămîne în esen- 
lă o economie închisă. Aria geografică a schimburilor comer- 
ciale se limitează în marea majoritate a timpului la un oraş şi la 
satele din jur. Impunîndu-se acestei economii de supraviețuire, 
in care schimburile comerciale au un caracter marginal, ia nas- 
icre o economie la nivel continental, chiar mondial. Pornind de 

la principalele căi comerciale — rîuri, mări şi oceane —, începînd 
din secolul al XVI-lea, Europa se poate împărți în patru zone 
economice. 

Cea mai veche este zona mediteraneană. Ea şi-a fondat 
bogăţia în Evul Mediu pe schimburile comericale cu Orientul: 
navele din Genova şi din Veneţia sînt încărcate la Beirut, Tri- 
poli sau Alexandria cu mirodenii, zahăr, mătase şi parfumuri 
aduse din îndepărtata Asie de caravanele arabe. Vasele oraşelor 
italiene oferă în schimb arabilor postavuri, sticlărie, metale şi 
cereale din Europa; un comerţ întotdeauna deficitar pentru eu- 
ropeni care trebuie să plătească diferența de conturi în metale 
preţioase. La începutul secolului al XVI-lea acest schimb aproape 
milenar este brusc ameninţat de legătura directă pe care portu- 
ghezii o stabilesc cu Asia. Timp de cîţiva ani, comerțul medi- 
teranean trece printr-o criză profundă şi pare a fi condamnat. 
Începînd din 1520 se redresează, dar cu prețul unor mari modi- 
ficări: alte cetăţi mediteraneene (Ragusa, Livorno, Ancona, 
Cartagina, Sète sau Marsilia) concurează de acum înainte cu 
Venetia şi Florenţa. Aceste două oraşe italiene îşi descoperă 
totuşi o altă vocaţie industrială şi bancară. Italia de nord a 
devenit într-adevăr centrul de gravitație al economiei din zona 
mediteraneană. În jurul oraşelor Genova, Milano, Florenţa şi 
Veneţia se dezvoltă un patrulater industrial care domină Medi- 
terana: arme și tunuri la Milano şi la Venetia, mătase la Florența 
şi la Genova, sticlărie şi cărți la Venetia, barchet din bumbac şi 
din lina la Milano. Creaţie a vechii activități maritime şi a 
tinerei industrii, instituţia bancară devine înfloritoare. Oamenii 
de afaceri şi capitalurile florentine se răspîndesc la Roma şi la 
Lyon. unde devin comanditorii suveranilor europeni, mai ales a 
papei şi a regelui Franţei. La Genova, „casa de San Giorgio“ 
finanţează pe Habsburgi, iar bancherii vor beneficia curînd de 
valul de schimburi comerciale care, plecind din Spania, irigă 
întreaga Europă, datorită metalelor preţioase din America. 

A doua zonă economică din Europa secolului al XVI-lea 
este zona continentală. Lyon la vest, Augsburg si Niirnberg la 

est reprezintă cele două extremităţi ale zonei. Bogăția acestei 
regiuni este strîns legată de rolul său de placă turnantă între 
Mediterana şi Europa de nord. La sud se ajunge prin Brenner la 
activitățile industriale din nordul Italiei şi la produsele orientale 
aduse pe Mediterana. La Venetia, „Fondaco dei Tedeschi“ (de- 
pozitul de mărfuri al nemtilor), adevărat oraş în cetate, este baza 
comercială şi antrepozitul negustorilor germani, care fac un 
comerț fructuos. La nord se ajunge la Anvers şi în Ţările de Jos 
prin Frankfurt şi Köln, în timp ce oraşul Leipzig deserveşte 
porturile Mării Baltice şi lumea slavă. În plus, această zonă este 
bogată în materii prime: Germania de sud exploatează minele 
de fier, de zinc, de plumb, de cupru sau de argint situate în 
Tyrol, în munţii Boemiei şi masivul Harz. Proprietate a prin- 
tilor, acestea sînt concesionate unor oameni de afaceri din Ger- 
mania de sud care reuşesc să sporească considerabil producția 
acestor mine. De aici provine pînă în 1545 cea mai mare can- 
titate de argint produsă în Europa. În sfîrşit, al treilea atu: veci- 
nătatea cu marea industrie metalurgică europeană, care se întin- 
de din valea Meusei pînă la Dunăre, Dinant si Aix-la-Chapelle 
(siderurgia, industria producătoare de obiecte de fierărie, fabri- 
carea armelor şi ceasornicaria). Avînd o poziţie de răscruce, 
comparabilă cu cea a oraşelor Augsburg sau Niirnberg, şi alte 
oraşe din regiune încearcă să rivalizeze cu acestea din urmă. 
Este cazul oraşelor Bâle, Geneva şi Lyon. Numai ultimul însă 
cunoaşte un relativ succes datorită sprijinului susținut al regilor 
Franţei. La sfîrşitul secolului al XV-lea, tîrgurile de la Lyon se 
tin de patru ori pe an şi reprezintă unul din marile locuri de 
întîlnire al negustorilor europeni, care fac din oraş un important 
centru industrial şi bancar. Noua industrie tipografică se dez- 
voltă aici, urmată în curînd de industria mătăsii, care o con- 
curează pe cea italiană. 

Replică nordică a Mediteranei, Marea Baltică este a treia 
mare zonă economică a Europei. Domeniul Hansei din seco- 
lul al XIII-lea, ea îşi obține profiturile din produsele brute ale 
tărilor slave (lemn, gudron, smoală, ceară, blănuri, miere de albine, 

cînepă şi grîu) şi din sarea, mirodeniile şi produsele realizate în 
Europa occidentală. Hansa este totuşi în declin. Unele oraşe, 
mai ales Liibeck, sînt implicate în conflicte care tulbură 
Danemarca. Curind, liga hanseatică isi pierde privilegiile în 
Suedia şi se vede în imposibilitatea de a rezista în zona Balticei 
concurenţei din ce în ce mai puternice a olandezilor. Cu atît mai 
mult cu cît statele riverane înceacă să iasă de sub controlul 
exercitat de Hansă asupra comerțului din regiune: Ivan al III-lea, 
ţarul Moscovei, cucereşte Novgorodul (1494) şi închide stabili- 
mentele comerciale ale Hansei; punînd mîna pe Narva în 1558, 
urmaşul său, Ivan al IV-lea, creează Moscovei o deschidere spre 
Marea Baltică care îi permite să facă concurenţă stabilimentului 
comercial al Hansei aflat la Reval. În afară de acest declin 
politic, Hansa nu reuşeşte să se adapteze noilor curente ale 
schimburilor comerciale. Sistemul său, bazat pe un ansamblu de 
privilegii acordate de autoritățile locale şi trecerea obligatorie a 
mărfurilor prin stabilimentele ei comerciale este atacat din toate 
părțile; negustorii din Augsburg şi din Nürnberg acaparează 
comerțul cu blănuri în timp ce olandezii fac comerţ în porturile 
Mării Baltice, mai ales la Gdansk, fără a avea pretenţii la vreun 
privilegiu. În sfîrşit, hanseaticii suportă consecinţele decăderii 
oraşului Bruges, concurat de Anvers, noua placă turnantă a 
comerţului din nord şi al celui din Atlantic, aflat în plin avint. 

Dezvoltarea cea mai spectaculoasă o cunoaşte însă coasta 
atlantică a Europei. Deja activă la sfîrşitul secolului al XV-lea, 
ca urmare a schimburilor tradiţionale între ţările din nord şi cele 
din sud (lina spaniolă, sarea din vestul Franţei, vinurile, pos- 
tavurile flamande şi englezeşti, pînza, produsele metalurgice). 
Această zonă este stimulată fără îndoială de deschiderea căilor 
spre Lumea Nouă şi a căii maritime spre Asia. Lisabona devine 
marele antrepozit de mirodenii al Orientului, iar Sevilla locul 
de descărcare a metalelor preţioase aduse din America. Din 
aceste două oraşe mărfurile Lumii Noi sînt trimise spre Anvers. 
Schimbate pe produsele textile din Flandra sau din Anglia și pe 

produsele brute din Marea Baltică, ele sînt apoi distribuite în 
toată Europa. Si alte produse intră în acest mecanism al schim- 
bului comercial: vinurile de Andaluzia sau de Bordeaux, sarea 
de Bourgneuf şi Brouage, pînză şi frînghii din Bretania şi din 
Maine, peste din porturile Mării Minecii sau din Marea Nor- 
dului. Din toate porturile coastelor atlantice pleacă convoaie sau 
vase izolate, de toate mărimile. Estuarele sînt curățate de nisip, 
sau cînd accesul devine prea dificil se construiesc noi porturi. 
Fondat de Francois I, portul Le Havre devine în felul acesta 
avanportul Rouen-ului, iar Anvers înlocuieşte portul Bruges. Pe 
itinerariul acestei intense mişcări comerciale se dezvoltă un lanţ 
de porturi mari, a căror populaţie creşte considerabil: capitala 
piperului, Lisabona, atingel 000 000 de locuitori, Sevilla cu 
„Casa de la Contratacion“, unde se descarcă comorile Americii, 
Rouen, Londra şi mai ales Anvers, cel care triumfă de pe urma 
avîntului comercial al secolului al XVI-lea. Reprezentanţii ma- 
rilor firme comerciale ale Europei vin să-şi instaleze între- 
prinderile în acest port cu taxe reduse şi unde nu se aplică o 
legislaţie plină de amănunte neesentiale şi supărătoare cu care 
Evul Mediu era foarte darnic. Aici ajunge piperul portughez, 
postavul englez şi produsele din Marea Baltică, aduse mai întîi 
de olandezi, apoi de hanseatici, nevoiţi să părăsească portul 
Bruges. Datorită comerțului şi lipsei reglementărilor corpo- 
rative, la Anvers se dezvoltă industriile manufacturiere — în 
afară de braserie, sticlărie, tipografie şi gravură, apare şi o 
puternică industrie textilă — şi devine unul din marii poli eco- 
nomici ai epocii. Cu atît mai mult cu cît activitatea financiară 
însoţeşte comerțul. Bursa inaugurată în 1531 devine centrul 
tuturor tranzacţiilor. Aici se tratează afaceri în care se pun în 
joc sume considerabile, aici se speculează mărfurile şi schim- 
burile, aici se încheie contracte de asigurare maritimă. În sfîrşit, 
suveranii şi oamenii de afaceri pot găsi aici creditul care le este 
indispensabil. 

Cu cei 110 000, locuitori ai săi, Anvers este deci în seco- 
lul al XVI-lea, capitala europeană a negustorilor. Aceştia devin 
simbolul avîntului economic al continentului. 

Epoca marilor negustori şi naşterea 
capitalismului în Europa 


Dinamismul economic din secolul al XVI-lea determină în 
Europa apariţia unui nou tip social, cel al marilor negustori. Cu 
siguranță, negustorul nu era un necunoscut în secolele prece- 
dente, dar dezvoltarea foarte mare a schimburilor comerciale în 
secolul al XVI-lea şi uimitoarea aventură a deschiderii către 
lume fac din acesta un personaj de primă importanţă. Creşterea 
considerabilă a volumului schimburilor comerciale cere ca ne- 
gustorii să aibă capitaluri deosebite. Omul de afaceri, marele 
negustor negociază mărfuri diverse: de la mirodenii la metale şi 
de la lemn la cereale. Singur sau împreună cu membrii familiei 
sale, el devine armator pentru a obţine profituri încă şi mai 
mari. Negustor, el se străduieşte în același timp să fructifice 
banii cistigati prin comerț, prin operaţiuni strict financiare 
(aconturi, credite). El nu ezită să preia, contra unei sume ne- 
gociate vărsate celui în drept, drepturi senioriale, dijme ecle- 
ziastice, impozite regale, taxe vamale sau alte taxe urbane pe 
care el se însărcinează să le plătească, realizînd pe parcurs un 
beneficiu destul de mare. El transformă instrumentele finan- 
ciare moştenite la sfîrşitul Evului Mediu în metode de creditare: 
astfel, înscrisul sau obligaţia, simplă recunoaştere a unei datorii, 
devine negociabilă în folosul unui tert. De asemenea, renta 
devine instrument de credit: debitorul: primeşte un capital pe 
care în principiu îl poate înapoia pentru a-şi plăti datoria, dar 
pînă atunci el varsă veniturile acesteia care servesc drept do- 
bîndă. În sfîrşit, prin diferite procedee, polita devine si ea un 
mijloc mascat de creditare: evaluarea monedei în care se face 
plata este astfel calculată încît să aducă o dobîndă şi coman- 
ditarului. Într-o societate creştină care condamnă cămătăria, 
creditul se răspîndeşte din plin şi împrumutul cu dobîndă devine 
o practică curentă. Profund stînjenită de această evoluţie a si- 
tuatiei, Biserica va condamna cu severitate împrumutul cu do- 
bîndă sau îl va accepta în funcţie de situaţie, de persoane sau de 

pontifi. Această practică, intrată în obicei, este mai mult decît 
comerțul propriu-zis, sursa averii „negustorilor“. 

Capabili să facă să circule sume considerabile şi să ofere 
suveranilor sumele de care ei au nevoie, uneori în locuri aflate 
departe de teritoriile de unde îşi obţin veniturile, aceşti negus- 
tori devin indispensabili pentru state: ducînd o politică activă în 
Germania în timp ce veniturile de bază îi vin din Spania, împă- 
ratul Carol Quintul trebuie să apeleze la bancherii Fugger. Ade- 
sea în criză de bani chiar în propriul regat, suveranii europeni 
se adresează negustorilor pentru a obţine împrumuturi cu care 
să-şi poată finanța politica. Împrumuturi deosebit de riscante 
pentru creditori, căci monarhii, oricît de puternici ar fi, pot fi şi 
ei amenințați de faliment: este cazul regilor Spaniei şi Franţei, 
petrecut la interval de doi ani (1557 şi 1559). Pentru a reduce 
aceste riscuri, financiarii iau în concesiune mine sau diferite 
impozite. În secolul al XVI-lea, împreună cu marile dinastii de 
negustori, apar şi primii capitalişti (cuvîntul nu va fi inventat 
decît în secolul al XIX-lea de Karl Marx). Îmbogăţiţi din co- 
mert, ei îşi folosesc capitalurile pentru a le fructifica în ciuda 
interdictiilor religioase care continuă să stînjenească această 
formă de activitate. 

La începutul secolului al XVI-lea, aceşti. capitalişti sînt 
mai ales florentini. Deveniti membri ai unei case princiare, cei 
din familia Medici au lăsat locul familiei Strozzi sau Chigi din 
Sienna. În cursul secolului se observă dezvoltarea deosebită a 
marilor bănci din Germania de sud, băncile Fugger, Welser şi 
Hochstetter. În acelaşi timp apar băncile spaniole ale familiilor 
Ruiz sau Espinosa. În sfîrşit, în a doua jumătate a secolului se 
ridică banca genoveză cu familiile Grimaldi şi Spinola, care îşi 
leagă destinele de cele ale regelui Spaniei, Filip al II-lea. 

Simbol al acestui capitalism incipient, casa Fugger din 
Augsburg s-a constituit în secolul al XIV-lea. Ea practica la 
început comerţul cu postav, cu mirodenii şi cu mătase importa- 
tă din Veneţia. În 1473, Jakob Fugger pleacă la Foncado dei 
Tedeschi unde casa Fugger deţine un depozit. El se lansează in 

comerţul cu argint şi cu cupru extras din minele din Tyrol, 
sfîrşeşte prin a controla piața cuprului la Venetia şi devine, în 
schimbul minelor, domeniilor sale şi a monopolului asupra 
sării, furnizorul de fonduri al lui Maximilian de Habsburg. 
Impulsionati de Jakob, membrii familiei Fugger vor juca si- 
multan două cărți, cea comercială gi cea politică. În 1519, pen- 
tru 543 000 de florini, ei finanţează campania electorală a lui 
Carol Quintul pentru tronul imperiului. Incapabil să-i plătească, 
împăratul le cedează drepturile asupra domeniilor coroanei, 
marile ordine cavalerești ale Spaniei şi minele din Almaden. 
Între 1511 şi anul morţii sale (1525), Jakob a înzecit capitalul 
societăţii sale (2 milioane de florini). Familia Fugger are în 
posesie mine în Tyrol, în Thuringia şi în Ungaria, întreprinderi 
comerciale la Viena, Leipzig, Breslau, Cracovia, Danzig, 
Nürnberg, Frakfurt-pe-Main, Köln, Anvers, Venetia sau in Spa- 
nia. În ciuda ostilitatii pe care o manifesta luteranii faţă de ei, 
capitalul Fuggerilor ajunge la apogeu (4 700 000 florini) în 
1546. După această dată situaţia lor se înrăutățește. Anton 
Fugger a acordat împrumuturi enorme lui Carol Quintul, apoi 
lui Filip al II-lea, care dă faliment în 1557. La moartea lui 
Anton în 1560, o mare parte din avutul casei Fugger este repre- 
zentat de creanţe mai mult decît nesigure asupra Spaniei şi 
Tärilor de Jos. Declinul casei Fugger se accentuează şi mai mult 
după 1560 din cauza modificării condițiilor economice. 

În contextul plin de prosperitate al primei jumătăţi a se- 
colului al XVI-lea, a apărut astfel un capitalism care se va dez- 
volta şi va constitui o trăsătură caracteristică a civilizaţiei euro- 
pene. Fundamentale pentru viitor, aceste transformări afectează 
mai puţin pe contemporani decît revoluţia spirituală care apare 
în acelaşi timp şi dă naştere unei duble mişcări, Umanismul şi 
Reforma. 


Partea a Il-a 


(1492-1660) 
Apariţia unei noi epoci 


Capitolul 6 


REVOLUȚIA VALORILOR 
SPIRITUALE ÎN EUROPA 
SECOLULUI AL XVI-LEA 


@ Repunindu-se în discuţie adevărurile recunoscute drept vala- 
bile în Evul Mediu, umanismul încearcă să redescopere valorile 
Antichității pentru a le pune de acord cu mesajul creştin şi pentru 
a forma un om erudit, în care să coexiste un om de acţiune, un 
artist şi un om de lume, Căutarea frumosului, reflectare a per- 
fecfiunii divine, motivează acest ideal, ca şi mesajul Evangheliei 
în forma lui primitivă. Inregistrat de tipografie, acest curent este 
împrăştiat în toată Europa, dînd naştere unei „Republici a Lite- 
relor“, al cărei print este Erasmus (al cărui vector principal este 
educaţia), dar care prezintă mari diferenţe în funcţie de regiune: 
umanismul mediteranean, preocupat de cultul frumosului este 
diferit de cel al Europei de nord, interesat mai mult de teologie. 


Din curentul mediteranean apare Renaşterea italiană — ilus- 
trată de Leonardo da Vinci — care îşi face apariţia la Florenţa în 
secolul al XV-lea, datorită activită ii de mecenat a marilor ne- 
gustori şi bancheri. Renașterea se difuzează în întreaga peninsulă 
şi, la începutul secolului al XVI-lea cunoaşte apogeul său în Ro- 
ma papală prin intermediul lui Michelangelo şi Rafael. Dar în- 
treaga Europă a fost cucerită de aceasta nouă formă de artă, în 
special Franţa lui Francois I, pe cînd în Germania, în Anglia sau 
în Spania influenţa ei este mai slabă. 


@ Originea reformei protestante se regăseşte în atmosfera de frä- 
mintare religioasă de la sfîrşitul Evului Mediu şi în incapacitatea 

Bisericii de a-i găsi un răspuns. Ea îşi are rădăcinile în gîndirea 
lui Luther, care consideră că numai Dumnezeu asigură mintuirea 
păcătoşilor, datorită credinţei şi nu faptelor lor. În ciuda exco- 
municării pontificale, Reforma cuprinde Germania şi Europa de 
nord. Şi alte mişcări reformatoare se manifestă acum, dintre care 
cea mai importantă este calvinismul. Centrul său de predilecție 
este Geneva, dar acesta este introdus şi în Franta, în Ungaria şi în 
Scoţia şi se află la baza anglicanismulu i, Străduindu-se să 
combată reforma, papalitatea devine conştientă că o reformă a 
Bisericii este necesară. Aceasta va fi opera sinodului din Tyrol 
care precizează dogma şi reformează clerul. Dar unitatea Europei 
creştine este de domeniul trecutului. 


Dacă secolul al XVI-lea deschide o nouă epocă pentru 
Europa, acesta se bazează mai putin pe inovațiile economice 
sau sociale şi mai mult pe tripla revoluţie care afectează creş- 
tinătatea de la sfîrşitul Evului Mediu, punîndu-se bazele unei 
reconsiderări a valorilor medievale: Umanismul inspiră Renaş- 
terea artistică şi mişcarea care reformează Biserica. 


Umanismul 


Marea ambiţie a umanistilor este să pună în valoare Omul 
şi demnitatea lui, la nivel individual si la nivel social si să 
definească un mod de viaţă care să aibă drept regulă realizarea 
acestui obiectiv. 

Făcînd acest lucru, umanistii se definesc drept continu- 
atorii criticii tomismului. Totuși, ei consideră necesar să re- 
nunte la scolastica rigidă şi formală de la sfîrşitul Evului Mediu 
şi să caute să redescopere Antichitatea, care pare să fi realizat 
într-o manieră perfectă acest ideal de viață, căruia Hristos îi va 
da ceva mai tîrziu aprobarea divină. Pentru a ajunge la o cu- 
noastere autentică a modelelor antice, umaniştii se consacră 
studiului operelor Antichității şi al Scrierilor Sfinte, aşa cum 
făcuseră Petrarca şi Boccacio în secolul al XIV-lea. Aceste cer- 
cetări presupun cunoașterea latinei, purificată de deformările 

Evului Mediu, a limbii greceşti şi ebraice. Acestea permit re- 
descoperirea filosofiei antice, mai ales cea a lui Platon şi a 
neo-platonicienilor, a cărei succes pune la îndoială autoritatea 
lui Aristotel, dar si scoaterea la lumină a geografilor, a fizi- 
cienilor sau a matematicienilor uitaţi, ca Pliniu, Pythagora sau 
Euclid. 

Această redescoperire nu constituie decît un punct de ple- 
care. Ambitia umanistilor este mult mai mare: să creeze o ființă 
de elită care să ştie totul despre cărţi, oameni şi natură, care să 
fie totodată artist şi om de lume, cavaler strălucit şi expert în 
arme, priceput în arta războiului şi diplomat. Pe scurt, un om de 
ştiinţă dublat de un om politic şi de acţiune, capabil să aducă 
concetãtenilor săi binefacerile pe care numai el le poate con- 
cepe. Acest proiect vast şi optimist se bazează pe postulatul 
bunătăţii naturale a omului şi pe ideea că o educaţie adecvată 
poate dezvolta calitățile potențiale ale naturii umane. Dînd o 
foarte mare importantă educaţiei, Erasmus, Thomas Morus sau 
Rabelais critică violent exerciţiile de memorie şi pedeapsa cu 
biciul folosite frecvent în şcolile tradiționale. Ei preconizează 
stimularea curiozităţii copilului, încrederea în capacitatea sa de 
a discerne, o educaţie a corpului şi a minţii, o instituţie bazată 
totodată pe principiile lumesti şi pe cele morale şi religioase. 
Educat în felul acesta, omul nou va putea sfătui pe prinți şi 
datorită cunoştinţelor sale va putea să îndrepte lipsurile şi abu- 
zurile puterii. 

Critica pe care o fac umaniştii societăţii în care trăiesc este 
într-adevăr nemiloasă, fie că este vorba de tarele Bisericii (E/o- 
giul Nebuniei a lui Erasmus), de instituţiile care favorizează 
abuzurile prinților sau de moravurile societăţii (Utopia lui Thomas 
Morus). Combătînd această societate, umaniştii preconizează 
construirea unei cetăți ideale, unde omul ar trăi in mod firesc, 
sub conducerea unor suverani (aleşi uneori), care să se dedice 
numai fericirii sale, în care religia ar fi însoțită de toleranță și 
unde bunurile ar fi comune pentru că diferenţele dintre bogați şi 
săraci să dispară. Acest proiect politic este descris în modul ccl 

mai perfect in Utopia lui Thomas Morus, în unele texte ale lui 
Erasmus sau ale lui Rabelais. Umanistii sînt mai interesaţi de 
aici înainte de ştiinţă, de estetică sau de religie decît de politică. 
Totuşi, premisele pe care ei le-au formulat vor duce în secolul 
al XVII-lea la contestarea absolutismului. 

Cultul frumosului se află pe primul loc între preocupările 
lor. Umanistii cred că există legături strînse între univers $1 om 
şi că ceea ce este frumos şi armonios este parte integrantă a 
divinității. Marsilio Ficino sau Pico de la Mirandola, făcînd o 
sinteză între filosofia platoniciană şi creştinism, afirmă că în- 
treaga creaţie este o reflectare imperfectă a lui Dumnezeu. 
Însuşi omul, corp material, coruptibil, plasat în centrul uni- 
versului, seamănă cu Dumnezeu prin sufletul său nemuritor. A 
contempla frumuseţea înseamnă a vedea o reflectare a lui Dum- 
nezeu, iar poezia şi dragostea sînt căile care duc la acesta. Arta 
este deci o participare la acţiunea divină, mai ales atunci cînd 
aceasta încearcă să evoce natura şi corpul uman făcut după 
chipul şi asemănarea lui Dumnezeu. În concepţia umanistilor, 
arta nu mai este o simplă activitate estetică, ci o cunoaştere 
mistică a misterelor creaţiei. Această concepţie se află la baza 
Renaşterii. 

Umanismul nu dă naştere numai unei mișcări ştiinţifice 
autentice. În ciuda prăbușirii sistemului aristotelic, care inspi- 
rase întreaga ştiinţă medievală în raport cu arta, ştiinţele nu sînt 
considerate decît un mijloc secundar de cunoaştere a misterelor 
naturii. Venerarea exagerată a autorilor Antichității şi neincre- 
derea faţă de lumea materială, căreia i se preferă cunoașterea 
esentelor ideale, frînează cercetarea ştiinţifică. Descoperirea 
armoniei dintre natură şi gîndirea divină stimulează mai mult pe 
savanţi decît experienţele ştiinţifice şi atunci cînd pare că există 
o contradicţie între acestea, viziunea cosmogonică sfirseste prin 
a o explica. Contribuţia ştiinţei în secolul al XVI-lea nu este, cu 
toate acestea, inexistentă. Redescoperind opera lui Pythagora, 
umanistii pun bazele trigonometriei şi dezvoltă algebra (meto- 

dele de rezolvare a ecuaţiilor de gradul doi şi trei descoperite de 
Tartaglia, Cardano şi Viéte). Progresele matematicii stau la baza 
celor din domeniul astronomiei: Copemic emite ipoteza că Soarele 
(şi nu Pamintul) se află în centrul universului şi că planetele 
(inclusiv Pămîntul) se invirt în jurul lui (De revolutionibus 
orbium caelestium, 1543), dar teologii îi reproşează că prin 
această afirmaţie contrazice Scriptura. Fără îndoială, ştiinţele 
naturii şi ale vieţii sînt cele care progresează cel mai mult: 
medicul Paracelsius, care nu ezită să preconizeze respingerea 
reprezentanţilor Antichității şi recurgerea la observarea naturii, 
realizează progrese în cunoașterea mineralelor, le clasifică şi le 
cercetează proprietăţile. La Montpellier, Rondelet şi Charles de 
l’ Ecluse folosesc aceeaşi metodă cu plantele şi fiinţele vii. 
Ambroise Parc practică di-sectia şi studiază circulația sîngelui, 
în timp ce Antoine Vesale publică De humanis corporis fabrica 
(1543), prima mare lucrare de anatomie umană. Oricît de impor- 
tante ar fi, aceste descoperiri nu înseamnă naşterea spiritului 
ştiinţific modern. Renaşterea ştiinţelor va fi realizarea cea mai 
importantă a secolului al XVII-lea. În secolul al XVI-lea, des- 
coperirile şi observaţiile sînt învăluite de mister. Nu observarea 
realităţii este cea care primează, ci cercetarea dorințelor divine, 
a corespondentelor misterioase, a semnificatiilor ascunse. 
Îndreptat spre cunoașterea lui Dumnezeu, umanismul se 
interesează în special de teologie. Încercînd să facă să coincidă 
concepţia lor despre Dumnezeu şi despre Om cu Revelația divi- 
na, umanistii consideră că adevăratul creştin este cel care, cu- 
noscînd perfect cuvîntul şi faptele lui Hristos, încearcă să le 
imite. Problemele teologice ale Trinității şi reîncarnării nu au 
mare importantă, ceea ce contează este ca mesajul Evangheliei 
să fie înțeles de toată lumea. Astfel, umaniştii caută manuscri- 
sele cele mai vechi ale scrierilor sfinte, le compară şi le comen- 
Icază pentru a ajunge în final la un text cu totul diferit de cel 
folosit de Biserica medievală, pe care îl editează în limba latină. 
Prin aceasta ei încearcă să lipsească Biserica instituţională de 

rolul ei de mediatoare obligatorie a Mintuirii. În afară de aceasta, 
ei critică ritualurile formale, închinarea la sfinţi, ba chiar și 
autoritatea spirituală a Bisericii. În acest sens, umanismul anunță 
deja vijelia Reformei. 

Amplä repunere in discutie a regulilor si valorilor pe care 
s-a bazat Europa în timpul Evului Mediu, în ciuda diferenţelor 
lingvistice sau rivalitatilor dintre prinți, umanismul se răspîn- 
deşte în toată partea occidentală a continentului. Prefigurînd 
mișcarea Iluminismului din secolul al XVIII-lea si în multe 
privinţe revenirea la drepturile omului din ultimul sfert de veac 
al secolului nostru, umanismul reprezintă un element esenţial al 
civilizației europene. 


Räspindirea şi diversitatea umanismului 


Tipografia joacă un rol determinant în răspîndirea uma- 
nismului. Odată cu invenţia capitală a literelor mobile (către 
1450 în Renania), tipografia cunoaşte o dezvoltare deosebită la 
începutul secolului al XVI-lea. Tipografiile din Mainz şi Stras- 
bourg, cele din Veneţia — unde invenţia este răspîndită de Aldo 
Manuce — apoi cele din Paris, Lyon, Bale sau Anvers, devin 
centre ale umanismului în care se adună intelectualii. Mai ales 
răspîndirea cărții devine un instrument esenţial de propagare a 
ideilor: de-a lungul secolului sînt publicate între 150 000 şi 
200 000 de lucrări, reprezentînd în total mai mult de 150 de 
milioane de exemplare. Lucrărilor religioase, întotdeauna majo- 
ritare, li se adaugă de acum înainte operele umaniştilor: textele 
Antichității în original sau în traducere, cărţi ştiinţifice, opere 
originale, ca Adagiile sau Colocviile lui Erasmus, care consti- 
tuie succese de librărie considerabile. 

În afară de cărţi, ideile umaniste sînt răspîndite şi printr-o 
reţea de relaţii, o aşa-numită „Republică a Literelor“. ,,Monar- 
hul“ acestei prime Europe a intelectualilor este Erasmus din 
Rotterdam (1469-1536). După o şedere la Paris, unde frecven- 
tează cercurile intelectuale, acest călugăr începe o viata de 

călătorii continue pentru a-i întîlni pe umaniştii timpului său. 
În Anglia se intilneste cu John Colet şi se imprieteneste cu 
Thomas Morus. Stă la Roma, la Padova, la Veneţia, unde dis- 
cută cu Aldo Manuce. Întors la Paris publică Elogiul nebuniei. 
Mentorul spiritual al întregii Europe intelectuale, considerat cel 
mai mare intelectual al timpului său, este sărbătorit $1 admirat: 
Numit consilier al prințului Carol de Bourgogne (viitorul Carol 
Quintul), el scrie pentru acesta o Educație a prințului creştin. 
Refuză ofertele făcute de marii suverani de a termina, la Bâle, o 
ediţie critică a Noului Testament. Moare, tulburat de reforma 
luterană, în care vede o deformare perfidă a gîndirii umaniste. 

Itinerariile lui Erasmus reprezintă frontierele acestei „Re- 
publici a Literelor“, care se formează în jurul culturii şi valori- 
lor umaniste. De la Florenţa la Anvers, de la Bâle la Paris, de la 
Köln la Oxford ia naştere astfel o ,,intelighentia“ ai cărei membri 
predau, corespondează, se angajează în polemici, se întîlnesc şi 
publică. Acest mediu restrîns cuprinde oameni ai Bisericii (pre- 
latul Sadolet sau teologul John Colet), negustori (Guillaume 
Budé este magistratul negustorilor din Paris), nobili (Pico de la 
Mirandola, Ulrich de Hutten sau Pierre de Ronsard) şi chiar 
oameni de stat (Thomas Morus a fost cancelarul Angliei). Suve- 
ranii înşişi nu ezită să participe la mişcare: Henric al VIII-lea al 
Angliei corespondează cu Erasmus, iar François I este interesat 
de umanism datorită surorii sale, Marguerite d'Angoulâme. 
Aceşti oameni şi aceste idei gravitează în jurul centrelor tipo- 
grafice şi a oraşelor universitare: la Veneţia în jurul lui Aldo 
Manuce, la Bale în jurul tipografilor Amerbach si Froben, la 
Lyon, unde tipograful Sebastien Gryphe îi atrage pe Rabelais şi 
pe Etienne Dolet, dar şi marile universităţi reinsufletite fac 
acelaşi lucru, ca Alcala de Henares în Spania, Padova a cărei 
influenţă se întinde în toată Europa, Louvain, unde Erasmus 
creează un colegiu al celor Trei Limbi, în sfîrşit Paris, unde 
Francois I fondează alături de bătrîna Sorbonă un Colegiu regal 
(1530). Acestor făclii ale umanismului ar trebui adăugate o 
întreagă serie de centre care, chiar dacă sînt mai puţin presti- 

gioase, nu sînt mai puţin active: „Republica Literelor“ se mani- 
festa la nivelul întregii Europe si prin intermediul ei se răspîn- 
desc noile idei care vor constitui un element fundamental al 
identităţii europene în curs de formare. 

Impactul cu umanismul ar fi avut un caracter limitat dacă 
nu ar fi existat un element esenţial de legătură: educaţia. Negli- 
jînd şcolile unde se învață noţiuni elementare, umanistii isi 
îndreaptă toată atenția asupra colegiilor în care copilul trebuie 
să ia contact cu operele Antichității, să înveţe gramatica, reto- 
rica, arta de a rationa şi bazele ştiinţelor naturii. In timp ce 
vechile colegii adoptă noile principii, influenţa umanistilor 
determină oraşele să-şi înfiinţeze noi colegii in care tinerii 
adolescenţi primesc o instrucţie destinată nu formării teologice, 
ci pregătirii pentru viata laică. În sfîrşit, umaniştii cuceresc 
numeroase Universităţi (Viena, Cracovia, Florenţa, Alcala de 
Henares) unde înlocuiesc învățămîntul scolastic cu ideile lor 
înnoitoare. Acolo unde tradiţia rezistă, umaniştii preferă să evi- 
te obstacolul creînd instituţii paralele după modelul Colegiului 
celor Trei Limbi din Louvain sau al Colegiului regal de la Paris. 

Cu toate că este o mişcare europeană, umanismului nu este 
totuşi omogen. Pretentiile umanistilor la universalitate nu tre- 
buie să ne înșele. Însăși răspîndirea ideilor umaniste dovedesc 
preocupări diverse. Dacă lăsăm deoparte mediile umaniste care 
se preocupă de dezvoltarea ştiinţelor şi in special de ştiinţele 
naturii (Padova, Cracovia sau Niirnberg) ies în evidență două 
mari nuanţe: una mediteraneană şi alta nordică. 

Umanismul mediteranean, care se dezvoltă la Florenţa şi 
Veneţia şi s-a răspîndit la Lyon sau la Paris, este înainte de toate 
interesat de cultură şi de stilul cizelat. Acesta se consacră stu- 
diului textelor antice, comentării $1 imitării lor şi îşi alege drept 
model limbajul deosebit al lui Cicero. Din punct de vedere 
filosofic, se îndepărtează de neo-platonismul incipient pentru a 
reveni la Aristotel, din opera căruia extrage un fel de deter- 
minism rationalist. Această formă de umanism glorifică cultul 
Frumosului şi face din Italia secolului al XVI-lea creuzetul 
european al Renaşterii artistice. 

Preocupările umaniştilor din Europa de nord sînt total 
diferite. Anglia, Ţările de Jos sau Renania se ocupă mai putin 
de stil decît de gîndire. În concepţia lor, esenţial este să se pună 
ştiinţa în serviciul unei „regenerări“ a creştinismului. Admiratia 
pentru gînditorii antici trebuie să faciliteze receptarea mesaju- 
lui creștin. Aceasta este esența gîndirii lui John Colet, a lui 
Erasmus, a lui Reuchlin sau a lui Thomas Morus. În acest mod, 
umanismul Europei de nord pregăteşte drumul către Reformă. 

Între aceste două forme de umanism, polemica se dez- 
läntuie. Pentru cei formaţi la şcoala italiană, mişcarea din nor- 
dul Europei este considerată acţiunea unor barbari. La rîndul 
său, Erasmus ridiculizează, în Ciceronianus, cultul limbajului 
îngrijit şi ia în derîdere pretenţiile romanilor la supremația 
intelectuală în Republica Literelor. În afară de aceste certuri 
între şcoli diferite, coeziunea umanismului european este ame- 
nintatã de constituirea statelor nationale: afirmarea particu- 
laritätilor amenință elementele unităţii, pe care umanismul s-a 
străduit să le scoată în evidenţă. Astfel, latina începe să decadă 
în favoarea limbilor vulgare: Ronsard şi du Bellay publică în 
1549, împotriva dominaţiei limbii latine, lucrarea Defense et 
illustration de la langue frangaise*. În spatele reacției culturale 
împotriva hegemoniei limbilor străine se profilează afirmarea 
sentimentului national. Umanistii se grăbesc să adapteze la 
situaţia lor actuală glorificarea ideii de patrie, pe care o găsesc 
prezentă în operele anticilor. Fiecare caută în moştenirea Anti- 
chitãtii eroul glorios pe care să fundamenteze legitimitatea afir- 
mării nationale: Francion*®, fiul lui Enea pentru francezi, sau 
Arminius” pentru germani. În felul acesta, umanismul creează 
o nouă identitate europeană, fondată în acelaşi timp pe unitatea 
de civilizație şi pe diversitatea formelor sale de manifestare. 
Această unitate în diversitate este ilustrată de avîntul artistic al 
Renaşterii. 


* Apărarea şi ilustrarea limbii franceze. (n. trad.) 

Epoca de aur a Renaşterii italiene 


Renuntind la stilul gotic chiar în momentul în care acesta 
triumfa în restul Occidentului, începînd din secolul al XV-lea, 
Florenţa a devenit teatrul unei adevărate înfloriri artistice. 

Încă din primele decenii ale secolului îşi fac apariţia te- 
mele şi tehnicile care vor caracteriza arta Renaşterii. În dome- 
niul arhitecturii, Brunelleschi încearcă să redescopere prin- 
cipiile artei antice. El repune la loc de cinste friza, cornişa şi 
arcada sprijinită pe coloană şi dă monumentelor pe care le 
construieşte (San Lorenzo sau capela familiei Pazzi) proporții 
armonioase, datorită unor subtile calcule matematice şi a unei 
utilizări iscusite a figurilor geometrice de bază. În pictură, 
Masaccio continuă inspiraţia lui Giotto şi realizează o adevărată 
revoluţie, inventind regulile perspectivei. În sfârşit, în domeniul 
sculpturii, Donatello pune accent pe realismul şi noblețea per- 
sonajelor pe care le sculptează. 

Florenţa rămîne pînă la sfîrşitul secolului al XV-lea prin- 
cipalul centru al Renaşterii artistice italiene. Acest lucru este 
posibil datorită activităţii de mecenat a negustorilor şi ban- 
cherilor imbogatiti care, după exemplul familiei Medici, cer 
artiştilor să le ornamenteze palatele lor fastuoase, monumen- 
tele publice sau bisericile. Astfel, curentele apărute încă de la 
începutul secolului cunosc o mare dezvoltare: în sculptură (Della 
Robbia sau Verrochio), în arhitectură (Michelozzo), dar mai 
ales în pictură. După Fra Angelico şi operele sale, dominate de 
mărturisirea credinței sale interioare, sfîrşitul secolului al XV-lea 
este marcat de operele lui Botticelli (Primăvara, Naşterea Vene- 
rei) şi de Leonardo da Vinci, doi pictori influenţaţi de filosofia 
neoplatonică şi apropiaţi ai familiei Medici. Prototip al noului 
artist, produs al Renaşterii, Leonardo da Vinci, născut la Floren- 
(a, aflat în serviciul ducelui de Milano și foarte legat de Franţa, 
apare ca un geniu universal. El pune bazele legilor mecanicii, 
ale chimiei, ale geologiei, se străduiește să analizeze functio- 
narea organismului uman, inventează uimitoare mașini care folo- 

sesc forţa hidraulică sau a aburului, construieşte canale sau 
realizează planurile unei maşini zburătoare. Pictor format în 
atelierul lui Verrochio, pictează la început în manieră florentină 
(Bunavestire), apoi inventează tehnica „estompării“ care 
dă senzaţia unei uşoare cete ce învăluie formele si creează 
impresia de blindete, de poezie şi de mister (Madona pe stinci 
sau Gioconda). 

Strălucirea şcolii florentine se răsfrînge asupra întregii 
peninsule. Chemati la toate curţile princiare şi in toate oraşele 
italiene, artiştii florentini arată tuturor temele şi noile tehnici ale 
„Quatrocento-ului“. La sfîrşitul secolului al XV-lea, arta nouă 
se dezvoltă în toate regiunile Italiei. Dar acest prim avint artistic 
nu face decît să anunţe adevărata epocă de aur. Abia în seco- 
lul al XVI-lea Renașterea italiană atinge apogeul, iar arta nouă, 
cu nuanțe regionale, se răspîndeşte pe tot continentul. 

Primii ani ai secolului al XVI-lea aduc o schimbare a co- 
notatiilor care au favorizat începuturile Renaşterii italiene: „răz- 
boaiele din Italia“ încep cu primele expediţii franceze. Fugind 
de tulburările care frămîntă nordul peninsulei, artiştii se refu- 
giază la Roma, unde papii inaugurează o politică de mari cons- 
tructii fastuoase şi de resistematizare a oraşului. Pînă în 1527, 
Roma devine capitala Renaşterii italiene, „creierul“ clasicismu- 
lui italian din secolul al XVI-lea. Această artă a ,,Cinquecento-ului” 
intenționează să fie o sinteză a realizărilor secolului al XV-lea 
(căutarea Frumosului, reflectarea spiritului divin prin ordine şi 
armonie) şi să călăuzească spectatorul în contemplatia armoniei 
divine şi în aprofundarea semnificației sale. 

Încă de la începutul secolului al XV-lea, prin curăţenie şi 
prin frumusețe, pontifii au vrut să facă din Oraşul Etern capitala 
universului: astfel, Sixt al IV-lea apelează la artiştii toscani cei 
mai cunoscuţi pentru a decora capela (Sixtină) pe care tocmai o 
construiește la Vatican. Dar Roma cunoaşte epoca sa de aur prin 
pontificatele lui Iulius al II-lea şi Leon al X-lea. Piesa prin- 
cipală a realizărilor papilor şi giuvaerul acestei a doua etape a 

Renaşterii italiene este construcţia bazilicii Sfîntul Petru făcută 
după planurile lui Bramante (1514). În-aceeaşi epocă, Iulius al 
II-lea îl cheamă la Roma pe pictorul şi sculptorul Michelangelo 
Buonarotti, deja celebru la Florenţa, pentru uriaşa statuie a lui 
David. Timp de patru ani el pictează plafonul Capelei Sixtine; 
dintr-o perspectivă umanistă, el reprezintă pe scurt istoria uma- 
nităţii de la scenele dinaintea Mintuiri pînă la cele nouă mari 
momente ale Genezei. Alt pictor atras de Roma, Rafael Sanzio, 
pictează într-un stil de o rafinată eleganţă şi reuşeşte în cele 
patru compoziţii din aşa numita „Stanza de la Signatura““ să 
glorifice marile valori ale umanismului: filosofia Antichității 
(cu Platon şi Aristotel înconjurați de marii gînditori antici), 
afimarea tainei creştine prin intermediul revelatiei divine (Apos- 
tolii şi Părinţii Bisericii glorificînd Euharistica) şi poezia (în 
jurul lui Apollo şi al Muzelor, Homer şi Vergiliu alături de 
Dante, Petrarca şi Ariosto). 

Strălucirea clasicismului roman este distrusă brusc în 1527, 
cînd trupele imperiale jefuiesc Roma. Alte centre artistice pre- 
iau atunci ștafeta. Mai ales Venetia, care, după ce a rămas timp 
îndelungat fidelă artei gotice, devine adepta şcolii florentine şi 
romane şi dezvoltă o puternică şcoală de pictură reprezentată de 
Tizian. Fiecare curte princiară din Italia de nord protejează un 
artist celebru. Dar inspiraţia viguroasă care a creat bogăţia artei 
italiene de la sfîrşitul secolului al XV-lea şi începutul secolului 
al XVI-lea pare secătuită. Dacă artiştii care au fugit din Roma 
răspîndesc în toată Italia lecţiile clasicismului victorios, spiritul 
inventiv dispare: unii dintre ei vor, desigur, să-şi arate înde- 
minarea, virtuozitatea şi inventivitatea. Dar se dezvoltă un aca- 
demism care nu înseamnă altceva decît imitarea lui Michelangelo, 
a lui Rafael sau a lui Tizian. Tot ce se creează de acum înainte 
este „în maniera“ cuiva. Manierismul este cu atît mai ușor de 
imitat cu cît este o codificare oarecum formală a artei renascen- 
tiste italiene. Sub această formă Renaşterea se räspindeste în 


* Camera în care papa semna bulele pontificale. (n. trad.) 

Europa. Ea provoacă un elan aritistic care aclimatizează şi adap- 
tează la temperamentele naţionale formulele noi elaborate la 
Florenţa, la Roma sau la Veneţia. 


Răspîndirea Renaşterii 


Minunile artei italiene au fost cunoscute destul de repede 
în Europa. Zecile de mii de pelerini care se duc în Cetatea 
Eternă rămîn uimiti în fata edificiilor pe care papii le ridică in 
capitala creştinătăţii. Începînd din 1494 şi odată cu expediţia lui 
Carol al VIII-lea la Napoli, armatele franceze dau buzna în Ita- 
lia, provocind reacţia trupelor spaniole, germane sau elveţiene, 
care încearcă să le oprească înaintarea. Suveranii (începînd cu 
regii Franţei, Carol al VIII-lea, Ludovic al XII-lea şi François 
I), aristocrați, comandanți militari şi soldaţi sînt fascinati de 
frumuseţile peninsulei şi visează să ducă în ţara lor operele de 
artă care fac Italia de o frumuseţe inegalabilă. Umaniştii care 
vin să contemple imaginea frumuseţii perfecte, o evocă entu- 
Ziasmati în fata prinților şi marilor nobili. Obiectul admiratiei 
tuturor, Italia devine şi obiectul dorințelor de posesiune. Fran- 
cezi, spanioli şi membri ai Imperiului luptă pentru dominaţia 
unei peninsule sfişiată de luptele dintre prinții, cetățile şi repu- 
blicile sale. Epoca de aur a Renaşterii italiene este totodată şi 
aceea a slăbiciunii şi a dezbinărilor. Machiavelli (1469-1527) 
prezice zadarnic venirea unui „Prinţ“ care va putea rezolva 
situaţia, dezbinarea triumfă. Simbolul decăderii italiene îl re- 
prezintă intrarea armatei imperiale în Roma, în 1527. Venita să 
lupte împotriva lui Clement al VII-lea, aliată a lui Francois I, 
aceasta se dedă timp de o săptămînă la jefuirea bisericilor, 
mănăstirilor şi palatelor. Locuitorii sînt masacrați iar capela 
Sixtină transformată în grajd pentru cai. În ochii întregii Italii, 
jefuirea Romei apare ca o dovadă a furiei divine împotriva 
fastuoasei Rome şi a concesiilor făcute păgînismului de către 
Renastere. Dar, chiar în momentul în care capitala noii arte este 
jefuită, alte mari oraşe ale Europei occidentale îi iau locul. 

Probabil, cea mai puternică influență a Renaşterii se pro- 
duce în Franţa. Pînă către 1520, arta gotică este aici încă în 
plină perioadă de dezvoltare, în arhitectură (Saint-Gervais din 
Paris, Gisors, fleşa nordică a catedralei din Chartres), în artele 
decorative (vitraliile catedralei din Beauvais) sau în sculptură 
(Jean Colombe). Dar Carol al VIII-lea, după expediţia în Italia 
(1494) şi apoi Ludovic al XII-lea care ocupă oraşul Milano, 
aduc cu ei în Franţa artişti italieni. Aceştia acoperă cu elemen- 
te de artă italiană edificiile gotice (Amboise, Solesmes sau 
Gaillon). Sînt caracteristice decoratiunile rafinate ale scărilor de 
la Blois, Meillant sau Azay-le-Rideau. Această influență ita- 
liană se accentuează în timpul domniei lui Francois I (castelul 
Chambord) şi se impune începînd din 1520. Aduşi de François 
I, artiştii italieni introduc în Franţa clasicismul şi manierismul 
la modă în peninsulă. Construit şi decorat în stilul Renaşterii, 
castelul de la Fontainebleau serveşte drept model pentru noua 
artă care triumfă către 1540 în spatele ultimelor vestigii ale artei 
gotice. Artiştii francezi reuşesc să realizeze o sinteză între con- 
tributiile italiene şi tradițiile nationale: clasicismul francez. 
Arhitectul Pierre Lescot (aripa de sud-vest a curţii pătrate de la 
Luvru) sau Jean Bullant (Ecouen) pun bazele acestuia, în timp 
ce sculptorii Jean Goujon (Fintina Inocentilor de la Paris) şi 
Germain Pilon redescoperă idealul frumuseţii şi echilibrului 
specific artei statuare greceşti. | 

În Țările de Jos, pătrunderea Renaşterii italiene este la 
început oprită de dezvoltarea artistică a secolului al XVI-lea, 
care dă naştere unui curent puternic şi înnoitor. Monumen- 
tele de la începutul secolului al XVI-lea (capela Saint-Sang din 
Bruges, clădirea Primăriei din Gand, biserica Saint-Jacques din 
Liège) îşi au toate izvoarele în goticul flamboiant, iar picturile 
lui Jeronimus Bosch reflectă clar inspiraţia medievală. Influ- 
enta italiană pătrunde după 1520, mai ales la Anvers (Quentin 
Metsys). Manierismul italian îşi găseşte centrul principal, prin 
Jean Gossaert zis Mabuse şi prin Bernard von Orley, la curtea 
guvernatoarei Ţărilor de Jos, Margareta de Austria, sora lui 

Carol Quintul. Motivele mitologice, elementele de arhitectură 
clasică şi decorația în stil italian sfirsesc prin a triumfa. Dar 
această influență nu este decît superficială. Peter Brueghel cel 
Bătrîn, insusindu-si lecţiile italienilor, se întoarce în acelaşi 
timp spre tradiţia naţională, cu scenele sale ţărăneşti pline de 
realism şi cu simbolurile pînzelor sale alegorice. 

Răspîndirea artei italiene se face şi mai greu în Germania 
din cauza conflictelor politice şi religioase, a naționalismului şi 
a opoziţiei fata de Roma, dar şi datorită unei viguroase arte 
medievale în arhitectură şi sculptură (marele panou din spatele 
altarului al lui Veit Stoss din Niirnberg pentru catedrala din 
Cracovia) sau în pictură (Crucificarea de Griinewald). Clasi- 
cismul italian are o oarecare influenţă în Germania de sud, în 
jurul Niirnbergului şi Augsburgului, placă turnantă a relaţiilor 
cu Italia. Cunoscut de către umaniști, Albert Dürer îşi insuseste 
lecțiile artei italiene dar rămîne credincios propriilor preocupări 
religioase şi morale. Născut la Augsburg, Hans Holbein face 
ilustrațiile la Edificiul nebuniei, vizitează Italia, apoi se insta- 
leazä în Anglia unde devine pictorul lui Henric al VIII-lea si al 
Curţii acestuia. Moartea lui Diirer (1528) şi plecarea lui Holbein 
în Anglia (1532) marchează sfîrşitul Renaşterii germane. 

În celelalte tari ale Europei, influenţa artei italiene este 
încă şi mai slabă. În Anglia, unde arhitectura rămîne fidelă 
goticului perpendicular, Renaşterea în forma ei italiană trezeşte 
puţin interes. Numai adaptarea sa flamandă sau germană este 
adoptată. Spiritul înnoitor se manifestă doar în literatură, prin 
opera lui Shakespeare. Profund impregnată de credinţa creştină, 
Peninsula iberică este si mai reticentă faţă de noile valori. Ea se 
împotriveşte umanismului şi pătrunderii păgînismului în artă. 
Abia după 1560, arhitectul Juan de Herrera, însărcinat cu ri- 
dicarea mănăstirii de la Escurial, se inspiră din lucrările lui 
Bramante, în timp ce pictorul Domenico Theotocopoulos, zis 
El Greco, introduce la Toledo manierismul italian şi spiritul 
Contrareformei (1577). 

Fiică a umanismului şi a idealului său neoplatonician de 
apropiere de Dumnezeu, Renaşterea eşuează deci în tentativa de 

a reface prin artă şi cultură unitatea pierdută a lumii creştine. 
Acesta este un eşec intelectual în măsura în care ştiinţa uma- 
nistă a fost limitată de ponderea modelelor antice. Dar şi un 
eşec politic, căci ideea de naţiune şi de tradiţie naţională se 
impune în ciuda proclamatiilor de universalitate. Cu atît mai 
mult cu cît Renaşterea va da naştere, în secolul al XVII-lea, la 
două curente opuse: barocul şi clasicismul. 


Originile Reformei 


Reforma își găseşte originile în atmosfera de neliniște reli- 
gioasă care caracterizează sfîrşitul Evului Mediu şi în incapa- 
citatea Bisericii de a-i găsi o rezolvare. ‘Spectacolul morţii, care 
provoacă un viu sentiment al riscului pe care îl prezintă păcatul, 
stimulează dorinţa mintuirii. Or, papalitatea pare a fi incapabilă 
să arate credincioşilor drumul de urmat. Mulțimea ascultă mai 
degrabă pe predicatorii populari, care anunţă apocalipsul şi pe 
cei ce se flagelează, care încearcă să obţină o garantie a lumii 
de dincolo producîndu-și în lumea de aici suferinţele şi pe- 
deapsa pe care o merită păcatele lor. Pentru a scăpa de Iad, sau 
pentru a scurta perioada de Purgatoriu, creştinii se adresează 
intermediarilor (Fecioara sau Sfinţii), îşi înmulţesc operele de 
caritate (donaţii, rugăciuni pentru săraci, pelerinaje), poartă 
talismane sau încearcă să adune „indulgenţe“48. Practica reli- 
gioasă alunecă în felul acesta spre superstiție fără să micşoreze 
framintarea creştinilor. 

Acestei neliniști de care suferă majoritatea se adaugă cea a 
elitei intelectuale. În acest mediu, dorinţa de a consolida cre- 
dinta prin experienţa trăită şi prin gîndirea luminată, o însoţeşte 
pe aceea de mîntuire. Or, pe ruinele tomismului triumfă no- 
minalismul lui Wilhelm de Ockham. El afirmă că este imposibil 
să-l cunoşti pe Dumnezeu din cauza incompatibilitätii dintre 
revelaţia divină şi raţiunea umană. Religia nu mai apare de 
acum înainte decît ca un şir de afirmaţii dogmatice şi de ritua- 
luri impuse. 

Biserica de la sfîrşitul Evului Mediu este slab pregătită 
pentru a da un răspuns acestor aşteptări şi repuneri în discuţie. 
Abuzurile sale, nefiind o noutate, sînt denuntate cu atît mai 
multă patimă cu cît timpurile noi le subliniază dimensiunile. 
Delăsarea şi obiceiurile brutale caracterizează clerul secundar 
ca şi pe călugări: beţie, jafuri, concubinaj şi gustul pentru profit 
sînt lucruri frecvente. Episcopii sînt mai putin preocupaţi de 
diocezele lor decît de acumularea de funcţii şi de profituri. Cît 
despre Curia romană, aceasta se străduieşte să exploateze bise- 
ricile locale în timp ce pontifii îşi aranjează familiile (Alexandru 
al VI-lea Borgia), se războiesc (Iulius al II-lea) sau devin construc- 
tori (Leon al X-lea). Lipsurile Bisericii se observă mai des in 
indiferența ei față de îndatoririle pastorale, în formarea preoți- 
lor, față de evanghelizare şi față de îndrumarea spirituală a cre- 
dinciosilor. 

Daca abuzurile nu sint noi, denuntarea lor este mai vehe- 
mentă decît in trecut. Într-o creştinătate în care credincioşii 
aşteaptă un răspuns la cerinţele lor spirituale, neputinta Bisericii 
provoacă scandal. Încă de la începutul secolului al XV-lea, Jean 
Gerson, doctor al Universităţii din Paris, somează Biserica să-şi 
asume rolul său pastoral. Cu şi mai mare violență, fratele Jérôme 
Savonarola aruncă anatema asupra Curţii de la Roma şi asupra 
papei Alexandru al VI-lea Borgia. Dorind o „reînnoire a Biseri- 
cii“, el realizează la Florenţa, o teocratie model dar efemeră. 
Peste tot se aud voci care declară necesitatea urgentă a unei 
reforme a Bisericii. Dar lipseşte voinţa. Sinoadele generale de 
la Constanz şi de la Bâle promulgă multe decrete reformatoare, 
dar papalitatea, care vrea să-şi mențină supremaţia asupra sinoa- 
delor, refuză să le aplice. Dacă Iulius al II-lea convoacă sinodul 
de la Latran (1512), o face doar pentru a le pune bete în roate 
lui Ludovic al XII-lea şi lui Maximilian, care au convocat un 
sinod la Pisa. Încheiat în 1517, sinodul nu face decît să-i invite 
pe cardinali să ducă o viata de preoți şi să-şi limiteze acumu- 
larea de beneficii. În sfîrşit, încercările de reformă ale Biserici- 
lor nationale, făcute de suverani, sfîrşesc într-un impas, în afară 

de Spania, unde cardinalul Cisneros reuşeşte să reinstaureze 
disciplina şi să transforme universitățile. 

Biserica instituţională, fiind incapabilă să se renoveze, 
inițiativa este luată de mici grupuri. Creştini şi laici caută îm- 
preună noile căi spirituale, în afara ierarhiei ecleziastice şi pe 
baza unei religii individuale, purificate. Acesta este cazul gru- 
părilor mistice, deosebit de active în Europa de nord (Flandra şi 
Renania), care încearcă să ajungă la divinitate prin rugăciune şi 
meditaţie. Această formă nouă de evlavie pune accent pe cre- 
dinta trăită individual. Ea dă naştere unor mici comunităţi cum 
ar fi „Fraţii vieţii comune“. Dar aceste practici religioase rezer- 
vate unor grupuri restrînse nu puteau să se extindă la ansamblul 
comunității creştine. 

În acelaşi timp, umaniştii propun să se revină la Sfînta 
Scriptură, la Biblie, purificată de toate interpretările adăugate 
în Evul Mediu. Traducerea Noului Testament, făcută de Eras- 
mus (1516) sau aceea a Epistolelor Sfintului Pavel, realizată de 
Lefèvre d'Etaples, oferă bazele unei noi spiritualitati. Lefèvre 
d'Etaples renunţă la dogme, la ritualuri şi la ierarhie şi preconi- 
zează o religie bazată doar pe cuvîntului Domnului. Pentru el, 
orice creştin este şi preot, iar meditaţia clerului devine inutilă. 
Dacă aceşti umanişti nu iau în consideraţie nici un fel de ruptură 
cu Biserica instituțională, ei deschid totuşi calea către zgu- 
duirile reformei pe care Luther o inaugurează între 1517-1520. 


Religiile protestante 


Prima reformă, cea a lui Luther (1483-1546), continuă 
încercările de epurare a credinței din secolul al XV-lea. Călugăr 
augustin, Luther studiază teologia la Wittenberg şi devine pro- 
fesor. Obsedat, ca multi dintre contemporanii săi, de ideea min- 
tuirii, el crede că numai calea mistică este cea care duce la ea. 
Luther începe o cercetare spirituală care îl convinge de transcen- 
denta lui Dumnezeu, de natura iremediabil înclinată spre păcat 
a omului şi de imposibilitatea acestuia de a-şi asigura mintuirea 

numai prin meritele operelor pe care le înfăptuieşte. Meditînd, 
pentru cursurile sale, asupra Epistolelor Sfîntului Pavel, el cre- 
de că a găsit în ele răspunsul la dilema tulburătoare care îl 
obsedează: cum să răspunzi la nevoia de mîntuire dacă omul 
însuşi este incapabil să şi-o asigure? Dumnezeu mintuieste pe 
păcătoşi nu în funcţie de faptele lor, ci numai în virtutea cre- 
dintei lor. Această „justificare prin credinţă“ constituie baza 
gîndirii lui Luther şi a întregii reforme. 

Luther face din această idee baza învățăturilor sale şi con- 
damnă pomenile şi operele de binefacere. Indignat de folosirea 
„indulgențelor“ care îi fac pe creştini să creadă că-şi pot cum- 
para mintuirea, Luther se hotărăşte să-şi facă cunoscute ideile. 
De ziua tuturor sfinţilor, în 1517, el afişează 95 de teze care 
rezumă esența dezaprobărilor sale. Respingerea lor de către 
dominicani şi de teologii romani provoacă o controversă teo- 
logică (1518-1520). Atunci Luther se debarasează de autorita- 
tea romană şi afirmă că Scriptura reprezintă singurul izvor al 
Credinței. 

Germania se arată a fi deosebit de receptivă la ideile sale 
din cauza slăbiciunii puterii imperiale, a ambițiilor prinților, a 
tensiunilor existente între oraşe şi nobili, țărani şi seniori, şi mai 
ales din cauza naționalismului german care se manifestă prin 
respingerea influențelor italiene. Ideile lui Luther au, deci, un 
ecou deosebit, provocînd adeziunea entuziastă a clericilor, bur- 
ghezilor, intelectualilor (ca pictorul Dürer) sau a prinților. 
Această audienţă adînceşte conflictul cu Roma. În iunie 1520, 
papa Leon al X-lea publică bula Exsurge Domine, care con- 
damnă ereziile lui Luther, în timp ce la Colonia i se ard operele 
(decembrie 1520). Luther reacţionează dînd foc bulei papale si 
volumelor de drept canonic în piaţa din Wittenberg. Refuzind 
să se supună, el publică mai multe lucrări în care îşi expune 
teoria despre mântuire, critică sacramentele Bisericii romane, îi 
tăgăduieşte papei orice autoritate şi revendică drepturile fie- 
cărui creştin să interpreteze Biblia. Chemat de împăratul Carol 
Quintul (aprilie 1521) în fata Dietei de la Worms, Luther refuză 

să-şi retracteze teoriile. Alungat din Imperiu, el se bucură de 
protecţia ducelui Frederic de Saxa. 

In Germania, reforma luterană se răspîndeşte ca o dira de 
praf de puşcă. Începînd din 1527, Saxa şi Hesse aderă la refor- 
mă, urmate de numeroase oraşe libere (Niirnberg, Ulm sau 
Brandenburg). Reforma se răspîndeşte apoi în Danemarca, Sue- 
dia şi Alsacia. Acest succes îl obligă pe Luther să-şi precizeze 
poziţia. Propăvăduind supunerea fata de autoritățile legitime, el 
condamnă inovațiile liturgice ale unora dintre discipolii săi, 
revolta cavalerilor (1522) împotriva posesiunilor temporare ale 
episcopilor renani, răscoala ţăranilor din Suebia (1524) sus- 
ținută de Thomas Münzer şi curentul anabaptistilor. În sfîrşit, 
în 1525, se desparte de Erasmus şi de umaniști: în timp ce 
aceştia din urmă cred în bunătatea naturală a omului şi în posi- 
bilitatea de a contribui la mintuirea sa, Luther reafirmă totala 
neputinţă a omului păcătos de a fi mintuit. 

Răspîndirea rapidă a Reformei şi deviatiile liturgice sau 
doctrinale pe care aceasta le provoacă, îl determină pe Luther, 
împotriva voinței sale, să pună bazele unei adevărate Biserici. 
Aceasta trebuie să răspundă la cererea credincioşilor care do- 
resc să fie îndrumați şi să primească sfintele taine. Luther păs- 
trează din catolicism tot ceea ce nu i se pare contrar doctrinei 
mântuirii prin credință: biserici, altare, pastori însărcinați să 
răspîndească cuvîntul Domnului şi să explice Scriptura, ca şi 
două sacramente: botezul şi euharistia. Mesa este simplificată 
şi tradusă în limba populară. Melanchton joacă un rol important 
în această organizare. El prezintă într-o formă mai puţin aspră 
decît cea a lui Luther temele noii religii şi este principalul 
redactor al Confesiunii de la Augsburg*?, carta doctrinală a 
credinţei lutherane. Cum Luther nu se ocupă de organizarea 
formală (alegerea pastorilor, ritualurile liturgice etc.), prinții şi 
magistrații din oraşe se însărcinează cu acest aspect, ceea ce 
duce la o mare varietate în organizarea şi în funcţionarea Bise- 
ricilor lutherane. 

Cînd Luther moare (1546), lutheranismul cuprinsese două 
treimi din Germania, Suedia şi Norvegia. Amenintatã în Germania 

de împăratul Carol Quintul — acesta vrea să refacă unitatea 
religioasă a imperiului —, reforma este consolidată de pacea de 
la Augsburg (1555) care afirmă celebrul principiu cujus regio, 
ejus religio: religia prinţului trebuie să fie cea a tuturor supuşi- 
lor săi. 

Reforma lutherană atrage după sine şi alte mişcări refor- 
matoare. Plecînd de la aceleaşi premise ca şi Luther, acestea 
acceptă o mare parte a concepţiilor sale, dar se îndepărtează de 
reformă în anumite puncte ale dogmei si ale cultului. Este cazul 
reformei propăvăduite la Zürich de umanistul şi elenistul Ulrich 
Zwingli. Acest discipol al lui Erasmus, ale cărui cercetări per- 
sonale sînt asemănătoare cu cele ale lui Luther, acordă totuşi o 
oarecare valoare operelor caritabile. El vede în Sfîntul Duh ma- 
rea cale către mintuire şi refuză total prezenţa reală a trupului şi 
sîngelui lui Hristos în euharistie. În 1523, Consiliul oraşului 
Zürich îi adoptă poziţia şi reforma sa se răspîndeşte in can- 
toanele Bâle şi Berna. Cu excepţia cîtorva nuanţe, principiile 
lui Zwingli se impun şi în oraşele de pe Rhin, mai ales la 
Strasbourg. 

Anabaptismul este un alt curent reformator. Inspirat direct 
din iluminismul- medieval, el se bazează pe credinţa în apropie- 
rea Judecăţii de Apoi. Aspiratie mistică spre cunoaşterea lui 
Dumnezeu prin intermediul Sfîntului Duh, acest curent nu are 
nici teologie, nici teoretician şi respinge Bisericile, lumea, regu- 
lile şi autorităţile. Înființat de fraţii Moravi, acesta apare în Saxa 
către 1520 şi serveşte drept suport religios revoltei țăranilor din 
1524. El se extinde în Țările de Jos şi în Westfalia, unde ana- 
baptiştii pun mîna pe oraşul Miinster (1534) şi sub conducerea 
croitorului Jan de Leyda instaurează aici o dictatură mistică şi 
comunitară (abolirea proprietăţii, poligamia, al doilea botez) 
care pretinde că se întoarce la creştinismul primitiv. Împăratul, 
prinții protestanți, Luther şi Zwingli se unesc împotriva ana- 
baptiştilor. Dar persecuțiile neîndurătoare la care sînt supuși 
nu-i împiedică să supraviețuiască, mai ales în Țările de Jos. 

Pe urmele lutheranismului, în prima jumătate a secolu- 
lui al XVI-lea, o mare parte a lumii germanice este cucerită de 

Reformă. Exact în acel moment apare un alt curent, mai refor- 
mator încă: calvinismul. În Franţa, reforma luterană interesează 
o parte a intelectualităţii, în timp ce unii predicatori predică 
mulțimii dezvinovatirea prin credinţă. Aspiratia către o reformă 
a Bisericii îşi găseşte drept conducător pe episcopul de Meaux, 
Guillaume Briconnet. Acesta hotărăşte să locuiască în dioceza 
sa, unde invită predicatorii parizieni care predică Evanghelia în 
forma ei nealterată. Acest grup, care vede in Luther „un om 
sfînt“, hotărăşte să simplifice cultul şi să facă slujbele în limba 
franceză. Temindu-se de o răspîndire a reformei lutherane in 
Franţa, Sorbona şi Parlamentul iau măsuri de persecuție (1525). 
Unii reformatori trebuie să fugă, iar Brigonnet trebuie să re- 
nunte la noua organizare introdusă la Meaux. La început ostil 
măsurilor violente luate împotriva Reformei, Francois I trebuie 
totuşi şi-şi înăsprească atitudinea din cauza succesului pe care 
Reforma îl are în regat. Cînd, în 1534, reformatii pun pe usa 
camerei sale afişe care critică mesa, el reacţionează printr-o 
dură represiune: numeroși credincioşi sînt condamnaţi la arde- 
rea pe rug, iar şefii reformatilor trebuie să fugă. Pentru a-i apăra 
pe aceşti martiri, Jan Calvin publică la Bâle Instituția religiei 
creștine (1536). El expune aici cu precizie conţinutul credinţei 
reformate și îi conferă o rigurozitate şi o logică de care ducea 
lipsă. La Geneva, unde instaurează Biserica reformată (1536), 
această doctrină capătă o conformitate strictă. La cererea sa, 
adunarea generală a oraşului adoptă un regulament strict. 
Aceasta interzice îmbrăcămintea luxoasă, mesele imbelsugate, 
blasfemia, cărțile „papiste“ sau mondene, cîntecele frivole. 
Fiecare cetăţean trebuie să asiste la slujbe, să asculte de pastori 
şi să tind cuvintari. În ciuda unor opoziții, Geneva devine încet 
Roma calvinismului. Chiar în momentul în care luteranismul 
începe să obosească, reforma calvinistă se dezvoltă peste tot în 
Europa. Incintati de caracterul ei radical, burghezi si meseriaşi, 
nobili şi ţărani aderă la mişcare. Primele ţări europene în care 
îşi face apariția sînt Franța (mai ales în bazinul parizian şi în 
sud), apoi Ţările de Jos cu numeroase comunităţi în Flandra, la 

Anvers, în Olanda, în Zelanda50. Începînd din 1555, reformatii 
încep să-şi organizeze bisericile desemnind persoane in vîrstă 
care să vegheze la disciplină, apoi diaconi care să administreze 
bunurile. Calvin este cel care numeşte pastorii. Către 1560, în 
Franţa există 670 de biserici calviniste care se adună la conf e- 
rinta de la Poissy şi declară că se bazează pe confesiunea de cre- 
dinta a lui Calvin, în timp ce bisericile din Ţările de Jos adoptă 
Confessio belgica (1562) de strictă conformitate calvinistă. 

În afara acestor centre principale, reforma calvinistă se 
răspîndeşte în mod majoritar în Boemia, Ungaria si Polonia. În 
Scotia, a doua zi după revolta împotriva regentei Maria. de 
Guise, reformatorul John Knox organizează Biserica presbite- 
riană, de conformitate calvinistă. 

In Anglia, Biserica este criticată de o importantă mișcare 
umanistă (John Calet, Thomas Morus) si de poporul sätul de 
abuzurile ei. Dar chiar dacă regele Henric al VIII-lea provoacă 
schisma cu Roma, nu se poate vorbi de o reformă. Păstrător al 
conformismului tradiţional, purtînd corespondenţă cu Erasmus, 
îndrăgostit de teologie — lucrarea sa împotriva tezelor lui Luther 
îi aduce titlul de „Apărător al credinţei“ —, Henric al VIII-lea 
va rupe legăturile cu Roma. El vrea să divorţeze de soţia sa, 
Catherine de Aragon, dar papa Clement al VII-lea se teme să 
nu-l supere pe Carol Quintul (nepot al Catherinei de Aragon) şi 
tărăgănează în asa fel lucrurile încît relaţiile dintre Anglia şi 
papalitate se degradează. După ce face în aşa fel încît este 
recunoscut şef suprem al Bisericii din Anglia, regele obţine 
anulârea căsătoriei (1533). Papa condamnă acest divorţ şi exco- 
munică pe regele Angliei: ruptura este definitivă. În 1534, Par- 
lamentul votează Actul de supremație, care atribuie regelui 
conducerea Bisericii din Anglia, dreptul de a lupta împotriva 
ereziilor şi de a excomunica. Toţi supușii, laici şi credincioşi, 
trebuie să depună jurămînt de credință față de rege şi de res- 
pingere a autorității romane. Cei care se opun sînt supuşi unei 
represiuni neîndurătoare. Thomas Morus, care refuză să depună 
jurământul, este executat (1535), iar baronii catolici din Nord, 

care s-au răsculat, sînt infrinti. Ordinele religioase sînt des- 
fiintate sau secularizate, iar bunurile lor confiscate. Ruptura cu 
Roma nu înseamnă totuşi trecerea de partea Reformei: în ciuda 
înclinării spre luteranism a unora dintre episcopi, regele susţine 
doctrina tradițională a Bisericii şi pînă la moarte (1547) înte- 
teste persecuțiile împotriva protestanților. 

După moartea lui Henric al VIII-lea, Anglia este guvernată 
de Lordul Protector Somerset (Eduard al VI-lea este minor), 
favorabil protestantismului. Episcopii Cranmer şi Latimer re- 
dactează o carte de rugăciuni de conspirație pur calvinistă, in 
timp ce o confesiune de credinţă, avînd patruzeci şi două de 
articole, defineşte doctrina anglicană. Biserica anglicană devine 
astfel, către 1553, o Biserică de stat cu o ierarhie bazată pe 
episcopi, dar cu o doctrină şi un cult calvinist: schisma s-a 
trasformat în erezie. Devenită regină, Maria Tudor (1553), fi- 
delă catolicismului roman, aboleşte aceste măsuri. Dar opinia 
publică engleză nu-şi urmează suverana. Epurarea brutală a 
clerului, nesiguranța achizitorilor de bunuri pentru mănăstiri şi 
frica de a vedea Anglia devenind vasala Spaniei (regina se 
căsătoreşte cu Infantul Filip, fiul lui Carol Quintul), provoacă o 
serie de revolte. Maria reacţionează printr-o represiune nemi- 
Joasă care îi aduce porecla de Maria Singeroasa. Dar această 
reacţie catolică nu este decît un foc de paie. După moartea 
Mariei (1558), anglicanismul se instalează definitiv. 

Deci, în cea mai mare parte a Europei de Nord, catoli- 
cismul roman este contestat. Această repunere în discuție obliga 
conformismul catolic să propună, în sfîrşit, o reformă prea mult 
timp aminata. 


Reforma catolica 


Sigură pe ea, datorită poziţiilor foarte ferme ale catoli- 
cismului roman in Europa mediteraneană, papalitatea a crezut 
că erezia lui Luther nu va avea consecinţe mai serioase decît 
cele ale reformei lui Wycliff sau a lui Jan Hus. Clement al VII-lea 

se mulţumeşte deci să trimită legaţi (reprezentanți papali) care 
să lupte împotriva ideilor reformate. De abia odată cu venirea 
lui Paul al III-lea (1534), papalitatea pune bazele reformei Bise- 
ricii catolice. Începînd din 1536, aceasta introduce episcopi 
umaniști în Sfîntul Colegiu si convoacă un Sinod destinat să 
reformeze Biserica. Durează zece ani pînă ce acest Sinod se 
reuneşte. Însărcinaţi să pregătească programul Reformei, noii 
cardinali denunță bolile de care suferă Biserica şi preconizează 
represiuni foarte dure ale ereziei, după modelul Inchiziției spa- 
niole. Instaurată in 1542, Inchiziția romană, încredințată domi- 
nicanilor, vechi adversari ai lui Luther, se întinde în curînd în 
toată Italia şi în alte tari creştine. Cit despre suveranii catolici — 
Carol Quintul în Imperiu, Henric al VIII-lea în Anglia şi 
Henric al II-lea în Franţa —, aceştia nu ezită să trimită pe eretici 
pe rug. 

Cu toate acestea, represiunea nu poate restabili unitatea 
lumii creştine. Încurajate de împăratul Carol Quintul, acceptate 
de anumiţi teologi protestanți (Mélanchton, Bucer), de catolicii 
erasmieni, de Jean Eck şi de anumiţi trimişi pontificali, încer- 
cări de împăcare intervin între catolici şi protestanți (Ratis- 
bonne, 1541). Toate însă eșuează. 

Stimulati de Paul al III-lea, catolicii încearcă să recistige 
terenul pierdut, reluîndu-şi activitatea pastorală neglijată atîta 
vreme şi precizînd mai clar conţinutul doctrinei şi regulilor 
disciplinare ale Bisericii. Apar noi ordine religioase (Capu- 
cini5!, Theatini52 sau Barnabiţi53). Aceştia luptă împotriva ere- 
ziei, predicînd credinţa catolică prin fapt şi cuvînt. Fondat de 
Ignatiu de Loyola, Ordinul Iezuitilor, aprobat de Paul al III-lea 
(1540), se pune în serviciul papei şi jură să se consacre mîntuirii 
sufletelor. Membrii Companiei lui Isus sînt instruiți mai ales in 
domeniul teologiei şi predicii. Ei poartă veşmîntul preoţilor 
seculari şi acceptă o supunere totală față de superiorul lor, 
generalul ordinului, ales pe viaţă. Legămintelor monastice cla- 
sice, ei le adaugă un legămînt special, de supunere față de papă. 

Controlat de papă şi de iezuiţi, Sinodul de la Tyrol 
(1545-1563) fixează pentru patru secole (pînă la al II-lea Vati- 
can) bazele ecleziologiei catolice: credința se bazează pe Scrip- 
turile interpretate de Biserică, faptele reprezintă un complement 
necesar al acestora, sacramentele sînt imuabile, iar mesa, care 
conferă credincioșilor prezenţa reală a lui Hristos în Euharistie, 
are un rol principal. În sfîrşit, Biserica şi sacerdotiul se bazează 
pe instituția divină. 

În acelaşi timp, Sinodul reformează sacerdotiul: se face un 
efort deosebit pentru recrutarea şi formarea preoților (seminarii 
în dioceze), a căror misiune evanghelică este readusă în prim 
plan, în timp ce ascensiunea spre funcția episcopală şi exerci- 
tarea acesteia sînt riguros controlate (obligația de rezidenţă, 
interzicerea acumulărilor de beneficii, delimitarea strictă a dio- 
cezei). În schimb, pe planul dogmei, Sinodul refuză orice ino- 
vatie apartinind Reformei protestante. În acest domeniu ne gă- 
sim în prezenţa unei Contrareforme. 

Astfel, revoluția spirituală inaugurată de umanism sfir- 
şeşte cu explozia Europei creştine. Pe lîngă o Europă orientală, 
cîştigată de ortodoxie şi ameninţată de islamism, o Europă 
nordică reformată se opune unei Europe meridionale rămasă 
fidelă catolicismului. Pe de o parte, Germania de nord şi Scan- 
dinavia luterană, Anglia anglicană, Scoţia calvinistă (numai 
Irlanda rămîne catolică). De cealaltă parte Italia, Spania, Por- 
tugalia, în care triumfă catolicismul tridentin (bazat pe trini- 
tate). Între aceşti doi poli, catolicismul şi protestantismul se 
îmbină în Franţa, în Ţările de Jos şi în provinciile renane, în 
Elveţia, în Austria, în Boemia, în Ungaria şi în Polonia. 

Pentru o Europă marcată încă de principiul unităţii reli- 
gioase, aceasta coexistentã este insuportabilă: fiecare din cele 
două tabere caută să extirpe erezia. Dorinţa de a face să triumfe 
credinţa adevărată se îmbină cu luptele politice pe care le cu- 
noaşte Europa. În afară de principiul unităţii creştine, Reforma 
distruge şi mitul imperial. Încercarea împăratului Carol Quintul 
de a reda viață unităţii politice a Europei apare cu atît mai 

anacronică cu cit supusii săi sînt împărțiți între catolici şi pro- 
testanti. 

Revoluţia spirituală de la sfîrşitul secolului al XV-lea şi 
din secolul al XVI-lea a dat oare o lovitură mortală existenţei 
unei Europe unite? Fără îndoială, ea contribuie la consolidarea 
particularitatilor nationale şi la farimitarea politică a conti- 
nentului. Dar, contribuie totodată şi la crearea identității euro- 
pene. Cu excepţia nuantelor apartinind tradiţiei nationale, uma- 
nimul, Renaşterea şi Reforma au fost mişcări europene. Aceleaşi 
probleme s-au pus de la Oxford la Cracovia, de la Paris la 
Florenţa, sau de la Roma la Anvers. Si dacă răspunsurile sînt 
diferite ca formă, ele îşi au rădăcinile în aceleaşi izvoare: înde- 
părtarea concepţiei medievale despre lume, revenirea la antici, 
esteticul ca modalitate de cunoaştere a divinității şi căutarea 
unei religii epurate, capabilă să răspîndească credinţa adevărată. 
Dincolo de farimitarea politică, ia naştere o civilizaţie îmbogă- 
tita de caracteristicile nationale. 


Capitolul 7 


CAROL QUINIUL ȘI ULTIMA 
INCERCARE DE UNIFICARE 
A EUROPEI CREȘTINE 


E După moartea lui Frederic al II-lea şi eşecul noțiunii de. im- 
periu, Italia ajunge la fărîmițare şi devine (la sfîrşitul secolu- 
lui al XV-lea şi începutul secolului al XVI-lea) scena înfruntărilor 
dintre regii Franţei şi concurenții lor europeni. 


@ Titlul imperial, disputat de prinții germani, este inexistent în 
fapt pînă la alegerea, în 1519, a lui Carol de Habsburg, care va 
deveni Carol Quintul. Acesta este beneficiarul unui cumul de 
moşteniri: a Burgundiei, a Spaniei şi a imensului ei imperiu ame- 
rican, a coroanelor Ungariei şi Boemiei, ca şi a posesiunilor ger- 
mane ale Habsburgilor. Avînd ca punct de plecare acest uriaş te- 
ritoriu, Carol Quintul visează să refacă imperiul creştin. 


@ Dacă el reuşeşte să găsească un aliat în Henric al VIII-lea, 
regele Angliei, care se teme de puterea lui Francois I, să alunge 
pe francezi din Milano şi să-l in îngă pe regele Franţei la Pavia, 
aceste victorii răsunătoare neliniştesc Europa. Prinții germani îşi 
manifestă dorinţa de independenţă, iar luteranii germani se orga- 
nizează într-o ligă pentru a se împotrivi împăratului care vrea să 
reconvertească Germania la catolicism. 


@ Eşecul lui Carol Quintul îşi are originea în răscularea statelor 
europene şi a principatelor care resping aceste proiecte imperiale 
grandioase dar învechite. François I nu ezită să se alieze cu sulta- 


154 SERGE BERSTEIN, PIERRE MILZA 


nul, în timp ce împăratul luptă împotriva invaziei turceşti în Europa 
centrală, apoi a prinților protestanți ajutaţi de regele Franţei, 
Henric al II-lea. Carol nu reuşeşte să-l numească pe fiul său, 
Filip, viitor împărat. Eşecurile înmulțindu-se, învins din punct de 
vedere militar de către francezi şi de prinții germani, Carol Quintul 
este nevoit să accepte, în 1555, prin pacea de la Augsburg, dreptul 
prinților de a deveni protestanți şi apoi abdică în 1556. Odată cu 
el ia sfîrşit ultima încercare de restaurafie imperială după con- 
cepfia medievală. 


Eşecul Sfîntului Imperiu roman germanic după moartea lui 
Frederic al II-lea Hohenstaufen părea să condamne definitiv 
străvechiul vis al unui Imperiu care să cuprindă popoarele creş- 
tine ale Occidentului. De-abia constituite, statele naţionale se 
istovesc în lupte inutile, fără alt scop decît să-şi impună o domi- 
nație precară asupra vecinilor celor mai apropiaţi. Aceste răz- 
boaie nu fac decît să scoată în evidenţă slăbiciunea unei Europe 
divizate, incapabilă să-şi adune forţele pentru a împiedica îna- 
intarea turcilor, consideraţi, totuşi, o nenorocire îngrozitoare 
pentru lumea creştină. 

Nu se face nimic pentru salvarea Imperiului bizantin, a 
cărui istorie glorioasă întrupase, în timpul Evului Mediu, amin- 
tirea Romei. În primii ani ai secolului al XVI-lea, otomanii își 
instalează tabăra chiar la graniţa teritoriilor ce constituiau patri- 
moniul familiei imperiale de Habsburg. 

Două aspecte ilustrează profunda decădere a Europei după 
prăbuşirea Bizanțului: farimitarea Italiei şi lipsa de putere a 
împăraţilor. 


Farimitarea şi războaiele din Italia 


Patrie a ideii de Imperiu, încarnată succesiv de împărații 
romani şi de papii din Evul Mediu, considerată de către cei mai 
mari cezari germanici de la Otto al III-lea la Frederic al II-lea, 
drept cheia de boltă a Imperiului lor, Italia de la începutul 
secolului al XVI-lea nu mai este decît un mozaic de state mici. 

Farimitarea aceasta face din Italia o caricatură a Europei. Pro- 
prietate a unor mici suverani certäreti si ambitiosi, principatele 
italiene se războiesc fără încetare. 

Aceste certuri favorizează ambițiile puterilor vecine, pen- 
tru care peninsula constituie o pradă cu atît mai uşoară cu cît 
complexitatea istoriei Italiei permite fiecăruia să aibă drepturi 
asupra unei parti sau alteia din teritoriul său. Incapabile să se 
apere fiecare în parte, statele italiene sînt la fel de incapabile să 
se unească. Fiecare dintre ele se teme ca prințul vecin să nu 
realizeze o unificare în avantajul său, care să pericliteze inte- 
resele celorlalte. Italia devine cimpul de bătaie al marilor puteri 
europene. 

Nenorocirile sale încep în ziua în care dictatorul statului 
Milano, Ludovic Sforza, cere puternicului rege al Franţei, Carol 
al VIII-lea, să-l ajute împotriva vecinilor săi. Însetat de putere, 
Carol al VIII-lea profită de situaţie pentru a-şi cere „drepturile“: 
tatăl său, Ludovic al XI-lea, a moştenit odinioară de la regele 
René d'Anjou, în afara unor teritorii indiscutabile, pretenţiile 
angevinilor asupra regatului Napoli. Carol al VIII-lea visează să 
domnească peste sudul peninsulei italiene pentru a putea porni, 
din acest punct, o serie de expediţii care să-i alunge pe paginii 
din Constantinopole, apoi din Ierusalim, unde armatele regelui 
Franţei să poată restabili legea creştină. 

Dar expediţia militară pe care Carol al VIII-lea o organi- 
zează în Italia se izbeşte de opoziţia lui Ferdinand de Aragon şi 
a lui Maximilian de Habsburg şi se transformă într-un dezastru. 
Aceea a succesorului său, Ludovic al XII-lea, eşuează şi ea în 
faţa coaliției organizată de papa Iulius al II-lea. 

Cînd, în 1515, ducele de Angouléme devine rege sub nu- 
mele de Francois I, el oferă regilor Franţei o satisfacţie. Învin- 
gator al elvetienilor la Marignan, în zilele de 13 şi 14 septembrie 
1515, el semnează cu principalul său concurent, noul rege al 
Spaniei, Carol de Habsburg, tratatul de la Noyon (1516), care 
ratifică împărţirea zonelor de influenţă în Italia: spaniolii rămîn 
la Napoli, în timp ce francezii se instalează la Milano. 

Spre o Europă a Habsburgilor 


Dispariţia treptată a titlului imperial, împreună cu fari- 
mitarea Italiei dădeau semnalul renunțării la idealurile Evului 
Mediu. Împărații germani încercau zadarnic să apară în postura 
unor urmaşi ai lui Carol cel Mare, ei nu mai reprezentau decît 
nişte simboluri derizorii ale acestuia. De la Frederic al II-lea 
Hohenstaufen, nici un împărat nu mai fusese demn de acest 
titlu. Membrii familiei Luxemburg şi Habsburg, care şi-au îm- 
partit funcţia imperială în secolele al XIV-lea şi al XV-lea au 
fost incapabili să-i confere acesteia şi o existenţă în fapt. Fără 
îndoială, posesiunile proprii ale Habsburgilor, sporite printr-o 
serie de căsătorii şi de moşteniri norocoase (Austria, Styria, 
Carinthia, Carniola, o parte a Sileziei, a Lusaciei şi a Elveţiei, 
în sfîrşit, coroanele Boemiei şi Ungariei) făceau din aceştia cei 
mai puternici suverani din Europa Centrală. Dar aceasta era 
suficient pentru a avea pretenţii la conducerea a ceea ce mai 
rămăsese în teorie din Imperiul mondial? Autoritatea împă- 
ratului era nulă chiar asupra prinților germani. 

Nici mediocrul Ferdinand al III-lea, nici fiul său, Maxi- 
milian, nu au reuşit să redreseze această situaţie dificilă. Sin- 
gurul merit al acestuia din urmă este că s-a căsătorit cu moş- 
tenitoarea Temerarului, Maria de Burgundia, care i-a adus ca 
zestre o parte din patrimoniul burgund: Ţările de Jos, Luxem- 
bourg şi Franche-Comte. Mai mult, cînd Maria de Burgundia 
moare, aceste teritorii îi revin fiului său, Filip cel Frumos. 

În momentul în care jocul dinastiilor naţionale, a regulilor 
succesorale, a căsătoriilor şi a moştenirilor pare să ducă la o 
continuă farimitare europeană, o serie de întîmplări permit o 
ultimă încercare de reinstaurare a Imperiului. Moştenitor al 
Habsburgilor, Carol Quintul poate într-adevăr să spere că va 
putea trece peste farimitarile nationale pentru a realiza un nou 
Imperiu occidental şi aceasta în virtutea originii sale, a întin- 
derii şi situaţiei statelor pe care le moşteneşte, precum si a 
rolului pe care trebuie să-l joace în apărarea lumii creştine în 

fata amenințării turcilor. Timp de un secol şi jumătate, Europa 
va trăi în umbra Habsburgilor iar istoria va fi cea a eforturilor 
disperate întreprinse de forţele centrifuge ale statelor naţionale 
împotriva tendinței unitare a „Casei de Austria“. 

Alianţele matrimoniale succesive ale strămoşilor săi îi 
permit viitorului Carol Quintul să reunească coroanele impe- 
riale ale Burgundiei, Spaniei, Ungariei şi Boemiei. În 1506, 
moartea tatălui său, Filip cel Frumos, îl pune în posesia terito- 
riilor burgunde, apoi, în 1516, dispariţia bunicului său, Ferdinand 
de Aragon, îi deschide calea către coroana spaniolă (cu Napoli 
şi Sicilia) şi către imperiul său american. În 1519, moartea lui 
Maximilian îi aduce posesiunile germane ale Habsburgilor şi 
speranţa unui titlu imperial. În sfîrşit, legăturile de rudenie 
materne îi atité lui Carol pretenţiile asupra statului Milano şi 
asupra Burgundiei. Numai Franţa poate să constituie un obsta- 
col în calea reinstaurării Imperiului. 

Pătruns de ideea măreției imperiale, convins că providenta 
îl împinge spre reinstaurarea Imperiului occidental, Carol apare 
în mijlocul fastuoşilor suverani ai Renaşterii ca un om din altă 
epocă. Crescut în Țările de Jos de mătuşa sa, Margareta de 
Austria, el pare să fi luat de aici acel spirit de respingere faţă de 
noutățile venite din Italia, care surprind pe toată lumea într-o 
epocă cuprinsă în întregime de admiraţia față de modelele Anti- 
chitatii. În idealul care îl mînă, Carol se inspiră din Evul Mediu, 
în centrul acestei Europe gotice pe care vrea să o reînvie. Mun- 
citor, prudent, chibzuit şi tenace, el vrea să transforme fabuloasa 
moştenire pe care o datorează căsătoriilor şi deceselor într-un 
Imperiu. 

Pentru a-şi realiza acest vis trebuie îndepărtate multe ob- 
stacole. Trebuie înăbuşit spiritul de independenţă al nobililor 
spanioli şi desfiinţate drepturile oraşelor din Peninsula iberică 
pe care politica tenace a regilor catolici mai degrabă le-a potolit 
decit le-a distrus. Trebuie să se evite ca electorii germanici să 
îndepărteze de imperiu pe micii prinți germani atasati de o 
autonomie dobîndită cu greu de-a lungul secolelor. În sfîrşit, 

trebuie — şi aceasta este partea cea mai îndrăzneață a programu- 
lui — să fie doborit regatul Franţei, statul cel mai puternic din 
Occident, care se înfige ca un cui în mijlocul posesiunilor habs- 
burgice. Această înfruntare între un vis superb în anacronismul 
său şi realitatea plină de obstacole marchează întreaga domnie a 
lui Carol Quintul. Faţă de luptele din secolele trecute şi nationa- 
lismul care se naşte, speranţele mostenitorului Habsburgilor 
apar, încă de la începutul domniei sale, ca nişte himere. 

Pentru a domina Europa occidentală, el intenționează să 
constituie acel „mare ducat al Occidentului“, la realizarea căru- 
ia visase şi Temerarul. Aceasta presupune să-i smulgă regelui 
Franţei partea sa de moştenire burgundă, dar, mai ales, întregul 
ducat al Burgundiei. Mostenirea lui Ferdinand de Aragon con- 
stituie pentru Carol un atu serios în acest plan. Începînd din 
1516, Spania se vede stăpînită de un suveran burgund. Subjugat 
de proiectele sale legate de „marele ducat al Occidentului“, la 
început, Carol nu consideră noua coroană decît ca unul din 
mijloacele de a-şi realiza ambițiile. Spre marea indignare a 
noilor săi supuşi, el nu manifestă nici o grabă de a se prezenta 
în noul său regat şi atunci cînd vine aici este însoţit de consilie- 
rii săi flamanzi si de curtenii săi burgunzi. Aceștia din urmă au, 
de altfel, tendinţa de a considera Spania ca o îndepărtată anexă 
a statului burgund, capabilă să-i furnizeze noi venituri şi noi 
beneficii. Astfel, arhiepiscopatul de Toledo este atribuit nepotu- 
lui unui consilier al lui Carol, în timp ce miniştrii burgunzi cer 
subvenţii Cortesurilor spaniole. Această politică provoacă opo- 
zitia nobilimii catalane gata să încurajeze o revoltă contra celui 
pe care îl consideră un suveran străin. 

Aceste dificultăți din Spania trec pe locul doi în momentul 
în care, după moartea bunicului său, împăratul Maximilian, 
Carol moşteneşte posesiunile germane ale acestuia: acum, cu 
atît mai mult, el poate să candideze la Imperiu, cu cît de mai 
bine de un secol coroana imperială a rămas în mîinile Habsbur- 

gilor. Totuşi, imperiul este eligibil şi cei şapte Electori aleg 
candidaţii în funcţie de interesele lor, fără să acorde vreun 
privilegiu , nationalitãtii“ germane a solicitantului. Totuşi, Carol 
trebuie să facă față candidaturii neaşteptate a lui Francois I, care 
intenționează să se opună în felul acesta intentiilor hegemonice 
ale Habsburgilor. 

Fiecare din cei doi candidaţi încearcă să-i corupă pe elec- 
tori. În acest scop, Carol apelează la bancherii Fugger, dar 
trebuie să recurgă la forța armelor pentru a cîştiga. La 27 iunie 
1519, Carol al Cincilea sau Carol Quintul este ales împărat. 

Investit curînd cu misiunea de şef al cruciadei creştine împo- 
triva turcilor, tînărul print se va lovi, în idealul său de a realiza 
o Europă imperială, de monarhiile naţionale şi mai ales de 
Franţa, împotriva căreia îşi va îndrepta în curînd toate forțele. 


Ambitiile lui Carol Quintul 


Pentru a reface Sfintul Imperiu, Carol trebuie mai întîi să 
unească sub acelaşi sceptru cele două elemente de bază: Ger- 
mania şi Italia. El şi-a pus deja un picior în peninsulă: împreună 
cu moștenirea spaniolă a primit si posesiunile italiene ale Casei 
de Aragon, Napoli şi Sicilia. Bineînţeles, prin tratatul de la 
Noyon (1516), el a renunţat la drepturile asupra ducatului de 
Milano în favoarea lui François I. Dar nu era încă decît rege al 
Spaniei, iar Francois I era încărcat de glorie prin victoria de la 
Marignan. Devenit împărat, el găseşte normal să reafirme pre- 
tentiile lui Barbarossa sau ale lui Frederic al II-lea Hohenstaufen 
asupra Lombardiei, cheie de boltă a puterii imperiale în Italia. 

Ambitiile sale se lovesc din nou de Franţa: înfruntarea a 
devenit inevitabilă. Cei doi suverani se pregătesc dîndu-şi si- 
linta să-şi asigure alianţa cu Henric al VIII-lea, regele Angliei, 
care devine arbitrul conflictului. Acest personaj autoritar, pasio- 
nat de litere şi teologice, este foarte hotărît să se folosească de 
puterea Angliei condusă de dinastia Tudor pentru a juca un rol 

esențial în politica europeană. El se lasă cu amabilitate solicitat 
de împărat şi de regele Franţei. Primit de Francois I în iunie 
1520, „el rămîne nemulțumit de întrevederea din „Camp du Drap 
d'or“ Întîlnindu-l apoi pe împărat, el pleacă urechea la pro- 
punerea unei alianțe împotriva Franței. 

Războiul începe deci sub cele mai rele auspicii pentru 
François I. Lipsit de aliați, el este obligat să lupte pe trei fron- 
turi: în Flandra, în Italia şi la frontiera cu Spania. Cu atît mai 
mult cu cit nedreptatile comise față de conetabilul de Bourbon 
ridică împotriva lui pe cel mai puternic dintre marii feudali 
francezi: Carol de Bourbon se înţelege cu împăratul în vederea 
dezmembrării regatului. Descoperit, silit să fugă, el trece de 
partea duşmanului. El va fi cel care îi va alunga pe francezi din 
statul Milano. Curînd, Bourbon conduce războiul din Provence 
şi regatul este invadat de spanioli. Regele Franţei reacționează 
cu impetuozitatea-i obişnuită, conduce ofensiva în Provence şi 
urmăreşte trupele conetabilului trădător pînă în statul Milano. 
La 24 februarie 1525 el asediază Pavia. Tunurile sale distrug 
zidurile oraşului şi curajul apărătorilor începe să slăbească. Ca 
şi la Marignan, victoria pare a fi de partea lui François I. Vrind 
să repete faptele de vitejie din prima sa campanie în Italia, 
Francois I se avîntă în fruntea cavalerilor săi. Dar acest lucru de 
bravură cere încetarea artileriei: Francois I pierde astfel cel 
mai bun atu al său din această bătălie. În lupta care urmează, 
Francois I, înconjurat şi rănit, trebuie să se predea adversarilor 
săi. „Totul este pierdut în afară de onoare... “, scrie el mamei 
sale în aceeaşi seară. 

Dus în Spania, François I trebuie să semneze tratatul de la 
Madrid (1526), în care transpar scopurile lui Carol Quintul: 
clauzele „burgunde“ îl obligă pe regele Franţei să renunţe la 
ducatul de Burgundia, la Flandra şi la Artois; în timp ce clauzele 
„imperiale“ îi impun să abandoneze Italia şi să accepte să-l 
slujească cu fidelitate pe Carol Quintul în cruciada pe care 
acesta o pregăteşte împotriva turcilor. Carol Quintul pare să 


* „Camp du Drap d'or” - nume dat cîmpiei situate între Guines 
şi Ardres (Pas-de-Calais), unde s-au întîlnit Francois I şi Henric al 
VIII-lea. (n. trad.) 

facă un pas important înainte în realizarea proiectelor sale impe- 
riale; cel mai puternic adversar al său, distrus, a trebuit să 
cedeze şi să promită că se va comporta ca un vasal ascultător. 

Dar această victorie prea răsunătoare deschide dintr-o dată 
ochii suveranilor europeni. Ascunse pînă în acel moment de 
simplitatea şi chiar modestia atitudinii sale, de dificultăţile din 
Spania şi de lipsa de consistență a autorității sale în Germania, 
telurile împăratului apar dintr-o dată foarte clare. Amenintata, 
Europa naţiunilor va reacţiona de îndată împotriva intentiilor 
unitariste ale lui Carol Quintul. 

Punctele slabe ale sistemului său ies imediat la iveală. 
Dacă Spania este bine ţinută în mînă, în schimb, prinții germani 
îi demonstrează repede împăratului că puterea lui tine de bună- 
voinţa lor. Cînd Carol îl cheamă pe Luther pentru a-i condamna 
erezia, el reuşeşte cu greutate să obțină de la Dietă ca ref or- 
matorul să fie expulzat din Imperiu. Mai ales Frederic de Saxa 
nu ezită să înfrunte dorinţa imperială şi să-i ofere lui Luther 
protecția sa. Anii care urmează măresc îngrijorarea lui Carol 
Quintul: noua religie se răspîndeşte în imperiu cu atît mai repe- 
de cu cît ea permite prinților să confişte bunurile Bisericii spre 
propriul lor profit. Răspîndirea Reformei în Imperiu face mai 
ales problematică unitatea poporului creştin şi, în consecință, 
visul imperial al lui Carol. Chiar în momentul în care victoria 
de la Pavia îi permitea, pe plan politic, să dea proiectelor sale 
un început de materializare, expansiunea luteranismului i le 
compromite pe plan religios. 

Răspîndirea Reformei îi serveşte, în tot cazul, lui Frangois I. 
Eliberat din Madrid în urma unor tratative costisitoare, imprudentul 
rege anunţă că nu va respecta clauzele „burgunde“. Francois I 
este susținut de vigoarea neașteptată a sentimentului national. 
Reunit la inițiativa sa, parlamentul declară că Burgundia repre- 
zintă o parte inalienabilă a teritoriului naţional. 

Războiul este deci reluat, dar în condiţii cu totul diferite 
pentru Carol Quintul. Adversarul său este de acum înainte apă- 
rătorul unei concepţii europene care înlocuieşte vechea concep- 

tie imperială. Apare ideea de „echilibru european“54: în cadrul 
unui sistem de state nici o putere nu are dreptul să-şi impună 
legea celorlalte. Pentru ca acest echilibru să fie respectat, pentru 
a împiedica tentativa hegemonică a lui Carol Quintul, François 
I poate conta pe toţi cei care se tem de concepţiile unitariste ale 
lui Carol Quintul. De acum înainte, împăratul, moştenitor al 
unor concepţii medievale despre Europa, trebuie să înfrunte 
particularismele cărora le dă naştere istoria. 

Fără să rupă total legăturile cu împăratul, Henric al VIII-lea 
se îndepărtează de acesta şi începe să-l susţină pe ascuns pe 
regele Franţei. Văzînd in Carol Quintul un alt Frederic al II-lea 
gata să pună mina pe Italia, prinții italieni şi papa Clement al 
VII-lea se aliază cu regele Franţei. Vechea ceartă dintre Guelfi 
şi Ghibelini renaşte din propria-i cenuşă. 

Dar regele Franţei nu ştie să exploateze situația. El nu 
acordă prinților italieni decit un ajutor: neînsemnat, iar oraşele 
italiene îşi pierd „libertăţile“, unul după altul. Florenţa este 
cucerită şi se impune din nou dictatura familiei Medici, care 
acţionează în numele împăratului. Împotriva Romei, unde 
Clement al VII-lea încearcă să-i reziste, Carol Quintul trimite o 
armată recrutată în Germania printre luteranii fanatici. Bourbon, 
care îi comandă, este ucis în timpul asediului, dar Roma este 
totuși jefuită (1527). Indignarea izbucneşte în întreaga creştină- 
tate. Dar Carol Quintul este stăpînul Italiei și reuşeşte acolo 
unde Barbarossa si Frederic al II-lea eşuaseră. De acum înainte, 
micii prinți italieni vor fi vasalii fideli ai unui împărat care face 
încă un pas pe calea restabilirii Imperiului. 

Carol Quintul hotărăşte atunci să se ocupe mai întîi de 
problemele religioase: încurajat de victoriile sale din Italia, el 
intenţionează să pună capăt ereziei religioase care sfisiie Impe- 
riul şi să ia conducerea cruciadei care va elibera Europa de turci 
şi îl va face să apară drept şeful de necontestat al poporului 
creştin din Occident. 

Pericolul turcesc face într-adevăr din Habsburgi santinele 
avansate ale creştinătăţii. Sultanul Soliman Magnificul, conti- 

nuînd înaintarea turcilor din secolul precedent, trece Dunărea in 
152655 şi îşi instalează tabăra pe pămînturile Habsburgilor. 

Pentru a avea mîinile libere, împăratul se grăbeşte să re- 
zolve problemele aflate în suspensie. El se împacă cu papa, se 
asigură de neutralitatea lui Francois I- prin pacea de la Cambrai 
(1529) el renunţă la Burgundia în schimbul Flandrei la care 
renunţă Francois I — şi hotărăşte să rezolve problema luterană 
din Germania. La Dreta din Spire, reunită în 1529, Ferdinand de 
Habsburg declară că fratele său, Carol Quintul, nu va mai tolera 
nici o nouă convertire a prinților la religia luterană. Împotriva 
acestei hotărîri se revoltă spiritul de independenţă al prinților 
germani. Amenintati, prinții luterani „protestează“ împotriva 
hotărîrii de la Spire. Deveniti „protestanți“, ei se organizează 
într-o ligă, liga de la Smalkalde, pentru a-şi apăra drepturile. În 
momentul în care Carol Quintul se angajează să apere Occi- 
dentul creştin, duşmanii săi, unindu-se pentru a-i ţine piept, 
demonstrează că tin mai mult la „menţinerea echilibrului“ decît 
la victoria asupra turcilor. 


Eşecul lui Carol Quintul 


Diferenţa dintre concepţiile lui Carol Quintul şi cele ale regi- 
lor Europei nu a fost niciodată atît de mare ca în anii 1530-1540. 
În timp ce împăratul conduce ultima cruciadă şi luptă în Medite- 
rana contra piraţilor din Africa de Nord, luptă care se termină 
cu un dezastru al flotei imperiale (1541), Francois I înnoadă 
rabdator itele alianțelor sale. Pentru a-i pune bete în roate împă- 
ratului, „regele preacreştin“ nu ezită să încheie o alianţă cu 
prinții protestanți din liga de la Smalkalde56. El încheie chiar o 
înţelegere cu sultanul potrivit căreia turcii trebuiau să facă 
presiuni asupra Vienei cu amenințarea invaziei, în timp ce Francois 
va cuceri Piemontul. Concepţia medievală despre unificarea 
Europei creştine nu a fost niciodată atît de anacronică. 

Eşecul flotei imperiale a fost fără îndoială mai puţin sen- 
sibil pentru Carol Quintul decît descoperirea acestei indiferente 
profunde a Europei fata de cruciada sa. Deceptionat de atitudi- 
nea suveranilor europeni, el îşi părăseşte proiectele grandioase 
pentru a acorda atenţie situaţiei create în regatele sale. E drept, 
cam prea tirziu. 

In Germania, el se arată neîndurător faţă de protestanți, a 
căror dezertare a cîntărit atît de mult în eşecul proiectelor sale. 
Apărător al conformităţii stricte, el apelează la Spania catolică 
pentru a distruge erezia. Trupele castiliene îi oferă victoria de 
la Mühlberg (1547) asupra prinților din liga de la Smalkalde. În 
timp ce garnizoanele spaniole ţin în mînă Germania, Carol îşi 
impune voinţa în imperiu. Inchiziția este transplantată din Pe- 
ninsula iberică în Germania, Bula de Aur, garanţie a autonomiei 
germane, este abrogată, iar Ferdinand I deschide Dieta din Boemia 
cu execuţia a patru protestanți. 

Severitatea lui Carol nu întîrzie să refacă alianţa duşma- 
nilor săi. Prinții protestanți isi revin in fire, iar noul rege al 
Franţei, Henric al II-lea le acordă ajutorul. Însăşi Roma se înde- 
părtează de împărat; chiar dacă apără creştinătatea, îl reamin- 
teşte supărător pe Frederic al II-lea. În sfîrşit, un conflict succe- 
soral îl face pe Carol Quintul să se înfrunte cu fratele său, 
Ferdinand. Acesta din urmă, căruia împăratul i-a încredinţat cu 
mult timp în urmă administraţia teritoriilor germane, este ales 
rege al romanilor, ceea ce îl transformă în moştenitor de drept 
al titlului imperial. Fără să revină asupra acestei hotărîri, Carol 
vrea să-i asigure fiului său, Filip, deja moştenitor al Spaniei, al 
teritoriilor burgunde şi al posesiunilor americane, succesiunea 
lui Ferdinand. El intenționează de asemenea să asigure în viitor 
solidaritatea dinastiei Habsburgilor din Spania şi din Austria. 
Dar prinții germani, care au avut tot timpul să regrete alegerea 
lui Carol Quintul, nu au nici un interes să-şi ofere un nou stăpîn 
din această familie. La urma urmelor, Filip, suveran în între- 
gime spaniol, li se pare mai străin decît li se păruse odinioară 
tatăl său. Carol trebuie să renunţe. Acest nou eşec se adaugă pe 
lista deja lungă a deceptiilor sale. 

Totul pare să se coalizeze împotriva acestui împărat îmbă- 
trinit şi bolnav. Incurajati pe ascuns de Henric al II-lea, prinții 
protestanți încep ofensiva. Adunați în jurul Electorului de Saxa, 
ei cuceresc orașul Innsbruck din care Carol Quintul trebuie să 
fugă în grabă. Trecînd rîul Brenner, părăseşte Germania, spre 
marea satisfacţie a prinților protestanți, dar şi a Habsburgilor 
din Viena. Între timp, cu acordul prinților din Smalkalde, regele 
Franţei a pus mîna pe trei oraşe imperiale fortificate: episcopa- 
tele Metz, Toul şi Verdun. În concepţia lui Henric al II-lea, 
acestea nu constituie decît un gaj, destinat negocierii asupra 
Italiei. Pentru Carol Quintul aceasta este o lovitură mortală dată 
realizărilor imperiale. Paralizat de gută, împăratul încearcă un 
ultim efort: încheind un armistițiu cu protestanții, el se indreap- 
tă spre vest pentru a recuceri cele trei episcopate. Dar forţele 
sale sînt limitate, Germania îl urmează cu repulsie şi numai 
energia disperării îl împinge să întreprindă împotriva tuturor 
sfaturilor asediul oraşului Metz. Orașul este apărat cu îndîrjire 
de un print loren aflat în serviciul Franţei, Francois de Guise. În 
] 553, Carol Quintul cunoaşte umilinţa înfrîngerii şi a unei retra- 
geri dezonorante. Telurile sale ambitioase au eşuat definitiv. 

Infrint, bătrîn, bolnav, hărțuit de noianul de probleme care 
1 se pun, el nu mai are defel curajul să continuie lupta împotriva 
prinților protestanți care devin, in Germania, din ce în ce mai 
puternici. Visul său imperial prăbuşit, unitatea politică a im- 
periului său compromisă, credinţa creştină divizată îl determină 
să accepte, în 1555, să semneze, la Augsburg, o pace definitivă 
cu liga din Smalkalde: cu condiţia să renunţe la confiscarea 
bunurilor Bisericii, prinții pot să aleagă credinţa luterană. El 
renunță astfel la unitatea imperiului creştin şi consimte la o 
farimitare a Germaniei, care transformă Sfîntul Imperiu într-un 
schelet gol pe dinăuntru. 

Nu se putea imagina un dezastru mai complet. Împăratul 
nu mai putea supraviețui din punct de vedere politic: el abdică 
(1556), confirmă posesia teritoriilor austriece şi germane ale 

Habsburgilor care se vor adăuga coroanelor Boemiei şi Ungariei 
pentru fratele său, Ferdinand, ales în curînd împărat, iar pentru 
fiul său Filip moştenirea spaniolă şi burgundă cu anexa italiană. 
Se retrage apoi în mănăstirea spaniolă din Yuste unde moare în 
1558. 

Împreună cu el dispare ultimul suveran care a atribuit 
titlului imperial semnificaţia lui medievală. Începînd din acest 
moment, în Europa triumfă particularismul: particularism poli- 
tic care se accentuează în statele naţionale şi particularism 
religios caracterizat prin înmulţirea sectelor protestante. De 
acum înainte, realizarea unei uniuni europene nu se va mai 
concepe în jurul ideii medievale de imperiu unitar. 

Tentativele de realizare a unei unităţi nu dispar. Dar suve- 
ranii care încearcă să o înfăptuiască nu-şi concep năzuinţele 
de hegemonie continentală decît sprijinite pe forța nouă a natiu- 
nilor. Astfel, mai întîi, Filip de Habsburg, apoi Ferdinand al II-lea 
de Habsburg vor încerca unul după altul să-și impună în Europa 
propria lege. 


Capitolul 8 


EPOCA FRĂMÎNTĂRILOR 
(1560-1660) 


E În a doua jumătate a secolului al XVI-lea şi la începutul seco- 
lului al XVII-lea, Europa este lovită de o serie de crize datorate 
unei succesiuni de recolte slabe, revenirii lipsei monetare şi reapa- 
rifiei foametei şi epidemiilor. Creşterea preţurilor şi manevrele 
monetare provoacă deprecierea monezilor, războaiele devastează 
Europa, iar zonele de prosperitate din perioada anterioară se 
scufundă în lincezeala. 


E Răsturnarea complexului de împrejurări inmulteste numărul 
săracilor şi al cerşetorilor. Acceptată mai greu decît odinioară, 
această sărăcie determină apariţia azilelor şi a spitalelor pentru 
săraci. Dar revoltele provocate de foamete sau de impozite se 
înmulţesc în toată Europa, urmate de represiuni severe. 


E Acest nou climat face să domnească o atmosferă de scepticism 
(ilustrat mai ales de Montaigne) care pune capăt umanismului. 
Accentuarea particularismelor naţionale pune problema caracte- 


rului universal al culturii în favoarea culturilor şi limbilor na- 
fionale. 


E Această perioadă de farimitari şi de tulburări îşi găseşte mij- 
locul de exprimare în stilul baroc. Apărut din dorința Bisericii 
catolice de a-şi afirma noile dogme, după Sinodul din Tyrol5?, 
acesta este la început o formă de reprezentare a misterelor sfinte, 

al căror caracter teatral şi dramatic se adresează mai degrabă 
sensibilităţii şi imaginaţiei decît rațiunii. Dar mai tîrziu, barocul 
va deveni un mijloc de a etala bogăţiile care îl glorifică pe Dum- 
nezeu şi simbolizează puterea Bisericii. Apărut în Italia, barocul 
se dezvoltă în Spania, în Europa centrală şi catolică, în sudul 
Țărilor de Jos şi cu foarte multe opoziții, în Franţa. 


E Începutul secolului al XVII-lea asistă la naşterea spiritului 
ştiinţific modern, cu descoperirile astronomice pe baze matema- 
tice ale lui Kepler şi Galilei şi cu redactarea de către Descartes a 
Discursului asupra metodei. Astfel, se observă constituirea unei 
Europe a savanților, care ezită totuşi să se prevaleze în mod des- 
chis de rațiune, într-o epocă în care credinţa constituie încă lian- 
tul societăţii. 


Acţiunea lui Carol Quintul se desfăşoară în întregime de-a 
lungul „frumosului secol al XVI-lea“, această epocă de aur ca-: 
racterizată de prosperitate, de creşterea prețurilor şi a produc- 
tiei, de o relativă bunăstare a populaţiei şi de o creștere de- 
mografică. A doua jumătate a secolului al XVI-lea se situează 
într-un context diferit, mult mai sumbru. Europa intră într-o 
nouă epocă de frămîntări care va dura un secol. 


Răsturnarea complexului de împrejurări 


Istoricii au fost uimiti de importanţa crizelor periodice 
care lovesc Europa începînd din a doua jumătate a secolului 
al XVI-lea. „Frumosul secol al XVI-lea“ nu a fost scutit în tota- 
litate de recoltele slabe, dar perioadele de foamete și creștere a 
mortalităţii nu au durat decît cîțiva ani (1505-1506, 1520-1523, 
către 1530 şi în 1545-1546). După această dată însă, crizele sînt 
mai frecvente (la trei sau la cinci ani), scăderea producţiei $i a 
cursurilor monetare mai accentuată si durata dificultăților mai 
mare. Ultimele două decenii din secolul al XVI-lea sînt perioa- 
de de criză aproape continue. După o restabilire trecătoare, 
dificultățile continuă pînă la sfîrşitul secolului al XVII-lea. 

1630-1632, 1648-1652, 1661, 1693-1694 sînt perioade de foa- 
mete şi mortalitate deosebit de grele. Cu atît mai mult cu cît 
între perioadele de criză nu se produce nici o dezvoltare, pretu- 
rile oscilează între o tendință generală de scădere și creşteri 
bruşte, ceea ce aruncă în mizerie pe micii fermieri şi pe săraci. 

Cum se poate explica această lungă perioadă de stagnare 
care, cu excepția cîtorva faze de restabilire, se prelungește pînă 
la începutul secolului al XVIII-lea? Bazîndu-se pe faptul că 
recoltele proaste sînt datorate condiţiilor climaterice nefavo- 
rabile, s-a dat drept explicaţie o schimbare a climei, care s-ar 
situa între 1560 şi ar dura tot secolul al XVII-lea. Ar fi vorba de 
o răcire generală a climei, de o mică „eră glaciară“, care a adus 
ierni grele şi veri răcoroase şi umede, ceea ce a făcut ca siminta 
să putrezească în pămînt. Dacă sînt atestate cîteva ierni frigu- 
roase şi cîteva veri reci, lipsesc totuși dovezile care să confirme 
că această situaţie caracterizează întreaga perioadă. 

Explicaţia constînd în micşorarea cantităţii de metale pre- 
tioase puse în circulaţie apare cu atît mai atrăgătoare cu cit 
prosperitatea de la începutul secolului al XVI-lea se explică pe 
deplin prin abundența acestora. Din contra, la începutul seco- 
lului al XVII-lea se asistă la lipsa masei monetare. În fapt, se 
constată că transporturile de argint ce sosesc la Sevilla se reduc 
rapid după 1630. Acestea au scăzut la jumătate în 1650. Această 
evoluţie se explică prin epuizarea. filoanelor supraexploatate şi 
prin lipsa de mînă de lucru: populaţia indiană este lovită de o 
mortalitate catastrofală. 

Pentru a explica stoparea dezvoltării după 1560, poate fi 
invocat un al treilea element: argumentul demografic. Puternica 
dezvoltare constatată în cursul primei jumătăţi a secolului 
al XVI-lea pare să se oprească după 1560 din cauza insuficien- 
tei materiilor disponibile. Tehnicile agricole nu au avansat deloc 
şi singura soluţie la creşterea demografică este extinderea supra- 
fetelor cultivate. Or, această extindere, care duce adesea la 
cultivarea unor paminturi de calitate mediocră nu poate fi sufi- 
cientă. Ne aflăm deci în prezenţa unei ruperi a echilibrului 

dintre populaţie şi mijloacele de supravieţuire care explică rea- 
paritia foametei şi împreună cu aceasta a marilor epidemii (va- 
riolă, tifos, malarie, rujeolă, tuse convulsivă şi mai ales ciumă). 
La sfîrşitul secolului al XVI-lea se declanşează patru mari epi- 
demii de ciumă (1563-1566, 1575,-1578, 1589-1590, 1597-1601). 
Altele, care vor afecta întreaga Europă, vor urma să apară în 
secolul al XVII-lea. 

Apărută la începutul secolului al XVI-lea, creşterea pretu- 
rilor continuă şi în a doua jumătate a secolului. După ce s-au 
dublat între 1520 şi 1600, preţurile se dublează din nou între 
1550 şi 1560. Traumatizantă pentru o societate obişnuită cu o 
relativă stabilitate, această creştere se explică la început prin 
abundența de metale preţioase aduse din America, dar odată cu 
sfîrşitul secolului capătă un aspect inflationist. 

Deprecierea monedelor nu se explică numai prin marea lor 
cantitate, ci şi prin manevrele monetare la care recurg statele. 
Cheltuielile foarte mari provocate de apariţia sistemelor de 
administraţie a războaielor continue duc la o îndatorare enormă 
a prinților. Pentru a-şi micșora aceste datorii ei sînt tentaţi să 
micşoreze valoarea monedei. De obicei; transporturile de argint 
fiind mult mai mari decît cele de aur, metalul galben trebuie să 
fie reevaluat în mai multe rînduri. În sfîrşit, baterea fără nici un 
control de monede divizionare din cupru amestecat cu argint 
duce la deprecierea acestora si la o inflație deosebit de mare. 

În această răsturnare a complexului de împrejurări nu tre- 
buie să se uite războaiele civile şi între naţiuni care devastează 
Europa. După a doua jumătate a secolului al XVI-lea, marcată 
de războaiele religioase şi acțiunile regelui Spaniei, Filip al II-lea, 
secolul al XVII-lea începe cu „războiul de treizeci de ani“. 
Aceste conflicte, care însîngerează Europa occidentală, înghit 
şi o mare parte din numerarul disponibil. 

În sfîrşit, a doua jumătate a secolului al XVI-lea este mar- 
tora unei deplasări a centrelor de greutate economică din Euro- 
pa. Europa mediteraneană, care rezistase concurenţei noilor rute 
comerciale oceanice, cu o jumătate de secol mai tîrziu este 

victima unui iremediabil declin. Defrişarea exagerată a păduri- 
lor provoacă o surpare a terenurilor care dă o lovitură mortală 
vechilor grinare, ca Sicilia si Provence. În Spania, expulzarea 
musulmanilor duce la o decădere a tehnicilor agricole. De acum 
înainte trebuie să se importe masiv cereale din Europa de Nord 
pentru a se face faţă în felul acesta deficitului cerealier din zona 
Mediteranei. În oraşele suprapopulate și pradă epidemiilor de 
ciumă, burghezia renunţă la comerțul care a imbogatit-o pentru 
a face politică şi cheltuieli enorme. 

Decăderea Europei mediteraneene atrage după sine $1 de- 
clinul regiunilor aflate pe itinerariile care o leagă de Europa de 
Nord. Începînd din a doua jumătate a secolului al XVI-lea, 
această extindere a declinului începe cu Germania de sud, mai 
precis cu oraşele Augsburg şi Niirnberg. Același lucru se întîm- 
plă, la capătul acestui itinerar, cu Flandra şi Brabantul, unde, în 
plus, au loc tulburări politice, sociale şi religioase care sfîrşesc 
printr-o severă represiune spaniolă a revoltelor din Ţările de 
Jos. Anvers, jefuit în 1576, asediat în 1585, este pînă la urmă 

rivat de deschiderile sale maritime si cunoaşte o ruină totală. 
In schimb, coasta atlantică îşi accentuează dezvoltarea: porturile 
spaniole, portugheze, franceze $i mai ales cele ale ţărilor rive- 
rane din nord sau din Marea Baltică îşi continuă expansiunea 
din secolul al XVI-lea. Olandezii îi îndepărtează definitiv pe 
hanseatici din comerțul de tranzit al cărui centru vital devine 
Amsterdamul. 


Sărăcie si revolte 


Această schimbare totală a complexului de împrejurări în- 
multeste numărul celor săraci. Dacă în prima jumătate a secolu- 
lui al XVI-lea sărăcia s-a mai redus, secolul al XVII-lea amin- 
teste în multe privinţe perioada sumbră de la sfîrşitul Evului 
Mediu: micii fermieri ajung la foamete iar membrii claselor 
populare din oraşe, care suportă creşterea preţurilor şi apăsarea 
obligaţiilor fiscale, ajung să cerşească de la cei pe care i-a 
îmbogăţit comerțul, furniturile militare sau speculaţiile. 

Această sărăcie este percepută acum ca o situaţie anormală 
care îi îngrijorează pe creştini. Ameliorarea situaţiei în cursul 
secolului al XVI-lea, reformele, caracterul mai larg al religiei şi 
aprofundarea mesajului evanghelic fac ca prezenţa săracilor să 
nu mai fie privită cu resemnare. 

Remediul este adesea ambiguu. Sub pretextul de a ajuta 
creştinii nevoiaşi dindu-le de mîncare sau de lucru se supra- 
veghează îndeaproape o populaţie marginalizată, pentru a se 
evita revoltele şi nesiguranța. În întreaga Europă se dezvoltă o 
politică generală a sărăciei. Infiintate de oraşe și de state, azilele 
şi spitalele pentru săraci îi adăpostesc pe cei săraci, care, în felul 
acesta, nu mai umplu străzile oraşelor. Li se dă de lucru celor 
valizi iar copiii învață o meserie. Papa Sixt Quintul de la Roma, 
ordinele religioase din ţările catolice, oraşele, parohiile îi ajută 
în felul acesta pe cei săraci să nu moară de foame. Această 
politică cere sume importante, care sînt obligaţia locuitorilor cei 
mai bogaţi din orașe. Politica de izolare a marginalizatilor, 
săraci si antisociali, va fi analizată în amănunt de filosoful 
Michel Foucault (Istoria nebuniei în epoca clasică şi A supra- 
veghea şi a pedepsi). 

În ciuda luptei împotriva sărăciei, tulburările sociale iz- 
bucnesc. Fără îndoială, cauzele acestora sînt multiple dar nu se 
poate contesta că tensiunea economică din această perioadă 
joacă un rol important în izbucnirea si în extinderea lor. Peri- 
oada dintre 1625 şi 1650 este, în toată Europa, plină de tulbu- 
rări: revolta din Biscaye (1631), tulburările din Aix-en-Provence, 
Paris, Rouen, Bordeaux sau Poitiers (1631), răscoala ,,desculti- 
lor“ din Normandia (1639), cu extinderi în Bretagne, Poitou, 
provinciile din centru. În sfîrşit, Catalania se răscoală în 1640. 

Aceste revolte îşi au principala cauză într-o perioadă de 
foamete sau în apariţia unui nou impozit. În Normandia, revolta 
„descultilor“ izbucnește dintr-un protest împotriva impozitului 
pe sare (1639). Mulțimea, care îl ucide pe perceptor, este spri- 
jinită de nobili şi de preoţi. În Provinciile Unite, sub pretextul 
unui conflict teologic, matelotii, muncitorii şi nobilii din inte- 


ISTORIA EUROPEI 175 


riorul teritoriului se unesc sub protecția Casei de Orania pentru 
a lupta împotriva burghezilor şi oamenilor de afaceri din portu- 
rile Olandei. Fronda reuneşte burghezii din orașe şi clasele 
populare urbane, nobili și ţărani împotriva numirii agenţilor 
regali însărcinați cu perceperea impozitelor. 

Urmașe ale jacqueriilor de la sfîrşitul Evului Mediu, aceste 
mișcări au toate acelaşi sfîrşit. Represiunea, condusă de stat, se 
abate asupra rebelilor. Richelieu zdrobeste fără milă revolta 
„descultilor“, pedepsind pe răzvrătiți si pe magistraţii care i-au 
susținut. Primii sînt trasi pe roată sau spinzurati, ceilalți sînt 
exilați iar oraşele condamnate să plătească amenzi grele. Cînd 
săracii şi bogatii se unesc împotriva abuzurilor regale, rar se 
întîmplă ca această alianță să reziste mult timp antagonismelor 
care îi despart. Ingrijorati de soluţiile extreme spre care foame- 
tea îi împinge pe cei săraci, burghezia sfîrşeşte prin a accepta 
autoritatea statului, singura capabilă să restabilească ordinea. 

Greutățile conjuncturii economice, decăderea unor regiuni 
ale continentului, reaparitia foametei şi a epidemiilor, creşterea 
preţurilor, dezläntuirea conflictelor, tulburările sociale şi revol- 
tele provoacă o criză profundă a sistemului de valori stabilit la 
sfîrşitul secolului al XV-lea şi începutul secolului al XVI-lea. 


Criza umanismului 


Umanismul florentin din secolul al XV-lea a fost o mişcare 
bazată pe încrederea extraordinară în posibilităţile omului, spri- 
jinit de lecțiile Antichității, de a se apropia de înțelegerea între- 
gii Creaţii, pe calea Dragostei şi prin cultul Frumosului. Opti- 
mismul generat de certitudinile neoplatoniciene nu rezistă totuşi 
eşecurilor din secolul al XVI-lea. Educaţia modernă preconizată 
de umanişti. nu a schimbat natura umană: lecţiile anticilor se 
arată a fi incapabile să pună bazele unei ştiinţe ale cărei con- 
cluzii să fie legate de experienţă, iar dorința de a cunoaște mai 
bine mesajul evanghelic a sfîrşit prin extinderea ereziilor și 
distrugerea unităţii lumii creștine. 

În a doua jumătate a secolului, optimismul este înlocuit cu 
scepticismul. Caracteristice noii epoci, Eseurile lui Montaigne 
exprimă o îndoială profundă asupra adevărurilor infailibile și 
asupra certitudinilor cunoaşterii. Acestea scot în evidenţă prefe- 
rinta pentru o înțelepciune care constă în a te resemna în fata 
neputinței spiritului uman, în a lua în consideraţie relativitatea 
adevărului şi pînă la urmă în a renunţa la orice judecată. Aceeaşi 
îndoială se manifestă și în legătură cu caracterul universal al 
culturii. Accentuarea particularismelor naţionale, reacția împo- 
triva dominaţiei limbii latine sau împotriva supremaţiei italiene 
duce la afirmarea culturilor nationale si la apărarea limbilor 
vulgare (populare), în care de acum înainte se vor exprima 
poeţii şi romancierii. În timp ce Du Bellay apără franceza ca 
limbă de cultură (Apărarea şi ilustrarea limbii franceze, 1549), 
Tasso, în Italia, îşi dă silinta să regăsească inspirația romanelor 
cavalereşti medievale. În Anglia, poemele lui Spenser, piesele 
de teatru ale lui Marlowe şi mai ales dramele lui Shakespeare 
glorifică istoria naţională. În sfîrşit, Spania lui Cervantes, Portu- 
galia lui Camoens sau Germania lui Luther se angajează pe 
calea elaborării culturilor naţionale, îndepărtîndu-se de visul 
umanist al unei culturi universale. 

Prin repunerea în discuţie a conceptelor medievale despre 
lume, la sfîrşitul secolului al XVI-lea, umanismul şi-a epuizat 
calităţile novatoare. O parte din contribuţia sa este totuşi păstra- 
tă: în domeniul teologiei, o parte din canoanele Sinodului din 
Tyrol confirmă rolul raţiunii în credinţă, contribuţia creştinului 
la propria-i mîntuire prin faptele sale, şi se insistă asupra liberu- 
lui arbitru al credinciosului; în domeniul pedagogiei, spiritul 
umanist se regăseşte în organizarea colegiilor iezuite; în dome- 
niul eruditiei, care continuă mişcarea ştiinţifică generată de 
umaniști. Influenţa acestei revoluţii a valorilor se face simțită şi 
în psihologie, în drept sau în critica istorică. Dar dacă o moste- 
nire mai supravieţuieşte încă, dacă premisele formulate con- 
tinuă timp de două secole să-şi facă simţite efectele, marele 
scop umanist dispare la sfîrşitul secolului al XVI-lea. 

Pe ruinele sale ia naştere o nouă formă de sensibilitate. Ea 
exprimă gustul pentru schimbare, dragostea de viață, pasiuni şi 
impulsuri violente, dar și neliniştea mocnită a unei epoci fră- 
mintate, sfişiată de războaie şi de lupte civile, în care se adună 
devastări și distrugeri. 


Barocul 


În general, se explică originea cuvîntului „baroc“ din cu- 
vîntul portughez „barocco“ care înseamnă „perlă cu formă nere- 
gulată“. Prin extensie, termenul francez se referă la tot ce este 
ciudat, chiar şocant. Dezvoltarea artei baroce se explică mai 
întîi prin evoluţia Bisericii romane după Sinodul din Tyrol. La 
început, arta barocă apare într-adevăr ca o artă a Contrarefor- 
mei. Aceasta, înlăturînd toate aspectele păgîne ale artei renas- 
terii, îşi alege drept scop să combată erezia protestantă şi să 
afirme sus si tare dogmele întocmite de Sinodul din Tyrol. 
Pentru a răspîndi doctrina într-o societate în majoritate analfa- 
betă şi prea puţin capabilă să înţeleagă esenţa dezbaterilor teolo- 
gice, Sinodul a recomandat reprezentarea misterelor sfinte. Se 
pun totuşi condiţii foarte stricte în reprezentarea acestei arte 
religioase pentru a se face o diferenţă netă între arta religioasă 
şi arta profană: se interzice apariţia în scenele religioase a per- 
sonajelor anecdotice sau bufone, să se reprezinte imaginea do- 
natorilor, să se picteze personajele religioase în haine con- 
temporane, se interzice nudul. Papa Pius al II-lea dă ordin ca 
persoriajele din Judecata de Apoi a lui Michelangelo, din Capela 
Sixtină, să fie îmbrăcate. 

Această dorință de înnoire care inspiră catolicismul post- 
tridentin creează o artă de o fecunditate extraordinară. Artă 
religioasă fără îndoială, dar pe care credinciosul poate să o 
înţeleagă. Ea trebuie să-l impresioneze prin caracterul său tea- 
tral si dramatic, să se adreseze atît simţurilor si imaginației 
acestuia cît şi raţiunii lui, să-l facă să adere la dogme prin 
emoție artistică. Astfel, imaginaţia si virtuozitatea artiştilor se 

dezlantuie nestingherite; mișcarea predomină, pateticul, exce- 
sivul, neprevăzutul si irationalul triumfă asupra măsurii şi echi- 
librului. 

În domeniul arhitecturii, reînnoirea liturgică şi pastorală 
face să triumfe stilul „iezuit“, al cărui prototip este biserica 
Di Gesu din Roma. Această mare biserică, cu un singur naos, 
permite tuturor credincioşilor să urmărească mesa — mesele 
particulare se desfăşoară în capelele laterale — fără ca atenţia să 
le fie distrasă de cîntăreţi şi muzicanți, care sînt închişi într-o 
tribună. La început, biserica este decorată sobru, cu o fațadă 
destul de severă, cu un fronton şi o cupolă în care s-a văzut o 
semnificaţie simbolică. Dar foarte curînd, acest gust pentru 
sobrietate dispare în favoarea etalării bogăției în scopuri pasto- 
rale. Bisericile baroce au o decorație somptuoasă în care predo- 
mină aurul şi marmura. Nimic nu este prea frumos pentru a-l 
slăvi pe Creator şi pentru a scoate în evidență puterea şi forța 
Bisericii catolice. Trebuie ca imaginaţia să fie frapată, sufletele 
să fie impresionate si să se ofere chiar şi celor mai umili o 
imagine terestră a ceea ce va fi viata eternă datorită mîntuirii, al 
cărei secret îl are numai Biserica. Sculpturile şi picturile sînt şi 
ele destinate să ridice în slăvi învăţăturile Sinodului din Tyrol: 
glorificarea euharistiei, celebrarea Sfintei Fecioare si a sfinților, 
scene de extaz care pregătesc omenirea să primească iertarea 
divină. 

Arta barocă răspunde în primul rînd preocupărilor Biserici 
catolice, care-şi pune în joc toate instrumentele puterii, ale 
bogăției şi emotiei împotriva austeritätii şi sobrietätii afişate de 
Reformă. Acesta corespunde şi sensibilităţii epocii. O sensibili: 
tate caracterizată prin dorinţa fiecăruia de a-şi trăi viata cu 
intensitate, cu pasiune, împingînd exprimarea sentimentelor 
pînă la exacerbare. Este epoca iubirilor sublime şi pasionate, al 
unui simţ al onoarei deosebit de sensibil, care provoacă inmulti- 
rea duelurilor în rîndul nobililor. Este, de asemeni, epoca imagi- 
natiei fără friu, care se exprimă în epopei (Ierusalimul eliberat 
a lui Tasso), în romanul picaresc spaniol şi în romanul eroic 
(Astree a lui Honoré d’Urfé). 

Aceste valori sînt cele ale societăţilor rurale, dominate de 
aristocratie, în care triumfă gustul pentru onoare şi exaltarea 
pasiunilor violente. Täränimea analfabetă, majoritară numeric, 
sensibilă la miraculos şi la afectivitate, se extaziază în faţa 
luxului, a puterii şi vibrează la poveştile miraculoase despre 
vieţile sfinților care îi aduc speranţa unei lumi mai bune. Mo- 
narhiile se folosesc de somptuozitate, de decorul luxos şi de 
fastul cu care se înconjoară acţiunile regale pentru a-şi justifica 
puterea. Aceste caracteristici sînt cele ale Europei catolicis- 
mului roman, în care triumfă spiritul Contrareformei. Cistigata 
de partea reformei, Europa de Nord-Vest, cu societatea ei urba- 
na burgheză şi comercială, rămîne reticentă față de exprimarea 
sensibilităţii baroce şi îşi manifestă în schimb preferința pentru 
clasicism. În Europa anilor 1560-1660 triumfă totuşi barocul cu 
nuanţe nationale, care tin cont de temperamentele specifice. 


Răspindirea barocului 


Barocul apare în Italia ca o prelungire a artei Renașterii, 
trecînd prin reflectarea manierismului. Operele tîrzii ale artiş- 
tilor de la sfîrşitul secolului al XVI-lea îmbină maniera artistică 
cu dorinţa de dogmatizare, de punere în scenă şi de spectaculos. 
Judecata de Apoi (Capela Sixtină) a lui Michelangelo ilustrează 
perfect această revoluție. Continuînd activitatea papilor din 
timpul Renaşterii, cei din epoca Contrareformei fac din Roma 
capitala artei baroce. Terminată în 1612 de Carlo Maderna, 
bazilica Sfîntul Petru serveşte drept ilustrare acestei evoluţii. 
Caracteristicile stilului baroc sînt realizate în modul cel mai 
expresiv în decorația interioară, de către arhitectul, pictorul şi: 
sculptorul Bernini. Dar el ştie, de asemenea, folosind o artă 
desăvîrșită a punerii în scenă, să facă din această bazilică un loc 
cu un simbol profund, spre care mulțimea se îndreaptă şi unde 
se adună: Biserica pare că îmbrățișează oamenii care intră în ea. 

Nefericit rival al lui Bernini, Borromini, artist subtil si 
frămîntat, caută să exprime avinturile şi pasiunile fiinţei umane. 


180 SERGE BERSTEIN, PIERRE MILZA 


In acest scop el se foloseşte, cu o artă deosebită a curbei şi a 
contracurbei, de contrastul dintre faţadă, care te invită să intri 
în biserică, şi interior, unde totul este organizat în jurul misteru- 
lui divin. 

Dacă arhitectura şi sculptura apar ca elementele cele mai 
caracteristice ale artei baroce, pictura, fără să cunoască străluci- 
rea celei renascentiste, este şi ea influenţată de noua sensibili- 
tate. La Roma domină stilul monumental al lui Carrachi (Luigi, 
Agostino, Annibal). Dar capodoperele picturii baroce sînt reali- 
zate de Caravaggio, care reprezintă sfinții şi pe Hristos cu trăsă- 
turile oamenilor şi femeilor din viaţa de zi cu zi. Brutalitatea 
efectelor sale de lumină, violenţa scenelor exprimă o formă de 
evlavie exasperantă, care va şoca adesea pe contemporanii săi, 
dar va avea o profundă influență asupra întregii picturi europene 
din secolul al XVII-lea. 

Ca odinioară arta Renaşterii sau manierismul, barocul se 
răspîndeşte destul de mult în Europa catolică din perioada Con- 
trareformei. În afara Italiei, barocul cunoaşte cel mai mare succes 
în Spania. Mai puţin exuberant, mai puţin superficial decît 
barocul italian, barocul spaniol se caracterizează prin sobrietate 
(arhitectura Escurialului) şi spiritualitate. După sfîrşitul secolu- 
lui al XVI-lea, devine mai realist, mai pasionat, mai violent. I 
se regăsesc influenţele în expresia literară cu romanul lui 
Cervantes, Don Quijote (1605), care, în tradiţia romanului 
picaresc spaniol din secolul al XVI-lea realizează un tablou 
ironic şi emotionant al societăţii spaniole. Aceeași inspiraţie 
barocă în prolifica operă teatrală a lui Lope de Vega, care pune 
în scenă marile principii ale Spaniei din timpul său: sentimentul 
onoarei, fidelitatea fata de monarhi şi credinţa catolică. Credin- 
cios ca şi Lope de Vega, Tirso de Molina creează personajul don 
Juan, şi el subjugat de onoare, îmbinînd libertinajul cu credinţa 
religioasă. Mai filosofice, operele lui Calderon exprimă violența 
sentimentelor contradictorii. Dacă literatura şi teatrul sînt mo- 
dalitatile cele mai caracteristice de exprimare a sensibilităţii 
baroce, în Spania secolului al XVII-lea apare şi o strălucită 

pleiadă de pictori: Ribera, Zurbaran sau Murillo. Acest baroc 
spaniol se răspîndeşte în Portugalia, apoi în America Latină, 
unde dă naştere barocului colonial care accentuează şi mai mult 
tendinţele originale. 

La începutul secolului al XVII-lea, la rîndul său, Europa 
Centrală este influenţată și ea. Barocul se va dezvolta aici dupa 
războiul de treizeci de ani. Venit din Italia de nord prin Ger- 
mania de sud, acesta triumfă odată cu Contrareforma la Praga, 
Viena, Miinchen. Arta italiană este susținută aici de o aristo- 
cratie rurală care construiește castele și biserici destinate să-i 
arate puterea, şi de iezuiţi şi capucini care, în construcţiile lor, 
folosesc din plin arsenalul simbolic arhitectural şi imaginile 
apărătorilor credinţei catolice. 

În partea meridională a Ţărilor de Jos, rămasă catolică, 
arta barocă găseşte un teren favorabil şi pe cel mai mare pictor 
al său: Peter-Paul Rubens. După o lungă ședere în Italia, el se 
instalează la Anvers (1609), unde va picta aproape 3 000 de 
pînze, care, caracterizate de dragostea de viaţă şi glorifica- 
rea creaţiei divine, cunosc un succes enorm (Viaţa Mariei de 
Medici, Coborirea de pe cruce). La şcoala sa se formează Jordaens 
şi Van Dyck. 

În sfîrşit, Franța cunoaşte şi ea o epocă a barocului. Dato- 
rita influentelor italiene — Curtea Mariei de Medici - şi spaniole 
— sub domnia lui Ludovic al XIII-lea — barocul pătrunde masiv 
in. momentul în care tara trece prin tulburări civile şi în care 
aristocrația încearcă să se opună puterii monarhice. Gustul pen- 
tru libertate, fantezie şi exuberanţă răspunde dorințelor unei 
nobilimi care încearcă să zdruncine rînduiala regală. Sprijinit 
de magistraţii sr de burghezii provinciali, clasicismul, care se 
afirmă de la mijlocul secolului al XVI-lea, desigur, nu dispare, 
dar este combătut cu putere de arta barocă. Aceasta din urmă 
cunoaşte o incontestabilă modă literară. Libertatea de inspiraţie 
a unui Mathurin Régnier, a unui Saint-Amant, a unui Théophile 
de Viau, chiar a unui Cyrano de Bergerac se opune dorinţei lui 
Malherbe de a guvema; cu autoritate limba. Reactie barocă a 

unei aristocrații care se teme să nu fie confundată cu vulgul, 
pretiozitatea provoacă o contrareactie, barocă şi aceasta, prin 
dezvoltarea burlescului, care se remarcă prin grosolănia limba- 
jului şi o prefăcută vulgaritate (Eneida travestită a lui Scarron). 
Corneille însuși, în primele sale opere (Iluzia comică, 1636) se 
bazează pe o estetică barocă ce transpare încă în Cidul, cu toate 
că această operă marchează trecerea la tragedia clasică. Prezen- 
ta barocului în Franţa este semnalată şi în operele efemere: 
decorul serbărilor, arcuri de triumf, alaiuri funebre sau proce- 
siuni. Dar mai ales pictura este aceea care se inspiră din baroc 
(pictorul Simon Vouet) şi mai ales din arta lui Caravaggio. 

În ciuda largii sale răspîndiri in Europa catolică, barocul 
nu triumfă în întregime. El provoacă peste tot, chiar în Italia, 
opoziții care duc la forme de exprimare artistică şi de sensibili- 
tate foarte diferite. Astfel, Velasquez, influenţat la început de 
Caravaggio, evoluează apoi către un stil cu totul personal. În 
Franţa, curentul baroc important care a fost semnalat este con- 
temporan cu o estetică clasică care susţine exact ce-i este con- 
trar și care influenţează profund arhitectura: palatul Luxemburg 
construit de Salomon de Brosse pentru Maria de Medici nu 
evidenţiază barocul, ci Florența renascentistă. Clasicismul se 
intilneste şi în pictură cu Nicolas Poussin, Claude Gellce zis 
„Le Lorrain“ sau Georges de La Tour. În sfîrşit, influenţa lui 
Malherbe şi evoluţia lui Corneille, care încearcă să fixeze reguli 
precise pentru limba franceză, scenica şi realizarea teatrală, 
pregătesc triumful clasicismului literar. 

În ţările protestante, estetica barocă este respinsă cate- 
goric. În Anglia, puritanismul constituie un ecran împotriva 
influenţei sale. În ciuda cîtorva tendinţe ale Curţii, influenţa 
italiană nu pătrunde decît foarte lent si sub o formă mai mult 
clasică. Cît despre Provinciile Unite,-acestea sînt dominate de 
burghezia olandeză. legată de protestantism. Respingînd orice 
influenţă barocă, ea cere pictorilor (Franz Hals, Peter.de Hoogh, 
Vermeer de Delft) portrete, peisaje sau interioare, pe scurt o 
reconstituire a cadrului vieții cotidiene. Totuşi, cel mai mare 

dintre toți artiştii olandezi este Rembrandt. El pictează, desigur, 
portrete, peisaje şi scene biblice, dar a fost influenţat de Caravaggio 
şi opera sa depăşeşte cu mult gusturile convenţionale şi confor- 
miste ale societăţii olandeze. 

În domeniul muzicii, „stilul concertant“ (opoziţia dintre 
ansamblurile sonore, cucerirea tonalitati şi a cromatismului, 
practica basului continuu $i variaţia ornamentală) ia naştere din 
estetica „barocă“. Dacă această expresie aplicată la muzică este 
diferită de sensul ei arhitectural sau pictural, este adevărat că un 
concert de Vivaldi, o operă ca Messia lui Haendel şi mai ales 
ansamblul operei lui Bach introduc, fără îndoială, un stil de 
muzică barocă. 

Paralel cu succesul barocului, prima jumătate a secolu- 
lui al XVII-lea este martora unei schimbări capitale în istoria 
gîndirii europene: nașterea gîndirii ştiinţifice moderne. 


Afirmarea spiritului ştiinţific 


În secolul al XVI-lea, umanistii au încercat să se elibereze 
de sistemul aristotelic pentru a pregăti drumul unei ştiinţe fon- 
dată pe observaţie. Respectul pentru contribuţia Antichității, 
insuficiența mijloacelor de observaţie şi absența instrumentelor 
matematice au limitat totuşi acest efori ştiinţific. Între sfîrşitul 
secolului al XVI-lea şi începuturile secolului al XVII-lea, o se- 
rie de idei înaintate permit ca în cîţiva ani să se pună bazele 
gîndirii ştiinţifice moderne. 

Giordano Bruno este cel care, în 1584, înlătură sistemul 
aristotelic, contestînd din temelii concepţia despre univers pe 
care se sprijinise Evul Mediu: el emite ipoteza unui univers 
infinit şi afirmă că soarele nu este decît o stea printre atîtea 
stele. Aceste concepţii provoacă „fulgerele“ Inchiziției romane: 
el este condamnat la arderea pe rug in 1600. Aproape în acelaşi 
timp, danezul Tycho Brahé pune la punct cunoştinţele de astro- 
nomie perfectionind instrumentele de observaţie si realizind o 
hartă a bolţii cereşti. La sfîrşitul secolului al XVI-lea, fac de 

asemenea progrese matematica (Simon Stevin, François Viète), 
mecanica (Gianbattista Benedetti), ca şi descoperirile esenţiale 
asupra magnetismului (William Gilbert). Savantii dau dovadă 
de un spirit cu totul nou: renuntind la consideratiile metafizice 
sau estetice, renuntind la ipotezele speculative, ei caută să for- 
muleze legi bazate pe observaţia realitatilor concrete. Această 
schimbare fundamentală de atitudine permite să se pună bazele 
unei adevărate ştiinţe moderne. 

Marele avînt care va pune bazele ştiinţei modeme începe 
către 1620. Primii paşi sînt făcuţi de Johannes Kepler, mate- 
matician al împăratului Rudolf. Preluînd observațiile lui Tycho 
Brahé şi corectînd ipotezele lui Copernic, el reformulează, între 
1609 şi 1618, primele legi matematice ale astronomiei. Profesor 
la Pisa, Galileo Galilei contestă teoria aristotelică a mişcării şi 
transpune în limbaj matematic legile mecanicii. El descoperă 
legile căderii corpurilor, ale mişcării oscilatorii si ale traiec- 
toriei proiectilelor. Convins de adevărul ipotezelor lui Copernic, 
pune la punct o lunetă astronomică (1609) care îi permite să le 
susțină. Publicarea lucrării sale, Dia/og despre cele două mari 
sisteme ale lumii (1632), care aduce în scenă un adept al lui 
Aristotel şi doi copernicieni şi care se termină cu punerea în 
încurcătură a primului personaj, provoacă intervenţia Inchiziției 
romane. Acuzat de a fi contrazis învățătura biblică prin teoreme 
eretice — poziţia centrală a Soarelui, ideea că Pamintul nu stă 
nemișcat în centrul universului —, el este condamnat (1633) şi 
îşi salvează viata semnind o declaraţie de abjuratie. Astfel, 
nașterea unei mentalități ştiinţifice se izbeşte de concepţiile 
dogmatice ale clasicismului Contrareformei, preocupat să înlă- 
ture cea mai mică urmă de erezie. 

În 1637, francezul René Descartes publică o lucrare care 
reprezintă o adevărată revoluţie intelectuală şi pune bazele 
filosofice ale ştiinţei modeme: Discurs asupra metodei pentru 
buna îndrumare a gindirii şi căutarea adevărului în ştiinţe. 
Scrisă în franceză, această lucrare exprimă dorinţa de a găsi o 
metodă universală de cercetare a adevărului ştiinţific. Din pre- 

cautie, Descartes îndepărtează din această cercetare a adevăru- 
lui tot ceea ce se referă la politică şi religie, pune bazele unui 
spirit ştiinţific care înlătură în mod hotărît concepţiile care au 
prelevat încă din Antichitate: cercetarea esentelor, a semnifi- 
catiilor şi a abordărilor magice sau calitative ale ştiinţelor. El 
enunţă, „a contrario“, patru principii fundamentale ale ,,meto- 
dei“: îndoiala metodică, care nu permite ca adevărat decît ceea 
ce este demonstrat în consecinţă şi se prezintă gîndirii atît de 
clar şi de limpede încît este imposibil să fie contestată; necesi- 
tatea analizei („să se împartă fiecare problemă pe care o voi 
analiza în atîtea secvenţe cîte sînt posibile şi cîte sînt necesare 
pentru a le putea rezolva mai bine“); raționamentul deductiv 
(„să-mi organizez în ordine gîndurile începînd cu obiectele cele 
mai simple şi mai uşor de studiat, pentru a urca încet-încet, ca 
pe nişte trepte, pînă la cunoastrea celor mai complexe“); necesi- 
tatea unei priviri sintetice a obiectului ştiinţific („să se recen- 
zeze totul în amänuntime şi să se facă enumerări atît de ample 
încît să fiu sigur că nu s-a omis nimic“). 

Primatul rațiunii şi al experienţei, transpunerea legilor 
observate în limbaj matematic, iată bazele ştiinţei moderne pe 
care Descartes le formulează în această lucrare care marchează 
rezultatul efortului iniţiat la sfîrşitul Evului Mediu, de des- 
prindere de ştiinţa scolastică bazată pe concepţiile lui Aristotel 
şi punctul de plecare al marii aventuri ştiinţifice a Europei 
moderne. 

Fără îndoială, lucrănle ştiinţifice ale lui Descartes nu sînt 
la înălţimea metodei pe care o preconizează. În domeniul geo- 
metriei, el fixează cunoştinţele din timpul său, dar lucrările sale 
asupra mecanicii sînt în urmă fata de cele ale lui Galilei. În 
special lucrările în domeniul opticii şi explicaţia dată mecani- 
cismului universal apar mai degrabă ca nişte raționamente spe- 
culative, strict deductive, decît ca rezultatul observaţiilor stiin- 
tifice analizate in mod riguros. Adevărul este că dacă Descartes 
savantul nu marchează istoria epocii sale, Descartes filosoful 
exprimă cu tărie noile tendinţe apărute în primii ani ai secolu- 
lui al XVII-lea. Aplicînd practic reguli asemănătoare cu cele ale 

lui Descartes, englezul William Harvey face să progreseze 
cunoştinţele despre circulaţia sîngelui în corpul uman (1628), 
iar belgianul Jean-Baptiste Van Helmont pune la punct meto- 
dele chimiei experimentale. 


Europa savanților la mijlocul 
secolului al XVII-lea 


Avintul ştiinţific din anii de după 1620 face să se nască o 
Europă a savanților. După modelul a ceea ce a fost odinioară 
Europa umaniştilor, aceasta deschide calea spre Europa Lumini- 
lor. Descoperirile si experimentele sînt publicate şi cunoscute 
dincolo de frontiere, de către un mediu științific în formare. 
Savantii corespondează între ei, compară informaţiile pentru a 
fi folosite apoi de savanții străini. Se leagă prietenii, se orga- 
nizează adevărate reţele. Unii oameni, savanţi şi ei, joacă rolul 
de intermediari: Peiresc, fost elev al lui Galilei la Padova şi 
consilier în Parlamentul din Aix-en-Provence, părintele Mersenne, 
călugăr din ordinul franciscanilor care corespondează cu toți 
savanții Europei, canonicul Gassendi la Digne sau Constantin 
Huyghens, mare burghez din Olanda, prieten al lui Descartes şi 
aproape al tuturor savanților francezi. 

Acest mediu ştiinţific în formare activează totuşi într-un 
secol în care spiritul ştiinţific nu şi-a dobîndit încă dreptul de 
cetățenie. Numeroşi oameni ai Bisericii se interesează de stiin- 
ta, dar raporturile dintre credință si rațiune rămîn delicate. Con- 
damnarea lui Galilei este o dovadă în acest sens. 

Dacă savanții au acceptat definitiv că cercetările lor tin 
numai de domeniul raţiunii, de frică sau din credinţă sinceră, ei 
îşi iau adesea măsuri de precauţie și își declară conformismul 
religios şi fidelitatea faţă de credinţa creştină. Unii îşi afirmă 
totuși raționalismul sau chiar ateismul într-un moment in care 
acest lucru poate duce la arderea pe rug. Printre aceşti „liber- 
tini“ pot fi citați Théophile de Viau, Gassendi (care, în Apologia 
lui Epicur, se alătură materialismului eroului său) sau Cyrano 
de Bergerac. Evoluţia lui Blaise Pascal este mai complexă. 

Spirit universal, geniu precoce (reinventează la 12 ani, fără nici 
o carte de matematică, geometria lui Euclid), el îşi inmulteste 
lucrările matematice şi cercetările în domeniul fizicii, punînd în 
evidenţă fenomenul presiunii atmosferice. Pasionat de proble- 
mele teologice, frămîntat de aspectul mîntuirii, se angajează în 
curentul de la Port-Royal care propune o apropiere serioasă de 
religia creştină. În onoarea libertinilor, el se hotărăşte să realize- 
ze o Apologie a religiei creştine (fragmentele care ne-au rămas 
constituie celebrele sale Cugetări) in care afirmă superioritatea 
credinţei față de gîndirea umană. 

Născută în secolul al XVII-lea, ştiinţa modernă are încă 
ezitări asupra identității sale. Trebuie să propună (asa cum a 
vrut să facă Descartes) un sistem global care să explice lumea 
materială. Trebuie să se mulțumească doar să descopere legile 
fenomenelor observate? Sfirsitul secolului al XVII-lea şi seco- 
lul al XVIII-lea vor alege al doilea termen al alternativei, dar 
formulindu-si metoda, Descartes a întors deja pagina. Înlăturînd 
definitiv autoritatea anticilor pentru a afirma că ştiinţa se ba- 
zează pe experiență şi rațiune, el a deschis calea unei atitudini 
ştiinţifice care va permite toate descoperirile ulterioare. 

O lume nouă isi face deci apariţia din anii tulburi 1560-1660. 
Dacă s-a născut din anticipatiile umaniste şi renascentiste, tră- 
săturile sale se deosebesc fundamental de cele ale începutului 
secolului al XVI-lea. Nu numai pentru că răsturnarea comple- 
xului de împrejurări pune capăt unei perioade de optimism, în 
care totul părea posibil. Nu numai pentru că sensibilitatea timpu- 
lui exprimă în artă sau literatură această nelinişte profundă, 
această violenţă a sentimentelor, această vitalitate ce caracteri- 
zează barocul. Dar şi pentru că civilizaţia europeană se desprin- 
de de admiraţia pentru antici, se vrea o civilizaţie științifică, 
care să afirme superioritatea experienţei şi a rațiunii. În mijlocul 
agitatiei unui secol baroc în care zgomotul şi furia războaielor 
civile şi a conflictelor europene ocupă primul plan al scenei, se 
naşte astfel Europa raţiunii. Ea va cunoaște, la sfîrşitul secolu- 
lui al XVII-lea şi începutul secolului al XVIII-lea, o adevărată 
epocă de aur. 


Capitolul 9 


TENTATIVELE HEGEMONICE 
ALE HABSBURGILOR 


BD Fiul lui Carol Quintul, regele Spaniei, Filip al II-lea este cel 
mai puternic print din Occident. El încearcă să centralizeze pose- 
siunile iberice (Spania şi Portugalia), italiene şi burgunde. Me- 
talele prețioase venite din America îi permit să finanțeze o armată 
puternică cu ajutorul căreia, în numele credinței catolice, încear- 
că să-şi impună hegemonia în toată Europa. Învingător al Franţei 
în 1559, zdrobind flota turcească la Lepanto în 1571, el pare a fi 
pe cale să-şi realizeze proiectele. 


E Dar aproape imediat decepțiile şi eşecurile se adună. În ciuda 
unei nemiloase represiuni, revolta din Ţările de Jos duce la suc- 
cesiunea Provinciilor Unite protestante. După moartea soţiei sale, 
Maria Tudor, creşterea puterii engleze ridică împotriva lui 
Filip al II-lea un stat protestant, iar dorinţa sa de a învinge Anglia 
eşuează. În sfirşit, încercările sale de a interveni în favoarea cato- 
licilor din Franţa după 1562 şi apoi de a face din fiica sa suverana 
acestei țări nu reuşesc: Henric de Navarra, convertit la catolicism 
şi moştenitor al tronului, intră în Paris în 1594. 


E Habsburgii din Viena sînt cei care încearcă în continuare să-şi 
extindă dominaţia asupra Europei în numele credinţei catolice. 
Alegerea lui Ferdinand al II-lea (1619), elev al iezuiţilor, ca îm- 
părat, pare să ducă la realizarea acestui proiect. În sfîrşit, ruptura 
intervenită cu un an înainte între Ferdinand şi nobilimea cehă 

protestantă, pe care acesta o persecută, aruncă Europa în „răz- 
boiul de treizeci de ani“. 


@ Acesta apare la început ca o luptă între prinții protestanți 
germani, susținuți de cehi, şi împăratul catolic aliat cu Habsbur- 
gii din Spania. Dar victoria rapidă a acestuia din urmă nelinis- 
teste Franța. Richelieu va impinge rînd pe rînd în război pe suve- 
ranii protestanți Christian al IV-lea al Danemarcei şi Gustav 
Adolf al Suediei. Eşecul acestora obligă Franţa să se alieze cu 
statele protestante şi să intre în război. Victoriile franceze îl silesc 
pe împărat şi pe regele Spaniei să semneze tratatul din Westfalia 
(1648) şi respectiv tratatul din Pirinei (1659). De acum înainte 
este deschisă calea unei preponderente franco-suedeze asupra 
Europei. 


Încercarea lui Carol Quintul de reinstaurare a puterii impe- 
riale se termină cu un eşec $i anunţă sfîrşitul mitului unităţii 
creştine. Încetarea unităţii religioase, triumful limbilor natio- 
nale asupra latinei, dominaţia specificitatilor nationale în artă şi 
cultură, cit şi farimitarea politică atestă că. Europa trăieşte de 
acum înainte epoca statelor naţionale. Dacă aceste particularis- 
me nu împiedică apariţia unei civilizaţii comune pe continentul 
european, în schimb, națiunea, triumfă definitiv asupra con- 
ceptiei despre imperiul creştin. Aceasta nu înseamnă defel că 
prinții cei mai puternici din Europa au renunţat să refacă, în 
favoarea lor, unitatea europeană. Dar nu mai este vorba de a 
reuni ci de a domina. Mitul unităţii pierdute este înlocuit cu 
ambițiile hegemonice ale statelor. Nu este surprinzător faptul 
că de acum înainte iniţiativa aparţine celor două puteri rezultate 
din împărțirea imperiului lui Carol Quintul: Spania şi Imperiul 
germanic. Timp de un secol, de la mijlocul secolului al XVI-lea 
la mijlocul secolului al XVII-lea, Europa trăieşte încă sub influ- 
enta Habsburgilor. 

Puterea şi ambițiile lui Filip al II-lea 
al Spaniei 


Dacă, în aparenţă, fiul lui Carol Quintul continuă politica 
tatălui său, planul lui este cu totul diferit. Bineînţeles, 
Filip al II-lea intenţionează să se folosească de bazele esenţiale 
ale puterii Habsburgilor pe care le-a moştenit, dar scopul nu 
este reinstaurarea puterii imperiale. Filip al II-lea vrea să im- 
pună în Europa hegemonia Spaniei. 

Realizînd împărțirea statelor sale, Carol Quintul a separat 
puterea reală a Habsburgilor de pretențiile potențiale la titlul 
imperial. Odată cu Imperiul, Habsburgii din Viena moştenesc şi 
mitul „Imperiului mondial“. Într-o bună zi, Europa le va con- 
firma cu duritate această separare, în momentul în care unul din 
ei va dori să înlocuiască realitatea cu simbolul. Filip al II-lea de 
Habsburg este cel ce moşteneşte mijloacele acestei puteri. Tatăl 
său nu a reușit să facă din el „regele romanilor“, care ar fi putut 
să materializeze într-o zi visele sale de măreție: particularismul 
germanic s-a opus ca un spaniol să-i urmeze unui burgund pe 
tronul imperial. Cedind deci în fata particularismelor europene, 
Carol Quintul a făcut din fiul său regele Spaniei și cel mai 
puternic suveran din Occident. Introducînd în jocul său o Europă 
care se sustrage tentativelor de unificare, el a deschis calea către 
concepţia hegemonică a Europei din epoca modernă. 

Într-adevăr, Filip dispune de teritorii care îi permit să 
intervină în întreg Occidentul. Primind de la tatăl său coroanele 
spaniole, el se consacră telului de a desființa acele libertăți şi 
privilegii care au contribuit în primul rînd la eşecul lui Carol 
Quintul. Dorinţa sa unificatoare găseşte curînd ocazia să se 
manifeste: tronul portughez, devenit vacant în 1580, Filip își 
cere drepturile moştenite de la mama sa, infantă portugheză, şi 
zdrobeşte cu o armată spaniolă rezistenţa locală. Împreună cu 
coroana Portugaliei, Filip al II-lea adaugă posesiunilor sale si 
Imperiul portughez, cel mai întins din lume după cel spaniol. 

Carol Quintul i-a lăsat şi posesiunile italiene: statul mila- 
nez, prin care se stabileşte legătură cu ramura mezină a Habs- 
burgilor care domnește la Viena, şi Regatul celor două Sicilii, 
care asigură regelui Spaniei stăpînirea Mediteranei occidentale. 
Temindu-se ca aceste state să nu-şi revendice o autonomie care 
ar face puterea sa iluzorie, Filip al II-lea întreprinde hispaniza- 
rea lor sistematică. Întreaga Italie se află astfel în miinile sale şi 
într-un mod mult mai sigur decît în timpul lui Carol Quintul: 
marele duce de Toscana este supusul său, iar papa însuşi evită 
cu greutate imixtiunile agenţilor spanioli. 

Filip dispune, în sfîrşit, de o splendidă moştenire bur- 
gundă: cele „şaptesprezece provincii ale Ţărilor de Jos“. Dar 
dacă Burgundia lui Carol Quintul guvernase posesiunile Habs- 
burgilor, în timpul lui Filip al II-lea ea nu este decît o provincie 
îndepărtată a Spaniei şi suportă curînd guvernarea dură a pro- 
consulilor spanioli. Peninsula iberică reprezintă în ochii lui 
Filip al II-lea piesa principală a ansamblului. Industriile artis- 
tice — moştenite de la secolele de dominație musulmană - lina 
oilor dar mai ales galioanele încărcate cu aur şi metale preţioase 
aduse din America îi furnizează bogățiile. Fără îndoială, o parte 
din acest aur trece în mîinile negustorilor francezi, italieni sau 
flamanzi stabiliți la Sevilla. Dar mai rămîne destul pentru a 
înarma infanteria spaniolă care domina timp de aproape un 
secol cîmpurile de bătălie ale Europei. 

Filip al II-lea se stabileşte în inima Spaniei, din care face 
centrul Europei. Departe de capitalele istorice ale Castiliei, la 
poalele munţilor Sierra de Guadarrama, într-un loc arid şi pus- 
tiu, regele construieşte palatul Escurial. Închis în spatele zidu- 
rilor sale reci, unde aduce sicriele împăratului, ale reginelor 
defuncte şi ale infantilor, Filip al II-lea îşi ţese pînă la sfîrşitul 
secolului urzeala complicată a politicii sale europene. 

La 29 de ani, după ce a guvernat Spania în numele lui 
Carol Quintul timp de mai multi ani, Filip al II-lea ajunge la 
putere. Rege profund credincios, el este convins că Dumnezeu 
i-a încredințat sarcina să apere religia catolică amenințată de 

reformatori. O astfel de concepţie exclude orice compromis. 
Spirit intransigent, preferă să piardă partea de nord a Țărilor de 
Jos decît să accepte ca religia să nu fie catolică aici. De aseme- 
nea, pentru că i se pare de neconceput să împartă ceea ce Dum- 
nezeu i-a dat, el refuză să numească imputerniciti. Stăpîn al 
unui guvern centralizat la maximum, birocrat prin temperament, 
el consideră că trebuie să rezolve singur toate problemele. Înce- 
tineala administraţiei de la Madrid devine proverbială: „Dacă 
moartea ar trebui să mă caute la Madrid, aş fi nemuritor“, decla- 
ră în glumă un contemporan. 

Această maşinărie greoaie constituie instrumentul politicii 
hegemonice a lui Filip al II-lea. Politica sa este incontestabil 
imperialistă. El vrea să impună Europei dominaţia spaniolă. 
Dacă ale sale concepţii sînt diferite de cele ale lui Carol Quintul, 
aplicarea lor în practică are aceleaşi caracteristici: statele natio- 
nale din Europa, şi mai ales cel mai puternic dintre ele, regatul 
Franţei, sînt principalii duşmani, iar cel mai bun instrument al 
politicii expansioniste rămîne catolicismul roman. Filip al II-lea, 
mai mult încă decît tatăl său, identifică apărarea catolicismului 
roman cu scopurile sale imperialiste. Papii protestează zadarnic, 
ei nu-l pot împiedica pe regele Spaniei să facă din catolicism 
principalul pretext al intervențiilor sale în întreg Occidentul. 

Primul său obiectiv este să pună capăt interminabilului 
conflict cu Franţa. Războiul fiind reluat în Italia, imediat după 
urcarea sa pe tron, regele Spaniei hotărăşte să-l termine şi își 
aruncă toate forţele în bătălie. La 10 august 1557, o armată 
spaniolă venită din Ţările de Jos zdrobeşte la Saint-Quentin 
armatele franceze ale conetabilului de Montmorency. 

Această bătălie pare hotărîtoare din cauză că cele două 
monarhii sînt, din punct de vedere financiar, pe marginile pră- 
pastiei: Spania va da faliment în 1557, iar Franţa doi ani mai 
tîrziu. Mai mult, nici unul dintre cei doi suverani nu doreşte să 
continuie un război de care li se pare că profită Reforma. Tra- 
tatul de la Cateau-Cambrésis>® (1559) reflectă această situaţie: 

neputînd să-şi permită să învingă Franţa printr-o reluare a ostili- 
tatilor, Filip al II-lea cere numai ca aceasta să renunţe la preten- 
tiile sale teritoriale in Italia. Sub aparențele de compromis, 
această pace catolică consolidează considerabil poziția Habs- 
burgilor. Lăsînd Franţa pe mîinile unei regente, moartea acci- 
dentală a lui Henric al II-lea întăreşte această preponderență 
spaniolă pe continent. 

Filip al II-lea caută să profite de această situaţie pentru a 
deveni generalisimul lumii catolice. 

Preocupat mai ales să asigure moştenirea spirituală a state- 
lor sale, el restabilește Inchiziția atît de dragă Regilor catolici: 
rarii reformaţi din peninsulă plătesc cu viaţa lor crima de a nu 
avea aceeaşi credință ca suveranul lor. Convertiti cu forţa la 
catolicism de zelul Isabellei cea Catolică, musulmanii din Cas- 
tilia, cărora li se reproşează că sub aparenţa creştină îşi păstrea- 
ză limba, ritualurile şi obiceiurile, sînt şi ei persecutați. 

Deci, un rege catolic care şi-a dovedit credinţa este cel 
care se alătură cruciadei pe care papa Pius al V-lea se chinuie 
să o organizeze încă de la începuturile pontificatului său. $i nu 
fără motiv: în timp ce piraţii din Africa de nord aduc nesigu- 
ranta pînă în mijlocul posesiunilor spaniole din Mediterana 
occidentală, la cealaltă extremitate a teritoriilor Habsburgilor, 
turcii obțin succese care îl obligă pe împărat să accepte un 
armistițiu. În sfîrşit, sultanul ameninţă să cucerească Ciprul, 
posesiune venețiană. 

Preocupate de certurile proprii, statele europene primesc 
fără entuziasm cruciada propăvăduită de Pius al V-lea. În timp 
ce Franţa, aliata turcilor împotriva Habsburgilor, se oferă ca 
mediator, suveranii europeni, de la împăratul Maximilian pînă 
la Elizabeta a Angliei, se tem ca Filip al II-lea să nu profite de 
cruciadă pentru a-și extinde dominaţia. După multe negocieri, 
papa Pius al V-lea reuşeşte să organizeze o expediţie de vase 
spaniole, genoveze şi piemonteze comandată de însuși fratele 
regelui Spaniei: don Juan de Austria obține la Lepanto (1571), 
în largul Corintului, o strălucită victorie asupra flotei turceşti. 
Spania cîştigă astfel un prestigiu considerabil. 

Lepanto este totuşi ultimul succes al regelui Spaniei. De 
altfel, un succes mai mult aparent decît real: flota turcească nu 
este distrusă. Ciprul rămîne în mîinile otomanilor, iar puterea 
de care dă dovadă Filip al II-lea continuă să îngrijoreze statele 
europene. Franţa, ale cărei teritorii sînt încercuite, este mai 
neîncrezătoare decît niciodată, iar Anglia protestantă îl consi- 
deră pe Filip drept dușmanul său firesc. Îngrijorate pentru inde- 
pendenta lor, tinerele state nationale europene încearcă să zdro- 
bească. pretenţiile hegemonice ale Spaniei. Rind pe rînd, Țările 
de Jos, Anglia sau Franţa scapă de sub dominaţia ei. 


Revolta din Ţările de Jos 


Chiar dacă împăratul Carol Quintul considera cele ,,sapte- 
sprezece provincii“ ale Țărilor de Jos drept inima însăşi a Impe- 
riului său, din simpatie dar și din prudenţă, el le-a lăsat totuşi 
libertăţile $1 privilegiile moştenite din trecutul lor glorios. Am- 
bitia nu-l lăsa să uite că Ţările de Jos erau provinciile cele mai 
bogate din Europa, iar Anvers capitala economică a lumii. În 
timpul ultimilor ani ai domniei sale, apariţia garnizoanelor spa- 
niole în orașele Flandrei a trezit îngrijorarea Ţărilor de Jos. 
Instalarea puterii lui Filip al II-lea nu putea decît să agraveze 
situația. Pentru a se apăra de intransigenta suveranului spaniol, 
Ţările de Jos aleg şi ele calea particularismului national. 

Cînd îl moşteneşte pe Carol Quintul, Filip al II-lea pără- 
seşte Țările de Jos şi nu mai revine aici. Sora sa vitregă, Margareta 
de Parma este cea care guvernează asistată de cardinalul 
Granvelle. Interesat şi plutocrat, acesta din urmă provoacă opo- 
zitia nobililor olandezi. Membri ai ordinului burgund al Linii de 
Aur, contele de Egmont şi Wilhelm de Nassau, print de Orania, 
se fac purtătorii de cuvînt ai insatisfactiei unei nobilimi ale cărei 
motive de nemulțumire sînt numeroase: prezenţa garnizoanelor 
spaniole în oraşele Flandrei şi Valoniei, introducerea iezuiţilor 
şi Inchiziției pe acest teritoriu preferat de umaniști, în care 
predomină reforma calvinistă, şi crearea a patruzeci de noi epis- 

copate. Separarea de la Granvelle (1564) nu ajunge să resta- 
bilească calmul: doi ani mai tîrziu, două sute de nobili conduşi 
de Ludovic de Nassau şi îmbrăcaţi sărăcăcios („săracii“) cer 
rechemarea inchizitorilor. Regele Spaniei hotărăşte să reprime 
revolta şi să înece erezia în sînge. 

Investit cu puteri depline, ducele de Alba se năpusteşte 
asupra Țărilor de Jos cu o armată de 27 000 de oameni. Severi- 
tatea represiunii pe care o practică aici înspăimîntă Europa. Un 
tribunal al tulburărilor, înfiinţat la Bruxelles, inmulteste execu- 
tiile (mai mult de 8 000). Devenit un duşman neîmpăcat al lui 
Filip al II-lea, prinţul de Orania trece in Germania unde recru- 
tează mercenari si unde, fără greutate, face să fie detestat nu- 
mele călăului din Ţările de Jos. 

Pe lîngă teroare, exploatarea financiară exercitată de Spania 
îndepărtează definitiv pe supuşii săi din Țările de Jos. Alba 
împrăştie trupele lui Wilhelm de Orania, dar acesta găseşte 
aliați de temut printre marinarii aspri din Zelanda, Olanda şi 
Friza: cuceriti de propavaduinta calvinistă şi înzestrați cu ,,scri- 
sori de împuternicire“ semnate de Wilhelm, „săracii mărilor“ 
jefuiesc Marea Nordului şi marchează cu atrocități zelul lor 
anticatolic şi antispaniol. În 1572, ei cuceresc provincia Utrecht 
unde Wilhelm depune jurămînt şi devine „stathouder““5? (locote- 
nent) al regelui de Olanda. Alungindu- i pe spanioli din Walcheren, 
ei sînt în curînd stăpînii părții de nord a Țărilor de Jos. 

Represiunea nemiloasă duce deci la un eşec absolut total: 
incapabil să înăbuşe erezia, Filip al II-lea s-a arătat a fi neputin- 
cios în faţa „săracilor“. Chiar în momentul în care victoria de la 
Lepanto îi satisfăcea ambiția, proprii săi supuşi îi aduc cea mai 
crudă ocară. Ei îi oferă generalisimului cruciadei imaginea ere- 
ziei triumfătoare; suveranului care visează să domine Europa ei 
îi dovedesc neputinta sa de a se face ascultat de propriile sale 
state. 

În zadar îl înlocuieşte Filip pe ducele de Alba cu don Juan 
de Austria, gloriosul învingător de la Lepanto, el nu reuşeşte să 

reinstaureze dominaţia spaniolă. Decit să o suporte, olandezii 
preferă să deschidă digurile, iar provinciile din sud, după jefui- 
rea Anversului de către trupele spaniole (1576), se alătură lui 
Wilhelm de Orania pentru a-i alunga pe spanioli. 

Pentru a evita pierderea în întregime a Ţărilor de Jos, 
Alessandro Farnese, numit de Filip în 1578, se foloseşte de 
neîncrederea religioasă a catolicilor din sud faţă de Wilhelm de 
Orania, care se prezintă drept şef al calviniştilor. Dacă acesta 
reuşeşte să-i readune sub autoritatea regelui Spaniei, el nu poate 
să împiedice cele şapte provincii calviniste din nord (Olanda, 
Zelanda, Utrecht, Guelderland, Ijssel, Overland, Friesland şi 
Groningen) de a se proclama „Provincii Unite“. Insurecția din 
Ţările de Jos împotriva lui Filip al II-lea se termină cu despăr- 
tirea celor Saptesprezece Provincii: incapabil să unifice Euro- 
pa, Filip al II-lea nu a reuşit decît să provoace formarea unui 
nou stat. Asasinarea prințului de Orania (1584), departe de a 
restabili situaţia, hotărăște Anglia să susțină Provinciile Unite. 

Începînd din acel moment, războiul capătă caracterul unei 
lupte neiertătoare între credinţa catolică, al cărei apărător este 
Filip şi protestantism, forță centrifugă ce trebuie distrusă acolo 
unde este ea mai puternică. Încă o dată, motivele religioase 
coincid cu vederile politice ale lui Filip. Pentru a instaura în 
Europa dominaţia Spaniei catolice, pentru a se restabli şi în 
Provinciile din nordul Ţărilor de Jos autoritatea sa pierdută, 
trebuie lovită Anglia, centrul calvinismului european. 


Ascensiunea puterii engleze 


Sub domnia Tudorilor, monarhia engleză se întărește, 
Henric al VIII-lea (1509-1547) este unul din cei trei mari suve- 
rani ai Europei. Odată cu el apare doctrina care va servi drept 
bază politicii europene a Angliei: echilibrul european. Securi- 
tatea Angliei putînd fi ameninţată dacă un stat reuşeşte să-şi 
instaureze hegemonia pe continent, acesta trebuie să treacă de 
partea adversarilor puterii dominante în acel moment. 

Trebuie de asemenea să se stabilească de unde vine perico- 
lul]: confruntat cu fastul nemaipomenit al lui François I şi cu 
umilința prefăcută a lui Carol Quintul, Henric al VIII-lea crede 
la început că Franţa este aceea care ameninţă stabilitatea conti- 
nentului. Odată ambițiile lui Carol Quintul date la iveală, An- 
glia adoptă faţă de Habsburgi o atitudine cu atît mai ostilă cu cît 
problema religioasă adaugă noi motivații. S-a văzut că Henric 
al VIII-lea, catolic intransigent, salutat de suveranul pontif cu 
titlul de „apărător al credinţei“, a fost obligat din motive perso- 
nale să se despartă de Roma. Totuşi, este o falsă schismă şi o 
falsă reformă, pentru că esența dogmei $i a ritualului catolic este 
păstrată. Nu există deci nimic care să facă Anglia să devină în 
Europa apărătoarea Reformei în fata catolicismului reprezentat 
de Spania. 

Se putea crede chiar că, legată de împrejurări neprevăzute, 
reforma anglicană era sortită eşecului. Poate că ar fi fost aşa 
dacă gafele lui Filip al II-lea, adăugate la ura tradițională fata 
de Roma, nu ar fi transformat noua religie în cheia de boltă a 
patriotismului britanic, provocat de acțiunile spaniole. Cînd 
Maria Tudor, preacatolica fiică a Catherinei de Aragon, se urcă 
pe tron, anglicanismul pare să fie condamnat. Căsătoria sa cu 
Filip al II-lea schimbă situaţia. Cu toate că cele două regate 
rămîn separate, regele Spaniei intenționează să se folosească de 
Anglia în politica sa europeană. Astfel, o împinge pe Maria 
să-şi angajeze ţara în război împotriva Franței, ceea ce o face să 
piardă Calais-ul prin tratatul de la Cateau-Cambresis. Filip 
încurajează mai ales pe soţia sa să restabilească catolicismul în 
Anglia prin orice mijloace. Represiunea întreprinsă de aceasta 
(mai mult de 300 de morţi pe rug) îi aduce Mariei porecla de 
„Sîngeroasa“ şi îi ridică pe englezi împotriva catolicismului. 

În 1558, cînd se termină domnia lugubră a Mariei Tudor, 
Elizabeta, fiica celei de-a doua soţii a lui Henric al VIII-lea, se 
urcă pe tron. Pentru că este reformată, ea nu este recunoscută de 
catolici, care o consideră drept suverană legitimă pe verişoara 
sa, Maria de Stuart, regina Scoției. Căutînd mai ales să resta- 


ISTORIA EUROPEI 199 


bilească pacea, Elizabeta refuză să intervină în conflictele con- 
tinentale şi se opune la susţinerea „săracilor“ din Ţările de Jos, 
răsculați împotriva lui Filip al II-lea. Ambitia ei este să-şi con- 
struiască o flotă puternică care, prin expediţii împotriva galioa- 
nelor spaniole ce vin din America, să contribuie la îmbogățirea 
regatului său. 

Supărat, Filip al II-lea caută să alunge pe negustorii brita- 
nici din Portugalia. El încearcă mai ales să se debaraseze de 
Elizabeta sustinind drepturile la coroană ale verişoarei sale, 
Maria Stuart. Eşecul acestui complot nu face decît să-i unească 
pe englezi in jurul suveranei lor. Aceasta nu mai are nici o 
ezitare cînd asasinarea lui Wilhelm de Orania scoate la ivea- 
lă amploarea şi pericolul proiectelor europene ale lui Filip al II-lea. 

Elizabeta îl trimite pe favoritul ei, Robert Dudley, împreună 
cu vreo 6 000 de oameni, în ajutorul răsculaților din Țările de 
Jos. În acelaşi timp, ea se arată neîndurătoare în noul complot 
țesut în jurul Mariei Stuart. Acuzată de asasinarea celui de-al 
doilea sot al ei, este condamnată la moarte. Execuţia face din ea 
o martiră a credinţei şi agravează tensiunile dintre Anglia şi 
Filip al II-lea. Acesta din urmă este convins că trebuie să învin- 
gă Anglia pentru a înfrînge rezistenţa provinciilor nordice din 
Țările de Jos şi să pună capăt hotiilor de nesuportat ale piraţilor 
englezi. 

Surd la sfaturile pentru prudenţă ale unor consilieri ai săi 
şi ale papei însuși, el concentrează pe Tage (mai 1558) flota cea 
mai puternică care s-a văzut vreodată: 132 de nave, la care se 
vor adăuga cele ale escadrei flamande ale lui Farnese, şef al 
expediției, avînd 30 000 de oameni şi 2 400 de tunuri. Deosebit 
de puternică, dar greu de manevrat, „Invincibila Armada“ cu- 
noaste trei dificultăți: furtunile şi coliziunile la care se adaugă 
härtuielii piraţilor englezi. Pe coastele Flandrei, „Armada“ este 
înfrîntă definitiv: comandată de marinari remarcabili, flota bri- 
tanică, inferioară, pătrunde cu îndrăzneală în mijlocul greoaiei 
flote spaniole. Blocat de o flotă olandeză, Farnese nu poate să-i 

dea ajutor. Pentru a scăpa de urmăritori, „Armada“, fără hărţi şi 
piloţi, intră în Marea Nordului unde este împrăştiată de scoțieni, 
irlandezi, de furtuni şi uragane. Numai jumătate din „Armada“ 
se întoarce în Spania. 

Odată cu puterea navală a Spaniei se prăbuşesc şi pre- 
tentiile hegemonice ale lui Filip al II-lea. El supravieţuieşte 
zece ani dezastrului Armadei şi vede afirmîndu-se puterea en- 
gleză, căreia a vrut să-i dea lovitura de graţie. În ciuda acestui 
eşec, el crede încă posibilă realizarea ambitiei lui Carol Quintul: 
alipirea posesiunilor din Țările de Jos la regatul Spaniei, anexînd 
şi Franţa Regilor Preacrestini®®. Aceste noi țeluri imperialiste 
nu vor mai avea nici o şansă. 


Regatul Franței îi scapă lui Filip al II-lea 


Ocrotit de pacea de la Cateau-Cambresis, puterea franceză 
se descompune după moartea lui Henric al II-lea (1559). Ne- 
avînd timp îndelungat un rege adult, reapar slăbiciunile monar- 
hiei franceze, mai întîi prin turbulenta marilor feudali. 

Rege la 15 ani, François al II-lea este lipsit de cultură şi de 
energie. El îi lasă pe cei din familia de Guise, unchii soţiei sale, 
Maria Stuart, să guverneze în locul său. Această situaţie stimu- 
leazä ambițiile: alti mari feudali (Montmorency, Bourbon) pot 
să aibă pretenţii să-l sfătuiască pe rege, fiind chiar mai în- 
dreptatiti decît de Guise. Aceste rivalități se vor agrava datorită 
strînsei legături dintre certurile religioase şi luptele politice: 
condusă de Coligny şi de Bourbonj, nobilimea protestantă se 
ridică împotriva familiei de Guise care-i persecută pe reformaţi. 

Avînd drept scop să-l răpească pe rege pentru a-l sustrage 
influenţei familiei de Guise, conjuratia de la Amboise este de- 
mascată şi reprimată cu asprime. Poetul Agrippa d’Aubigné 
(1552-1630) povestește că fratele său l-a pus să jure că-i va 
răzbuna pe condamnatii spinzurati de ferestrele castelului de la 
Amboise. 

Moartea lui Francois al II-lea (1560) a retezat influenţa 
familiei de Guise. Catherina de Medici devine regentă în nume- 
le lui Carol al IX-lea, al doilea fiu al său. Ea încearcă, printr-o 
politică de toleranţă, să dezamorseze situaţia pe care duşmăniile 
religioase şi vechile rivalități senioriale o fac explozivă. Dar 
dorinţa sa se loveşte de manevrele familiei de Guise şi de pre- 
siunile ginerelui său, Filip al II-lea. În timp ce suveranul spaniol 
ameninţă că va interveni în Franţa pentru a distruge erezia, 
familia de Guise se însărcinează să pună gaz pe foc: la Vassy, în 
Champagne, oamenii ducelui de Guise împrăştie o adunare pro- 
testantă şi ucid vreo treizeci de reformaţi (1562). Este începutul 
războaielor religioase. 

Agravat de implicaţiile religioase, războiul pentru putere 
pe care îl provoacă familia de Guise şi Bourbon depăşeşte cu- 
rînd graniţele regatului francez. Prințul de Condé, fratele lui 
Francois de Guise, apelează la prinții lutherani germani si la 
Elizabeta a Angliei şi în felul acesta regența şi familia de Guise 
sînt împinse către prinții catolici şi mai ales către Filip al II-lea, 
care arde de nerăbdare să intervină. 

În nemilosul război civil care sfişie Franţa se înmulţesc 
masacrele şi asasinatele. La asasinarea lui Francois de Guise 
(1563) se răspunde în noaptea de 23 spre 24 august 1572 cu 
masacrul hughenotilor (noaptea Sfintului Bartolomeu): trei mii 
de protestanți sînt ucişi, printre care amiralul de Coligny, de- 
venit consilierul principal al tînărului rege Carol al IX-lea. 

Manevrind între facțiunile politice rivale, Catherina de 
Medicis încearcă să păstreze pentru ea tronul fiilor săi. Ea în- 
vrăjbeşte cele două partide şi înlesneşte pe rînd adversarilor să-l 
pună pe rege sub dominaţia lor. Preocupată să-l controleze pe 
rege, ea nu ezită să-l elimine pe cel care îi cîştigă bunăvoința. 

Unmnindu- i fratelui său Carol al IX-lea (1574), Henric al III-lea 
trebuie deci să înfrunte o situaţie foarte complexă. Inteligent, 
autoritar şi lucid, el nu ştie să-şi folosească aceste calități din 
lipsă de voinţă și de spirit metodic. Încă de la venirea sa pe tron, 
el încearcă să restabilească pacea prin concesii făcute protestan- 

tilor. Nu reuşeşte decît să dezlantuie agitația catolică întreținută 
de Henric de Guise, care îşi ascunde cu greutate pretenţiile la 
tronul Franţei şi pune bazele Sfintei Ligi®! (1567): o adunare 
generală a tuturor asociaţiilor catolice din provincie hotărîtă să 
impună catolicismul, la nevoie chiar împotriva voinţei regelui. 
Amenințarea este cu atît mai mare cu cît umbra lui Filip al II-lea 
se profilează în spatele Ligii. Acesta din urmă îl finanţează de 
altfel pe Henric de Guise. 

Situaţia lui Henric al III-lea este compromisă şi de moar- 
tea tînărului duce de Alençon (1584), ultimul fiu al Catherinei 
de Medicis: regele nu are moştenitor direct. În ordinea succesiu- 
nii, cel ce ajunge primul pe listă este Henric de Navarra. Dar 
succesiunea sa la tronul Franţei este problematică: el este şeful 
partidului protestant. Henric al III-lea trebuie să aleagă între 
urmașul său protestant şi rivalul său catolic, ducele de Guise. 
Pentru a-şi salva coroana, el îl alege mai întîi pe Henric de 
Guise. Dar se simte repede înlăturat de acesta, care se sprijină 
pe cler şi beneficiază de încrederea poporului parizian. Fugind 
din capitală, ajunge la Blois, unde convoacă Stările generale 
(1589) înainte de a-l asasina pe Henric de Guise şi pe fratele 
său, cardinalul de Lorena. La Paris izbucnește o revoltă si 
Mayenne, ultimul frate al lui Henric de Guise este numit locote- 
nent-general al regatului. Renegat de supuşii săi catolici, 
Henric al III-lea nu are altă alternativă decît să se împace cu 
Henric de Navarra şi să-și unească armata cu armata acestuia 
din urmă pentru a asedia capitala. Injunghiat (la 1 august 1589) 
de Jacques Clement, un călugăr fanatic, înainte de a muri, 
Henric al III-lea îl desemnează drept moştenitor legal pe Henric 
de Navarra. 

Filip al II-lea, care se multumise pînă atunci să subven- 
tioneze Liga, hotărăşte să intervină. Situaţia este avantajoasă 
pentru că majoritatea seniorilor catolici refuză să-l considere 
regele lor pe Henric al IV-lea. Pentru Europa catolică, singurul 
rege adevărat al Franţei este bătrînul cardinal de Bourbon, pe 
care Mayenne, ultimul frate al lui Henric de Guise, îl proclamă 

rege la Paris, sub numele de Carol al X-lea, dar care, prizonier 
al lui Henric al IV-lea, nu mai are nici o putere. 

Începe atunci o lungă perioadă de războaie. Franţa apare 
ca un cîmp de luptă închis, în care se înfruntă Europa catolică şi 
Europa protestantă. Henric al IV-lea, rege fără regat, încearcă să 
i-l smulgă lui Mayenne, aliat al lui Filip al II-lea, ale cărui trupe 
au pătruns în Franţa. Începe o luptă ciudată, fără victorii 
hotărîtoare, adversarii ferindu-se să bruscheze lucrurile. În timp 
ce Mayenne, depăşit de intransigenta membrilor parizieni ai 
Ligii, a făcut eforturi deosebite pentru a rezista presiunilor 
continue ale lui Filip al II-lea, Henric de Navarra intenţionează 
să cucerească odată cu regatul şi inimile supuşilor săi. În acest 
scop, el începe să plece urechea la sfaturile binevoitoare ale 
celor care, urmînd sugestia lui Henric al III-lea pe patul de 
moarte, îl împing să se lepede de protestantism pentru a face să 
dispară ezitările francezilor. 

Din rațiuni politice, temîndu-se de puterea lui Filip al II-lea, 
naţiunile Europei nu-i refuză lui Henric al IV-lea sprijinul lor. 
Acestea îşi intensifică eforturile cînd regele Spaniei îşi dezvă- 
luie planurile: moartea cardinalului de Bourbon lipsind Liga de 
justificare, un emisar spaniol propune deputaţilor din Stările 
generale să o numească regină a Franţei pe Isabelle-Claire- 
Eugénie, fiica lui Filip al II-lea şi a Elizabetei de Valois. 

Acest proiect, care pregăteşte embrionul unui nou imperiu 
occidental, determină Liga şi pe parlamentari să înceapă nego- 
cierile cu Henric de Navarra. După ce a abjurat religia protes- 
tanta, el intră triumfător in Paris (22 martie 1594). Ambitiile de 
hegemonie europeană ale lui Filip al II-lea s-au spulberat. Moar- 
tea sa, cîțiva ani mai tîrziu, nu înseamnă totuşi sfîrşitul intenții- 
lor imperialiste ale Habsburgilor: ele vor constitui de acum 
înainte preocuparea ramurei vieneze a familiei. 


Familiile regale în Franţa 
în secolul al XVI-lea 
(genealogie simplificată) 


Regii Franţei 
Ludovic, duce d'Orléans Robert de Clermont, 
fiul lui Carol al V-lea al 6-lea fiu al 
rr GES lui Ludovic cel Sfint 
| | 
Carol d'Orléans Jean d'Orléans 
duce de Angouléme 
Ludovic al XII-lea Frangois | Margareta de Angoulâme 
rege rege regină a Navarrei 
(1498-1515) (1515-1547) 
Catherina Henric al Il-lea Jeanne d'Albret Antoine 
de Medicis (1547-1559) regină a Navarrei de Bourbon 


prengan al II-lea Elisabeta = al IX-lea . al Ill- lea Margareta Henric al IV-lea 
rege (soție a lui rege rege de Valois rege 
(1539-1560) Filip al II-lea) (1560-1574) (1574-1589) (1589-1610) 


Familia de Guise 


Claude de Guise 


| f 
Maria de Lorraine Carol de Guise Francois de Guise 


soție a lui cardinal de Lorrena 
Jacob V Stuart 


rege al Scoției 


Marie Stuart Henric de Guise Carol de Lorrena 
duce de Mayenne 


Familia Bourbon 


Carol de Bourbon 
duce de Vendéme 
descendent al lui Robert de Clermont, al 6-lea fiu al lui Ludovic cel Sfint 


| | 
Antoine de Bourbon Carol, cardinal de Bourbon Ludovic de Bourbon 
rege al Navarrei rege al Ligii sub numele prinț de Condé 
de Carol al X-lea 
Henric de Bourbon 
rege al Navarrei (sub numele de Henric al Ill-lea) 
rege al Franţei (sub numele de Henric al IV-lea) 

Dificultățile Habsburgilor din Viena 


Moartea lui Filip al II-lea de Spania consfinteste eşecul 
încercării acestuia de a domina Europa. Totuşi, puterea spaniolă 
rămîne considerabilă chiar dacă peninsula este slăbită de scăde- 
rea transporturilor de metale preţioase şi de emigrația tot mai 
mare, consecință a sărăcirii economice şi a unei politici reli- 
gioase intransigente. Ţările de Jos, chiar micşorate prin desprin- 
derea Provinciilor Unite calviniste, constituie un puternic cap 
de pod în nordul Europei, iar posesiunile din Italia, comunicînd 
uşor cu cele austriece ale ramurii mezine, reprezintă replica 
meridională a Flandrei. Numai caracterul lor slab împiedică pe 
urmaşii lui Filip al II-lea să reia la rîndul lor politica imperialis- 
tă a singuraticului de la Escurial. 

Ultima încercare a Habsburgilor de a domina Europa vine 
de la Sfîntul Imperiu germanic, pe care dezbinarea suveranilor 
săi şi lipsa de autoritate a împăraţilor, păreau să-l hărăzească 
unei lente alunecări în anarhie. Ferdinand I este ales împărat în 
1558, după abdicarea fratelui său, Carol Quintul. El poate încă 
să ofere iluzia unui suveran independent, dornic să reunească 
forţele Imperiului pentru a-i respinge pe turci, care ocupă statele 
sale din Ungaria. Puterea sa depinde totuşi de bunăvoința prinți- 
lor germani pe care este obligat să-i menajeze, aplicînd prevede- 
rile Păcii de la Augsburg. 

Această slăbiciune a Habsburgilor de Viena este încă şi 
mai evidentă în timpul succesorilor imediat următori ai lui 
Ferdinand I Incapabili să guverneze imperiul, sau luptindu-se 
între ei pentru putere, ei lasă calea liberă prinților protestanți 
sau catolici, care se înfruntă direct, formînd partide bine organi- 
zate. Punînd capăt certurilor dintre calvinisti şi luterani, prinții 
protestanți se organizează în Uniunea evanghelică, grupată în 
jurul Electorului palatin, în timp ce catolicii formează o Ligă 
Sfinté condusă de ducele de Bavaria. 

Ambitiile. lui Ferdinand al II-lea 


Germania de la începutul secolului al XVII-lea este deci 
farimitata, dezbinările religioase adăugîndu-se farimitarii poli- 
tice care fac neputincios „Sfîntul Imperiu de naţionalitate ger- 
manică“. Dar dacă vine un împărat energic care să redea forță 
Imperiu ar putea pretinde conducerea Europei din care ar extir- 
pa erezia... 

Astfel gîndesc iezuiţii care conduc Contrareforma în state- 
le Habsburgilor. Ei nu-l simpatizează pe Mathias, împărat din 
1612 pînă în 1619, care încearcă zadarnic să desființeze cele 
două ligi rivale: Uniunea Evanghelică si Liga Sfinta. În schimb, 
iezuiții au să-i propună un succesor ales dinainte: vărul său, 
arhiducele Ferdinand de Styria, pe care l-au crescut ei şi cu 
ajutorul căruia speră să asigure succesul Contrareformei în 
Imperiu. 

Sub influenţa lor, împăratul Mathias îl recunoaşte pe 
Ferdinand drept succesor şi îl prezintă el însuşi drept viitor rege 
al Boemiei (1617). Cehii, care au obţinut (1609) recunoaşterea 
oficială a Bisericii husite, sînt cu atît mai îngrijoraţi cu cît 
Ferdinand a demonstrat deja în Styria zelul său catolic: el a 
oferit protestanților posibilitatea de a alege între convertire 
şi exil. Desigur, Ferdinand jură să respecte acele „lettres de 
Majesté“ care garantează libertatea religioasă a cehilor, dar 
nu-şi tine promisiunea. Tracasările şi persecuțiile împotriva 
protestanților provoacă agitația nobilimii cehe. In mai 1618, o 
delegaţie de protestanți înarmaţi se prezintă la castelul regal din 
Hradcany şi, după o discuţie aprinsă, îi aruncă pe consilierii 
regali pe fereastră. 

„Aruncarea pe fereastră de la Praga“ marchează ruptura 
dintre cehi şi Imperiu. Se constituie un guvern revoluţionar şi 
cînd, în mai 1619, împăratul Mathias moare, cehii îl declară pe 
Ferdinand decăzut şi îl aleg în locul lui pe Electorul palatin 
Frederic al V-lea. Conflictul începe cîteva zile mai tîrziu, cînd 
Ferdinand al II-lea este ales împărat. 

Acest conflict nu poate fi considerat doar un război reli- 
gios. El tine de tentativa făcută de Ferdinand al II-lea şi de 
iezuiți de a reface Sfîntul Imperiu germanic. Acest nou plan 
expansionist al Habsburgilor, în care Ferdinand al II-lea trebuie 
să reia ambițiile lui Carol Quintul cu metodele lui Filip al II-lea, 
nelinişteşte națiunile Europei. Acestea se vor ridica împotriva 
Habsburgilor de Viena. 


Războiul „de treizeci de ani“ 


Dacă Boemia, motivul direct al conflictului, se găseşte în 
centrul Europei, războiul apare foarte repede ca un nou episod 
al planului habsburgic de a reface o Europă catolică pe care 
s-o domine. Taberele adverse se constituie în jurul acestei pers- 
pective: cehii, cerînd ajutor şefului Uniunii Evanghelice isi 
leagă soarta de cea a prinților germani interesaţi de menţinerea 
unui împărat fără autoritate. În ceea ce-i priveşte, Habsburgii 
fac bloc în jurul lui Ferdinand; Spania trimite Habsburgilor din 
Viena trupe din Veneţia și din Țările de Jos. În această înfrun- 
tare care rămîne germană trebuie semnalată absenţa țărilor euro- 
pene cele mai interesate în eşecul împăratului: Anglia lui Jacob 
Stuart dezaprobă revolta cehă, în timp ce Franţa este paralizată 
de regența care urmează morţii lui Henric al IV-lea (1610). 

În aceste condiţii soarta războiului este repede pecetluită: 
Boemia cade în mîinile lui Ferdinand, iar regimul habsburgic se 
stabileşte cu brutalitate în regatul recucerit. Executii nume- 
roase, otrăviri şi confiscări asigură autoritatea împăratului în 
tara si deschide prăpastia între populaţia cehă şi stăpînii săi 
germanici. Numai nobilii catolici găsesc îndurare în faţa împă- 
ratului. Dată pe mîna mercenarilor, Boemia este jefuită şi va 
recunoaşte prima acele „orori ale războiului“ care vor deveni 
obişnuite în Europa şi pe care gravurile lui Callot le-au imor- 
talizat pentru posteritate. Condusi de nunțiul papal Carafa, ie- 
Zuitii trec la convertirea forțată a locuitorilor. Multi preferă să 
fugă din Boemia şi emigrează în toată Europa. Reluînd pro- 

iectele centralizatoare şi catolice ale lui Filip al II-lea, Ferdinand 
aplică în regatul care se află în stăpînirea sa regimul pe care 
visează să-l introducă în întreg Imperiul: vechiul regat al Boe- 
miei este lipsit de orice autonomie, monarhia încetează să mai 
fie electivă şi devine ereditară în favoarea Habsburgilor. 

Cît despre Electorul palatin, acesta se întoarce în grabă în 
statele sale pe care le găseşte ocupate de trupele spaniole venite 
din Ţările de Jos. Frederic al V-lea este alungat din statele sale 
şi exilat din Imperiu: de acum înainte, în colegiul care îl numes- 
te pe împărat nu mai sînt decît doi electori protestanți (Saxa şi 
Brandenburg). 

Victoria lui Ferdinand este cu atît mai îngrijorătoare pen- 
tru naţiunile Europei cu cît aceasta coincide cu o reluare a 
activităţii Habsburgilor din Spania în Italia şi în Ţările de Jos. 
Odată cu numirea (1624) a cardinalului Richelieu în funcţia de 
ministru al lui Ludovic al XIII-lea, Franţa iese dintr-o lungă 
letargie diplomatică $i îşi dă seama imediat de pericolul pe care 
îl reprezintă întreprinderile Habsburgilor. Dar Richelieu crede 
că regele trebuie mai întîi să restabilească ordinea în regatul 
său, în care prinții protestanți îi batjocoresc autoritatea. Fără să 
acționeze în mod direct împotriva Habsburgilor, el se strădu- 
leste să ridice obstacole în calea ambițiilor lor. Regele Dane- 
marcei este cel căruia îi revine acest rol. 


Danemarca şi Suedia împotriva 
lui Ferdinand al II-lea 


În timp ce Uniunea de la Kalmar se prăbuşeşte definitiv 
(1523), fiecare dintre suveranii Uniunii — Gustav Vasa în Sue- 
dia şi Frederic I în Danemarca - se străduieşte să constituie un 
stat puternic. În acest scop ei hotărăsc să confişte bunurile celui 
mai mare proprietar de paminturi din Scandinavia: Biserica. 
Pentru a-i da acestei operaţii economice un pretext religios, şi 
unul si celălalt se fac luterani. Pentru Frederic I, această con- 

vertire avea în plus avantajul de a răspunde unui profund senti- 
ment antigermanic, hrănit de secole de luptă împotriva expan- 
sionismului germanic. 

Fiul său, Christian al IV-lea (1588-1648), prinț al Impe- 
riului datorită posesiunilor sale din Schleswig-Holstein, este 
legat de prinții protestanți din Germania de nord. Aliat cu ora- 
şele luterane ale Hansei, el visează să extindă influența daneză 
asupra estuarelor germane. De aceea se nelinişteşte în fata ac- 
tiunilor Habsburgilor din Spania împotriva Provinciilor Unite şi 
ale împăratului împotriva protestanților. 

Încurajat de trimişii lui Richelieu, de Anglia şi de Olanda, 
el se străduieşte să adune forţele protestante din Germania. 
Frederic al V-lea din Palatinat îi oferă un comandant de armată 
şi un argument de drept pentru a interveni. 

Dar Ferdinand al II-lea nu rămîne inactiv: un nobil ceh 
aliat, Albert de Valdstejn (mai cunoscut sub numele germanizat 
de Wallenstein), adună pe socoteala sa o armată de 20 000 de 
mercenari. Ofensiva daneză este sortită eşecului: trupele lui 
Christian al IV-lea sînt zdrobite în 1626. Temîndu-se ca Sue- 
dia să nu profite de situaţie, prin pacea de la Liibeck (1629), 
Christian al IV-lea trebuie să renunţe să mai intervină în afa- 
cerile Imperiului. 

Ferdinand al II-lea profită de această situație pentru a-şi 
mai mări puţin autoritatea asupra Germaniei $1 pentru a mai 
avansa în dubla întreprindere de -restaurare a catolicismului şi 
de centralizare: el dă satisfacție catolicilor anulind toate actiu- 
nile luterane împotriva bunurilor Bisericii. Dar Ferdinand inten- 
tioneaza să le dea o lovitură grea pe plan politic. Puternic dato- 
rită victoriilor sale recente, el intenționează să se lipsească de 
Electori şi să refacă o monarhie ereditară în favoarea Habs- 
burgilor. La Ratisbonne, el propune Dietei să-l aleagă pe fiul 
său rege al romanilor. Trimisul lui Richelieu, părintele Joseph, 
stîrneşte neîncrederea Electorilor care refuză să-l aleagă pe fiul 
lui Ferdinand. 

Pentru Richelieu acesta este un succes diplomatic incon- 
testabil. Succes consolidat în Franţa prin victoria sa asupra 

partidului grupat în jurul reginei mamă, care caută să-l discredi- 
teze acuzîndu-l de o politică antispaniolă şi anticatolică. Richelieu 
poate acum să-şi pună în aplicare planul: el trimite. împotriva 
lui Ferdinand al II-lea redutabila armată suedeză pe care o între- 
tine din subventiile sale. 

Suedia urmaşilor lui Gustav Vasa este foarte legată de 
Reformă. Cînd Ioan al III-lea se căsătoreşte cu mostenitoarea 
Jagellonilor din Polonia, nobilimea suedeză îl bănuiește că vrea 
să unească pe capul fiului său, Sigismund, cele două coroane, a 
Suediei şi a Poloniei, sutinute de religia catolică. Refuzînd ceea 
ce i se pare o formă de supunere politică şi religioasă, nobilimea 
suedeză îl detronează pe Sigismund în favoarea unchiului său, 
Carol (1604). 

Noul rege întreprinde o serie de campanii menite să sta- 
bilească autoritatea suedeză în detrimentul Poloniei şi Dane- 
marcei. Rege la şaisprezece ani, fiul său, Gustav-Adolf, 
devine apărătorul cauzei reformate împotriva acţiunilor lui 
Ferdinand al II-lea. Cultivat, chiar savant, dispunind de posibili- 
tatea de a se dota cu un armament de ultimă oră datorită minelor 
de fier în care Suedia este bogată, el înfiinţează o armată natio- 
nală de 130 000 de oameni, formată din ţărani suedezi viguroşi, 
supuși unei discipline severe şi plătiți în mod permanent. Aceas- 
tă armată luptă nu din spirit mercenar, ci în numele unui ideal 
religios şi naţional. Intrînd în luptă cîntînd psalmi, îi alungă pe 
polonezi din Livonia (1621), apoi cucereşte Prusia orientală şi 
preia controlul asupra. Niemenului si Vistulei. Regatul Suediei 
se întinde acum pînă la teritoriile germanice. 

Gustav-Adolf este conştient de pericolul pe care îl repre- 
zintă pentru Scandinavia recucerirea catolică a Habsburgilor 
din Germania. De aceea el ascultă cu atenţie sugestiile lui 
Richelieu, care, promitindu-i subvenţii serioase, îl sfătuieşte 
să-și întoarcă forțele împotriva Imperiului. Chiar în momentul 
în care părintele Joseph (1630) îi convinge pe Electorii de la 
Ratisbonne să nu cedeze pretențiilor împăratului, regele Suediei 
debarcă in Pomerania şi primește ajutorul Electorilor protestanți 

de Saxa şi de Brandenburg. Aceste evenimente marchează o 
nouă etapă în războiul indirect care se duce între Richelieu, 
reprezentant al statelor nationale din Europa, $i Ferdinand al II-lea, 
moştenitor al concepţiilor hegemonice ale familiei de Habsburg. 

Bazele alianţei dintre Richelieu şi Gustav-Adolf sînt totuşi 
nesigure: pentru Richelieu, Gustav-Adolf nu este decît un „con- 
dottiere“, a cărui armată o cumpără şi căruia îi permite să dis- 
pună de ţinuturile cucerite cu condiţia să respecte pe aceste 
teritorii cultul catolic. Departe de a se bate pentru regele Fran- 
tei, Suedia lui Gustav-Adolf caută să-şi extindă dominaţia asu- 
pra întregii Mări Baltice şi să constituie o federaţie a statelor 
reformate din Germania de Nord: un fel de Imperiu protestant 
care ar contrabalansa Imperiul catolic. 

Jefuirea de către forţele imperiale ale lui Tilly a oraşului 
protestant Magdeburg ajută acest plan, aruncind pe prinții pro- 
testanti, la început neîncrezători, în braţele lui Gustav-Adolf. 
Devenit şef al protestanților din Imperiu, regele Suediei începe 
ofensiva. În cîteva săptămîni, el este stăpînul si arbitrul Ger- 
maniei. Tilly se retrage în Saxa, apoi este zdrobit la Breitenfeld 
(1631). Năpustindu-se spre Rhin, Gustav-Adolf îi alungă pe 
spanioli din Mainz. 

El îi propune atunci lui Richelieu o acţiune paralelă în 
Franche-Comté şi Alsacia. Înspăimîntat de succesele rapide ale 
regelui Suediei și puţin dornic de a deveni instrumentul politicii 
protestante a acestuia, care nu era în ochii lui decît un mercenar 
devotat şi ascultător, cardinalul tergiversează. Franţa este inca- 
pabilă să tina în frîu uraganul pe care tocmai l-a declanşat în 
Germania. Sătul de interminabilele negocieri cu francezii, Gus- 
tav-Adolf hotărăşte să treacă la acțiune debarasîndu-se de Elec- 
torul de Bavaria, sufletul coaliţiei catolice. O ofensivă fulge- 
rătoare îl conduce la München şi îi deschide calea spre Viena. 
Îngrozit, Ferdinand al II-lea îl recheamă pe Wallenstein care îşi 
reface armata, o alătură celei a lui Maximilian de Bavaria şi, cu 
forte net superioare ca număr, barează suedezilor drumul spre 

capitală. La capătul unei lupte nesigure de cinci zile, Gustav- 
Adolf renunţă şi ‘se întoarce spre Saxa, urmărit de inamici. 
Lupta decisivă se dă la Liitzen, la 16 noiembrie 1632: suedezii 
cîştigă, dar Gustav-Adolf este ucis în bătălie. 

Moartea sa îl scoate pe Richelieu din încurcătură, dar nu 
rezolvă problemele lui Ferdinand. Cancelarul suedez Oxen- 
stiern rămîne în Germania şi organizează lupta împotriva împă- 
ratului. Mai mult, Bernard de Saxa-Weimar, locotenent al lui 
Gustav-Adolf, îşi atribuie un ducat în regiunea Franken (sau 
Franconia), în timp ce Wallenstein, teoretic în serviciul lui 
Ferdinand, o face pe suveranul în castelul său din Boemia, 
ascultînd cu bunăvoință pe trimişii lui Richelieu care îi trec pe 
sub nas coroana Boemiei în schimbul unei alianțe împotriva 
împăratului. Pentru a evita această situaţie catastrofală, Ferdinand 
îl asasinează în 1634. Combinația diplomatică a lui Richelieu 
împotriva Habsburgilor a eşuat. Acest eşec este agravat de in- 
frîngerea suedezilor lui Oxenstiern de armatele împăratului, la 
Nordlingen (1634), şi de spectaculoasa împăcare a împăratului 
cu Electorul de Saxa. După atitia ani dificili, Ferdinand II, care 
nu a facut decit să consolideze tendinţele sale imperialiste, iese 
triumfător. 

Pentru Richelieu şi ministrul spaniol Olivares, timpurile 
abilităților diplomatice au trecut. Europa statelor naţionale, 
între care pe primul loc se află Franţa, trebuie să pună capăt 
ambițiilor imperialiste ale Habsburgilor. Se anunţă o nouă in- 
fruntare care va dura mai mult de douăzeci de ani. 


Franţa iese din culise 


Etimologic universală62, religia catolică face parte inte- 
grantă din întreprinderile imperaliste ale Habsburgilor. Deci, nu 
este de mirare că apărătorii cei mai inversunati ai independenţei 
statelor sînt reformatii. După ce au înlăturat centralizarea reli- 
gioasă a Romei, ei intenționează să scuture jugul politic repre- 
zentat de Habsburgi şi să scape de toate amenințările pe care le 
include titlul imperial. 

Pentru a pune capăt ambițiilor Habsburgilor, Richelieu se 
vede obligat să încheie cu reformatii o alianţă la care nu s-a 
gîndit pînă acum decit cu aversiune. Regele Preacrestin devine 
protectorul recunoscut al protestantismului european. În 1635, 
se încheie acorduri cu Suedia — căreia i se promite Electoratul 
de Mainz , cu Danemarca — căreia i se oferă Bremenul în 
schimbul binevoitoarei sale neutralitäti —, cu Bernard de Saxa- 
Weimar — care va primi Alsacia în schimbul armatei sale — şi, în 
sfîrşit, cu Provinciile Unite „răsculate împotriva regelui şi Dum- 
nezeului lor“, care primesc subvenţii pentru a nu încheia pacea 
cu Spania. Cardinal al Bisericii romane, Richelieu reuneşte 
protestanții din Europa împotriva împăratului catolic, distri- 
buindu-le în schimb pămînturile Sfîntului Imperiu. 

Începe acum un lung război cu o mulţime de peripeții. 
Protagoniştii dramei dispar unii după alții. Ferdinand al II-lea 
moare în 1637, în timp ce armatele Habsburgilor, după ce au 
cucerit Corbie pe Somme, ameninţă Parisul. Cînd Richelieu 
(1642) şi Ludovic al XIII-lea (1643) mor la rîndul lor, trupele 
franceze au îndreptat situația: învingînd-o la Rocroi (1643), 
tînărul duce de'Enghien pune capăt superiorității infanteriei 
spaniole care a durat un secol şi jumătate. 

Reluînd politica lui Richelieu, cardinalul Mazarin, după 
strălucitele victorii obţinute de generalii francezi, Turenne şi 
Conde, îl obligă pe împărat să negocieze (1648). Războiul cu 
Spania durează încă zece ani: ca pe timpul lui Filip al II-lea, 
Habsburgii din Madrid încearcă să profite de tulburările interne 
care sfişie Franţa — Fronda privilegiatilor, magistraţii şi nobi- 
limea militară, pe care monarhia absolută încearcă să-i înde- 
părteze, se opun lui Mazarin. În ciuda alianţei temporare cu 
prințul de Condé, spaniolii sînt la rîndul lor obligați să nego- 
cieze. Tratatul din Pirinei (1659) pune capăt, după aproape un 
secol şi jumătate, luptelor dintre Habsburgi și Franţa. 

Tratatele de la Westfalia şi Pirinei anunţă sfîrşitul definitiv 
al tentativei de unificare imperialistă a Europei de către Casa de 
Austria. Acestea dau naştere unei noi Europe în care se afirmă 

forţa triumfătoare a monarhiilor nationale. Echilibrul european 
învinge, fiind bazat pe frica reciprocă a naţiunilor egale ca 
importanţă. Va trebui să se aştepte Revoluţia franceză pentru a 
se naşte o ideologie capabilă să justifice o nouă tentativă de 
unificare europeană. 


Tratatele de la Westfalia şi Pirinei 


Încheiate după un secol şi jumătate de războaie duse de 
naţiunile Europei împotriva imperialismului habsburgic, trata- 
tele de la Westfalia (1648) şi Pirinei (1659) consfintesc din 
punct de vedere juridic eşecul tentativei hegemonice a lui Carol 
Quintul şi a urmașilor săi. Habsburgii sînt loviți chiar în inima 
acestui imperiu din care au vrut să facă instrumentul dominaţiei 
lor. 

Ferdinand al II-lea voise să instaureze autoritatea absolută 
a împăratului asupra Germaniei. Urmașii săi învinşi trebuie să 
recunoască „libertățile“ prinților germani, care continuă fari- 
mitarea politică a Imperiului şi condamnă pe împărat la ne- 
putință. „Împăratul iezuiţilor“ a vrut, ca si Carol Quintul si 
Filip al II-lea, să-şi bazeze tentativa hegemonică pe o recucerire 
catolică a Germaniei. Tratatele de la Westfalia condamnă Sfîn- 
tul Imperiu să nu mai fie romanic decît cu numele: în statul lui, 
fiecare prinţ poate să aleagă şi să impună poporului său religia 
pe care o doreşte. Tratatele de la Westfalia fac din Sfîntul Im- 
periu o confederație foarte slabă, formată din 350 de principate 
libere din punct de vedere politic şi religios: ele pot chiar să 
încheie tratate cu străinătatea. Din ce în ce mai derizoriu, titlul 
imperial rămîne supus alegerii marilor Electori (opt în loc de 
şapte), Electorul Palatin recîştigîndu-şi titlul electoral pe care 
Ferdinand al II-lea i-l ridicase. 

Consecințele teritoriale sînt mai mici. Habsburgii cedează 
Franţei un ansamblu destul de confuz de drepturi feudale şi de 
proprietăţi asupra Alsaciei. Suedia îşi realizează ambițiile: pri- 
mind Pomerania orientală şi episcopatele de Boemia şi de Verden, 

ea îşi asigură controlul estuarelor fluviilor germane Oder, Elba 
şi Weser. Spre deosebire de Alsacia, pe care negociatorii din 
Westfalia au avut grijă să o separe de Imperiu, aceste posesiuni 
dau regelui Suediei titlul de prinţ german şi dreptul de a face 
parte din Dietă. În sfîrşit, un alt stat german, Brandenburgu], 
capătă din aceste tratate avantaje cărora viitorul le va arăta 
importanţa. Deja moştenitor al ducatului de Cléves (1614) şi 
stăpîn al Prusiei (1618), noul Elector de Brandenburg, Frederic- 
Wilhelm de Hohenzollern, primește Pomerania orientală şi o 
întreagă serie de teritorii situate de-a lungul fluviilor germane 
(Halberstadt, Minden, Magdeburg). 

Modificările teritoriale aduse de tratatul din Pirinei nu sînt 
nici ele cu mult mai importante. Spania învinsă nu cedează 
Franţei decît Roussillon şi Artois. Si chiar dacă tînărul rege al 
Franţei, Ludovic al XIV-lea, se căsătoreşte cu fiica cea mai 
mare a lui Filip al II-lea, infanta Maria-Tereza, el trebuie să 
renunţe — pentru 500 000 de scuzi de aur — la toate drepturile 
eventuale asupra succesiunii Spaniei. 

Pentru a încheia conflictele europene în curs nu mai ră- 
minea decît să se pună capăt lungului război dus de tînăra pu- 
tere suedeză împotriva vecinilor săi danezi şi polonezi pentru 
stăpînirea coastelor Balticii. Încheiată sub auspiciile lui Maza- 
rin, în 1660, pacea de la Oliva pune capăt acestui război din 
nord şi asigură, în schimbul alipirii teritoriului Suediei, împă- 
carea polonezilor cu suedezii. 

După un secol de războaie, Habsburgii trebuie să constate 
eşecul ambițiilor lor. Tentativele lor hegemonice bazate pe cu- 
cerirea catolică au sfîrşit printr-un fiasco în Europa statelor 
naționale. Rînd pe rînd, Filip al II-lea al Spaniei, apoi Habs- 
burgii din Viena au fost infrinti în încercarea de a realiza aceste 
proiecte ambitioase. Noul echilibru european, aşa cum reiese 
din tratatele de la Westfalia şi din Pirinei se bazează pe dubla 
preponderență a Franţei în Europa occidentală şi a Suediei in 
Europa de nord. Dar ar fi simplist să se reducă Europa la această 
preponderență franco-suedeză. Europa statelor nationale, care 

iese întărită din eşecul Habsburgilor, este cu mult mai complexă. 
Lipsită de visul ei imperial, Austria rămîne o putere naţională 
de prim-plan, Prusia se afirmă în ciuda tulburărilor prin care a 
trecut, Anglia şi-a consolidat vocaţia maritimă şi colonială, iar 
Rusia, -ieșită din izolarea pe care a cunoscut-o în timpul perioa- 
dei sale de constituire, începe să privească spre Europa. Noi 
state au luat fiinţă, altele s-au consolidat şi vor zdruncina şi 
complica echilibrul european. Epoca echilibrului statelor natio- 
nale începe la mijlocul secolului al XVII-lea. 


Partea a III-a 


(1660-1789) 
Clasicismul şi Iluminismul 
la ora echilibrului european 


Capitolul 10 


EUROPA LA MIJLOCUL 
SECOLULUI AL XVII-LEA 


E În Europa de nord-vest (Anglia, Franța, Ţările de Jos), la 
mijlocul secolului al XVII-lea, marile monarhii naţionale trec 
printr-o criză provocată de marile grupări sociale cu rădăcini în 
trecut (aristocrația nobiliară) sau de noile curente economice 
(burghezia comercială) care încearcă să se elibereze de puterea 
absolută a suveranilor. În Franța, monarhia absolută triumfă 
după tulburările provocate de F rondăS5. In Anglia, monarhia este 
zguduită de o revoluție care duce la execuţia regelui şi instaurarea 
unei republici efemere. În Provinciile Unite izbucneşte un conflict 
între puternica burghezie din provincia Olandei şi pretențiile 
monarhice ale familiei de Orania. 


E Distruse de înfrîngerea în fata Franţei, posesiunile Habsbur- 
gilor nu prezintă acelaşi dinamism. Spania cunoaşte începutul 
unei lungi decadențe, iar succesiunea la tronul Spaniei, a cărei 
dinastie este ameninţată de dispariţie, devine o miză pentru Euro- 
pa. Prinşi între ofensiva turcilor şi puterea crescîndă a familiei 
Hohenzollern de Brandenburg, Habsburgii din Austria nu mai 
exercită asupra Imperiului ruinat şi divizat decit o autoritate 
derizorie. 


In nordul Europei, hegemonia suedeză instaurată la mijlocul 
secolului al XVII-lea este amenințată de creşterea puterii prusace. 
Dar în afara acesteia, Suedia nn are în fata decit o Rusie semi- 
barbară şi o Polonie micsorata. Timp îndelungat dominată de 

mongoli, Rusia se eliberează la sfîrşitul secolului al XV-lea şi la 
începutul secolului al XVI-lea, sub domniile lui Ivan al III-lea şi 
Ivan al IV-lea cel Groaznic. Extinzindu-si domeniile în Siberia, 
statul rus luptă la vest împotriva Poloniei şi a Suediei. După o 
perioadă de anarhie, venirea în secolul al XVII-lea a dinastiei 
Romanovilor îi aduce o relativă stabilitate politică în ciuda civi- 
lizafiei rămase în urmă fafa de Occident. Mult mai civilizată, 
Polonia este slăbită de tendinţele anarhice ale nobilimii. Rega- 
litatea ei electivă este lipsită de un mijloc de a acţiona în fafa unei 
aristocrații care, la fiecare scrutin, obligă pe noul suveran să mai 
renunțe la o fărîmă de putere. 


La vest: criza monarhiilor naţionale 


Tratatele din Westfalia (1648) şi din Pirinei (1659) pun 
capăt tentativelor hegemonice ale Habsburgilor asupra Europei 
si lasă cale liberă statelor nationale constituite în jurul monar- 
hiilor din Europa occidentală. 

Decăderea puterii spaniole face ca Franţa, ieşită în final 
victorioasă din lupta interminabilă dusă împotriva Habsburgilor, 
să apară ca prima putere a continentului. Devenite independente 
după ce au luptat împotriva pretențiilor spaniole şi imperiale 
(tratatele de la Miinster, 1648), Provinciile Unite se afirmă că 
principala putere economică din Europa. În sfîrşit, Anglia, timp 
îndelungat sfiîşiată de conflicte interne şi care a stat deoparte in 
cea mai mare parte a conflictului european, şi-a făcut o reintrare 
triumfală pe scena europeană, aliindu-se cu Mazarin pentru a 
da ultimele lovituri Spaniei epuizate. 

Dar aceste monarhii naţionale victorioase, care au ştiut 
să-şi apere interesele în fata Habsburgilor, intră toate în criză la 
mijlocul secolului al XVII-lea. O criză legată, fără îndoială, de 
evoluţia socială care le zdruncină profund. Aceasta îşi are ori- 
ginea, dincolo de specificitatile nationale, în dificila formare a 
statelor pe ruinele concepţiilor medievale despre monarhie. 
Criza este legată în egală măsură de căutarea echilibrului dintre 
diversele grupuri sociale şi o monarhie din ce în ce mai abso- 

lutistă. Criza din secolul al XVII-lea pune deci în termeni noi 
problema formei statale. Soluţiile la care ajung statele naţionale 
europene sînt diferite: o diferență netă separă Franţa, Marea 
Britanie şi Provinciile Unite care ies consolidate din criză, de 
Spania care, ruinată de război şi de politica neprevăzătoare a 
suveranilor săi, pare să se îndrepte spre o prăbuşire inevitabilă. 

În Franţa, această criză are un nume: Fronda. Ea izbuc- 
neşte într-un moment de relativă relaxare a puterii. Autorității 
severe a unui Richelieu sprijinit de suveranul său îi ia locul 
prezenţa suspicioasă a cardinalului Mazarin, care nu poate con- 
ta pe sprijinul simbolic al unui rege minor şi al unei regine 
mamă fără autoritate. Protest al săracilor împotriva fiscalitätii 
regale, tentativă a marilor nobili de a recuceri bunăvoința suve- 
ranului, ca şi un rol în afaceri şi încercarea ofiţerilor regali de a 
controla activitatea monarhiei, Fronda îi adună pe cei nemultu- 
miti de monarhia absolută. 

Eşecul mișcării nu-şi are originea în puterea regală repre- 
zentată de Mazarin, ci în diversitatea de interese pe care se 
bazează revolta. Fronda nu rezistă decît datorită dușmanului 
comun, suveranul absolut. Mazarin înțelege bine acest lucru. 
Confruntat cu revolta provinciilor aflate în mîinile marilor feu- 
dali, a Parisului aflat în mîna parlamentarilor $i a poporului care 
îi susținea şi pe unii şi pe ceilalți, el se retrage pe teritoriul 
Electorului de Köln (1652). Această retragere scoate în evidență 
lipsa de forță a revoltei: derutati de retragerea celui ce simboliza 
tot ceea ce detestă, razvratitil se arată a fi incapabili să organi- 
zeze în Franţa o nouă guvernare. Intrigile prinţului de Conde 
(şeful Frondei nobilimii) cu spaniolii neliniştesc pe parlamen- 
tari, iar teroarea pe care o instaurează în capitală îi oboseşte pe 
parizieni. Negocierile încep şi se sfirsesc în octombrie 1652, la 
întoarcerea tînărului rege în Paris. Cîteva luni mai tîrziu, 
Mazarin se întoarce şi el, în aclamatiile mulțimii. Monarhia 
absolută iese din aceste tulburări consolidată în mod consi- 
derabil. În lipsa unei alte alternative, Ludovic al XIV-lea devine 
cel mai absolut dintre suveranii europeni, dar în acelaşi timp şi 
cel mai puternic. 

În Anglia, monarhia absolută provoacă aceeaşi reacţie, dar 
consecinţele sale sînt total diferite. Jacob I Stuart, care dom- 
neste din 1603 pînă în 1625, apoi fiul său, Carol I (1625-1649), 
încearcă să-şi impună puterea absolută. Această încercare, care 
se opune tendinţelor economice şi religioase ale regatului, pro- 
voacă ostilitatea claselor celor mai dinamice ale ţării. Pe plan 
religios, Jacob I intenţiona să menţină o Biserică puternic ierar- 
hizată. „Dacă nu sînt episcopi, nu există rege“ obişnuia el să 
spună. O concepţie care şochează profund convingerile ,,puri- 
tanilor“64 protestanți intransigenti, care doresc să curețe religia 
anglicană de ultimele rămăşiţe ale „papismului“65. Or, puritanii 
se recrutau exact din cele două clase sociale cele mai dinamice 
din Anglia secolului al XVII-lea: burghezia comercială din ora- 
şe şi marii proprietari de la tara. Si unii şi alții sînt neîncrezători 
fata de o putere regală care caută să controleze cu stricteţe viata 
economică a regatului si care nu-și ascunde ostilitatea față de 
constituirea marilor domenii, factor de depopulare. Ca şi în 
Franţa, revolta este a privilegiatilor care intenţionează să-şi 
păstreze avantajele. Dar în Anglia este vorba de privilegiați care 
sînt beneficiarii şi nu victimele evoluţiei economice în curs. 
Mai ales că aceste două clase ale societății engleze dispun de 
ceea ce frondiştilor din Franţa le lipseşte: o reprezentare politică, 
Parlamentul. 

Lupta dintre monarhia absolută şi forțele centrifuge engle- 
ze se manifestă mai întîi printr-o opoziţie între rege şi Parla- 
ment, care pretinde să controleze monarhia. Punctul culminant 
este atins cu Carol I, care, după ce a încercat cîțiva ani să 
guverneze fără Parlament şi să impună supuşilor săi absolu- 
tismul politic şi religios, presat de necesități financiare trebuie 
curînd să facă apel la parlamentari. Situaţia se agravează atunci 
intr-atit încît regele, care îi vede pe parlamentari formulînd 
împotriva lui un adevărat act de acuzare, încearcă să folosească 
forța, dar nu reuşeşte. Războiul civil între rege şi parlamentari 
se termină cu victoria armatei Parlamentului condusă de Oliver 
Cromwell, reprezentant al celui mai intransigent partid, al puri- 
tanilor rurali. 

Convins că este însărcinat să facă să domnească in Anglia 
ordinea divină, Cromwell dă ordin ca regele să fie judecat şi 
executat (1649), înlătură Parlamentul şi proclamă o Republică. 

Dictatura pe care el o instaurează, în realitate nu este su- 
portată decît pentru că, după o lungă retragere în timpul războ- 
iului de treizeci de ani, redă Angliei o prezenţă activă în Europa. 
După ce a recucerit Scoţia şi Irlanda, Cromwell participă la 
ultima parte a războiului franco-spaniol: alianţa sa cu Franţa lui 
Mazarin îi dă Spaniei lovitura fatală (bătălia de la Dunes, 1658) 
şi îi permite să recupereze portul Dunkerque. Sprijinită pe un 
singur om, Republica lui Cromwell nu supravieţuieşte fonda- 
torului ei: din 1660, fiul lui Carol I, Carol al II-lea, este reche- 
mat pe tron. Revoluția engleză a eşuat bineînţeles, dar Parla- 
mentul a arătat clar pînă unde poate să ajungă dacă absolutismul 
regal îi ameninţă interesele sau convingerile. Carol al II-lea nu 
poate să reinstaureze absolutismul. În ciuda simpatiei sale pen- 
tru catolicism şi a caracterului său autoritar, el trebuie să ţină 
cont de puternica opoziţie fata de autoritatea regală. Departe de 
a fi rezolvată de Restauraţia din 1660, criza engleză nu este 
decît amînată. 

Provinciile Unite sînt şi ele afectate, cu toate că se deose- 
besc printr-o organizare politică federativă şi o instituţie mo- 
narhică mult mai nouă decît cea din Franţa sau din Anglia. 
Departe de a constitui o naţiune, Provinciile Unite din seco- 
lul al XVII-lea seamănă mai degrabă cu o comunitate de inte- 
rese. Războaiele duse împotriva Spaniei au determinat naşterea 
unui sentiment de unitate a cărui concretizare este stathou- 
deratul (guvernarea provinciei): fiecare din cele şapte provincii 
are stathouderul său (guvernatorul propriu). Serviciile aduse 
cauzei independenţei de către familia de Orania fac ca cinci 
provincii să aleagă drept stathouder pe şeful familiei, Mauriziu 
de Nassau, fiul lui Wilhelm de Orania. O alegere care riscă să 
împingă stathouderatul spre monarhie. O evoluţie pe care bo- 
gata burghezie din provinciile de pe coasă, mai ales cea din 
Olanda, nu o doresc cu nici un preţ. Temîndu-se pentru averile 

lor, burghezii, al căror purtător de cuvînt este Marele Pensionar 
al Olandei, opun tendinţelor monarhice şi unificatoare ale fami- 
liei de Orania voinţa lor republicană şi autonomistă. Conflictul 
durează tot secolul al XVII-lea: în 1619, un conflict cu im- 
plicatii politice şi religioase complexe permite lui Mauriziu de 
Nassau să-l judece şi să-l execute pe Marele Pensionar al Olandei, 
Oldenbarneveldt, un bătrîn de 72 de ani. Dar moartea lui 
Wilhelm al II-lea (1650), care a încercat să impună Provinciilor 
Unite o guvernare personală de tip monarhic, dă prilej burghe- 
ziei olandeze să desființeze stathouderatul. Provinciile Unite se 
orientează spre o Republică instaurată în avantajul burgheziei 
olandeze şi al cărei adevărat stăpîn este Marele Pensionar al 
Olandei, Jan de Witt. 

Crizele prin care trec cele trei state, cele mai dinamice ale 
Europei occidentale din secolul al XVII-lea, au deci drept punct 
comun contestarea unei instituţii monarhice care, din seco- 
lul al XVI-lea, servea de antipod statelor naționale. Fiecare din 
cele trei state reacţionează în felul său. Franţa, după Frondă, se 
orientează spre o monarhie absolută şi centralizatoare, Provin- 
ciile Unite se constituie într-o republică federală dominată de 
bogata burghezie comerciantă, în timp ce Anglia încearcă expe- 
rienta originală a monarhiei temperate, controlate de Parlament, 
asupra căreia vom mai reveni. Dar nici una din aceste crize nu 
apare ca un semn de decadentã, dimpotrivă, ele nu împiedică 
nici Franţa, cel mai bogat şi mai populat stat din Europa occi- 
dentală, să-şi dezvolte un potenţial uman şi economic, baza 
supremaţiei sale viitoare, nici Marea Britanie şi Provinciile 
Unite, de altfel concurente, să-şi găsească în comerţ şi colonii 
compensarea sărăciei solului naţional şi a numărului scăzut al 
populațiilor lor. Cu totul diferită este situaţia peninsulei iberice 
şi a Imperiului, care plăteşte costul eșecului Habsburgilor. 

În centru: declinul Habsburgilor 


Singura din toate marile state europene, Spania nu trece 
prin criza de la mijlocul secolului al XVII-lea. Dar ea intră 
într-o epocă de decadentà lentă si constantă, mascată încă de 
vestigiile măreției sale trecute. Monarhia absolută instaurată de 
Filip al II-lea nu mai este repusă în discuţie, dar regatul este 
lipsit de vlagă. Expulzarea arabilor a dat o lovitură de moarte 
dinamismului Spaniei. Emigrarea este continuă şi depopularea 
se accentuează. Mai peste tot creşterea animalelor înlocuiește 
cultivarea pămîntului. Viaţa economică este sufocată de concu- 
renta englezilor şi a olandezilor, în timp ce negustorii străini 
stabiliți în porturile spaniole dirijează în afara peninsulei profi- 
turile comerciale. 

Spania nu reuşeşte să-şi păstreze nici integritatea terito- 
riilor pe care le mostenise Filip al II-lea. Olandezii au profitat 
de războiul de treizeci de ani pentru a pune mîna pe cea mai 
mare parte a imperiului colonial portughez: insulele Sonde cu 
bogății fabuloase. Mai ales, Spania pierde Portugalia. În 1640, 
o revoltă împotriva spaniolilor duce, după episoade confuze, la 
independenţa acestui stat, care îşi alege drept rege pe Juan 
de Bragante, un urmaş îndepărtat al regilor Portugaliei. 

Un şir de suverani mediocri îi urmează lui Filip al II-lea, 
care scot în evidenţă amploarea decadentei spaniole. In mai 
puţin de un secol, Spania, care visase să domine Europa, ajunge 
printre ultimele state din Europa occidentală. Mai grav încă, 
dinastia Habsburgilor din Spania este ameninţată cu dispariția 
şi luptele pentru succesiune care se conturează amenință să 
arunce ţara în mîinile puternicilor săi vecini. 

Suverani mediocri, conduși de miniştri sau de favoriţii 
lor, înconjurați de o curte sufocată de formalismul religios, 
Filip al III-lea şi Filip al IV-lea sînt incapabili să stopeze această 
decădere. În momentul în care Ludovic al XIV-lea isi începe 
domnia personală (1660), Filip al IV-lea nu are încă un moşte- 
nitor. Naşterea unui fiu amînă din nou speranţa de-a vedea 

Spania scăpată de ambițiile franceze. Dar cînd Carlos al II-lea 
ajunge pe tron, în 1665, nu are decît patru ani şi este atît de 
fragil încît Europa se aşteaptă să moară de la o zi la alta. 
Problema succesiunii spaniole, „fiinţa bolnavă“ a Occi- 
dentuhi din secolul al XVII-lea, este problema vitală a 
politicii europene din secolele al XVII-lea şi al XVIII-lea. 
Ludovic al XIV-lea a renunţat desigur la tronul spaniol prin 
tratatul din Pirinei (1659), dar juriştii francezi pun în discuţie 
legalitatea unei renuntari făcută de un rege care deţine drepturi 
ereditare, cu atît mai mult cu cît contravaloarea acestei renun- 
tari, 500 000 de scuzi de aur nu a fost niciodată plătită. Europa 
statelor nationale are toate motivele să se teamă de o unificare 
în favoarea lui Ludovic al XIV-lea. Franţa ar controla atunci 
toate coastele atlantice ale Europei, din Țările de Jos pînă în 
Gibraltar, inclusiv imensul imperiu spaniol din America. Perspec- 
tiva oferită de celălalt pretendent la tronul Spaniei, Leopold de 
Habsburg, nu este defel mai atrăgătoare, căci riscă să ducă la 
refacerea Imperiului lui Carol Quintul şi la anularea a 150 de 
ani de lupte europene împotriva dominaţiei Habsburgilor. 
Tratatele de la Westfalia, reorganizînd Europa centrală, au 
făcut din Imperiu un cuvînt gol de conţinut. Cele 350 de princi- 
pate sau de oraşe libere din care este constituit fac iluzorie orice 
politică comună, iar dreptul fiecăruia de a încheia tratate sepa- 
rate dă anarhiei o formă legală. Imperiul este ruinat, paralizat 
din punct de vedere politic şi stors de războaiele continue pro- 
vocate de ambițiile Habsburgilor. Dar statele din care este for- 
mat sînt departe de a fi decăzute. Austria învinsă rămîne statul 
cel mai puternic din Europa centrală şi imperialismul ei, între- 
rupt, nu este deloc distrus. Împărat din 1658, Leopold I întoarce 
privirile Austriei de la această Europa şi îşi concentrează forţele 
pentru a lupta împotriva turcilor invadatori ai lumii creştine. 
Începînd din 1664, el obţine cîteva succese care provoacă con- 
traofensiva sultanului. În 1683, turcii asediază Viena. Ca pe 
timpul cruciadelor, ajutorul vine din nord: regele Poloniei, Jan 
Sobieski, vine cu o armată puternică şi eliberează Viena.66 

Leopold cucereşte atunci terenul pierdut în secolul al 
XVI-lea: ocupă fortăreaţa de la Buda (1686) şi ajunge în cîmpia 
ungară şi în Transilvania. Austria, apărătoare a creştinătăţii, îşi 
găseşte astfel un nou echilibru, mai puţin indiferent la proble- 
mele europene decît vrea să pară. Vitalitatea Habsburgilor din 
Austria ar putea deci să devină de temut în cazul unei moşteniri 
spaniole. 

Dar pericolul principal apare din creşterea puterii, încă 
putin vizibilă dar foarte reală, a Hohenzollernilor de Branden- 
burg, care încep să se afirme în Imperiu. Stăpîni ai Electoratului 
de Brandenburg din secolul al XV-lea, ei şi-au mărit cu răbdare 
patrimoniul, adaugind la statele lor initiale noi provincii, dintre 
care ducatul Prusiei, fost domeniu al Cavalerilor Teutoni. 
Frederic- Wilhelm de Hohenzollern, care ia puterea în 1640, cu 
tenacitate şi cu brutalitate, face din aceste teritorii disparate un 
adevărat stat. Unificat prin suprimarea privilegiilor şi autorității 
adunărilor locale, acesta prosperă datorită dezvoltării econo- 
mice şi stabilirii unui sistem permanent de impozite care per- 
mite întreţinerea unei armate permanente de 30 000 de oameni. 
La moartea lui Frederic-Wilhelm (1688), Austria trebuie să tind 
cont de această nouă putere. 


La nord: hegemonia suedeză 


În timp ce Habsburgii încearcă să-şi impună hegemonia 
Europei occidentale şi centrale, Suedia își instaurează domi- 
natia asupra Europei de nord. 

Apariţia Suediei pe scena internaţională la începutul se- 
colului al XVII-lea dă impresia unui meteorit care surprinde 
puterile europene şi zdruncină echilibrul în Europa de nord şi 
de est. Începînd de acum, tentativa Poloniei de a pune mîna pe 
statul creat în secolul al XVI-lea de către Gustav Vasa dă greş 
în fata aderării suedezilor la Reformă: nobilii suedezi preferă să 
înlăture un suveran mai mult polonez decît suedez. Suedia de la 
începutul secolului al XVII-lea încearcă deci, înainte de orice, 

să-i înfrîngă pe membrii familiei Vasa din Polonia, care visează 
să cucerească Livonia şi să controleze coastele Balticii. În aceas- 
tă înfruntare fundamentală, participarea lui Gustav-Adolf la 
războiul de treizeci de ani nu apare, din punctul de vedere al 
Suediei, decît ca un fenomen secundar destinat să usureze reali- 
zarea ambițiilor nationale. Dar cînd Christina urmează tatălui 
său, Gustav-Adolf, Suedia intră într-o criză profundă. Cores- 
pondentă a filosofului Descartes, admiratoare a artiştilor din 
timpul său, conducînd politica ţării sale cu o inteligenţă lucidă 
dar cu un profund dispreţ față de dorinţele poporului şi convin- 
gerile lui religioase, Christina ia, în 1654, hotărîrea să abdice 
pentru motive în care gustul pentru gestul teatral predomină faţă 
de realitatea dificultăţilor. 

Verişorul său, Carol-Gustav, devenit Carol al X-lea, redă 
Suediei un loc internaţional de prim rang. Prin Tratatul de la 
Oliva (1660), el capătă recunoaşterea drepturilor sale asupra 
Livoniei şi obţine Pomerania, în sudul Balticii. 

Suedia devine astfel cea mai mare putere din Europa de 
nord, garantă împreună cu Franţa a tratatelor de la Westfalia, 
care stabilesc echilibrul european. Fără îndoială, ea iese epuiza- 
tă din războaiele care, de la obţinerea independenţei, nu au 
încetat nici un moment. De asemenea, isi dă seama de amenin- 
tarea puterii familiei Hohenzollern, căreia trebuie să-i recu- 
noască titlul de duce al Prusiei. Dar, ca şi Franţa în vest, Suedia 
victorioasă în războiul contra Habsburgilor, apare drept arbitru 
al Europei de nord. Cu atît mai mult cu cît ea nu are in fata decît 
o Polonie mult ştirbită $1 o Rusie semibarbară, ruptă de Europa 
de cînd furtuna mongolă a şters-o, practic, de pe hartă. 


La est: Rusia şi Polonia prevestesc noi 
dezechilibre europene 


Tătarii instaurează, într-adevăr, asupra principatelor ru- 
seşti un protectorat apăsător. Moscovia însăși este cucerită iar 
Moscova incendiată în 1451. Urmind lui Vasile cel Orb la înce- 

putul secolului al XVI-lea, Ivan al III-lea este primul care ,,adu- 
na pămînturile ruseşti“. Epopeea sa capătă culori sinistre: ade- 
sea el reuşeşte prin crime să-şi înlăture fraţii şi să alăture prin- 
cipatului său apanajele acestora. După ce şi-a extins autoritatea 
asupra micilor state vecine, el realizează o lovitură de maestru 
cucerind, în 1495, Republica Novgorodului, leagănul statului 
rus în timpul cuceririi lui Rurik (882). În sfîrşit, cu doi ani 
înainte de moartea sa (1503), Ivan al III-lea dă o lovitură de 
graţie Hoardei de Aur, punînd capăt dominaţiei de secole a 
mongolilor asupra Rusiei. În acelaşi moment în care se prăbu- 
şea bătrînul imperiu al Constantinopolului, tînăra putere rusă a 
lui Ivan cel Mare devine statul conducător al creştinătăţii orto- 
doxe, refugiul natural şi centrul de atracţie al ţărilor creştine din 
Balcani, supuse jugului turcesc. Ca pentru a scoate în evidenţă 
importanța moștenirii, Ivan al III-lea cel Mare se căsătoreşte cu 
Sofia Paleologul, nepoata ultimului împărat bizantin. Fiul lui, 
Ivan cel Groaznic, va lua titlul de „tar“, traducerea slavă a 
cuvîntului „Cezar“. 

Ivan al IV-lea continuă acţiunea tatălui său, extinzînd spre 
est teritoriul Rusiei: pămînturile asiatice, imense domenii ne- 
locuite, nu cunoscuseră pînă atunci decît trecerea cavalerilor 
veniţi din stepele meridionale. Împingînd frontierele Europei 
orientale pînă la coastele Pacificului, comercianții şi colonii 
ruşi instalează adevărata frontieră între Asia şi Europa, de-a 
lungul munţilor Asiei centrale mai degrabă decît de-a lungul 
Uralilor, care nu au constituit niciodată o barieră adevărată. 
Această lentă reconquista rusească apare ca o replică mult mai 
lentă şi mai putin spectaculoasă, dar nu mai putin importantă, a 
expansiunii occidentale asupra mărilor globului terestru, spre 
America sau spre Indii. 

Dacă Rusia se întinde în est, în vest ea se luptă. Căutînd o 
ieşire spre Baltica, ea se loveşte de ambițiile rivale ale Suediei 
si Poloniei. Odată cu moartea lui Feodor Ivanovici (1598), ulti- 
mul descendent al lui Rurik, începe o „epocă de tulburări“: 
cumnatul lui Feodor, Boris Godunov, trebuie să facă fata coaliției 

marilor familii de boieri (nobili) și unei Polonii interesată in 
mod evident de slăbirea Rusiei. Alegerea ca ţar a lui Mihail 
Romanov (1613) dă Rusiei o nouă dinastie şi provoacă o tresă- 
rire națională asemănătoare cu cea care a zguduit Franţa în 
timpurile cele mai grele ale Războiului de o Sută de Ani: dacă 
suedezii rămîn bine stabiliți pe coastele golfului Finlandei, ei 
trebuie totuşi să părăsească regiunea Novgorodului. Boierii sînt 
potoliti, iar aliaţii lor polonezi trebuie să renunţe la dezmem- 
brarea statului rus. Drept pret al acesteia, Mihail trebuie totuşi 
să renunţe la orice drept asupra Livoniei şi Curlandei. Suedezii 
şi polonezii însă blochează în continuare drumul spre Baltica. 

Statul pe care Mihail Romanov îl lasă moştenire fiului său 
Alexei (1645) este deosebit de întins și își desăvîrşeşte orga- 
nizarea. Comparat cu regatele din Occident, cu Suedia sau cu 
Polonia, rămîne totuşi un stat semibarbar. Aspiratiile la moste- 
nirea bizantină ascund cu greu urmele profunde lăsate de mai 
multe secole de dominație mongolă. 

Principala rivală a Rusiei, Polonia apare ca o putere infinit 
mai civilizată şi cu o importanţă mult mai mare în afacerile 
europene. Totuşi, veşnicele tendințe centrifuge triumfă din nou 
sub Jagelloni (dinastie de origine lituaniană care domnește în 
Polonia din 1386 pînă în 1572), făcînd din monarhia poloneză o 
monarhie slabă. Răspîndindu-se în toată Europa (unul dintre ei 
devine rege al Boemiei şi adaugă posesiunilor sale coroana un- 
gară în 1490), Jagellonii nu reuşesc să menţină uniunea litua- 
no-poloneză, care se distruge în 1492. Mai ales slăbiciunea 
regilor Poloniei întăreşte tendinţele anarhice. Acestea înving în 
momentul în care pericolul turcesc şi progresele prinților de la 
Moscova impun Poloniei şi Lituaniei o nouă alianţă sub autori- 
tatea marelui duce de Lituania, Alexandru. Pentru a-și lua mă- 
suri de precauţie împotriva tendinţelor centralizatoare ale suve- 
ranului, aristocrația poloneză îl obligă să accepte Constituţia Nil 
Novi (1505): nici o reformă statală nu poate fi făcută fără apro- 
barea nobilimii. 

Vecinii Poloniei profită de decăderea sa pentru a se întări 
pe seama ei. Dacă acțiunea Rusiei se desfăşoară mai ales în est, 

Ivan al IV-lea cel Groaznic reuşeşte să pună mîna pe Livonia, 
aducînd aici negustori și mestesugari şi arătîndu-se hotărît să 
distrugă monopolul polonez din Baltica. Mai periculoasă încă 
este dezvoltarea Suediei, care îşi îndreaptă ambițiile spre tarmu- 
rile orientale ale Balticii, concurînd astfel Rusia şi Polonia. În 
sfîrşit, Jagellonii nu reacţionează defel la naşterea unui nou stat, 
Prusia (1525), care constituie totuşi o enclavă în nordul Poloniei 
şi pe țărmurile Balticii. 

Cînd dinastia Jagellonilor dispare (1572), întreaga Europă 
îşi dispută acest regat electiv. La început, cel ce cîştigă este 
un print francez, ducele de Anjou. Dar acest frate mai mic 
al regelui Carol al IX-lea îşi nemultumeste supuşii prin atitu- 
dinea docilă faţă de nunțiul papal: el este curînd obligat să fugă 
dn Polonia (va deveni rege al Franţei sub numele de 
Henric al III-lea). 

Tronul Poloniei ajunge pînă la urmă în mîinile fiului re- 
gelui Suediei si al Catherinei Jagello, Sigismund Vasa (1586). 
El şi urmaşii încep o lungă şi zadarnică luptă împotriva rudelor 
lor din Suedia pentru dominaţia Livoniei. Regalitatea electivă 
de care nobilii sînt atît de mîndri şi care, la fiecare alegere, 
obligă candidaţii care adună sufragiile să renunţe la o parte din 
puterea regală, duce încet-încet regatul la o paralizie completă 
şi la o decădere inevitabilă în momentul în care Rusia se reor- 
ganizeaza iar Suedia reprezintă în Europa de nord marea bene- 
ficiară a războiului de treizeci de ani. 

În 1648, regele Jan Cazimir Vasa face o sumbră dar lucidă 
prezicere: „Să dea Dumnezeu să mă înşel! Dar dacă nu vă gră- 
biti să indreptati nenorocirile pe care pretinsele voastre alegeri 
libere le aduc ţării, dacă nu renuntati la privilegiile personale, 
acest nobil regat va deveni prada celorlalte naţiuni. Puterea 
moscovită ne va smulge Rusia (albă) şi Lituania; Casa de Bran- 
denburg va pune mîna pe Prusia şi pe Poznan; Austria, mai 
loială decît aceste două puteri, va fi obligată să procedeze ca 
ele: ea va lua Cracovia şi Mica Polonie“. Polonia micşorată ast- 
fel, destinul Europei de nord se află în mîinile Suediei şi ale Rusiei. 


Capitolul 11 


EUROPA COALIZATĂ 

ÎMPOTRIVA DOMINAȚIEI 

LUI LUDOVIC AL XIV-LEA 
(1660-1715) 


E După tratatele de la Westfalia, în Franţa se instalează modelul 
de monarhie absolută. Fondată în acelaşi timp pe ierarhia feu- 
dală, pe ideea romană de stat personificată de suveran şi pe un- 
gerea divină, puterea monarhică se afirmă datorită existenței unei 
birocratii recrutate din rîndurile burghezilor magistrați. Absolu- 
tismul se manifestă în economie; puterea monarhică controlează 
producția, favorizează comerțul interior şi pe cel de peste mări şi 
creează un imperiu colonial. El este strîns legat de dorința de a 
controla viata religioasă: lupta împotriva practicilor considerate 
disidente Gansenismul! gi chietismul®), incercarea de a extirpa 
protestantismul din regat prin abolirea Edictuluidela Nantes, dar 
şi intrind in conflict cu papalitatea pentru afirmarea „libertăţilor 
Bisericii galicane“. În sfirsit, absolutismul se extinde în domeniul 
artelor, unde regele susține idealul clasic, Versailles devenind 
astfel simbolul unei estetici care va servi drept model Europei 
monarhice. 


E Absolutismul regal este inseparabil de o încercare de supre- 
mafie in Europa. Ludovic al XIV-lea va fi astfel implicat în mai 
multe războaie împotriva vecinilor săi. Europenii se coalizează 
împotriva lui pentru a se opune poftei sale nemăsurate de cuceriri, 
iar factorii politici, religioşi, economici, dinastici se îmbină în 

mod inextricabil pentru a izola Franța. Cînd regele Franţei se 
hotărăşte să accepte testamentul regelui Spaniei, care lasă moşte- 
nire regatul său ducelui de Anjou, nepotul său, începe împotriva 
statelor europene lungul război de succesiune a Spaniei 
(1702-1713), care ruinează finanţele şi economia regatului, întu- 
necă ultimii ani ai lui Ludovic al XIV-lea şi, la moartea regelui, 
lasă o țară epuizată şi sătulă de absolutism. 


E In acelaşi timp, Suedia, la rîndul ei, îşi vede ameninţată do- 
minatia asupra Europei de nord. În ciuda epopeii regelui 
Carol al XII-lea care, la începutul secolului al XVIII-lea, luptă 
victorios împotriva danezilor, polonezilor şi prusacilor, Suedia este 
doborita şi trebuie să accepte să-şi cedeze cuceririle şi dominaţia 
din Baltica danezilor şi ruşilor. 


În 1648, tratatele de la Westfalia puneau capăt războiului 
dus de naţiunile europene împotriva hegemoniei Habsburgilor. 
Garanti teoretici ai echilibrului european, cele două principale 
învingătoare, Franţa şi Suedia, nu reuşesc să facă faţă avan- 
tajelor conferite de poziţia de arbitri ai continentului pe care 
le-o recunosc tratatele. 

Franţa lui Ludovic al XIV-lea este cu atît mai pregătită 
să-şi asigure dominaţia în Europa cu cît ea şi-a rezolvat proble- 
ma formei de guvernamint pusă de criza din secolul al XVII-lea. 
Modelul monarhiei absolute dă regelui Ludovic al XIV-lea o 
putere incomparabilă. El pare capabil să-şi impună voinţa tutu- 
ror supusilor de pe toate domeniile. În ciuda limitelor sale, timp 
de un secol şi jumătate, monarhia absolută de tip francez va 
servi drept punct de referinţă. 


Instalarea tipului de monarhie absolută 


Desăvîrşind acţiunea regilor Franţei încă din Evul Mediu, 
Ludovic al XIV-lea stabileşte un model de monarhie a cărei efi- 
cacitate este invidiată de suveranii europeni. Formulînd bazele 
teoretice ale monarhiei absolute, el o face să atingă apogeul. 

Monarhia absolută se bazează în esenţă pe principiul, re- 
petat mereu, al atotputerniciei regelui. Trei reguli se aflau la 
baza acestui principiu. Prima este utilizată pentru a reduce 
dorința de independență a marilor nobili şi a preveni revenirea 
altor Fronde. De origine medievală, aceasta amintește că suve- 
ranul, suzeran suprem, aşezat în vîrful ierarhiei feudale, este 
îndreptăţit să ceară tuturor vasalilor săi fidelitate si sprijin. Ea 
îşi găsește aplicarea concretă în existenţa Curţii care permite 
suveranului să supravegheze şi să domesticească înalta nobili- 
me. A doua regulă este legată de descoperirea noţiunii romane 
de stat, făcută în timpul lui Filip cel Frumos. Juristii nu au 
încetat să o tot repete: statul se confundă cu regele. Succesor al 
împăratului roman, el este „împărat în regatul său“ și în același 
timp este la originea întregii justitii, întregii legislații și întregii 
autorităţi administrative. Dar suveranul și lingusitorii săi insistă 
mai ales pe caracterul sacru al monarhiei. Ungerea papală îi 
conferea deja monarhului o dimensiune religioasă esențială. 
Bossuet (Politique tirée de I Ecriture sainte) merge mult mai 
departe declarînd că „Dumnezeu numeşte regii ca pe miniştrii 
săi si domneşte prin ei asupra popoarelor (...). Prinții acționează 
deci în calitate de miniştri ai lui Dumnezeu şi locoteneti ai săi 
pe pămînt. De aceea, noi am văzut că tronul regal nu este tronul 
unui om, ci tronul lui Dumnezeu însuşi (...). Reiese de aici că 
persoana regilor este sfintã şi a atenta asupra lor este un sacrile- 
giu. Prinţul trebuie deci să fie ascultat în virtutea principiului 
religios şi de conștiință (...). Slujirea lui Dumnezeu şi respectul 
pentru rege sînt unul și același lucru (...). De aceea Dumnezeu a 
pus în prinți ceva sfint“ Concluzia este clară: regele este sfint, 
autoritatea sa este absolută deoarece este de origine divină, iar 
el nu trebuie să dea socoteală nimănui. 

Aplicarea acestor principii dă suveranului puteri conside- 
rabile deoarece, prin hotărîre divină, statul se confundă cu per- 
soana sa. El este sursa întregii justitii: toate tribunalele judecă 
în numele lui şi el poate interveni direct în cauzele judiciare. 
Adevărată lege vie, conform vechiului Rex, Lex, el legiferează 

prin ordonanţe, edicte, declaraţii sau hotărîri ale Consiliului. 
Sef al administraţiei, el numește pe „ofițerii“ însărcinaţi să-i 
execute hotărîrile și este singurul care are dreptul să bată mone- 
dă şi să perceapă impozite. În sfîrşit, numai el poate hotărî 
pacea sau războiul. 

Instaurarea acestei autorităţi absolute implică desăvîrşirea 
unei monarhii birocratice care se află și ea în germene încă din 
Evul Mediu. Ludovic al XIV-lea o aduce la stadiul de perfectiu- 
ne. „Rege prin gratia lui Dumnezeu“, el nu concepe să încredin- 
teze unui „ministru principal“ problemele statului, aşa cum 
făcuseră Ludovic al XIII-lea, apoi Ana de Austria. După moar- 
tea lui Mazarin, el îşi anunţă intenţia de a guverna singur. Refu- 
zînd sfaturile familiei regale şi ale marilor nobili care ar fi putut 
să-i conteste autoritatea, el se înconjoară de colaboratori înnobi- 
lati de curînd şi care îi sînt datori. Mai mult, are grijă să împartă 
exercitarea autorităţii între aceşti înalți funcţionari: el se spriji- 
nă, rînd pe rînd, pe Le Tellier (secretar de stat, apoi cancelar), 
pe Hughes de Lionne (secretar de stat cu afacerile externe), pe 
Fouquet (supraintendent general al finanţelor) $1, după dizgratia 
acestuia (1661), pe Colbert. Un mic grup de colaboratori, care 
se mărește în 1671 cu Louvois, fiul lui Le Tellier și cu Arnauld 
de Pomponne. 

Autoritatea regelui si a colaboratorilor săi apropiaţi se 
exercită datorită eficacitatii aparatului guvernamental. Acesta a 
provenit din Consiliul regelui, dar complexitatea crescîndă a 
problemelor a dus la împărţirea lui în secţiuni specializate. În 
vîrf, Consiliul suprem constituie adevăratul guvern al regatului. 
Membrii săi, a căror denumire depinde exclusiv de rege, poartă 
titlul de miniştri de stat şi studiază marile probleme ale regatu- 
lui. Consiliul de corespondenţă este însărcinat să răspundă scri- 
sorilor primite din provincie. Problemele financiare sînt rezol- 
vate de Consiliul de finanțe. Sub președinția cancelarului, Consiliul 
părților are competențe administrative, legislative şi mai ales 
judiciare. În sfîrşit, guvernul central este completat cu colabora- 
tori specializați ai regelui: cancelarul, şeful magistraturii şi mi- 

nistrul de justiţie; Controlul general al finanţelor, titlu creat în 
1665 pentru Colbert, care conduce administraţia finanţelor și 
afacerile economice, şi cei patru secretari de stat însărcinați cu 
afacerile străine, cu războaiele, marina și Palatul regal. 

Aleşi ca şi membrii guvernului prin raportorii Consiliului 
regelui, Inspectorii regali de justiţie, poliție şi finanţe îl repre- 
zintă pe rege în provincie: ei îi supraveghează pe funcţionari, 
pe preşedinţii tribunalelor, menţin ordinea, se ocupă de proble- 
mele de aprovizionare, de poduri şi drumuri sau veghează 
asupra repartizării şi perceperii impozitelor. Principali agenți ai 
centralizării monarhice, ei reprimă fără milă tendinţele de inde- 
pendenta ale nobilimii, ale suitelor princiare, ale parlamentelor, 
ale funcţionarilor, ale adunărilor provinciale sau ale oraşelor. 

Modelul monarhiei absolute pe care Ludovic al XIV-lea 
intenţionează să-l impună are totuşi limite. Mai întîi în dome- 
niul dreptului, pentru că regele este obligat să respecte „legile 
fundamentale ale regatului“: caracterul inalienabil al teritoriului 
naţional, regulile de succesiune dinastică (primogenitura mas- 
culină), caracterul catolic al religiei, viata şi bunurile supușilor 
săi. $i alte realități devin obstacole în exercitarea autorității 
regale: diversitatea limbilor şi dialectelor, varietatea unităților 
de greutate şi măsură, multitudinea cutumelor juridice şi a prac- 
ticilor fiscale sau juxtapunerea ofiţerilor regali, deveniți cu 
timpul proprietari ai funcţiilor lor. Efortul de unificare, dorința 
de a mări eficacitatea sistemului nu pot fi negate, dar mai tre- 
buie mult pînă ce regele să ajungă la rezultatul dorit. Dacă 
Europa admiră sistemul francez, care face din Ludovic al XIV-lea 
cel mai mare suveran al timpului său, monarhia franceză este 
mai degrabă un absolutism în devenire decît un model desavir- 
şit. Un model care nu se limitează la politică, ci se extinde în 
domeniul economic, religios sau artistic, considerate drept in- 
strumente în serviciul puterii absolute a regelui. 

Absolutismul economic 


Bogati fiind, francezii vor putea, prin impozite, să întreţină 
armata şi marina regală şi să finanţeze construcţiile care repre- 
zintă „măreţia gloriei regale“. 

Artizan principal al politicii financiare şi economice a 
monarhiei franceze, Colbert vrea să îmbogăţească Franţa. Pen- 
tru a reuși acest lucru, Controlorul general al finanţelor se stră- 
duieşte să reorganizeze administraţia financiară. În 1661, numai 
31 milioane de livre din cele 83 plătite de contribuabili au ajuns 
în visteria regală, restul mergînd la perceptori şi la fermieri, aşa 
încît au trebuit angajate cu anticipație toate veniturile din 1662 
şi o parte din cele din 1663! Pentru a pune capăt acestei situaţii, 
Colbert reorganizează Visteria de economii şi Consiliul de fi- 
nante. Stabileşte un buget de prevedere și un stat real de socoteli 
(de care, în fond, regelui nu-i prea pasă) şi se străduieşte să 
micşoreze cheltuielile statului prin răscumpărarea funcţiilor 
devenite inutile, reducerea sau anularea rentelor şi descoperirea 
delapidărilor. În același timp, el creşte încasările urmărind scuti- 
rile abuzive şi controlînd mai îndeaproape pe fermieri. 

Dar principala realizare a lui Colbert constă în dorinţa sa 
de a-l îmbogăţi pe rege dezvoltînd activitatea economică a ţării. 
Acţiunea sa se plasează într-un cadru comercial: ca majoritatea 
contemporanilor săi, el consideră că, cantitatea. de aur şi argint 
existentă în lume fiind în general constantă, iar bogăţia unui stat 
constînd în cantitatea de metale preţioase pe care acesta o de- 
tine, aceasta nu poate fi sporită decît ducind un „război al bani- 
lor“ împotriva celorlalte naţiuni, al cărui scop este să cheltuiesti 
cît mai puţin posibil şi să cîştigi cît mai mult posibil. Pentru a 
vinde cît mai mult în străinătate, limitînd la maximum importu- 
rile, trebuie să se producă în ţară tot ceea ce se poate fabrica. 
Pentru că principalele importuri franceze constau din produse 
de lux şi produse coloniale, Colbert încurajează crearea manu- 
facturilor pentru produse de calitate Si expansiunea colonială. 

Dezvoltarea manufacturilor este încurajată prin diverse 
măsuri: monopoluri de fabricaţie, scutiri fiscale, subvenţii, impru- 

muturi, comenzi facute de Curte, chiar produse fabricate de stat 
(manufactura de tapiserii Gobelins). In plus, guvernul incura- 
jează recrutarea cu mari cheltuieli a celor mai buni muncitori 
din Europa pentru producţiile de lux (sticlari din Venetia, tesa- 
tori din Ţările de Jos sau turnãtori de cupru din Liège). Reorga- 
nizat in 1665, Consiliul de comert impune regulamente de fabri- 
catie extrem de precise, fixează amănunte tehnice, pedepseşte 
cu severitate defectele şi reorganizează corporatiile încercînd să 
le facă obligatorii. Inspectorii manufacturilor veghează la res- 
pectarea acestor măsuri şi pedepsesc fraudele. Cît despre mun- 
citori, ei sînt supuşi unei discipline severe, iar absenteismul şi 
lenea sînt pedepsite. În sfîrșit, cirmuirea regală protejează ma- 
nufacturile de concurenţa străină, mai ales de cele olandeze și 
engleze (tarifele din 1664 şi din 1667). 

Nu este vorba numai de a fabrica, ci şi de a vinde. Colbert 
nu poate să suprime în întreaga Frantã ansamblul de obstacole 
existente in circulate, cum ar fi vamele la poduri sau taxele 
vamale interne, dar reuşeşte să le suprime în provinciile din 
centrul regatului: „cele cinci mari ferme“. El încearcă de aseme- 
nea să îmbunătățească drumurile care duc la marile porturi şi 
mai ales circulaţia pe calea apelor prin construirea de canale 
(canalul Orléans, canalul Deux-mers între Toulouse şi Séte). 
Efortul cel mai important îl face totuşi în domeniul marelui 
comerţ pe distanţe mari, asigurat de olandezi. Pentru a-i deter- 
mina pe francezi să pună ei mîna pe acest comerţ profitabil, 
puterea regală creează Companii privilegiate de tipul celor pe 
care le-au înfiinţat olandezii şi englezii: Compania Indiilor 
orientale pentru comerțul cu mirodenii, Compania Indiilor occi- 
dentale care se ocupă cu comerțul cu zahărul din insulele din 
America, Compania Senegalului specializată în comerţul cu 
sclavi capturați pe coasta Africii şi duşi pe plantațiile din insule, 
Compania Nordului, concurentă a olandezilor în comerțul baltic 
sau Compania Levantului pentru Mediterana orientală. 

În ciuda acestor eforturi, rezultatele rămîn deceptionante. 
Lipsa de capitaluri, frica de aventură, ostilitatea negustorilor din 

marile porturi şi slaba experienţă a organizatorilor explică acest 
relativ eşec. Toate acestea dau naştere, totuşi; primului imperiu 
francez: stabilimentele comerciale se întind pe coastele Afncii 
şi ale Indiei, ale Antilelor şi ale Canadei. 

Dacă rezultatele economice ale absolutismului sînt numă- 
rate, adevărul este că Ludovic al XIV-lea inaugurează o con- 
ceptie economică de stat care se va extinde odată cu mercanti- 
lismul din secolul al XVIII-lea şi, mai departe, în experiențele 
keyneziene si neokeyneziene din secolul XX. 


A bsolutismul religios 


Purtînd ca si strămoşii săi titlul de „Rege Preacrestin“, 
sprijinindu-se pe dimensiunea religioasă a guvernării sale pen- 
tru a-și întări autoritatea, Ludovic al XIV-lea se consideră răs- 
punzător în faţa lui Dumnezeu de mîntuirea supuşilor săi, ba 
chiar de viitorul creştinătăţii. „Episcop din afară“, el consideră 
că protejarea Bisericii este parte integrantă a funcţiei sale şi că 
exercitarea autorităţii sale in regat este inseparabilă de unitatea 
religioasă a supusilor săi. 

În numele acestui principiu îşi dă silinta să distrugă janse- 
nismul, practică austeră a religiei creștine care se sprijină pe 
învăţătura Sfîntului Augustin. Represiunea regală este cu atît 
mai feroce cu cît numeroși dintre foştii membri ai Frondei au 
găsit în rîndurile jansenistilor un refugiu spiritual. Timp de mai 
multi ani, Ludovic al XIV-lea se străduieşte să-i distrugă, făcîn- 
du-i să semneze „Formularul“, condamnarea pontificală a prin- 
cipalelor teze janseniste. 

Sfintul Scaun găseşte acum ocazia să intervină direct în 
treburile Bisericii franceze: papa va domoli prima etapă a scan- 
dalului jansenist printr-o formulă de compromis. Dar această 
intervenţie se lovește de concepţiile galicane despre o. Biserică 
a Franţei care, cu riscul de a fi supusă autorităţii regale, reven- 
dică o independenţă considerabilă în domeniul apostolic, disci- 
plinar şi... financiar. Începînd cu Concordatul din 1516, regele 

numeşte funcţiile şi beneficiile ecleziastice (papa dă apoi inves- 
titura spirituală) şi intenționează să-şi consolideze puterea deve- 
nind şef al Bisericii din Franţa. Sprijinit de înaltul cler, el reven- 
dică sus şi tare aceste prerogative. În 1673, el hotărăşte să-şi 
extindă dreptul de rege (care îi permite ca în timp ce un scaun 
episcopal este vacant să administreze veniturile diocezei şi să 
numească funcţiile locale) şi în diocezele unde nu se aplicase 
pînă atunci. Refuzind să se lase înfrînt de Ludovic al XIV-lea, 
papa Inocenţiu al XI-lea condamnă hotărît decizia regală. Rege- 
le răspunde convocînd o adunare a clerului francez care, în 
martie 1682, adoptă „Declaraţia celor patru articole“ care con- 
firmă libertăţile Bisericii galicane: regii sînt independenţi fata 
de papă, sinodul este superior papei, Sfintul Scaun trebuie să 
respecte legile şi cutumele regatului, în sfîrşit, papa nu este 
infailibil decît prin consimtamintul Bisericii universale. Con- 
flictul se adinceste în anii următori, Inocenţiu al XI-lea anulind 
hotărîrile din 1682 şi refuzind să dea investitura canonică noilor 
episcopi numiţi de rege. Ludovic al XIV-lea ocupă Avignonul si 
ținutul Comtat*. Angajat într-o luptă cu un sfîrşit incert, regele 
profită de moartea lui Inocenţiu al XI-lea (1689) pentru a ieşi 
din capcana în care s-a băgat singur: anulează „Declaraţia celor 
patru articole“. Şi asta din cauză că în acel moment regele are 
de luptat împotriva protestantismului. 

Absolutismul regal nu putea, desigur, să accepte divizarea 
religioasă a regatului şi Edictul de la Nantes care, din 1598, 
reglementa coexistenta protestantismului şi a catolicismului. 
Ierarhia catolică, congregatiile religioase şi magistraţii împărtă- 
şesc dorinţa regală de a-i readuce pe hughenoți la catolicism și 
vor să sfirşească cu RPR (Religia pretins reformată). Regele a 
apreciat totuşi loialitatea supusilor săi protestanți în timpul 
Frondei. De aceea el se mulţumeşte un timp să aplice restrictiv 


* Regiune din vechea Franţă, în departamentul Vaucluse, care a 
aparținut papilor, împreună cu orașul Avignon, din 1274 pînă în 1791. 
(n. trad.) 

Edictul de la Nantes: interzicerea severă a tot ceea ce nu este 
autorizat în mod precis, distrugerea templelor construite după 
Edict, obligarea protestanților de a-şi inmorminta morții noap- 
tea sau încurajarea convertirilor (de exemplu, oferirea unei 
pensii). În timpul războiului din Olanda, protestanții găsesc 
ajutor $1 sprijin pe lîngă puterile reformate, Anglia, Provinciile 
Unite şi Suedia, cu care Ludovic al XIV-lea este în conflict. 
Regele hotărăşte atunci să treacă la convertirea forţată a protes- 
tantilor. O serie de edicte date din 1679 pînă în 1685 golesc 
treptat de conţinut Edictul de la Nantes: protestanții sînt excluși 
din funcţiile de la Curte şi li se ia monopolul asupra impozite- 
lor. Li se interzic profesiunile de avocat, librar, tipograf, medic. 
Camerele de justiţie mixte (protestanți şi catolici) sînt desfiin- 
tate, căsătoriile mixte sînt interzise, iar copiii pot fi convertiți 
de la vîrsta de şapte ani fără autorizaţia părinţilor. La aceste 
represiuni legale se adaugă în curînd violența. După exemplul 
intendentului de Poitou, Marillac, Louvois încurajează pe toți 
intendentii să instaleze soldaţi în casele protestanților. ,,Misio- 
narii în cizme“ jefuiesc, distrug, violează şi torturează, îndem- 
nîndu-i pe reformaţi să renunţe la credinţa lor pentru a scăpa de 
teroare. Aceste fapte ale dragonilor* se răspîndesc in Béarn şi 
în Languedoc provocînd convertiri în masă, cu o valoare spiri- 
tuală contestabilă. 

Dar Ludovic al XIV-lea se preface a le crede sincere. Con- 
siderînd că nu mai există în regat decît un număr neglijabil de 
protestanți, el semnează, la 18 octombrie 1685, Edictul de la 
Fontainebleau care revocă Edictul de la Nantes. Primit cu entu- 
ziasm de către opinia catolică, salutat de Bossuet care glorifică 
în Ludovic al XIV-lea „un nou Constantin“, Edictul de la Fon- 
tainebleau confirmă în aparenţă reuşita absolutismului religios 
al lui Ludovic al XIV-lea. „Regele Preacreştin“ a restabilit uni- 
tatea religioasă a regatului său. O iluzie care nu durează prea 
mult: înfruntînd interdicţia regală, între 100 000 şi 300 000 de 


* Soldaţi de cavalerie. (n trad.) 

hughenoți meseriaşi, negustori, marinari, manufacturieri sau 
bancheri pleacă în Olanda, Anglia, Elveţia sau Brandenburg. 
Cei ce rămîn în Franţa isi dau silinta, în ciuda persecuțiilor, să-şi 
păstreze credinţa şi să-şi practice cultul. Armata regală trebuie 
să lupte mai ales în „deșertul“ munţilor Cévennes, din 1702 pînă 
in 1705, împotriva răscoalei asa numitilor „Camisards“69. Pînă 
la sfîrşitul vieţii, Ludovic al XIV-lea urmăreşte distrugerea re- 
formatilor pentru a restabili unitatea religioasă, indisolubil lega- 
tă de proiectul absolutist. 

Nevoia de a-şi afirma atotputernicia îl face pe Ludovic 
al XIV-lea să intervină în domeniul economic şi să lupte în 
domeniul religios. Aceasta îl împinge, de asemenea, să favori- 
zeze o estetică care va asigura triumful idealului clasic. 


Clasicismul, expresie a idealului monarhic 
al lui Ludovic al XIV-lea 


În timp ce în statele catolice din Europa de sud sau de pe 
domeniile Habsburgilor se dezvoltă barocul, Franţa de după 
1660 vede, dimpotrivă, triumfind clasicismul. Întemeiat în cursul 
secolului al XVI-lea pe imitarea anticilor, moştenitor al artei 
Renaşterii ca şi barocul, clasicismul se deosebeşte de acesta din 
urmă prin preocuparea pentru claritate, exactitate, respect al 
regulilor bazate pe rațiune și preferința pentru universal fata 
de particular sau anecdotic. In prima jumătate a secolului 
al XVII-lea, atunci cînd barocul cucereşte Franţa, el stă alături 
de clasicism. Victoria clasicismului după 1660 i se datorează în 
mare măsură lui Ludovic al XIV-lea. Într-adevăr, regele se arată 
sensibil față de idealul clasic care urmărește aspectul grandios 
şi maiestuos, fără să se ajungă la exagerări. El apreciază măreţia 
tragediilor clasice, elocinta sfîntă, echilibrul şi armonia care 
exprimă un fior de eroism din mitologie sau din istoria antică. 

Hotarit să pună literatura şi artele în serviciul preamăririi 
sale, Ludovic al XIV-lea exercită o acţiune de mecenat funda- 
mentală, de care profită în primul rînd artiştii care servesc idea- 

lul clasic: arhitecţi, pictori și sculptori primesc importante comenzi 
la Paris sau Versailles. Scriitorii şi artiştii sînt invitaţi să creeze 
pentru serbările regale şi primesc pensii dacă știu să atragă 
atenţia regelui. Hotărîrea luată în 1665 de către rege şi de Colbert 
privind faţada Luvrului este simbolică: proiectul clasic al lui 
Claude Perrault este preferat celui baroc al lui Bernini. Preferin- 
tele regale se extind prin adeziune sinceră sau imitație servilă la 
întreaga aristocrație $1 burghezie. Paznici ai acestui „bun gust“, 
asigurînd activităţii culturale o direcţie foarte oficială, Acade- 
mia franceză, Academia de arhitectură şi Academia de sculptură 
şi pictură devin inspiratoarele unei arte sau ale unei literaturi a 
rațiunii, a claritätii şi a respectului regulilor. 

Artă oficială, clasicismul francez, făcut din echilibru, ra- 
tiune, stăpînire de sine si contrastind cu exacerbarea sentimen- 
telor sau a simțului onoarei care caracterizează barocul cores- 
punde, de asemenea, idealului de „om bine educat“ îmbrățișat 
de o mare parte a elitei franceze. Triumful teatrului clasic prin 
Corneille, gloria lui Racine în ordinul tragediei şi a lui Moliére 
în cel al comediei, succesul fabulistului La Fontaine, culmile 
atinse de Bossuet în elocinta sfîntă şi teoretizarea regulilor 
clasicismului făcută de Boileau formează o extraordinară dez- 
voltare literară care se răsfrînge asupra întregii Europe. 

Arta clasică atinge apogeul cu castelul de la Versailles, 
concretizare a proiectului de glorificare a monarhiei: de la gră- 
dinile desenate de Le Notre pînă la decorația interioară de o 
bogăţie fără seaman (Le Brun), totul este conceput pentru a 
slăvi pe Regele-Soare. Versailles, devenit reşedinţă regală către 
1700, este o adevărată întrupare a esteticii clasice, o capodoperă 
de maiestate, de simetrie, de echilibru, organizată în jurul came- 
rei regelui. Serbările care au loc aici şi care îi solicită pe muzi- 
cieni (Lulli), pe tragedieni sau pe autorii de comedii (Molière) 
sînt exact pe măsura acestei splendori regale pe care Ludovic 
al XIV-lea înţelegea să o slăvească. 

Si reuşeşte atît de bine încît Europa din această jumătate a 
secolului al XVII-lea apare drept o „Europă franceză“. Limba 

franceză, prin claritatea şi precizia ei, cucerește întreaga elită 
europeană. Limbă a diplomaților, ea tinde să eclipseze latina, 
limbă a filosofilor, a savanților şi, in general, a mediilor cultiva- 
te ale Europei. Cu ea, stilul francez cucereşte întreg continentul 
şi impune o adevărată „francomanie“. Scriitorii francezi apar ca 
nişte modele şi operele lor sînt traduse, citite şi imitate în Italia, 
în Germania, în Anglia sau în Spania. În special modelul fran- 
cez de monarhie absolută devine idealul majorităţii suveranilor 
din Europa. Acesta este totuşi dificil de instaurat în societăţi 
încă marcate de moştenirea medievală, în care particularismele 
sînt puternice şi unde nu există acea burghezie evoluată care 
serveşte de fundament social tentativei lui Ludovic al XIV-lea. 
Imitarea aparentelor este mult mai uşoară, începînd cu ceremo- 
nialul monarhic pînă la „bunul gust“ pe care se sprijină con- 
structia resedintelor regale. 

Pentru toţi suveranii din Europa, Versailles devine un mo- 
del de imitat, ca şi pieţele din Paris, aranjate in jurul statuii 
Regelui-Soare, sau portretele maiestuoase ale lui Hyacinthe 
Rigaud. Inca de la sfirsitul secolului al XVII-lea, arhitectul 
englez Christopher Wren se inspira din Versailles pentru a 
construi palatul de la Hampton Court, in timp ce Robert de 
Cotte, chemat în toată Europa, desenează planuri executate de 
elevii săi. Pe baza acestor planuri sînt construite palatul episco- 
pal din Strasbourg, cel al Electorului de Köln la Bonn, cel 
al Electorului de Bavaria la Schleissheim şi, după modelul 
Versailles-ului, palatul „Buen Retiro“ în Spania. Statuia ecves- 
tră a lui Ludovic al XIV-lea o inspiră pe cea a Marelui Elector 
de la Berlin, făcută de Schluter. În sfîrşit, în întreaga Europă de 
nord, la Copenhaga, la Stockholm, artiştii francezi reînnoiesc 
perspectivele, monumentele, statuile, în timp ce arhitectul fran- 
cez Leblond, chemat la Sankt-Petersburg de Petru cel Mare 
(1716) deschide mari perspective inspirate de estetica clasică în 
noua capitală a Rusiei. 

Această influenţă a clasicismului francez va fi mult mai 
durabilă decît hegemonia militară pe care, sprijinindu-se pe 

situația privilegiată obținută prin tratatele de la Westfalia şi 
Pirinei, Ludovic al XIV-lea încearcă să o impună în statele 
vecine. 


Politica europeană a lui Ludovic al XIV-lea 
şi războiul de succesiune 


Mîndru de puterea sa în interiorul regatului, Ludovic 
al XIV-lea intenționează să determine Europa să-i recunoască 
întîietatea. Această dorință de supremație nu are nimic comun 
cu tentativa Habsburgilor: nu mai este vorba de unificarea Euro- 
pei sub o autoritate unică, iar pretenţiile regale nu au nimic cu 
ideologia imperială. Este vorba de scopul, mai prozaic, de a 
satisface setea de glorie a regelui şi, prin cuceriri, de a schimba 
frontierele Franţei, de a face „pajiştea pătrată“, după expresia 
lui Vauban. Această ambiţie provoacă, cum au făcut-o şi ambi- 
tiile habsburgice, o coaliţie a celorlalţi suverani. 

În primii ani ai domniei sale, Ludovic al XIV-lea a între- 
prins o politică de interes naţional care nu depăşea limitele a 
ceea ce Europa poate aştepta de la regatul care i-a învins pe 
Habsburgi. Dar, convins de măreţia „meseriei de rege“ şi vrînd 
să facă din coroana sa „prima coroană din întreaga creştinătate“, 
Ludovic al XIV-lea îşi înmulțește greşelile. Astfel, el cere să se 
acorde ambasadorilor săi primul loc la ceremoniile diplomatice, 
în defavoarea reprezentanților spanioli, sau îl obligă pe papa 
Alexandru al VIII-lea, care a făcut imprudenta să ocupe terito- 
riile aliaţilor italieni ai lui Ludovic al XIV-lea, să consimtă la 
umilitoare compensări. 

Mai ales dorinţa sa de a consolida frontierele din nord şi 
din est şi de a îmbogăţi regatul prin cucerirea unor pieţe se 
loveşte de tînăra putere a Provinciilor Unite şi îl face să apară 
ca un cuceritor de temut, care compromite echilibrul european 
pe care trebuia să-l asigure. 

Succesiunea la tronul Spaniei face să izbucnească primul 
conflict în care se angajează Franţa. Încercînd să consolideze 

frontiera nordică, Ludovic al XIV-lea se bazează pe o veche 
cutumă a Ţărilor de Jos, „la Dévolution“: în caz de deces al 
tatălui sau al mamei prințului, cel mai mare dintre copii moste- 
neşte provincia. În consecinţă, Ludovic al XIV-lea revendică 
moştenirea Țărilor de Jos în numele soţiei sale, Maria-Tereza, a 
cărei mamă tocmai murise. Refuzul suveranilor spanioli îl de- 
termină, cu sprijinul lui Carol al II-lea al Angliei, să intervină 
prin forță armată: ofensivele lui Turenne în Flandra şi ale lui 
Condé in Franche-Comté asigură francezilor o victorie uşoa- 
ră (1667). 

Provinciile Unite văd cu spaimă instalîndu-se la frontie- 
rele lor acest vecin puternic. Cu atît mai mult cu cît Ludovic 
al XIV-lea riscă să redeschidă portul Anvers, a cărui închidere, 
obținută prin pacea cu Spania, a favorizat dezvoltarea portului 
Amsterdam. Împins de burghezia comercială, Marele Pensionar 
Jan de Witt pune capăt în grabă (1667) războiului împotriva 
Angliei şi îşi caută aliaţi împotriva Franţei. Pentru a distruge 
coaliția care se conturează, Ludovic al XIV-lea încearcă să re- 
zolve problema Ţărilor de Jos negociind direct cu celălalt mos- 
tenitor al regelui Spaniei: împăratul Leopold. Cei doi mosteni- 
tori trec deja la împărţirea regatului, deşi Carlos al II-lea al 
Spaniei mai era încă în viata! Rezervîndu-şi partea leului, împă- 
ratul nu lasă regelui Franţei decît Neapole, Sicilia, Navarra, 
Franche-Comté şi Țările de Jos. Departe de a rezolva problema, 
această împărțire măreşte îngrijorarea olandezilor şi, în ciuda 
simpatiei lor pentru Franţa, suveranii englez şi suedez, formînd 
„Tripla alianţă de la Haga“, încearcă să oprească expansiunea 
franceză. 

Învingător al spaniolilor in Franche-Comté, Ludovic 
al XIV-lea sfirşeşte prin a accepta să negocieze după ce s-a 
gîndit să-şi întoarcă forţele împotriva „Triplei alianţe de la 
Haga“. Prin pacea de la Aix-la-Chapelle (1668), el renunţă cu 
totul la Țările de Jos, dar obţine cîteva oraşe care întăresc fron- 
tiera nordică. Cu toate acestea, echilibrul european apare mai 
precar ca niciodată, ameninţarea franceză tinzînd să înlocuiască. 

pericolul austriac. Pacea de la Aix-la-Chapelle nu reprezintă 
decît un armistițiu. Regele Franţei nu a renunţat definitv nici la 
intenția de a face din Țările de Jos un teritoriu francez, nici să 
pună mîna pe partea de moştenire spaniolă care i-a fost atribuită 
prin acordul cu Leopold. Pentru a-şi atinge scopurile, el trebuie 
să-i înfrîngă pe „bunii, fidelii şi vechii săi aliaţi, olandezii“, care 
tocmai i-au zădărnicit ambițiile. 


Războiul cu Olanda 


Obstacole în calea intereselor franceze în succesiunea spa- 
niolă, Provinciile Unite sînt, de asemenea, betele în roate în 
eforturile de expansiune comercială susţinute de Colbert. Actiu- 
nea franceză rămîne împotmolită atîta timp cît Provinciile Unite 
continuă să-şi exercite în Europa dominaţia comercială. Preludii 
ale luptei militare, acţiunile războinice vamale se înmulţesc: 
Colbert fixează un tarif vamal care vizează excluderea navelor 
olandeze din porturile franceze (1667). Motivele politice și 
motivele economice îmbinîndu-se, Colbert, nefiind adeptul ac- 
tiunilor militare costisitoare, îl sfătuieşte totuşi pe rege să ter- 
mine odată cu Provinciile Unite. 

Carol al II-lea, fiind în criză de bani şi dorind un sprijin 
pentru restaurarea catolicismului în regatul său, îi acordă lui 
Ludovic al XIV-lea alianţa Angliei. Acesta poate atunci să de- 
clare război Provinciilor Unite (1672). Un război de care Jan 
de Witt se tente să nu profite adversarii săi poitici, prinții de 
Orania, care se află în fruntea armatei. 

Prima parte a campaniei este fulgerătoare. După ce au 
trecut Rhinul prin vadul de la Tolhuys, trupele franceze se 
năpustesc în centrul Olandei, ocolind poziţiile lui Wilhelm de 
Orania. Pentru a opri invazia, olandezii iau hotărîrea eroică de 
a-şi rupe digurile: inundînd polderele maritime, ei îşi distrug 
deliberat pămînturile cucerite cu atîta răbdare din mare. Ludovic 
al XIV-lea fiind oprit de ape, de Witt propune să negocieze şi 
oferă regelui compensaţii financiare şi onorifice. Se izbeşte însă 

de intransigenta lui Louvois care il sfatuieste pe Ludovic 
al XIV-lea $i cere nici mai mult nici mai putin decit dezmem- 
brarea Provinciilor Unite. Această cerere exasperează rezistența 
olandeză: o tresărire de revoltă populară răstoarnă sprijinul 
republican şi îl aduce pe Wilhelm al III-lea de Orania ca stathou- 
der. Numit căpitan general şi amiral general pe viata, acest tînăr 
de 22 de ani, bolnăvicios, rece şi legat cu pasiune de calvinism, 
va rămîne toată viata sa principalul adversar al proiectelor impe- 
rialiste ale lui Ludovic al XIV-lea. 

Pentru moment, el îl împiedică pe regele Franţei să tragă 
foloase din victoria sa militară. Mai ales, el îşi găseşte aliaţi: 
împăratul şi Electorul de Brandenburg, care sînt speriați de 
succesele francezilor, şi Spania, care vrea să-și ia revanşa. Si 
aceasta în timp ce Carol al II-lea al Angliei, care s-a expus unei 
puternice opoziții, preferă să semneze o pace separată cu Olan- 
da. Franţa se vede cu atît mai izolată cu cît prinții germani, 
influenţaţi de Leopold şi de o intensă propagandă naţională, 
părăsesc unul după altul alianţa cu Franţa. 

Renuntind la proiectele de cucerire, Ludovic al XIV-lea 
acceptă, prin pacea din Nimégue (1678), să sfirşească definitiv 
războiul cu Olanda. Spania susține costul războiului: ea trebuie 
să cedeze: Franţei Franche-Comté si teritorii în Flandra şi in 
Hainaut. Pacea de la Nimégue apare totuşi ca o pace reuşită: 
Provinciile Unite, a căror distrugere sau cel puţin slăbire consti- 
tuia obiectivul esenţial al războiului, rămîn intacte, iar Franța 
consimte chiar la o scădere a tarifului vamal draconic din 1667. 

Dar, mai ales, regele se trezeşte singur în faţa unei coaliţii 
europene. Principalele operațiuni militare se desfăşoară pe fron- 
tiera din nord si în Alsacia. 


Ludovic al XIV-lea fata în fata 
cu Liga din Augsburg 


Pacea de la Nimégue este considerată in mod traditional 
apogeul supremaţiei lui Ludovic al XIV-lea asupra Europei. 
Oraşul Paris îi oferă, de altfel, titlul de „Ludovic cel Mare“ şi 


252 SERGE BERSTEIN, PIERRE MILZA 


hotărăşte să ridice în piaţa Victoriilor o statuie ecvestră a suve- 
ranului. Ludovic al XIV-lea a fortificat vulnerabila frontieră din 
nord şi, ocupînd Lorenna, a intensificat controlul francez asupra 
Alsaciei. În sfîrşit, Franche-Comté şi Fribourg-en-Brisgau aco- 
peră frontiera cu Germania şi dă regelui posibilitatea de a inter- 
veni în Imperiu în mod direct. Regele Franţei apare cu atît mai 
mult ca arbitru atotputernic al Europei cu cît intervenţia sa a 
salvat Suedia învinsă în războiul împotriva vecinilor săi de la 
Marea Baltică. Astfel, Europa este impinzita de zvonuri despre 
pretenţiile lui: se presupune chiar ridicarea delfinului la rangul 
de împărat! 

Convins că nimeni în Europa nu este capabil să i se opună, 
Ludovic al XIV-lea se comportă ca un stăpîn. În realitate, prinții 
germani, plătiți cu sume grase de trimişii regelui, nu reactionea- 
ză la nici unul dintre afronturile sale. Împăratul este paralizat de 
războiul împotriva turcilor, iar Provinciile Unite multumite de 
avantajele obţinute prin pacea de la Nimăgue. În sfîrşit, Carol 
al II-lea, expus opoziţiei de către un Parlament ataşat de lbertă- 
tile politice şi de anglicanism, nu datorează decît bunavointei 
lui Ludovic al XIV-lea exercitarea unei timide politici personale. 

Ludovic al XIV-lea are deci mîinile libere pentru o politică 
de anexări în plină pace. Tribunalele şi Parlamentele din regiu- 
nile de graniţă din est caută cu atenţie motivele de dependenţă 
pentru teritoriile pe care tratatele din Westfalia şi din Nimégue 
le- au atribuit Franței: acestea sînt proclamate ca fiind „reunite“ 
sub Coroană şi anexate de trupele franceze. În felul acesta devin 
franceze senioriile lorene depinzind de cele Trei Episcopate, 
Luxemburgul în totalitate, o parte din Alsacia, bucăți din regiu- 
nea Sarre şi din Flandra. Anexarea Strasbourgului (1681), oraş 
imperial şi cheie a Alsaciei, duce la o indignare europeană 
extremă. Dar dificultățile puterilor europene împiedică crearea 
unei ligi defensive. 

La această politică de anexare în plină perioadă de pace se 
adaugă un nou motiv de îngrijorare: persecutarea protestanților 
şi revocarea Edictului de la Nantes par să amenințe ansamblul 

Reformatilor din Europa. Unii văd aici dorinţa regelui Franţei 
de a-şi afirma, împotriva împăratului Leopold, care lupta împo- 
triva turcilor, vocaţia de a conduce popoarele creştine. Alţii 
bănuiesc că vrea să treacă în Anglia pentru a-l ajuta pe urmaşul 
lui Carol al II-lea, Jacob al II-lea (1685), militant neindeminatic 
pentru catolicism, care încearcă să convertească Anglia prin 
teroare. 

Aceste zvonuri sînt desigur exagerate, dar, de pe vremea 
Habsburgilor, Europa este sensibilizată de tendinţele hegemo- 
nice. Dacă aceste zvonuri sînt uneori crezute, acest lucru se 
datorează faptului că sînt răspîndite de emigranții protestanți. 
Fugind de persecuție, ei sosesc în număr mare in Anglia, în 
Provinciile Unite şi în Prusia, unde conducerea şi populaţia îi 
primesc cu simpatie pe aceşti coreligionari persecutați, care sînt 
adesea meseriaşi pricepuţi. Ei intretin ura împotriva persecuto- 
rului şi, ca pastorul Jurieu în Olanda, organizează uneori adevă- 
rate-oficii de spionaj destinate să uşureze un eventual conflict 
cu Franţa. 

Ura protestanților este consolidată de o creştere a puterii 
politice a adversarilor regelui Franţei: turcii suferă o înfrîngere 
importantă (1683). Scăpat de presiunea continuă pe care aceştia o 
exercitau asupra Vienei, împăratul Leopold, îngrijorat de pro- 
gresele Franţei, poate, in 1686, să constituie împreună cu prinții 
catolici germani si cu regele Spaniei „Liga din Augsburg“7!, 
care se va mări în curînd. | 

Aliat fidel al lui Ludovic al XIV-lea, Jacob al II-lea al 
Angliei îşi inmulteste gafele, favorizind pe faţă pe catolici in 
numirea în funcţii publice. Dacă opinia engleză îl suportă pe 
acest rege batrin, asta este din cauză că moştenitoarea sa, Maria, 
este protestantă şi soție a lui Wilhelm al III-lea de Orania, 
stathouder al Țărilor de Jos şi apărător al calvinismului euro- 
pean. Orice speranţă este ruinată cînd, în 1688, Jacob al II-lea 
are un fiu pe care îl botează imediat. Notabilii englezi apelează 
atunci la Wilhelm de Orania, care, fără să se gîndească prea 
mult, pune mîna pe acest atu ce-i va servi în lupta pe care se 


254 SERGE BERSTEIN, PIERRE MILZA 


pregăteşte să o ducă împotriva lui Ludovic al XIV-lea. Debarcat 
în noiembrie 1688, stathouderul sosește la Londra, unde, după 
ce a acceptat o Declaraţie a drepturilor care este garanţia liber- 
tatilor individuale şi. o recunoaştere a puterilor Parlamentului, 
este recunoscut, împreună cu soția sa, Maria, drept rege al 
Angliei. Jacob al II-lea trebuie să se refugieze la Ludovic 
al XIV-lea. Stăpîn al Angliei şi al Provinciilor Unite, Wilhelm 
al III-lea adaugă Ligii din Augsburg ponderea hotărîtoare a 
forţelor protestante. Împotriva Franţei se ridică statele catolice 
conduse de împărat (prinții germani, Spania, ducele de Savoia) 
şi statele protestante conduse de Wilhelm al III-lea, stăpînul 
celor două state maritime reconciliate: Anglia şi Provinciile 
Unite. 

Ludovic al XIV-lea începe războiul ocupînd Palatinatul şi 
făcînd presiuni asupra arhiepiscopului de Köln pentru a asigura 
victoria candidaţilor săi. Scopurile celor din coaliție sînt depar- 
te de a fi identice, dar toți se unesc împotriva lui Ludovic 
al XIV-lea: prinții protestanți conduc o cruciadă împotriva celor 
ce persecută pe coreligionarii lor, Wilhelm de Orania îl atacă pe 
cuceritorul care ameninţă fragilul echilibru european, în timp ce 
Habsburgii caută să-şi ia revanşa împotriva puterii care a pus 
capăt viselor lor hegemonice. 

Izolată, Franţa dă dovadă de vitalitate. Dinamismul său 
demografic joacă desigur un rol important. În lipsa unei surse 
sigure de informaţie, populația sa este estimată la aproximativ 
douăzeci de milioane de locuitori, ceea ce face să fie considerat 
statul cel mai populat din Europa. Ea este, de asemenea, statul 
cel mai bogat, a cărui administraţie a atins un nivel de perfectio- 
nare rar întîlnit în acele timpuri. De asemenea, se prezintă în 
fata Europei coalizate cu strălucitele victorii din Țările de Jos şi 
din Alpi. Condusă de neînduplecatul Louvois, Franţa intentio- 
nează să-şi terorizeze duşmanii: Palatinatul, devastat sistematic 
şi ale cărui oraşe sînt incendiate, serveşte de înălțime protec- 
toare pentru Alsacia. Este totuşi putin fata de explozia de ură pe 
care o provoacă politica franceză. Cu atît mai mult cu cît victo- 

riile franceze nu apar defel ca nişte succese hotărîtoare. In fata 
numărului şi puterii adversarilor, Franţa nu poate să cîştige: 
pacea de la Ryswick (1697) exprimă mai mult slăbirea adversa- 
rilor decît victoria unuia sau a celorlalți. Consfintind un dublu 
eşec, ea constituie mai degrabă o nouă etapă în marea explicaţie 
dintre Ludovic al XIV-lea şi Europa decît o pace definitivă. 
Eşec al celor din coaliție în primul rînd: puterea franceză nu 
este doborită şi trebuie să se recunoască regelui Franței drep- 
turile asupra Strasbourgului şi a oraşelor din Sarre. Dar, în 
acelaşi timp şi eşec al regelui Franţei: eforturile sale pentru a-l 
reintrona pe aliatul său, Jacob al II-lea sint zadarnice şi trebuie 
să-l recunoască drept rege al Angliei pe vechiul său adversar, 
Wilhelm al III-lea. 


Succesiunea spaniolă 


După pacea de la Ryswick, înrăutățirea stării regelui Spa- 
niei, Carlos al II-lea, a cărui sănătate era de mult timp deterio- 
rată, repune în discuţie dificila problemă a succesiunii regatului. 
Cei doi principali pretendenți, împăratul Leopold şi Ludovic 
al XIV-lea, ar avea avantajul întăririi puterii, fapt care ar duce 
la repunerea în discuţie a echilibrului european. 

Conştient de această situație, Ludovic al XIV-lea dă totuşi 
dovadă de moderație. Lungile şi spinoasele negocieri cu Wilhelm 
de Orania, căruia i se incredintase calitatea de garant al echili- 
brului vizat, ajung la un proiect de împărțire care pare să multu- 
mească toate puterile europene şi pe care Ludovic al XIV-lea îl 
acceptă în 1698. Este vorba despre dezmembrarea moştenirii 
spaniole: unul din fiii delfinului va primi Neapole, Toscana si o 
provincie din nordul Spaniei, arhiducele Carol, cel de-al doilea 
fiu al împăratului, statul milanez, iar cel mai putin important 
dintre moştenitori, printul-elector de Bavaria, restul moştenirii 
spaniole. 

Trezindu-li-se sentimentul naţional, consilierii lui Carlos 
al II-lea resping aceste planuri anevoioase de împărţire a terito- 

riilor unui suveran, ce-i drept muribund, dar încă viu totuși. 
Pentru a evita dezmembrarea imperiului său, Carlos al II-lea 
dictează un testament cate atribuie succesiunea în întregime lui 
Josef-Ferdinand, prinţ elector de Bavaria, care nu are decît şase 
ani. Dar copilul moare după cîteva luni de o boală de care, 
potrivit contemporanilor, împăratul nu ar fi cu totul străin. 
Ludovic al XIV-lea şi Leopold se află din nou faţă în faţă. 
Realizarea unui nou proiect de împărţire îl înfurie cumplit pe 
Carlos al II-lea. Pentru a perpetua unitatea monarhiei spaniole, 
noul său testament atribuie totalitatea moștenirii pretendentului 
celui mai puternic, deci cel mai capabil să-şi apere drepturile: al 
doilea nepot al lui Ludovic al XIV-lea, ducele de Anjou, cu 
condiţia precisă de a renunţa la drepturile pe care le are la tronul 
Franţei. 

Moartea lui Carlos al II-lea, la 1 noiembrie 1700, provoacă 
deci îngrijorarea că echilibrul european va dispărea. Ludovic 
al XIV-lea se întreabă el însuşi: trebuie să treacă peste voința 
lui Carlos al II-lea sau să accepte ca tînărul duce de Anjou să 
devină Filip al V-lea al Spaniei, ştiind că Europa nu poate 
accepta ca dinastia Bourbonilor să domine Europa occidentală 
de la Marea Nordului la Mediterana? Interesul dinastiei învinge 
pînă la urmă simţul realitätilor politice. La 16 noiembrie 1700, 
Ludovic al XIV-lea deschide larg uşile cu două canaturi din 
Galeria Oglinzilor şi prezintă pe nepotul său curtenilor şi amba- 
sadorilor adunaţi acolo: „Domnilor, iată-l pe regele Spaniei... “. 

Acceptarea testamentului nu ar fi fost de ajuns să arunce 
Europa într-un nou război dacă Ludovic al XIV-lea ar fi dat 
dovadă de prudenţă şi ar fi menţinut cele două coroane separate, 
aşa cum stipula în mod expres testamentul. Dar, considerînd 
războiul de neevitat, Ludovic al XIV-lea dă ordin trupelor sale 
să ocupe „în numele regelui Spaniei“, cetățile fortificate de la 
„Barieră“* situate în centrul Ţărilor de Jos spaniole. Dar, mai 
ales, el dă ordin Parlamentului din Paris să înregistreze dorința 


* Frontieră naturală între două ţări. (n. trad.) 

sa ca ducele de Anjou si toţi descendenţii săi să-şi păstreze 
în totalitate dreptul la coroana Franţei. Devine clar atunci că 
Filip al V-lea se va manifesta mai mult ca nepot al lui Ludovic 
al XIV-lea decît ca rege al Spaniei. De aceea, Wilhelm de Orania 
îi adună din nou (1701) pe principalii adversari ai regelui Fran- 
tei: împăratul, Anglia şi Provinciile Unite formează Marea Alianţă 
de la Haga. 

Războiul care începe în 1702 umbreşte ultimii ani de dom- 
nie ai lui Ludovic al XIV-lea. Acesta lovește un regat al cărui 
dinamism nu mai este la fel ca la începutul domniei şi în care 
dificultăţile se înmulțesc. Atmosfera de la Curte exprimă acest 
crepuscul al domniei: regele, bătrîn, este supus influenţei auste- 
re a celei de-a doua soţii, Doamna de Maintenon, şi vede cum îi 
mor, rînd pe rînd, copiii şi nepoţii. Mai ales războaiele continue, 
construcţiile, pensiile şi gratificatiile de tot felul au ruinat finan- 
tele. Reformele fiscale recomandate de Boisguilbert şi de Vauban 
au fost zadarnice şi regele trebuie să recurgă la expediente: 
emisiuni de rente cu dobinzi foarte mari pentru stat, împrumu- 
turi forţate, loterii, crearea de funcţii şi mai ales manevre mone- 
tare (vreo patruzeci între 1685-1710). Nimic nu împiedică însă 
creşterea deficitului. În 1715, la moartea lui Ludovic al XIV-lea, 
încasările fiscale pe trei ani în avans sînt deja inghitite, iar 
datoria ajunge la 2 miliarde de livre. 

Aceasta şi din cauză că economia franceză este în plin 
declin. Războaiele continue au zdruncinat circuitele economice 
şi au lipsit economia de pieţe de desfacere în Europa şi dincolo 
de mări. Perceptiile fiscale şi schimbările monetare împiedică 
schimburile comerciale. Revocarea Edictului de la Nantes şi 
emigrarea protestantă au ruinat anumite regiuni (Languedoc, 
Normandia, Lyon, Tours sau Sedan). Aceste greutăţi se adaugă 
la depresiunea economică care durează pînă în primii ani ai 
secolului al XVIII-lea, cu cortegiul ei de scăderi de preţuri, de 
venituri şi salarii, cu crizele ei cerealiere periodice (1693-1694, 
1708-1709) şi bruştele urcări ale preţului cerealelor. O mizerie 
profundă se instalează în toată tara, astfel încît cersetorii şi 

vagabonzii reprezintă, după Vauban, o zecime din populaţia 
din 1698. Izbuchesc răscoale de scurtă durată, dar violente şi 
numeroase. 

În sfîrşit, regele, devenit evlavios şi interesat mai mult 
decît oricînd de problemele religioase, întîmpină şi în acest 
domeniu nenumărate dificultăţi. Chiar dacă a rezolvat conflictul 
cu papalitatea (1693), el luptă mai multi ani împotriva curentul 
„chietist“ introdus în Franţa de Doamna Guyon şi la care aderă 
Fenelon. Un fapt mai grav încă, conflictul cu jansenismul, poto- 
lit din 1669, reizbucneste la sfîrşitul secolului sub influența 
oratorianului* Quesnel. Cu ajutorul papei, regele hotărăşte să-i 
pună capăt. În 1705, el dă ordin să se distrugă mănăstirea de la 
Port-Royal unde se refugiaseră ultimele călugăriţe janseniste. 
Dar jansenistii profită de emoția provocată de acest eveniment 
pentru a-şi pleda cauza pe lîngă episcopi. Ludovic al XIV-lea 
obţine desigur o condamnare papală (bula Unigenitus din 1713), 
dar Parlamentul din Paris refuză, din spirit galicanist, să o ia în 
considerare. În sfîrşit, regele nu a reuşit să extirpe protestantis- 
mul şi trebuie să înfrunte hotărîrea reformatilor rămaşi în Franţa. 
În plin război pentru succesiunea Spaniei, revolta calviniştilor 
din munţii Cevennes (,,camisards“) mobilizează, din 1702 pînă 
în 1705, o armată de 20 000 de oameni. 

Războiul pe care Ludovic al XIV-lea îl porneşte în aceste. 
condiţii pare să fie interminabil. Slăbirea regatului, mediocrita- 
tea generalilor și neputinta armatelor numeroase şi greu de 
manevrat fac ca operaţiunile militare să fie lente şi nesemnifica- 
tive. Războiul de succesiune a Spaniei îl face uneori pe regele 
Franţei să se simtă pe marginea prăpastiei. În 1709, un şir de 
înfrîngeri, invadarea teritoriului, frigul, mizeria îngrozitoare în 
care se află tara, îl fac să accepte tratativele. Dar condiţiile care 
1 se impun — renunţarea la Alsacia şi la cetăţile fortificate din 
nord, recunoastera arhiducelui Carol ca rege al Spaniei şi parti- 


* Oratorian — membru al congregatiei „Oratoriului“. (n. trad.) 

ciparea la o acțiune armată împotriva lui Filip al V-lea, nepotul 
său — îl obligă să reînceapă războiul. 

Ludovic al XIV-lea îşi dă seama, de altfel, că adversarii 
săi nu mai sînt în stare să obţină un avans hotaritor. În 1713, 
tratatele de la Utrecht și Rastadt pun capăt acestui război inter- 
minabil. 

Spania este marea învinsă: Filip al V-lea rămîne regele ei 
dar renunţă la tronul Franței. Dezmembrarea de care se temea 
este consfintità de tratate. Habsburgii din Viena iau partea de 
moştenire pierdută de Bourbonii din Madrid: Ţările de Jos spa- 
niole devin austriece în timp ce statul milanez, regatul Neapole- 
lui şi Sardinia asigură împăratului dominaţia asupra Italiei. 
Franţa, învinsă, suferă mai puţin de pe urma înfrîngerii: ea 
renunță provizoriu la Lorrena şi la oraşele fettificate de pe 
Rhin. Aflată printre învingători, Austria dă dovadă de o nouă 
vitalitate. În schimb, Provinciile Unite ies din război epuizate si 
nu mai reprezintă de acum înainte decît o putere de rangul doi, 
aflată în umbra Angliei. Aceasta din urmă este în final marea 
beneficiară a războiului. Pe plan teritorial, se mulţumeşte cu 
puncte strategice sau cu insule (Gibraltar, Minorca, Terra-Nova 
şi teritoriile canadiene) şi obţine cîteva avantaje comerciale. 
Dar, în principal, ea a împiedicat Franţa să profite în scop 
imperialist de poziția de arbitru asigurată de tratatele din West- 
falia. De acum înainte, Anglia este cea care va deţine rolul de 
garant al echilibrului european. 


Sfirşitul dominaţiei suedeze în 
Europa de nord 


În momentul în care războiul de succesiune a Spaniei pune 
capăt ambițiilor franceze, Suedia, si ea beneficiară a tratatelor 
din Westfalia, trebuie să renunțe la dominaţia asupra Europei 
de nord. Încercase să o facă încă de la Pacea din Nord, care, în 
1660, consfintise victoria obținută cu greu de succesorii lui 
Gustav-Adolf. 

Puterea suedeză depindea în mare parte de solida alianţă 
cu Franţa, dar şi de declinul Danemarcei, de slăbiciunea politică 
a Poloniei şi a statului, încă rudimentar, al Moscovei. Din 1660 
pînă în 1674, autoritatea regelui Suediei se consolidează dato- 
rita unei lungi perioade de pace. Dar războiul împotriva olande- 
zilor, în care se angajează Ludovic al XIV-lea, se întinde repede 
în Europa şi în ţările din nord. Electorul de Brandenburg şi 
regele Danemarcei se alătură coaliţiei împotriva regelui. Franţei 
şi îi obligă şi pe aliaţii săi suedezi să intervină. Cedînd la insis- 
tentele lor, Suedia procedează însă exact pe dos. Dar ea 
cunoaște un şir impresionant de infringeri care sfirsesc prin 
expulzarea sa din Germania şi compromit integritatea sa terito- 
rială. În 1675, Marele Elector de Brandenburg, Frederic-Wilhelm, 
învinge la Fehrbellin infanteria suedeză, considerată pînă atunci 
cea mai bună din Europa. Dominația militară a Suediei se încheie. 

Din fericire pentru Carol al XI-lea al Suediei, regele Fran- 
tei nu-şi uită aliaţii cînd se încheie pacea de la Nimègue. Prin 
intervenţii militare, presiuni politice şi subvenţii generoase, 
Ludovic al XIV-lea îi convinge pe danezi şi pe Marele Elector 
să renunţe la aproape toate cuceririle lor: deşi învinsă, Suedia 
rămîne cu teritoriul intact. Dar este clar că puterea suedeză nu 
se mai menţine decît datorită alianţei cu Franţa. Restabilit, 
echilibrul baltic apare şi mai fragil decît cel din Occident. 

În ciuda acestei slăbiri a autorităţii, pentru a păstra pre- 
ponderenta Suediei, Carol al XI-lea acţionează în două direcţii: 
pentru a-şi întări puterea el încearcă să instaureze în tara sa o 
monarhie absolută in stil franțuzesc, dar, șocat de revocarea 
Edictului de la Nantes, se hotărăște să rupă legăturile cu Ludovic 
al XIV-lea şi se apropie de Brandenburg. Astfel, se instalează 
un nou echilibru baltic, al cărui garant devine el şi din care 
influenţa franceză dispare. 

Moartea lui Carol al XI-lea (1697) trezeşte intr-atit poftele 
de posesiune ale vecinilor săi încît coroana Suediei ajunge în 
mîinile unui print de 15 ani, Carol al XII-lea. Reunind pe Elec- 
torii de Saxa şi de Brandenburg, pe regele Danemarcei şi pe 

ţarul Petru I al Rusiei, viitorul Petru cel Mare, se pregătește o 
coalitie care are drept scop dezmembrarea Suediei. Aceasta este 
luată pe nepregătite. Carol al XII-lea apelează la puterile mari- 
time ale Occidentului, care trimit o flotă pentru a păstra echi- 
librul în zona baltică. Carol al XII-lea profită de situaţie pentru 
a începe o ofensivă. Este debutul unei epopei incredibile. Carol 
al XII-lea obţine un şir de victorii militare, fără să reuşească să 
oprească decăderea Suediei. Debarcînd aproape de Copenhaga, 
el ameninţă capitala daneză cu asediul şi obligă Danemarca să 
intre în tratative. Făcînd praf, cu 5 000 de infanteriști şi 2 000 
de cavaleri, cei 35 000 de soldaţi cu care ţarul Petru asediază 
Narva, el ocupă Riga în iulie 1701. În marşul său, el invadează 
Polonia şi obligă Dieta să-l detroneze pe regele August al II-lea 
(1704). El îl pune în locul acestuia pe Stanislas Leczinski, care 
trebuie să semneze un tratat de alianţă cu Suedia. Înspăimîntat, 
regele Prusiei hotărăşte şi el să recurgă la tratative. Replicînd 
unui atac rusesc în Polonia, monarhul suedez începe, un an mai 
tîrziu, o campanie în est, cu o armată de 40 000 de oameni şi cu 
sprijinul cazacilor de pe Don. Dar dificultăţile unei campanii în 
Rusia și în final ajutorul destul de limitat al cazacilor duc la o 
înfrîngere usturătoare: în iulie 1709, 70 000 de oameni înfrîng 
20 000 de suedezi flămînzi si demoralizati. Refugiat în Moldo- 
va, Carol al XII-lea’? nu obţine de la turci decît o intervenţie de 
mici proporţii în Marea Neagră. În acest timp, adversarii săi îşi 
împart imperiul suedez. August al II-lea reia tronul Poloniei, 
danezii şi saxonii pun mîna pe posesiunile suedeze din Germa- 
nia, iar norvegienii pe vestul Suediei. Ruşii isi asigură ieşirea la 
Marea Baltică punînd mîna pe Pomerania, Livonia şi Finlanda. 
Întors clandestin în Suedia, Carol al XII-lea moare în 1718, 
într-o bătălie împotriva adversarilor săi. 

Dominația suedeză în Europa de nord s-a sfîrşit. Un şir de 
tratate, semnate din 1718 pînă în 1721, stabileşte dezmembrarea 
ţării, care nu-şi mai păstrează din cuceririle sale decît nordul 
Pomeraniei occidentale. Dominația asupra zonei baltice este de 
acum înainte rusească şi daneză. Prăbuşirea Suediei înseamnă 

sfîrşitul tentativei franco-suedeze de a arbitra Europa, tentativă 
provocată de tratatele din Westfalia. Se stabileşte un nou echi- 
libru, al cărui arbitru devine Anglia, care are ca principiu inca- 
pacitatea generală a ţărilor europene de a domina continentul 
din punct de vedere politic. 


Capitolul 12 


= NAŞTEREA UNUI MODEL ~ 

DE MONARHIE TEMPERATĂ 
ÎN ANGLIA 
(1689-1815) 


E În timp ce în Franţa se dezvoltă monarhia absolută, în Anglia 
se instaurează o altă formă de regim politic. Teoretizată şi de 
filosofii Hobbes şi Locke în cursul secolului al XVII-lea, aceasta 
se bazează pe ideea că există drepturi naturale ale individului şi 
că organizarea socială rezultă dintr-un contract tacit încheiat 
între suveran şi individ. În fond, aceste teorii nu sînt decît con- 
ceptualizarea practicii care datează din secolul al XIII-lea şi care 
a văzul puterea suveranului limitindu-se printr-o serie de texte 
care garantau libertăţile cetățeanului britanic, stabileau limitele 
autorităţii regale şi afirmau caracterul protestant al statului. 


E De la revoluția din 1688, puterile, în principiu considerabile, 
ale suveranului sînt în realitate limitate mai mult de practică decit 
de texte. Putin interesaţi de Anglia, în secolul al XVIII-lea, suve- 
ranii dinastiei de Hanovra au lăsat guvernarea în miinile cabi- 
netului care se sprijină pe majoritatea din Parlament, recrutată 
din rîndurile aristocrației şi în mîinile marilor familii care do- 
mină societatea şi conducerea ţării. 


m Încercarea regelui George al III-lea (1760-1783) de a-i reda 
adevărata forță prerogativei regale, indepartind familiile de whigi, 
va eşua din cauza înfrîngerii regelui de către francezi şi de Răz- 

vrătiții din America, de agitația socială care rezultă de aici şi de 
dorința parlamentarilor whigi de a limita puterea Coroanei. 


E Odată cu venirea la putere, în 1783, al celui de-al doilea Pitt, se 
instaurează un nou sistem politic. Nebunia regelui George 
al III-lea lasă aproape întreaga putere pe miinile primului minis- 
tru, care consolidează autoritatea Cabinetului. Pentru a sprijini 
Cabinetul se constituie un nou partid, tory, care îl susține pe 
Primul ministru în lupta sa împotriva ideilor liberale. 


la începutul secolului al XIX-lea, Anglia cunoaşte un regim în 
care regele domneşte, dar lasă guvernarea Cabinetului. Acest 
regim al monarhiei limitate, total opus monarhiei absolute în stil 
francez, nu este totuşi parlamentar, primii miniştri refuzînd ideea 
de a da socoteală în fata Parlamentului. 


Model de stat modern pînă în 1715, Franţa continuă să fie 
considerată la fel pînă la sfîrşitul secolului al XVIII-lea de către 
suveranii dornici să exercite o autoritate absolută asupra po- 
poarelor lor. O formă total diferită de regim politic apare totuşi 
în Anglia. Aceasta trezeşte admiraţia filosofilor din secolul 
al XVIII-lea, care văd în ea un nou model de stat care respectă 
libertăţile cetăţenilor, echilibrează puterea suveranului şi dreptu- 
rile Parlamentului şi limitează arbitrariul suveranului printr-o 
enumerare foarte precisă a prerogativelor sale şi a limitelor 
acestora. Modelul englez triumfă în Europa raţiunii chiar în 
momentul în care Anglia îşi foloseşte autoritatea căpătată în 
cursul războaielor împotriva Franţei pentru a realiza şi conso- 
lida echilibrul european. 


Mitul Constitutiei britanice 


Admiratia filosofilor pentru „Constituţia“ britanică se ba- 
zează pe un paradox: Constituţia britanică nu există! Evoluţia 
politică din Marea Britanie a fost teoretizată de gînditorii brita- 
nici hraniti cu tendinţele dominante ale gîndirii europene din 
secolele XVII si XVIII. 


ISTORIA EUROPEI 265 


În timp ce Evul Mediu dăduse atenţie existenţei grupurilor, 
neluînd în considerare indivizii decît ca membri ai unei comu- 
nitäti, gîndirea umanistă din secolul al XVI-lea face din om 
baza însăşi a reflectiei sale. În acest cadru se dezvoltă filosofia 
dreptului natural, reprezentată în Regatul Unit de Hobbes si Locke. 
În opera sa capitală, Leviathan (1651), Hobbes (1588-1679) 
expune pentru prima oară concepţia despre un stat modern for- 
mat din indivizi si nu din grupuri. Reflectînd la ceea ce mobili- 
zează individul, Hobbes ajunge la concluzia că este vorba în 
primul rînd de instinctul său natural de conservare si de inmul- 
tire. În stare naturală, adică pînă la apariţia societăţii, viata sa 
era permanent amenințată. De aceea, pentru a obţine protecţia 
care îi este necesară și a-şi putea apăra dreptul său natural la 
viata, individul acceptă să intre în societate, renuntind în favoa- 
rea acesteia la o parte din drepturile sale naturale și mai ales la 
libertate. Hobbes consideră că scopul societăţii — protejarea 
vieții şi a drepturilor naturale ale indivizilor — va fi atins cu atît 
mai uşor cu cît statul va fi condus de un monarh absolut, deti- 
nînd toate prerogativele puterii, făcînd dreptate, posedînd dreptul 
de a declara război sau de a semna tratatele de pace, stäpin al 
puterii legislative ca şi al puterii executive şi, în consecinţă, 
destul de puternic pentru a răspunde la aşteptările indivizilor. 
Hobbes nu repune în discuţie monarhia absolută. Contrar efor- 
tului regelui Franţei, el nu încearcă să o justifice prin originea 
divină, nici prin tradiţie, ci printr-un fel de contract care-l leagă 
pe monarh de ansamblul indivizilor care formează societatea. 

Locke (1632-1704) îşi realizează partea cea mai impor- 
tanta a operei în perioada restauratiei Stuartilor şi a tensiunilor 
pe care aceasta le provoacă. El trece la o nouă etapă în filosofia 
dreptului natural, mai ales cu Eseu/ despre guvernarea civilă, 
care apare la doi ani după „glorioasa revoluţie“ din 1688. Ple- 
cînd de la postulatele lui Hobbes (întîietatea individului, exis- 
tenta drepturilor naturale pe care fiecare le are de la naştere şi 
noțiunea de contract social, individul renuntind la o parte din 
drepturile naturale pentru a intra în ceea ce el numește „socie- 

tate civilă“), Locke ajunge la concluzii foarte diferite. El consi- 
deră că oamenii, constituind societatea civilă, nu renunţă defel 
la drepturile lor în favoarea puterii pe care au recunoscut-o. 
Puterea supremă continuă să vină de la ei şi dacă o încredin- 
ţează unui suveran, ei au dreptul de a cere acestuia ca această 
putere să nu devină despotică. Locke formulează atunci o serie 
de teorii aflate la antipodul monarhiei absolute şi care definesc 
bazele unui regim liberal şi individualist, care va sta la originea 
evoluţiei britanice din secolul al XVIII-lea, apoi a revoluțiilor 
politice din America şi din Franţa, înainte de a se răspîndi în 
întreaga Europă la sfîrşitul secolului al XVIII-lea şi în primii 
ani ai secolului al XIX-lea. 

Scopul suprem fiind conservarea drepturilor naturale ale 
individului, el conchide că trebuie evitată concentrarea în mîini- 
le unui monarh a puterilor care i-ar putea conferi o autoritate 
excesivă: separarea puterilor devine una din dogmele liberalis- 
mului. Totuși, aceste puteri separate nu ar trebui să fie egale: 
puterea legislativă, încredinţată mai multor persoane pentru un 
timp limitat (se gîndea desigur la Parlamentul englez) trebuie să 
aibă intiietate pentru că este formată din reprezentanţii națiunii. 
Cît despre puterea executivă, aceasta are o misiune precisă şi 
limitată: aceea de a aplica legile votate de puterea legislativă, 
ceea ce pune în evidență subordonarea sa. În cazul în care exe- 
cutivul nu ar respecta contractul tacit încheiat în felul acesta cu 
națiunea, este deci legal ca poporul să se răscoale. Dreptul la 
revoltă apare astfel ca o justificare a ruperii contractului (revo- 
lutionarii americani de la sfirşitul secolului al XVIII-lea se jus- 
tifică în mod clar prin această idee). 

Teoretizînd astfel evoluţia britanică din secolul al XVII-lea, 
Hobbes si Locke trezesc interesul filosofilor francezi din seco- 
lul al XVIII-lea. Aceştia admiră un sistem fundamentat pe dreptu- 
rile individului şi în care rațiunea pare să stea la baza politi- 
cil. Voltaire laudă perfecțiunea sistemului politic englez, iar 
Montesquieu teoretizează, după Locke, sistemul unei monarhii 

temperate, în care separarea puterilor apare ca o garanție împo- 
triva despotismului. 

Această admiraţie a Europei luminate pentru sistemul poli- 
tic liberal în stare incipientă în Marea Britanie trebuie să fie 
totuşi temperată. Mai întîi de toate, nu există o adevărată Consti- 
tutie britanică ci un ansamblu de texte disparate, juxtapuse 
unele celorlalte, după capriciile împrejurărilor istorice $i care 
nu rezolvă decît o parte din problemele constituţionale. 

De la Marea Cartă sau Regulamentul de la Oxford din 
secolul al XIII-lea la Petitia Drepturilor (1628), care pune ba- 
zele existenţei Parlamentului, trecînd prin legea Habeas Corpus 
(1679), care pune bazele libertăţii individuale, prin Legea Dreptu- 
rilor (1689), care defineşte limitele autorităţii regale şi dome- 
niul de acţiune al Parlamentului, prin Test Act* (1673), care 
interzice funcţiile publice neanglicanilor şi prin Actul de Insta- 
lare (1701), care dă dreptul numai protestanților să urce pe 
tronul Angliei, Constituția britanică nu este nimic altceva decît 
un şir de răspunsuri pragmatice la problemele care s-au pus 
într-un moment sau altul al istoriei. Cu toate acestea, dincolo de 
confuzia care pare să domnească în sistemul constituţional, 
dincolo de repetarea unor documente sau de numeroasele lacu- 
ne, trei principii fundamentale ies în evidenţă: garantarea liber- 
tatilor individuale ale cetăţenilor britanici, limitarea autorităţii 
regale prin existenţa unui Parlament şi carăcterul fundamental 
protestant al statului. 

Al doilea motiv de temperare a acestei admiratii pentru 
Constituţia britanică ţine de faptul că lipsa de precizie a textelor 
face ca funcționarea instituţiilor într-un mare număr de domenii 
să țină mai mult de practică decît de teorie. Ceea ce Europa 
reține din modelul britanic se bazează mai puţin pe texte decît 
pe o tradiţie care s-a împămîntenit în cursul anilor 1689-1815 şi 
care a avut drept efect diminuarea puterii regale $1 naşterea unui 
sistem politic original, fondat pe importanţa Cabinetului $1 întîie- 
tatea Parlamentului. 


* Actul de mărturisire a credinţei. (N. trad.) 

Guvernarea whigilor şi Coroana britanică 


Făuritori ai Revoluţiei de la 1688, whigii, apărători ai intiie- 
titii Parlamentului, guvernează aproape fără întrerupere în timpul 
Mariei si al lui Wilhelm de Orania (1688-1702), în timpul regi- 
nei Ana, fiica lui Jacob al II-lea, care le urmează la tron 
(1702-1714), şi, în sfîrşit, în timpul primilor doi suverani ai 
dinastiei de Hanovra, George I (1714-1725) şi George al II-lea 
(1725-1760). În toată această perioadă, marile familii tori, apă- 
rătoare ale păstrării Prerogativei regale sînt bănuite de simpatii 
„iacobite“ în favoarea lui Jacob Eduard, fiu al lui Jacob al II-lea 
$i, în consecință, sînt înlăturate de la guvernare. Or, exact în 
această perioadă se instaurează sistemul politic britanic al mo- 
narhiei limitate. 

În teorie, în virtutea Prerogativei regale, suveranul dispune 
de puteri considerabile. „Rege în Parlamentul său“, el promulgă 
actele puterii legislative. „Rege în Consiliul său“, el are puterea 
executivă, conduce diplomaţia, armata, flota. El este, de aseme- 
nea, izvorul justiției şi toate sentintele sînt pronunţate în numele 
său. În sfîrşit, în virtutea Actului de supremație al lui Henric 
al VIII-lea, el este șeful Bisericii anglicane. 

Aceste prerogative sînt în realitate foarte restrinse. Mai 
întîi, prin Declarația Drepturilor din 1689, care permite Parla- 
mentului să controleze finanţele regale. Apoi, prin Habeas 
Corpus, care îi interzice să aresteze un cetăţean fără aprobarea 
unui magistrat si îl obligă să incredinteze justiția unui Cancelar 
şi tribunalelor, sau, pentru a exercita justiţia supremă, trebuie să 
fie asistat de un Privy Council desemnat de Parlament. În sfîrşit, 
el nu poate percepe nici un impozit, nici să recruteze trupe fără 
acordul Parlamentului, ceea ce îi interzice să ducă o politică 
personală. 

Îngrădită de texte, Prerogativa regală este micşorată în 
practică de către cei doi primi suverani ai dinastiei de Hanovra, 
George I şi George al II-lea. Nevorbind defel engleza, preferind 
să rămînă alături de electoratul lor hanovrian, interesîndu-se 

mai ales de politica externă și de armată, ei lasă pe miniştri si 
Parlamentul să guverneze şi nu se folosesc niciodată de dreptul 
lor de veto în proiectele de legi de la Westminster. 

Aceste împrejurări întîmplătoare, adăugate tendinţelor care 
s-au manifestat în secolul al XVII-lea, creează în secolul 
al XVIII-lea o tradiţie de diminuare a puterii regale, compen- 
sată prin rolul tot mai mare al Parlamentului și al Guvernului. 
Lipsit de sprijinul unei puteri regale solide, cabinetul încearcă 
să păsească sprijin la majoritatea Parlamentului. În felul acesta 
se conturează primele trăsături a ceea ce, în secolul al XIX-lea, 
va deveni regimul parlamentar. 


Cabinetul 


Mostenit din Evul Mediu de la vechiul consiliu al regelui, 
Cabinet Council nu a apărut decît în timpul domniei lui 
Wilhelm al III-lea, despärtindu- se de Privy Council, care, de 
acum înainte, joacă rolul unei Curți de Casaţie. Cabinetul, care 
reuneşte principalii miniştri, devine în absenţa regilor ade- 
văratul guvern al Angliei. El este cel care hotărăşte principalele 
direcţii de acţiune care vor fi apoi supuse aprobării regelui şi 
Parlamentului. Din mijlocul său se desprinde cu încetul supe- 
rioritatea Primului Lord al Trezoreriei, aşa încît, conducînd 
finanțele statului, acesta preia numele și funcţiile Primului mi- 
nistru. În jurul lui se află o mînă de miniştri, dintre care cei mai 
importanţi sînt Lordul Cancelar, care se ocupă de justiție şi cei 
doi secretari de stat. Pînă în 1782, competențele acestora din 
urmă erau teritoriale, unul administrînd nordul regatului plus 
Scoţia, celălalt fiind însărcinat cu partea de sud şi cu problemele 
coloniale externe. După această dată, o nouă repartizare a atri- 
butiilor lor face ca unuia să i se incredinteze problemele interne 
(Home Secretary), iar celuilalt Afacerile externe (Foreign Se- 
cretary). Pe lîngă miniştri, trebuie subliniată importanţa Pri- 
mului Lord al Amiralității, însărcinat cu marina si operaţiunile 
navale. 

În teorie, guvernul depinde de rege, care numeşte miniștrii 
şi îi poate revoca. Dar frecventele absente ale primilor regi de 
Hanovra determină o creştere a preponderentei Parlamentului 
în desemnarea primilor miniștri, În realitate, şefii marilor fami- 
lii whigs domină Parlamentul si isi împart între ei puterea: rege- 
le are obligaţia să-i aleagă chiar dacă nu are pentru ei vreun 
sentiment de simpatie. Viaţa politică britanică este astfel domi- 
nată, pînă în 1760, de doi oameni politici, Robert Walpole şi 
William Pitt. 

Robert Walpole devine, în 1721, Prim Lord al Trezoreriei 
şi Cancelar (ministru) al Finanţelor. Originar din mica nobilime 
de provincie (gentry), acest om pragmatic, prudent şi cinic, 
reușește să păstreze puterea timp de douăzeci de ani, conducînd 
Parlamentul prin intermediul corupţiei. Cît despre William Pitt, 
el devine ministrul Afacerilor externe în 1756, în ciuda faptului 
că regele George al II-lea nu-l prea simpatizează. El isi creează 
o autoritate deosebită ducînd o politică agresivă, naționalistă, 
războinică, îndreptată împotriva Franţei, ceea ce îl face să ră- 
mînă la conducere pînă în 1761, după care va fi rechemat de 
George al III-lea, în 1767: 


Parlamentul 


Chiar dacă, din cauza diminuării puterii regale, apare drept 
depozitarul autorităţii supreme, Parlamentul este practic citade- 
la aristocrației. El se compune, prin tradiţie, din Camera Lorzi- 
lor şi din cea a Comunelor. 

Prima este compusă dintr-un număr de 200-300 de pairi, 
care se impart în trei categorii: Pairii spirituali, adică cei 26 de 
episcopi ai Angliei şi ai Ţării Galilor; cei 16 Pairi scoțieni şi 
între 160 şi 180 de pairi ereditari, în virtutea regulii primogeni- 
turii. Regele îi numeşte pe paifi aşa cum doreşte şi cînd dorește, 
fără limită de număr. 

Camera Comunelor reprezintă „națiunea“ britanică. Nu 
este vorba numai de o reprezentare a populaţiei, ci şi de o repre- 

zentare economică. Sistemul electoral este fixat de altfel de legi 
foarte vechi, care consideră votul nu ca un drept, ci ca un privi- 
legiu. Concepţia despre reprezentare duce la existenţa a două 
tipuri de circumscripţii electorale: comitatele şi burgurile. Cei 
186 de deputaţi, cîte doi de comitat, reprezintă regiunile brita- 
nice. Ei sînt aleşi de proprietarii de pământuri al căror venit 
depăşeşte un nivel minim fixat în fiecare an (160 000 de alegă- 
tori către 1750). Cei 476 de deputaţi din burguri asigură repre- 
zentarea „intereselor“, adică a activităţilor economice. Sistemul 
electoral diferă de la un burg la altul, unele, foarte rare, avînd 
sufragiu universal, majoritatea neprimind la vot decît un număr 
redus de membri ai breslelor celor mai înstărite şi pe contri- 
buabilii cei mai bogaţi. În total, alegătorii din burguri sînt, către 
1750, în număr de 85 000. 

Carta burgurilor nefiind adusă la zi, trei consecințe sînt 
provocate de această situaţie. Prima este preponderența politicii 
Angliei de sud şi de est faţă de cea de nord şi de vest, unde se 
dezvoltă noile activităţi industriale. Cel mai mare număr de 
deputaţi este desemnat de regiunile unde populaţia stagnează 
sau se înmulțește mai lent decît în altele. A doua consecinţă este 
supraviețuirea „burgurilor descompuse“, care continuă să alea- 
ga deputaţi desi, practic, ele sînt abandonate de locuitorii lor, 
ceea ce permite familiilor aristocratice importante să aleagă 
deputaţi după dorinţa lor, majoritatea alegerilor desfăşurîndu-se 
cu un candidat unic. În sfîrşit, corupţia se generalizează, candi- 
datii plătind pe alegătorii care vin să voteze în capitala regiunii: 
Je fac cadouri, le plătesc cazarea şi băutura şi la nevoie le oferă 
sume de bani pentru a-şi asigura votul acestora. Miniştri, pro- 
prietari de pămînt, manufacturieri, coloni din Indii sau din 
America pot „să-şi cumpere burguri“ în felul acesta, pentru a 
influența majoritatea sau politica din Camera Comunelor. 

Fie că este vorba de Camera Lorzilor sau de Camera Co- 
munelor, Parlamentul este astfel în mîinile unei aristocrații care 
dirijează administraţia comitatelor. Din rîndurile ei sînt numiţi 
lorzii-locotenenti care îl reprezintă pe rege, conduc forţele ar- 
mate şi militia şi numesc şeriful (comisarul de poliţie) şi judecă- 

torul de pace (competent în domeniul justiţiei, administraţiei şi 
finanțelor). 

In aceste condiţii, partidele reprezentate în Parlament nu 
sînt în realitate decît nişte clici aristocratice, o adunare de clienţi 
ai acestora, în jurul cîtorva şefi de clan, mari seniori sau politi- 
cieni influenţi. Conflictele de interese sau între persoane sînt cu 
atît mai importante cu cit vechii Tori, suspecți de iacobitism, au 
fost înlăturați de la putere si numai Whigii se bucură de acum 
înainte de autoritate. Deveniti arbitri ai jocului politic, ideile lor 
se impun fără nici o concurență după „glorioasa revoluţie“ din 
1688. Ei se împart în două mari grupări, care refac vechea 
opoziţie tori-whig: partizanii guvernului şi reprezentații opo- 
zitiel. 

Parlamentarismul aristocratic, care s-a instaurat in Marea 
Britanie la mijlocul secolului al XVIII-lea, este confruntat cu 
tentativa de reacţie autoritară a lui George al III-lea. 


Tentativa de reacţie autoritară 
a lui George al III-lea (1760-1783) 


Nepot al lui George al II-lea, urcat pe tron în 1760, George 
al III-lea este primul suveran din dinastia de Hanovra cu adevă- 
rat englez. Vorbind perfect englezeşte, interesat de Anglia, el a 
fost crescut în sentimentul de ură fata de bunicul său şi fata de 
clicile politice care conduc Anglia. Excelent cunoscător al isto- 
riei Angliei, el nu intenţionează deloc să reinstaureze monarhia 
autoritară aşa cum a fost acuzat, ci să redea prerogativei regale 
întreaga ei forță pe care predecesorii săi au lăsat-o să cadă în 
desuetudine. Atitudinea sa nu este cu nimic contrară textelor 
constituționale, nici Declaraţiei Drepturilor din 1689, dar se 
opune practicii instaurate din 1714. Om cu autoritate, foarte 
popular în rîndurile micii nobilimi de provincie, protestant sin- 
cer, el se va lovi de whigi şi va încerca să oprească sistemul 
parlamentar în curs de instaurare. 

Regele încearcă mai întîi să înlăture pe conducătorii whigi 
şi mai ales pe William Pitt, înlocuindu-l cu Lord Bute. Această 

tentativă eşuează şi provoacă o agitaţie a radicalilor împotriva 
Prerogativei regale. George al III-lea pare mult mai aproape 
de a-şi atinge scopurile în 1770, aducîndu-l la putere pe Lord 
North, care rămîne pînă în 1782, asigurîndu-și o solidă majori- 
tate în Camera Comunelor prin procedeele tradiționale de co- 
ruptie. În timpul guvernării sale, regele j joacă un rol important 
în afacerile publice. Whigii organizează o adevărată mobilizare 
împotriva a ceea ce li se pare o repunere în discuţie a achiziţiilor 
din prima jumătate a secolului al XVIII-lea. Aceasta este con- 
dusă de Fox, în ascensiune în cadrul partidului, apărătorul dreptu- 
lui Parlamentului în fata presiunilor făcute de rege şi de popor. 
Dar această opoziţie este incapabilă să răstoarne Guvernul şi să 
restabilească autoritatea Parlamentului. 

Criza americană si consecinţele sale îi vin de hac Lordului 
North şi pun capăt experimentului de restaurare a Prerogativei 
regale de către George al III-lea. Infringerea englezilor la York- 
town de către americani și francezi provoacă o criză care afec- 
tează Marea Britanie. În 1780, mari răscoale izbucnesc în întrea- 
ga tara, inclusiv la Londra (Gordon Riots). În aprilie 1780, în 
Camera Comunelor, deputatul Dunning determină adoptarea 
unei motiuni declarind că „puterea Coroanei a crescut, creşte 
$1 trebuie bineînțeles redusă“. Lordul North, sătul de aceasta 
guerilă permanentă declanşată de Parlament împotriva lui, îşi 
dă demisia în 1782. După un scurt intermediu whig, regele îl 
cheamă la conducere pe fiul lui Pitt, care are acelaşi prenume 
ca tatăl său, William. In timpul guvernări sale, instaurarea regi- 
mului parlamentar devine ireversibilă. 


Al doilea Pitt şi calea spre parlamentarism 


Prim ministru la 23 de ant, al doilea Pitt a fost crescut de 
tatăl său (mort în 1778) pentru a conduce. El apare ca un liberal 
reformator, deschis la ideile noi. Dar, va fi mai ales omul unui 
nou sistem politic. 

În momentul venirii sale la putere (1783), influenţa Co- 
roanei este diminuată de rezultatele guvernării personale a lui 

George al III-lea. Problemele Americii, crizele ministeriale care 
se succed sau avintul curentului radical cer reforme profunde şi 
limitarea puterii suveranului. Apropierea centenarului „glorioa- 
sei Revoluții“ din 1688 accentuează şi mai mult această tendin- 
tă, mai ales odată cu crearea asociaţiilor care aşteaptă repunerea 
în aplicare a principiilor din Declaraţia Drepturilor din 1689. În 
sfîrşit, scăderea puterii regale este favorizată de criza de nebu- 
nie pe care o face regele în 1788: după crize sporadice, începînd 
din 1810, suveranul devine definitiv nebun. Dar George 
al III-lea'nu moare decît în 1820. Anglia trăieşte aproape două 
decenii cu o putere regală cu atît mai fictivă cu cît prințul de 
Galles şi ceilalţi fii ai regelui sînt mediocri şi desfrinati. 

Esenţa puterii revine deci Primului ministru, consolidin- 
du-se astfel tradiția apărută între 1714 şi 1760, pe care Geor- 
ge al III-lea a încercat să o repună în discuţie. Rămînînd fidel 
suveranului, Pitt îi cere să se abțină de la orice intervenție 
în viata Cabinetului. Suprematia Guvernului este restabilită 
definitiv. 

În cadrul Cabinetului, Pitt refuză orice compromis cu par- 
tidele politice din Parlamentul de la Westminster. Atacat de 
Whigi, el se sprijină pe membrii partidului Tori. Dar, conside- 
rînd pe ceilalți miniștri drept colaboratorii săi şi nu egalii săi, el 
refuză hotărît divizarea puterii: Primul ministru a înlocuit defi- 
nitiv pe suveran ca şef al executivului. El respinge de asemenea 
cererile radicalilor care doresc o lărgire a dreptului de vot şi 
formarea unui guvern bazat pe majoritatea din Camera Comu- 
nelor (adică, în alti termeni, crearea unui regim parlamentar). 
Pitt, care a fost de şaisprezece ori în minoritate în Cameră, fără 
să-i treacă măcar prin cap să demisioneze, refuză cu tărie ideea 
răspunderii Guvernului în fata Camerei. 

Această incäpätinare se explică în parte prin izbucnirea 
Revoluţiei franceze. De acum înainte Pitt nu mai are încredere 
în radicali, pe care îi bănuieşte că ar vrea să-i imite pe iacobinii 
din Franţa. William Pitt rămîne Prim ministru din 1783 pînă 
la moartea sa, în 1806. El face din Marea Britanie centrul coa- 

litiilor împotriva Franţei revoluţionare şi imperiale. Reunind 
majoritatea naţiunii în această luptă, el îi izolează $1 îi margina- 
lizeazã pe radicali, care ard de nerăbdare să imite revoluția. 
Pentru a menţine ordinea stabilită, el ia măsuri autoritare: sus- 
pendă Habeas Corpus şi aduce în faţa justiţiei pe cei care apără 
ideile revoluţionare. Această înverșunare va opri, timp de aproa- 
pe trei decenii, evoluţia liberală inaugurată de Marea Britanie. 

La începutul secolului al XIX-lea, consecinţele îndepărtate 
ale „glorioasei Revoluții“ din 1688 au dus la admiterea princi- 
piului potrivit căruia regele domneşte dar nu guvernează, pute- 
rea sa fiind transferată Cabinetului care se sprijină pe Par- 
lament. Evoluţia sistemului britanic este blocată totodată de 
frica mişcării revoluţionare care s-a declanşat în Franţa. Regi- 
mul este fără îndoială pe calea parlamentarismului, dar el nu 
este încă parlamentar: îi lipseşte recunoaşterea răspunderii Gu- 
vernului faţă de Camera Comunelor și existenţa unui partid 
majoritar al cărui şef să devină Prim ministru. Va trebui să se 
aştepte pînă în perioada anilor 1830 pentru a triumfa. În conse- 
cinta, începînd de la sfîrşitul secolului al XVIII-lea, modelul 
britanic este complet opus modelului francez al monarhiei abso- 
lute. La începutul secolului al XIX-lea Anglia trece de aseme- 
nea drept exemplu, pentru că devine prima putere economică 
din lume datorită creşterii producţiei sale industriale. 


Capitolul 13 


DEZVOLTAREA ECONOMICĂ 
ȘI TRANSFORMĂRILE SOCIALE 
DIN EUROPA SECOLULUI AL XVIII-LEA 


E In a doua jumătate a secolului al XVIII-lea, Europa cunoaşte 
o perioadă de mare dezvoltare, însoţită de o creştere demografică 
remarcabilă. Natalitatea rămîne foarte crescută, mortalitatea per- 
mite ca nasterile să devină mult mai numeroase decît decesele. 
Consecința este o creştere considerabilă a cererii. 


E În partea de nord-vest a continentului şi mai ales în Anglia, 
nevoia de a hrăni o populaţie mai numeroasă provoacă o „revo- 
lufie agricola“ care se manifestă prin renunțarea la practicile 
comunitare, prin însuşirea individuală a paminturilor şi prin 
îmbunătăţirea tehnicilor agricole. 


Tot in Europa de Nord-Vest are loc dezvoltarea marelui comerţ 
maritim, Acesta favorizează porturile Atlanticului (Londra, Bris- 
tol, Bordeaux şi Nantes), care se îmbogățesc prin „comerțul tri- 
unghiular“. Economia regiunilor din interior este stimulată da- 
torită amenajării apelor navigabile, construirii de canale, iar în 
Franța datorită creării unei rețele de drumuri regale. 


E Între 1740 şi 1780, în Anglia se produce revoluţia industrială, 
care pătrunde puțin mai tîrziu în Franţa şi în Țările de Jos. In- 
multirea invențiilor de noi tehnologii permite înlocuirea omului 
cu maşina. De acum înainte, bunurile sînt produse în uzine, iar 
productivitatea creşte foarte mult, mai ales în domeniul textilelor 
şi metalurgiei. 


278 SERGE BERSTEIN, PIERRE MILZA 


E Revoluţia industrială dă naştere unei societăţi noi: burghezia 
joacă un rol important fiind admisă în rîndurile nobilimii ca în 
Anglia, sau încercînd să-i înlăture întîietatea, ca în Franţa. Nobi- 
limea, care continuă să domine în E uropa Centrală, de Est şi de 
Sud, izolată de revoluţia industrială, încearcă, în F ranţa, să fri- 
neze o evoluție care se operează în deirimentul său. În sfîrşit, 
clasele populare, care rămîn în marea lor majoritate rurale, tră- 
iesc în condiţii care se înrăutățesc tot mai mult datorită mai ales 
creşterii prețurilor. 


E Aspectul cel mai important rămîne prăpastia care apare între 
Europa de Nord-Vest şi restul continentului, aflat departe de aceste 
procese, într-o situație de arhaism. 


După dezvoltarea deosebită din secolul al XVI-lea, seco- 
lul al XVII-lea apare pe plan economic şi social ca o perioadă 
de relativă stagnare, cu crize intermitente care durează pînă la 
începutul secolului al XVIII-lea. Începînd din 1730, complexul 
de împrejurări redevine favorabil: pînă în 1760, expansiunea se 
caracterizează printr-un debut lent, urmat de douăzeci de ani de 
dezvoltare deosebită. Tendinţa de creştere a preţurilor, care 
durează pînă în 1810, dovedeşte existența unei cereri foarte 
mari. Aceasta este însoțită de o creştere a profiturilor şi a rentei 
funciare, în timp ce salariile cunosc o creştere mult mai mică. 
La originea acestei dezvoltări din secolul al XVIII-lea se află o 
spectaculoasă dezvoltare demografică. 


Creşterea populaţiei europene 


Un nou regim demografic ia naștere în anii 1730-1740. 
Acesta îl înlocuieşte pe cel pe care Europa occidentală îl cu- 
noştea de secole. Bazat pe un nivel ridicat de natalitate (de la 30 
la 60 %) şi compensat de o mortalitate ridicată (foamete, epide- 
mii, mortalitate infantilă), regimul tradițional se manifesta printr-o 
creştere foarte înceată a numărului populaţiei. Regimul care 
apare acum se caracterizează prin menţinerea unei natalitäti 
crescute, dar însoţită de acum înainte de o scădere substanțială 

a mortalităţii. În Marea Britanie, de exemplu, aceasta era de 30 
la 37 % înainte de 1730 şi scade continuu pentru a se stabiliza 
la 21 % către 1815. Consecința imediată: superioritatea naşteri- 
lor față de decese permite o importantă creştere demografică. În 
cursul secolului, Franţa trece în felul acesta de la douăzeci la 
douăzeci şi şase de milioane de locuitori, Anglia si Tara Galilor 
de la cinci la zece milioane, Italia de la unsprezece la optspre- 
zece, în timp ce Spania, Prusia sau Suedia îşi dublează populaţia, 
iar Rusia şi-o triplează... Europa trece de la 120 de milioane de 
locuitori la începutul secolului la 180 de milioane în 1789. 

Cum se explică această creştere bruscă a populaţiei Euro- 
pei? Ca de obicei, trebuie să se recurgă la o multitudine de 
explicații complementare. Nu trebuie supraestimată nici scăde- 
rea numărului şi importanţa războaielor, nici progresele medici- 
nei, care nu afectează marea masă a populaţiei. Creşterea tempe- 
raturii şi scăderea cantităţii medii de ploaie sînt fără îndoială 
determinante. Acestea antrenează creşterea randamentului re- 
coltelor, reducerea foametei şi a cortegiului de epidemii. Tre- 
buie să se tind cont, de asemenea, de introducerea in Europa a 
plantelor noi aduse din America, care pot înlocui la nevoie 
recoltele slabe. Printre acestea, cartofii, cultivați mai întîi în 
Anglia şi în Germania, se răspîndesc apoi în Franţa, prin Alsa- 
cia. Cît despre porumb, acesta înlocuieşte griul în alimentaţia 
populaţiei şi permite hrănirea animalelor în sudul Franţei, în 
Spania sau în Italia. 

Existenţa unei populaţii mai numeroase, care face să creas- 
că cererea de produse alimentare şi industriale, constituie un 
incontestabil stimulent economic. 


Revoluţia agricolă 


Nevoia de a hrăni o populaţie care se înmulțește impune o 
creştere a producţiei. Totuşi, menţinerea regimului seniorial, 
obiceiul autointretinerii şi autoaprovizionării domeniului feudal 
frînează progresele agriculturii într-o mare parte a Europei. 

Singura soluţie este atunci mărirea suprafeţelor cultivate, prin 
defrişarea unor noi suprafeţe, practică care constituie regula în 
majoritatea regiunilor din Europa centrală şi orientală. 

Inovaţiile care permit să se discute, cu oarecare exagerare, 
de „revoluţia agricolă“ se produc în număr limitat în cîteva 
regiuni ale Europei de nord-vest: Anglia, Provinciile Unite, 
Țările de Jos, ca si în unele regiuni ale Franţei şi anumite re- 
giuni ale Italiei. Mai degrabă decît o revoluţie, aici se produce 
o generalizare a unor tehnici, dintre care unele au apărut cu mult 
timp în urmă. Explicaţia avansului britanic tine, fără îndoială, 
de precocitatea metodei de îngrădire a terenurilor (, enclosure“). 
Apărută la sfîrşitul secolului al XIV-lea, aceasta duce la dis- 
trugerea cadrului comunitar de punere în valoare a domeniilor 
rurale (împărţirea pădurilor şi păşunilor comunale) şi la dispari- 
tia exploatării în comun a solurilor cultivate. Îngrădirea parcele- 
lor, fixarea clară a hotarelor proprietăţii îi încurajează pe pro- 
prietari să-şi amelioreze pămînturile prin desecări, îmbunătățiri, 
experimentarea noilor culturi şi utilizarea tehnicilor mai moder- 
ne. După ce mult timp au încercat să împiedice această mişcare, 
puterea din Marea Britanie se hotărăşte, în cursul secolului 
al XVIII-lea, să o susţină. În felul acesta se dă lovitura decisivă 
vechiului sistem de exploatare rurală şi se înlătură obstacolele 
din fata modernizării agriculturii. Din 1815, Anglia gardurilor 
vii predomină față de cea a cîmpurilor deschise. 

Această nouă structură permite îmbunătăţirea tehnicilor 
agricole, deosebit de semnificativă în comitatul Norfolk din 
Marea Britanie, unde le popularizează cîțiva mari proprietari, 
ca Jethro Tull sau vicontele de Townshend (supranumit „Lord 
Turnip“ — Lordul Nap). Principala inovaţie constă în renunțarea 
la ogoarele în pîrloagă din sistemul asolament, pentru a-l înlo- 
cui cu cultivarea plantelor furajere (napi, gulii, trifoi, sparcetă) 
care ajută la refacerea solurilor şi în acelaşi timp furnizează 
hrană pentru animale. Acest sistem joacă un rol important în 
creşterea recoltelor, mărind rapiditatea şi eficacitatea arăturilor, 
în timp ce gunoiul de grajd creşte randamentele. În sfîrşit, teh-. 

nicile de selecție a animalelor, utilizarea noilor îngrăşăminte 
(praf de oase, marnă pentru solurile nisipoase) şi a maşinilor noi 
(semănători, secerători, treierători) sînt toate perfecţionate în 
cursul secolului al XVIII-lea. 

O adevărată „agromanie“ se raspindeste în mediile intelec- 
tuale, burgheze si aristocratice. În Franţa, fiziocratii devin teore- 
ticienii noilor procedee şi trasează viitorul unei umanitäti care, 
graţie liberei dezvoltări a agriculturii, va putea să se elibereze 
de toate obstacolele moştenite prin tradiție şi să ajungă la prospe- 
ritate şi fericire. Ei au influenţă şi asupra guvernării regale, mai 
ales cînd unul dintre ai lor, Turgot, ajunge la funcţia de contro- 
lor general al finanțelor (1774). La Universitatea din Neapole 
este creată, în 1754, o catedră de economie pentru Genovesi, şi 
el teoretician al dezvoltării economiei bazate pe agricultură. 
Apariţia lucrării Anale de Agricultură a englezului Arthur Young 
sau a Elementelor de agricultură (1760) de Duhamel de Monceau 
dovedeşte interesul intelectualilor pentru noile metode agricole. 
Popularizate de ziare şi de societăţile de Agricultură, inovațiile 
sînt difuzate în întreaga Europă. În 1793, William Pitt creează 
Comitetul pentru agricultură, însărcinat să facă anchete şi să dea 
sfaturi agricultorilor englezi. La Florenţa, ia naştere Academia 
Geografilor, în timp ce în Franţa, statele provinciale fondează 
societăți agricole. 

Acolo unde evoluează, această revoluţie agricolă transfor- 
mă condiţiile de viață ale populaţiei. Tara de pionierat, Anglia 
cunoaşte o creștere a producţiei sale agricole de 35 %, în cursul 
unui secol, proprietarii care participă la mişcarea de inovaţie se 
îmbogăţesc, în timp ce abundența producţiei şi dezvoltarea 
transporturilor favorizează un început de specializare: sud-estul 
țării furnizează în special cereale, iar comitatele din nord-vest 
(Warwick, Lancashire, Cheshire) se specializează în creşterea 
animalelor. 

Producţia agricolă creşte şi în restul Europei, dar în pro- 
porții mai reduse. Căci înnoirea agriculturii nu se poate realiza 
decît într-un cadru dublu: marea exploatare şi proprietatea indi- 
viduală. Modernizarea cere renunţarea la practicile colective. 

Dar desfiinţarea lor lipseşte partea cea mai săracă a comunităţii 
rurale de mijloacele tradiționale de existență. Drepturile de 
uzanta (spicuială, dreptul de pășunat şi folosirea pădurilor şi a 
păşunilor comunale) constituiau singurele posibilităţi de a supra- 
vietui. Pentru aceşti oameni săraci, individualismul agrar, inse- 
parabil de înnoire, constituie deci un pericol împotriva căruia ei 
se opun, uncori cu forţa, împiedicînd în felul acesta acţiunea de 
împărțire a bunurilor comunale şi de împrejmuire a pămînturi- 
lor. Avansată în Anglia, începută în Franţa, în Italia sau în 
Spania unde se lovește de o opoziţie puternică, mişcarea revolu- 
tiei agrare este inexistentă în Europa centrală şi orientală, unde 
modernizarea nu pătrunde deloc şi unde structura juridică a 
senioriei rurale, mai solidă ca niciodată, se opune oricărei forme 
de progres. 


Dezvoltarea marelui comerţ maritim 


Prosperitätii din agricultură, Europa occidentală îi adaugă 
dezvoltarea marelui comerţ maritim, fără o evoluţie deosebită a 
itinerariilor comerciale fixate în secolul al XVI-lea: cea mai 
mare parte a relaţiilor comerciale maritime se face cu coloniile 
din America sau din Extremul Orient. Astfel, țărmurile Atlanti- 
cului sînt primele care vor beneficia de relativa lipsă a răz- 
boaielor, de înlăturarea pirateriei şi de dezvoltarea asigurărilor. 

Flota britanică, al cărei tonaj se măreşte de cinci ori în 
cursul secolului al XVIII-lea, îşi asigură o superioritate eviden- 
tă. Ea transportă mărfuri la Londra, devenită placa turnantă a 
produselor tropicale (zahăr, cafea, bumbac, tutun, indigo, ceai, 
mătăsuri, ţesături din bumbac sau portelanuri). Negustorii en- 
glezi revînd apoi acest produse în toată Europa, realizînd bene- 
ficii substanţiale. În schimb, ţările europene exportă în restul 
lumii produse de manufactură pe care le furnizează din abun- 
dentã, mai ales Marea Britanie, a cărei producţie industrială 
cunoaşte o dezvoltare remarcabilă. 


ISTORIA EUROPEI 283 


Comerţul cel mai fructuos, în special pentru Franţa şi An- 
glia, este comerțul triunghiular între Europa, Africa şi insulele 
Americii. Plecate din Nantes, Bordeaux sau Bristol, navele 
europene încărcate cu produse de manufactură, cu arme şi cu 
obiecte din sticlă, ajung pe coastele Africii unde isi schimbă 
încărcătura pe sclavi negri capturați şi vinduti de şefii triburilor 
de pe coastă. Navele îi transportă pe aceştia în America unde 
plantatorii de pe insule îi cumpără pe aur, într-atît le este de 
necesară mîna de lucru a acestora. Beneficiile realizate permit 
cumpărarea de zahăr, rom sau tutun, care sînt revîndute în Euro- 
pa. Aceasta comerţ triunghiular, care permite triplarea sau cva- 
druplarea sumei iniţiale, se află la originea averii negustorilor şi 
armatorilor din marile porturi ale Atlanticului. 

Această predominare a comerţului atlantic explică noua 
ierarhie portuară, care triumfă în secolul al XVIII-lea. Anversul 
ruinat, Amsterdamul în declin cedează locul lor Londrei, mare 
antrepozit al produselor de dincolo de mări, porturilor Bristol, 
Nantes, Bordeaux şi în curînd Liverpool. Pe locul al doilea se 
află porturile de la Marea Nordului, situate mai departe de axele 
principale ale comerțului maritim, ca Hamburg sau Copenhaga, 
care controlează trecerea din Marea Nordului în Marea Baltică. 

Prosperitatea acestei zone stimulează indirect traficul inte- 
rior al continentului, cu atît mai mult cu cit sînt făcute eforturi 
pentru dezvoltarea şi stimularea căilor de comunicaţie. Fluviile, 
căi tradiționale de trafic comercial, încep, în special în Franţa şi 
în Marea Britanie, să fie legate între ele prin canale. În schimb, 
drumurile, în aproape întreaga Europă, rămîn destul de proaste 
şi inadaptate transporturilor grele de călători sau de mărfuri. 
Franţa constituie în acest sens o excepţie. Crearea, în 1716, a 
Corporatiei Podurilor şi Soselelor permite realizarea unei reţele 
de drumuri regale întreţinute permanent, care servesc de exem- 
plu întregii Europe. 

Dezvoltarea comercială a ţărilor din Europa occidentală 
este evidentă. În Franţa, exporturile cresc de la 122 de milioane 
la 500 de milioane de livre între anii 1716 şi 1789, în timp ce 


284 SERGE BERSTEIN, PIERRE MILZA 


Anglia cunoaşte o creşterea de acelaşi nivel. Restul continen- 
tului nu cunoaşte această dezvoltare decît partial sau foarte 
restrîns. Astfel, țările Europei occidentale se imbogatesc şi mai 
mult decît în secolele XVI şi XVII. Producţia de metale pretioa- 
se, stimulată de dezvoltarea comerțului, creşte în mod conside- 
rabil: între anii 1720 şi 1780, producţia de argint se dublează, 
iar cea de aur între anii 1700 şi 1750. Dar, metalele preţioase 
din America nu fac decît să treacă prin Spania, apoi se acumu- 
leazä în Franţa, in Marea Britanie, în Ţările de Jos. 

În acest context de prosperitate, între anii 1760 şi 1780, 
apare în Marea Britanie un ansamblu de transformări ale struc- 
turilor producţiei manufacturiere, căruia istoria îi va da denumi- 
rea de „revoluţie industrială“ 


Revoluţia industrială din Anglia 


Pînă în 1760, industria britanică cunoaşte o prosperitate 
deosebită, dar în cadrul tradițional al muncii la domiciliu. Acest 
domestic system reuneşte în realitate două categorii de munci- 
tori: meseriaşii independenți (tîmplarii de mobile, croitorii etc.), 
care produc şi în acelaşi timp comercializează, şi muncitorii 
salariați care depind de un merchant-manufacturer. Acest pa- 
tron le furnizează materia primă, supraveghează execuţia şi 
finisarea lucrului înainte de a asigura comercializarea produsu- 
lui finit. Acesta este putting out system. 

In acest cadru traditional, activitatile industriale sint loca- 
lizate aproape de sursele de materii prime. Cele două activităţi 
fundamentale sint in primul rind textilele (mai ales lina), care 
se dezvolta in regiunile de crestere a oilor (sud-vest, Anglia de 
est în jurul Norwich-ului şi Yorkshire în jurul Bradford-ului) şi 
metalurgia, care se instalează pe locul de extracție a minereuri- 
lor (Cornouailles pentru cupru şi cositor) sau aproape de păduri, 
surse de combustibil, devastate curînd de această activitate. 

În ciuda creşterii populaţiei şi a cererii, dezvoltarea acestei 
industrii tradiţionale stagnează. Este frinată de insuficiența miinii 

de lucru, care creşte nivelul salariilor şi măreşte costurile, de 
lipsa de capital din cauza carentelor din sistemul bancar şi de 
raritatea inovatiilor tehnice. 

De-abia între 1740 şi 1780 intervin mutații de toate felurile 
care vor zdruncina structurile producţiei industriale din Marea 
Britanie. 

Printre aceste transformări trebuie mai întîi să amintim un 
ansamblu de progrese materiale şi tehnice. De exemplu, înlocui- 
rea treptată a cărbunelui de pămînt cu cărbunele din lemn. La 
începutul secolului al XVIII-lea, Abraham Darby perfectionea- 
ză cocsul pe bază de huilă, ceea ce permite folosirea lui în 
furnale. Folosirea huilei se dezvoltă cu atît mai mult cu cît ea se 
găseşte din abundență in Anglia, nivelînd partea exterioară a 
masivelor vechi din lanţul Penninilor (Alpilor), din Țara Galilor 
sau din Scoţia. Huila permite renunţarea la importurile de lemn 
din Baltica, dar se găsește mai ales la originea tehnicilor noi 
care revolutioneaza industria, metalurgia (fonta din cocs). In- 
ventarea maşinii cu abur şi alte progrese tehnice permit per- 
fectionarea maşinilor care înlocuiesc o mînă de lucru foarte 
redusă. Invențiile se atrag una pe cealaltă într-un lant in care 
fiecare scoate în evidenţă o lipsă mai veche sau mai nouă, care 
trebuie rezolvată. 

Tot la mijlocul secolului al XVIII-lea se îmbunătăţeşte 
sistemul de credit. Într-o epocă în care dezvoltarea rapidă a 
schimburilor comerciale, abundența capitalurilor pune proble- 
ma introducerii lor în procesul economic. Masa de capitaluri 
disponibile din Anglia a jucat un rol fundamental în apariția 
revoluţiei industriale. În privinţa originii acestora părerile diferă 
şi este dificil de aflat dacă aceste capitaluri, care au permis 
revoluția industrială, proveneau din marele comerţ industrial, 
de la proprietarii funciari imbogatiti de revoluţia agricolă sau 
de la industriaşii înşişi. Oricare ar fi fost, abundența acestora 
favorizează deschiderea unei întregi reţele de bănci noi, care, 
întemeindu-se la Londra sau în comitate, uşurează investiția 
industrială prin oferirea de credite mari și cu dobinzi mici. 

Toate aceste progrese nu ar fi fost, desigur, suficiente 
pentru a declanşa revoluţia industrială dacă epoca nu ar fi adus 
şi o modificare fundamentală a mentalitatii. În plină eocă a 
Luminilor, asistăm într-adevăr la o entuziasmare a mintilor 
luminate pentru ştiinţă şi tehnică, produse ale raţiunii umane, 
capabile să îndrume umanitatea spre fericire şi prosperitate. 
Apărută în 1776, lucrarea lui Adam Smith, Studii asupra naturii 
şi cauzelor băgăției naţiunilor, dovedeşte această stare de spirit. 
Acest imn închinat iniţiativei individuale, liberei intreprinderi 
şi luptei pentru profit face din autorul lui părintele liberalismu- 
lui economic care se naşte. 

În acest context, apare în Anglia o nouă clasă de „antrepre- 
nori“. Aceşti oameni inventivi, animați de dorința de reuşită şi 
de putere, au ieșit din mediile sociale cele mai diferite: mari 
seniori (ducele de Bridgewater, vicontele Dudley), pastori 
(Cartwright, inventatorul unui război de ţesut) sau meseriaşi 
(Arkwright, creatorul unei maşini de tors pusă în mişcare de 
forţa hidraulică). Printre aceşti inovatori este frapantă impor- 
tanta celor veniți din sectele protestante situate în afara anglica- 
nismului: quackeri (Darby), baptişti (Newcomen, inventator al 
pompei de apă) sau presbiterieni (Watt). Printre ipotezele for- 
mulate pentru a explica prezenţa lor masivă printre conducătorii 
industriali a fost, pe lîngă calitatea deosebită a şcolilor dizi- 
dente, şi faptul că accesul la înaltele funcţii de stat este oprit, în 
virtutea legii „Bill of Test“ (Test Act), reuşita economică consti- 
tuind pentru ei singura cale posibilă de ascensiune socială. 

În tot cazul, este evident că revoluţia industrială se pro- 
duce în jurul acestor oameni, începînd din anii 1780-1785. 
Aceasta este rezultatul unei acumulări de inovaţii care se orga- 
nizează în jurul a trei axe principale: invențiile din tehnică, 
concentrarea industrială şi creşterea producţiei. 

Mişcarea de invenţii care începe în cursul secolului 
al XVIII-lea se accelerează şi se accentuează către sfîrşitul 
secolului. Numărul brevetelor de invenţie depuse reprezintă 
dovada: de la 297 în perioada 1771-1780, la 653 între 1790-1800. 

Fiecare invenţie, provocind lipsuri relative în fazele învecinate 
ale producţiei, atrage după sine noi invenţii. Este vorba, mai 
ales, despre mecanizare, care înlocuieşte efortul uman cu munca 
maşinii şi permite creşterea producţiei în proporţii considerabile. 

Exemplul textilelor scoate în evidenţă inlantuirea inovații- 
lor prin jocul noilor necesităţi create. În 1733, Kay perfectio- 
nează războiul de țesut datorită „suveicii volante“, care permite 
realizarea unor ţesături mai late, folosind mai puţină mînă de 
lucru. Capacitatea ţesătoriei fiind de acum mai mare, creşte 
considerabil cererea de fire de ţesut, creştere la care virtelnita $1 
lucrul ocazional şi neregulat al miinii de lucru rurale sînt inca- 
pabile să-i facă faţă. De aici, eforturile de a realiza o maşină de 
tors, care sfîrşesc in 1765 prin inventarea de către Hargreaves a 
maşinii de tors (Jenny) cu opt broşe. În 1768, Arkwright conec- 
tează maşina la forţa hidraulică, punind la punct waterframe, în 
timp ce Crompton o perfectioneaza (1779), permitind răsucirea 
firului şi înfăşurarea sa datorită sistemului mule jenny. Cantita- 
tea de fire este atît de mare încît ţesătorii nu reuşesc să absoarbă 
această producţie în creștere. Cartwright inventează atunci (1789) 
un nou război de ţesut mai complex şi mai productiv, pe care îl 
adaptează la forţa vaporilor, în 1801. Către 1815, producția 
textilă în ansamblu este mecanizată. 

Inläntuirea este identică în metalurgie: inventarea fontei 
din cocs, de către Darby (1710) este completată de cea a lui 
Cort, puddlage (1784), care permite să se obţină un oţel de buna 
calitate, scotindu-se din fier carbonul şi impuritatile. Laminat 
datorită invenţiei lui Wilkinson (1785), acest oţel permite fabri- 
carea primelor şine — care sînt folosite la evacuarea minereului 
cu vagoneti în minele de cărbune -, primelor poduri metalice şi 
primelor nave cu coca din metal. 

În sfîrşit, în acest domeniu al invențiilor nu se poate trece 
peste o invenţie capitală, care rezolvă problema energiei: masi- 
na cu aburi. La început, aceasta provine din pompa de apă a lui 
Newcomen, folosită in mine. Scotianul Watt o perfectioneaza 
adăugîndu-i condensarea vaporilor într-un recipient specific 


288 SERGE BERSTEIN, PIERRE MILZA 


(1769). Asociat cu Boulton, Watt continuă să o îmbunătățească 
pentru a o face utilizabilă în industrie. Începînd din 1783, maşi- 
na cu aburi începe să acţioneze un ciocan, apoi maşinile textile. 
Folosirea ei se răspîndeşte către 1800. „Revoluţia aburului“, 
aspect esenţial în revoluţia industrială, devine un element cheie 
al vieţii economice din Europa. 

Aceasta accelerează fenomenul de concentrare industrială. 
Primele maşini, uşoare şi puţin costisitoare, întăresc în loc să 
repună în discuţie acel domestic system. Meseriaşii rurali care 
le cumpără trebuie totuşi să facă faţă luddismului: unii munci- 
tori, numiţi luddites (1812-1818), distrug maşinile care, cres- 
cînd productivitatea îi fac să rămînă fără lucru. Dar foarte repe- 
de, maşinile devin mult mai grele, incomode şi scumpe pentru a 
putea fi răspîndite. Water-frames şi maşinile cu aburi sînt deci 
instalate într-un local unde sînt chemaţi muncitorii. Factory 
system (uzina) înlocuieşte domestic system. Muncitorii, alungaţi 
din mediul rural de îngrădirile de terenuri, sînt adunaţi în atelie- 
re mari în interiorul cărora se instaurează diviziunea muncii. 
Această concentrare nu se produce în toate sectoarele vieții 
economice și diferă în funcţie de progresele mecanizării. În 
domeniul textilelor, mai ales în cel al bumbacului, se înregis- 
trează astfel de transformări: la începutul secolului al XIX-lea, 
patru cincimi din firele de bumbac provin din fabrici echipate 
cu mules jennies. Concentrarea se produce rapid şi în metalur- 
gie, uzine de mari dimensiuni (forjele din Carron, în Scoţia, au 
patru furnale şi 2000 de muncitori) se instalează de acum înainte 
în bazinele conținînd huilă. 

Această concentrare industrială dă naştere unei noi geogra- 
fii economice. Anglia înverzită din sud şi din est, predominantă 
pînă în secolul al XVIII-lea, este înlocuită cu Anglia cenuşie 
din nord şi din vest. Industria metalurgică se dezvoltă în Țara 
Galilor, în Scoţia sau în Midlands; industria bumbacului pre- 
domină în Lancashire, în jurul oraşelor Liverpool şi Manchester; 
lîna este apanajul regiunii Yorkshire şi, secundar, al acelei din 
Lancashire. 

În sfîrşit, revoluţia industrială provoacă o spectaculoasă 
dezvoltare a producţiei. Creşterea randamentelor permite, în 
cursul seclului al XVIII-lea, triplarea producţiei industriale. De 
acum înainte, bogăţia Marii Britanii provine din capacitatea sa 
de a produce în mari cantităţi produse industriale pe care numai 
ea le fabrică. Între 1780 şi 1815, Anglia îşi pregăteşte rolul de 
„atelier al lumii“, pe care îl va avea în secolul al XIX-lea. De la 
începuturile secolului al XIX-lea, o treime din venitul naţional 
britanic este furnizat de economie. Marea Britanie este astfel 
prima naţiune din lume care a intrat în epoca revoluţiei indus- 
triale. 


Räspindirea revoluției industriale 
în Franţa 


Pe aproape tot parcursul secolului al XVIII-lea, Franța 
păstrează o industrie tradițională, bazată pe de o parte pe orga- 
nizarea meseriilor din oraşe care au depus jurămînt, cu regu- 
lamentele sale minutioase şi ierarhia sa strictă, iar pe de altă 
parte pe artizanatul rural, care asigură mai ales producţia de 
textile necesară negustorilor-fabricanti instalaţi în oraşe. In 
acest cadru clasic, industria postavului se dezvoltă în aproape 
întreaga ţară, iar metalurgia se sprijină pe numeroasele forje pe 
bază de cărbune din lemn. Formele moderne ale industriei nu se 
instalează decît foarte încet, după 1780, în urma Angliei. Masi- 
nile, şi citeodata chiar antreprenorii, vin din tara vecină. Engle- 
zul John Holker introduce la Rouen, în manufactura sa de cati- 
fea din bumbac, metodele şi maşinile engleze pentru tors și 
ţesut. Un alt britanic, Wilkinson, instalează la Indret, o fabrică 
de tunuri şi participă la societatea pe acţiuni creată pentru construi- 
rea, la Creusot, a unei uzine metalurgice cu mai mult de 1 000 
de muncitori (1781). 

Aceste instalări de fabrici nu întîrzie să devină un fapt 
obişnuit. Mecanizarea şi concentrarea industrială fac pro- 
grese, dar sînt cu aproape două decenii în urma Angliei. La 

Jouy-en-Josas, Oberkampf pune bazele unei uzine de pînză 
pictată, care funcționează datorită unei maşini cu cilindru. La 
Hayange, în Lorrena, familia Wendel instalează o întreprindere 
de forje care se dezvoltă la începutul secolului al XIX-lea şi 
devine un vast ansamblu siderurgic. Mecanizarea si concen- 
trarea pătrund şi în industria huilei, care, tot după modelul 
britanic, cunoaşte o dezvoltare determinată de înlocuire a căr- 
bunelui de lemn cu cocsul. Compania din Anzin foloseşte 4 000 
de muncitori şi extrage 400 000 de tone de cărbune, în timp ce 
începe exploatarea din bazinele de huilă din Masivul Central. 

Acest început de revoluţie industrială, care face din Franța 
cea mai bună elevă a Angliei, nu se raportează totuşi decît la o 
mică parte a economiei, rămasă în majoritate tradițională. 

Ţările de Jos austriece cunosc şi ele, datorită iniţiativelor 
britanice, un început de revoluţie industrială comparabilă cu cea 
din Franţa. Restul Europei însă, fără să ignore inovațiile venite 
din Anglia, nu suportă decît consecinţe limitate ale acestora. 
Europa meridională rămîne în continuare fidelă producţiei ma- 
nufacturiere. Cît despre Europa de nord, aceasta îşi păstrează 
mai ales caracterul agricol, cu o activitate manufacturieră tradi- 
țională, care furnizează produse de lux, sau organizată în cadrul 
corporațiilor urbane. Totuşi, maşinile textile britanice pătrund 
în industria bumbacului din Saxa, în jurul Leipzigului, iar cîteva 
din metodele britanice sînt introduse în industria metalurgică de 
pe Ruhr. 

În fine, revoluţia industrială din comerţ rămîne, la sfîrşitul 
secolului al XVIII-lea, apanajul Marii Britanii, cu influenţa în 
Franţa si în Țările de Jos. Între această parte a Europei, care 
face primii paşi în epoca industrială, şi restul continentului se 
cască o prăpastie cu atît mai profundă cu cît transformările 
economice determină şi transformări sociale. Fenomenul cel 
mai important legat de progresul economic al părții occidentale 
a continentului este noul rol pe care îl joacă burghezia. 

Noul rol al burgheziei în Europa 
occidentală 


Transformările din agricultură, avîntul marelui comerţ şi 
formele pregătitoare ale revoluţiei industriale sînt elementele de 
care beneficiază în primul rînd burghezia, a cărei importanţă se 
afirmă în cursul secolului al XVIII-lea. Bogăția apare, mai ales 
în Franţa şi în Anglia, ca factor principal al diferentierii sociale. 

Burghezia franceză nu constituie încă un grup omogen. Ea 
este formată dintr-o serie întreagă de straturi, fiecare dintre 
acestea dispretuind pe membrii grupurilor considerate infe- 
rioare din punct de vedere al importanţei averii acumulate. În 
virful ierarhiei burgeze se află marii negustori, armatori sau 
comercianții din marile porturi, imbogãtiti datorită comerțului 
triunghiular şi al comerțului cu sclavi. Proprietari de mari lo- 
cuinte particulare la Nantes sau la Bordeaux, ei duc o viata 
aristocratică şi au milioane de livre. Din acest grup de negustori 
se desprinde curînd burghezia industrială, în faza de constituire, 
care deţine marile manufacturi echipate recent cu masini aduse 
din Anglia: familiile Wendel din Lorrena, Dietrich din Alsacia 
sau Périer, fabricanți de pinzeturi la Vizille. În sfârşit, trebuie 
inclus în această înaltă burghezie grupul financiarilor, limitat 
numeric, dar puternic si extraordinar de bogat. Mari beneficiari 
ai nevoii de bani a unei monarhii aflată permanent la strîmtoare, 
aceștia devin ,,fermiers généraux“ — ei închiriază avantajoasa 
piaţă a percepţiei impozitelor indirecte — sau bancheri, adesea 
de origine elveţiană, ca Necker, Perrégaux sau Hottinguer. 

Imediat după această burghezie posedînd mijloace finan- 
ciare considerabile, burghezia mijlocie este constituită din functio- 
narii regali. Ei şi-au cumpărat funcţiile şi se aliază cu grupul de 
funcţionari din justiţie, din finanţe sau cu cei care au rol de 
control. Alături de aceştia se află un grup de burghezi intelec- 
tuali, avocaţi, medici, ziarişti sau scriitori. Posesori de diplome, 
cultivați, ei sînt dornici să pună în practică ideile noi care fac să 
prospere Epoca Luminilor: ei vor constitui cadrul Franţei revo- 
lutionare. 

În sfîrşit, la baza scării sociale a burgheziei se află o mică 
burghezie formată din negustori, meseriaşi făcînd parte din 
corporaţii, dintre care majoritatea se apropie de clasele populare. 
În concluzie, acest ansamblu eterogen, stimulat şi îmbogăţit de 
avintul economic, în general nu se prea simte în largul său. 
Burghezia consideră că nu deţine în societate locul care i se 
cuvine. Marea burghezie şi o parte importantă din burghezia 
mijlocie aspiră să se integreze nobilimii, considerată clasa supe- 
rioară a societăţii franceze. Imitîndu-i modul de viaţă, burghezia 
cumpără pămînt, element indispensabil al prestigiului social şi 
se străduieşte să obțină titluri de nobleţe, fie cumpărînd o funcţie 
care înnobilează, fie luînd numele unor domenii prin uzurparea 
nobilimii. 

Opoziția nobilimii agravează starea de tensiune. Burghezia 
este hotărîtă să atace privilegiile nobilimii. În acest scop, ea 
încearcă să împiedice monarhia să susțină preponderența nobili- 
mii prin pensii şi concesiuni de funcţii în stat. Sprijinindu-se pe 
modelul britanic, burghezia franceză visează o monarhie cu 
puteri limitate, controlată de reprezentanţii naţiunii. 

Situaţia este radical diferită în Anglia, unde nobilimea nu 
constituie, ca în Franţa, o clasă închisă. O burghezie bogată se 
naşte în urma avîntului economic şi a revoluţiei industriale: 
industriași, financiari, bancheri, armatori, negustori imbogatiti 
din comerțul cu Indiile (nababi), plantatori din America. Şi 
aceştia aşteaptă să participe la guvernarea naţiunii. O ambiţie 
ce poate fi satisfăcută cu condiţia de a fi aleşi în Camera Comu- 
nelor. Fuziunea claselor conducătoare se realizează deci fără 
dificultăți deosebite, chiar dacă pe plan monden prejudecățile 
nu permit să se confunde un aristocrat cu un parvenit, cel puţin 
la prima generaţie. Monarhia acordă fără şovăială titluri de 
nobleţe burgheziei imbogãtite, care a cumpărat pământuri şi îşi 
trimite copiii în şcolile aristocratice. 

Importanţa burgheziei este mult mai redusă în restul Euro- 
pei, exceptînd poate patriciatul din oraşele hanseatice. În Ger- 
mania, burghezia administrativă rămîne profund supusă puterii 

prinților şi subordonată aristocrației. De abia în prima jumătate 
a secolului al XIX-lea, o burghezie urbană, marcată de „etica 
protestantă“ (Max Weber), participă la pregătirea capitalismului 
german. În rest, ea nu reprezintă adesea decît un grup restrîns 
de mari negustori fără o prea mare influenţă şi care, odată bogaţi, 
se alipesc nobilimii. 


Eterogenitatea nobilimii europene 


Ponderea şi influenţa nobilimii par invers proporționale cu 
nivelul de modernizare economică a diferitelor ţări europene. 
În Europa de est şi centrală, în cadrul structurilor rurale rămase 
tradiționale, în care domină marea proprietate şi sistemul senio- 
rial, nobilimea şi-a păstrat în esență supremaţia în societate. 

Europa centrală şi cea mediteraneană reprezintă domeniile 
aristocraţiilor tradiţionale, legate de semnele importanţei lor: 
proprietarii de paminturi din Rusia, nobilimea austriacă care, 
pentru a se deosebi de parvenitii innobilati, stabileşte diferen- 
tele care se impun, în Almanahul de la Gotha (1763); aristocra- 
tia prusacă, care are privilegiul de a poseda fiefuri şi iobagi, 
care se include în Almanah; aristocrații din Italia, dedati lene- 
viei pe domeniile lor (latifundia) date în exploatare, sau Granzii 
de Spania cu trufia lor structurală... Locul pe care îl ocupă nu 
este rivnit întrucît ei nu se confruntă cu existenţa unei burghezii 
dinamice. În faţa acestei nobilimi nu există decît o masă de 
ţărani analfabeți şi supuşi. Este adevărat că aristocrație este 
adesea domesticită de puterea regală. Pentru a evita revolta unei 
nobilimi prea puternice, după exemplul lui Ludovic al XIV-lea, 
suveranii o pun în serviciul lor, aducînd-o la Curte şi încredin- 
tindu-i funcții în armată sau în administraţie. Ea furnizează deci 
cadrele principale ale statului, care copiază modelul francez al 
monarhiei absolute sub masca ideilor filosofice care îl numesc 
„despotism luminat“. Aşa se întîmplă cu nobilimea prusacă, 
formată din ofiţeri şi din funcţionari, sau cu cea rusă, de care 
țarii se folosesc respectînd cinul, scara ierarhică nobiliară. 

La polul opus al acestei nobilimi, a cărei putere se bazează 
pe proprietatea funciară şi funcţiile administrative şi militare, 
se află nobilimea engleză. Neconstituind, ca nobilimea fran- 
ceză, o categorie juridică, refuzind să reprezinte o castă închisă, 
ea urmează evoluţia determinată de avintul economic: in frun- 
tea mişcării de îngrădire a paminturilor ea contribuie la inven- 
tiile tehnice şi la utilizarea lor economică. Astfel, participă 
intens la revoluţia agricolă, la dezvoltarea marelui comerț mari- 
tim şi la revoluţia industrială. Drept urmare, acceptă fuziunea 
cu grupurile sociale imbogatite şi formează împreună cu acestea 
o clasă conducătoare care se împrospătează. 

Situaţia nobilimii franceze este mai complexă. O minori- 
tate a membrilor săi împărtășește spiritul întreprinzător al bur- 
gheziei şi participă la evoluţia economică a epocii. Astfel, duce- 
le de Orléans ia parte la dezvoltarea industriei chimice, prinţul 
de Croy este acționar al Companiei din Anzin, alţii devin arma- 
tori. Evoluţia economică este totuși percepută ca o ameninţare 
de către cea mai mare parte a nobilimii. Dezvoltarea burgheziei 
în a doua jumătate a secolului al XVIII-lea provoacă o vie re- 
actie a nobilimii. Incercind să se constituie într-o castă închisă, 
nobilimea franceză reduce numărul înnobilărilor şi îşi rezervă 
înaltele funcţii în stat: funcții ministeriale, intendenti, grade 
militare (un edict în 1781 cere patru generaţii de nobleţe pentru 
a deveni ofițer) şi înalte funcții bisericeşti. 

O parte din nobili intenţionează să dea aristocrației dreptul 
de control asupra monarhiei. Astfel, nobilimea judecătorească, 
reunită în parlamente, pretinde să aibă, în numele naţiunii, un 
drept de control asupra Guvernului. Ea foloseşte chiar aceeaşi 
denumire folosită de Parlamentul din Londra. Dar parlamentele 
franceze nu sînt decît nişte adunări ale juriştilor care şi-au 
cumpărat funcțiile şi al căror rol consistă în împărțirea dreptăţii 
în numele regelui. Ele nu sînt, ca in Anglia, un grup de aleşi 
reprezentînd națiunea. 

Dindu-si silinta să împiedice ascensiunea socială a burghe- 
ziei, nobilimea încearcă să-şi reabiliteze situaţia financiară. 

Incapabilă să se adapteze noilor mecanisme ale economiei, ea 
repune în vigoare drepturi căzute în desuetudine, care îi permit 
să-şi consolideze dominaţia asupra ţărănimii. Reluînd vechile 
acte senioriale, specialiştii în dreptul feudal găsesc în acestea 
drepturi, dintre care unele datau din Evul Mediu, pe care nobili- 
mea se grăbeşte să le impună țăranilor. În acelaşi timp, unii 
nobili fac presiuni pentru a obține împărțirea bunurilor comu- 
nale, din care o treime revine seniorului, în virtutea edictelor 
regale de „triere“. 

Această atitudine reacționară, care exasperează burghezia, 
va juca un rol fundamental în criza revoluționară. 


Clasele populare 


Revoluţia industrială care ia naştere, sau avîntul marelui 
comerț maritim nu trebuie să ne înşele: Europa rămîne un conti- 
nent rural, inclusiv partea sa occidentală. Totuşi, situația tära- 
nilor este diferită. În Europa centrală şi orientală, în cadrul 
marelui domeniu feudal, ţăranii au adesea un statut de iobă- 
gie’>, care îi leagă de pămîntul pe care îl lucrează şi din care fac 
parte în mod organic. Ei sînt vinduti sau lăsați moştenire odată 
cu acesta. În schimb, în Europa occidentală, ţăranii sînt liberi, 
exceptind cîteva regiuni restrînse. 

Ar fi absurd să se considere țărănimea o clasă omogenă. 
Există o multitudine de statute, printre care se pot distinge 
agricultorii, marii fermieri care folosesc numeroşi muncitori 
agricoli şi care produc pentru a vinde; zilierii, care nu au drept 
capital decît propriile braţe şi care sînt folosiți ca sezonieri sau 
ca servitori la fermă; în sfîrşit, masa micilor proprietari, fer- 
mieri sau arendaşi, ale căror exploatări le permit doar să supra- 
vietuiasca. 

În timpul secolului al XVIII-lea, situaţia generală a lumii 
rurale se deteriorează, cu excepţia agricultorilor, care profită de 
creşterea preţurilor cerealelor pentru a realiza beneficii (datorită 
cărora vor putea, în timpul Revoluţiei franceze, să cumpere 

bunuri naționale). Creşterea populaţiei măreşte suprapopularea 
satelor, provocînd o adevărată foame de pămînt în momentul în 
care distrugerea obiceiurilor comunitare agravează soarta celor 
săraci. În timp ce salariul real al zilierilor stagnează, datoriile 
fiscale se înmulțesc datorită reacției seniorilor. Țăranii au senti- 
mentul unei înrăutățiri considerabile a vieţii. Cazul Franţei nu 
este deloc izolat. În toate ţările europene se constată un feno- 
men de concentrare a paminturilor în mîinile marilor proprie- 
tari, o deteriorare a vieţii salariaților agricoli din cauza creşterii 
prețurilor şi dispariţia numeroaselor proprietăţi libere, ale căror 
suprafeţe sînt prea mici pentru a le permite să supraviețuiască. 

Situaţia claselor populare urbane nu este dealtfel mai stră- 
lucită. Miciii prăvăliaşi sînt într-un stadiu net inferior, artizani 
din diferite meserii, meșteri şi calfe realizează activităţi con- 
damnate de evoluţia economică. Munictorii din manufacturi 
aparţin în schimb unui grup a cărui activitate se dezvoltă. Dar ei 
sînt supuşi unei discipline stricte şi, începînd din 1781, ei tre- 
buie să deţină un livret pe care sînt însemnate datele angajării şi 
ale plecării şi aprecierile patronilor. În sfîrşit, există o întreagă 
mulțime de meserii subordonate, începînd cu servitorii din case- 
Je burgheze sau aristocratice, pînă la meseriile minore de saca- 
giu, vînzător de lemne, coşar sau pînă la zilierii care îşi vînd 
forţa braţelor cu ziua, aşteptînd să fie angajaţi în una din pieţele 
oraşului (piața Grève din Paris). Creşterea preţurilor din secolul 
al XVIII-lea provoacă o agravare a situaţiei tuturor acestor gru- 
puri. Acestea vor fi exasperate de creştera preţului pîinii, care 
este provocată de un sir de recolte slabe de la sfîrşitul anilor 
1780. 

Departe de a părea o soluţie la dificultăţile existenţei aces- 
tor grupuri, modernizarea industriei apare plină de ameninţări. 
Aceasta ruinează un artizanat tradițional incapabil să reziste la 
concurenţa noului factory system, iar pentru muncitori ea în- 
seamnă lungi zile de lucru deosebit de grele, sub o supraveghere 
atentă. Salariile sînt reduse de practica folosirii copiilor şi a 
femeilor, plătiți foarte prost, iar condiţiile de alimentaţie şi de 


ISTORIA EUROPEI 297 


locuit sînt mizere. Condiţiile de viata ale acestui proletariat sînt 
propice nemulțumirii şi revoltei. 

Fără îndoială, condiţiile create muncitorilor din industrie 
nu sînt mai grele decît cele în care trăiesc muncitorii agricoli 
sau chiar micii ţărani proprietari. Aceştia din urmă însă erau 
incluşi în comunitățile rurale care le asigurau, în compensație, 
un minimum de protecție. Distrugerea treptată a acestor comu- 
nitati şi emigrarea către oraşe accentuează greutățile noilor 
proletari din industrie, al căror număr este încă limitat, chiar si 
în Anglia. 

Avintul economic din secolul al XVIII-lea modifică deci 
profund condiţiile economice si sociale. El ridică o invizibilă 
dar teribilă frontieră între Europa de Nord-Vest, care va fi. timp 
de un secol zona de pionierat a lumii dezvoltate, şi cea mai mare 
parte a Europei de Est şi de Sud, care păstrează structurile arha- 
ice moştenite de la începutul timpurilor moderne. Se regăseşte 
aici originea uneia din liniile de forță principale ale viitoarei 
Europe. În timp ce în Europa occidentală, modernizarea eco- 
nomică asigură ascensiunea burgheziei, beneficiară a capitalis- 
mului comercial, financiar şi industrial incipient, aristocrația 
funciară rămîne preponderentă în restul Europei. În sfîrşit, trans- 
formările economice din Europa occidentală provoacă nemul- 
tumiri şi tensiuni: problema socială, care ia naştere în Europa 
odată cu revoluţia industrială, se adaugă problemei puse de 
ascensiunea burgheziei. 

Dind naştere la două Europe, avintul economic din seco- 
lul al XVIII-lea prefigurează ceea ce va însemna în secolul 
al XIX-lea diferenţa dintre Europa calului-putere şi Europa 
calului de tracţiune. O prăpastie accentuată şi mai mult de mis- 
carea de idei din Europa Luminilor. 


Capitolul 14 


CONTRASTELE DIN EUROPA 
LUMINILOR 
(1715-1789) 


E Spiritul ştiinţific se impune definitiv în Europa, în secolul 
al XVIII-lea, odată cu Newton şi înlocuieşte cercetarea legilor cu 
aceea a cauzelor principale şi a efectelor finale. Se realizează 
progrese considerabile care dau încredere în posibilităţile neli- 
mitate ale rațiunii umane. 


E Aplicată la societate, religie şi politică, această concepţie se 
manifestă în mişcarea filosofică a „Luminilor“. Exercitîndu-şi 
spiritul critic, adepți ai libertăţii, „filosofii“ nu crufa nici monar- 
hia absolută, nici Biserica, nici inegalitatea socială. Națiunea 
însăşi este repusă în discuţie în favoarea cosmopolitismului euro- 
pean'"4, chiar mondial, care accentuează credința în liberalismul 
economic. 


Pe plan estetic, clasicismul cedează locul curentului „sufletelor 
sensibile“, bazat pe cultul pentru natură, proslăvirea sentimen- 
telor generoase şi a unei morale eroice. Se impune un „gust nou“, 
mai puţin grandios, dar orientat mai mult spre intimitate, confort 
şi redescoperirea istoriei. 


Ca şi în secolul al XVII-lea, Franța dă tonul în domeniile 
culturii. În Europa centrală şi orientală, suveranii proslăvesc 
rațiunea, sarbatorind pe filosofii francezi şi practicind un ,,despo- 
tism luminat’, al cărui scop real este consolidarea puterii lor. 

Dar împotriva dominaţiei culturale franceze încep să se manifeste 
reacțiile naţionale din Germania, din Italia şi din Spania. 


Pe plan politic, această Europă a Luminilor reprezintă în acelaşi 
timp o Europă a afirmării sfidătoare a intereselor naţionale. Mari- 
le acțiuni de preponderență politică odată eşuate, a sosit ceasul 
concepției engleze despre „echilibrul european“. Politica euro- 
peană apare astfel ca un şir confuz de conflicte care pun fafa în 
fata naţiunile Europei într-un joc complicat de alianţe şi de răs- 
turnari de situaţie. Succesiunea la tronul Austriei, între 1740 şi 
1748, rivalitatea franco-engleză din timpul Războiului de şapte 
ani (1756-1763) şi, mai tîrziu, din timpul revoluției americane şi 
mai ales cele trei împărțiri ale Poloniei între Rusia, Prusia şi 
Austria, ne redau imaginea acestei Europe în care cel mai puter- 
nic are întotdeauna dreptate. 


Curioasă perioadă este aceea a secolului al XVIII-lea euro- 
pean. Spiritul cosmopolit, care pare că face să triumfe rațiunea 
asupra întregului continent, se învecinează cu exprimarea bruta- 
la a intereselor nationale, care duce la împărțirea Poloniei. Rafi- 
namentul curților princiare sau a sensibilităţii este însoţit de 
menţinerea intolerantei şi a persecutării minorităţilor. În sfîrşit, 
progresul ştiinţific deschide calea către ezoterism şi formele 
moderne ale superstitiei. 

Dar secolul al XVIII-lea, dincolo de aceste paradoxuri, se 
caracterizează mai ales printr-un optimism formidabil, care îi 
stimulează pe oamenii epocii, prin convingerea că progresele 
inteligenţei umane deschid calea spre o epocă de fericire care 
este aproape şi că timpurile noi care vor schimba faţa lumii sînt 
deja anunţate. La originea acestui sentiment se află o adevărată 
explozie a spiritului ştiinţific. 


Triumful spiritului ştiinţific 


Dacă în secolul al XVII-lea, sub impulsul cartezianismului 
şi a metodei sale, spiritul ştiinţific s-a eliberat definitiv de 
concepțiile medievale care încă îl mai obstructionau, de-abia in 

secolul al XVIII-lea s-au realizat progrese hotărîtoare. Progrese 
simbolizate de Isaac Newton care publică la Londra, în 1687, 
Principiile matematice ale filosofiei naturii (Philosophiae natu- 
ralis principia mathematica). În această operă majoră, el notea- 
ză rezultatele cercetărilor sale matematice, fizice şi astrono- 
mice. Reluînd toate descoperirile din ştiinţa mecanică încă de la 
Galilei, generalizînd legile lui Kepler asupra mişcării planete- 
lor, el îşi încheie lucrarea formulînd legea gravitätii universale, 
explicaţie coerentă şi sintetică a funcţionării sistemului solar ca 
un ansamblu de mișcări vizibile pe suprafaţa pămîntului. Aceste 
rezultate vor determina progresele astronomiei timp de mai mult 
de un secol. 

Dar importanţa lui Newton constă mai ales în metoda sa. 
Depăşind o etapă decisivă față de evidenţa şi deductia cartezia- 
nă, el renunţă definitiv la explicarea cauzelor fenomenelor (care 
duce la o cercetare metafizică) şi nu se preocupă decît de legea 
care stă la baza fenomenelor fizice. Pentru a reuşi, el propune 
să se plece de la o ipoteză explicativă, care este necesar să fie 
verificată prin observaţie, prin experiment şi prin experienţă. În 
felul acesta se pun bazele metodei ştiinţifice moderne. O meto- 
dă experimentală care desprinde definitiv ştiinţa de teologie, 
prima reprezentînd în realitate domeniul privilegiat în care se 
manifestă raţiunea umană. Acest spirit ştiinţific accentuează şi 
mai mult caracterul său raţional, făcînd apel la claritate şi la 
exactitatea limbajului matematic. 

Bazele puse în secolul al XVI-lea reuşesc astfel să dea în 
mod firesc roade: în două secole, situaţia ştiinţei fata de filoso- 
fie sau de teologie s-a schimbat radical. În loc ca fenomenele 
observate în natură să verifice adevărul teoriilor filosofice des- 
pre creaţia şi originea lumii, de acum înainte, legile ştiinţifice 
sînt cele care oferă filosofilor exemple, argumente şi teme de 
meditaţie. 

Acest avint ştiinţific dă naştere unei noi gîndiri bazate pe 
optimism şi pe încrederea în rațiunea umană. Străduindu-se să 
explice mecanismele care guvernează lumea, raţiunea va putea 

aduce umanității abundență, inteligenţă şi prosperitate. Din 
acest moment pasiunea pentru ştiinţe depăşeşte cercul publicu- 
lui cultivat. Acesta este entuziasmat de lucrările de popularizare 
care explică pe înţelesul său descoperirile ştiinţifice: Convorbiri 
des pre pluralitatea lumilor (1686) a lui Fontenelle, care explică 
pentru lumea saloanelor sistemul lui Copernic, Spectacolul na- 
turii (1732) a abatelui Pluche care, tradus în toată Europa, 
amestecă ştiinţa cu teologia, şi mai ales Istoria naturală a lui 
Buffon,.publicată între 1749 şi 1804. 

Puţini oameni de litere rezistă la tentatia de a contribui la 
acest edificiu în plină construcţie: Montesquieu publică o expu: 
nere despre funcția glandelor renale, Voltaire redactează un 
studiu despre foc, Diderot se interesează de medicină şi anato- 
mie. Aristocrati şi reprezentanţi ai marii burghezii îşi fac labora- 
toare de fizică sau de chimie, colectioneaza pietre, reproduc 
experienţele descrise de savanţi. Unii se lasă päcäliti de cîţiva 
şarlatani abili, ca medicul german Mesmer, care afirmă că vin- 
deca toate bolile cu ajutorul „magnetismului animal“, sau miste- 
riosul Cagliostro, ale cărui pretinse puteri supranaturale cuce- 
resc pentru moment înalta societate franceză. 

Această modă ştiinţifică explică şi înmulţirea academiilor. 
Acestea sînt înființate de suverani, care încearcă să atragă pe 
cei mai mari savanţi ai Europei prin pensii, recompense şi alte 
avantaje. După modelul Societății regale din Londra sau al Aca- 
demiei de Ştiinţe din Franţa, iau naştere Academiile din Sankt 
Petersburg (1724), din Stockholm (1739) sau Societatea Regală 
din Copenhaga (1745). Aceste Academii fac schimb de expo- 
zeuri pentru a se informa reciproc despre descoperirile lor, 
discută rezultatele şi propun noi interpretări. Europa savanților, 
apărută în secolul al XVI-lea, continuă să facă abstracţie de 
frontiere şi de naţiuni şi, printr-o colaborare permanentă, face 
să progreseze ştiinţa europeană. 

Progresele realizate în secolul al XVIII-lea în toate dome- 
niile sînt hotărîtoare. Europa intră datorită acestora într-o epocă 
ştiinţifică care va da roade în secolul al XIX-lea, prin trecerea 

de la stadiul de speculație la cel de utilizare tehnică. In dome- 
niul matematicilor, calculul infinitezimal progresează în mod 
spectaculos, separînd definitiv analiza de geometrie. Lagrange 
publică lucrarea sa, Mecanica analitică (1788), Monge formu- 
Jează baza teoretică a geometriei descriptive, în timp ce de 
Alembert expune în Tratatul de dinamică (1743), legile staticii 
şi dinamicii fluidelor. 

Aceste progrese şi ipotezele lui Newton permit o dezvol- 
tare deosebită a astronomiei. Matematicienii şi astronomii se 
străduiesc să confirme ideile lui Newton. În 1759, Clairaut 
reuşeşte să stabilească prin calcule data întoarcerii cometei 
Halley, observată în 1682. Expeditiile franceze la poli permit să 
se demonstreze faptul că planeta noastră este turtită la cele două 
extremităţi. Numeroasele observatoare înlesnesc descoperirea 
planetei Uranus, studierea inelului lui Saturn şi studierea plane- 
tei Venus. Aceste cunoştinţe astronomice sînt sintetizate de 
Laplace în lucrarea sa, Tratat de mecanică cerească (1796). 

În domeniul fizicii, epoca se caracterizează prin înmulţirea 
experienţelor legate de electricitate. Chimia se desprinde cu 
greu de Evul Mediu, atunci cînd alchimia era regina ştiinţelor. 
O etapă hotărîtoare este marcată totuşi de Lavoisier care, înce- 
pînd din 1772, creează chimia cantitativă şi formulează princi- 
piul fundamental potrivit căruia, într-o reacţie chimică nu există 
pierdere de materie. El descoperă oxigenul, realizează analiza 
şi sinteza apei şi începe, în 1789, o clasificare a elementelor. 

Ştiinţele naturii cunosc de asemenea progrese remarcabile. 
Plecînd de la clasificare şi înregistrare se ajunge la ipoteze 
complexe care zdruncină concepţiile acceptate pînă atunci. 
Combătînd ideea potrivit căreia toate elementele creaţiei au fost 
realizate de Dumnezeu în scopul clar de a uşura supraviețuirea 
speciilor, între 1734 şi 1742, în Expuneri utile istoriei insecte- 
lor, Réaumur întreprinde o descriere a diferitelor specii la care 
face doar referire, bazindu-se pe observaţie. Linné, în ediţiile 
succesive ale lucrării sale, Systema naturae, propune o clasifi- 

care a animalelor şi a plantelor care va fi-criticată de fraţii Jussieu 
şi mai ales de scotianul Adanson, în Familii de plante (1763). 
Clasificind fiinţele în funcție de ansamblul caracterelor lor, el 
observă o evoluţie a fiinţelor vii. La început fixist, pe măsură ce 
enciclopedica sa Istorie naturală progresează, Buffon admite 
evoluţia speciilor sub influența condiţiilor naturale şi chiar 
principiul selecţiei naturale în cadrul acestor specii. 

Entuziasmul ştiinţific al secolului al XVIII-lea se mani- 
festă de asemenea şi prin progresele importante ale medicinei şi 
prin descoperirile tehnicii care revolutioneaza economia. Pro- 
gresele sînt aşa de mari încît consolidează încrederea în posibi- 
litatile nelimitate ale rațiunii umane. 


Mişcarea filosofică 


În memoria europenilor, secolul al XVIII-lea rămîne ,,Se- 
colul Luminilor“. Depăşind frontierele Franţei, centrul principal 
al mişcării, mişcarea se raspindeste în toate ţările continentului. 
O lungă perioadă de întuneric lasă locul unei epoci în care 
raţiunea umană şi spiritul critic, care triumfă, pretind că vor 
deschide umanităţii perspectiva unei dezvoltări nelimitate. Con- 
temporan al ştiinţei newtoniene, curentul filosofic este în ace- 
laşi timp moştenitorul umanismului şi al cartezianismului. 

Filosofia se caracterizează deci prin primatul raţiunii, astfel 
o defineşte Doamna de Lambert într-o frază celebră: „A filosofa 
înseamnă să-i redai rațiunii întreaga demnitate, înseamnă să o 
faci să se bucure din nou de toate drepturile, înseamnă să scuturi 
jugul tradiţiei şi regulilor“ (1715). Drept consecință, curentul 
datorează mult gînditorilor care, începînd din secolul al XVI-lea, 
cred că principiile considerate baze intangibile ale societății nu 
pot fi acceptate fără să fie studiate, chiar dacă ei nu se ating de 
instituţiile politice, de credințele religioase sau de regulile mo- 
rale. Printre inspiratorii direcţi ai filosofilor din secolul 

al XVIII-lea, un loc aparte trebuie acordat lui Bayle şi lui 
Fontenelle care, încă de la sfîrşitul domniei lui Ludovic al XIV-lea, 
ridică în slăvi valoarea spiritului critic, şi filosofilor englezi 
care, în secolul al XVII-lea, s-au ocupat de drepturile naturale 
ale omului, în special Locke. 

Efervescenta filosofică atinge cea mai mare intensitate in 
Franţa, tara cea mai bogată din Europa, cea în care mişcarea 
intelectuală devine un model începînd din secolul al XVII-lea, 
cea care a formulat şi teoretizat modelul monarhiei absolute 
de drept divin, dar şi cea în care tensiunile sociale erau cele 
mai acute. 

Această efervescenţă începe mai întîi cu Charles de 
Segondat, baron de Montesquieu, reprezentant tipic al nobilimii 
juridice din Parlament. Spiritul său critic se manifestă în lucra- 
rea satirică Scrisori persane (1721). Criticînd instituţiile şi mo- 
ravurile franceze, el nu crutã nici absolutismul regal, nici intole- 
ranta religioasă. Opera sa cea mai importantă, Spiritul legilor 
(1748) face din el precursorul ştiinţelor politice. Autorul studia- 
ză în această lucrare diferitele forme de guvernare şi principiile 
pe care acestea se sprijină: guvernarea republicană bazată pe 
virtute, guvernarea despotică, al cărei resort este frica, guverna- 
rea monarhică reglementată de legi şi care se sprijină pe onoare. 
Montesquieu preferă această ultimă formă de guvernare. Luînd 
sistemul britanic drept model, el teoretizează funcţionarea, sco- 
tind în evidenţă faptul că libertatea este asigurată prin separarea 
puterilor în stat: executivul, legislativul şi judiciarul. Încercînd 
să aplice acest model la situaţia din Franţa, el consideră că 
monarhia va fi compatibilă cu libertatea dacă puterea monarhu- 
lui va fi limitată de clasele intermediare cum sînt clerul şi nobi- 
limea, sau de parlamente. Prin aceste afirmaţii, Montesquieu, 
adversar al monarhiei absolute, dar foarte departe de orice con- 
ceptie democratică, apare în acelaşi timp ca un teoretician al 
liberalismului şi ca purtătorul de cuvînt al nobilimii parlamentare. 

Odată cu Voltaire, fiul unui notar parizian, se manifestă o 
gîndire mai contradictorie şi mai puţin organizată, care dezvă- 

luie aspiraţiile burgheziei franceze. Continuator al spiritului 
clasic din secolul al XVII-lea, bazat pe echilibru şi pe compor- 
tamente rationale, Voltaire subliniază şi el valorile liberlismului. 
Inspirat din cazul Calas (un protestant acuzat de uciderea fiului 
său care voia să treacă la catolicism), Tratatul despre toleranță 
(1763) condamnă fanatismul religios. Criticînd caracterul des- 
potic al monarhiei franceze, el îşi prezintă idealul politic sub 
forma unei guvernări energice, luminată de rațiune, care să 
respecte libertățile indivizilor şi face şi el elogiul instituţiilor 
britanice în Scrisori filosofice (1734). Considerînd că principiul 
egalităţii dintre oameni este o himeră, el găseşte că este drept ca 
societatea să fie guvernată de cei mai bogaţi, care vor face să 
triumfe rațiunea în instituţii, în justitie, în domeniul fiscal si în 
comerț. 

Critic de artă şi filosof, Denis Diderot este suspectat de 
ateism (va fi închis din această cauză în închisoarea Vincennes 
după publicarea Scrisorii despre orbi, în 1749). Principal ani- 
mator al curentului filosofic din a doua jumătate a secolului 
al XVIII-lea, împreună cu matematicianul d’Alembert, el este 
principalul autor al prodigiosului ansamblu de cunoştinţe care 
este Enciclopedia. Apărute între 1750 şi 1772 cele douăzeci şi 
opt de volume ale sale sînt redactate de 130 de autori. Proces 
verbal al situaţiei ştiinţelor şi tehnicii după spectaculoasele 
progrese realizate în secolele al XVII-lea şi al XVIII-lea, En- 
ciclopedia este în același timp o lucrare contestatară, care, în 
numele raţiunii $1 principiilor dreptului natural, pune sub acuza- 
re.starea societăţii, a instituțiilor, credințelor şi valorilor acceptate. 

Manifest al filosofiei din secolul al XVIII-lea, Encic/ope- 
dia apare deci ca fiind revoluţionară. De aceea este persecutată 
de autorități: publicarea sa este oprită de mai multe ori (1752, 
1759 şi 1781). Voltaire trebuie să se exileze timp de trei ani în 
Anglia, în timp ce pamfletul abatelui Raynal împotriva fanatis- 
mului şi tiraniei (Istoria filosofică şi politică a instituţiilor şi 
comerțului european din cele două Indii) este ars în piaţa publi- 

că. Şi aceasta din cauză că mişcarea filosofică ajunge să critice 
fără milă religia, monarhia, societatea şi însuși cadrul statului 
naţional, de acum înainte stabilit de istoric. 


Filosofia, germene revoluţionar 


Fundament al unităţii europene în tot timpul Evului Me- 
diu, creştinismul este asaltat de curentul filosofic. Clerul, repre- 
zentantul său efemer, suportă primele atacuri. Voltaire, mai ales, 
îl loveşte destul de dur, ridicînd în slăvi spiritul de toleranţă. 
Această critică a aspectelor vremelnice ale Bisericii creştine 
ajunge foarte repede la o punere în discuţie a dogmelor esenţiale 
ale religiei. Începînd cu sfîrşitul secolului al XVIII-lea, raţiunea 
şi creştinismul apar de neîmpăcat. 

În privinţa religiei, părerile filosofilor nu sînt totuşi una- 
nime. Odată dogmele religioase îndepărtate, majoritatea gîndi- 
torilor păstrează o credinţă vagă în Dumnezeu, un deism care 
nu are nevoie de o religie organizată. Acesta se manifestă la 
Rousseau printr-un sentiment de dragoste faţă de creatorul natu- 
rii, în timp ce la Voltaire se reduce la o admiraţie foarte cumpă- 
tată pentru un Dumnezeu-ceasornicar, care a reglat atît de bine 
mişcarea astrelor sau succesiunea anotimpurilor. Cu Diderot, 
critica creştinismului sfirseste în ateism şi într-o viziune mate- 
rialistă a universului. Dar acesta este doar un caz izolat. 

Pe plan politic, filosofii sînt toţi de acord să considere 
puţin satisfăcătoare concepțiile absolutiste ale Europei secolului 
al XVIII-lea. Dar această critică este foarte mult limitată de 
filosofii înşişi: deşi atît de activ în criticarea arbitrarului şi 
puterii nelimitate a monarhilor, Voltaire preconizează totuşi o 
monarhie stabilă, preocupată de fericirea oamenilor şi suficient 
de puternicã pentru a împiedica influenţa Bisericii. De aseme- 
nea, Montesquieu critică cu vervă deosebită efectele arbitraru- 
lui, dar nu vede soluția decît într-o echilibrare a puterii regale 
absolute cu ajutorul aristocrației, sfătuitoare firească a suvera- 
nilor. 

Fata de acest conservatorism, ideile lui Rousseau par de-a 
dreptul revoluţionare. Numai el realizează o critică socială a 
statului european. Văzînd în inegalitate izvorul problemelor 
politice ale epocii, el pune la punct teoria „contractului social“: 
puterea politică nu trebuie să se bazeze pe o ordine divină căreia 
poporul trebuie să i se supună, ci pe un contract revocabil, 
încheiat între popor şi suveran. 

Spiritul filosofic apare deci mai important prin respingerea 
tradiției şi a ordinii stabilite decît prin soluţiile novatoare pe 
care le propune. 

El capătă o importanţă esenţială dintr-un cu totul alt punct 
de vedere. În secolul al XVIII-lea, în mediile intelectuale ia 
naştere o concepţie nouă, care depăşeşte cadrele naţionale fixate 
în Evul Mediu: cosmopolitismul. Într-adevăr, filosofii susţin 
ideea că toţi oamenii sînt egali, dincolo de diferenţele acciden- 
tale de limbă, de rasă sau de religie. Dezaprobat de rațiune, 
patriotismul apare ca o prejudecată inadmisibilă în secolul Lu- 
minilor. Noţiunea de frontieră este, în consecință, arhaică şi 
întreaga Europă cultivată este mîndră să o ignore. Germanul 
Schiller putea să declare: „Nu căutaţi să formaţi o naţiune, 
multumiti-vã să fiți oameni“, în timp ce Voltaire felicita fără pic 
de reținere pe regele Frederic al II-lea, protector al filosofilor, 
pentru victoria militară pe care tocmai o obținuse împotriva 
francezilor. 

În această Europă cosmopolită de la sfîrşitul secolului 
al XVIII-lea, ideea de „naţiune europeană“ este pentru prima 
dată formulată clar. Mai ales, ea nu este concepută dintr-un 
punct de vedere hegemonic, ci dintr-o perspectivă mult mai 
apropiată de concepţiile contemporane. 

Filosofii sînt într-adevăr convinşi, dincolo de graniţele 
politice, de unitatea profundă a continentului european. Ei folo- 
sesc în mod frecvent expresia „uzanţe comune ale Europei“ şi 
susțin că aceste „uzante comune“ constituie fondul de civili- 
zatie care poate să favorizeze unitatea. „Astăzi nu mai există 
francezi, germani, spanioli şi nici englezi, nu există decît euro- 

peni“ afirmă Montesquieu. Europa este ,,... un stat format din 
mai multe provincii“, declara Rousseau, în timp ce Voltaire, 
insistînd asupra aspectelor de civilizaţie care pot să pună bazele 
unității, descrie Europa „ca un fel de Republică imensă, împăr- 
țită între mai multe state, unele monarhice, altele mixte, altele 
aristocratice, altele populare, dar toate in strînsă legătură unele 
cu altele, toate avînd acelaşi fond religios, toate avînd aceleaşi 
principii de drept public şi politice, necunoscute în alte parti ale 
lumii“. 

În acest context iau naştere proiectele unei confederaţii 
europene. In 1713, abatele de Saint-Pierre publică un Proiect 
de tratat pentru o pace perpetuă în Europa. Nu este de fapt 
vorba de un proiect federativ, ci de un fel de organizaţie interna- 
tionala, care să permită suveranilor europeni să recurgă la arbi- 
traj pentru rezolvarea certurilor dintre ei, adresîndu-se unui Se- 
nat european, cu sediul la Utrecht. Acest Senat ar fi dispus de 
un întreg arsenal de sancțiuni pe care ar fi putut să le aplice 
efectiv, datorită intervenţiei unei armate europene ale cărei con- 
tingente ar fi fost furnizate în număr egal de toate statele euro- 
pene. Cît despre război, acesta ar fi fost interzis între suveranii 
europeni şi autorizat numai împotriva acelora pe care Senatul 
i-ar fi declarat „duşmani ai societăţii europene“. În sfîrşit, cîte 
un grup de delegaţi ai Senatului ar fi fost plasat în fiecare oraş 
de frontieră pentru a veghea la respectarea prevederilor tratatu- 
lui. Ironizat de Voltaire, criticat de Rousseau, acest timid proiect 
aminteşte unele din dispoziţiile actualei Organizaţii a Naţiunilor 
Unite. 

În 1795, filosoful prusac, Immanuel Kant propune la rîn- 
dul său un proiect de uniune confederală. Fiecare dintre state 
şi-ar păstra libertatea în cadrul unei federaţii a cărei legislaţie ar 
fi fondată pe „spiritualitatea universală“. În sfîrşit, înainte ca 
Revoluţia să schimbe radical condiţiile vieții politice europene, 
Washington îi scria lui La Fayette: „Într-o bună zi, după mode- 
lul Statelor Unite ale Amercii, se vor constitui şi Statele Unite 
ale Europei“. 

În felul acesta, în secolul al XVIII-lea ia naştere ideea 
unităţii europene. Dacă unanimitatea este departe de a lua forma 
care ar fi trebuit, întreaga Europă cultivată percepe un mănunchi 
de „uzante comune“ despre care multi cred că ar trebui în mod 
firesc să aibă drept consecinţă o comunitate politică. 

Această tendinţă este consolidată de evoluţia gîndirii eco- 
nomice, care denunţă diferitele constrîngeri ce îngreunează 
schimburile economice şi producţia, consecinţe ale spiritului 
mercantilist şi a existenţei frontierelor. Convinşi că există legi 
fireşti care guvernează producţia şi comerţul, economiștii din 
secolul al XVIII-lea consideră că Europa va cunoaşte prosperi- 
tatea dacă oamenii, în loc să le reglementeze, ar lăsa aceste 
mecanisme să funcţioneze normal. Acest nou mod de a gîndi se 
potriveşte perfect cu concepţiile expuse de Adam Smith în 
Studii asupra originii şi cauzelor bogăției naţiunilor (1776): nu 
cantitatea de metale preţioase acumulată constituie baza bogă- 
tiei unei ţări, ci munca şi spiritul întreprinzător. Conducător al 
fiziocratilor francezi, doctorul Quesnay, medicul lui Ludovic 
al XIV-lea şi autorul articolului Grains din Enciclopediei, con- 
sideră că pămîntul este principalul izvor de bogăţie. Trebuie 
doar să fie fructificat, exploatîndu-l în mod raţional cu ajutorul 
şi sub protecția statului. Gournay şi alti economişti francezi 
adaugă pămîntului industria şi comerțul. Dar, în oricare situație, 
prosperitatea se bazează pe libertatea de a produce şi de a co- 
mercializa. Lozinca acestor economişti liberali: „să nu intervii, 
să laşi totul să meargă de la sine“ îi situează la polul opus al 
spiritului mercantilist care dominase Europa începînd din seco- 
lul al XVI-lea. 

Astfel, în jurul spiritului filosofic se construieşte o Europă 
a rațiunii. Ea intenționează să înlocuiască rînduielile moştenite 
din trecut, a căror sclerozare şi caracter arhaic sint denuntate, 
printr-o societate nouă, în care drepturile naturale ale individu- 
lui trebuie păstrate de statele luminate şi de înţelepciunea filo- 
sofilor. O societate în care fanatismul şi intoleranta să fie des- 
fiintate, in care să domnească prosperitatea, graţie progreselor 
ştiinţelor şi tehnicii şi în care, conduşi de rațiune, oamenii să 

înceteze să se opună mecanismelor fireşti ale forţelor econo- 
mice, singurele care garantează abundența şi fericirea pentru 
toată lumea. O Europă paradisiacă în care sensibilitatea ar putea 
să ia avint. 


Epoca „sufletelor sensibile“ 


În domeniul artei şi al literaturii, a doua jumătate a secolu- 
lui al XVIII-lea asistă la manifestarea „sufletelor sensibile“. 
Acest curent preromantic este inspirat în mare măsură de lite- 
ratura britanică, în care triumfă o melancolie profundă bazată 
pe fantastic, pe tristeţe, chiar şi pe macabru. Poeme inspirate de 
tristeţe (Nopțile lui Edward Young), romane moralizatoare 
(Pamela sau Virtutea răsplătită de Richardson), gustul pentru 
morbid (Elegie scrisă într-un cimitir de țară de Thomas Gag), 
fiori provocati de fantastic (Castelul din Otrante de Horace 
Walpole) trezesc un nou gust literar care se afirmă ca o reacţie 
împotriva raționalismului triumfător al epocii. Aceeași origine 
o are ezoterismul societăţilor filosofice. Francmasoneria’® bri- 
tanică dă exemplul prin adoptarea de către Marea Lojă engleză 
a Constitutiilor lui Anderson (1783), înainte de a se răspîndi în 
Franţa, unde acestea trezesc interesul aristocrației, al burgheziei 
şi al unei parti importante a clerului. 

Din Anglia, curentul trece în Franţa, unde cunoaşte un 
succes considerabil, datorat în mare parte lui Jean Jacques 
Rousseau. Filosof democrat şi adept al egalităţii în Discursul 
asupra originii inegalității sau în Contractul social, Rousseau 
devine poet al naturii în Les Réveries du promeneur solitaire, 
pictor îngăduitor al propriilor sale pasiuni în Confesiuni şi ad- 
mirator al dragostei platonice, exacerbate în Noua Heloisă, 
roman plin de virtute şi sentimente profunde. Pe urmele sale, 
Bernardin de Saint-Pierre face să plîngă toată Franţa cu poves- 
tea idilei tragice dintre Paul şi Virginia (1787), în timp ce Euro- 
pa vibrează de durere citind Suferințele tindrului Werther (1774) 
a germanului Goethe. 

Picturile moralizatoare ale lui Greuze, în care sentimentele 
nobile rivalizează cu gesturile sublime, exprimă foarte bine 
acest spirit nou: sensibilitatea ostentativă, gust pentru o morală 
eroică $1 cultul pentru acel „état de nature“. „Greuze este picto- 
rul meu“ va declara Diderot după ce va admira, la salonul din 
1761, operele pictorului „sufletelor sensibile“: Tindrd plin- 
gindu-şi canarul mort, Fiul pedepsit sau Urcior spart. 

Dragostea pentru natură este una din formele cele mai 
răspîndite ale acestei sensibilitati. Ea se manifestă în gustul 
pentru grădinile „à l'anglaise“, a căror fantezie savantă contras- 
tează cu ordinea rigidă a grădinilor „à la française“. Gustul 
pentru natura sălbatică, pentru măreţia sumbră a munţilor, a 
oceanelor si a uraganelor se răspîndește peste tot. Rousseau se 
îmbată cu o spaimă fermecătoare, inspirată de „marile păduri 
întunecate care te îngrozesc“. Nobilii şi burghezii îşi construiesc 
la ţară locuinţe extravagante, care, într-o manieră mai priete- 
noasă, le creează iluzia unei vieţi cimpenesti. La nivel regal, 
Maria Antoaneta cu anturajul său nutresc aceleași aspirații, 
făcînd-o pe ţăranii în aşa zisele colibe ale Micului Trianon. 

Acest curent al „sufletelor sensibile“, care contrastează asa 
de mult cu rigiditatea pompoasă şi riguroasă a „gustului ales“ 
din epoca lui Ludovic al XIV-lea, marchează evoluţia artistică a 
secolului al XVIII-lea. 


„Noul gust“ 


Impus de Ludovic al XIV-lea, „gustul ales“ este repus în 
discuţie din cauza esecurilor monarhiei absolute şi a crizei 
financiare a statului. Spiritul de libertate de care dau dovadă 
primele scrieri ale ,,libertinilor“ influenţează imediat manifestă- 
rile artistice. Arta secolului al XVIII-lea încetează de a mai avea 
un caracter oficial pentru a se transforma într-o artă personală. 
Pînă la urmă, suveranul nu mai este principalul mecena pe care 
îl imită cei mai bogaţi dintre curteni. De acum înainte, nobili $i 
burghezi comandă opere de artă al căror scop este să le bucure 


ISTORIA EUROPEI 313 


privirea şi să le facă existenţa mai plăcută. Armatori, financiari, 
parlamentari sau mari prelați isi decorează castelele somptuoase 
sau acele „hôtels particuliers“ pe care şi le construiesc, cu ta- 
blouri şi sculpturi ale artiştilor la modă. 

Pentru a-și prezenta operele, începînd din 1737, artiştii 
organizează expoziţii regulate, numite „saloane“. În numele 
tendințelor dominante ale gustului societăţii, criticii de artă se 
pronunță asupra calităţii operelor expuse. În felul acesta se face 
cunoscut Diderot. 

Lăsînd la o parte fastul şi ceremonia, societatea secolu- 
lui al XVIII-lea caută confortul. Sălilor imense şi solemne li se 
preferă camerele mai mici, mai bine adaptate la viaţa intimă şi 
specializate: sufragerii, saloane, budoare, dormitoare decorate 
cu lambriuri din lemn pictat, mobile curbate grațios, fotolii largi 
şi adinci, gheridoane sau birouri de scris. De acum înainte inti- 
mitatea domină reprezentarea. Este timpul naturilor moarte ale 
lui d'Oudry, a scenelor din viaţa burgheză realizate de Chardin, 
a portretelor lui Van Loo, Nattier sau Quentin de la Tour, a 
busturilor lui Lemoyne, Pigalle sau Houdon. 

Această reacţie împotriva „gustului ales“ explică revenirea 
în forță a barocului în prima jumătate a secolului al XVIII-lea. 
Plecat din Italia, unde nu a încetat să se dezvolte, barocul se 
raspindeste in Tyrol, in Austria, Boemia, Silezia şi pe malurile 
Balticii. Bisericile pictate cu clopotnite limbate, statuile cu 
drapaje ample dovedesc influenţa acestuia. Rastrelli constru- 
ieste, la Sankt-Petersburg, mănăstirea Smolnii şi Palatul de 
iarnă. Stilul rococo apare în Germania de sud si în Europa 
centrală şi se bazează pe decorația care ascunde arhitectura; 
forme exuberante, exces de stucatură si de fresce, efecte de 
trompe-l oeil, căutarea continuă a fanteziei, caracterizează pala- 
tul Zwinger din Dresda sau biserica din Wies, în Bavaria. În 
Franţa, această tendință, temperată de clasicism, dă naştere 
stilului „rocaille“, căruia îi dau tonul peșterile naturale din 
grădinile în stil italian. 

Acest stil afectează mai puţin arhitectura care rămîne fi- 
delă gustului clasic şi mai mult decorația şi ornamentatia: fierul 

forjat întortocheat din piaţa Stanislas din Nancy, picturile de pe 
lambriurile din saloane (arabescuri, ghirlande sau peisaje exo- 
tice), mobile.curbate, sculpturi cu aspect teatral, ca de exemplu 
Caii din Marly (1745) de Coustou. În sfîrşit, pictura este pro- 
fund influențată: Antoine Watteau (Serbări galante), Francois 
Boucher şi mai ales Fragonard pun pe pînză personaje de come- 
die pe fundalul unei naturi convenţionale. 

A doua jumătate a secolului marchează o cotitură datorată 
apariţiei curentului „sufletelor sensibile“ şi descoperirii istoriei. 
Expediţiile arheologice se înmulţesc si permit descoperirea 
monumentelor antice din Italia (săpăturile de la Herculanum și 
de la Pompei, ruinele etrusce) din Grecia sau din Orientul Apro- 
piat (arta egipteană, hieroglifele). Pe urma gravorului venetian 
Piranese, ale cărui planşe fac cunoscute monumentele ruinate, 
pictorul francez Hubert Robert face să strălucească razele soare- 
lui printre vestigiile romane. La Paris, ducele de Chartres constru- 
ieşte ruine false în parcul său de la „Folie Monceau“. Acest gust 
pentru arheologie se combină la portretistul Reynolds şi la pei- 
sagistul Gainsborough cu cel pentru natură, creînd o nouă ma- 
nieră în care Anglia dă exemplul. Interesul pentru istorie şi 
pasiunea pentru natură se combină astfel în operele şcolii ,,neo- 
clasice“, care, în ultimii ani ai secolului, domină producţia 
artistică. Interesul pentru Antichitate îl face pe Louis David să 
glorifice virtuțile civice din epoca Republicii romane si devota- 
mentul absolut al cetățeanului faţă de stat. O pînză ca Le ser- 
ment des Horaces (1785) anunţă deja entuziasmul eroic şi dis- 
cursurile înflăcărate si lirice ale epocii revoluţionare. 

În această a doua jumătate a secolului al XVIII-lea, Franţa 
dă încă o dată tonul și trezeşte admiraţia Europei în domeniul 
literaturii, gîndirii şi artelor. Autorii şi artiştii săi sînt lăudaţi şi 
imitati, în timp ce filosofii par să influenţeze instituţiile politice 
ale ţărilor europene. Cosmopolitismul, care domină acum, apare 
în multe privinţe ca o cucerire intelectuală și culturală a Euro- 
pei, realizată de Franţa înainte ca Revoluţia şi Imperiul să lase 

loc unei cuceriri militare şi politice a continentului. Această 
dominație nu este scutită de reacţiile nationale, care arată că, în 
domeniul cultural ca şi în domeniul politic, timpul hegemoniilor 
a trecut și că este încă timpul afirmării naţionale. 


Europa franceză şi reacţiile naţionale 


Incontestabila dominație morală şi intelectuală a Franţei 
durează pînă în 1760. Ea se datorează, fără îndoială, prestigiului 
de care se bucură în toată Europa puterea franceză, încă din 
timpul lui Ludovic al XIV-lea. Numeroşii emigranţi francezi 
care se instalau în Europa, fie din cauza presiunii demografice 
din Franţa, fie din cauza persecuțiilor religioase, au contribuit 
la răspîndirea gustului pentru ceea ce este franțuzesc și a dorin- 
tei de a cunoaște Franţa. 

Ea se datorează, de asemenea, folosirii cvasiuniversale a 
limbii franceze în clasele cultivate ale Europei. Maria Tereza a 
Austriei, Frederic al II-lea al Prusiei, împărăteasa Ecaterina a 
II-a a Rusiei vorbesc curent franceza si o folosesc atît în actele 
oficiale, cît şi în scrisorile personale. Regele Prusiei dă ordin ca 
expozeurile Academiei din Berlin să fie redactate în franceză: 
„pentru a fi utile, Academiile trebuie să-şi comunice descoperi- 
rile într-o limbă universală şi această limbă este franceza“. În 
1767, Voltaire subliniază faptul că „limba noastră se vorbeşte la 
Viena, la Berlin, la Stockholm, la Copenhaga, la Moscova. Ea 
este limba Europei“. Pentru a fi citite în toate ţările Europei, 
operele literare trebuie traduse în franceză. 

Dominația mai sus amintită se datorează și valorii univer- 
sal recunoscute a scriitorilor francezi din secolul al XVIII-lea. 
Dar dominaţia franceză nu se limitează la literatură şi la limba 
franceză. Europa se înscrie în şcoala franceză şi în domeniul 
arhitecturii, picturii, sculpturii sau muzicii. 

Această dominație este pînă la urmă pe deplin acceptată. 
Ambasador la Paris, marchizul napolitan Caracciolo scrie Parisul, 
modelul naţiunilor străine sau Europa franceză (1776), în timp 

ce Academia din Berlin propune ca subiect de concurs cerceta- 
rea cauzelor universalitatii literaturii franceze şi premiază pe 
scriitorul Rivarol, al cărui discurs conţine fraze ca aceasta: „Se 
pare că a venit timpul să spunem «lumea franceză» cum spu- 
neam odinioară «lumea romană»“. 

Caracterul pregnant al modelul francez face din Paris ca- 
pitala intelectuală a Europei. Bulevardul care duce de la Porte 
Saint-Antoine la Porte Saint-Martin devine răspîntia elegantei 
şi distractiilor înaltei societăţi. Se discută despre politică in 
cluburi, cafenele, dar mai ales în saloane, unde se elaborează si 
se răspîndesc ideile noi care îşi au izvorul în spiritul filosofic. 
Saloanele marchizei Lambert, ale Doamnei du Tencin sau ale 
Doamnei du Deffand atrag scriitori, filosofi, financiari, magis- 
trati sau mari seniori care „reclădesc“ lumea şi provoacă admi- 
ratia străinilor aflaţi în vizită în capitală. Cel mai celebru este 
salonul Doamnei Geoffrin în care sînt prezente chiar şi capetele 
incoronate din Europa, într-atît reputația sa de nobil salon inte- 
lectual s-a dovedit a fi definitiv stabilită. Provincia si străinăta- 
tea se străduiesc să imite această viata pariziană, inmultind 
academiile şi camerele de lectură care permit elitei să consulte 
cărți şi ziare, să discute problemele timpului şi să ia contact cu 
lumea prin concursuri şi jocuri. 

Influenţa artistică a Franţei nu este nici ea mai mică. Dar 
gustul clasic continuă să existe și în plin secol al XVIII-lea şi 
perpetuează tendinţele de la sfîrşitul secolului al XVII-lea. 
Versailles este mai mult ca niciodată un model demn de imitat. 
Întîlnim replici mai mult sau mai puţin adaptate ale acestuia în 
Spania (castelul de la Granja), la Neapole (Caserte), la Parma 
(Colorno), în Portugalia (Queluz), în Prusia (Charlottenburg sau 
Sans-Souci, aproape de Potsdam), în Austria (Schönbrunn) sau 
în Rusia (Tarskoe Selo). Ca şi în perioada precedentă, arhitecţii 
francezi sînt adesea realizatorii acestor construcţii. Acelaşi lu- 
cru se întîmplă şi cu urbanistica: piaţa Victoriilor din Paris, cu 
statuia ecvestră a lui Ludovic al XIV-lea în mijlocul ei, serveşte 
de model pentru piaţa Amalienburg din Copenhaga, în timp ce 

piaţa Ludovic al XV-lea (actuala piaţă Concorde) este imitată 
la Lisabona sau la Rio de Janeiro. Francezul Houdon este însăr- 
cinat să realizeze statuia lui Washington, în timp ce maiorul 
Lenfant desenează planurile capitalei federale a tinerelor State 
Unite ale Americii. 

Acest primat al ideilor franceze explică dezvoltarea în 
Europa a „despotismului luminat“. Într-adevăr, în a doua jumă- 
tate a secolului al XVIII-lea, un mare număr de suverani euro- 
peni îşi reformează guvernarea într-un mod care seamănă cu 
modul de a gîndi al filosofilor. Aceste reforme pregătesc calea 
spre o unificare politică a statelor europene. 

Frederic al II-lea (1740-1786) în Prusia, Ecaterina a II-a 
(1762-1796) în Rusia, Josef al II-lea (1780-1790) în statele 
Habsburgilor, Carol al III-lea (1757-1788) în Spania, marele 
duce Leopold, fratele împăratului, în Toscana, ministrul Pombal 
în timpul domniei lui Jose I, în Portugalia, toți se inspiră din 
doctrinele filosofilor. Ei declară că sînt adepţi ai raţiunii şi că 
doresc ca popoarele lor să fie „fericite şi prospere“. 

Prezentate în termeni inspirați de filosofi, aceste reforme 
fac permanent referinţe la „virtute“, ridică în slăvi „patriotis- 
mul“ şi „solicitudinea faţă de specia umană“ ale acestor „des- 
poți luminati“ pe care filosofii îi laudă. Voltaire nu mai încetea- 
ză elogiile la adresa marelui său om, Frederic al II-lea al Prusiei, 
pe care visează — pînă la cearta dintre ei — să-l vadă dominînd 
Europa, în timp ce Diderot crede că-şi vede idealul politic reali- 
zat de Ecaterina a II-a. 

Privind putin mai de aproape iti dai seama că ,,despotii lu- 
minati“, care au succes in Europa, nu au aplicat de-a valma toa- 
te reformele preconizate de filosofi. Cele pe care le-au reţinut 
vizează toate acelaşi scop: consolidarea statului $1 a puterii lor. 

Aflaţi la conducerea statelor care, în majoritate, nu au 
putut sau nu au ştiut să profite de şansa oferită dezvoltării 
economice de deschiderea spre lume şi de înmulţirea cursurilor 
de schimb, aceşti suverani nu şi-au făcut din aceste schimbări 
alt obiectiv decît modernizarea statelor lor. Ei visează mai ales 

să-şi mărească propria autoritate si încearcă să atingă idealul 
care pentru ei îl reprezintă Ludovic al XIV-lea în culmea puterii 
sale. Aceasta este spre exemplu, atitudinea lui Frederic I al 
Prusiei, care isi inaugurează proaspătul titlu regal adoptînd 
ceremonialul curții regale din Franţa. Unul din succesorii săi, 
Frederic al II-lea, are un preceptor francez şi se ataşează de 
Voltaire, care îl impresionează cu povestirile despre eroismul 
şi măreţia lui Carol al XII-lea al Suediei sau ale lui Ludovic 
al XIV-lea, care devin modelele sale. El nu va avea linişte pînă 
cînd nu va instaura în Prusia un model de monarhie birocratică 
şi militară capabilă să-i susţină aspiraţiile. 

Aceşti suverani ,,luminati“ iau parte la admiraţia exagerată 
a epocii pentru „filosofie“. Unii dintre ei binevoiesc ei înşişi să 
scrie (Frederic al II-lea redactează un compendiu al Dicfionaru- 
lui lui Bayle). Dar de la admiraţia pentru ideile şi retorica timpu- 
lui pînă la aplicarea acestora în organizarea statelor lor este o 
distanță pe care entuziasmul unui Voltaire sau al unui Diderot 
i-a ajutat să o parcurgă repede, fapt care este însă dezmintit de 
studierea realitatilor. 

În timp ce împăratul Josef al II-lea supune cu stricteţe 
clerul austriac autorităţii suveranului, în timp ce Frederic 
al II-lea sau Ecaterina a II-a isi organizează statele după princi- 
piul unei riguroase centralizări, în timp ce reforme financiare 
avînd drept scop egalizarea nivelului impozitelor ajung într-adevăr 
să majoreze în mod considerabil venitul lor total, în timp ce 
libertatea economică - temperată de protectionism cînd este 
necesar — stimulează peste tot economia, trebuie totuşi să se 
constate faptul că vocabularul filosofic nu serveşte decît la 
justificarea unei politici de interes naţional, al cărei obiectiv nu 
vizează deloc cosmopolitismul atît de des invocat. 

Spiritul cosmopolit şi preponderența intelectuală a Franţei 
se lovesc de reacţiile naţionaliste, care se manifestă în primul 
rînd pe plan literar. Împotriva difuzării masive a limbii și litera- 
turii franceze se invocă apărarea limbilor naţionale, a spiritului 
national, a trecutului national. I se reproşează literaturii fran- 
ceze caracterul său superficial, chiar imoral. Astfel englezii şi 

mai ales nemţii, dezvoltă o literatură naţională ale cărei teme 
sînt căutate în propriul lor trecut. Germanul Herder afirmă că a 
venit timpul literaturii germane. Goethe, care odinioară era 
entuziasmat de Europa, găsește în istoria germană tema primei 
sale piese: Goetz von Berlichingen (1773) şi îşi corectează Jur- 
nalul de călătorie în Italia înlocuind cuvintele străine cu cuvinte 
germane, 

O mişcare asemănătoare are loc în Italia, unde istoria ro- 
mană cunoaşte o recrudescentã deosebită şi unde poetul Alfieri 
îi îndeamnă pe italieni să-și recistige cu armele în miini trecuta 
măreție romană. În sfîrşit, în Spania, părintele iezuit Francisco 
de Masden publică în spaniolă o istorie a ţării sale, care glo- 
rifică măreţia sa trecută (1783). 

Spiritul cosmopolit şi proiectele de uniune europeană par 
şi mai fragile în raport cu situaţia politică europeană: Europa 
Luminilor este în același timp şi o Europă a echilibrului euro- 
pean ameninţat de ambițiile nationale. 


Europa engleză în epoca 
echilibrului european 


Dacă Europa artei, a literaturii, a gîndirii, în ciuda reacției 
culturale naţionale, este în mare măsură franceză, Europa rea- 
litatilor politice este o Europă a naţiunilor, care sînt în mare 
măsură dominate de Anglia. 

Imediat după tratatele de la Utrecht (1713) şi de la Rastadt 
(1714), care au pus capăt războiului de succesiune din Spania, 
nici o putere nu părea capabilă să domine Europa. Suedia a 
strălucit pentru ultima dată cu Carol al XII-lea. Polonia, parali- 
zată de sistemul său electiv şi de lipsa de autoritate a suveranilor 
ei, devine in mai mică măsură un actor în jocul european şi mai 
mult o pradă rîvnită de vecinii săi. Provinciile Unite şi-au pier- 
dut dominaţia economică din secolul al XVII-lea si nu mai re- 
prezintă decît un stat puţin important care gravitează pe orbita 
Angliei. 

Spania, ale cărei ambiţii au nelinistit atîta timp continentul, 
continuă să decadă în ciuda posesiunilor sale atît de bogate din 
America. Regele său, Filip al V-lea, trebuie să accepte în silă să 
renunţe la coroana Franţei. Suportînd greu pierderea teritoriilor 
italiene în favoarea Austriei, împins de soţia sa de-a doua, 
Elisabeta Farnese, îl numeşte Prim Ministru pe patriotul italian 
Alberoni şi începe nişte manevre diplomatice pentru a repune în 
discuţie hotaririle din 1713-1714, ceea ce trezeşte neîncrederea 
Europei. 

Tot atît de nemulţumit de aceste tratate, dar întărit de vic- 
toria sa recentă, împăratul Carol al VI-lea intervine peste tot: în 
Italia, pentru a reface în avantajul său o mare putere meditera- 
neană, în Germania, pentru a impune autoritatea imperială state- 
lor din sud, în Balcani, pentru a smulge turcilor o parte din 
teritoriile lor europene. Dar această activitate politică inter- 
naţională are baze fragile: lipsit de un moştenitor de sex mas- 
culin, el caută să-i asigure fiicei sale, Maria Tereza, în totalitate, 
moştenirea Habsburgilor din Viena. El va face tot posibilul 
pentru ca această moștenire („Pragmatica Sanctiune“)’’ să fie 
acceptată de suveranii europeni şi de multitudinea de state cu- 
prinse în această moştenire. 

Învinsă în aceste războaie de la începutul secolului 
al XVIII-lea, Franţa şi-a păstrat totuşi forțele. Dinamismul său 
demografic, bogăţiile sale naturale, strălucirea civilizaţiei sale 
fac din Franţa, în mod incontestabil, statul cel mai puternic din 
Europa. Dar înfrîngerea lui Ludovic al XIV-lea a demonstrat 
limitele acestei puteri şi imposibilitatea de a o transforma în 
preponderență politică. Devenit prudent în urma eşecurilor su- 
ferite, Ludovic al XIV-lea încearcă de acum înainte să poto- 
Jească neîncrederea europeană, jucînd cinstit jocul echilibrului 
european. 

În sfîrşit, puterile care se afirmă nu sînt încă în măsură să 
amenințe cu adevărat echilibrul european. E adevărat că Rusia 
şi Prusia şi-au împărțit ce â rămăs din Suedia, dar prima, sub 
ţarul Petru cel Mare (1672-1725) nu. încearcă decît să se orga- 

nizeze după modelul european, în timp ce a doua — pe care 
Frederic I a reuşit, în 1701, să o desprindă de imperiu - in 
timpul domniei lui Frederic- Wilhelm (1713-1740), stă cu pru- 
denta departe de conflictele europene. 

În acest tablou al statelor europene de la începutul secolu- 
lui al XVIII-lea trebuie acordat un loc special Angliei. Fidelă 
echilibrului european încă din timpul lui Henric al VIII-lea, ea 
l-a făcut să triumfe luptînd rînd pe rînd împotriva Habsburgilor, 
apoi a lui Ludovic al XIV-lea. Tratatele de la Utrecht si de la 
Rastadt, care obligă Austria şi Franţa să renunţe la prepon- 
derenta lor asupra Europei, reprezintă consacrarea acestei poli- 
tici. În sfîrşit, decăderea succesivă a puterilor maritime şi colo- 
niale, care puteau să o pună în umbră, mai întîi Portugalia, 
Spania, apoi Suedia şi Provinciile Unite, îi oferă o poziţie solidă 
de autoritate. 

Anglia este totuşi departe de a se gîndi să reia politica 
expansionistă a adversarilor săi. Situaţia în care se află nu-i lasă 
de altfel timp nici să respire. Rolul principal jucat de un Parla- 
ment care domină aristocrația şi marea burghezie determină pe 
primii miniştri care se succed să se ocupe mai mult de interesele 
economice şi coloniale decît de satisfactiile care tin de presti- 
giu, pe care le-ar putea găsi pe continent. Dar interesele engleze 
cer să nu fie compromis echilibrul european, stabilit atît de 
greu. 

Mentinerea echilibrului nu înseamnă însă realizarea unui 
ideal pacifist, ci corespunde mai degrabă intereselor foarte clare 
ale celor două state, cele mai puternice din Europa. Cel al An- 
gliei constă în păstrarea unei situaţii în cel mai înalt grad favo- 
rabilă politicii sale comerciale şi coloniale; cel al Franţei este 
determinat de dorinţa regentului de a-l mosteni pe Ludovic 
al XV-lea, un copil sensibil, a cărui moştenire este pîndită, în 
ciuda renunțării sale formale, de regele Spaniei, Filip al V-lea. 

Această Europă a secolului al XVIII-lea, în care se invocă 
cu atîta uşurinţă raţiunea. care se laudă cu sentimentele sale 

umanitare şi cu sensibilitatea-i artistică, este deci, pe plan poli- 
tic, o Europă a celei mai reci raţiuni de stat şi al celui mai 
mare cinism. Exact ca Filip al V-lea, care pîndeşte moartea lui 
Ludovic al XIV-lea, fiecare suveran îşi supraveghează rudele al 
căror eventual deces ar putea să le aducă un profit teritorial. 
Tratatele cel mai sfinte, aranjamentele cele mai solemne nu mai 
au nici o valoare din momentul în care interesul dinastic este în 
joc. Diplomatii, a căror epocă de aur este secolul al XVIII-lea, 
nu sînt, în fiecare ţară, decît şefii unor agenţii de spionaj care 
interceptează scrisori, distribuie subvenţii, încercînd să profite 
de slăbiciunea. suveranului pe lîngă care sînt acreditaţi sau să 
afle secretele sale de stat. Toată lumea știe că este de ajuns să 
oferi pretuil necesar pentru a cumpăra Dieta poloneză sau pe 
cea a Imperiului. 

Acest cinism politic este ilustrat de trei mari probleme ale 
politicii externe de la sfîrşitul secolului: succesiunea austriacă, 
rivalitatea franco-britanică şi problema poloneză. 


Succesiunea Austriei 


Împăratul Carol al VI-lea s-a ocupat mult timp de succesiu- 
nea sa, făcînd în aşa fel încît să-i fie recunoscute drepturile 
fiicei sale, prin „Pragmatica Sanctiune“. Maria-Tereza îl moste- 
neşte deci, în octombrie 1740, la 23 de ani. Dar Austria este 
slăbită, armata dezorganizată, iar visteria aproape goală. Faţă de 
ea, celelalte puteri europene par a avea o situaţie solidă: Spania 
lui Filip al V-lea tocmai dovedise acest lucru obţinînd în Italia o 
victorie împotrva Austriei, Franţa îşi consolidează poziţia prin 
alianța cu Anglia, în timp ce Frederic al II-lea, noul rege al 
Prusiei, este nerăbdător să-și arate puterea, rotunjind domeniile 
familiei de Hohenzollern. 

În ciuda „Pragmaticei Sanctiuni“, venirea pe tron a Mariei- 
Tereza dă semnalul goanei după pradă. Iniţiativa îi aparține lui 
Frederic al II-lea, care se năpustește asupra bogatei provincii a 
Sileziei. El este urmat de Electorul de Bavaria, nepot al lui 

Carol al VI-lea, care îşi revendică moştenirea prin intermediul 
regelui Spaniei şi a regelui Sardiniei. :Ocazia de a-i umili pe 
Habsburgi apare prea frumoasă pentru ca Franţa să nu intervină 
şi ea: luptînd de partea Electorului de Bavaria, trupele franceze 
cuceresc Boemia, unde Electorul este proclamat împărat sub 
numele de Carol al VII-lea. 

Împotriva tuturor așteptărilor, Maria Tereza acţionează ca 
un adevărat om de stat. Sacrificînd Silezia, ea obţine renunțarea 
regelui Prusiei. De acum înainte, ea isi îndreaptă forțele împo- 
triva adversarilor ei mai slabi, ca Electorul de Bavaria, pe care 
îl alungă din Boemia. Aliată a Angliei, care se teme de destră- 
marea Imperiului Habsburgilor, Maria Tereza îl obligă pe fiul 
Electorului să trateze cu ea (1745). 

Deci, povara cea mare a războiului trebuie să o ducă Franţa. 
O Franta care nu are nimic de cîştigat $1 care luptă potrivit unei 
expresii folosite atunci, „doar pentru regele Prusiei“ Căci, încăl- 
cindu-si încă o dată angajamentele, Frederic al II-lea a reînceput 
războiul și a obţinut Silezia (pacea de la Aix-la-Chapelle, 1748). 
Cit despre Franța, ea trebuie să renunţe la intenţia de a cuceri 
Ţările de Jos, pentru a nu supăra Anglia. 


Rivalitatea franco-britanică şi războiul 
de şapte ani 


Acest semn de bunăvoință din partea Franţei nu este de 
ajuns pentru a adormi încrederea pe care intervenţia lui Ludovic 
al XV-lea în războiul de succesiune a Austriei a provocat-o 
dincolo de canalul Minecii. Cu atît mai mult cu cit Anglia 
rivneste coloniile franceze din Canada si din India. 

Politica engleză constă în lansarea Franţei într-un război 
continental care să o imobilizeze în Europa, în timp ce Anglia 
„cucereşte Canada pe teritorul Germaniei“. Pentru a-şi atinge 
scopurile, ea se apropie de Prusia. Frederic al II-lea, dorind 
să-şi consolideze poziţia în Silezia, nu lasă să-i scape ocazia de 
a găsi în felul acesta un aliat. Temindu-se să nu rămînă izolată, 

Franţa acceptă oferta Mariei-Tereza, care îi propune o împăcare. 
Această „răsturnare a alianțelor“ (1756) arată foarte bine pe cîtă 
neîncredere si pe cîte gînduri ascunse se bazează echilibrul 
european. 

Acesta sfirseste, încă din 1756, într-un conflict european: 
„războiul de şapte ani“. În timp ce Frederic al II-lea se năpus- 
teşte asupra Saxei, Franţa atacă Anglia pe mare. După ce s-a 
bătut pentru regele Prusiei, Ludovic al XV-lea luptă pentru Casa 
de Austria! 

Condus prost de partea austro-franceză, războiul de şapte 
ani sfirseste printr-un şir de infringeri în Europa, în colonii şi pe 
mare. Tratatul de la Paris din 1763 afectează în mai mică 
măsură Austria şi mai mult Franța: dacă Maria-Tereza se multu- 
meste să-i acorde lui Frederic al II-lea posesiunea Sileziei, Franţa 
trebuie să-i cedeze Angliei toate coloniile sale din America de 
Nord şi oficiile sale comerciale din Senegal. Ea trebuie să des- 
fiinteze Compania franceză a Indiilor orientale şi nu-şi păstrea- 
ză oficiile comerciale decît cu condiția să renunţe să-şi extindă 
dominaţia în interiorul țării, rezervat de acum înainte colonizării 
engleze. 

Franţa va găsi curînd ocazia să-şi ia revanșa: ea hotărăşte 
să susțină, la început material, apoi cu armele, pe Revolufionarii 
din America, care se ridică împotriva dominaţiei engleze. Trata- 
tul de la Versailles (1783), care le consfinteste victoria, apare 
astfel ca o compensație a tratatului de la Paris. 


Impărțirea Poloniei 


Anarhia poloneză, îngrijorătoare încă din Evul Mediu, s-a 
intensificat permanent de la începutul epocii moderne. Cîmpie 
fără frontiere naturale, Polonia este o pradă tentantă pentru 
vecinii ei. Totala lipsă de autoritate a suveranului său, rege doar 
de formă, stopat de hotărîrile Dietei, formată din mari seniori 
egoisti, gata să se vîndă celui care oferă mai mult, încurajează 
pe suveranii europeni să-şi rotunjească teritoriile pe socoteala ei. 

Carol al XII-lea, apoi Petru cel Mare au reușit deja să 
impună în Polonia un rege ales de ei. La moartea regelui 
August al II-lea (1733), problema succesiunii se pune din nou 
în Polonia. Suveranii europeni profită încă o dată de această 
situaţie. Doi pretendenți sînt prezenţi: August al III-lea, Elector 
de Saxa şi nepotul împăratului şi Stanislas Leczinski, fost rege 
al Poloniei numit de Carol al XII-lea, devenit între timp socrul 
lui Ludovic al XV-lea. Banii împărţiţi cu generozitate de agenţii 
francezi îi asigură alegerea de către Dietă. 

Sustinut de Franţa, Stanislas încearcă să reconstituie pu- 
terea poloneză. Austriecii şi ruşii se înţeleg între ei pentru a-l 
alunga de pe tron: August al III-lea devine rege al Poloniei. 

Succesiunea Poloniei se transformă atunci (1733-1738) în 
război european. Aliați cu spaniolii şi cu sarzii, francezii con- 
duc războiul împotriva Austriei. Rivalitatea dintre Habsburgii 
din Viena şi Bourbonii din Madrid constituie miza principală, 
problema poloneză trecînd curînd pe planul al doilea. 

Problema poloneză se reia totuşi la moartea lui 
August al III-lea (1763). Țarina Ecaternia a II-a se aliază cu 
Frederic al II-lea al Prusiei pentru a menţine starea de slăbi- 
ciune a Poloniei. Dorind să impună Poloniei un protecto- 
rat rusesc, ea aranjează alegerea amantului său, Stanislas 
Poniatowski. Influențat de unchii săi, membri ai puternicei 
familii Czartoczyski, Poniatowski începe o acţiune de refacere 
a Poloniei. Ecaterina intervine şi obține cu uşurinţă victoria 
asupra unei armate poloneze „de 16 000-17 000 de oameni, 
avînd între opt şi zece şefi independenţi, care nu se pot pune de 
acord, derutîndu-şi reciproc trupele“ (Dumouriez). 

Pentru a-i salva pe patriotii polonezi, Franţa impinge Tur- 
cia să intre în luptă. Dar intervenţia sultanului se soldează cu 
distrugerea flotei turceşti şi cu pierdera provinciilor nordice ale 
Imperiului: Azov, Crimeea si provinciile româneşti /8. 

Neliniştit de spectaculoasele victorii ale Ecaterinei, 
Frederic al II-lea propune țarinei şi Mariei-Tereza a Austriei să 
împartă Polonia. Preambulul tratatului de la Sankt-Petersburg 


ISTORIA EUROPEI 327 


(1772) este o adevărată capodoperă: „în numele Sfintei Treimi“ 
şi „de frica unei dezmembräri totale a statului polonez“, cei trei 
suverani îşi împart între ei mai mult de jumătate din regatul 
polonez. Maria-Tereza, care, după părerea lui Frederic al II-lea, 
dă dovadă de „o poftă mai mare“, îşi atribuie Galiţia, Rusia 
primește o parte din Lituania, în timp ce Frederic al II-lea ia 
Prusia poloneză, realizînd astfel o continuitate teritorială a sta- 
telor sale din est. Prelungită pentru protejarea cuceririlor sale, 
alianţa celor trei suverani le permite acestora o nouă împărţire 
(1793), apoi o a treia, care pînă la urmă a şters Polonia de pe 
hartă (1795). 

În concluzie, dreptul celui mai tare este cel care triumfă în 
Europa „secolului Luminilor“. Dispretul brutal faţă de popoare 
şi față de dreptul statelor se transformă în sistem: nici un recurs 
nu pare posibil pentru micile state ale Europei amenințate de 
cinismul marilor puteri. Numai Franţa a jucat în America sau 
în Polonia rolul putin naiv al apărătorului micilor naţiuni. $1 
aceasta din cauză că este asediată de concepţii noi şi idealiste. 
Iesite din principiile filosofice, acestea pregătesc furtuna revo- 
lutionara care va mătura Europa și care, după douăzeci şi cinci 
de ani de tulburări, va da naştere unei situaţii cu totul noi. 


Partea a IV-a 


(1789-1815) 
Furtuna revoluționară 
şi naşterea 
unei noi Europe 


Capitolul 15 


EUROPA FATA ÎN FATA _ 
CU REVOLUTIA FRANCEZA 
(1789-1804) 


E Revoluţia franceză este una din mişcările care dau naştere în 
Occident ideilor ce aparțin „Luminilor“. Provocată de criza fi- 
nanciară a monarhiei franceze, în 1789, în cîteva saptamini, ea 
duce la prăbuşirea vechiului regim şi la proclamarea unor prin- 
cipii noi, prin intermediul „Declarației drepturilor omului şi cetă- 
feanului“: suveranitatea naţiunii, libertate, egalitate civilă, pro- 
prietate, în timp ce se instalează o monarhie constituțională. 


E Privită cu indiferenţă de suverani şi cu entuziasm de inte- 
lectuali, Revoluţia se vrea la început pacifică. Dar ea lezeaza 
interesele suveranilor străini prin însăşi principiile pe care le-a 
proclamat. 


Cu toate acestea, intrarea Franţei în război împotriva Habsbur- 
gilor din Viena este provocată de motive strict interne (1792). 
Războiul prezentat la început ca un război de propagandă, dus de 
popoare împotriva regilor, se transformă repede în război de cuce- 
rire. Executarea lui Ludovic al XVI-lea serveşte drept pretext for- 
mării unei coaliții împotriva Franţei, învinsă în curînd de armate- 
le Revoluţiei (1795). 


Cu victoriile generalului Bonaparte din Italia, împotriva aus- 
triecilor, războiul de cucerire atinge apogeul, învingătorul rechizi- 
fionind bani şi obiecte de artă. Bonaparte impune austriecilor un 


332 SERGE BERSTEIN, PIERRE MILZA 


tratat care face din el un adevărat împărat proconsul al Italiei, 
care domneşte peste Republicile surori. Acesta va fi pretextul unei 
a doua coaliții împotriva Franţei, în fata căreia aceasta va fi din 
nou victorioasă. 


E Răsturnînd Directoratul printr-o lovitură de stat, Bonaparte 
instituie regimul Consultatului şi pune capăt Revoluţiei, instau- 
rînd un regim care reprezintă sinteza principiilor noi, formulate 
în 1789 şi a principiului autorităţii, propriu vechiului regim. Spri- 
jinită pe burghezie, noua societate sacrifică libertatea în favoarea 
restabilirii ordinii. După ce a readus pacea în Europa, Bonaparte 
se proclamă împărat în 1804, sub numele de Napoleon I. 


O revoluţie a Europei dezvoltate 


Revoluţia franceză apare ca o ruptură brutală cu Europa. 
timpurilor moderne, caracterizată de triumful monarhiilor abso- 
lute. Această revoluţie nu constituie totuşi decît un aspect, 
desigur cel mai impresionant, al climatului nou ce se instaurea- 
ză în Europa, încă de la mijlocul secolului al XVIII-lea, sub 
influența noii ideologii răspîndite de filosofi. 

De asemenea, este bine să se facă distincţie între două 
Europe. În estul si în sudul continentului continuă să se perpe- 
tueze structurile feudale tradiţionale. În aceste regiuni, cu struc- 
turi sociale arhaice, şi-a găsit „despotismul“ terenul cel mai 
potrivit. Ideile noi nu contribuie aici decît la consolidarea pute- 
rii suveranilor şi a aristocrației. 

Situaţia Europei occidentale este cu totul diferită. Regimul 
feudal este aici foarte slăbit şi aproape peste tot ţăranii sînt 
liberi, iar datoria pe care unii o mai au fata de senior nu mai are, 
în ‘general, decît un caracter onorific. Această Europă de vest 
este mai ales caracterizată de dezvoltarea burgheziei. Benefi- 
ciară a avîntului comercial, a creşterilor de preţuri sau a desco- 
peririi minelor de aur din Brazilia, aceasta este mare deţinătoare 
de capitaluri, pe care le investeşte în noi întreprinderi şi manu- 
facturi. Între beneficiarii dezvoltării economice şi restul oame- 
nilor se cască o prăpastie. 

Principalele victime sînt agricultorii, meseriaşii din atelie- 
rele urbane şi muncitorii din manufacturi. Salariul lor ţine cu 
greu piept creşterii costului vieţii. 

Condiţiile mizerabile de viaţă şi creşterea demografică 
galopantă îşi găsesc un derivativ în emigrație. Dar dacă Anglia, 
Irlanda sau Elveţia isi trimit surplusul de populaţie spre Ame- 
rica, Franţa, care tocmai a pierdut Canada în cursul războaielor 
din secolul al XVIII-lea, nu-şi poate rezolva atît de uşor proble- 
ma socială. 

Principalul clivaj social al Franţei din 1789 — şi care va 
dura încă mai mult în restul Europei — este cel ce separă aristo- 
cratii, beneficiari tradiţionali ai statului monarhic, de burghezia 
formată de noii imbogatiti care intenționează să ajungă în vîrful 
piramidei sociale. Această opoziţie are caracteristici diferite în 
funcţie de participarea aristocrației la dezvoltarea economică. 

Într-o ţară ca Marea Britanie, nobimilea care participă la 
îmbogățirea provocată de dezvoltarea comercială, are, in plan 
politic, un rol de necontestat. În Franţa, dimpotrivă, aristocrația 
a lăsat burghezia să profite singură de avintul afacerilor. Victi- 
mă a unei creșteri a preţurilor care devalorizează renta funciară, 
nobilimea franceză este depăşită de burghezie pe plan econo- 
mic. lar lupta pe care o duce pe plan politic pentru a opri acce- 
sul burgheziei la înaltele funcţii politice, militare sau eclezias- 
tice, altfel spus pentru a-i bolca drumul spre putere, se arată 
repede a fi de-a dreptul disperată. Lupta dintre aristocrație şi 
burghezie este unul din elementele esenţiale ale repunerii în 
discuţie a structurilor existente în Franţa sfârşitului de secol XVIII. 

În perioadele de criză iau naştere principalele mişcări re- 
volutionare europene sau, mai exact, occidentale; căci America 
de Nord are aceleași structuri şi aceleaşi probleme ca şi Europa 
de Vest. Este cert că puterea suveranului este slăbită de criză, în 
timp ce nemulțumirea claselor populare furnizează masele de 
muncitori necalificaţi, necesare revoluţiei. 

Mişcarea revoluţionară din Occident începe astfel cu mult 
înainte de 1789. Revoluţia americană (1763-1783) izbucneşte 


334 SERGE BERSTEIN, PIERRE MILZA 


din cauza noilor taxe impuse coloniilor din America şi a mono- 
polului asupra comercializării ceaiului, acordat Companiei In- 
diilor. Revoltele irlandeze (1782 şi 1784) îşi au originea în 
efectele cumulate de recoltele slabe şi de interzicerea exportului 
de ţesături din in în Imperiul britanic. Revoluţia din Provinciile 
Unite (1783-1787) este provocată de oprirea afacerilor din cau- 
za războiului împotriva Angliei. În sfîrşit, revoluţia belgiană 
(1787) se explică mai puţin prin reformele religioase grăbite ale 
lui Joseph al II-lea şi mai mult prin stagnarea afacerilor în urma 
închiderii fluviului Escaut (în flamandă, Schelde), hotărîtă prin 
tratatul din 1713-1714. Revoluţia franceză se înscrie deci în 
acest context al „revoluţiei atlantice“ (J. Godechot). 

Dar, spre deosebire de celelalte, înfrînte de trupele suvera- 
nilor, Revoluţia franceză reuşeşte şi elaborează o ideologie al 
cărei caracter universal îi explică succesul. 

Chiar .dacă Revoluţia isi trădează repede idealurile, chiar 
dacă'rruciada pentru libertatea popoarelor se transformă într-o 
tentativă hegemonică, este totuşi adevărat că principiile sale 
sînt răspîndite în întreaga Europă prin intermediul armatelor 
franceze ale Revoluţiei şi ale Imperiului și că această ideologie 
va supravieţui încercării de instaurare a unei dominatii căreia 
i-a servit de pretext. Europa contemporană se naşte din această 
abundență de idei şi din această vastă repunere în discuţie pe 
care o reprezintă douăzeci de ani de dominație franceză. 


Revoluţia „Luminilor“ 


Din 1789 pînă în 1791, revoluția apare ca o concretizare, 
de către burghezia sprijinită pe ţărani, de clasele populare orăşe- 
nesti şi de o minoritate de aristocrați „luminaţi“, a ideilor populari- 
zate de filosofi şi aplicate, la sfîrşitul secolului al XVIII-lea, de 
„revoluționarii din America“. 

Evenimentul îşi are originea directă în dificultățile finan- 
ciare ale monarhiei franceze. Acestea nu au încetat să se agra- 
veze încă de la sfîrşitul domniei lui Ludovic al XIV-lea şi au 

devenit din ce în ce mai mari datorită recentului război din 
America. Pentru a le rezolva, controlorii generali ai finanțelor 
sugerează o reformă fiscală: impozitele să fie plătite de toată 
lumea şi în special de privilegiați, nobili şi membri ai clerului, 
care, în general, au reușit să se sustragă. Aplicarea acestei ref or- 
me se loveşte totuşi de rezistenţa acestor privilegiați şi a ,,virfu- 
lui lor de lance“, magistraţii din Parlamentul din Paris, care se 
folosesc de însărcinarea lor de a înregistra edictele regale pentru 
a pune piedici proiectelor monarhiei. Încercînd să controleze 
monarhia cu ajutorul claselor intermediare, privilegiatii lansea- 
ză ideea care va declanşa mişcarea revoluţionară: convocarea 
Stărilor Generale. Visteria fiind goală iar armata nu prea sigură, 
regele sfirseste prin a se supune. Stările Generale sînt convocate 
pentru 1 mai 1789. 

Redactate în vara anului 1788, caietele de doleante au 
drept scop să-i aducă la cunoștință regelui dorinţele poporului 
său. Acestea reflectă tensiunile care frămîntă diferitele grupuri 
sociale, ca şi starea de spirit şi mentalitätile. Țăranilor care se 
pling de povara impozitelor, de privilegiile de care se bucură 
clerul şi nobilimea şi care fac necesară egalitatea obligaţiilor 
fiscale, nobilimea le răspunde proclamindu-si ataşamentul fata 
de drepturile de care se bucură și dorinţa de a instaura o monar- 
hie constituţională. Burghezia invocă principiul egalității şi 
foloseşte limbajul filosofilor pentru a reuşi să-și impună reven- 
dicările. Ea este cea care cîştigă în această primă fază a revo- 
lutiei. Purtătoare de cuvînt a stării a treia, deputaţii celor nepri- 
vilegiati sînt aleşi din rîndurile ei şi tot ea este cea care, 
sprijinindu-se pe ideile noi, va răsturna vechiul regim politic ca 
şi pe cel social. 

Și, într-adevăr, împotriva regelui si a privilegiatilor, bur- 
ghezia impune (decembrie 1788) dublarea reprezentanţilor stă- 
rii a treia, ceea ce îi permite să aibă tot atitia reprezentanţi cit 
celelalte două la un loc. Ea îşi completează victoria în iunie 
1789, obţinînd ca cele trei clase sociale să delibereze împreună, 
iar votul să se dea nu pe clase (starea a treia fiind atunci minori- 

tară față de nobilime şi cler), ci personal (ca număr de per- 
soane), ceea ce îi asigură o majoritate cu atît mai clară, cu cît 
poate să se sprijine pe un anumit număr de deputaţi apartinind 
clerului inferior şi chiar pe cîțiva nobili liberali. 

După ce l-a constrîns astfel pe rege să cedeze în faţa hotă- 
rîrilor sale, starea a treia, dominată de reprezentanţii burgheziei, 
răstoarnă în cîteva zile organizarea politică a vechiului regim, 
elaborată cu încetul de-a lungul secolelor. La 17 iunie, la propu- 
nerea lui Sieyés şi considerind că reprezintă 96 % din întreaga 
naţiune, aceasta își afirmă suveranitatea, proclamîndu-se Adu- 
nare naţională. Prima sa măsură constă în hotărîrea ca nici un 
impozit să nu fie perceput fără aprobarea ei prealabilă. Trei zile 
mai tîrziu, membrii ei jură să rămînă uniți pînă ce vor da Franţei 
o Constituţie. În sfîrşit, la 9 iulie, punînd în aplicare acest anga- 
jament solemn, Adunarea națională se proclamă constituantă. 
Două luni mai tîrziu, după adunarea Stărilor Generale, revoluţia 
juridică şi politică era înfăptuită. Monarhia absolută și-a trăit 
traiul. Suveranitatea naţională înlocuieşte suveranul de drept 
divin. Guvernarea Franţei se va face pe baza unui „contract“ 
încheiat între suveran si naţiune. În acest stadiu, în numele prin- 
cipiilor filosofice, Franţa trece la modelul englez de monarhie 
moderată. 

Vechiul regim social se năruie in săptămînile următoare. 
Înrăutăţirea condiţiilor de viaţă ale populaţiei provoacă mişcări 
populare care izbucnesc în iulie 1789. Dificultăţile survenite din 
cauza stocului de grîne din 1788 aproape epuizat şi recolta din 
1789 nerealizată încă au drept rezultat imputinarea pîinii si 
creşterea preţului acesteia. Astfel, problemelor sociale li se 
adaugă starea tensionată provocată de evenimentele din aprilie 
şi teama ca monarhia să nu revină asupra concesiilor pe care a 
fost obligată să le facă stării a treia. Revolta din 14 iulie îl 
constrînge pe rege să confirne primele măsuri revoluţionare, cu 
atît mai mult cu cît aceasta este dublată de o revoluţie a ţăranilor 
provocată de „Marea Frică“. Simplu zvon răspîndit din gură în 
gură, „Marea Frică“ insinuează un misterios complot al aristo- 

cratilor, care ar fi angajat trupe de tîlhari sau de soldaţi străini 
pentru a incendia recoltele şi a ucide pe „patrioţi“. Zvon lipsit 
de orice fundament, dar care provoacă panica în toate satele şi 
îi face pe ţărani să se inarmeze şi să atace castelele. Ei profită 
de situaţie pentru a-şi manifesta resentimentele acumulate împotri- 
va nobilimii şi a arde aşa numitele „terriers“, vechi documente 
în care sînt consemnate drepturile feudale. Cîteodată se dă foc 
şi castelelor şi se întîmplă ca proprietarii acestora să fie mole- 
stati sau masacrați. Aceste izbucniri de violență nu lasă indife- 
rentă burghezia, $i ea proprietară de pămînturi şi in mod firesc 
ostilă oricărui atac al proprietăţii. 

Si aceasta din cauză că burghezia se teme de o extindere si 
o intensificare a crizei căreia o mare parte din deputaţi hotărăsc 
să-i de a o lovitură. Pentru a stopa răul cît mai este încă timp, în 
noaptea de 4 august 1789, ei hotărăsc abolirea privilegiilor. 
Trebuie subliniat faptul că obligațiile feudale sînt abolite la 
cererea nobililor liberali (vicontele de Noailles şi ducele de 
Aiguillon). Nobilimea renunță la dreptul de vînătoare, la folosi- 
rea obligatorie a unor bunuri ale seniorului G, banalités“) şi la 
corvoade; preoţii renunţă la dijmă, provinciile la prerogativele 
lor financiare, orașele la libertăţi şi la corporaţii, iar magistraţii 
la venalitatea serviciilor. În cîteva ore, ordinea socială a vechiu- 
lui regim este abolită şi este proclamat principiul egalității 
cetățenilor în fata legilor. Această revoluţie socială, înfăptuită 
în plină exaltare, de o Adunare naţională în care se împletesc 
virtutea civică „ă la romaine“ si efuziunea „sufletelor sensi- 
bile“, nu trebuie să creeze iluzii. Entuziasmul diminuîndu-se, 
hotărîrile luate în pripă sînt aplicate într-un mod mai realist: 
obligaţiile personale (corvezi, drepturi de vînătoare, dijmă) sînt 
cu siguranţă abolite fără despăgubire, dar drepturile asupra pă- 
mintului (redeventa datorată seniorului şi zeciuiala) sînt decla- 
rate abolite prin răscumpărare, spre marea deceptie a țăranilor. 

În ciuda unor rezerve, în esență se poate considera că în 
august 1789, Revoluţia este deja înfăptuită. Deputaţii Consti- 

tuantei au răsturnat vechiul regim și au distrus un edificiu poli- 
tic şi social multisecular. Le rămîne să instaureze principiile 
noii societăți pe care intenționează să o construiască. 


Construirea unei noi lumi 


Vechiul regim odată abolit, nu rămîne decît să se cons- 
truiască noile instituţii. În aşteptarea redactării Constituţiei şi 
adoptării noilor legi, Constituantii hotărăsc să proclame în mod 
solemn principii noi. Acesta este conţinutul Declarației dreptu- 
rilor omului şi cetățeanului, votată la 26 august 1789 şi care 
adoptă principiile filosofiei Luminilor. 

Pe plan politic, dispariţia monarhiei absolute este afirmată 
de articolul 3 al Declaraţiei, care proclamă suveranitatea na- 
tiunii si nu pe cea a monarhiei: „Principiul oricărei suveranitati 
se întemeiază pe naţiune. Nici o clasă, nici un individ nu poate 
să manifeste vreo autoritate care să nu se bazeze în mod lim- 
pede pe aceasta“. Această schimbare este capitală. Legea nu va 
mai însemna, ca în timpul vechiului regim, ceea ce doreşte 
regele, pentru că acesta nu mai este suveran. Articolul 6 o defi- 
neşte, după expresia lui Jean-Jacques Rousseau, ca „exprimarea 
voinţei generale“, ceea ce presupune ca ea să fie elaborată de 
toţi cetăţenii, sau cel putin de reprezentanţii lor. Regimul repre- 
zentativ apare astfel ca transpunerea instituţională concretă a 
principiilor suveranităţii naţionale. 

Pe plan social, principiul de bază este respectarea drepturi- 
lor naturale ale omului, împrumutat direct din filosofia engleză 
din secolul al XVII-lea si de la succesoarea franceză a acesteia 
din secolul al XVIII-lea. Aceste drepturi sînt precizate în artico- 
lul 2 al Declaraţiei: libertate, proprietate, siguranță şi opoziţia 
faţă de exploatare. Libertatea este considerată dreptul cel mai 
important, iar diferitele articole încearcă să-i delimiteze dome- 
niile. Definiţia dată de articolul 4 este largă pentru că ea cuprin- 
de tot ce nu dăunează celorlalţi. Chiar dacă legea este cea care 
trebuie să stabilească ceea ce este permis, se precizează totuşi 

(articolul 5) că aria sa trebuie să fie cît mai limitată posibil: 
Legea este destinată în mod strict apărării societăţii şi tot ce ea 
nu interzice clar face parte din domeniul libertăţilor. Libertatea 
individuală apare ca fundamentală. Inspirîndu-se din legea bri- 
tanică Habeas Corpus, Declaraţia o extinde la libertatea de 
opinie, la libertatea religioasă (articolul 10) şi la libertatea de 
exprimare (articolul 11). Altă libertate este cea de opoziţie fata 
de exploatare. Preluată din Declaraţia de independenţă a State- 
lor Unite şi din ideile lui Locke, ea justifică a posteriori faptele 
revoluționare din iunie-iulie 1789. Al doilea drept natural şi 
imprescriptibil al omului este proprietatea pentru care burghezia 
a tremurat în timpul agitatiei din luna iulie. „Inviolabilă si 
sfinta“ (articolul 17), ea este inseparabilă de libertatea individu- 
lui, căruia îi garantează existența. 

În sfirşit, confirmind suprimare privilegiilor, Declaraţia 
face din egalitatea în faţa legii unul din principiile fundamentale 
ale noii societăţi: „Oamenii se nasc si rămîn liberi şi egali în 
drepturi“ spune articolul 1 al textului, neexcluzînd totuşi exis- 
tenta unor diferente între oameni, cu condiţia ca acestea să fie 
„bazate pe interesul comun“. Suveranitatea naţiunii, respectarea 
drepturilor naturale ale individului, care stă la baza societăţii, 
proclamarea egalității indivizilor în faţa legii, iată care sînt 
principiile noi formulate de Revoluţia franceză şi pe care activi- 
tatea intensă a Adunării constituante le pune în practică, cu o 
serie de adaptări, pînă la adoptarea noii Constituţii (septem- 
brie 1791). 

Aceasta din urmă instaurează o monarhie constituţională 
după modelul britanic, cu separarea puterilor în stat, aşa cum 
preconizau Locke şi Montesquieu. Chiar dacă suveranitatea 
naţiunii este proclamată din nou, principiul egalității în fata 
legii suferă o crudă denaturare: numai cetăţenii care plătesc un 
impozit (cens) echivalent cu cel puţin salariul pe trei zile de 
muncă, au dreptul să voteze. Primele alegeri bazate pe sufragiu 
cenzitar desemnează pentru doi ani o Adunare legislativă inde- 
pendentă fata de rege, care nu are dreptul să o dizolve. Ea este 

însărcinată să voteze legile şi să-i controleze pe miniștri. Puterea 
executivă este încredinţată regelui, declarat scutit de responsa- 
bilitate și inviolabil. Întreaga responsabilitate revine celor şase 
miniștri, cărora Adunarea poate să le ceară socoteală de toate 
acţiunile şi care trebuie să contrasemneze toate hotărîrile regale. 

Regele se poate opune prin veto la aplicarea unei legi 
votate de Adunare, dar numai timp de două legislaturi. În 
schimb, nu este consultat în problemele financiare, i se interzice 
convocarea trupelor, iar puterea judiciară îi este retrasă. Puterea 
regelui fiind astfel limitată, în virtutea noilor principii pe care 
le-a proclamat, Adunarea constituantă trece la reorganizarea 
completă a ţării, pe baza suveranităţii nationale, a uniformizării 
şi a rationalizärii instituţiilor. Administraţia este simplificată si 
descentralizată datorită creării celor 38 de departamente subdi- 
vizate în districte, cantoane, comune, fiecare din aceste circum- 
scriptii fiind administrate de consilii alese de cetăţenii activi. 
Justiţia devine gratuită, iar independenţa ei este garantată prin 
alegerea judecătorilor şi a juratilor: arestările se fac de acum 
înainte în numele naţiunii. Principiul egalităţii în fata legii şi cel 
al libertăţii religioase duc la suprimarea discriminărilor care 
apăsau asupra evreilor şi protestanților. Tot în numele libertăţii 
sînt desfiinţate vămile interioare, taxele de trecere a podurilor şi 
sistemul corporațiilor şi se interzice muncitorilor să se organi- 
zeze pentru a obţine condiții mai bune de muncă sau salarii mai 
mari (legea Le Chapelier din 14 iunie 1791). 

Rationalizarea se extinde şi la domeniul financiar. Impo- 
zitele indirecte, considerate nedrepte pentru că ele apasă şi pe 
umerii bogatilor şi pe cei ai săracilor, sînt suprimate (exceptînd 
taxa de timbru şi taxele vamale externe). Fostele impozite sînt 
şi ele anulate şi se înlocuiesc cu trei contribuţii directe: contri- 
butia funciară asupra proprietăţilor, contribuţia imobiliară, pro- 
portionala cu chiria şi impozitul plătit de comercianţi, meseriași 
şi membrii profesiunilor liberale. În sfîrşit, acelaşi spirit de 
rationalizare duce la reorganizarea Bisericii franceze. Cu atît 

mai mult cu cît, pentru a rezova criza financiară, bunurile cleru- 
lui au fost confiscate şi urmează să fie vindute ca bunuri natio- 
nale, servind drept garanţie pentru bancnotele (asignate) de care 
statul se serveşte pentru a-şi efectua plăţile. La 12 iulie 1790, 
noua Constituţie civilă a clerului stabileşte 83 de dioceze (una 
pe fiecare departament), grupate în zece metropole. Episcopii şi 
parohii (unul pentru fiecare district) primesc un salariu de la stat 
și sînt aleşi, primii de alegătorii departamentului, ceilalţi de 
alegătorii districtului. Episcopii nu primesc investitura canonică 
de la papă, ci de la arhiepiscop. Dorinţa Bisericii galicane este 
confirmată de hotărîrea din 27 noiembrie 1790: toți reprezen- 
tantii Bisericii trebuie să-şi depună jurămîntul de credință fata 
de națiune, față de lege şi fata de rege. 

Între anii 1789 şi 1791, o societate nouă se naşte în Franţa. 
O societate inspirată de principiile iluministe şi care duce la 
prăbuşirea monarhiei absolute, înlocuită de o monarhie consti- 
tutionala, în care puterile sînt de acum înainte separate. Destră- 
marea societății împărțite pe ordine (clase) din vechiul regim, 
cu şirul său de privilegii şi inegalităţi, face loc unei societăţi în 
care individul este rege $i în care egalitatea juridică — nu însă şi 
cea socială — este deja stabilită. Apărute în Franţa, aceste schim- 
bari vor transforma profund, în următorul sfert de secol, întregul 
continent. 


Revoluţia franceză şi Europa 


Într-o Europă în care influenţa franceză este considerabilă, 
evenimentele din 1789 au un ecou deosebit. Pe tot continentul, 
caracterul simbolic al Revoluţiei franceze impresionează elita 
intelectuală luminată, obişnuită să considere Franţa drept călău- 
za ideilor noi. Astfel, căderea Bastiliei, la 14 iulie 1789, este 
considerată drept începutul prăbuşirii despotismului şi abolirea 
privilegiilor care anunţă o eră nouă în istoria omenirii. Tradusă 
în toate limbile Europei, Declarația drepturilor omului şi cetă- 
feanului se raspindeste chiar $i în ţările care, ca Spania, îi inter- 

zic difuzarea. În ţările vecine Franţei, Ţările de Jos austriece, 
episcopatul de Liége, Provinciile Unite, Germania renană, Savoia 
şi în cantonul elveţian Vaud, „patrioţii“, partizani ai libertăţii, 
vibrează la aflarea evenimentelor din 1789 şi speră să fie şi ei 
eliberaţi de „despotii“ lor. „Pelerini ai libertăţii“, numeroşi 
refugiaţi politici, poeţi sau scriitori străini (englezul Wordsworth, 
prusacul Wilhelm de Humboldt, rusul Karamzin sau italianul 
Alfieri) aleargă în Franţa pentru a asista la venirea timpurilor 
noi. Ei îşi informează compatrioţii despre evenimentele şi ideile 
revoluţionare prin intermediul povestirilor, cărţilor, articolelor. 
Rămaşi în tara lor, in Germania, poetul Goethe, filosofii Kant şi 
Fichte sînt cuceriti de noile idei. Întreaga Europă intelectuală 
vibrează la unison cu Revoluţia. 

În ciuda sperantelor pe care le trezeşte la început, Revolu- 
tia îngrijorează în mică măsură pe despotii absolutl. De altfel, 
multi sînt multumiti de stagnarea politicii externe a lui Ludovic 
al XVI-lea /flăbiciunea Franţei apare clar la începutul lui 1790, 
cînd Spania intră în conflict cu Anglia pentru golful Nootka- 
Sund, situat pe coastele Californiei. Legat de Spania prin „Pactul 
de Familie“, Ludovic al XVI-lea nu poate să o susțină. Luîndu-i-o 
înainte, Adunarea constituantă a adoptat, la 22 mai 1790, Decla- 
ratia de Pace mondială: „Națiunea franceză nu va mai între- 
prinde nici un război de cucerire şi nu-și va mai folosi niciodată 
forțele împotriva libertăţii altui popor“. 

Revoluţia va fi totuşi antrenată în complicaţii diplomatice, 
tocmai datorită fermitätii principiilor sale. Aceste complicaţii 
iau naştere din ciocnirea dintre noul drept revoluţionar si cel al 
vechiului regim şi scoate în evidenţă faptul că în Europa, co- 
existența a două concepţii radical opuse este imposibilă. 

Europa secolului al XVIII-lea a rămas o Europă dominată 
de dreptul prinților. Revoluţia proclamă instaurarea dreptului 
popoarelor. Numeroase adunări revoluționare locale se lovesc 
de acest fapt: Serbarea Federaţiei, care adună pe Champ de 
Mars, la 14 iulie 1790, pe reprezentanții tuturor provinciilor, are 
drept temă acest principiu. Chiar în interiorul frontierelor fran- 

ceze, Constituanta trebuie să aleagă între cele două principii, cu 
riscul de a provoca ostilitatea suveranilor europeni dacă aplică 
principiile la care aderă poporul. 

Imediat ce s-au abolit drepturile feudale, Alsacia, ca şi 
celelalte provincii franceze, a aplicat şi ea această reformă atît 
de aşteptată. Or, una din ambiguitätile tratatelor din Westfalia 
este curînd folosită împotriva acestei hotărîri. Aceste tratate nu 
au făcut din Alsacia o provincie franceză, ci au transferat rege- 
lui Franţei drepturile casei de Austria, ansamblu complex de 
drepturi ale suveranului şi ale suzeranității feudale. Suzeranii de 
pe teritoriul alsacian, un anumit număr de prinți germani, consi- 
derînd că decretele din august 1789 nu au valabilitate şi pentru 
ei, cer să se profite în continuare de drepturile lor feudale. 
Constituanta se opune sustinind că Alsacia nu se poate sustrage 
legislației naționale. 

Problema Avignon-ului este mai gravă. Aici nu se pun în 
discuţie drepturile feudale ci o adevărată suveranitate. Avignon 
şi Comitatul Venaissin sînt nişte enclave pontificale pe terito- 
riul francez. Odată cu Revoluţia, locuitorii Avignon-ului se scu- 
tură de suveranitatea papei si, la 11 iulie 1790, cer reintegrarea 
în teritoriul Franţei. Constituanta ezită totuşi să realizeze o ane- 
xare care apare ca o confirmare a unui drept revoluţionar: acel 
al popoarelor. Anexarea Avignonului nu este hotărît decît în 
septembrie 1791, după condamnarea Revoluţiei de către papa 
Pius al VI-lea şi după reformele religioase ale Constituantei. 

Izbucnirea revoltei belgiene (1789), a revoltei din Liége, a 
agitatiei din Piemont şi din Renania arată Europei că Revoluția 
nu poate rămîne un incident de politică internă franceză. În 
ciuda incontestabilei dorințe de pace a Constituantei, principiile 
pe care ea intenționează să le pună la baza unei noi societăţi au 
un ecou deosebit în Europa, iar consecinţele lor îi scapă adesea 
de sub control. Din 1790 această situaţie este clară pentru Euro- 
pa cultivată şi dacă susținătorii ideilor noi se simt uneori satis- 
făcuţi, multi dintre ei reacţionează brusc, speriaţi de consecin- 
tele practice ale principiilor teoretice pe care le propăvăduiesc 

pentru a fi în pas cu moda. Aristocratii, „filosofi“ atît timp cît 
este vorba de a lupta împotriva absolutismului regal, se dezic cu 
brutalitate cînd sînt abolite principiile feudale. „Despoti lumi- 
nati“, prinții Europei îşi dau seama brusc de ameninţarea ce 
planează asupra tronului lor odată cu exportarea principiilor 
subversive răspîndite de francezi. Schimbarea lor bruscă de 
atitudine este de altfel încurajată de nobilii francezi: emigraţi 
pe malurile Rhinului, ei îndeamnă la organizarea unei cruciade 
împotriva Revoluţiei. 

Din 1790, englezul William Burke oferă o ideologie con- 
trarevolutiei care este pe cale de a se naşte, publicînd Reflecfiile 
asupra Revoluţiei franceze. Acuzînd Constituanta că jonglează 
cu date abstracte şi că vrea să construiască o societate nouă 
ştergînd cu totul trecutul, el pretinde că singura formă de gu- 
vernare valabilă este cea provenită dintr-un lung trecut istoric, 
care a fost instaurată cu încetul de-a lungul secolelor, respectînd 
temperamentul si tradiţiile fiecărui popor. Punînd în principiu 
valoarea tradiţiei fata în față cu invențiile revoluţionare, Burke 
pune astfel bazele doctrinei conservatorilor din Europa secolu- 
lui al XIX-lea. 

Dincolo de această reacţie teoretică, îngrijorarea creează 
in Europa o mişcare contrarevolutionara. Prinţul de Condé adu- 
nä la Köblenz o armată de emigranţi gata să intre in luptă. 
Pregătită să intervină, Prusia caută să se alieze cu noul împărat 
austriac. Dar Leopold al II-lea respinge soluția războiului, în 
ciuda arestării lui Ludovic al XVI-lea, la Varennes (iunie 1791), 
în timp ce încerca să fugă. În cele din urmă, în cursul unei 
intilniri cu regele Prusiei, Frederic-Wilhelm, la Pillnitz, în Saxa, 
acceptă să semneze un manifest destinat să-i intimideze pe 
revoluționarii francezi. Afirmind că toate națiunile Europei 
sînt interesate ca în Franţa să se restabilească ordinea, cei doi 
suverani germani îi invită pe toţi suveranii europeni să li se 
alăture. Ei ştiu foarte bine că unii dintre aceştia, de la regele 
Suediei, Gustav al III-lea, la împărăteasa Rusiei sînt gata să 
o facă. Dar ei mai ştiu că regele Spaniei, Carol al IV-lea, şi 

Victor-Amedeo de Savoia nu au interes să intre în conflict cu 
vecina lor şi că regele Angliei, George al III-lea, a hotărît să 
rămînă neutru. 

Chiar dacă în 1791 se vede că „prin însăşi natura ei, Revo- 
lutia este dusmana tuturor cîrmuirilor şi tinde să le distrugă pe 
toate in aşa fel încît toţi au interesul să o distrugă“ (Joseph de 
Maistre), Europa vechiului regim este incapabilă să treacă la 
acțiune şi se mulţumeşte doar cu declaraţii de intenţie. Marele 
război ce se va declanşa între Europa vechiului regim şi Franţa 
noilor idei, şi care va dura mai mult de douăzeci de ani, îşi are 
originea în problemele de politică internă ale Franţei. 


Revoluția optează pentru război 


În septembrie 1791, Adunarea constituantă a dat Franţei o 
Constituţie care realizează idealul politic al burgheziei. Rezultat 
al alegerilor, Adunarea legislativă trebuie să experimenteze 
monarhia constituţională instaurată prin Constituţie si pentru 
care Franţa nu posedă nici un fel de experienţă şi nici tradiție. 

În virtutea unui decret propus de Robespierre, Adunarea 
nu cuprinde nici un membru al Constituantei. Din această cau- 
Ză, majoritatea deputaţilor nu au nici o experienţă politică. Cu 
toate acestea, această mulțime lipsită de experienţă constituie 
baza indispensabilă a întregii majorităţi, iar toată politica depu- 
tatilor care apără o ideologie constă în atragerea acestor voturi 
şovăielnice. Adevăratul impuls vine de la două grupări antago- 
niste: deputaţii de dreapta, hotărîţi să oprească evoluţia regimu- 
lui revoluţionar, şi cei de stînga, dintre care cei mai celebri sînt 
cei din regiunea Gironde: Brissot, Condorcet, Vergniaud, Gaudet, 
Gensonné. Aceștia din urmă, revoluționari sinceri, se entuzias- 
mează repede dar se sperie de: aplicarea î în practică a ideilor pe 
care le susţin şi cărora nu le prevăd întotdeauna consecinţele. 
Regele nu se gîndeşte să joace rolul de arbitru între aceste două 
grupări. Pentru că a jurat pe Constituţie, el se preface că o 
respectă, dar chiar şi dreapta i se pare prea revoluţionară. Toată 

energia pare să şi-o folosească într-un singur scop: să revină 
asupra concesiilor pe care a trebuit să le facă noilor concepţii. 

Dar foarte curînd este evident că funcţionarea noilor insti- 
tutii nu poate permite regelui să reinstaureze în Franţa vechiul 
regim. Din acest moment, urmînd sfaturile Mariei Antoaneta, 
Ludovic al XVI-lea începe să practice „la politique du pire“: 
pentru a discredita Revoluţia şi a-i convinge pe suveranii euro- 
peni să intre în război contra Franţei, el îi ajută pe extremiști. 
Astfel, sperînd să declanşeze un război „politic“, la sfîrșitul 
căruia națiunea l-ar considera drept salvatorul ei, Ludovic 
al XVI-lea acceptă fără opoziţie să semneze un ultimatum adre- 
sat Electorului de Tréves (decembrie 1791), ordonîndu-i să-i 
alunge pe emigranții refugiaţi pe teritoriul său. 

Pentru motive total opuse, girondinii doresc şi ei războiul. 
Nedindu-si prea bine seama de motivele ciudatei politici a rege- 
lui, ei îl bănuiesc totuşi că pune la cale intrigi contrarevo- 
lutionare, fără să poată găsi dovezi care să le confirme bă- 
nuielile. Un război ar avea pentru ei avantajul de a-l obliga pe 
rege să se demaşte: ori ar accepta să treacă în mod sincer de 
partea Revoluţiei, ori şi-ar arăta ostilitatea faţă de națiunea in 
război şi ar pierde susținerea opiniei publice. Costul unui război 
apare cu atît mai mic cu cît girondinii se entuziasmează la 
gîndul unei cruciade a popoarelor împotriva „tiranilor“ 
Robespierre este singurul care vrea să împiedice războiul. 
Într-un discurs ţinut la Clubul iacobinilor, el atrage atenţia 
Revoluţiei asupra pericolului: „în timpul războiului, puterea 
executivă se manifestă în modul cel mai periculos si exercită un 
fel de dictatură care înspăimîntă libertatea abia instaurată; în 
timpul războiului, poporul uită discuţiile ce se referă la dreptu- 
rile sale civile şi politice pentru a nu se ocupa decît de eveni- 
mentele externe, îşi întoarce privirile de la legislatorii şi magis- 
tratii săi pentru a-şi dirija interesul şi toate speranţele spre 
generali şi miniştri. Cu toate acestea, războiul este cel care, prin 
obisnuinta supunerii pasive şi entuziasmul firesc fata de şefii 
norocosi, face din soldaţii patriei soldaţii monarhului sau ai 

generalilor acestuia. În timpurile de tulburări şi de dezbinări, 
şefii armatelor devin arbitrii destinului ţării lor si fac să se incli- 
ne balanţa în favoarea partidului din care fac parte. Chiar dacă 
aceştia sînt Cezari sau Cromwelli, pînă la urmă ei pun mîna pe 
putere. Dacă sînt însă curteni lipsiți de caracter, ei se întorc să 
depună puterea la picioarele stăpînului lor şi îl ajută să exercite 
o autoritate arbitrară, cu condiția să fie valetii lui principali“. 
Destinate în special să combată ambițiile generalului La 
Fayette, dispus să-şi repună pe rege în deplinătatea puterilor 
sale cu condiţia să devină ministru, aceste cuvinte profetice nu 
sînt ascultate. Cînd împăratul Francisc al II-lea, un tînăr de 
24 de ani, avid de glorie militară, îi urmează prudentului 
Leopold al II-lea (1 martie 1792) şi provoacă Franţa, nu se 
găsesc decît şapte persoane care să se opună propunerii lui 
Ludovic al XVI-lea „de a declara război regelui Boemiei si 
Ungariei“. „La politique du pire“ nu este deloc în avantajul 
regelui. Făcut răspunzător de primele eşecuri şi acuzat de trăda- 
re, el este răsturnat de Revoluţia din 10 august 1792 şi întemni- 
tat. Dominind noua Adunare, Convenţia (septembrie 1792), 
deputaţii montagnarzi, revoluționarii cei mai intransigenti, des- 
chid procesul lui Ludovic al XVI-lea. Robespierre scoate în 
evidență faptul că este vorba de un act politic şi nu juridic: „Nu 
există aici nici un proces. Ludovic nu este un acuzat, iar voi nu 
sinteti judecători... Nu aveţi de dat nici o sentinţă, trebuie să 
luaţi o măsură pentru salvarea tuturor“. La 21 ianuarie 1793, 
regele este ghilotinat în piaţa Revoluţiei, actuala piaţă Concorde. 
Revoluţia „a aruncat drept sfidare Europei, un cap de rege“. 


De la războiul de propagandă la 
războiul de cucerire 


Războiul nu capătă decît treptat adevăratul său caracter. El 
începe printr-o completă descompunere a armatei franceze, ai 
cărei ofițeri au emigrat, şi printr-o lentă deplasare de trupe care 
aminteşte de războaiele din secolul al XVIII-lea. Revoluţia este 


348 SERGE BERSTEIN, PIERRE MILZA 


îndelung paralizată de încetineala intenţionată cu care regele 
conduce războiul. Canonada de la Valmy (20 septembrie 1792), 
în care puternica infanterie prusacă trebuie să se retragă, dez- 
avantajată de şederea prelungită în noroaiele din Lorena şi de 
dizenterie, marchează totuşi o schimbare radicală a situaţiei. 
Silite mult timp să se apere, armatele franceze trec la ofensivă 
şi cuceresc malul stîng al Rhinului, Nice și Savoia. Generalul 
Dumouriez, omul Girondinilor, obţine victoria de la Jemmapes, 
care duce la cucerirea Belgiei, la 5 noiembrie 1792. În cîteva 
săptămîni, Convenţia, zăpăcită de aceste victorii, devine stăpîna 
Europei occidentale. 

Preocupată în întregime de probleme interne, Revoluţia nu 
are altă doctrină de politică externă decît Declarația de pace 
mondială din 1790. O declaraţie care, prin acest război, se 
transformă într-o adevărată cruciadă. Noua doctrină se elabo- 
rează în mijlocul victoriilor din 1792. Declaraţie de război 
împotriva vechiului regim, aceasta face din armatele franceze 
mijlocul de propagandă pentru formulele revoluţionare. Înce- 
pînd din 19 noiembrie 1792, la propunerea deputatului la 
Réveillére, „Convenţia națională declară, în numele naţiunii 
franceze, că va acorda ajutor si sprijin tuturor popoarelor care 
doresc să-și cîştige libertatea si însărcinează puterea executivă 
să dea generalilor ordinele necesare pentru a ajuta aceste popoare“. 

Războiul de propagandă revoluționară, a cărui semnifi- 
catie este completată de execuţia regelui, nu reprezintă nici pe 
departe singurul aspect al luptei care se angajează între Europa 
şi Franța. Exceptîndu-l pe Robespierre şi cîţiva revoluționari 
din anturajul său, toţi consideră că noile concepţii nu sînt atît de 
puternice încît să poată şterge forța sentimentului național şi a 
interesului naţional, formate de-a lungul deceniilor de politică 
tradiţională. În ciuda „noilor idei“, războiul dus de Franţa revo- 
lutionara se apropie repede de încercările de hegemonie din 
secolele al XVI-lea şi al XVII-lea. 

Vechea teorie a „frontierelor naturale“ cunoaşte o recru- 
descentã deosebită: „Republica franceză trebuie să aibă drept 

graniță Rhinul“, scrie girondinul Brissot. Iar montagnardul Danton 
adaugă: „Granițele Republicii sînt trasate de natură. Noi le vom 
avea pe toate, în cele patru puncte cardinale, de la Rhin la 
ocean, şi pînă la Alpi“. Aplicînd această teorie, teritoriile cuce- 
rite devin părți integrante ale Republicii franceze. Bâle, „elibe- 
rat“ în octombrie 1792, şi care s-a constituit ca Republică, se 
transformă în departamentul Mont-Terrible. În noiembrie 1792, 
Savoia, care ceruse ce-i drept anexarea, devine franceză. Dar 
Belgia, Nice şi Renania sînt anexate Franţei fără acordul evi- 
dent al majorităţii locuitorilor săi. 

Pentru suveranii europeni, ameninţarea devine prea directă 
pentru a-şi mai permite să ezite. În primăvara anului 1793 se 
formează prima coaliție. 


Europa prinților împotriva Europei 
naţiunilor 


Chiar dacă moartea lui Ludovic al XVI-lea serveşte de 
pretext moral, coaliția şi intervenţia suveranilor europeni au 
cauze mult mai directe şi mai puţin nobile. Văzîndu-şi coroane- 
le amenințate de ideile revoluţionare aduse din Franţa, regii se 
simt ameninţaţi şi în propriile interese de anexările recente. 
Prinții italieni şi regele Sardiniei, indignati de anexarea Nicei $i 
Savoii, prinții germani îngrijoraţi de cucerirea malului stîng al 
Rhinului se alătură Austriei si Prusiei care se aflau deja în 
război împotriva Franţei. Convenţia nu lasă timp de gîndire 
Olandei şi nici Spaniei şi le declară război. În sfirsit, Rusia, 
adversară îndîrjită a iacobinilor, se alătură coaliţiei. Revoluţia 
trebuie să înfrunte întreaga Europă. 

Ea întîmpină deja greutăţi în teritoriile anexate. În Belgia, 
în Renania şi în Savoia, „patriotii“ sînt izolați, iar armata fran- 
ceză procedează ca o armată de ocupaţie: îndoctrinează popula- 
tia prin intermediul cluburilor, ruinează tara prin rechiziţionări 
şi persecută Biserica. Neputind să se bazeze pe ţările ocupate, 
generalii francezi suportă o înfrîngere după alta. Girondinii, 

care se află la putere, refuză să ia măsurile extreme cerute de 
montagnarzi şi de Robespierre. 

Revoluţia se confruntă dintr-o dată cu toate problemele 
posibile: catolicii şi regaliştii din vest, indignati de executarea 
lui Ludovic al XVI-lea, care se revoltă cînd Convenţia ordonă o 
înrolare de 300 000 de oameni pentru apărarea frontierelor; 
scăderea cantităţii de alimente şi creşterea prețurilor; nervozita- 
tea claselor celor mai sărace din Paris, victime ale mizeriei care 
încurajează specula. In urma declanşării unui război pe care nu-l 
pot susţine, girondinii sînt raturnati de adversarii lor montagnar- 
zii şi de poporul din Paris (31 mai-2 iunie 1793). Urmează o 
revoltă a departamentelor din sud-vest şi din Normandia, ale 
căror reprezentanţi sînt montagnarzii. În aceste condiţii tragice, 
aceştia din urmă şi Robespierre ajung să ia puterea. 

Advesari ai războiului, adepţii lui Robespierre sînt însărci- 
nati să conducă războiul. Convinsi că „libertatea nu se cîştigă 
cu baionetele“, criticînd politica: de expansiune a girondinilor, 
aceştia îşi definesc doctrina în Constituţia din 1793: „Poporul 
francez... nu se amestecă în nici un fel în guvernarea altor 
națiuni“. Totuşi, ei sînt ferm hotäriti să împiedice în Franța 
reinstaurarea vechiului regim și, cu o forță de neîmblînzit, împing 
națiunea în război pentru a apăra cuceririle Revoluţiei. Guver- 
nînd prin teroare pentru a rezolva problemele politice, econo- 
mice şi sociale, trimitind la ghilotină pe duşmanii Revoluţiei şi 
chiar pe cei pe care situaţia pe care o au sau originea îi indică 
drept adversari firești ai noului regim, ei reuşesc în cîteva luni 
să restabilească situaţia. Dusmanul din interior este strivit. Iar 
armatele permanente ale suveranilor europeni, obişnuite cu 
manevrele savante şi cu războiul strategic, trebuie să dea înapoi 
în faţa maselor de tineri entuziaşti, pe care generalii Revoluţiei 
le aruncă pe cîmpurile de bătălie, fără să-şi facă griji din cauza 
pierderilor de vieţi omeneşti. In primăvara lui 1794, situaţia 
militară este restabilită: victoria de la Fleurus (26 iunie) sal- 
vează Franța şi deschide trupelor franceze calea către Belgia. 
Într-un an, montagnarzii au realizat în întregime programul de 


salvare a țării. 

Întrucît căderea sa (27 iulie) urmează imediat după victoria 
de la Fleurus, este imposibil de știut dacă, odată Revoluţia în 
siguranță, Robespierre ar fi aplicat această politică de pace pe 
care o preconiza mai înainte pentru a putea să-şi folosească 
forțele existente în Franţa la realizarea obiectivelor Revoluţiei. 
Dar Convenţia thermidoriană, apoi Directoratul (Constituţia 
Anului III, 1794) aduc la putere pe partizanii indirjiti ai expan- 
siunii revoluţionare. În materie de politică externă, Merlin de 
Douai domină Convenţia thermidoriană. Sub influența sa, victo- 
riile armatei franceze extind graniţele Republicii. Din 1795, 
Belgia este din nou anexată. Continuindu-si victoriile, trupele 
franceze îi obligă pe majoritatea celor din coaliţie să semneze, 
conform procedurilor diplomatice tradiţionale, nişte tratate care 
să consfințească destrămarea coaliției. Merlin de Douai, Sieyés 
şi mai ales alsacianul Reubell sînt principalii negociatori ai 
acestor tratate din 1795, care fac ca Toscana, Prusia, Olanda şi 
Spania să recunoască victoria Franţei. 

Faptul însuşi că a căzut la înţelegere cu regii Europei arată 
că Franţa revoluţionară a abandonat partea de ideologie plină 
de nobleţe care a stat la baza decretelor din 1792. Acceptind să 
trateze cu, tiranii“, Convenţia încalcă dreptul popoarelor, pe 
care ea însăşi îl proclamase. Apare clară realitatea cuceririi şi a 
raportului de forță: Franţa obţine frontiera Rhinului, în timp ce 
„patrioţii“ olandezi, convinşi de Reubell, constituie o „Republică- 
soră“. Dar Republica batava’? nu este decît un satelit, căruia 
Franţa îi impune o despăgubire de război de 10 milioane de 
florini şi cedarea teritoriilor de pe malul stîng al Rhinului. 

Tratatele din 1795 nu reprezintă de altfel decît prima etapă 
a marii expansiuni franceze, care se realizează în favoarea răz- 
boaielor care continuă. Prima coaliţie aduce împotriva Franţei 
două mari puteri: Anglia şi Austria, susținute de vasalele ei, 
principatele italiene. Directoratul îşi îndreaptă primele eforturi 
către aceasta din urmă. În timp ce generalii Jourdan şi Moreau 
se îndreaptă spre Viena pe drumurile germane, o a treia armată, 
comandată de Bonaparte, trebuie să realizeze în Italia o tenta- 

tivă de diversiune. Înfrîngerea armatelor lui Jourdan şi Moreau 
îi oferă pînă la urmă rolul principal. Cu această ocazie, se consta- 
tă în ce măsură metodele armatelor Revoluţiei sînt departe de 
scopurile care au stat la baza cruciadei împotriva „tiranilor“. 
Este de la sine înţeles că de acum înainte războiul va da naştere 
la război. Bonaparte perfecționează în mod deosebit politica 
rechizitionärii şi devine marele fumizor al fondurilor Directora- 
tului. Băncile publice și casele de amanet din oraşe sînt golite, 
în timp ce suveranii învinşi trebuie să plătească mari despăgu- 
biri de război: înfrîngerea îl va costa pe papă mai mult de 100 
de milioane. La sumele în numerar se adaugă operele de artă 
care pleacă în convoaie din Italia şi se îndreaptă spre muzeele 
franceze. Şi cînd populaţia reacționează la extorcări, generalul 
francez lasă armata să jefuiască oraşul (ca în Pavia), după ce 
execută pe reprezentanţii municipalităţii. 

Victoriile lui Bonaparte sînt fulgerătoare. Campania din 
Italia începe la 11 aprilie 1797. Începînd din 28, piemontezii 
semnează armistițiul şi recunosc anexarea Niceei si Savoii. 
Ducii de Parma şi de Modena, împreună cu papa, cer la rîndul 
lor pace: regele Neapolelui îi imită. După ce i-a bătut pe austri- 
eci la podul din Lodi (9 mai), Bonaparte îşi face o intrare trium- 
fală în Milano şi asediază Mantua care se află pe drumul spre 
Viena prin Tyrol. Armatele pe care împăratul încearcă să le 
trimită ca întărire sînt înfrînte, iar numele locurilor unde au avut 
loc luptele împodobesc lista cu victorii a generalului Bonaparte: 
Castiglione, Arcole, Bassano, Rivoli. Cînd Mantua este cuceri- 
tă, Bonaparte se poate năpusti spre Viena, trecînd Alpii. Austria 
trebuie să ceară pace. 

Semnat la Campo-Formio, la 18 octombrie 1797, tratatul 
care pune capăt războiului împotriva Austriei este pe măsura 
imaginii brutalei campanii pe care Napoleon tocmai o realizase. 
Tratatul este de altfel opera sa, generalul învingător neglijind 
părerile diplomaţiei franceze. În afară de recunoaşterea suvera- 
nităţii franceze asupra Belgiei şi a malului stîng al Rhinului, 
Bonaparte impune Lombardiei $1 statului milanez, extinse prin 

teritoriile cucerite de la prinții vecini, să formeze o Republică 
cisalpină, al cărei protector se instituie, şi în care o instalează 
pe sofia sa, Joséphine de Beauharnais. El îi susţine de asemenea 
pe iacobinii din Genua, care formează un nou stat satelit, Republi- 
ca Liguriană, al cărei spirjin solid sînt trupele lui Bonaparte. 

Înmulțirea republicilor-surori în Italia de nord nu sim- 
plifică concepţia diplomaţiei revoluţionare. Pentru a despăgubi 
Austria pentru pierderile sale, Bonaparte i-a propus chiar şi la 
Campo-Formio să împartă cu el vechea Republică Venețiană. 
Masacrarea trupelor franceze la Verona serveşte de pretext 
pentru. intervenţia care duce la împărțire. Austria primeşte teri- 
toriile din peninsulă, Franţa ia insulele Ionice. Politica napoleo- 
niană în Europa este inaugurată astfel printr-o dezmembrare 
care aminteşte foarte bine procedeele diplomatice ale vechiului 
regim faţă de Polonia. Adevărat proconsul al Italiei, Bonaparte 
trebuie totuși să renunţe la a mai ieși în evidenţă. El a dat prea 
multe dovezi de independenţă pentru a nu se teme de răzbunarea 
Directoratului. Hotărît să lase Directoratul să se discrediteze 
singur, el sugerează să i se incredinteze comandamentul unei 
armate care va cuceri Egiptul, pentru a tăia legăturile Angliei cu 
Indiile şi unde, de altfel, aceasta întîmpină mari dificultăţi. 
Bonaparte se îmbarcă la 19 mai 1798. 

În lipsa lui, Directoratul consolidează paravanul protector 
al Republicilor-surori, destinat să izoleze departamentele fran- 
ceze de o Europă ostilă. Republica Batavă, Republicile italiene 
adoptă Constituţii copiate după cea franceză din timpul Directo- 
ratului. La conducerea lor sînt numiţi oameni care împărtăşesc 
opiniile grupurilor aflate la putere în Franţa. Și cînd, ameninţat 
din stînga de iacobini şi din dreapta de regalişti, Directoratul 
reacţionează prin lovituri de stat care îi atacă şi pe unii (22 
floreal) şi pe ceilalţi (18 fructidor), generalii francezi susțin în 
republicile-surori lovituri de stat asemănătoare. 

De la Mediterana pînă la Marea Nordului, un scut de re- 
publici-surori înconjoară de acum înainte Franţa revoluționară. 
În ciuda oprimării politice şi a exploatării economice, ideile 


bent! 

Odată cu lovitura de stat din 18 brumar, anul VIII (9 noiem- 
brie 1799), Bonaparte pune capăt celor zece ani de revoluţie. 
Stăpîn al celei mai mari puteri pe continent, extinsă prin ane- 
xiuni şi prin influenţa directă pe care o exercită asupra republi- 
cilor-surori, Bonaparte îşi va consolida autoritatea $1 va sistema- 
tiza realizările revoluţionare. 


Consulatul şi sistematizarea 
noilor principii 


Regimul Consulatului, care apare ca primă etapă a dictatu- 
rii lui Bonaparte, se vrea un regim de pace victorioasă. Conti- 
nuînd un efort militar uşurat în mod deosebit de victoriile prece- 
dente, Bonaparte distruge a doua coaliție şi obligă Austria 
(Lunéville, 1801), apoi Anglia (Amiens, 1802) să semneze o 
pace care pare să consfinteasca victoria Revoluţiei franceze în 
Occident. 

Chiar dacă pretinde că-şi are originile în noile principii 
formulate de Revoluţia franceză şi mai ales în principiul funda- 
mental al suveranității națiunii, regimul instaurat de Bonaparte 
le îndepărtează pe acestea de semnificaţia lor. Constituţia Anu- 
lui VIII (1799) restabileşte sufragiul universal care fusese folo- 
sit pentru prima oară în septembrie 1792, în timpul alegerilor 
pentru Convenţie. Dar, de data aceasta nu este vorba decît de 
stabilirea listelor cu notabilitati (comunale, departamentale sau 
naţionale) dintre care Guvernul va putea alege, după bunul plac, 
funcționari, deputați, primari. Regimul reprezentativ este men- 
ținut, dar puterea legislativă este slăbită prin dispersarea ei în 
patru adunări (Consiliul de Stat, Tribunat, Corp legislativ şi 
Senat), al căror mod de desemnare face ca acestea să nu mai 
aibă nici cel mai neînsemnat caracter reprezentativ. Noua Consti- 
tutie duce în realitate la dictatura personală a lui Bonaparte. 
Chiar dacă puterea executivă este încredinţată celor trei Con- 
suli, numiţi pe zece ani, numai primul deţine prerogative reale, 
căci numește miniştri şi funcţionari, propune legi, conduce di- 

plomatia şi comandă armata. Fără să repună în discuţie suvera- 
nitatea naţiunii, Bonaparte şi-a însuşit-o în favoarea lui. 

Aceeaşi dorință de a păstra principiile, dar de a le devia 
aplicarea în practică spre o semnificaţie autoritară, se intilneste 
şi în reorganizarea administraţiei franceze. Plecînd de la inova- 
tiile aprobate de Revoluție, Bonaparte impune centralizarea la 
toate nivelurile: prefectii în departamente, subprefecti în aron- 
dismente si primarii în oraşe reprezintă nu pe cei administrati, 
ci statul. În domeniul judiciar, alegerea dispare şi aici (excep- 
tînd judecătorii de pace), magistraţii fiind numiţi de acum înainte 
de Primul consul și fiind inamovibili. 

Reorganizarea financiară completează măsurile luate de 
Revoluţie şi se vede aici grija noului regim pentru ordine şi 
eficacitate. Consulatul păstrează impozitele stabilite de Revolu- 
fie, dar organizează un corp de funcţionari însărcinaţi să le 
strîngă. Punînd capăt manevrelor financiare de care s-au servit 
guvernele succesive din Franţa, inmultind numărul de bancnote 
(asignate, apoi mandate teritoriale, care s-au depreciat repede), 
Bonaparte creează, în 1803, o nouă monedă cu acoperire în aur, 
a cărei emisiune este încredinţată Băncii Franţei, creată în 1800. 

În sfîrşit, dorinţa de a stabili cuceririle revoluţionare într-un 
cadru solid şi de a reinstaura principiul autorității se relevă şi în 
apariția unei societăți noi. Bonaparte tine cu atît mai mult la 
acest aspect, cu cît, pentru a asigura stabilitatea regimului consu- 
lar, el consideră util să se sprijine pe burghezie, clasă socială 
dinamică, care a răsturnat vechiul regim şi a condus Revoluţia. 
Pentru a o atrage de partea lui, el vrea să creeze instituţii socia- 
le, „blocuri de granit înfipte în solul Franţei“. Cea mai impor- 
tantă este Codul Civil. Avînd drept scop să unifice legile france- 
ze care erau formate dintr-o juxtapunere de cutume datînd din 
vechiul regim si din texte noi, votate în grabă si lipsite de 
coerenţă, formulate de Adunările revoluționare, Codul Civil 
este promulgat în 1804. Acesta menţine principiile importante 
din 1789, pe care burghezia le-a adoptat (libertate individuală, 
libertate de conştiinţă, libertatea de a munci, abolirea drepturi- 

lor feudale şi a dreptului de primogenitură) și reafirmă caracte- 
rul inviolabil al proprietăţii, dar restabileste în viata socială 
principiile vechiului regim. Astfel, el dă şefului familiei autori- 
tate deplină asupra femeii, „eternă minoră“, care datorează „su- 
punere soțului ei“, şi asupra copiilor pe care îi poate dezmosteni 
partial sau trimite la închisoare fără judecată, pe o durată de 
şase luni. 

Satisfăcută, burghezia trebuie să se pună în serviciul statu- 
lui, furnizîndu-i ofiţeri și funcționari. Pentru a-i forma, în locul 
şcolilor centrale, considerate prea independente şi prea ambi- 
tioase, Bonaparte creează licee supuse unei discipline militare 
care trebuie să dezvolte la elevii lor dragostea pentru ordine, 
simţul datoriei $1 respectul faţă de autoritate. Studiile, bazate pe 
orare stricte fixate de Guvern, se bazează aproape exclusiv pe 
latină şi matematică. Serviciile deosebite sînt recompensate 
printr-un ordin nou, care le aminteşte pe cele din vechiul regim 
si care are rolul de a pune bazele unei „nobilimi democratice“, 
Legiunea de Onoare. 

Reorganizind Franţa, rezolvînd unele din problemele pe 
care Revoluţia le-a lăsat în suspans, încercînd o reconciliere a 
francezilor, Bonaparte poate să savureze onorurile pe care şi le 
oferă cu sprijinul binevoitor al unui popor tulburat de recunos- 
tintã fata de omul care îi oferă, după vinul îmbătător al victorii- 
lor, liniştea necesară ca să se bucure de pace. În 1802, după 
pacea de la Amiens, în urma unui plebiscit, este numit „Consul 
pe viata“. Doi ani mai tîrziu, un senatus-consulte face din 
el împăratul ereditar al Republicii Franceze, sub numele de 
Napoleon I. Revoluția ia sfîrşit odată cu abandonarea cuceririi 
sale esenţiale: libertatea politică. 

În sfîrşit, Consulatul reprezintă un început de sinteză între 
principiile noi, proclamate în 1789, şi vechile principii monar- 
hice, bazate pe autoritate şi centralizare. Or, Europa va cunoaşte, 
cu ocazia războaielor imperiale, inovațiile Franței revoluționare 
tocmai sub această formă a sintezei napoleoniene. 

Napoleon modifică relaţia dintre Franţa şi Europa. Nu mai 
este vorba de înfruntarea dintre două concepţii ale societăţii 
europene, ci de un imperialism care se loveşte de o Europă 
monarhică. Armatele imperiale vor constitui totuşi mijlocul de 
modernizare a unei mari părți a continentului. 


Capitolul 16 


EUROPA NAPOLEONIANĂ 
(1804-1815) 


E Din 1803, Bonaparte reia războiul împotriva Angliei. Avîndu-şi 
originea în dorința de dominație a lui Napoleon, pînă în 1815 
războiul nu va înceta. Din 1805 pînă în 1809, un şir de campanii 
victorioase permite împăratului să învingă toate marile puteri din 
Europa şi să le impună propria lege. 


E În 1811, Napoleon domină Europa. Franţa are acum 130 de 
departamente. Rege al Italiei, unde isi exercita puterea in mod 
direct, Napoleon supraveghează cu ajutorul funcţionarilor fran- 
cezi regatele, pe care le-a împărţit membrilor familiei sale, şi 
statele aliaţilor săi. În aceste condiții, principiile revoluționare 
cedează locul curentului despotic. 


E În jurul Franţei se constituie un sistem continental pentru a se 
putea pune în aplicare blocada continentală, armă de război im. 
potriva Angliei. Dar, în sînul acestui sistem se produce o moder- 
nizare imitată în mare măsură după experienţa franceză, bazată 
pe egalitatea civilă, libertatea religioasă, suprimarea practicilor 
feudale şi dezvoltarea sistemelor moderne de administraţie. 
Această modernizare, deosebit de intensă în Europa occidentală, 
este mai puţin evidentă în Europa de est şi de sud, cu o populaţie 
mai putin evoluată. 


E În sfîrşit, dominaţia napoleoniană consolidează sentimentul 
național. Stimulat la început de ideile franceze, acesta se mani- 

festă curînd împotriva dominaţiei franceze. După ce i-a ridicat pe 
catolici împotrva lui pentru că l-a persecutat pe papă, în 1812, 
cînd Napoleon înregistrează primele sale eşecuri militare în Rusia, 
revoltele naţionale vor transforma înfrîngerile sale în debanda dă 
şi vor duce la abdicarea sa. În 1814-1815, Europa suverani lor, 
victorioasă în sfîrşit în fafa Franței, intenționează să treacă la o 
restaurare a vechiului regim. Dar răsturnarea din perioa da revo- 
luționară a fost prea puternică pentru a permite o restaurare pur 
şi simplu. 


Războaiele napoleoniene 


După Tratatul de la Amiens (martie 1802), Bonaparte pune 
capăt Revoluţiei iar Franţa cunoaşte o perioadă de pace, pentru 
prima oară după zece ani. Totuşi, nici peste un an, chiar înainte 
de încoronarea imperială, războiul izbucnește din nou şi va dura 
pînă la căderea Imperiului, în 1815. | 

Continuare logică a războaielor Revoluţiei, războaiele Im- 
periului prelungesc expansiunea franceză nu mult dincolo de 
„frontierele naturale“. Exceptînd Marea Britanie, Rusia şi Impe- 
riul otoman, întreaga Europă cunoaşte dominaţia napoleoniană. 

Caracterul imperialist al cuceririlor napoleoniene este ne- 
îndoielnic: Franța lui Napoleon tinde să se confunde cu Occi- 
dentul. Instituţia protectoratelor franceze nu trebuie să înşele: 
acolo unde domnesc membrii familiei sale, Napoleon este stă- 
pin. El dovedeşte aceasta transformind regatul Olandei în depar- 
tament francez (1810), atunci cînd fratele său, Ludovic, are 
îndrăzneala să practice o politică națională. 

Deseori, declanşarea războiului pare să nu mai poată fi 
controlată de Napoleon. Dar inläntuirea războaielor urmează o 
logică ce pare ineluctabilă: de fiecare dată, odată cu creşterea 
puterii, apar noi probleme care provoacă noi conflicte. Cauza 
cea mai evidentă a celor zece ani de noi conflicte este dorința 
de dominație a împăratului Franţei. 

Această dorinţă se afirmă din 1803, cînd Bonaparte reu- 
seste să transforme Sfîntul Imperiu Roman de origine germa- 
nică, transformare prevăzută de Pacea de la Lunéville (1801). 
Actul din 1803 secularizează principatele ecleziastice din Ger- 
mania şi reduce la 82 numărul prinților germani. Împăratul este 
indignat să vadă că electorii sînt: acum în majoritate protestanți 
şi că Napoleon i-a uzurpat autoritatea pe care o avea asupra 
Sfîntului Imperiu şi asupra Italiei. 

Motivele de îngrijorare ale Angliei sînt tot așa de mari, 
cu toate că rezultă dintr-o optică diferită. După Tratatul de la 
Amiens, resemnată în faţa ruperii echilibrului european în fa- 
voarea Franței, Anglia speră cel putin să obțină din această pace 
avantaje comerciale. Or, deziluzia vine imediat. Imperiul fran- 
cez se înconjoară de solide bariere vamale şi reia politica colo- 
nială a vechiului regim. Din luna mai 1803, ruptura franco-en- 
glezã este inevitabilă. Napoleon se gîndeşte chiar să debarce în 
Anglia, dar proiectul apare imposibil din cauza superiorității 
maritime britanice. El pune atunci la punct manevre savante 
pentru a surprinde flota britanică; dar escadrila franceză a ami- 
ralului Villeneuve pierde timp preţios şi cînd, la ordinul insultă- 
tor al lui Napoleon, acesta se hotărăşte să atace, la 21 octombrie 
1805, suportă ireparabilul dezastru de la Trafalgar. Marina fran- 
ceză este distrusă. Adopostită în insula ei, Anglia va fi timp de 
zece ani baza coalitiilor împotriva Franţei, mereu învinsă, dar 
mereu refăcută. 


Epoca marilor campanii victorioase 
(1805-1809) 


Din 1805, Anglia organizează a treia coaliție europeană 
împotriva Franţei. Austria lui Francisc al II-lea, pentru care 
înfrîngerea Franţei este o problemă de viaţă şi de moarte, Rusia 
lui Alexandru I, îngrijorată de acţiunile franceze din Mediterana 
orientală, regele Neapolelui si regele Suediei, toți se angajează 
cu entuziasm în această operațiune. 

Fără să mai aștepte, Austria ocupă Bavaria, vasală lui 
Napoleon. Replica este fulgerătoare. O campanie franceză ra- 
pidă pe teritoriul Germaniei provoacă capitularea trupelor aus- 
triece la Ulm, la 20 octombrie 1805. Cîteva săptămîni mai 
tîrziu, la 2 decembrie 1805, de ziua încoronării imperiale, are 
loc la Austerlitz „bătălia celor trei împărați“. Napoleon distruge 
armatele reunite ale împăraţilor Francisc al II-lea şi Alexandru I. 
Austria este obligată să trateze. Pacea de la Presburg (decembrie 
1805) alungă Austria din Italia si distruge Sfîntul Imperiu, reor- 
ganizat cu doi ani înainte. Francisc al II-lea trebuie să se resem- 
neze şi să nu mai fie decît împăratul Austriei, în timp ce Napoleon 
reorganizează Germania după bunul său plac, constituind Con- 
federația Rhinului. 

O asemenea atitudine provoacă organizarea unei a patra 
coaliţii, formată de regele Prusiei care, îngrijorat de atitudinea 
franceză în Germania, se aliază cu Rusia. Două campanii hotărî- 
toare vor distruge coaliția. Prima are loc în Saxa, în toamna lui 
1806 şi infringe Prusia la Iena şi la Auerstadt. Cu excepția 
Prusiei orientale, întreg regatul lui Frederic-Wilhelm al III-lea 
cade în mîinile lui Napoleon. Atunci ruşii atacă Franța. Campa- 
nia din Polonia (1807) începe cu o bătălie șovăielnică dar sînge- 
roasă, la Eylau, dar incontestabila victorie de la Friedland îl 
obligă pe Alexandru I, certat de altfel cu aliaţii săi, să trateze cu 
Napoleon. Împăcîndu-se cu acesta, pe care îl întîlneşte la Tilsit 
(primăvara lui 1807), el încheie cu Napoleon o pace a cărei 
principală victimă este Prusia dezmembrată. Lipsită de terito- 
riile ei occidentale, care formează un regat al Westfaliei pentru 
Jeröme, cel mai tînăr dintre fraţii lui Napoleon, ea pierde în plus 
şi partea sa din Polonia, care formează marele ducat al Varşoviei, 
vasal al Franţei. 

Autoritatea lui Napoleon se întinde acum pînă la porţile 
Imperiului țarilor. Cea mai fantastică tentativă de unificare a 
Europei pare să prindă contur. 

Abia realizate ambițiile sale legate de Europa Centrală, 
Napoleon se îndreaptă spre Spania, unde domneşte un Bourbon, 


ISTORIA EUROPEI 365 


mediocrul Carol al IV-lea, jucăria soţiei sale, Maria-Luiza şi a 
favoritului acesteia, Godoy. Din 1807, aceştia intră în contact 
cu Franţa napoleoniană. Generalul Junot traversează peninsula 
pentru a-i alunga pe englezi din Portugalia. Prezenţa trupelor 
franceze şi intrigile lui Godoy provoacă revolte care îl obligă 
pe Carol al IV-lea să abdice în favoarea fiului său. Asumindu-si 
rolul de arbitru al Europei, Napoleon convoacă această familie 
ciudată la Bayonne. În mai 1808, el rezolvă problema tronului 
Spaniei plasîndu-i pe rege, pe regină şi pe fiul ei în reședință 
supravegheată și numindu-l pe fratele său, Joseph, rege a Spaniei. 

Atunci, în Spania izbucnește un război civil care, pînă în 
1814, slăbeşte forţele Imperiului. Acesta provoacă de altfel o 
renaștere a coalitiilor. În 1809, Anglia, aliată cu insurgenții 
spanioli, convinge Austria să reia eterna cruciadă antifranceză. 
Exact ca în 1805, trupele austriece invadează Bavaria şi, la fel 
ca în 1805, împăratul face bucăţi, la Wagram, armata arhiduce- 
lui Carol. Pacea de la Viena extinde din nou, în defavoarea 
Austriei, teritoriul Imperiului francez. Triest, Carintia, Carniola, 
Croatia, la care se adaugă Istria şi Dalmatia, formează Provin- 
ciile Illyrice, în timp ce Rusia, Bavaria şi marele ducat al Varşoviei 
se extind pe teritorii smulse învinsului. Căsătoria lui Napoleon 
cu Maria Luiza pecetluieşte un pact de prietenie între cele două 
state. 


Europa napoleoniană la apogeul său 


Imperiul napoleonian atinge apogeul. În mod direct sau 
indirect, Napoleon este stăpînul a mai mult de jumătate din 
continent. Statutul de teritorii supuse autorităţii sale diferă pu- 
tin, dar peste tot supremaţia lui este de necontestat. Însăşi Fran- 
ta a căpătat o extindere fără egal, depăşindu-şi frontierele natu- 
rale. În 1811, ea are 130 de departamente, care se întind pe 
750 000 de km2. 

Olanda este inclusă în Imperiu, iar la nord-est frontiera 
franceză ajunge pînă la insula Yutlanda. La sud, devin franceze 

Savoia, Valois dar şi Piemontul, teritoriul genovez, Toscana și 
o parte din statele papale, între care şi Roma. 

Chiar în afara teritoriilor franceze, Napoleon domneşte 
asupra regatului Italiei, unde îl reprezintă pe fiul său vitreg, 
Eugéne de Beauharnais, şi asupra Provinciilor Illyrice. Împăra- 
tul acordă titlurilor monarhice o importanţă atît de mare încît 
nici o hotărîre nu poate fi luată fără girul său. În celelalte state 
din care suveranii au fost alungaţi, membrii familiei Bonaparte 
poartă pe cap coroane, ajutaţi şi supravegheați de înalți functio- 
nari veniți din Franţa. Jérôme Bonaparte domneşte la Kassel 
asupra regatului Westfaliei, format în 1807 din provinciile occi- 
dentale ale Prusiei; Ludovic Bonaparte este regele Olandei pînă 
în 1810, dată la care regatul său este anexat Franţei, Neapole 
are la început drept suveran pe Joseph, cel mai mare dintre fraţi, 
dar care este înlocuit in 1808 cu Murat, soțul Carolinei Bonaparte, 
sora împăratului; în același an, Joseph devine rege al Spaniei. 
Marele ducat de Berg, încredinţat mai întîi lui Murat, devine 
după 1808 posesiunea lui Napoleon-Ludovic, tînărului fiu al lui 
Ludovic. Surorile împăratului nu au fost uitate: în afară de 
Caroline, care domnește la Neapole cu Murat, Pauline se căsă- 
toreşte cu prințul Borghese şi devine ducesă de Guastalla. În 
sfîrşit, Elisa primeşte Principatul de Lucca şi de Piombino înainte 
de a primi titlul de mare ducesă de Toscana, apoi de regină a 
Etruriei (cu toate că teritoriul respectiv este departament francez). 

Acolo unde dinastiile nationale sînt menținute, ele datorea- 
ză acest lucru bunăvoinţei împăratului $i sînt obligate să arate o 
fidelitate desăvîrşită. Aceasta este situaţia prinților din Confe- 
deratia Rhinului (1806), al căror protector este Napoleon şi care 
cuprinde, în afară de Westfalia şi marele ducat de Berg, treizeci 
şi patru de state, dintre care cele mai importante sînt regatele de 
Bavaria, de Saxa, de Wiirtemberg şi marele ducat de Baden. În 
sfîrşit, Napoleon este „mediatorul“ Confederaţiei elvețiene, iar 
marele ducat al Varșoviei, al cărui suveran numit este regele de 
Saxa, este guvernat de funcţionari veniți de la Paris. 

Tot acest ansamblu teritorial este strîns legat de Franţa, 
care dă tonul întregii Europe. Evoluţia Franţei imperiale se 
îndepărtează din ce în ce mai mult de aspiraţia revoluţionară. 
Chiar dacă „Marea naţiune“ continuă să apară ca pionier al 
modernității, acest aspect ia mai mult forma despotismului 
luminat decît aceea a unei țări care, in 1793, declanşa războiul 
popoarelor împotriva regilor. Tendinţa monarhică a Imperiului 
se accentuează începînd din 1807. Din ce în ce mai infatuat şi 
mai sigur pe el, Napoleon nu mai crede decît în forță şi în frica 
pe care o inspiră. Concesiile pe care a trebuit să le facă moste- 
nirii democratice a Revoluţiei, la începutul Consulatului, sînt 
treptat repuse în discuţie. Constitutiile care sînt adoptate în 
regatele Neapolului şi al Westfaliei restrîng substanțial princi- 
piul electiv. Chiar în Franţa numirile, care nu mai ţin cont deloc 
de listele cu notabilități, prevalează asupra alegerilor, atît în 
ceea ce priveşte consiliile generale cît şi consiliile din arondis- 
mente sau adunări. Tribunatul, care de mult îl enerva pe împărat 
cu criticile sale indirecte, este suprimat pur şi simplu în 1807. 
Şedinţele corpului legislativ devin tot mai scurte şi această 
adunare, ca şi Consiliul de Stat, devine un simplu birou de 
înregistrare. Împăratul legiferează prin senatus-consultes sau 
prin decrete. Miniştrii nu sînt decît reprezentanți însărcinaţi cu 
aplicarea hotărîrilor împăratului, iar Napoleon îndepărtează 
treptat personalităţile importante (Chaptal, Talleyrand sau 
Fouché). 

Împăratul se transformă astfel într-un despot care înăbuşă 
orice libertate. El cere o supunere absolută magistraţilor, care 
trec printr-o epurare severă, şi prefectilor însărcinaţi să rezolve 
toate problemele departamentului: comerţ, finanțe, recrutarea 
militară, activitatea funcţionarilor $1 a primarilor şi, bineînţeles, 
supravegherea opiniei publice. În serviciul acestui despotism, 
Napoleon poate conta pe o poliţie omniprezentă, care supra- 
veghează totul, plăteşte informatori în toate mediile sociale, 
supraveghează corespondenţa (aceasta este funcţia „Cabinetului 
negru“ al lui Lavalette) și nu ezită să recurgă la detentia arbi- 

trară sau citare la domiciliu fără o judecată legală. Suspectii sînt 
internați sub pretextul că sînt nebuni. Garantată de Constituţie, 
libertatea individuală este în realitate călcată în picioare. O 
supraveghere deosebită se exercită asupra intelectualilor. În 
1803, clasa de ştiinţe morale şi politice a Institutului este des- 
fiintata, iar în 1811 aceeaşi soartă amenință Academia franceză. 
Avocatii, detestati în mod deosebit, sînt dirijati îndeaproape. Cit 
despre presă, ea face obiectul unei supravegheri meticuloase şi 
pe care, pe deasupra, tot ea trebuie să o finanţeze. Un articol al 
lui Chateaubriand duce la desfiinţarea ziarului „Mercure de 
France“ (1807). Este drept că academicianul a îndrăznit să scrie: 
„Cînd în liniştea mîrşăviei nu se aude decît zgomotul pe care îl 
face lanţul sclavului şi vocea delatorului, istoricul pare a fi 
însărcinat să răzbune popoarele“. În 1810, dorinţa imperială de 
control şi de uniformizare duce la menţinerea unui singur ziar 
în fiecare departament. Peste cîteva luni, ministrul Poliţiei, 
Savary, consideră că pentru capitală ajung patru ziare, dintre 
care unul este Monitorul oficial. Trebuie adăugat încă faptul 
că în 1811 cele trei ziare care supraviețuiesc, Le Journal de 
Empire, Le Journal de Paris şi La Gazette de France, sînt 
confiscate proprietarilor lor, evaluate în acţiuni, din care o trei- 
me sînt atribuite poliţiei, care capătă în felul acesta dreptul de a 
supraveghea redactarea. Cît despre tipografie şi teatru, ele sînt 
supuse cenzurii oficiale. 

Pentru a încheia cu dirijarea gîndirii, Imperiul acordă o 
atenţie cu totul deosebită Bisericii și învăţămîntului. Încă din 
perioada Consulatului, Bonaparte, conştient de importanţa fac- 
torilor spirituali în coeziunea unui stat, s-a străduit să pună 
capăt războiului dintre Franţa revoluționară şi o parte a clerului 
susținută de papalitate. Concordatul din 1801 punea capăt aces- 
tui conflict, făcînd din Primul consul ,,restauratorul altarelor“. 
Copleşită de Imperiu, Biserica îşi vede asigurată situația mate- 
rială, situația morală refăcută prin onorurile şi favorurile care se 
revarsă asupra ei, influența garantată de controlul pe care aceasta 
îl are asupra învățămîntului primar, de reînfiinţarea seminariilor 

şi dezvoltarea congregatiilor, cu condiţia ca ele să fie autorizate. 
Catehismul adoptat în 1806 conţine printre îndatoririle creştinu- 
lui supunerea fata de împărat, achitarea impozitului şi accepta- 
rea recrutării. Aceeași dorință de a controla gîndirea îl face să 
dea o organizare iudaismului francez şi să ia sub dominaţia sa 
francmasoneria. În ceea ce priveşte învățămîntul, Napoleon lasă 
pe mîna Bisericii învățămîntul primar, atît din motive bugetare 
(crearea şcolilor de stat costă scump), cît şi pentru faptul că în 
ochii săi acesta nu apare decît ca o fază rudimentară (lectură, 
scriere, calcul). El acordă toată atenţia instrucției, căci trebuie 
să i se furnizeze țării militarii, funcţionarii şi antreprenorii de 
care are nevoie. Licee, colegii, facultăţi sînt incluse într-un 
ansamblu care primește numele de Universitate şi care se află 
sub autoritatea directă a unui mare Maestru depinzînd direct de 
împărat. 

Franţa imperială este dotată cu un regim despotic care 
aminteşte mai mult monarhia absolută decît practica adunărilor 
revoluţionare. Pînă la urmă, cursul monarhic al regimului impe- 
rial devine din ce în ce mai evident. După ce şi-a repudiat soția, 
pe Josephine, care nu i-a dăruit un urmaș, împăratul se căsăto- 
reşte în 1810 cu arhiducesa de Austria, Maria-Luiza. Născut în 
1811, fiul lor, regele Romei, pare să asigure viitorul dinastiei. 
Intrat în familia monarhilor europeni, Napoleon se comportă ca 
unul de-al lor si introduce la Curte un ceremonial rigid care 
aminteşte atît de disciplina militară cit şi de fastul de la Versailles. 
Rudă cu numeroși suverni cărora le-a împărțit tronurile Europei, 
protector al prinților deveniți vasalii săi, cl devine adevăratul 
stăpîn al Europei şi se consideră astfel: „Eu sînt Charlemagne“ 
afirmă el fără să clipească în timpul conflictului cu papa. În 
dorinţa de a-i imita pe monarhii vechiului regim, el împarte 
miniştrilor şi generalilor săi titluri pompoase, dar lipsite de 
semnificaţie: astfel, Joseph Bonaparte primeşte demnitatea de 
mare Elector, cavalerul Murat devine mare amiral iar diploma- 
tul Talleyrand, Mare sambelan, în timp ce mareşalii, generalii si 
înalții funcţionari formează o nouă nobilime, căreia îi atribuie 
titluri de prinți, duci, conti sau baroni. 

Suveran al Europei, Napoleon se pregăteşte să facă din 
Paris capitala continentului şi din colina Chaillot înaltul sediu 
al acestei vocatii transnationale a metropolei franceze. Acolo 
trebuie să se construiască palatul regelui Romei, înconjurat de 
resedinte pentru toţi suveranii europeni, care vor veni să facă 
vizite, ca să-şi depună jurămâîntul de credinţă față de viitorul 
titular al tronului imperial. 

In 1810-1811, proiectul egalitar al Revoluţiei franceze este 
foarte departe. Monarh de tip nou, care nu se consideră de drept 
divin, Napoleon este totuşi un despot, dar un despot luminat, 
care modernizează Europa. 


Sistemul continental 


Între 1805 şi 1811 prinde contur ideea sistemului continen- 
tal. Imperiul francez nu-şi alege drept obiectiv unificarea Euro- 
pei, cum încercaseră s-o facă imperiile Antichității sau ale Evu- 
lui Mediu, ci să-și stabilească o hegemonie mai mult sau mai 
puțin puternică, în funcție de cercurile de influenţă ale Franţei. 
În întregime stăpînă pe teritoriile anexate, puternică în țările în 
care isi manifestă direct autoritatea, cu o situaţie variabilă in 
țările cu autoritate familială sau în protectorate, ea joacă un rol 
modernizator incontestabil în ţările aliate. Cu excepția Marii 
Britanii, unde modernizarea este anterioară celei din Franţa, 
întreaga Europă este integrată în sistemul continental, chiar 
dacă nu toate țările figurează în acelaşi timp în acest sistem. 

Sistemul continental nu este rezultatul unei dorințe deli- 
berate. Originea sa se regăsește în lupta împotriva Angliei şi în 
blocada continentală care se hotărăşte împotriva ei, ca replică la 
blocada maritimă a acesteia (1806). De altfel, sistemul con- 
tinental nu se bazează pe o adevărată politică culturală, cu 
excepţia teritoriilor anexate Imperiului francez. Astfel, limba 
franceză devine obligatorie în 130 de departamente, iar în- 
vatarea sa este impusă în instituțiile şcolare. Pe măsură ce teri- 

toriile europene sînt incluse în Imperiu, franceza se impune: în 
1811 de exemplu, după anexarea Olandei, un decret imperial dă 
şefilor instituțiilor şcolare un termen de trei luni pentru a pune 
la punct învățămîntul în această limbă. Franceza este vorbită, 
bineînţeles, la Curtea regilor vasali, în marea administrație şi 
este absolut necesară celui ce vrea să facă o carieră politică, dar 
acest aspect data încă din secolul al XVIII-lea. Folosirea limbi- 
lor nationale rămîne, de regulă, mai ales în societate şi în admi- 
nistratie. În regatul Italiei sau în regatul Neapolelui se vorbesc 
dialectele italiene, în regatul Westfaliei, germana, în regatul lui 
Joseph Bonaparte, spaniola. 

În mod incontestabil, imperialismul napoleonian nu rezultă 
din voința deliberată de a anexa Europa. Cu toate acestea, spre 
acest final tinde să se îndrepte logica sistemului napoleonian: 
creator al situaţiei excepţionale a regilor vasali, împăratul consi- 
deră că aceștia trebuie să-i devină locotenenti docili. Or, majori- 
tatea acestor suverani pe care el i-a creat au tendinţa să imbrati- 
şeze împotriva împăratului cauza intereselor naționale, aşa cum 
fac Murat la Neapole, Josef la Madrid sau Ludovic în Olanda. 
Exasperat de ingratitudinea şi înfumurarea acestor regi care îi 
datorează totul, Napoleon este tentat să-i înlăture pentru a lua în 
mîinile sale administraţia regatelor pe care le-a cucerit pentru ei 
cu spada. Aşa procedează cu Olanda în 1810, după fuga lui 
Ludovic în Austria, iar Murat nu-şi păstrează regatul decît dato- 
rită iminentei războiului cu Rusia. Altfel spus, regatele vasale 
nu păstrează decît o umbră de independenţă, iar suveranii lor nu 
sînt decît gestionarii temporari ai unei puteri concesionată de 
împărat şi pe care el o poate relua în orice moment. 

Protectoratele se bucură de o mai mare libertate de acțiune. 
Cuprinsă între teritoriile strîns dependente de Franţa, Confede- 
ratia elveţiană nu prezintă nici un interes strategic şi Napoleon 
îi lasă o autonomie care face abstracţie față de restul Europei. 
Mai directă este intervenţia sa în Confederaţia Rhinului, pe care 
o reorganizează în mai multe rînduri, fără să o unifice în totali- 

tate, dînd o relativă libertate suveranilor legitimi care au acceptat 
să devină supuşii săi. De această libertate nu se bucură regatul 
Westfaliei şi Marele ducat de Berg, care depind de sistemul 
familial. 

Cît despre statele aliate, statutul lor este variabil. Prusia 
învinsă în 1807, dezmembrată, distrusă de armatele imperiale, 
are statut de stat vasal şi subordonat, care nu-și păstrează decît 
o libertate aparentă. Austria, bătută de două ori de împărat, în 
1805 şi în 1809, nu reuşeşte decît să salveze aparențele. Socrul 
lui Napoleon, împăratul Austriei este constrins să-i fie aliat, iar 
Franța îi menţine formele exterioare ale suveranităţii pentru a 
menaja susceptibilitatea Curţii de la Viena. Singurul aliat ade- 
vărat, în ciuda înfrîngerii sale din 1807, ţarul Rusiei, duce o 
politi-că dictată de interesele Rusiei şi cere compensaţii atunci 
cînd aduce servicii politicii lui Napoleon. Exasperarea împăra- 
tului în faţa acestei rezistenţe, singura serioasă de care se loveş- 
te în Europa, alături de cea a Angliei, se află la baza campaniei 
din 1812. Campania din Rusia trebuia să asigure hegemonia 
totală a Franţei pe continent şi să condamne Anglia la o izolare 
completă. 

Stăpînă aproape incontestabilă a Europei, Franța napoleo- 
niană transformă continentul. Prin intermediul său, reformele 
moderne introduse în ţară și în Imperiu se răspîndesc, dînd 
naştere Europei secolului al XIX-lea. 


Napoleon, modernizator al Europei 


Despot luminat, Napoleon dorește să rationalizeze admi- 
nistraţia statelor din sistemul continental, să desființeze verigile 
intermediare care se interpun între putere şi supuşi şi să-şi 
impună autoritatea printr-un suveran atotputernic, dominînd 
asupra unor supuşi egali între ei. Ceea ce îl face să implanteze 
aceste principii în majoritatea ţărilor europene este mai mult 
grija pentru eficacitate decît ataşamentul față de inovațiile Re- 
volutiei franceze. El îşi realizează scopul spijinindu-şi propria 

putere şi pe cea a vasalilor săi pe clasele sociale care se afirmă 
în noua societate de la sfîrşitul secolului al XVIII-lea: burghezia 
şi țărănimea. Prima, care profită deja de modernizarea econo- 
mică, beneficiază de reformele sociale care stabilesc egalitatea 
în fata legii şi face cariere prestigioase în armată sau in dome- 
niul funcțiilor publice. Cit despre țărănime, aceasta devine pro- 
prietara paminturilor pe care le cultivă şi beneficiază de desfiin- 
tarea iobăgiei. In ciuda tendinței monarhice a regimului imperial, 
Napoleon apare deci în ochii vechii aristocrații europene ca un 
revoluționar gata să zdruncine din temelii întreg continentul. 

Mostenitor al spiritului universalist din secolul al XVIII-lea, 
la început, Napoleon consideră că oamenii sînt asemănători în 
orice timp şi în orice loc şi că ceea ce convine francezilor este 
bun şi pentru celelalte popoare ale Europei. Astfel, scopul său 
este să introducă peste tot reforme revoluţionare, păstrate: de 
Consulat şi consemnate în Codul civil. Începînd din 1807, el le 
impune statelor care trec sub dominație franceză: Confederaţia 
Rhinului, Olanda, Westfalia, Portugalia, Spania şi mai ales Italia. 
Prezenţa francezilor nu se limitează doar la elaborarea unor 
Constituţii inspirate de cea din Franța. Ea determină instaurarea 
egalității civile, a libertăţii religioase, desfiinţarea corporațiilor, 
abolirea dijmei şi a drepturilor feudale, vînzarea bunurilor ecle- 
ziastice şi dezvoltarea administrației moderne. 

Activitatea Imperiului tinde deci să creeze monarhii surori, 
apropiate prin practicile politice, organizarea socială, obiecti- 
vele urmărite și modul de a le realiza. Asistăm, ca şi în secolul 
al XVIII-lea, la consolidarea uzanțelor comune ale Europei, dar 
pe baze noi. 

Această dorință de uniformizare, fără îndoială mai eficace 
decît o cucerire obișnuită, se loveşte totuși de obstacole. Aces- 
tea tin de tradiţii, de calitatea guvernantilor, de prezenţa sau 
absenţa funcţionarilor francezi sau de rezistenţa vechilor struc- 
turi. Chiar dacă aceste obstacole îl irită, împăratul consideră că 
este mai nimerit să ţină cont de ele şi chiar să sacrifice o parte 

din ambițiile sale în loc să încerce să le distrugă, riscînd astfel 
să piardă totul. Tabloul modernizării Europei trebuie deci să 
țină cont de extrem de marea diversitate a prezenţei franceze $1 
de acţiunile Franţei în diferitele tari supuse dominaţiei sale. 

Probabil în Italia, influenţa modernizării franceze a fost 
mai puternică. Anexate Franţei, Piemontul, Liguria şi Parma 
sînt supuse reformelor franceze. Același lucru se întîmplă în 
regatul Italiei, unde domneşte Napoleon. Codul Civil este intro- 
dus aici din 1806, iar sistemul politic şi administrativ francez 
funcționează în întregime. Aceeaşi situaţie o are Principatul de 
Lucca, unde domneşte Elisa Bonaparte. Opoziția socială fiind 
mai puternică în regatul Neapolelui, Codul Civil nu este intro- 
dus decît parţial, iar o parte este realizată în adunarea nobilimii 
şi a clerului. 

În Germania, reformele franceze sînt introduse în Marele 
Ducat de Berg, guvernat mai întîi de Murat, apoi de însuşi 
Napoleon cu asistenţa funcţionarilor francezi, iar regatul 
Westfaliei apare ca un model de ţară reformată. Totuşi, nuanţe 
importante există în celelalte state din Confederaţia Rhinului. 
Astfel, Marele ducat de Wiirzburg, încredinţat lui Ferdinand de 
Habsburg, se arată potrivnic oricărei modernizări. Mai receptiv, 
episcopul Dalberg, devenit Mare duce de Frankfurt, adoptă 
Codul Penal, introduce reforme administrative şi judiciare, ega- 
litatea faţă de plata impozitelor, dar protejează nobilimea. In 
Germania de sud se regăsesc aceleaşi diferenţe: regatul Bavariei 
devine un stat modern, în timp ce transformările sînt mai putin 
profunde în Marele ducat de Baden. 

Olanda scapă un timp de transformările pe care le cunoaşte 
Italia și Germania. Preocupat să apere tradiţiile naţionale, Ludovic 
întîrzie profundele reforme sociale. care reprezintă emblema 
modernizării „à la française“. Dar preluarea conducerii Olandei 
de către împărat şi anexarea ei la Franţa (1810) provoacă o 
politică rapidă şi brutală de asimilare. 

În schimb, nu poate fi vorba să se procedeze la fel în 
regiunile excentrice Imperiului napoleonian. În ciuda prezenţei 

masive a înalților funcționari francezi, Provinciile Illyrice şi 
Dalmatia nu sînt decît în mică măsură influențate de reformele 
franceze. Totuşi, începînd din 1808, guvernatorii (Bertrand, 
Junot, apoi Fouché) introduc aici toate reformele franceze, uni- 
ficînd administraţia si legislaţia, reducînd principiile feudale, 
aplicînd Codul Civil în totalitate, modernizind justiția $1 finan- 
tele prin adoptarea impozitelor franceze, vînzînd bunurile natio- 
nale pentru a lichida datoriile, în timp ce Compania de Poduri și 
Sosele înzestrează provincia cu o reţea rutieră. 

O astfel de schimbare nu este ușor de realizat în Marele 
Ducat al Varșoviei. Introducera reformelor se lovește aici de 
rezistența îndîrjită a unei nobilimi obișnuită să domine statul. 
Administraţia este modernizată, Biserica plasată sub autoritatea 
statului, este adoptată o Constituţie autoritară, iobăgia este abo- 
lita, iar libertatea individuală este garantată. Dar pămînturile 
rămîn în mîinile unei nobilimi pe care se sprijină Napoleon, 
incredintindu-i conducerea statului. Fiindu-i teamă că într-o zi 
va fi înlăturată din funcţiile pe care le deţine, aristocrația for- 
mează totuşi, sub conducerea familiei Czartoryski o grupare 
ostilă lui Napoleon, căreia i se alătură şi Biserica. 

În ciuda acestor nuanţe si chiar dacă modernizarea socială 
pare mai puţin avansată decît cea administrativă, continuînd 
opera Luminilor şi a despotismului luminat, Napoleon a condus 
întreaga Europă spre o epocă noua. leşind din ultimele vestigii 
ale epocii feudale, ea intră fără piedici în plină modernitate. 
Dar, aceste progrese nu-i servesc împăratului. Neajunsurile 
economice ale popoarelor Europei şi accentuarea nationalismu- 
lui vor asmuti continentul împotriva dominaţiei franceze. 


Blocada continentală şi efectele sale 


Instaurată de decretele din Berlin (noiembrie 1806) şi de 
la Milano (noiembrie si decembrie 1807), blocada continentală 
este în primul rînd o armă de luptă împotriva Angliei, stăpîna 
mărilor după bătălia de la Trafalgar (1805). Blocada interzice 

oricărei nave britanice să acosteze în porturile Imperiului sau 
ale aliaţilor săi, oricărui vas neutru să se oprească în vreun port 
britanic, căci, în acest caz, va fi considerat proprietate britanică 
şi declarat susceptibil de a fi capturat în porturi sau în larg. 
Formă de război, blocada are o eficacitate îndoielnică. Împă- 
ratul este obligat să-i mai îndulcească aplicarea pentru ca Franța 
să nu fie lipsită total de produsele coloniale iar produsele agri- 
cole si manufacturiere să nu fie lipsite de pieţe de desfacere. În 
plus, amploarea contrabandei şi imposibilitatea de a interzice 
total accesul pe litoralul european face multe breşe în blocadă. 

Consecințele blocadei asupra organizării economice a Eu- 
ropei napoleoniene sînt capitale. Acestea duc la reorganizarea 
pieţei europene în jurul Franţei. Porturile sînt afectate primele 
de blocada impusă de englezi ţărmurilor imperiului. Reluarea 
războaielor şi blocada desfiinţează o mare parte a comerţului 
maritim. Marile porturi ale continentului şi manufacturile lor 
sînt ruinate, fie că este vorba de Rouen, Nantes sau Bordeaux, 
de Genova, Livorno sau Triest, de porturile hanseatice, olande- 
ze sau de cele din Marea Baltică. Dezastrul economic se întinde 
din nord spre sud, de la Marea Nordului şi Marea Baltică la 
Mediterana, centrele capitale ale comerțului european încă din 
Evul Mediu. Curînd, tîrgurile situate în aceste zone sînt şi ele 
ruinate. Armatorii şi negustorii, marile victime ale blocadei, 
trec de partea adversarilor sistemului napoleonian. 

În schimb, industria incipientă, protejată de concurenţa 
industriei britanice, mai avansate, este avantajată de blocadă. 
Regiunile textile, mai ales cele în care se dezvoltă torsul şi 
țesutul bumbacului, devin marile beneficiare ale sistemului, în 
ciuda dificultăţilor de aprovizionare cu materie primă. În Nor- 
mandia, în Alsacia, în Saxa, în Elveţia, în ţinutul Baden, în Italia 
de nord, industria bumbacului ia un avînt care favorizează înce- 
putul revoluţiei industriale. Industria lînii se dezvoltă în Elveţia 
si în Danemarca. În acelaşi context, metalurgia cunoaşte şi ea o 
mare dezvoltare. Minele din Silezia și din Westfalia au din ce în 
ce mai multe pieţe de desfacere şi toate industriile de prelucrare 

profită de dispariția concurenţilor britanici şi de necesitatea. de 
a aproviziona pieţele europene, lipsite de furnizorul lor princi- 
pal. Deosebit de profitabilă pentru Europa occidentală şi în 
primul rînd pentru Franţa, ca şi pentru regiunile vecine în care 
începe industrializarea (Belgia, Țările de Jos, o parte a Germaniei 
şi Italia de nord), situația existentă este mai puţin avantajoasă 
pentru regiunile agricole situate în estul sau sudul continentului, 
al căror export în ţările de peste mări este îngreunat. 

Perturbarea circuitelor comerciale dă naștere unor noi iti- 
nerarii. Fiecare trebuie să găsească pe continent pieţe şi. furni- 
zori care să-i înlocuiască pe cei pierduţi din cauza blocadei. 
Astfel, itinerariile est-vest înlocuiesc rutele nord-sud, care au 
fost părăsite. Strasbourg şi Lyon devin cei doi poli strategici. 
De la Strasbourg, noile itinerarii duc spre Germania, Austria şi 
Rusia. De la Lyon se ajunge în Italia, pe drumul prin trecătoa- 
rea Mont-Cenis, amenajat în 1806, sau pe cel prin trecătoarea 
Simplon, terminat în 1805. 

Sistemul continental nu este totuşi decît un înlocuitor ne- 
reuşit al activității comerciale anterioare blocadei. Mai întîi 
pentru că rutele terestre sau fluviale, comparativ cu cele mariti- 
me se pretează în mai mică măsură transportului de mărfuri gre- 
le. Apoi pentru că frontierele stabilite de Napoleon în funcție de 
interesele sale politice fac abstracţie de entităţile economice pe 
care reorganizarea Europei le izolează de zonele economice 
complementare, obişnuite de multă vreme să facă schimburi 
comerciale între ele. Cu atît mai mult cu cit împăratul nu a unifi- 
cat deloc piaţa europeană, nici nu s-a gîndit măcar să înființeze 
mari unități vamale, ca Zollvereinul german, dorite de functio- 
nari ca Beugnot. Prinții, dornici să-şi redobindeascã suveranita- 
tea şi aflați în căutare de resurse fiscale, au mai degrabă tendința 
de a ridica bariere vamale pentru a-și mări veniturile, iar Napoleon, 
ale cărui nevoi militare şi dorinţă de a reforma instituțiile costă 
scump, este nevoit să-i lase să procedeze în funcţie de necesi- 
titi. În sfîrşit, Napoleon vrea să organizeze economia europeană 
în jurul Franţei si în interiorul acesteia. Aşa încît, frontierele 

franceze rămîn închise pentru aliaţi, pentru vasali şi chiar pentru 
regiunile anexate ca Olanda sau Germania de nord, care ar putea 
să concureze producţia naţională. În schimb, Franţa beneficiază 
de tarife vamale preferentiale în regatele Italiei $1 al Neapolelui, 
devenite un fel de pieţe rezervate pentru Franţa în detrimentul 
producţiei italiene. Această organizare economică provoacă pe 
cei care se opun imperialismului francez. 

Încă şi mai gravă este ostilitatea ţărilor agricole ale Euro- 
pei orientale. Exportatoare de cereale $i de produse forestiere, 
Prusia şi Polonia sînt lipsite de piaţa lor tradițională, Anglia. 
Marii proprietari nobili şi marii fermieri care aprovizionau 
aceste pieţe sînt şi ei afectați de sistemul continental. 

Aceste victime ale blocadei continentale nu reprezintă 
decît o minoritate, iar sistemul economic realizat de Napoleon 
nu duce nici pe departe la prăbuşirea continentului, chiar dacă 
perturbează vechile reţele economice. Realizarea noilor echili- 
bre cere totuşi timp. Aceasta implică deci ca împăratul să-şi 
mențină dominaţia politică, tinind în friu nemulţumirea influen- 
tei minorități prejudiciată de politica sa. Dar el nu mai are 
timpul necesar din cauza izbucnirii curentelor naţionale, care 
încep să disloce Europa napoleoniană. 


Trezirea naționalităților 


Încă de la sfîrşitul Evului Mediu apare un sentiment de 
aparteneta la o comunitate specifică, apoi de ataşament față de 
o dinastie, ceea ce reprezintă începuturile sentimentului natio- 
nal. În secolul al XVIII-lea, ideea de naţiune capătă un dublu 
aspect, mai întîi cel ilustrat de Revoluţia franceză, apoi mişca- 
rea de reacţie antifranceză, care se manifestă prin dezvoltarea 
limbilor si culturilor nationale. 

Iesita din filosofia iluminstă, ideea de naţiune, aşa cum se 
manifestă ea în Franţa, se bazează pe o concepţie universalistă 
despre om şi despre drepturile sale naturale, punctul său culmi- 
nant fiind principiul revoluţionar potrivit căruia popoarele au 

dreptul de a-şi hotărî singure soarta. Plebiscitul de la Avignon 
din 1791 şi cele care urmează constituie o ilustrare practică a 
acestui principiu. Națiunea apare astfel ca o grupare voluntară 
de oameni care aparțin unei comunități recunoscute de toți şi 
care hotărăsc să trăiască împreună. Aceste principii revolutio- 
nare despre naţiune, împreună cu ideea de libertate, vor zdrun- 
cina Europa suveranilor, fondată de la începutul secolului 
al XVIII-lea pe noţiunea de echilibru european. Tot aceste prin- 
cipii vor trezi entuziasmul „patriotilor“ europeni, chiar dacă 
multi dintre ei vor fi curînd descurajati văzînd că „Marea na- 
tiune“ încalcă aceste principii şi pentru a-şi mări teritoriul nu 
ezită să anexeze în mod arbitrar regiunile pe care le doreşte. 

Din acest moment îşi face apariția un nou aspect al concep- 
tiei nationale, în special în ţările de origine germanică. Din 
secolul al XVIII-lea, în cadrul reacției naţionale împotriva su- 
prematiei franceze, s-a afirmat curentul reactionar şi preroman- 
tic. Acesta face din națiune o moştenire istorică care nu depinde 
de voinţa oamenilor şi trebuie respectată de toți. Pentru filosoful 
Herder, națiunea apare ca o fiinţă vie, diferită de celelalte, 
născută dintr-o forță vitală care se manifestă prin folclor, mituri, 
trecut național, limbă, muzică, artă, într-un cuvînt cultură. Spiri- 
tul national, Volksgeist, reprezintă astfel temelia națiunii. Dar, 
jurişti şi filosofi ca Fichte sau Hegel consideră că statul este cel 
ce trebuie să realizeze unitatea națiunii şi nu comunitatea cetãte- 
nilor.80 

Aceste concepţii joacă un rol esențial în prăbuşirea pro- 
iectului napoleonian asupra Europei. In fapt ele se trag din 
dominația franceză concepută pe tentativa de hegemonie a unei 
singure națiuni, care vrea să-şi subordoneze întreg continentul. 
Apare astfel un puternic patriotism antifrancez prezentînd dife- 
rente în funcție de tara şi care duce la ruinarea dominaţiei napo- 
leoniene. 

Primul episod antifrancez are loc in Spania, intr-o forma 
caré aminteste mai mult opozitia vechiului regim decit forta 
sentimentului national exprimat într-o manieră modernă. Revol- 

ta împotriva dominației franceze (mai 1808) se produce în nu- 
mele tradițiilor spaniole. Respingîndu-l pe suveranul impus de 
străini, spaniolii luptă pentru a apăra dinastia Bourbonilor din 
Spania, pe mediocrul Ferdinand al VII-lea, care devine de-a 
lungul bătăliei simbolul națiunii, care se evidențiază în luptele 
împotriva francezilor. Revolta spaniolă nu capătă numai un 
caracter xenofob, care pune în evidență naționalismul spaniol 
incipient. Ea capătă $1 un aspect religios, care nu este lipsit de 
fanatism. Cei 100 000 de călugări spanioli îl văd în Napoleon 
pe Anticrist şi îi împing pe ţăranii analfabeți să apare religia 
catolică de ideile franceze considerate diabolice. Războiul împo- 
triva Franţei se duce în sunetele imnurilor religioase şi sub 
protecția Mariei de Pilar (statuie miraculoasă aşezată pe unul 
din stilpii bisericii din Saragossa), care, afirmă călugării, „nu 
vrea să devină franceză“. 

Alte revolte antifranceze au loc în statele pontificale, în re- 
gatul Neapolelui sau in Tyrol. Aici, ceea ce explică nemultumi- 
rea este mărimea impozitelor, obligativitatea serviciului militar 
şi neliniştea provocată de reformele introduse de francezi. Dar 
şi aici, revolta izbucnește în numele vechilor tradiţii călcate în 
picioare de invadatori: ataşamentul fata de catolicism şi fata de 
suveranii naţionali. Fugind de recrutare şi de persecuțiile reli- 
gioase, țăranii din departamentul Tibru se refugiază în munți 
unde se organizează în bande care provoacă o stare de nesigu- 
ranta. Acelaşi fenomen se produce şi în regatul Neapolelui, 
unde aşa numiții „Sanfedişti“ duc un război de hărţuială împo- 
triva trupelor lui Murat şi a burgheziei, aliată a noului suveran. 
În sfîrşit, în numele fidelității faţă de Habsburgi si fata de cre- 
dinta catolică, „Muntenii“ lui Andreas Hofer din Tyrol luptă 
împotriva regelui Bavariei, vasal al lui Napoleon, care a primit 
în posesie această provincie smulsă Austriei. 

Mai interesantă este mișcarea națională care se întinde în 
toată Prusia strivită şi dezmembrată după infringerea de la Iena. 
Regele şi familia sa, refugiaţi la Königsberg, în Prusia orientală, 
încep, în virtutea unei pure tradiţii a despotismului luminat, 

să-şi refacă statul, aducînd aici reformatori din toată Germania 
(Stein, Hardenberg, Scharnhorst sau Gneisenau). Pătrunşi de 
spiritul național şi proveniţi din curentul romantic, aceştia sînt 
hotäriti să organizeze națiunea punîndu-se în serviciul statului 
decis să-și afirme identitatea în fata francezilor. Fără să partici- 
pe la această mişcare populară, regele Prusiei, suveran din ve- 
chiul regim, se foloseşte de ea pentru a moderniza și a consolida 
eficacitatea statului său. Reformatorii adaptează la societatea 
prusacă noile principii impuse de francezi. Ei abolesc iobăgia, 
drepturile feudale şi corvoada, dar lasă nobilimii vastele ei 
domenii și dreptul de a împărţi dreptatea. Corporatile sînt des- 
fiintate: burghezii şi ţăranii capătă dreptul de a poseda pămînt. 
Un embrion de reprezentare politică este instaurat odată cu 
alegerea consiliilor municipale. Armata prusacă se debarasează 
de generalii învinşi în 1806, care sînt înlocuiți cu cadre noi, 
dinamice şi instruite cu grijă. În sfîrşit, dispoziţiile tratatului de 
la Tilsit, care interzic serviciul militar şi limitează efectivele 
armatei, sînt eludate. Dar elementul caracteristic al acestei re- 
naşteri prusace, susținută de nationalismul german în formare, 
este importanţa mişcării intelectuale. Aceasta zdruncină Germania 
glorificînd sentimentul naţional şi cultivînd ura împotriva Fran- 
tei. Şcolile şi „gimnaziile“ (licee) se înmulţesc, in timp ce Berli- 
nul devine centrul acestei „deșteptări“ culturale si nationale. În 
iarna din 1807-1808, filosoful Fichte isi tine aici Discursurile 
către națiunea germană, care dezvoltă noua idee de nationali- 
tate şi încearcă să provoace o complexă trezire intelectuală. Tot 
la Berlin, scriitorul Wilhelm von Humboldt, fondează în 1810, 
o Universitate care se afirmă ca cea mai prestigioasă din întrea- 
ga Germanie şi spre care se îndreaptă cei mai celebri dintre 
intelectuali. 

Făcînd insuportabilă hegemonia franceză, trezirea nationa- 
lităţilor va juca un rol fundamental în prăbușirea Imperiului na- 
poleonian. Răspîndite de Franţa, ideile nationale sfirșesc prin a 
se întoarce împotriva ei. În 1811, revolta clocoteşte pretutindeni. 

Prăbuşirea Europei napoleoniene 


Dominația napoleoniană este mai slabă decît pare. Bazată 
pe cucerire şi forță militară, aceasta.se lovește de patru factori 
esentiali care dovedesc fragilitatea sa: imposibilitatea de a re- 
duce continentul la o supunere de durată prin forța armelor, 
forța mişcării spirituale pe care împăratul o subestimează, schim- 
barea conjuncturii economice şi, în sfîrşit, dinamismul ideii de 
națiune. 

Napoleon se poticneşte mai întîi de caracterul pregnant al 
sentimentului religios, căruia nu i-a evaluat în mod real influ- 
enta asupra spiritelor europene rămase foarte credincioase, în 
ciuda discuţiilor filosofice din secolul al XVIII-lea. În politica 
sa hegemonică, el nu face deosebire între papă şi suverani, pe 
care intenționează să-i supună voinței sale. Exasperat de refuzul 
papei de a adera la sistemul blocadei continentale, el ocupă 
porturile statului pontifical în 1807, apoi, în anul următor, Ro- 
ma. Neavind de gînd să se încline în fata acestui nou Charlemagne, 
Pius al VII-lea răspunde prin excomunicare. Furios, Napoleon 
ordonă arestarea acestuia (1809). Adus la Fontainebleau, papa 
nu cedează nici amenințărilor, nici încercărilor împăratului de 
a-l corupe. Pentru a ieşi din impas şi a reuşi să-şi impună hotari- 
rile, Napoleon convoacă un sinod naţional la Notre-Dame din 
Paris (iunie-august 1811). Dar episcopii apără drepturile ponti- 
fului. Această luptă fără ieşire are consecinţe cu atît mai nume- 
roase cu cît bula de excomunicare se răspîndeşte. Pînă atunci 
devotați celui ce a realizat concordatul, catolicii încep de acum 
să plece urechea la propaganda regalistă. În Italia şi în Belgia, 
preoții organizează o adevărată rezistență împotriva dominaţiei 
franceze. Reprimarea acestora nu face decît să submineze şi mai 
mult preponderența napoleoniană. 

În momentul în care conflictul cu papalitatea se agravează, 
conjunctura economică favorabilă pînă acum se schimbă. Con- 
secintele sînt cu atît mai grave cu cît întărirea blocadei conti- 

nentale îşi face simţite efectele. Restrictiile comerciale duc la 
stagnarea afacerilor, creditul devine mult mai greu de obţinut, 
iar prăbuşirea comerțului maritim lipseşte manufacturile de 
materii prime. Mulţi muncitori sînt şomeri, în timp ce numeroşi 
comercianţi sînt ameninţaţi de faliment. Burghezia, care a profi- 
tat din plin de perioada imperială, începe să murmure împotriva 
regimului care nu compensează abolirea libertăţilor politice 
printr-o dezvoltare economică. În plus, recoltele slabe agravea- 
ză situaţia. Începînd din 1812, cerealele lipsesc, provocînd o 
creştere a prețului pîinii şi în unele regiuni chiar foamete. Această 
situaţie îi afectează mai ales pe muncitori $1 pe ţărani, care 
constituiau un sprijin pentru regimul imperial. Mai ales că tara- 
nii suportă din ce în ce mai greu înrolările care, nemaifiind 
timpul victoriilor şi al cuceririi Europei, reduc numărul braţelor 
de muncă necesare lucrării pămîntului. 

În 1812, echilibrul forţelor militare, pînă atunci favorabil 
Franţei, tinde să se inverseze. Mai întîi, pentru că Franţa, în 
ciuda victoriei din 1809 asupra celei de-a cincea coaliții, duce 
în Spania un război care riscă să se transforme în înfrîngere 
datorită intervenţiei englezilor în Peninsula iberică. Apoi deoarece 
campania din Rusia (1812) dă o lovitură mortală Imperiului. 

Între Napoleon și Alexandru I motivele de tensiurie se 
înmulţesc. Unele sînt de ordin dinastic, țarul fiind nemulțumit 
de căsătoria împăratului cu o austriacă şi de apropierea realizată 
prin aceasta între Paris şi Viena. Altele. tin de ambițiile ţarului, 
care doreşte să instaureze dominaţia rusă în Europa orientală şi 
care se simte iritat să-i vadă pe francezi deveniți stapini la 
Varşovia. Cauzele economice par totuși să fie cele mai impor- 
tante: nobilimea rusă suferă de pe urma interdictiei de a vinde 
grîu in Anglia. Alexandru I hotărăște să-şi redeschidă porturile 
britanicilor, creînd astfel o breșă în blocadă. Aceste motive 
explică invadarea Rusiei în iunie 1812. Marea armată, masă 
impresionantă de 700 000 de oameni, este totuşi departe de a fi 
omogenă. În această „Armată din douăzeci de naţiuni“ nu sînt 
decît 300 000 de francezi, comandati de generali incarcati de 

onoruri şi de daruri şi sătui de campaniile interminabile (Ney 
sau Murat) sau de suverani incapabili, ca Jerâme Bonaparte, 
regele Westfaliei. Ajunsă fără piedici pînă la Moscova, această 
armată puternică este înfrîntă de. incendierea oraşului. Lipsa de 
furaje o obligă să se retragă, retragere ce se face în condiţii 
dezastruoase. Hărţuită de cazaci şi expusă asprimii unei ierni 
timpurii, armata este distrusă efectiv în imensitatea cîmpiei 
ruseşti. Cînd trece din nou în mare dezordine fluviul Niemen, în 
decembrie 1812, mai mult de o jumătate de milion de oameni 
au fost ucişi, răniți sau făcuţi prizonieri. Nu se mai pun la 
socoteală dezertorii. 

Odată cu armata se prăbuşeşte şi edificiul napoleonian. 
Toate popoarele supuse vad prabusindu-se un Imperiu împotriva 
căruia se ridică forța sentimentului national. Prudenta regelui 
Prusiei este învinsă de presiunile patriotilor germani, care îi cer 
să ia conducerea unei cruciade împotriva francezilor. Generalul 
Blücher scrie lui Scharnhorst, reorganizatorul armatei prusace, 
în ianuarie 1813: „Dacă Majestatea Sa, regele nostru, şi toți 
prinții germani alături de întreaga naţiune nu iau hotărîrea de a 
extermina de pe pămîntul nostru această pacoste de francezi, 
inclusiv Bonaparte cu toată clica sa, cred că nici un german nu 
va mai fi demn de numele său. A venit acum timpul de a face 
ceea ce eu am cerut deja in 1809: să se cheme națiunea sub arme 
şi dacă prinții nu sînt dispuşi să o facă şi se opun, să fie alungați 
împreună cu Bonaparte. Căci nu numai Prusia, ci întreaga patrie 
germană trebuie să fie refăcută, iar Națiunea repusă în drepturi“. 
Alianţa dintre Frederic-Wilhelm al III-lea şi Alexandru I anunţă 
prăbuşirea sistemului continental. l 

Pentru a-şi salva autoritatea în Germania, în primăvara 
lui1813, Napoleon duce o campanie energică în Saxa. Dar vic- 
toriile sale fragile, obținute cu trupe formate din tineri prost 
antrenați, arată exact situația sa militară. Din vară, Austria, apoi 
Suedia se alătură coaliției. Pentru prima oară inferioare nume- 
ric, trupele franceze sînt nimicite la Leipzig, în octombrie 1812, 
în timpul „bătăliei națiunilor“. De acum ultimele bătălii se dau 

pe teritoriul Franţei epuizate. Napoleon face minuni, creează ar- 
mate, obţine victorie după victorie, dar Franţa cedează în fata 
superiorității numerice. Spania este pierdută, iar Wellington, 
general englez, invadează Aquintania: Murat însuşi, sperînd 
să-şi păstreze tronul, se alătură coaliţiei şi îi ajută pe austrieci 
să-i alunge pe francezi din Lombardia; suedezi, ruşi, austrieci, 
prusaci se îndreaptă spre Paris. La 6 aprilie 1814, proprii săi 
maresali îl obligă pe Napoleon să abdice. 

După douăzeci de ani de războaie, coaliția europeană a 
suveranilor triumfă în sfîrşit asupra Franţei. Timpul Europei 
napoleoniene a trecut. Cînd, in 1815, Napoleon va încerca ne- 
buneasca aventură a celor O sută de zile, reacția brutală a suve- 
ranilor i-o va dovedi, căci aceştia îl vor înfrînge.pe 18 iunie la 
Waterloo, iar pe 22 iunie îl vor obliga să abdice din nou, înainte 
de a fi definitiv exilat pe insula Sfinta-Elena. 

În ciuda amprentei vechiul regim pe care o are Congresul 
de la Viena, care, între lunile octombrie 1814 şi iunie 1815, 
încearcă să modeleze noua Europă, victoria suveranilor euro- 
peni nu reprezintă o simplă restaurare a trecutului. Furtuna 
revoluționară a zguduit Europa din temelii, iar cuceririle impe- 
riale au reprezentat mijlocul de a răspîndi o modernizate pe care 
simpla revenire a vechilor dinastii nu o va putea înlătura. În 
spatele decorului Restauratiei se profilează administrații centra- 
lizate şi eficace, o societate in mare măsură secularizată, econo- 
mii modernizate şi burghezia dornică să joace rolul pe care l-a 
întrevăzut pentru un moment. Mai ales principiul liberal şi 
mişcările nationale acționează ca nişte fermenti împotriva do- 
rintei principilor de a reconstitui Europa echilibrului şi a monar- 
hiilor absolute. 


Concluzie 


Tentativa napoleoniană apare astfel ca ultima mare acțiune 
hegemonică din Europa modemă. Rezultată din nastera statelor 
naţionale care îşi exercită noua lor putere, la început împotriva 
vecinilor apropiaţi, dorinţa acestora de dominare înlocuieşte 
vechea' dorință de a unifica lumea creştină, prezentă în Evul 
Mediu. Dacă în secolul al XV-lea, Carol Quintul încearcă încă 
să redea substanţă titlului imperial, ceilalți cuceritori isi justi- 
fică dorinţa de hegemonie prin concepţii ideologice universal 
valabile. În numele luptei împotriva ereziei şi a dorinţei de 
a recuceri terenul pierdut de catolicism, Filip al II-lea. şi 
Ferdinand al II-lea de Habsburg încearcă să supună continentul 
voinţei lor, iar Napoleon cucereşte Europa ca apărător al con- 
ceptiilor noi create de Revoluţia franceză. Rezistenţa mișcărilor 
naționale împotriva acestor tentative de hegemonie este perma- 
nentă: paralel cu dezvoltarea statelor, se conturează o Europă a 
echilibrului, temperată de modificările de frontiere făcute de 
statele cele mai puternice, care încearcă să-şi păstreze o inde- 
pendenţă bazată pe conştiinţa trăsăturilor lor specifice. 

Istoria politică a Europei din secolul al XVIII-lea şi de la 
începutul secolului al XIX-lea oscilează astfel între dorința de 
unificare şi afirmarea particularismelor naționale, între „uzan- 
tele comune ale Europei“, care pun bazele unei identități trans- 
naționale şi caracterul specific al culturilor naționale. Bazate pe 
limbi diferite, obiceiuri $1 tradiţii proprii, un folclor propriu, o 
istorie care se afirmă de-a lungul secolelor ca un puternic ele- 
ment de unitate, aceste trăsături naţionale nu pot fi contestate. 

Ele nu împiedică totuşi existenţa unei civilizaţii comune. Cala- 
mitatile din secolul al XIV-lea şi al XV-lea, naşterea umanis- 
mului, reforma religioasă, arta Renașterii, barocul sau „gustul 
ales“ al clasicismului, apariția spiritului ştiinţific, dorinţa de a 
imita cultura franceză a secolului al XVII-lea sînt fenomene 
europene, care ignoră frontierele pentru aceleaşi motive ca şi 
economia şi structurile sociale. Alături de Europa statelor natio- 
nale se dezvoltă o Europă a negustorilor, a ordinelor religioase, 
a intelectualilor. Artiştii Renașterii, savanții din secolul 
al XVII-lea, filosofii din secolul al XVIII-lea formează comuni- 
tati cosmopolite, care, dincolo de frontiere, își pun probleme, 
găsesc soluţii asemănătoare, comunică, polemizează. De altfel, 
tentativele hegemonice s-au bazat pe dorinţa de a transforma 
aria civilizației europene într-o entitate politică, realizînd fără 
voia lor, într-un mod confuz, țelul urmărit de multă vreme de 
apărătorii visului imperial. 

Nimic nu ilustrează mai bine această evoluţie decît pe- 
rioada cuprinsă între mijlocul secolului al XVIII-lea şi sfîrșitul 
cuceririlor imperiale. Formularea de către filosofi a noilor con- 
ceptii care depăşesc frontierele cu mare uşurinţă, datorită cos- 
mopolitismului, pregăteşte spiritele pentru acceptarea reforme- 
lor impuse de cuceririle revoluţionare şi imperiale. Cu Napoleon, 
unificarea devine aproape un fapt împlinit. Sensul acestei evolu- 
tii nu scapă de altfel împăratului. Exilat, el afirmă în Memoriile 
din Sfinta-Elena că a avut intenţia să facă din Europa o entitate 
politică. Dacă i s-ar fi lăsat posibilitatea, declara el, Europa 
„s-ar fi constituit curînd dintr-un singur popor şi fiecare, ori- 
unde ar fi călătorit, s-ar fi simțit permanent în patria sa“. 


Note şi comentarii 


l Bizanţ. Denumirea statului bizantin este o formă cultă apă- 
rută în Occident (fr. Byzance, germ. Byzanz, engl. Byzantium), de la 
Byzantion, forma latină a numelui anticei colonii greceşti aflată pe 
locul Constantinopolului (numele coloniei BV fiind o formă 
grecizată de la antroponimul trac Byzas (BHO). Titulatura oficia- 
lă a statului bizantin pînă la căderea lui a fost Imperiul romanilor 
(Bi AE Twv Pwuatv) sau Romania. 


După veacuri de relativă izolare, expeditiile cruciate au stabi- 
lit, pentru întîia oară de la prăbuşirea jumatatii apusene a Imperiului 
Roman sub loviturile populațiilor germanice (476), contacte strînse 
între Orientul bizantin și Occident. Sub înrîurirea cruciadelor, motive 
mai vechi, precum conflictul de doctrină dintre Imperiul bizantin şi 
cel romano-german sau refacerea bisericii creştine sub obedienta Romei, 
cunosc o puternică activizare. Cruciada a IV-a (1202-1204) şi crearea 
unui imperiu latin pe malurile Bosforului au săpat „o prăpastie“ între 
cele două lumi, înlăturînd astfel orice posibilitate de uniune religioasă 
şi colaborare politică, chiar dacă încercări au existat. (Vezi în acest 
sens, L. Brehier, L’Eglise et ! Orient au moyen âge. Les croisades, 
Paris, 1928; Idem, Vie et mort de Byzance, Paris, 1969; Stelian Brezeanu, 
O istorie a Imperiului Bizantin, Bucuresti, 1981). 


2 „Stat-naţiune“ (lat. status şi natio), sintagmă introdusă de 
istoriografia modernă, capătă între secolele al XV-lea şi al XVIII-lea 
multiple sensuri. Statul nu trebuie confundat cu națiunea. Neîndo- 
ielnic, crearea unor state puternice în cadrul sistemului mondial a fost 
o cerință istorică prealabilă în raport cu afirmarea naţionalismului, atît 
în cadrul statelor puternice, cît şi a celor mici. Naționalismul este 

acceptarea membrilor unui stat ca membri ai unui grup de status, ca 
cetăţeni, cu toate cerinţele de solidaritate colectivă pe care le implică 
acest fenomen. Componentii unui stat vor ajunge să cultive sentimen- 
tul naţional, şi într-o anumită măsură, ei aveau de a face cu acest 
sentiment încă din secolul al XVI-lea. N-a existat o tradiţie naţională 
reală nici în secolul al XV-lea, nici în secolul al XVI-lea, însă s-a 
manifestat un sentiment al comunităţii. Abia spre sfirsitul secolului 
al XVII-lea şi în secolul al XVIII-lea şi-a găsit naționalismul primii 
săi susținători reali în rîndurile burgheziei. La începuturile sale, statis- 
mul putea fi considerat aproape naţionalist, întrucît marginile senti- 
mentului „naționalist“ erau adesea mai strîmte decît hotarele statului 
monarhic; naționalismul prematur riscă să se cristalizeze în jurul unei 
entități etno-teritoriale prea mici. (Immanuel Wallerstein, Sistemul 
mondial modern, Ed. Meridiane, Bucureşti, 1992, Vol. I, pp. 203-229; 
Fernand Braudel, Timpul lumii, Ed. Meridiane, Bucuresti, 1989, vol. I, 
pp. 52-56). 

3 Cuvîntul „cultura“ (lat. cultura) este folosit pentru a desemna 
lumea artelor, a ştiinţelor, a producţiilor spirituale, care, împreună, 
contribuie la unitatea europeană neintilnita la nivel politic. 


4 „Ciuma neagră“ (lat. pestis), această maladie febrilă, epide- 
mică, ce cauzează o mare mortalitate, se dezläntuie în Europa odată 
cu secolul al XIV-lea (pentru amănunte vezi F. Braudel, Structurile 
cotidianului, Ed. Meridiane, Bucureşti). 


5 „Jacqueria“, nume ce se dă revoltei țăranilor din Franţa 
(Jacques de Île-de-France) care s-au ridicat împotriva nobilimii la 28 
mai 1358, de ziua „Sărbătorii Domnului“ (Fête Dieu), în urma situaţiei 
dificile create de invazia engleză. Revolta ia amploare în timpul activi- 
tății regelui loan, însă ea este reprimată de către nobilime. Cuvîntul 
„Jacquerie“, un pic deturnat în sens istoric, caracterizează toate revol- 
tele în care execuțiile sîngeroase și arbitrariul joacă rolul principal. De 
asemenea, cuvîntul „Jacquerie“ poate fi explicat și prin faptul că 
țăranul francez mai era denumit cîteodată „Jacques Bonhomme“. 


6 La Marea Neagră se dezvoltă repede și de timpuriu nume- 
roase porturi genoveze: pe la 1260, genovezii încheie un tratat cu 
tătarii, iar la 1290 clădesc oraşul Caffa din Crimeea. Caffa atrăgea din 
interiorul ținutului numeroase materii prime şi produse, precum pește, 

piei lucrate, carne sărată şi grîu, pe care le cumpărau genovezii și le 
duceau tocmai în Italia. Prin ținuturile tătărăști de la gurile Dunärii, 
care se chemau pe la 1360 Tara Moldovei, italienii făceau comerț de 
la Cetatea Albă și la Chilia, pentru care se certau în secolul al XIV-lea 
genovezii şi venețienii, pentru negotul de grîu. Aceste porturi s-au 
dezvoltat repede nu numai prin comerțul local, ci și prin legăturile 
comerciale pe care le aveau cu orașele Hansei de la Marea Baltică, 
prin tîrgurile de curînd înființate, în Tara Haliciului sau Rusia Rosie 
cum i se spunea atunci. (Al. I. Gonţa, Legăturile economice dintre 
Moldova şi Transilvania în secolele XIII-XVII, Bucureşti, 1988; Nicolae 
Iorga, Istoria comerțului românesc, vol. I, ediţia a Il-a, Bucuresti, 1925). 


7 Evreii (lat. iudeus) au jucat un mare rol în activităţile co- 
merciale în tot cursul Evului Mediu. Unul dintre lucrurile care trebuie 
remarcate este că atît sub aspect economic, cît şi social, s-a manifestat 
o rapidă deteriorare a statutului evreilor în Evul Mediu tîrziu. Pe de o 
parte, pe măsură ce Anglia, Franţa și Spania şi-au creat structuri 
centralizate mai puternice, ele au început să expulzeze pe evrei: Anglia 
în 1290, Franța spre sfîrşitul secolului al XIV-lea, Spania în 1492. 
Acest fenomen s-a petrecut şi în Germania, unde dacă n-au fost expul- 
Zati, evreilor li s-a redus rolul comercial. După catastrofa provocată 
de ciumă, de care evreii au fost făcuţi vinovaţi, se produce un declin 
atît în ceea ce priveşte statutul lor juridic cît şi rolul economic. În 
secolul al XVI-lea se poate vorbi de un dezechilibru geografic, dato- 
rita absenței evreilor din Europa Occidentală şi prezenţei lor în număr 
mare în răsăritul Europei. (Immanuel Wallerstein, op. cit., pp. 216-220). 


8 Acest fapt este valabil pentru europenii din partea de vest. 
Dacă Europa Occidentală se confruntă cu „războiul de o sută de ani“, 
Europa de Răsărit (și autorii făceau o bună distincţie între cele două 
Europe“) are de înfruntat expansiunea otomană. În acest context, 
țările române se află apoape în prima linie. 


9 „Ordinul cavalerilor teutoni“ este un ordin ospitalier şi 
militar austriac, fondat în 1128. 


10 Aceeaşi tactică de luptă este folosită si în ţările române. 
Fără a se servi de mercenari, domnii români. din secolele XIV-XV 
adoptă tactica evacuării așezărilor, a pîrjolirii recoltelor, hartuiesc 
permanent dușmanul (armatele otomane), cu dese atacuri surprinză- 
toare desfăşurate, de regulă, noaptea. 

1! „Routiers“ sau „ecorchieurs“ desemnează în Evul Me- 
diu cete de soldați prădători care devastează Franţa în timpul lui 
Carol al V-lea si Carol al VI-lea. 


12 Termenul „tenure“ se referă la feud; este modul de posesie 
al unui fief. 


13 Vezi nota 5. 


14 Termenul „arte“ desemnează artizanatul specializat, care 
este favorizat de dezvoltarea urbană. Începînd cu secolul al XII-lea, în 
Europa Occidentală, polii dezvoltării se mută în oraşe. Acest fapt a 
susținut ascensiunea a două grupuri sociale, elita burgheziei negusto- 
reşti şi corpul servitorilor marilor seniori (Georges Duby, „Evul Mediu 
masculin“, Ed. Meridiane, Bucureşti, 1992, p. 194). 


15 „Confreriile“ (pref. „con“ si ,,frére = frate) sînt asociaţii 
de persoane în scopul unor lucrări pioase și caritabile. 


16 Vezi nota 6. 


17 Tema „Judecăţii de Apoi“, temă religioasă ce se regăsește 
şi în pictura românească din secolul al XV-lea, pe pereţii exteriori. ai 
mănăstirilor. Această pictură resimte din plin influenţa bizantină. 


18 „Flagelatorii“ sînt fanatici religioşi din secolele al XIII-lea 
şi al XIV-lea; numele lor vine de la practica flagelării, deoarece membrii 
acestei secte se flagelau în public. 


19 Pentru amănunte privind vrăjitoria în Evul Mediu, vezi 
F. Braudel, Structurile cotidianului, Ed. Meridiane, Bucureşti. 


20 „Franciscanii“ — ordin religios, fondat de Francisc de Assisi 
în 1209, ce a fost aprobat în 1215 de către papa Inocenţiu al III-lea. 


21 „Dominicanii“ - ordin religios, fondat in 1206 de către Sf. 
Dominique, la Toulouse. Ordinul dominicanilor, reformat în secolul 
al XIV-lea, de Catherina de Sienne, a fost instituit contra ereticilor 
„cathari“ (cuvînt grecesc ce semnifică „purificările“). 


22 „Atentatul de la Anagni“ are loc în Italia, în apropiere de 
Roma. La Anagni, papa Bonifaciu al III-lea a fost insultat de trimisul 
lui Filip cel Frumos, Nogaret, şi de către Sciarra Colonna, în 1303. 

23 „Curie“ (lat. curia) desemnează ansamblul administratiilor 
guvernamentale ale papei. 

24 Conclav“ (pref. „con“ si lat. „clavis“ = cheie) este locul 
unde se adună cardinalii pentru a alege un papă. În timpul cit durea- 
ză alegerea, cardinalii sînt izolaţi (incuiati) strict într-o parte a Vatica- 
nului. Aceasta durează din 1271, cînd moartea papei Clement al IV-lea 
(1268) îi găseşte pe cardinali nepregatiti; neavînd stabilit cine să-i 
urmeze papei, cardinalii încetinesc procedura. Poporul obosit de această 
încetineală încuie într-un loc pe cardinali pînă cînd aceștia au desem- 
nat pe succesorul la pontificat. 


25 „Galicanism“, cuvînt utilizat pentru a desemna ansamblul 
libertăților, scutirilor de impozite, precum şi conduita ce priveşte Sf. 
Scaun. Doctrinele galicane plasează infailibilitatea nu a papei singur, 
ci a corpului episcopal, pe deplin unit în jurul şefului; ele proclamă 
autoritatea supremă a conciliilor generale şi a sfintelor canoane în 
guvernarea bisericii; ele stabilesc înaltele distincţii între puterea spiri- 
tuală si puterea temporală (cu sensul de „lume materială“, Univers). 
Doctrinele galicane au fost rezumate în declaraţia clerului francez din 
1682, numită „Declaraţia celor patru articole“, și redactate de Bossuet. 
Galicanismul este în opoziţie cu curentul ,,ultramontagnard“, care 
pretinde că papa este superior conciliilor generale. 


26 „pragmatique Sanction“ cuprinde măsurile luate de regii 
Franţei pentru limitarea acţiunii spirituale a papilor asupra bisericii 
naționale. Se pretinde că o „sancţiune pragmatică“ a fost promulgată 
de Ludovic al IX-lea, însă autenticitatea acestui act este contestabilă. 
Nu acelaşi lucru se poate spune despre „Pragmatique de Bourges“, 
încheiată de Carol al VII-lea în 1438. Ea consacră, sub rezerva confir- 
mării pontificale, principiul electiv pentru prelați, interzice anatemele 
si suprimă expectativele (promisiunile „beneficiilor“ făcute de papă). 
Ludovic al XI-lea, dorind să menajeze Sf. Scaun, abrogă această con- 
ventie in 1461, pentru ca în 1515 François I să încheie cu papa un 
concordat. 


27 „Reforma“ debutează la începutul secolului al XVI-lea, ca 
moment religios și politic, ce distruge unitatea catolică şi contestă 
autoritatea tradițională a bisericii, în special autoritatea papilor la 
mare parte din țările septentrionale ale Europei; ea a fost pregătită de 
ereziile lui Wycliff şi Jan Hus. (vezi Andrei Oțetea, Renaşterea şi 
Reforma). 

28 „Lollards“ sînt eretici din secolul al XIV-lea, numiţi astfel 
după numele șefului lor, W. Lollard, ars pe rug la Cologne, în: 1322. 


29 „Romanul trandafirului“ („Le Roman de la Rose“) este un 
poem din Evul Mediu, ce cuprinde două părți; prima parte, ce poves- 
teste alegoric o aventură amoroasă de o grație mai putin delicată, îl 
are ca autor pe Guillaume de Lorris; a doua parte, mai lungă și mai 
didactică, este scrisă de Jean de Meung (secolele XIII-XIV). (vezi 
Georges Duby, op. cit., pp. 89-128) 


30 „Renaştere“ (Renaissance) este numele dat transformărilor 
literare, artistice şi științifice ce se produc în Europa în secolele XV-XVI, 
în special sub influenţa culturii antice (pentru amănunte, vezi si Andrei 
Oțetea, op. cit.). 


31 Vezi nota 2. 


32 Termenul este folosit în sens restrîns, în jurul noțiunii de 
Occident. 


35 „Imperiu“ (lat. imperium = autoritate) — nume comun dat 
marilor state. In acest context, termenul este folosit pentru a desemna 
„creştinătatea“. 


34 Selgiucizii — dinastie turcă, care din secolul al XI-lea pînă 
în secolul al XIII-lea ocupă un loc preponderent în Asia Occidentală. 
Selgiucizii din Persia domnesc între 1060 şi 1194, cei din Kirman din 
1041 pînă în 1198, iar cei din Asia Mică din 1087 pînă în 1309. 


35 Este vorba aici de lancu de Hunedoara, voievod al Transil- 
vaniei (1441-1456), guvernator al Ungariei (1446-1453) şi căpitan 
general al acesteia (1453-1456). Autorii fac referire la luptele purtate 
de Iancu de Hunedoara la sud de Dunăre împotriva otomanilor: „cam- 
pania cea lungă“ (1443:1444), Vama (1444), dar mai ales Belgrad 
(1456), care are un răsunet european. Într-adevăr, fiul său, Mathias 
Corvin va deveni rege al Ungariei între 1458-1490. 


36 „Guelfii“ şi ,Ghibelinii* desemnează numele a două parti- 
de puternice, ce împart Italia în secolele XII-XV. Cele două partide 
s-au aflat în permanent conflict, deoarece primii erau susținători ai 
papei, iar ceilalți erau partizani ai împăratului german. Cearta lor, ce 
va atrage orașele din Peninsulă se încheie odată cu invazia franceză 
din 1494. 

37 „Vecerniile siciliene“ se referă la masacrul francezilor în 
Sicilia, în 1282, în timpul guvernării lui Carol de Anjou, fratele lui 
Ludovic al IX-lea. Acest masacru a fost rezultatul unei conspirații 
pusă la cale de un partizan al Casei de Suabia, Jean de Procida. In 
lunea Paştilor, în momentul cînd clopotele sunau de vecernie, sicilienii 
vor provoca un înspăimîntător masacru francezilor ce se aflau pe 
insulă, în special la Palermo. ,,Vecerniile siciliene“ au devenit sino- 
nime cu masacrul general. 


38 Liga Binelui Public“ („Ligue du Bien Public“) a fost fon- 
dată în 1464 de seniori împotriva lui Ludovic al XI-lea. Liga a fost 
dizolvată după indecisa bătălie de la Montlhery (1465), prin tratatele 
de la Conflans si Saint-Maur. 


39 Există o diferență fundamentală între feudalismul Euro- 
pei medievale şi „feudalismul“ propriu Europei răsăritene în seco- 
lul al XVI-lea. Au existat multe controverse pentru a stabili dacă şi în 
ce fel feudalismul din partea răsăriteană a Europei poate fi comparat 
cu feudalismul „clasic“ al Europei Occidentale. Discuţia s-a centrat în 
principal asupra întrebării dacă trăsătura definitorie a feudalismului 
este relația ierarhică de proprietate (oferirea unui fief al vasalului, 
acordarea protecţiei în schimbul rentelor şi serviciilor), dreptul politic 
şi juridic al seniorului asupra țăranilor săi, sau constă în existenţa unor 
domenii mari pe care țăranul este constrîns să le lucreze cel putin o 
parte din an, în schimbul unor plăți minime (în forma bănească, în 
natură sau dreptul de a folosi pămîntul pentru o producţie personală). 
Forma de „iobăgie“ întîlnită în Europa răsăriteană poate fi numită 
muncă aservită în sistem fiscal comercial, întrucît proprietarul de 
pămînt producea în funcție de cererea şi oferta de pe piață. Limitele 
economice ale intensității exploatării erau determinate de cerere și 
ofertă. Formarea unui sistem de aservire fiscal-comercială a muncii în 
Europa răsăriteană (estul Elbei, Polonia, Boemia, Silezia, Ungaria, 
Lituania) a condus la concesii progresive fata de țărănime şi de transfor- 
mare a obligaţiilor feudale în obligații băneşti (secolele XII-XIII). 
Recesiunea din secolele XIV-XV a determinat o „reacţie feudală“ care 
a culminat în secolul al XVI-lea cu o „a doua iobăgie“, caracterizată 
prin înăsprirea condiţiilor de muncă si sporirea obligaţiilor feudale, 
precum și cu formarea unei noi clase de mari proprietari. (Immanuel 
Wallerstein, op. cit., pp. 124-129). 

40 „Monarhie“ (gr. monos = singur; arché = conducător) — 
guvemarea unui stat de către un singur șef. 


41 „Casa de la Contratacion“ din Sevilla este antrepozitul 
cheie al comerțului transatlantic. (vezi Pierre Chaunnu, Seville et 
Atlantique (1504-1650), Paris 1959; Immanuel Wallerstein, op. cit., 
pp. 103-104). 


42 „Encomienda“ în America Hispanică a reprezentat o crea- 
tie directă a coroanei spaniole. Justificarea sa ideologică a fost cres- 
tinarea, Principala sa funcţie a fost aceea de a oferi mînă de lucru în 
mine, în crescătoriile de vite, precum şi pentru creşterea viermilor de 
mătase. Encomienda a fost, iniţial, un privilegiu feudal, dreptul de a 
obține prestări de muncă din partea indienilor. Din punct de vedere 
juridic, ea a fost un factor benign al hispanizării indiene. Trăsătura sa 
esenţială a fost legarea unor grupuri de indieni de coloniștii spanioli 
privilegiați. Beneficiarii, numiţi encomenderos, aveau dreptul să ceară 
tribut şi muncă din partea indienilor, care erau liberi. (Immanuel 
Wallerstein, op. cit., p. 127). 


43 „Camp du Drap de or“ este numele cimpiei situate între 
Guines si Ardres (Pas-de-Calais). Aici a avut loc o intrevedere intre 
regele frantei, Francois I si regele Angliei, Henric al VIII-lea, în 1520. 
Un mare lux a fost etalat, in special de François I, care dorea să-l 
eclipseze pe suveranul englez. 


44 Vezi nota 39. 


45 Anglicanismul este religia oficială in Anglia, conform 
căreia regele (sau regina) este şeful bisericii. Este introdus de către 
regele Henric al VIII-lea, în 1534, care rupe legăturile cu papalitatea 
întrucît nu obține desfacerea căsătoriei sale cu Catherina de Aragon. 
Eduard al VI-lea va accentua această sciziune, însă Maria Tudor, 
regina catolică, a dorit să înăbuşe lucrarea predecesorilor săi. Nu 
reuşeşte, deoarece în timpul Elisabetei I, anglicanismul îşi reintră în 
drepturi. 


46 Francion este eroul principal din „Le Franciade“, poem 
epic neterminat al lui Ronsard, care se inspira din „Eneida“. 

47 Arminius — erou national la germani — a fost comandant 
militar. Este întîlnit în Germania şi sub numele de Herman; el devine 
erou prin distrugerea legiunilor romane, conduse de Varus, în anul 9 d. Hr. 


48 „Indulgente“ - practică religioasă introdusă de Biserica 
catolică; constă în iertarea de păcate, acordată credincioșilor de preoți, 
în schimbul unei sume de bani. Vinzarea de indulgente va da naştere 
unui conflict, la începutul secolului al XVI-lea, între două ordine 
religioase, augustinii şi dominicanii, de unde va izbucni Reforma. 


49 „Confesiunea de la Augsburg“ — formular celebru redactat 
de Melanchton, ce conţine 28 de articole despre profesia de credință a 
luteranilor. Ea a fost prezentată Dietei de la Augsburg în 1530, 


50 Zelanda — provincie din Ţările de Jos, compusă aproape în 
întregime din insule. 


51 „Capucinii“ (din ital. „capucino“) — ordin religios a 
Sf. Francisc. 


52 „Theatinii“ - ordin religios, fondat în secolul al XVI-lea de 
Gaetano de Tiene şi Pietro Caraffa, episcop de Theato, azi Chieti. 


55 „Barnabiţi“ — ordin religios al clericilor, organizați con- 
form ordinelor stabilite de Sf. Petru. 


54 „Echilibru european“ este supranumele ce se dă sistemului 
politic, care pretinde a asigura pacea, prin menţinerea echilibrului 
între marile state europene. 


55 În secolul al XVI-lea, Imperiul Otoman ajunge la maxima 
sa dezvoltare. După ce ocupă statele din Balcani, otomanii se în- 
dreaptă spre Europa Centrală odată cu ocuparea Belgradului, în 1521. 
Înfrîngerea maghiarilor la Mohacs (1526) si transformarea unei parti 
a Ungariei in pasalic (1541) vor deschide calea otomanilor către 
Europa. În acest context, se modifică şi statutul internaţional al țărilor 
române, întrucît Moldova, Țara Românească şi Transilvania trec 
sub directa dominație politică şi economică a imperiului Otoman. 
(Vezi Vlad Georgescu, Istoria Românilor, ediţia a III-lea, Humanitas, 
Bucureşti, 1992, pp. 61-62). 


56 „Liga de la Smalkalde“ este încheiată între prinții pro- 
testanti şi Franța, împotriva lui Carol Quintul, în 1530. 

57 „Sinodul de la Tyrol“, in Italia, unde între 1545 si 1563 a 
avut loc un celebru conciliu ecumenic; aici a fost hotărîtă reforma 
generală în biserica catolică în fata protestantismului. 


58 Tratatul de la Cateau-Cambresis este un tratat de pace, 
încheiat între Henric al II-lea al Franţei şi Filip al II-lea al Spaniei 
(1559); el punea capăt războaielor din Italia şi dădea Franţei trei 
episcopate: Metz, Toul, Verdun. (Fr. Braudel, Mediterana şi lumea 
mediteraneană în epoca lui Filip al II-lea, vol. II, ed. Meridiane, 
București, 1985, p. 237-241). 


59 „Stathouder“ - titlu dat la început guvernatorilor Ţărilor de 
Jos, aflate sub dominație austriacă, apoi şefului Republicii Provincii- 
lor Unite. 


60 Rege Preacreştin“ („Le roi Très Chretien“); (lat. „rex“) — 
nume dat regelui Franţei. 


61 Se cunoaște în istorie un număr mare de ligi, dar luat în 
mod absolut, cuvîntul „ligă“ desemnează prin excelență ceea ce se 
alcătuia în Franţa secolului al XVI-lea. Această ligă a fost o con- 
federaţie a partidelor catolice, fondată de către ducele de Guise, în 
1576, cu scopul aparent de a apăra religia catolică, dar în realita- 
te pentru a-l răsturna pe Henric al II-lea (rege al Franţei între 
1574-1589) si aşezarea familiei Guise, conducătoarea Ligii, pe tronul 
Franţei. Henric al IV-lea (1589-1610) înţelege că renegarea calvi- 
nismului va duce la sfîrşitul ligii, deja pierdută în fata opiniei publice, 
datorită alianţei cu Filip al II-lea, regele Spaniei. 


62 Termenul „catolic“ (gr. „katholikos“ = universal) are ac- 
ceptiunea de universalitate, însă el cuprinde doar creştinii din partea 
apuseană a Europei. Acest termen se folosește, de obicei, în opoziţie 
cu cel de „ortodox“ (gr. „orthos“ = drept; „doxa“ = opinie sau cale) 
care-i cuprinde pe creștinii din răsăritul Europei. 


63 „Fronda“ — nume dat războiului civil ce a avut loc în Franța 
în timpul minoratului lui Ludovic al XIV-lea, între partidul de la Curte 
(Ana de Austria şi Mazarin) şi Parlament (1648-1653). Originea aces- 
tui cuvînt vine de la jocul „fronda“ cu care se amuzau copiii din 
această epocă, în șanțurile Parisului. Poliţia a interzis aceste amu- 
zamente, însă copiii au rezistat în mod frecvent autorităților. Un 

glumet a comparat pe adversarii lui Mazarin cu acești „frondori“. 
Aluzia a fost găsită potrivită, astfel încît cuvîntul rămîne. Fronda, 
cauzată îndeosebi de politica financiară a lui Mazarin, cuprinde două 
faze. Prima, denumită „Fronda parlamentară“ în cadrul căreia Parla- 
mentul joacă rolul principal, fiind aliat lui Condé și cardinalului de 
Retz. Incidente mai notabile au fost arestarea consilierului Broussel, 
ridicarea baricadelor de către populaţia Parisului şi retragerea Curţii 
la Saint-Germaine. În a doua fază, denumită „Tînără frondă“ sau 
„Fronda prinților“, Condé, Beaufort și Madame de Longueville, cu 
sprijin secret din partea Spaniei, angajează o veritabilă campanie 
împotriva trupelor regale,conduse de Turenne. (Nouveau Petit Larousse, 
dictionnaire encyclopédique, public sous la direction de Claude Ange, 
Paris, 1933, p. 1397). 


64 „Puritani“ — sectă presbiteriană din Anglia ce pretinde 
atașarea mai fidelă decît a altora la Cartea Sfîntă (Biblia). Constanta 
lor tensiune morală va degenera într-un rigorism cumplit. Revoluţia 
din 1648 a fost aproape în totalitate opera puritanilor, care se confundă 
în timpul acţiunii cu parlamentarii. Persecutiile Stuartilor au obligat 
un mare număr de partizani ai puritanismului să emigreze, în special 
în America. 


65 Termenul „papism“ este folosit de protestanții englezi pen- 
tru a desemna Biserica romană. 


66 La asediul Vienei participă si țările române care promo- 
vează o politică antiotomană. Șerban Cantacuzino, domnul Tarn Ro- 
mâneşti (1678-1688), alături de Gheorghe Duca, pentru a treia oară 
domn al Moldovei (1678-1683) şi Mihai Apafi, principele Transil- 
vaniei, au mijlocit mişcările trupelor austriece şi circulaţia emisarilor 
Habsburgilor. (Vlad Georgescu, op. cit., p. 68). 


67 | Jansenismul“ vine de la numele lui Jansenius, teolog olan- 
dez, episcop de Ypres (1585-1638). Doctrinele lui Jansenius tind spre 
liberul arbitru al omului și predestinare şi se bazează pe doctrinele Sf. 
Augustin. El a fost combătut de iezuiți şi condamnat de papa 
Urban al VIII-lea. Mănăstirea Port-Royal, în pofida persecuțiilor lui 
Ludovic al XIV-lea, a fost pentru lung timp principalul refugiu al 
doctrinei janseniste. După distrugerea mănăstirii, jansenismul a fost 
din nou condamnat de papă, în bula numită „Unigenitus“ (1713), a 

cărei acceptare a fost impusă tuturor sub pedeapsa refuzării sacra- 
mentelor. Jansenismul rezistă în Franța pînă la jumătatea secolului 
al XVIII-lea. 


68 Quietismul“ (lat. „quies“ = linişte, răgaz) este o doctrină 
mistică, ce constă în dragostea față de Dumnezeu, fără lucrări exte- 
rioare (inactivitatea sufletului). A avut reprezentanţi în toate epocile 
istorice; cel mai cunoscut reprezentant al său a fost spaniolul Molinos 
care, după jumătatea secolului al XVII-lea, publică o carte ascetică, 
idealizată în aşa măsură, încît devine inexplicabilă. În Franța, celebra 
doamnă Guyon adoptă ideile lui Molinos şi scrie despre quietism. 
Fenelon, în „Explication des maximes des saints“, aprobă această doc- 
trină, lucrarea sa fiind repede atacată de Bossuet şi cenzurată de papă 
(1699). Arhiepiscopul Cambrai se supune cu umilință şi quietismul 
dispare aproape în totalitate. (Nouveau Petit Larousse Illustré, Paris, 
1933, p. 1629). 


69 „Camisards“ — protestanți din Cevennes, care se ridică la 
luptă după revocarea „Edictului de la Nantes“ (1685); ei au acest 
nume, deoarece poartă o cămaşă (în dialect „camiso“) pe deasupra 
costumelor; comandantul lor principal a fost Cavalier; au fost învinși 
de către Villar, mareşal al Franţei. 


70 „Pacea de la Nimegue“ — tratat încheiat în 1678 între Fran- 
ta şi Germania şi, în 1679, între Franţa, Spania și Suedia. Franţa obține 
Franche-Comte şi mai multe teritorii în Flandra: Valenciennes, Condé, 
Cambre; ea va face din Ludovic al XIV-lea „arbitrul Europei“. 


7! „Liga de la Augsburg“ a fost semnată împotriva lui Lu- 
dovic al XIV-lea, între Austria, Spania, Suedia și diferiți prinți ger- 
mani. Această ligă a fost opera lui Wilhelm de Orania, care susține 
contra Franţei un război de 9 ani, război încheiat prin pacea de la 
Rywick (1688-1697). 


72 Carol al XII-lea, regele Suediei este învins în 1709 la Pol- 
tava de către Petru cel Mare, după care se va refugia în Turcia. După 
încercarea nereușită de a reîncepe ostilitățile împotriva rușilor, cu 
ajutorul sultanului Ahmed al III-lea, Carol al, XII-lea se reîntoarce in 
Suedia în 1715. 


73 Vezi nota 39. 

74 Termenul „cosmopolitism“ (gr. „kosmos“ = lume şi „po- 
liteis“ = cetate) este folosit pentru a desemna întregul, în acest caz 
unitatea Europei, trecînd peste graniţele politice existente în Evul 
Mediu. 


75 „Despotism luminat“ (gr. „despotes“ = maestru; lat. „lu- 
men“ = lumina). Despotul este suveranul ce guvernează arbitrar, în 
secolul al XVIII-lea însă, unii suverani adoptă filosofia Luminilor 
pentru a-și spori popularitatea şi a-şi consolida puterea. 


76 „Francmasoneria“ este o societate secretă, răspîndită în 
diverse colțuri ale globului, ai cărei membri se recunosc după diferite 
însemne. Francmasonii se consideră fraţi şi trebuie să se ajute oriunde 
s-ar afla, din orice nație ar face parte sau oricărei clase sociale ar 
aparține. Nu se admit persoane în acest ordin decît după anumite 
ceremonii de iniţiere. Adepții jură să nu dezvăluie niciodată secretele 
societății. Unii au considerat că originea francmasoneriei ar trebui 
căutată în misterele Egiptului şi Greciei. Alţii au înaintat această 
origine pînă la construirea templului din Ierusalim, dînd ca fonda- 
tor pe Hiram, arhitect al acestui templu. Dar se consideră totuși că 
instituția masonică îşi datorează existența unei societăți a zidarilor, 
care în secolul al VIII-lea au călătorit în Europa şi au construit bise- 
rici. Această societate a pierdut cu timpul caracterul primitiv. Persoane 
străine de această asociaţie (a constructorilor) au fost admise aici. 
Numele şi instrumentele artei de a construi au fost păstrate, deşi nu au 
rămas din vechea asociaţie decît spiritul de fraternitate. (Vezi 
G. Serbanesco, Histoire de la Franc-masonnerie universelle. Son 
rituel. Son symbolisme, Ed. Demange, Tom III, 1966; Nouveau Petit 
Larousse Illustré“, Paris, 1933). 


77 „Pragmatica Sanctiune“ este dată in 1713 ca act oficial prin 
care împăratul Carol al VI-lea, în lipsa unui băiat care să-ksucceadă 
la tron, exclude succesiunea fiilor lui Iosif I, fratele său, și garantează 
coroana fiicei sale, Maria Tereza. 


78 Este vorba de războiul ruso-austro-turc din 1736-1739, în 
urma căruia Rusia cucerește Azovul, Oceakovul și Hotinul şi ocupă 
Moldova. Prin pacea de la Belgrad (1739), Rusia ia Azovul. Între 
1768-1774 un nou conflict este deschis între Rusia și Turcia, timp în 
care Moldova și Tara Românească sînt ocupate de trupele ţariste. Prin 
pacea de la Kuciuk-Kainargi (1774), Rusia inaugurează „protectora- 

tul“ asupra ţărilor române. Cît priveşte provinciile românești, se constată 
o primă pierdere în 1718 cînd Oltenia este cedată la Passarowitz 
austriecilor, dar revine în 1739, la Belgrad. În 1775, o nouă desprin- 
dere teritorială are loc în favoarea austriecilor, şi anume nordul Mol- 
dovei, numit Bucovina. (Vlad Georgescu, op. cit., p. 86). 


79 „Republica batavă“ — nume ce îl poartă Țările de Jos, din 
1795 pînă în 1806. 


80 Vezi nota 2, 

Istoria Europei, o istorie între fracturi şi convergente: 
migrații de popoare, războaie şi alianţe între state, cur- 
ente religioase, culturale sau artistice şi mutații eco- 
nomice. Cele cinci volume ale /storiei Europei expun cu 
claritate o istorie comună, marcată de diviziuni, obsedată 
de ideea unităţii. 


Din cuprins: 


m Naşterea statului national 

m Marile descoperiri geografice. Naşterea imperiilor 
m Naşterea capitalismului 

m Renaşterea. Reforma şi Umanismul 

m Naşterea unui model de monarhie temperată 
Anglia (1689-1815) 

m Revoluţia franceză (1789-1815) 


